
Skurdas reikalauja daug, bet godumas — visko. 


PUBLILIJUS SIRAS 


Pinigai be garbės — liga. 
BALZAKAS 


| | M. PO ŽVARBŲ LAPKRIČIO ORĄ BLAŠKĖSI ŽUDANTIS VĖJAS 
ša. ir graužėsi į kaulus it dantyti peiliukai. Ji pamiršo pa- 


W“ siimti pirštines, bet gal ir gerai, nes užkonservuodama 
pėdsakus būtų sugadinusi dar vieną pernelyg brangią jų porą. 

O dabar leitenantė Eva Dalas susigrūdo sušalusias rankas į šil- 
tas apsiausto kišenes ir pažvelgė žemyn — į mirtį. 

Moteris gulėjo trumpo laiptų, kaip atrodė, vedančių į žemuti- 
nio aukšto butą, maršo apačioje. Evai nereikėjo teismo mediko, kad 
iš kampo, kokiu buvo perkreipta negyvėlės galva, nustatytų sprando 
lūžį. 

Iš akies Eva davė moteriai apie keturiasdešimt penkerius me- 
tus. Be palto, mąstė leitenantė, nors nuožmus vėjas dabar jos ne- 
bevargintų. Apsirengusi dalykiškai — kostiuminis švarkelis, aukšta 
golfo apykakle nertinis, kelnės, geri žemakulniai aulinukai. Veikiau- 
siai madingi, bet Eva paliksianti tai spręsti savo partnerei detektyvei 
Pibadi, kai ši atvyks į nusikaltimo vietą. 

Jokių brangenybių, bent jau matomų. Net išmaniojo laikrodžio. 

Nei rankinės, nei portfelio ar dokumentų aplanko. 

Laiptinėje — jokių šiukšlių, grafičių. Nieko, tik prie sienos su- 
dribęs kūnas. 

Pagaliau ji pasisuko į uniformuotą policininkę, sureagavusią į 
skambutį numeriu 911. 

— Ką žinote? 

— Paskambino dvylika minučių po antros. Aš su savo partne- 
riu buvau vos už dviejų kvartalų, varome septintą parą iš eilės. At- 

vykome antrą keturiolika. Šaligatvyje laukė buto savininkas Bredlis 
Vaitstounas ir Alva Muni. Vaitstounas pareiškė, kad į patalpas, ku- 
rios šiuo metu remontuojamos ir negyvenamos, jie nebuvo įėję. Nes 
aptiko kūną, kai jis atsivežė Muni apžiūrėti buto. 

— Antrą nakties. 

— Taip. Juodu tvirtino, kad šį vakarą buvo išėję pasilinksmin- 
ti — vakarienė, paskui baras. Abu įkalė po kelias, leitenante. 

— Aišku. 

— Jie sėdi mano partnerio automobilyje. 

— Pasikalbėsiu su jais vėliau. 

— Mes nustatėme, kad auka mirusi. Jokių asmens tapatybės 
dokumentų neradome. Nei rankinės, nei brangenybių, nei palto. 
Gana aišku — moteriai sulaužytas sprandas. Vizualiai yra ir kai ku- 
rių kitų žymių: mėlynė ant skruosto, perskelta lūpa. Panašu į apiplė- 
šimą. Bet... — uniformuota pareigūnė šiek tiek nuraudo. — Tačiau 
taip neatrodo. 

Sudominta Eva paskatinamai linktelėjo. 

— Kodėl? 

— Taip nebuvo, kad jis tik pasičiupo paltą ir spruko. Tam rei- 
kėjo sugaišti šiek tiek laiko. Ir jeigu ji nukrito nuo laiptų arba buvo 
nustumta, tai kodėl guli prie sienos, o ne laiptų apačioje? Panašiau, 
kad čia buvo atvilkta, ponia. 

— Taikotės į vietelę Žmogžudysčių skyriuje, pareigūne Terni? 

— Neketinau rodyti nepagarbos. 

— Taip ir nemanau. Juk ji galėjo pati nevykusiai suklupti ant 
laiptelių, netikusiai parkristi, nusilaužti sprandą. Gatvės plėšikas 
prie jos pripuola, nusitempia toliau nuo akių, pačiumpa paltą ir visa 
kita. 

— Taip, ponia. 

— Neatrodo, kad į tai būtų panašu. Bet mums reikia ko nors 
daugiau nei „atrodo“. Likite čia, pareigūne. Detektyvė Pibadi jau pa- 
keliui. 

Kalbėdama Eva atidarė savo tarnybinių instrumentų komplek- 
tą, išsiėmė pėdsakų konservavimo rinkinį. 

Prieš apžiūrėdama vietą, išsitepė hermetiku rankas, batus. 

Šioje Niujorko Ist Endo dalyje buvo ramu — bent tokią valan- 
dą. Daugumos butų langai ir parduotuvių vitrinos tamsūs, verslo 
įmonės, net barai užsidarę. Kai kurios pasilinksminimo įstaigos dar 
galėtų dirbti viršvalandžius, bet jos ne taip arti, kad atsirastų paša- 
linių žiūrovų. 

Jie kruopščiai viską ištyrinės, tačiau mažai šansų, kad staiga 
pasirodytų koks nors liudininkas ir papasakotų, kas čia atsitiko. 
Dar pridėk geliantį šaltį, nes 2060-ieji atrodė pasiryžę ir toliau ne- 
atleisti savo ledinių gniaužtų, kad daugelis žmonių lindėtų namie, 
šilumoje. 

Kaip ir ji lindėjo, susirangiusi šalia Rorko, iki iškvietimo. 

Štai ką turi būdamas faras, pamanė Eva, arba, galvojant apie 
Rorką, kai su tokiu susituoki. 

Užkonservavusi visus galimus pėdsakus, ji nulipo laiptais, pir- 
ma ištyrinėjo buto duris, paskui pritūpė prie lavono. 

Aha, apie keturiasdešimt penkerių, šviesiai rudi plaukai su- 
segti. Nedidelė mėlynė ant dešinio skruostikaulio, šiek tiek su- 
džiūvusio kraujo ant perskeltos lūpos. Ausys pradurtos, tad jeigu 
moteris segėjo auskarus, žudikas nesiskubino ir juos išsegė, o ne 
nuplėšė. 

Pakėlusi ranką, viršutiniame plaštakos paviršiuje Eva pastebė- 
jo nubrozdintą odą. Lyg būtų nutrinta į kilimą, mąstė ji, o paskui 
prispaudė dešinį moters nykštį prie pirštų atspaudų skaitytuvo as- 
mens tapatybei nustatyti. 

Marta Dikenson, perskaitė ji. Moteris mišrios rasės, amžius — 
keturiasdešimt šešeri. Ištekėjusi už Denzelio Dikensono, du vaikai, 
Aukštutinio Ist Saido adresas. Dirba buhalterinės apskaitos firmoje 
„Briuveris, Kailas ir Martinis“, biuras už aštuonių kvartalų nuo čia. 

Kol Eva Dalas viską vertino, trumpus rudus jos plaukus plaiks- 

tė vėjas. Nesumanė užsimaukšlinti kepurės. Jos akys, beveik tokio 
pat bronzinio rusvumo kaip ir plaukai, išliko šaltos ir bejausmės. 
Eva negalvojo apie negyvėlės vyrą, vaikus, draugus, gimines — dar 
ne. Tyrinėjo lavoną, jo padėtį, aplinką, mirties laiką — dvidešimt 
dvi penkiasdešimt. 

Ką tu veikei, Marta, žvarbią lapkričio naktį už kelių kvartalų 
nuo darbovietės ir nuo namų? 

Ji apšvietė savo žibintuvu kelnes, pastebėjo ant juodos medžia- 
gos mėlynus plaušelius. Atsargiai pincetu nupešė du, įsidėjo į mai- 
šelį, pažymėjo kelnes atiduoti šlavėjams*. 

Virš galvos išgirdo Pibadi balsą ir uniformuotos pareigūnės at- 
sakymą. Eva atsitiesė. Odinio palto kraštai subangavo apie aukštą, 
liekną jos figūrą, kai pasisuko pasižiūrėti į Pibadi, — arba kiek savo 
partnerės jai matėsi, — nuklumpinančią laiptais. 

Pibadi nepamiršo kepurės, prisiminė pasiimti pirštines. Roži- 
nė — kaip vaikiškas plastikinis Jėzus — slidinėjimo kepuraitė su 
žaismingu bumbulu gaubė tamsius jos plaukus ir kaktą iki pat akių. 
Ant tamsiai violetinio papurusio palto keliomis ringėmis apmu- 
turiuotas įvairiaspalvis šalikas. Kepuraitė priderinta prie rožinių 
kaubojiškų aulinukų, kuriais, kaip Eva įtarė, Pibadi avėdavo net ir 
lovoje. 

— Kaip tu gali taip apsirengusi vaikščioti? 

— Atpėdinau iki metro, paskui iš metro vėl pėsčiomis, bet už- 
tat nesušalau. Dievuliau. — Pibadi veidu šmėstelėjo užuojauta. — Ji 
netgi be palto. 

— Nesiskundžia. Marta Dikenson, — pristatė Eva ir išklojo Pi- 
badi pagrindinius dalykus. 

— Gerokai toli nuo savo biuro ir gyvenamosios vietos. Galbūt 
ėjo iš vieno į kitą, bet kodėl nepasirinko metro, ypač tokią naktį? 


+ 


Jungtinių Valstijų policijos slengu — kriminologai, nusikaltimo vietos tyrėjai, suren- 
kantys (sušluojantys) įkalčius. 

— Čia ir klausimas. Šis butas remontuojamas. Tuščias. Patogu, 
ar ne? Ji ten, guli kampe? Iki ryto būtų likusi nepastebėta. 

— Kodėl užpuolikui galėjo rūpėti iki kada? 

— Tai dar vienas klausimas. Ir jeigu jam rūpėjo, iš kur žinojo, 
kad tas butas negyvenamas? 

— Pats gyvena kur nors netoliese? — spėjo Pibadi. — Gal pri- 
klauso remontininkų brigadai? 

— Galimas daiktas. Noriu pasižiūrėti viduje, bet pirmiausia 
pasikalbėsime su skambinusiais į devyni vienas vienas. Eik ir pra- 
nešk teismo medicinos ekspertui. 

— O šlavėjams? 

— Dar ne. 

Eva užkopė laiptais, nuėjo prie policijos patrulio mašinos. Dar 
jai nespėjus pamoti farui viduje, iš galo išsiropštė vyriškis. 

— Jūs čia vadovaujate? — Iš nervinės skubos žodžiai vertėsi 
vienas ant kito. 

— Leitenantė Dalas. Ponas Vaitstounas? 

— Taip, aš... 

— Jūs pranešėte policijai. 

— Taip. Taip, tuoj pat, kai aptikome... ją. Ji buvo... mes buvo- 


— Jums priklauso šis butas? 

— Taip. — Itin patrauklus vyras, šiek tiek per trisdešimtį, gi- 
liai įkvėpė oro, paskui iškvėpė į žvarbų rūką. Prašneko jau ramiau, 
lėtesniais žodžiais. — Tiesą sakant, man ir mano partneriams pri- 
klauso šis pastatas, aštuonių butų — trečias ir ketvirtas aukštai. 

Jo žvilgsnis nukrypo aukštyn. Ir jis be kepurės, mąstė Eva, tik 
vilnonis juodas paltas ir dryžuotas juodos bei raudonos spalvos ša- 
likas. 

— Man tiesiogiai priklauso žemesnysis butas, — toliau kalbėjo 
jis. — Mes darome remontą, kad galėtume perkelti į čia savo vers- 
lą — į pirmą ir antrą aukštus. 

— Ojis koks? Jūsų verslas? 

— Esame finansų konsultantai. VIN grupė. Vaitstounas, Inger- 
solas ir Niutonas. V-I-N. 

— Supratau. 

— Pats gyvensiu apatiniame bute, arba toks buvo planas. Aš 
ne... 

— Kodėl jums trumpai nepapasakojus apie savo vakarą, — pa- 
siūlė Eva. 

— Bredai? 

— Lik automobilyje, Alva. Ten šilta. 

— Daugiau nebegaliu sėdėti. 

Laukan išsmukusi moteris buvo blondinė, elegantiška, apsigo- 
busi kažkokio žvėries kailiniais, avėjo odinius, šlaunis siekiančius 
aulinukus aukštais plonais kulniukais. Ji įsikibo Vaitstounui į pa- 
rankę. 

Jie atrodo tinkama pora, pagalvojo Eva. Abu dailūs, gražiai ap- 
sirengę ir tartum sukrėsti. 

— Leitenante Dalas. — Alva ištiesė ranką. — Jūs manęs nepri- 
simenate? 

— Ne. 

— Praėjusį pavasarį penkias sekundes buvome susitikusios 
Didžiojo Obuolio premijų teikimo šventėje. Esu viena iš organiza- 
cinio komiteto narių. Nesvarbu, — pasakė ji, krestelėdama galva, 
vėjui perbėgus per ilgus plaukus. — Kaip baisu. Ta vargšė moteris. 
Net nuvilko jai paltą. Nežinau, kodėl mane taip jaudina, bet atrodo 
žiauru. 

— Ar kuris nors iš jūsų lietėte kūną? 

— Ne. — Pokalbio vadžias perėmė Vaitstounas. — Mudu pa- 
vakarieniavome, paskui nuėjome išgerti. Į uždarą „Rakto“ klubą 
vos už poros kvartalų. Aš pasakojau Alvai, ką mes čia darome, ir ji 
susidomėjo, tad mudu atėjome, kad galėčiau viską aprodyti. Mano 
butas beveik jau baigtas, taigi... Jau traukiau raktą, ketindamas su- 

rinkti kodą, kai Alva sukliko. Aš jos nė nepastebėjau, leitenante, tos 
moters. Nė nepastebėjau, kol Alva nesukliko. 

— Ji gulėjo ten kampe, — pasakė Alva. — Iš pradžių, net kai 
suklikau, pamaniau, kad kokia mieganti šaligatvių valkata. Nesu- 
pratau... paskui taip. Abu supratome. 

Ir prisišliejo prie Vaitstouno, kai šis apsivijo ranka jos liemenį. 

— Mesjos nelietėme, — vėl prašneko Vaitstounas. — Žingtelė- 
jau prie jos arčiau, bet pamačiau... atspėjau, kad ji negyva. 

— Bredas kvietė įeiti vidun, kur šilta, bet aš negalėjau. Nega- 
lėjau viduje laukti žinodama, kad ji ten už durų, šaltyje. Policija at- 
vyko taip greitai. 

— Pone Vaitstounai, aš norėsiu gauti jūsų partnerių ir žmonių, 
remontuojančių pastatą, sąrašą. 

— Be abejo. 

— Jeigu mano kolegei tai pateiktumėte ir nurodytumėte, kaip 
su jumis susisiekti, galite keliauti namo. Palaikysime ryšį. 

— Mes galime eiti? — paklausė Alva. 

— Šiuo metu taip. Norėčiau paprašyti jūsų leidimo patekti į 
butą, į pastatą. 

— Žinoma. Ko tik jums reikia. Turiu raktus ir kodus... — kal- 
bėjo jis. 

— Turiu savo visraktį. Jeigu iškils koks nors keblumas, jums 
pranešiu. 

— Leitenante? — vėl pašaukė Alva, kai Eva apsisuko eiti. — 
Tada, pirmą kartą su jumis susitikusi, pamaniau, kad jūsų darbas 
nuostabus. Tam tikra prasme. Kad jis — besitęsianti didelė sen- 
sacija, kaip ana Aikovo* byla. Atrodė labai įdomu. Bet iš tikrųjų 
ne. — Alvos žvilgsnis vėl nukrypo laiptų link. — Darbas sunkus ir 
liūdnas. 


* Leitenantė Eva Dalas, ištyrusi plastikos chirurgo Aikovo nužudymo bylą, medžiagą 
perduoda žurnalistei Nadinai Ferst, kuri parašo apie tai knygą ir išgarsėja. (Iš serijos „Mirtyje“ 
(In Death) knygos „Paženklintos mirtimi“ (Origin in Death). 

— Tokia tarnyba, — paprastai atsakė Eva ir pasuko atgal laip- 
tukų link. — Aplinkinius gyventojus apklausime ryte, — metė pa- 
reigūnei Terni. — Niekas mums daug nepasakys, jeigu juos tokią 
valandą pažadinsime. Visas pastatas neužimtas, ne tik butas. Pasi- 
rūpinkite, kad šie liudininkai atsidurtų ten, kur jiems reikia. Koks 
jūsų poskyris, Terni? 

— Mes iš šimtas trisdešimt šeštojo. 

— Ojūsų viršininkas? 

— Seržantas Gonsalesas, ponia. 

— Jeigu norite dalyvauti apklausoje, suderinsiu su jūsų virši- 
ninku. Būkite čia septintą trisdešimt. 

— Taip, ponia! — Ji kone atidavė pagarbą. 

Šiek tiek pralinksminta, Eva nulipo laiptais ir įveikusi užraktus 
bei kodus pateko į apatinį butą. 

— Visas šviesas, — įsakė ji ir liko patenkinta, kai tos užsiplieskė. 

Gyvenamasis plotas — kaip ji ir spėjo, dar neapstatytas bal- 
dais — buvo labai erdvus. Nudažytos sienos spindėjo lyg ką tik svies- 
tu užtepta duona, o grindys, kiek jų nebuvo uždengta brezentiniais 
užtiesalais, tviskėjo sodriai tamsiu laku. Medžiagos, jų atsargos, vis- 
kas sukrauta kampuose, aiškiai rodė, kad remonto darbai tebevyksta. 

Tvarkinga ir dalykiška, veikiausiai iki pat menkiausių smulk- 
menų. 

Tad kodėl vienas brezentinis užtiesalas, skirtingai nei kiti, susi- 
garankščiavęs ir matosi nemažas tų tviskančių grindų plotas? 

— Lyg kas nors ant jo būtų paslydęs ar galynėjęsis, — tarė sau 
ir priėjo arčiau. Pirmiausia savo skeneriu nustatė nudengtų grindų 
plotį ir ilgį ir tik po to pasilenkė pataisyti brezento. 

— Daugybė pritaškytų dažų, bet... 

Eva pritūpė, išsiėmė žibintuvą ir pašvietė virš brezento. 

— Man tikrai tai atrodo kaip kraujas. Tik keli lašai. 

Ji atsidarė instrumentų komplektą, pasiėmė mažą pavyzdį 
kraujo ir pažymėjo vietą šlavėjams. 

Paskui perėjo į erdvaus kambuzo stiliaus virtuvę, kur viskas po 
apsauginiais brezentiniais užtiesalais ir izoliaciniais tarpikliais dar 
labiau blizgėjo ir žėrėjo. 

Kol baigė pirminę apžiūrą — pagrindinio miegamojo ir vo- 
nios, antro miegamojo ar darbo kabineto ir vonios, — atėjo Pibadi. 

— Patikrinau tuos liudininkus, — pranešė ji. — Moteris pi- 
niginga. Ne tokia kaip Rorkas, bet gali sau leisti tokius kailinius ir 
tokius stebuklingus aulinius. 

— Aha, tai matėsi. 

— Jam irgi kuo puikiausiai sekasi. Pinigai paveldėti iš tėvų, 
bet ir pats užsidirba. Baustas už girtumą viešumoje, tačiau tai buvo 
prieš dešimt metų. O jos arkliukas — greičio viršijimas. Prisirinko 
už tai visą krūvą baudos talonų, daugiausia važinėdama į savo na- 
mus Hamptonuose ir iš jų. 

— Juk žinai, kaip būna, kai nori nusigauti į Hamptonus. Ką tu 
matai, Pibadi? 

— Puikų darbą, dėmesį smulkmenoms, tinkamai išleistus pi- 
nigus ir pakankamai gilias kišenes, kad galėtum tuos pinigus leisti 
tikrai puikiam darbui ir kreipti dėmesį į smulkmenas. Ir... — nusi- 
vyniodama porą pėdų savo mylios ilgumo šaliko, Pibadi žengtelėjo 
prie Evos pažymėtosios vietos, — ... ant šito brezento galėtų būti 
kraujas. 

— Brezentas buvo susigarankščiavęs — kaip kilimas, kai ant jo 
paslysti. O kiti pakloti visai lygiai. 

— Statybose pasitaiko nelaimingų atsitikimų. Prasilieja krau- 
jo. Bet... 

— Aha, „bet“. Kraujas ant brezento, o lauke už durų moters 
lavonas. Jos lūpa perskelta ir ant šios sudžiūvęs kraujas. Nedaug 
kraujo, tad kas nors galėjo net nepastebėti šiek tiek nuvarvėjus ant 
brezento, ypač kai tas susigarankščiavęs. 

— Ją ten nunešė? — suraukusi kaktą Pibadi atsisuko į duris. — 
Nemačiau jokių įsilaužimo požymių, bet dar kartą patikrinsiu. 

— Durys neišlaužtos. Galbūt pritaikytas raktas, bet tam reikia 
laiko. Panašiau, kad turėjo kodą arba velniškai gerą skaitytuvą. 

— Viską sudedant, tai nėra paprastas, liūdnai pasibaigęs api- 
plėšimas. 

— Ne. Jis nėra gudrus. Jeigu įstengė moteriai sulaužyti spran- 
dą, kam reikėjo smogti? Jos dešiniame skruoste mėlynė, be to, per- 
skelta lūpa. 

— Trenkė jai kumščiu. Bedė atgalia ranka. 

— Nemanau, kad kumščiu, tai tikrai kvaila. Atgalia ranka. 
Vyras skelia moteriai delnu per veidą norėdamas ją pažeminti. O 
kumščiu smogia įniršęs, girtas arba kai jam nusispjaut į kraują ir 
sužalojimus. Kairinį paleidžia į darbą, kai nori sužaloti ir įbauginti. 
Be to, tai ir atrodė kaip kairinis smūgis — atgalia ranka krumpliais 
į kaulą. 

Eva anksčiau užtektinai patyrė smūgių į veidą, todėl požymius 
atpažino. 

— Pakankamai sumanus ir susitvardantis, kad nesmūgiuotų 
kumščiu, jos nesumuštų, — pasakė Eva, — bet nepakankamai su- 
manus, kad paliktų vietą švarią. Nepakankamai apsukrus, nes ne- 
pasiėmė su savimi brezento. Ant aukos dešinės plaštakos paviršiaus 
liko kažkas panašaus į nuotryną nuo kilimo, o ant kelnių — mėlyni 
plaušai, galbūt iš transporto priemonės kilimėlio. 

— Manai, kas nors ją pagrobė ir įgrūdo į automobilį. 

— Galimas daiktas. Jei norėjo atgabenti čia, į tą tuščią butą. 
Jis paėmė vertingus daiktus, taip pat ir paltą, ir imitavo bjaurų api- 
plėšimą. Bet paliko batus. Gerus batus, beveik naujus. Jeigu būtum 
gatvės plėšikas, ar gaištum laiką nuvilkdamas paltą. Ir kodėl tada 
paliktum batus? 

— Jeigu jis ją čia atsigabeno, norėjo nuošalumo, — nurodė Pi- 
badi. — Ir laiko. Nepanašu į išprievartavimą. Nes kam tada ją vėl 
aprengė? 

— Ji buvo pakeliui į darbą arba iš jo. 

— Iš, — patvirtino Pibadi. — Kol tikrinau jos duomenis, gavau 
perspėjamąjį signalą. Moters vyras susisiekė su policija. Mat ji ne- 
sugrįžo namo. Nors ir ilgai dirba, namo negrįžo. Išeidama iš biuro 
ji saitu kalbėjosi su savo vyru, — pasak pranešimo dėl kreipimosi į 
policiją pagalbos, — o tai buvo netrukus po dvidešimt antros nulis 
nulis. 

— Kaip tokiam kreipimuisi, ypač kai kalbama apie moterį, vos 
kelias valandas vėluojančią grįžti namo, daug duomenų. 

— Aš irgi taip pamaniau, todėl jį patikrinau. Denzelis Diken- 
sonas. Eskvairas. Teisėjos Dženiferės Jung jaunesnysis broliukas. 

— To betrūko. — Eva atsiduso. — Tas reikalas darosi keblus. 

— Aha, aišku. 

— Pibadi, iškviesk šlavėjus ir pažymėk įvykį kaip prioritetinį. 
Nėra prasmės saugoti visų subines, kai turime reikalą su teisėjos 
svainės mirtimi. 

Ji persibraukė delnu plaukus, iš naujo viską perplanavo. Ketino 
praeiti pro aukos biuro pastatą, atkurti tikėtiną jos maršrutą, susi- 
pažinti su rajonu. Paskui grįžti tuo pačiu keliu, užsukti į aukos gy- 
venamąją vietą, patyrinėti teritoriją, perprasti ištaikytą laiką, kryptį. 
Bet dabar... 

— Vyras jau kelios valandos kaip mina po kambarį. Praneški- 
me jam blogą žinią. 

— Neapkenčiu šios dalies, — sumurmėjo Pibadi. 

— Jeigu taip, tai metas susirasti kitą veiklos kryptį. 


DIKENSONAMS PAGAL VISUOMENINĘ PADĖTĮ PRIKLAUSĖ VIENAS IŠ 
keturių prabangių kooperatinių butų su stogo sodu oraus Aukštu- 
tinio Ist Saido pastato viršuje. Elegantiškas, vien iš pilko akmens ir 
stiklo, jis puslankiu stiebėsi virš gretimo rajono, kurio šaligatviuose 
ir parkuose viešpatavo auklytės ir šunų vedžiotojai. 

Naktinė apsauga pareikalavo leidimo, o Evai tai buvo lyg rakš- 
tis subinėje. 

— Leitenantė Eva Dalas ir detektyvė Delija Pibadi. — Ji ištiesė 
savo tarnybinį ženklelį į apsaugos skydelį. — Mums reikia pasikal- 
bėti su Denzeliu Dikensonu. Antstatas B. 

Prašom pasakyti, kokiu reikalu, pareikalavo it sviestu suteptas 
kompiuterizuotas balsas. 

— Čia tiktų antraštė „Tai jūsų neliečia“. Nuskenuokite tarnybi- 
nius ženklelius ir leiskite įeiti. 

Apgailestauju, antstatas B naktį saugomas. Norint patekti į pas- 
tatą ir kartu į bet kurį butą, reikia administratoriaus ar įgalioto gy- 
ventojo leidimo, arba pranešimo apie nepaprastąją padėtį. 

— Klausyk, tu, pusproti, lustinių smegenų kvėša, tai oficia- 
lus policijos reikalas. Nuskenuok tarnybinius ženklelius ir pra- 
leisk. Antraip pasistengsiu, kad tuojau pat būtų išduoti pastato 
administratoriaus, apsaugos viršininko ir savininkų arešto orde- 
riai už trukdymą vykdyti teisingumą. O pats iki aušros atsidursi 
sąvartyne. 

Nederama kalba pažeidžiate... 

— Nederama kalba? O, galiu tau dar daugiau nederamai pa- 
kalbėti. Pibadi, susisiek su Šere Rėja iš apygardos prokuratūros — 
tegul išduoda visų atitinkamų šalių arešto orderius. Pažiūrėsime, 
kaip jiems patiks tokią valandą būti ištermptiems iš lovų, surakin- 
tiems antrankiais ir pervežtiems į Centrinę būstinę vien dėl to, kad 
šis kompiuterizuotas skardinis dievukas atsisako praleisti policijos 
pareigūnus. 

— Viskas sutvarkyta, leitenante. 

Prašom nuskenuoti savo tarnybinius ženklelius ir uždėti ant 
plokštės delnus. 

Eva viena ranka iškėlė tarnybinį ženklelį, o kitos delną priplojo 
prie plokštės. 

— Atrakinkite. Nagi. 

Tapatybės patikrintos. Įėjimas suteikiamas. 

Eva prasibrovė pro duris, plačiais žingsniais perkirto juodo 
marmuro vestibiulį ir priėjo prie akinamai baltų lifto durų su dviem 
žmogaus dydžio urnomis abipus, sprogstančiomis nuo išstypusių 
raudonų gėlių. 

Prašom čia palaukti, iki bus pranešta apie jūsų atvykimą ponui 
ir/ar poniai Dikensonams. 

— Užsikimšk, kompo mulki. — Ji įėjo tiesiai į liftą, o Pibadi iš 
paskos. — Antstatas B, — įsakė. — Dar malsi šūdą, dievaži, sudau- 
žysiu tavo pagrindinę plokštę. 

Liftui pradėjus sklandžiai kilti, Pibadi patenkinta atsiduso. 

— Buvo smagu. 

— Neapkenčiu, kai elektronika mane vedžioja už nosies. 

— Na, iš tikrųjų tai tave vedžioja už nosies programuotojas. 

— Tu teisi. — Evos akys susiaurėjo. — Po perkūnais, esi su- 
kruštų sukruščiausiai teisi. Turėsi kaip reikiant paieškoti ir patyri- 
nėti. Noriu išsiaiškinti, kas suprogramavo tą įkyrų šunsnukį. 

— Toks užsiėmimas būtų kur kas smagesnis. — Džiugi Pibadi 
šypsena išblėso, kai liftas sustojo. — O šitas — anaiptol. 

Jiedvi įėjo į antstatą B. Dar daugiau apsaugos, pastebėjo Eva, ir, 
beje, velniškai geros. Plokštė delnui prispausti, akutė, vaizdo kame- 
ra. Ji nuspaudė perspėjimo sistemos mygtuką. 

Sveiki! 

Vaikas, pamanė akimirką sutrikusi Eva. 

Mes Dikensonai. Balsai pasikeitė — vyro, moters, mergaitės, 
berniuko, atsiliepiantys po vieną kaip per rikiuotės patikrinimą. 
Denzelis, Marta, Anabelė, Zekas. Paskui sulojo šuo. 

O čia Kodis, tęsė berniukiškas balsas. Kas jūs? 

— A... — suglumusi Eva pakėlė prie vaizdo kameros savo tar- 


nybinį ženklelį. 

Stebėjo raudoną liniją skenuojant. Tuoj po to įprastesnis kom- 
piuterinis balsas atsakė: 

Asmens dokumentas nuskenuotas ir verifikuotas. Prašom se- 
kundėlę palaukti. 

Truko beveik ne ilgiau, ir Eva pamatė apsaugos sistemos švie- 
selę mirktelint iš raudonos į žalią. 

Duris atlapojęs vyriškis vilkėjo treningu — tamsiai mėlynomis 
kelnėmis ir pilku viršumi, avėjo gerokai panešiotais sportbačiais. 
Trumpai nukirpti plaukai virš jo tamsaus suvargusio veido šiek tiek 
garbiniavosi. Akys, kartaus šokolado spalvos, staiga išsiplėtė, paskui 
prisipildė baimės. Dar nespėjus Evai prabilti, sielvartas jose užgožė 
net baimę. 

— Ne. Ne. Ne. 

Vyras iškart susmuko ant kelių, susigriebdamas už pilvo, lyg ji 
ten būtų įspyrusi. 

Pibadi tučtuojau prie jo prisilenkė. 

— Pone Dikensonai. 

— Ne, — pakartojo jis, ir tuo pat metu įrisnojo šuo, didumo 
sulig Šetlando poniu. Šuo pažvelgė į Evą. Ji jau svarstė, gal išsitrauk- 
ti stanerį*. Bet šuo tik suinkštė ir atsigulė šalia Dikensono. 

— Pone Dikensonai, — tyliai ištarė Pibadi. — Leiskite, padėsiu 
jums atsistoti. Palydėsiu ant kėdės. 

— Marta. Ne. Žinau, kas jūs. Pažįstu. Dalas. Nužudymus ti- 
rianti farė. Ne. 

Evai nepasitikėjimą milžinišku šunimi nusvėrė gailestis. Ji at- 
sitūpė prie vyriškio. 

— Pone Dikensonai, mums reikia pasikalbėti. 

— Tik nepasakykite to. Ne. — Jis pakėlė galvą ir desperatiškai 
pažvelgė Evai į akis. — Prašom, nereikia. 


+ 


Angl. slengas stunner — elektrošoką sukeliantis ginklas, dar vadinamas „teizeriu“, pa- 
gal jį gaminančią firmą „Taser“. 

— Apgailestauju. 

Vyras pravirko. Verkė apsikabinęs šunį, linguodamas ir svy- 
ruodamas ant kelių. 

Ji turi tai pasakyti. Net jeigu jau ir žinoma, turi pasakyti — dėl 
formalumo ir, žinojo Eva, dėl paties žmogaus. 

— Pone Dikensonai, apgailestaudama turiu jus informuoti, 
kad jūsų žmona nužudyta. Labai jus užjaučiame dėl netekties. 

— Marta. Marta. Marta, — kaip litaniją, kaip maldą kartojo jis. 

— Gal norite, kad kam nors paskambintume? — švelniai pa- 
klausė Pibadi. — Jūsų seseriai? Kokiam nors kaimynui? 

— Kaip? Kaip? 

— Atsisėskime, — pasiūlė Eva ir padavė jam ranką. 

Vyras stebeilijo į šią, paskui įdėjo Evai į delną drebančią savąją. 
Buvo aukštas, tvirtai sudėtas. Prireikė bendrų pastangų, kad jį pa- 
statytų ant kojų. O jau stovėdamas jisai svyravo it girtas. 

— Aš negaliu... ką? 

— Pirmiausia atsisėskime. — Kalbėdama Pibadi jį nusivedė į 
erdvią poilsio zoną, pilną spalvų, patogumų ir netvarkos, kurią su- 
kelia mažamečių vaikų ir milžinišką šunį turinti šeima. — Atnešiu 
jums vandens, gerai? — toliau kalbėjo Pibadi. — Gal norite, kad 
susisiekčiau su jūsų seserimi? 

— Džene? Taip. Su Džene. 

— Gerai. Pasėdėkite čia. 

Jis susmuko ant kėdės, o šuo tučtuojau jam ant kojų padėjo 
savo masyvias letenas, ant kelių paguldė milžinišką galvą. Pibadi 
nuėjus paieškoti virtuvės, Dikensonas pasisuko į Evą. Ašaros ir to- 
liau sruvo jam iš akių, bet jos išplovė pradinį sukrėtimą. 

— Marta. Kur Marta? 

— Ji pas teismo medicinos ekspertą. — Eva pamatė Dikensoną 
krūptelint, bet kalbėjo toliau. — Jis ja pasirūpins. Mes ja pasirūpin- 
sime. Suprantu, tai sunku, pone Dikensonai, bet turiu jums užduoti 
kai kurių klausimų. 

— Man pasakykite kaip. Turite man pasakyti, kas atsitiko. Ji 
neparėjo namo. Kodėl neparėjo? 

— Kaip tik tai mums ir reikia išsiaiškinti. Kada paskutinį kartą 
susisiekėte su žmona? 

— Kalbėjomės apie dešimtą. Marta ilgai dirbo, man paskam- 
bino išeidama iš biuro. Aš pasakiau, paimk automobilį, Marta, išsi- 
kviesk iš savo darbovietės, o ji mane pavadino kinkadrebiu, bet aš 
nenorėjau, kad ji eitų į metro ar bandytų susistabdyti taksi gatvėje. 
Šiąnakt taip šalta. 

— Arji išsikvietė įstaigos automobilių tarnybą? 

— Ne. Tik pasijuokė iš manęs. Pasakė, kad jai neprošal paėjėti 
iki metro. Beveik visą dieną neatsitraukdama sėdėjo prie kompiu- 
terio, ir ji... ji... ji norėjo numesti penkis svarus. O, Dieve mano. O 
Dieve. Kas atsitiko? Nelaimingas įvykis? Ne, — jis papurtė galvą. — 
Nužudymus tirianti farė. Jūs iš Žmogžudysčių skyriaus. Kažkas 
Martą nužudė. Kažkas nužudė mano žmoną, mano Martą. Kodėl? 
Kodėl? 

— Ar pažįstate ką nors, kas būtų norėjęs jai pakenkti? 

— Ne. Visiškai ne. Nieko. Ne. Gyvenime ji neturėjo nė vieno 
priešo. 

Pibadi sugrįžo nešina stikline vandens. 

— Jūsų sesuo kartu su savo vyru jau pakeliui. 

— Dėkui. Ar tai buvo apiplėšimas? Aš nesuprantu. Jeigu kas 
nors norėjo jos rankinės, papuošalų, būtų juos atidavusi. Kai nu- 
sprendėme pasilikti mieste, mes vienas kitam pasižadėjome kvailai 
nerizikuoti. Juk turime vaikų. — Laikanti vandens stiklinę ranka vėl 
pradėjo drebėti. — Vaikai. Ką aš mūsų mažiesiems pasakysiu? Kaip 
galiu jiems pasakyti? 

— Jūsų vaikai namie? — paklausė Eva. 

— Taip, žinoma. Miega. Tikisi, kad ji čia bus, kai jie atsikels į 
mokyklą. Ji visada juos išleidžia į mokyklą. 

— Pone Dikensonai, privalau paklausti. Ar jūsų santuokoje 
buvo kokių nors problemų? 

— Ne. Esu teisininkas. Mano sesuo — Baudžiamųjų bylų teis- 
mo teisėja. Žinau, turite mane patikrinti. Ką gi, tikrinkite, — pasakė 
jis vėl su besitvenkiančiomis į akis ašaromis. — Tikrinkite. Atlikite, 
ką reikia, bet pasakykite, kas atsitiko mano žmonai. Pasakykite, kas 
Martai nutiko. 

Greitai. Eva žinojo, kad būtina papasakoti greitai. Greitai ir 
trumpai. 

— Jos kūnas rastas šiąnakt šiek tiek po antros, prie išorinių 
laiptų į pastatą pagrindo, apytikriai už aštuonių kvartalų nuo jos 
biuro. Sulaužytu sprandu. 

Jis iškvėpė orą, užsikirto, vėl įtraukė. 

— Ji neturėjo taip toli nueiti, tik ne naktį ir ne viena. Ir ji nenu- 
krito, antraip jūsų čia nebūtų. Ar ji... buvo išprievartauta? 

— Pirminis tyrimas nerodo seksualinės prievartos. Pone Di- 
kensonai, ar bandėte susisiekti su žmona per laiką tarp paskutinio 
savo skambučio ir iki mums čia atvykstant? 

— Aš kas penkias minutes Martai skambinau pastoviuoju sai- 
tu. Regis, pradėjau pusę vienuoliktos, bet ji neatsiliepė. Ji niekada 
neleisdavo man šitaip nerimauti, visą tą laiką. Žinojau... Minutė- 
lę. — Dikensonas netvirtai atsistojo. — Minutėlę, — pakartojo ir 
išskubėjo iš kambario. 

di, uždėjo jai ant kelio leteną. 

— Kai kada būna blogiau nei kitais kartais, — sumurmėjo Pi- 

badi ir kaip sugebėdama pamėgino paguosti šunį. 


ĖVA SUNKIAI ATSISTOJO IR APĖJO KAMBARĮ — NORĖJO 
sumažinti įtampą ir geriau pajausti Dikensono namų 
atmosferą. 

Visur įrėmintos fotografijos — daugiausia šeimos nuotraukos, 
kuriose auka užfiksuota su savo vyru, vaikučiais kur kas laimin- 
gesnėmis dienomis. Kitose nuotraukose vaikučiai — rimto grožio 
mergaitė, dar neišėjusi iš nekalto brendimo amžiaus, ir užkrečiamai 
guvus berniukas, atitinkantis balsą, nuskambėjusį iš apsaugos siste- 
mos garsiakalbio. 

Meno kūrinių tematika — peizažai ir marinistika, visi švelnių, 
subtilių spalvų. Juos meno žmonės tikrai pajėgtų suprasti, mąstė 
Eva. Nei paveikslai, nei baldai nerėžė akies, nesijautė jokios pom- 
pastikos. Sutuoktiniai siekė patogumo ir, kaip Eva spėjo, kad tiktų 
vaikams. Galbūt ir šuniui. Taip pat ir visai šeimai. 

Bet čia aiškiai matėsi dideli pinigai. Apie tai ramiais, diskretiš- 
kais tonais bylojo ir pats nekilnojamasis turtas. 

Židinys, — vienoje iš fotografijų pavaizduotas su kalėdinių 
dovanų kojinėmis, vaikais ir didelėmis raudonomis gėlėmis, kokias 
žmonės būtinai nori turėti per Kalėdas, — teberuseno. Tikras židi- 
nys su tikromis malkomis. Jis turi kūrenamus namų židinius, pagal- 
vojo Eva. Ir vėl nuvėrė gailestis, iš kurio, ji sau priminė, nei aukai, 
nei likusiajam gyvam jokios naudos. 

— Daug erdvės, — šiaip sau pasakė Eva. 

— Du vaikai ir toks didelis šuo? Jiems to reikia. 

— Aha. Priemiestyje namo neturi, tad tokį susikūrė miesto 

centre. Jis — korporacinės teisės advokatas, tiesa? — Ji tai prisiminė 
iš greitos paieškos kišeniniame kompiuteryje. 

— Taip. Visateisis partneris. „Graimsas, Dikensonas, Harlis ir 
Šmitas“. 

— Kodėl visi teisės firmų pavadinimai skamba vienodai? Ko- 
kia jo sritis? 

Pibadi stengėsi išlaikyti ant kelių savo kišeninį kompiuterį ir 
masyvią šuns galvą. 

— Jo specializacija — nekilnojamojo turto planavimas, mo- 
kesčių teisė. Tai piniginiai dalykai. 

— Kaip ir mūsiškio liudininko. Įdomu. Pasižiūrėk, ar juos kas 
nors sieja. 

— Dikensono kontorai priklauso du aukštai... Rorko pasta- 
te — jo pagrindinėje būstinėje. 

— Dar daugiau pelningo nekilnojamojo turto. 

— Jis ir liudininkas tiesiogiai susidūrę nebuvo, bet galėjo turėti 
kai kurių iš dalies bendrų klientų. 

— Tiesiog lažinuos, kad turi. 

Išgirdusi atsidarant buto duris, ji nutilo ir pasisuko. 

Vidun įskubėjo teisėja Dženiferė Jung. Pamačiusi Evą, trum- 
pai stabtelėjo ir akimirką — tik akimirką — visa tartum susmuko. 
Paskui ištiesino pečius, tačiau veidas liko neiškaitomas. Lydima 
smulkaus azijietiškos kilmės vyriškio, ji per kambarį atėjo prie 
Evos. 

— Teisėja Jung, apgailestauju dėl jūsų netekties. 

— Dėkui. Kur mano brolis? 

— Atsiprašė minutėlei. 

Teisėja linktelėjo. 

— Danieli, čia leitenantė Dalas ir detektyvė Pibadi. Mano vy- 
ras, daktaras Jungas. 

— O vaikai? — prašneko Jungas. — Ar jie žino? 

— Miega. Nemanau, kad jie ką nors žino apie ištikusią nelaimę. 

Šuo jau paliko Pibadi ir vizgindamas uodega lyg botagu sukio- 
josi apie teisėją ir jos vyrą. 

— Gerai, Kodi, mieluti. Atsisėsk. Sėskis. 

Įspūdinga moteris, — glotnios rudos odos ir išsiskiriančių 
tamsių akių, — teisėja Jung, pelniusi griežtos ir bebaimės reputa- 
ciją teismo salėje, uždėjo ranką Kodžiui ant galvos ir paglostė. Vis 
glostė. 

— Pasikalbėsiu su Denzeliu. Žinau, jūs turite klausimų, ir sup- 
rantu, kad laikas visada labai svarbus, bet noriu kelių minutėlių su... 

Ji nutilo, nes įėjo Denzelis. Jo veidas atrodė baisiai. 

— Džene. O Dieve, Džene. Marta... 

— Žinau, branguti. Žinau. 

Ji nuėjo ir jį apsikabino. 

— Kažkas perlaužė jai sprandą. 

— Ką? — Teisėja atsitraukė, suėmė delnais brolio veidą. — Kg? 

— Jos pasakė, kad jai sprandas... Kodėl jos nepriverčiau pasi- 
naudoti automobilių tarnyba? Kodėl pats jiems nepaskambinau ir 
nepriverčiau jos pasinaudoti? 

— Dabar ša. Ša. Eikš su manimi. Minutėlei į kitą kambarį. Tik 
remkis į mane, vaikuti. Danieli. 

— Taip, žinoma. — Jungas pasisuko į Evą. — Gal pageidautu- 
mėte kavos? 

Ji pagalvojo, kad dėl kavos puodelio galėtų net ką nors nužu- 
dyti, bet nenorėjo gaišti laiko. 

— Ne, dėkui, viskas gerai. Ar buvote namie, kai svainis susisie- 
kė su jūsų žmona? 

— Taip. Apie vidurnaktį, ir tuomet jis jau buvo paklaikęs. Mar- 
ta neatsiliepė į skambučius ir beveik dvi valandas vėlavo. Jau buvo 
paskambinęs naktinei apsaugai. Jie užregistravo Martą išeinant apie 
dešimtą, man regis. Jis paskambino į policiją, bet, kaip jūs žinote, 
ten mažai ko imamasi, kai žmogus tariamai vėluoja sugrįžti namo. 
Tad paskambino savo seseriai ir paprašė padėti. 

— Kaip suprantu, kiek jums žinoma, ponia Dikenson nebuvo 
pratusi vėlai grįžti namo. 

— Tikrai ne. Tai yra nepranešusi Denzeliui. Ji tikrai neversda- 
vo jo jaudintis, kaip ir jis — jos. Mes supratome, kad kažkas atsitiko, 
bet aš niekada... Tik ne to. 

— Ar gerai pažinojote ponią Dikenson? 

— Atleiskite, gal atsisėskime? Tai labai sunku. Jaučiuosi... — Jis 
susmuko ant kėdės. — Jaučiuosi kaip nesavas. 

— Gal atnešti jums vandens, daktare Jungai? 

Jis tylomis nusišypsojo Pibadi. 

— Ne, bet vis tiek dėkui. Jūs klausėte, ar gerai pažinojau Mar- 
tą, — jis vėl pasisuko į Evą. — Labai gerai. Mes esame šeima, o Dže- 
nei ir Denzeliui — ir Martai — šeima reiškia viską. Mano žmona 
visada buvo artima su savo broliu. Vaikai. — Daktaras žvilgtelėjo į 
laiptų išlinkį. — Man neramu dėl vaikų. Jie dar per maži susidurti 
su tokiu siaubu, ir šiąnakt baigiasi jų nerūpestinga vaikystė. 

Jis trumpam užsimerkė. 

— Jūs norėsite žinoti, kokia buvo Martos ir Denzelio santuoka. 
Aš vedęs teisininkę — ir teisėją — jau trisdešimt šešeri metai, — 
pridūrė ir pratisai atsidūsėjęs susinėrė rankas. — Suprantu, tai daly- 
kas, kurį jūs privalote aiškintis. Pasakysiu viena: juodu mylėjo vie- 
nas kitą. Gerai sugyveno, laiminga šeima. Ar kai kada nesutardavo, 
net pykdavosi? Be abejo. Bet jie dirbo drauge, tiko vienas kitam, 
papildė vienas kitą. Kartais pasiseka pasirinkti — žmones, kurie at- 
eina į tavo gyvenimą. Jiems labai pasisekė. 

— Ar pažįstate ką nors, kas galėjo norėti pakenkti Martai arba 
Denzeliui, pakenkdamas jo žmonai? 

— Ne. — Jis papurtė galvą. — Garbės žodis, neįsivaizduoju. 
Jie abu buvo laimingi, darbe abiem gerai sekėsi, turėjo gerų draugų 
ratą. 

— Teisininkai įgyja priešų, — nurodė Eva. 

— Kaip ir teisėjai. Aš labai gerai tai suprantu. Bet Denzelio 

sritis — nekilnojamojo turto teisė, daugiausia mokesčių įstatymai, 
finansai. Jis nesibylinėja, neužsiima baudžiamąja ar šeimos teise — 
tokiais dalykais, kurie gali įžiebti aistras. Jis — skaičių žmogus. 

— O Marta buvo buhalterė. 

— Jie kalbėjo ta pačia kalba, — pasakė jis vos vos šyptelėdamas. 

— Turėjo bendrų klientų? 

— Taip, retkarčiais. 

Sugrįžus Dikensonui, Jungas atsistojo. 

— Dženė ruošia kavą. Ji... ji paprašė, gal jūs ateitumėte ten 
šnektelėti su ja minutėlę, leitenante. 

— Gerai. 

Eva žvilgtelėjo į Pibadi, nežymiai linktelėjo galva. 

— Pone Dikensonai, ar galėčiau jums užduoti dar kelis klausi- 
mus? — kreipėsi Pibadi, Evai jau paliekant kambarį. 

Eva perėjo per kitą gyvenamąjį plotą. Vėl šviesūs ir patogūs 
baldai, šįkart sustatyti apie verčiantį iš kojų namų kino teatrą. Len- 
tynose vėl fotografijos, įvairūs prizai, dėželės su dangteliais. 

Šis kambarys vėrėsi į erdvų valgomąjį. Ant tamsios apdailos 
stalo stovėjo didelė mėlyna vaza su baltomis gėlėmis. O toliau buvo 
virtuvė. Tamsus spintelių medis, švelniai pilki stalviršiai ir lango 
niša su minkštai apmuštais suoleliais abipus stalo, kur, Eva spėjo, 
šeima paprastai valgydavo. Ant kitos palangės rikiavosi dailūs, mė- 
lyni kaip ir vaza indeliai su kažkokiomis, kaip Eva neaiškiai atpaži- 
no, žolelėmis. 

Teisėja Jung stovėjo šios izoliuotos salelės viduryje ir dėliojo 
ant padėklo masyvius mėlynus puodukus. 

— Jis taip ir neatsigaus, mano brolis. Su Marta susipažino ko- 
ledže, ir tai buvo viskas. Aš nepritariau, iš pradžių ne. Norėjau, kad 
pirmiausia baigtų Teisės fakultetą, išlaikytų advokatūros egzami- 
nus, įsikurtų, o tik paskui užmegztų rimtus santykius. 

Ji atidarė indaują, išėmė grietinėlės ąsotėlį. 

— Aš dešimčia metų vyresnė už Denzelį ir visada juo rūpin- 
davausi. Nesvarbu, norėjo jis to ar ne. — Šiek tiek šyptelėjo, ir ši 
pastanga tik išryškino teisėjos paraudusias akis. — Bet Martai ilgai 
netruko mane palenkti į savo pusę. Aš ją labai mylėjau. Kaip savo 
jaunesnę seserį. 

Paraudusios Dženės akys pritvinko ašarų, dar prieš jai nusisu- 
kant, atidarant žvilgantį baltą šaldytuvą ir išimant indelį grietinėlės. 
Ji susitvardė. 

— Jie nekantravo susilaukti vaikų, rūpinosi savo santuoka, 
savo karjera, o kai jų susilaukė, rūpinosi jais. Pasirinko būti tėvais, 
kuriems užvis pirmiausia profesija. Abu mėgo savo darbą, tad šiuo 
atžvilgiu jautė pasitenkinimą, o laisvą nuo darbo laiką skyrė vienas 
kitam ir vaikams. Tai pavydėtina pusiausvyra. Denzelis niekada ne- 
beatgaus tokios pusiausvyros. 

Ji padėjo pripiltą grietinėlės ąsotėlį ant padėklo ir dar šalia pa- 
statė priderintą dubenėlį, kaupiną cukraus gabalėlių. 

— Aš jums tai pasakoju ne be priežasties, — tęsė ji Evai ty- 
lint. — Žinau, turėsite pasidomėti mano broliu. Sutuoktinis visada 
yra pirmas įtariamasis. Duosiu jums jų draugų, kaimynų, bendra- 
darbių ir konsultantų sąrašą. Vaikų auklytės, ateinančių valytojų. 
Visų, kuriuos laikysite reikalingais ar norėsite apklausti. 

— Būsiu dėkinga. Mums reikės saito, kuriuo Denzelis nau- 
dojosi su ja susisiekti, ir norėsime patikrinti kitą elektroniką, kitas 
komunikacijos priemones. Jeigu turėtume leidimą apieškoti rezi- 
denciją, bet kurias transporto priemones ir jo kabinetą darbe, tai 
paspartintų darbą. | 

— Jis sutiks. Viską padarys, ko tik paprašysite. Bet kad būtų 
visiškai skaidru, aš negaliu gauti orderio. Teks paprašyti, kad jį iš- 
duotų ir pasirašytų kitas teisėjas. Aš neturiu tam teisės. Tik prašau 
atlikti kratą tuomet, kai čia nebus vaikų. Pasakysiu Denzeliui, kad 
dienai juos atvežtų pas mane. 

— Jokių problemų. 

— Pasakykite, ką išsiaiškinote. 

— Šiuo metu konkrečių smulkmenų pateikti negaliu. Pati tai 
žinote, ir aš apgailestauju. Galiu tik pasakyti, kad, atrodo, tai būta 
užpuolimo siekiant apiplėšti. Spėju, ji nešėsi rankinę, galbūt port- 
felį. 

— Abu. Labiausiai tikėtina, kad abu. Tokį rudą, odinį, ant per- 
petinio dirželio portfelį su sidabrine apdaila. Denzelis jį Martai pa- 
dovanojo, kai prieš penkerius metus buvo paaukštinta pareigomis. 
Taip pat turėjo sutuoktuvinį žiedą — jį visada mūvėdavo. Baltojo 
aukso lankelis su įrėžtomis širdutėmis. Ir išmanusis laikrodis, kurį 
mudu su Danieliu jai padovanojome keturiasdešimtojo gimtadie- 
nio proga. Jie apdrausti. Mes galime gauti fotografijas ir aprašymus. 

— Tai pagelbėtų. 

— Jūs norėsite informacijos apie jų finansinę padėtį. Abu turi 
asmenines sąskaitas, bet dauguma jų turto valdoma bendrai. Šią 
informaciją mes jums suteiksime. Žinokite, Denzelis Martos ne- 
skriaudė. 

— Teisėja... 

— Jūs turite atlikti savo darbą, būti nuodugni ir kaip įmanoma 
greičiau eliminuoti jį kaip įtariamąjį. Bet pati žinote. Esate sumani, 
išmintinga ir, manau, labai intuityvi. Man nereikia jūsų prašyti, kad 
dėl Martos kuo daugiau pasistengtumėte, nes taip ir padarysite. 

Jung balsas virptelėjo. Ji trumpam nutilo, prisidėjo prie akių 
pirštus ir kelis kartus giliai atsikvėpė. 

— Ne per seniausiai Danieliui pajuokavau: užimdami tokias 
pareigas, mes kartais esame priversti nerimtai žiūrėti į riziką, ky- 
lančią žmonėms, kuriuos mylime, kuriais rūpinamės. Juokais užsi- 
miniau, kad jeigu kuris nors iš tų niekšų, mano pasiųstų už grotų, 
tesėtų savo grasinimus, tegul jis pasistengia, jog tyrimui dėl mano 
mirties vadovautumėte jūs. Gauk man Evą Dalas, pasakiau jam. 
Ir aš jums sakau: jeigu jums nebūtų atitekusi Martos byla, būčiau 
panaudojusi visus savo ryšius, kad jūs būtumėte paskirta pagrin- 

dine tyrėja. Jūs ir detektyvė Pibadi turite išaiškinti, kas tai padarė, 
kas nužudė mielą moterį, atėmė ją iš mano brolio, iš savo vaikų. Iš 
mūsų. O Dieve. 

Jung mirksnį palūžo, krūpčiodama užsidengė delnais veidą. 

— O Dieve. Privalau daryti, kas toliau reikalinga, ir tverti iki 
galo. Štai ir viskas. 

Ji nuleido rankas, akivaizdžiai susitvardžiusi. 

— Jeigu Morisis neužsiima jos... jos kūnu, kaip paprastai daro 
su kitais jūsiškiais, prašau, suderinkite tai. Gerai? 

— Taip. Aš tuo pasirūpinsiu. 

— Taigi ja bus kuo geriausiai pasirūpinta. Kol kas tik tiek galiu 
paprašyti. 

— Ar žinote, kokiu paltu ji vilkėjo? 

— Paltu? 

— Ji buvo be palto. Atsižvelgiant į oro temperatūrą... 

— Dieve brangus. — Jung atsiduso, pasitrynė smilkinius. — 
Tokią dieną kaip ši Marta turėjo vilkėti ilgu pilku vilnoniu — pilku 
su juodomis rankovėmis, juodomis sagomis. Ir šaliku. Ji visada pa- 
siriša šaliką ir turi jų didelę kolekciją. Aš net nežinau, ar esu visus 

— Apie tą detalę mes jo paklausime vėliau. 

— Dabar turiu pamatyti savo brolį. Vaikai... — Ji nutilo, šiurkš- 
čiai atsikvėpė. — Vaikai netrukus atsibus. 

— Mes suteiksime jums privatumo. 

— Dėkui. Gausiu jums viską, ko reikia, kaip įmanoma grei- 
čiau. Jeigu reikės daugiau, susisiekite su manimi. 


KAI JOS IŠĖJO Į APNIŪKUSIĄ AUŠRĄ, PIBADI PRISIDĖJO PIRŠTUS PRIE 
akių, kaip anksčiau tai padarė teisėja Jung. 

— Blogiau būti negalėjo. 

— Bus blogiau, kai atsibus vaikai. 

Eva padavė Pibadi daiktinių įrodymų maišelį, kuriame buvo 
Denzelio perduotas saitas. 

— Pamėtėsiu tave prie Centrinės būstinės. Susisiek su Makna- 
bu ir liepk jam atidanginti savo liesą subinę. Noriu, kad jis padirbė- 
tų prie to saito. 

Kalbėdama ji atidarė automobilio dureles ir atsisėdo prie vairo. 

— Pareikalavau, kad Harpo — apsiskelbusi plaukų ir plaušų 
žinove — patyrinėtų ant aukos kelnių rastus plaušelius. Aš toliau 
tęsiu tyrimą šia kryptimi. Jung pasirūpins gyvenamosios vietos, 
transporto priemonių, biurų kratos orderiu. Kai tik jis bus gautas, 
tuo užsiims detektyvai Karmaikl ir Santjagas, bet jie turi tai atlikti, 
kai ten nebus nieko iš šeimos. Vaikus pasiims pas save teisėja. 

Eva pajudėjo iš vietos, pasuko miesto centro link. 

— Tegul policininkas Karmaiklas surenka kaimynystės gy- 
ventojų apklausos grupę. Septintą nulis nulis įvykio vietoje ji turi 
susitikti su pareigūne Terni, tad užsiimk tuo. Susisiek su seržantu 
Gonsalesu iš šimtas trisdešimt šešto poskyrio, jam pasakyk, kad pa- 
reikalavau tarnybai Terni. 

— Nori pirmosios, atsidūrusios įvykio vietoje? 

— Noriu Terni. Jos gera intuicija. Tuo šiek tiek panaši į Pibadi. 

— Taip? — Pibadi pasipūtė, paskui tuoj pat nepatenkinta susi- 
raukė. — Ari... 

— Nė nemanyk klausti, ar jos mažesnė subinė, dailesnis veidas, 
kietesnė patirtis ar dar kas nors, ką turi galvoje. Tik vykdyk. 

— Nemąsčiau apie jos subinę, — sumurmėjo Pibadi. — Bet 
dabar — taip. 

— Man reikalinga išsami elektroninių diskų analizė, o kai tik 
gausime informaciją iš draudimo, iškart pradėti Martos daiktų — 
sutuoktuvinio žiedo ir rankinio laikrodžio — paiešką. Taip pat pal- 
to. Vėliau pasikalbėsime su Martos vyru, pažiūrėsim, gal prisimena 
auskarus ir šaliką, kuriuo, kaip tvirtina Jung, ji ryšėjo. Daugiau per 
tą pirmą pokalbį Denzelis Dikensonas nepajėgtų atlaikyti. Pradėkite 

tikrinti jų darbovietes. Ieškokite visko, kas juos sieja, arba sieja kurį 
nors iš jų ar abu, su Vaitstouno kompanija. Ten turi kas nors būti. 
Jeigu tai atsitiktinis nužudymas, tuomet aš — beždžionės pusseserė. 

— Teta. 

— Ką? 

— Sakoma beždžionės teta, ir kol dar nepaklausei kodėl — ne, 
nežinau kodėl, nes pagal evoliucijos grandinę pusseserė yra beveik 
teisinga. 

— Kas man rūpi“ 

— Aš tik sakau. 

Eva susilaikė nepažvelgusi į Pibadi, nes turėjo pervažiuoti 
miestą. Sklandžiai ir sparčiai skriejo pro šalį kvartalai — pėstie- 
siems užplūsti šaligatvius ir perėjas dar buvo per anksti, o „Greitie- 
siems taksi“, prikimštiems klubų ir vakarėlių lankytojų, jau per vėlu. 

Ji aplenkė Taimso aikštę, kurios klubų ir vakarėlių lankytojai 
niekada neapleisdavo, paskui prašvilpė pro didžiulį autobusą, pilną 
mieguistų priemiesčių gyventojų, grįžtančių iš darbo pamainos ar 
į ją vykstančių. 

— Kažkas Martą sučiupo, ir tai turėjo padaryti arti aukos dar- 
bovietės. Arba laukė sėdėdami taksi, paskui privažiavo ir sugrie- 
bė. Nusitempė į tą tuščią butą, nes žinojo, kad jis neužimtas. Arba 
turėjo užraktų kodus, arba yra labai geri įsilaužėliai. Ir šiek tiek ją 
pridaužė. 

— Kalbi apie kairinį smūgį ir atgalia ranka. 

— Aha, man taip atrodo. Atgalia ranka per skruostikaulį turė- 
jo labai skaudėti, ją partrenkti, mirtinai apsišiktinai įbauginti. Per 
didelė mėlynė kaip nuo paprasto pliaukštelėjimo delnu ir per maža 
kaip nuo stipraus smūgio kumščiu. 

Eva vėl prisiminė aukos veidą. 

— Veikiausiai smogta daugiau nei kartą. Įdomu, ką pasakys 
Morisis — buvo ji apsvaiginta ar prikimšta trankviliantų, bet galiu 
lažintis, kad ne. Tai turėjo atrodyti kaip apiplėšimas. Apsvaigindami 

ar užduodami kvaišalų, rizikuotų vėliau susilaukti atidesnio dėme- 
sio. Įsitempė į kažkokią transporto priemonę, nusivežė į nuošalų 
butą. 

— Už ką? Tarkim, atpildas Jung, bet šis kelias gana aplinkinis. 
Taip, tai arti, tačiau arčiau būtų pati Jung, jos vyras, vienas iš vaikų 
ar anūkų. Ji turi dvi dukras, jeigu tau įdomu. Ir po vieną anūką nuo 
kiekvienos. 

— Tai ne atpildas. — Eva apsvarstė šią mintį, rado joje daug 
spragų, todėl atmetė. — Tada būtų kur kas labiau sudarkę kūną, 
leidę suprasti, kad šitaip atsimokama. Ir žinoma, būtų nusitaikę ar- 
čiau nei į svainę. Galbūt paspaudę dėl ko nors jos vyrą, bet jeigu gali 
sučiupti ją, turbūt gali sučiupti ir jį patį. Ir spaudimas didesnis, jeigu 
ji lieka gyva. Galbūt dėl informacijos. Apie kokį nors klientą. Ji žino 
daug piniginių paslapčių, mokesčių mėšlo, sąskaitų duomenų. Jie 
žinojo, kad Marta dirba iki vėlumos, tad ją sekė arba turėjo vidinį 
kanalą — patys yra iš jos firmos. 

Eva sustojo prie Centrinės būstinės. 

— Einu pasimatyti su Morisiu. Kai tik Martos Dikenson įstai- 
ga atsidarys, pasikalbėsime su jos viršininku, bendradarbiais. Noriu 
jos klientų sąrašo, einamųjų bylų. Ne išimtis ir jos vyras. 

— Pasekti pinigus. 

— Tai visada įdomus kelias. Judinkis. 

— Judinuos. 

Eva nuvažiavo, žvilgtelėjo į automobilio laikrodį, paskui savo 
saitu prietaisų skydelyje susisiekė su Rorku. Galbūt dar tik aušra, 
bet ji labai gerai žinojo, kad jis gera valanda kaip atsikėlęs ir veikiau- 
siai jau spėjo nupirkti nedidelę saulės elementų sistemą. 

— Leitenantė. 

Ir štai jis, užpildantis jos prietaisų skydelyje ekraną, tos iš kojų 
verčiančios budrios mėlynos akys, veidas, Dievo sukurtas tą dieną, 
kai jis buvo ypač dosniai nusiteikęs. Kadangi Rorko šilkinių plaukų 
kupeta buvo surišta už pakaušio, Eva suprato, kad jis dirba. 

— Pamaniau, turėčiau tau pranešti, kad negrįšiu. 

— Beveik taip ir spėjau. — Gimtasis airiškas jo akcentas skver- 
bėsi pro žodžius it muzika. — Ko nors užvalgyk. 

— Manau, tai padarysiu po kelionės į morgą. Jų užkandžių au- 
tomatas rimtai stringa. 

— Blogai. Matau tai. 

— Žmogžudystės niekada nebūna gerai, o ši ypač paini. Bet... 
dviejų vaikų motina, jos vyras visiškai palūžo, kai jam pranešiau. 
Pasiturinti Aukštutinio Ist Endo šeima, abu dirba karjeros finan- 
sų srityje, gyvena prabangiame kooperatiniame bute. Bet viduje ne 
ypač prabangiai. Mėgsta namų jaukumą, visur vaikučių nuotrau- 
kos. O ji buvo teisėjos Jung svainė. 

— Teisėjos Jung? 

— Baudžiamųjų bylų. Viena iš geriausių, kiek žinau. — Kal- 
bėdama su Rorku Eva galėjo leisti pasireikšti gailesčiui, tik trupu- 
tėlį. — Tu neištvertum, tiek ten meilės ir sielvarto. Tiesiog užtvindo 
orą. 

— Sunku, kai turi būti ta, kuriai tenka atverti šliuzus tam tvanui. 

— Toks darbas, bet, kaip pasakė Pibadi, kai kada būna blogiau 
nei kitais kartais. Šįsyk buvo blogiau. Jung žada kaip įmanydama 
daugiau man pagelbėti, išduoti kratos orderius, leisti iki galo susi- 
pažinti su bylos medžiaga, užtikrinti visišką prieigą. 

— Ir vis dėlto. 

— Ir vis dėlto dviejų vaikų motina, padėjusi sukurti, kaip atro- 
do, išties laimingus namus, negyva. Taigi, kad ir kaip ten būtų. Ką 
tu žinai apie „Briuverį, Kailą ir Martinį ? 

— A... Pirmiausia korporatyvinė sąskaityba arba tarnavimas 
turintiems tiek pinigų kaip korporacija. 

— Ne taviškei? 

— Ne, bet aš rimtai apie juos pagalvočiau, jeigu nuspręsčiau 
ką nors šioje srityje pakeisti. Jie turi patikimos, sąžiningos firmos 
reputaciją. Kas ten dirbo? Auka ar jos vyras? 

— Auka. Vyras — teisininkas pas „Graimsą, Dikensoną, Harlį 
ir Šmitą“. Jis — Dikensonas. Sritis — nekilnojamojo turto teisė ir 
finansinis šlamštas. 

— Aš jų nepažįstu, bet pažiūrėsiu, ką pavyks išsiaiškinti. 

— Neturėtų būti sunku. Jų biurai yra tavo pagrindinės būstinės 
pastate. 

— Tai tikrai viską supaprastina. 

— Jeigu rastum laiko. Niekada nepakenkia turėti ką nors išma- 
nantį tą lošimą iš pinigų. Ir dar. VIN grupė — investicijos, pinigų 
administravimas ir panašiai. 

— Nieko man neprimena, bet vėlgi — informaciją surinkti 
gana lengva. Kaip jie su tuo susiję? 

— Bredlis Vaitstounas — tas V — šiąnakt paryčiui rado kūną 
lauke prie savo renovuojamo buto, kai atsivedė čia moterį, kurią, 
matyt, tikėjosi pabarškinti. Pastaroji teigė, kad su manimi buvo su- 
sitikusi kažkokioje šventėje. Alva Muni. 

— Iš Niujorko Munių — seni pinigai, sena genealogija. Laivi- 
ninkystė — laivų statyba ir jų eksploatacija kroviniams transpor- 
tuoti ir žmonėms į kruizus vežioti. Aš asmeniškai jos nepažįstu, bet 
galiu tau pasakyti, kad yra žinoma kaip padūkusi atžala, dar prieš 
kelerius metus pasižymėjusi vakarėliais, prabangiomis kelionėmis, 
vaikščiojimais po parduotuves, kvaišalais, seksu. 

— Ji ir atrodė turtinga, — prisiminė Eva. — Bet nepanaši į 
padūkusią. 

— Regis, Alva Muni projektuoja ar padeda projektuoti kruizi- 
nių laivų dekorą ir šiuo metu užsiima kažkokia pelno nesiekiančia 
veikla. Ar ji įtariamoji? 

— Šiuo etapu sąraše labai žemai, bet niekada negali žinoti. 

— Tu žinai, — pataisė jis. — Arba išsiaiškini. Kaip ji mirė, ta 
tavoji dviejų vaikų motina? 

— Kažkas sulaužė jai sprandą. Nebent Morisis man pasakys ką 

kita, — pridūrė sustodama prie morgo. — Einu su juo pasikalbėti. 
Pasimatysime vakare. 

— Užvalgyk ko nors, — pakartojo Rorkas. 

— Aha, aha. 

Eva jam nusišypsojo ir nutraukė vaizdo ryšį. 

Kartais pasiseka, pamanė ji, prisimindama Danielio Jungo žo- 
džius. Su Rorku, žmogumi, kuris ją suprato ir, šiaip ar taip, mylėjo, 
Eva rado didžiulį aukso puodą. 

O kartais, mąstė ji, įžengdama į ilgą baltą morgo tunelį, sėkmė 
baigiasi. Taip atsitiko Martai ir Denzeliui Dikensonams. 

Dar per anksti keistis pamainai, nusprendė Eva, girdėdama 
koridoriuje aidinčius savo žingsnius. Žmonės arba dorojasi su mir- 
ties aukomis, kurias didmiestis pamėtėjo per naktį, arba kabinetuo- 
se tvarko dokumentaciją, arba veikia ką nors kita — ji ne itin troško 
mąstyti apie kūnų dalis laboratorijose. 

Stabtelėjo prie užkandžių automato, atmetė net mintį apie tai, 
kas šioje įstaigoje buvo laikoma kava, nusipirko skardinėlę pepsiko- 
los ir pakeliui į Morisio skyrių įplempė į savo organizmą šiek tiek 
kofeino. 

Jeigu Morisis nebuvo informuotas ir dar neatėjo, susisieks su 
juo, kaip to prašė Jung. 

Bet praeidama pro dvivėres duris išgirdo muziką — verkiantį 
saksą, ašaringą kontrabosą. 

Ant autopsijų stalo gulėjo Marta Dikenson. Y pavidalo pjūviu 
jis atvėrė ją ir atsargiai iškėlė pasverti širdį. 

Per petį žvilgtelėjo į Evą. Tamsios jo akys po didinamaisiais 
apsauginiais akiniais atrodė didžiulės. 

— Mūsų diena prasidėjo, kai josios baigėsi. 

— Ji biure dirbo viršvalandžius. Jai diena baigėsi ne itin gerai. 

— Ji turi vaikų. Patikrinau dėl išprievartavimo. Seksualinio už- 
puolimo požymių nėra, bet užtat matyti, kad bent vieną kartą yra 
gimdžiusi. 

— Du. 

Morisis linktelėjo ir darbavosi toliau. Po apsauginiu chala- 
tu vilkėjo šokolado rudumo puikiai pasiūtą kostiumą ir kreminės 
spalvos marškinius. Plaukus buvo susipynęs ir surišęs į ilgą juodą 
kasą ant nugaros. 

— Ketinau tave įtraukti, jeigu pats nebūtum jos ėmęsis. 

— Šią savaitę dirbau naktinę pamainą. Neramią. — Morisis vėl 
žvilgtelėjo į Evą. — Dėl kokios nors konkrečios priežasties norėjai 
manęs? 

— Ji — teisėjos Jung svainė. 

— Dženės? 

Eva kilstelėjo antakius. 

— Judu su Jung bendraujate vardais? 

— Mes abu vertiname tokio paties stiliaus muziką. Taigi čia 
jos brolio žmona? Denzelio žmona. Sykį buvau su jais susitikęs, kai 
Dženė savo namuose surengė muzikinį vakarą. Neatpažinau, bet 
Dženė visada taip šiltai atsiliepdavo apie savo svainę. 

— Teisėja pravalo kelią, prižiūri, kad mes turėtume visišką pri- 
eigą ir dargi sparčią. 

— Tu neįtari aukos vyro? 

— Ne, bet vis tiek reikia patikrinti. Mirties priežastis — sulau- 
Žytas sprandas? 

— Taip. Labai stipraus ir labai įgudusio žmogaus darbas. Tai 
nebuvo kritimas. Anot raporto, ji rasta laiptatakio apačioje. 

— Iš tiesų, ji nenukrito. Ją ten paguldė, kai darbas buvo atlik- 
tas, bandė inscenizuoti apiplėšimą. Bet tai nebuvo ir apiplėšimas. 

— Yra nežymių sužalojimų. Mėlynė veide, prakirsta lūpa, abu 
nuo smūgio, — plaštaka, ne kumščiu, — nedidelės kraujosruvos 
apie burną, ant riešo, ant abiejų kelių ir ant alkūnės, nubrozdinta 
dešinė plaštaka. 

— Keliai ir plaštaka. Tartum ji būtų slydusi kažkokiu patiesalu 
ar kilimu? 

Eva iškėlė savo ranką, atkišo į priekį plaštaką. 

— Tokia būtų mano išvada. Plaštakos nuobrozdoje radau 
plaušelių ir nusiunčiau į laboratoriją. 

— Mėlynų plaušelių? 

— Taip, kaip savo pastabose nurodei, tokius radai ir ant jos 
kelnių. Tu pažymėjai juos perduoti Harpo, tad ir savo rastuosius jai 
nusiunčiau. 

— Gerai. 

— Aš tik ką pradėjau, tad dar nedaug ką turiu. 

— Jokių apsvaiginimo požymių? Jokios intoksikacijos? 

— Labai menkos, elektrošoko paliktos žymės tuoj virš jos kai- 
rės mentės. 

— Apie tai nepagalvojau, — sumurmėjo Eva, įsikišdama nykš- 
čius į priekines kišenes ir prieidama arčiau prie lavono. — Jeigu nori, 
kad atrodytų kaip apiplėšimas, palikti elektros smūgio žymes tikrai 
kvaila. Paprastai gatvės plėšikautojai neturi stanerių. Jie naudojasi 
strypais. Virš mentės, — tęsė Eva. — Jis ją partrenkė iš užpakalio. 

— Taip, ir, pasakyčiau, labai silpna srove, tik tiek, kad nepa- 
jėgtų priešintis, akimirką ar dvi apsvaigtų. Aš ją labai kruopščiai 
ištirsiu. Jau nusiunčiau kraujo mėginį toksikologiniam tyrimui. Ga- 
lėčiau pažymėti, kad tai skubu. 

— Nepakenktų. 

Eva apėjo apie lavoną, pati jį tyrinėdama. 

— Pagriebk ją, kai išeina iš įstaigos — ne viduje, nebent būtų 
pavykę atjungti signalizaciją, bet kodėl tai daryti, kodėl palikti pėd- 
sakus? Uždenk delnu burną, įstumk ar įmesk į mašiną — šitaip 
daug greičiau. Kam svaiginti? Nebent žudikas buvo moteris arba 
smulkaus sudėjimo, bijojo, kad ji pasipriešins ar ištrūks. 

— Nežymūs įdrėskimai ant kelių ir ant plaštakos rodytų, kad ji 
krito ant kilimo. Bute? 

— Tenai nėra kilimų ar kiliminės dangos. Brezentiniai už- 
tiesalai — smėlio spalvos. Nieko mėlyno. Bet jeigu buvo įmesta į 

automobilį su mėlynais grindų kilimėliais, tai taip. Ir jeigu ji nuo 
elektros smūgio buvo apsvaiginta, nesiorientavo, nuslydo per juos. 
Nubrozdinimai ant kelių, plaušeliai ant kelnių galėjo atsirasti ve- 
žant. Juk jos nevedė aštuonis kvartalus į nužudymo vietą, taigi jis ar 
jie turėjo transporto priemonę. 

— Harpo nustatys kilimėlio tipą, gamintoją, dažų partiją. 

— Aha, arba praras žinovės karūną. Tai galėjo padaryti ir vie- 
nas Žmogus, — garsiai mąstė Eva, eidama aplink akmeninį autop- 
sijų stalą. — Apsvaiginti elektrošoku, įstumti į furgono ar automo- 
bilio galą. Bet lengvai apsvaiginta ji būtų gana greitai atsipeikėjusi. 
Tada reikia dviejų žmonių, kad galėtų ją išlaikyti tylią ir sutramdyti, 
paskui vežti, išlaipinti, vesti, atrakinti duris. Labiau tikėtina, kad 

— Stambios rankos, — pasakė Morisis. — Jos prižiūrėtojas ne- 
buvo smulkaus sudėjimo. Sumušimų pobūdis rodo stambias rankas. 

— Gerai. Gerai. — Būtinybė Dikenson apsvaiginti dabar atro- 
dė nebe tokia logiška, bet faktai lieka faktais. — Tiesiog nenorėjo 
rizikuoti. Galbūt apiplėšimo scenarijus buvo sugalvotas paskuti- 
nę minutę. Šiaip ar taip, ją nugabeno į tuščią butą žemesniajame 
aukšte, į jį pateko be jokių įsilaužimo žymių. Norėjo įbauginti, tiek 
įbauginti, kad bendradarbiautų, išduotų, ko jiems reikia, pasakytų 
viską, ką žino. Smūgis atgalia ranka. — Eva užsimojo savąja ore. — 
Dikenson parkrenta, užsigauna veidą, alkūne stukteli į grindis. Kai 
jie baigia, o tai labai ilgai netrunka, vienas iš jų sulaužo jai sprandą. 
Rankomis? 

— Taip, beveik tikras, ir iš kairės į dešinę. Sprendžiant iš kam- 
po ir mėlynių, laužta, mano nuomone, iš kairės į dešinę ir iš užpa- 
kalio. 

— Vėlgi iš užpakalio. Jis dešiniarankis. Stiprus, treniruotas. 
Sulaužyti sprandą ne taip lengva. Pasirengęs, pakankamai susi- 
tvardantis, kad jos pernelyg nesudarkytų, bet ne itin profesionalus. 
Galbūt kariškis ar panašiai, įpratęs žudyti mūšio lauke, kur nereikia 

nieko po savęs sutvarkyti, iki prisistatys farai. Ant dažais išteplioto 
ir susigarankščiavusio brezento, kuriuo buvo uždengtos grindys, 
aptikau šiek tiek kraujo. Butas remontuojamas, tai bus jos kraujas. 

— Neradau jokių žymių, atsiradusių jai ginantis. — Morisis 
kilstelėjo aukos ranką. — Nieko panagėse, tarp dantų. Taigi taip, 
sakyčiau, tai turėtų būti jos kraujas. 

— Viskas vyko pagal planą, išskyrus du dalykus: jie nepaste- 
bėjo kraujo ir nenumanė, kad savininkas atsives čia pasidulkinti 
savo užsiverbuotą draugužę. Tik dėl to mes ir aptikome nužudytąją 
anksčiau. Bet man įdomu, ar jie gavo, ko siekė? Ar ji tai turėjo? Arba 
žinojo? 

— Negaliu tau to pasakyti, bet jeigu nėra jokių pasipriešinimo 
ženklų? Ir niekas nerodo, kad ji buvo surišta? Jokių kankinimo po- 
žymių, tik palyginti nežymūs sužalojimai... Būtų galima spėti, kad 
Dikenson davė tai, ko jie norėjo, jeigu tik turėjo su savimi. 

Eva vėl pagalvojo apie kooperatinį butą, kupiną šeimyniškos 
atmosferos. Laimingų vaikučių fotografijos, didelis šuo. 

Taip, ji davė tai, ko jie norėjo. Jeigu tik turėjo su savimi. 

— Iš pradžių jie šiurkščiai elgiasi, baugina, visai nežymiai su- 
žaloja, paskui pasako, kad jeigu jiems atskleis ar atiduos, ko iš jos 
nori, daugiau nebeskriaus. Nužudė ją iš užpakalio. Nereikėjo už- 
pulti akis į akį. Darbas, tarnyba, užduotis. Ir veikiausiai jie nematė 
reikalo to užtęsti, sukelti jai daugiau skausmo ar baimės. 

— Tai nebuvo asmeniška. 

Nors Morisis linktelėjo, jis ranka palietė Martos petį. 

— Įsivaizduoju, jai tai atrodo kitaip. 


ĮĖJUSI Į CENTRINĘ BŪSTINĘ, EVA SKYNĖSI SAU KELIĄ 
pro žmones, kurie keitėsi pamainoms. Vieni farai jau 


baigė budėjimą, kiti tik atvyko į tarnybą arba, kaip 
ir ji kažką aptikę, mėgino įsigauti į pastatą ar iš jo išeiti, kad galėtų 
tęsti darbus toliau. 

Eva stabtelėjo prie užkandžių automato pasižiūrėti, ką galėtų 
išsirinkti, bet jai niekas neįtiko, todėl pasitenkino juokingai atro- 
dančiu danišku mėlynių pyragaičiu. 

Ji suspaudė savo kodą ties pasirinktu pyragaičiu, tačiau jo ne- 
gavo, pasigirdo tik džeržgiantis ūžesys ir sumirksėjo švieselės. 

— Nagi, bjaurybe. 

Eva pakartojo tuos pačius veiksmus ir šįkart išgirdo kelis silp- 
nus pyptelėjimus. 

Jai nekaip sekėsi su užkandžių automatais, todėl dabar panoro 
to prakeikto prastai atrodančio pyragaičio, kurį vargu ar galėtum 
pavadinti pusryčiais, vien iš principo. 

Eva smarkiai spyrė į automatą. 

Vandalizmas ar fizinės jėgos panaudojimas šio ar bet kurių kitų 
patalpose stovinčių prekybos automatų atžvilgiu gali nutraukti lengva- 
tas jais naudotis nuo trisdešimties iki devyniasdešimties dienų laiko- 
tarpiui. Prašom įkišti monetą, kreditinę kortelę arba surinkti sankci- 
onuotą kodą. 

— Kaip tik taip ir padariau, niekam tikęs metalo laužo gabale. 

Ji atsitraukė, ketindama vėl spirti. 

— Ei, Dalas. — Lengvu pasivaikščiojimo žingsniu prisiartino 
Baksteris, įmantriausias puošeiva iš jos detektyvų. — Problema? 

— Ši niekinga laužo krūva nenori duoti to mėšlo gumulo, pa- 
vadinto danišku pyragaičiu. 

— Leisk man. 

Švilpaudamas pro dantis Baksteris surinko kodą ir pasirinko 
pyragaitį. 

Tas sklandžiai išslydo į išmetamąjį lovelį. Kol Eva jį nužiūrinė- 
jo, automatas džiugiai vardijo daugiaskiemenius jo ingredientus ir 
abejotiną maistinę vertę. 

— Štai, leitenante. — Baksteris ištraukė pyragaitį ir jai pada- 
vė. — Aš vaišinu. 

— Kaip šie aparatai žino, kad tai aš? Kodėl jiems tai rūpi? 

— Galbūt dėl organizmo cheminių savybių, kažko, kas susiję 
su energija. 

— Skamba kaip nesąmonė. 

— Ką gi, gavai danišką pyragaitį. 

— Aha. Dėkui. 

— Taigi, mudu su Truhartu baigėme tirti dvigubą žmogžudys- 
tę. Buvusi draugužė, nepanorėjusi būti buvusiąja. 

Eva mintyse persijungė į savąsias bylas. 

— Tas uždaužymas vėzdu Čelsyje. 

— Aha, — tęsė jis abiem einant. — Padangos montiruote su- 
knežino juos į mėšlą. Pamaniau, kad nenorinti būti buvusiąja ką 
nors nusamdė ar žudikui apmokėjo seksu. Tokie sužalojimai? Iš 
moters nesitiki. 

— Kodėl? 

— Na, juk Žinai, leitenante. Moterys paprastai linkusios rinktis 
nuodus ar ką nors ne tokio siaubingo. Ypač kai matai penkių pėdų 
ūgio ir šimto svarų girtuoklę. Tiesiog neįsivaizdavau, kaip ji turėjo 
ryžto ar jėgos tai padaryti. Truhartas ją palaužė. 

— Truhartas. 

Eva prisiminė dailų ir tvarkingą, geros širdies policininką, kurį 
pavedė Baksteriui mokyti. 

— Jis iškart ją prirėmė posakiu: „Atstumta moteris niršesnė 
už velnią. Ir neatlyžo. Ir, Dalas, per apklausą pagavo ją kaip vidine 
beisbolo aikšte šokčiojantį atmuštą kamuoliuką pagaunantis stab- 
dytojas. 

Eva išgirdo Baksterio balse pasididžiavimą, lyg kokio vyres- 
niojo brolio, bet kaip tik tai jai ir patiko. 

— Galiu pasakyti, kad buvo gražu. Vaidino užjaučiantį ir su- 
pratingą, apsimetė, kad klausosi plyštančia širdimi. — Nusiviepęs 
Baksteris dunkstelėjo kumščiu sau per širdies plotą. — Malė šūdą 
apie užuojautą, kaip ją tas bernas nuskriaudė, ir visą panašų mėšlą. 

— Puikus priėjimas, — pagyrė Eva. 
| — O taip, ir jis suveikė dar geriau. Truhartas kalbėjo, kad gali 
lažintis, kaip žiauriai jai buvo skaudu matyti savo buvusiojo naująją 
draugę su tais seksualiais leopardo kailio rašto naktinukais. Jis taip 
ir pasakė: „naktinukais“. Ir ta kvaila kalė neišlaikė — išsidavė, kad 
naktinukai buvo tigro kailio rašto ir kad ta plokščiakrūtė mergšė 
neturi papų jiems užpildyti. 

— Nužudytoji tigro kailio rašto kartūninius naktinukus įsigijo 
neseniai, tą pat popietę, ir tai Truhartas žinojo, tad buvusi draugužė 
niekaip negalėjo su jais jos matyti, nebent pati būtų buvusi tame 
miegamajame. Nuo šios vietos mano vaikinai išnarstė ją į gabalė- 
lius. Išgavo visišką prisipažinimą. Kaip užkopusi gaisrinėmis kopė- 
čiomis, nes miręs jos buvusysis visada palikdavo miegamojo langą 
pravirą, mat buvo šviežio oro fanatikas. Pirma užtvojo jam, paskui 
uoliai ėmėsi naujosios mergšės ir vėl sugrįžo dar tvatinti buvusiojo. 
Paskui nusileido į pusrūsio savitarnos skalbyklą — joje jis dar ne- 
buvo pakeitęs savo kodų. Išsiskalbė, po šimts, drabužius, susitvarkė 
ir išėjo. O padangos montiruotę išmetė į upę. 

— Gražiai padirbėta. Ar laboratorija turi drabužius? 

— Aha. Palieku toliau tirti savo vaikinui. Mes abu su Truhartu 
supratome ją prikišus nagus, bet tai jis galų gale viską išsiaiškino. 

Baksteris minutėlę nutilo, ir Eva, žinodama, kad jis dar nebai- 
gė, laukė. 

— Truhartas atsikratė savo kaip žalio reputacijos. Na, jis vienas 
iš tokių, kurie veikiausiai visada liks naujokais, bet žinai, ką turiu 
galvoje. Vaikinas nusipelnė pabandyti tapti detektyvu. 

Eva pažadėjo tai apsvarstyti, ir nors antrasis Baksterio įvertini- 
mas buvo šiek tiek pirmalaikis, ji nieko negalėjo prikišti jo logikai. 

— Pirmasis šiais metais. Ką gi, jeigu jis nori, gali laikyti egza- 
miną. Taip įgis šiek tiek daugiau patirties ir pasimokys. Perduok 
jam. Gerai su juo padirbėjai, Baksteri. 

— Jis auksas, bose. Kai jį man pamėtėjai, maniau, kad bus naš- 
ta, bet jis yra auksas. Įvertink tai. 

— Painstruktuok jį iš anksto, — perspėjo Eva. — Egzaminas — 
ne geltonsnapiams. 

— Jis mielas, bet tikrai ne geltonsnapis. 

Kai juodu įžengė į tarnybinę salę, reikalai jau lėkė į priekį pasi- 
šokėdami. Eva Dalas davė Pibadi leidimą judėti visu greičiu, o pati 
nuėjo į savo kabinetą, kur pasuko tiesiai prie „AutoChef“ — maisto 
ruošos automato — ir kavos. 

— Morisis patvirtina, kad mirties priežastis — sulaužytas 
sprandas. Jokių matomų žaizdų, atsiradusių ginantis. Jos mėlynės 
galėtų būti — ir tikriausiai yra — nuo sugriebimo, smūgio atgalia 
ranka. Sprandas perlaužtas rankomis. 

— Didelis „oi“. 

— Nemanau, kad ji labai pajuto. Jis pirma ją apsvaigino, — gal- 
būt pernelyg rūpestingai, — lengvu srovės smūgiu į mentę. 

— Lyg pasala iš užpakalio. 

— Taip, ir lažinuos, kad plaušeliai ant jos kelnių, taip pat ir 
paimti nuo dešinės plaštakos paviršiaus, yra iš automobilio, kuriuo 

ji buvo pervežta. Aš tai prisegu prie lažybų lentos ir užregistruoju. 
Ką tu turi? 

— Maknabas jau ėmėsi tirti saitą. Elektroninės aparatūros sky- 
rius laukia leidimo pradėti kitos elektronikos tyrimą. Karmaiklas 
ir Santjagas pasirengę pradėti kratą, o policininkė Karmaikl šiuo 
metu atlieka kaimynų apklausą. Perspėjau apie sutuoktuvinį žiedą ir 
išmanųjį laikrodį, ir dar susisiekiau su aukos vyru dėl auskarų, kad 
galėtume perspėti apie juos. Ji segėjo auksinius širdutės pavidalo 
aussagus, vaikų padovanotus per praėjusią Motinos dieną. Tikrai 
tikiuosi, kad juos atgausime. Kažko panašaus... Šiaip ar taip, mums 
galėtų pasisekti, jeigu žudikas nuspręstų aussagus užstatyti lombar- 
de arba parduoti. 

— Jie ne profai, tad mums galėtų pasisekti. 

— Pradėjau domėtis aukos ir sutuoktinio finansiniais reikalais. 
Abu turi gyvybės draudimą, — ir nemažą, — bet su rimtais pinigais 
atsargūs. Jis uždirbo dvigubai daugiau nei žmona, bet ir jai sekėsi ne 
per blogiausiai. Abu turi mažos rizikos, ilgalaikio prieaugio investi- 
cijų ir jau yra atidarę vaikams koledžo fondus. 

Ji perbėgo akimis nešiojamąjį kompiuterį, kuris ką tik pyptelė- 
jo signalą apie atėjusią naują informaciją. 

— Jie turi kooperatinį butą ir galiojančią hipoteką namui Long 
Ailende, Austrių įlankoje. Vieną transporto priemonę — šeimyni- 
nio tipo, pritaikytą kroviniams vežioti, naujausio modelio, bet ne 
prašmatnią. Šiek tiek meno kūrinių ir brangenybių. Dikensonas ir 
Graimsas savo firmą įsteigė prieš vienuolika metų, o vėliau priėmė 
kitus partnerius. Jų reputacija gera. Auka maždaug tiek pat laiko 
dirbo pas Briuverį ir kompanionus, kilo tarnyboje, ėmė eilinių mo- 
tinystės atostogų po kiekvieno vaiko. Auklytė kartu su jais nuo pir- 
mo vaiko gimimo. Turiu jos duomenis. 

— Gerai, mes pasikalbėsime su ja, su aukos kolegomis darbe, 
su partneriais teisininkais. 

— Beje, yra kai kurių bendrų klientų, ir aš kol kas turiu porą, 
kurie naudojosi ar naudojasi liudininko firma. 

— Peržiūrėk kiekvieno duomenis, paskui mes padirbėsime 
prie sutapčių. — Ji žvilgtelėjo žemyn, kai kompiuteris pranešė apie 
atėjusį paštą. — Yra orderis. — Nuspaudė komandą spausdinti, pas- 
kui perskaitė prisegtuką. — Jung praneša, kad šeima pakeliui pas 
ją. Duok Karmaiklui orderį, tegul jie pradeda. Suteik Elektroninės 
aparatūros skyriui pritarimą dėl elektronikos tyrimo. Būk pasiren- 
gusi... Sere? 

Eva ištiesino pečius, kai tarpdurį užpildė komisaras Vitnis. Ti- 
kėjosi su juo pasimatyti, ir greitai, bet norėjo, kad viršininkas išsi- 
kviestų ją pas save į kabinetą, suteikdamas laiko pasiruošti. 

— Mane informavo, kad nužudyta teisėjos Jung svainė. 

— Taip, sere. Aš ką tik iš nusikaltimo vietos. Dar neparašiau 
pirminio raporto, laukiu rezultatų iš laboratorijos. 

— Glaustai mane supažindinkite. 

— Pibadi, pasirūpink, kad reikalai pajudėtų. Komisare, — pra- 
dėjo Eva ir pateikė jam žodinį raportą. 

Mažame Dalas kabinete jis atrodė stambus vyras, tamsaus vei- 
do. Klausėsi paniuręs, paskui nuėjo pažvelgti pro siaurą jos langą į 
apniukusį rytą. 

— Jūs nelinkstate į sutuoktinį? 

— Kaip tik linkstu nuo sutuoktinio, — atsakė jam Eva. — Bet 
tyrimo metu mes juo pasidomėsime. Ir jis, ir teisėja su mumis ben- 
dradarbiavo. Pasiunčiau Karmaiklą ir Santjagą į aukos gyvenamąją 
vietą atlikti kratos, o Elektroninės aparatūros skyrius imasi elek- 
tronikos. Maknabas jau analizuoja sutuoktinio saitą. Esmė ta, kad 
Marta Dikenson buvo pagrobta nežinomo asmens ar asmenų dėl 
kol kas nenustatytų priežasčių. Bet tai nebuvo atsitiktinumas, nebu- 
vo apiplėšimas ir šiuo ankstyvuoju etapu nėra įrodymų, kad pagro- 
bimo priežastis galėjo būti teisėja Jung. Ketinu įdėmiau pasidomėti 

liudininku ir jo partneriais, išsiaiškinti, prie ko šiuo metu ar anks- 
čiau dirbo auka, jos dabartinius klientus. 

Vitnis linktelėjo, atsigręžė į Dalas. 

— Žinomos teisėjos brolio žmona, žiniasklaida greitai sujus. 
Mums teks padaryti pareiškimą, kaip tai susiję. Patausokite tam laiką. 

Užgiedok „Aleliuja“. 

— Dėkui jums, sere. 

— Pažįstu Jung, kaip ir daugelis iš mūsų. Turėtumėte žinoti, 
kad ji su savo vyru ir viršininkas Tiblas su savo žmona draugauja. 

— Supratau. 

— Nuolat mane informuokite. 

— Taip, sere. 

Kai tik Vitnis išėjo, Eva atsidarė žmogžudystės failą, paskui 
konfigūravo nuotraukų langą, į centrinę vietą įvesdama Martos Di- 
mis pokalbį su liudininkais, paskui su sutuoktiniu. Kurį laiką nag- 
rinėjo savo padarytus nusikaltimo vietos aprašo spaudinius. 

Kraujo lašai ant brezento, mąstė ji. Nerūpestingai pasielgta. 
Greitas pagrobimas — puikiai ištaikytas laikas. Nužudymo būdas — 
greitas ir brutalus. Įvykdyta gerai pasirengusio, bet ne profesionalo. 

Tad kas nusamdė ar turėjo įtraukę į savo algalapį porą patyru- 
sių galvažudžių — įgudusių laužyti stuburus, įveikti apsaugos siste- 
mas stipruolių, nesibodinčių sulaužyti sprando nepajėgiai apsiginti 
moteriai“ 

Pradėk nuo kodėl, mąstė ji, viską apibendrink. 

Jos saitas vėl sužybsėjo. 

— Dalas? 

— Leitenante. — Ekranėlyje pasirodė Harpo su styrančiais 
raudonais plaukais. — Pamaniau, suteiksiu jums preliminarią in- 
formaciją apie tuos plaušelius. 

— Identifikavote juos? 

— Kitą sykį duokite man sunkesnio darbelio. Grindų kilimė- 
lis iš „Maxima Cargo“, „Mini Zip“ ar „4X Land Cruiser“ salonų. 
Spalva — plieno mėlis ir standartiškai eina kartu su indigo išore. 
„General Motors“ tą spalvą įdiegė pernai, tad modelis arba du tūks- 
tančiai penkiasdešimt devintųjų arba šešiasdešimtųjų. Bet pluoštas 
buvo padengtas gamyklos apsauginiu sandarikliu, tad nelabai nusi- 
dėvėjęs ar naudotas. 

— Puikiai, sparčiai pasidarbavote, Harpo. 

— Kaip ir sakiau, nebuvo sunku. Tie iš morgo sutampa, ant jų 
kraujo pėdsakai. Sutikrinau su mėgintuvėliuose atsiųstu krauju, tad 
galiu jums pasakyti, kad kraujas ant brezento ir kraujas ant plauše- 
lių — abu jūsiškės aukos. 

— Iš tiesų puikiai, sparčiai pasidarbavote. 

— Daugelis iš mūsų yra davę parodymus teisėjai Jung. Tad... aš 
atsiųsiu ir protokolus. 

— Taip. Dėkui, Harpo. 

— Darome, ką sugebame, — atsakė ji. — O aš — geriausiai. 

Šią akimirką Eva to negalėjo užginčyti. 

— Pibadi, — metė ji, skubindamasi per tarnybinę salę. 

Pibadi pasigriebė paltą ir bėgčia prisivijo ją. 

— Maknabas baigė dirbti prie saito. Viskas sutampa su Di- 
kensono parodymais. Auka paskambino, pasakė dirbsianti iki vėlu- 
mos — juodu pasišnekėjo: apie maistą, vaikus, namų dalykus. Tuoj 
po dešimtos ji vėl su juo susisiekė ir pranešė einanti namo. Vyras 
spyrėsi išsikviesti darbovietės automobilių tarnybą, bet Marta Di- 
kenson į tai tik numojo, kaip jis ir sakė. Ji taip pat minėjo, kad pa- 
siims namo šiokio tokio darbo, bet su tuo susitvarkys rytą — mat 
susitarusi dirbti namie iki vidudienio. 

— Jis užmiršo mums apie tai pasakyti. 

— Maknabas mums siunčia visų susijungimų kopijas. Sako, 
kad galėsite aiškiai matyti, kaip auka kalbėdamasi su savo vyru apsi- 

velka paltą, apsiriša šaliką, net kaip užsideda skrybėlę ir apsimauna 
pirštines. Ji kalbėjosi su juo per savo stalinį saitą. Maknabas sako, 
kad Marta Dikenson turėjo Jung nupasakotą portfelį ir raudoną 
rankinę, irgi su perpetiniu dirželiu. Taip pat sutuoktuvinį žiedą, iš- 
manųjį laikrodį ir širdutės pavidalo aussagus. 

— Puiku. 

Maknabas galbūt ir buvo svarbiausias Pibadi gyvenimo žmo- 
gus, bet tai jo darbui nekenkė. 

— Juodu kalbėjosi ne ilgiau kaip tris minutes, ir žmona jo pa- 
prašė pripilti jai didelę taurę vyno, ir galbūt jam pasiseks. Jis irgi pa- 
juokavo — ne, galbūt jai pasiseks. O dėl to tik dar liūdniau. Tikrai. 

— Šiuo metu „liūdna“ nejeina į lygtį, — pasakė Eva, joms iš- 
žengiant iš lifto į garažą. — Tas susijungimas patvirtina sutuoktinio 
žodžius ir taip pat padeda susidaryti jų tarpusavio santykių vaizdą. 
Sudėk tai, pradinę apklausą, jo laikyseną, abiejų finansinius reika- 
lus, ir jis atrodys švarus. Nebent išsiaiškintume, kad Dikensonas 
turėjo ką nors iš šalies, o šiaip nematyti jokio akivaizdaus motyvo, 
kodėl galėjo norėti ją pribaigti. 

Ji atsisėdo prie vairo. 

— Harpo gerai padirbėjo. Mums teks kompiuteriu surasti vi- 
sus „Maxima Cargo, „Mini Zip“ ir „4X Land Cruiser“ su plieno 
mėlio spalvos salono kilimėliais. Penkiasdešimt devintųjų arba še- 
šiasdešimtųjų laidos. 

— Neblogas proveržis. 

— Šiaip ar taip, proveržis. Kraujas ant brezento ir jo pėdsakai 
ant plaušelių — aukos. Taigi mes patvirtinome, kad ji buvo pagrob- 
ta, įmesta į transporto priemonę, pervežta, įvesdinta į butą, nužu- 
dyta. Paltas, skrybėlė, pirštinės, šalikas, papuošalai paimti ir išmesti 
kažkur lauke. 

— Pradėsiu naršyti, pasižiūrėsiu, ar kuri nors iš mums žinomų 
pavardžių turi mūsų ieškomą automobilį. 

— Išsiaiškinkime, kokio darbo Marta nešėsi namo, ir pažiūrė- 
kime, ar mums pavyks perprasti kodėl. 

Evai išrūkstant iš garažo, savo darbą išmananti Pibadi išsitrau- 
kė kišeninį kompiuterį. Pirmiausia, kas svarbiausia. 

— Suradau Silvestrą Gibonsą — jos tiesioginį viršininką. Jeigu 
teisingai galvoju, Marta dirbo nepriklausomus auditus atliekančia- 
me skyriuje. Verslų, korporacijų, patikos fondų. 

— Auditai. Atliekami tuomet, kai ieškoma ko nors su blogu 
kvapeliu. 

— Turbūt. Arba norint įsitikinti, kad viskas gerai. 

— Ko nors su blogu kvapeliu, — pakartojo Eva. — Vienas bū- 
das sumauti auditą ar bent jį uždelsti — tai nužudyti auditorių. 

— Tai gana šiurkštu ir ekstremalu. O jeigu skaičiai pašvinkę, 
tai vis tiek išaiškės, tiesa? 

— Galbūt reikia laiko jiems pataisyti. Sučiupti auditorę, iš- 
siaiškini, ką ji žino, ką yra jau užfiksavusi, su kuo kalbėjosi. Išgauni 
informaciją, ją nužudai, inscenizuoji apiplėšimą. Dabar turi laiko 
pataisyti skaičius arba, jeigu kišai ranką į kasą, padėti atgal pinigus. 
Jeigu viskas būtų praėję sklandžiai, visi būtų manę, kad Martai iš 
tiesų nepasisekė. Ir iškart nebūtų pradėję kaišioti nosies į jos darbo 
reikalus. Bet mes galime juos aplenkti. Susisiek su teisėja Jung. 

— Dabar pat? 

— Prevencinis smūgis. Joks piniguočius nenorės, kad jo klien- 
to dokumentai būtų perduoti farams. Mums reikia poėmio orderio 
viskam, prie ko auka pastarąjį mėnesį dirbo. Jung mums atvers tam 
kelią, sutaupys laiko. 

— Tai tartum turėti sau po ranka teisėją. Neturiu omenyje pa- 
pirkos ar kišeninio teisėjo. 

— Aha. Nesuteik jai daugiau informacijos negu būtina. Mums 
reikia būti nuodugnioms, atsižvelgti į visas galimybes. Juk žinai, 
kaip mus mokė. 

— Niekada anksčiau manęs nemokė, kaip reikia elgtis, jei turi 
reikalų su teisėju. Ir tai vis tiek atrodo neaiškiai. Arba nepatogiai 
seksualu. 

— Tik gauk orderį, Pibadi. 

Eva pagalvojo apie dar kai ką po ranka. Taip atsitiko, kad ji ište- 
kėjo už skaičių žmogaus. Pinigai — jo kalba, ir visai laisvai ja šneka. 

Ji ieškojo vietos automobiliui pastatyti ir, suradusi laisvą tarpą 
prie šaligatvio vos už pusantro daugiabučio nuo aukos įstaigos pas- 
tato, nusprendė, kad diena sėkminga. 

— Teisėja sako išduosianti orderį, — pranešė Pibadi. — Tačiau 
gali šiek tiek užtrukti. Įslaptinta medžiaga, privatumo problemos. 
Jeigu mums pavyks pagrįstai įrodyti, kad auka buvo nužudyta dėl 
savo darbo, tai praslys iškart. 

— Galėtume įrodyti, jeigu apsižvalgytume darbovietėje. 

Bet tiek jau ir ji buvo sugalvojusi. Bent viskas pajudėjo. 

Iš dangaus pradėjo dribti bjauri ledinė šlapdriba, priversdama 
kitus pėsčiuosius paspartinti žingsnius. Per kelias sekundes verslus 
gatvės prekeivis atsitempė vežimėlį, atkėlė jo dangtį ir pademons- 
travo kone trigubai didesnę nei paprastai lietsargių pasiūlą. 

Dar kelios sekundės, ir jį apspito minia. 

— Įsigyti vieną iš jų ir aš ne prieš, — sumurmėjo Pibadi. 

— Grūdinkis. 

— Kodėl tai ne sniegas? Sniegas bent gražu. 

— Kol prie šaligatvių nesusikaupia purvinos, pajuodusios jo 
krūvos. 

„ Susikišdama rankas į kišenes, Eva sparčiai nužingsniavo likusį 
pusantro namo atstumą. Įėjusi pro vestibiulio duris, it šuo papurtė 
galvą ir aplinkui paskleidė šalčio lašelius. 

Prie apsaugos pulto parodė savo tarnybinį ženklelį. 

— „Briuveris, Kailas ir Martinis“. 

— Penktas aukštas. Dėl ponios Dikenson? Prieš ateidamas į 
darbą, išgirdau žiniasklaidos pranešimą. 

— Taip, dėl ponios Dikenson. 

— Vadinasi, tiesa. — Apsaugininkas kietai sučiaupė lūpas ir 
palingavo galva. — Žinote, norisi tikėtis, kad tai klaida. Ji buvo ma- 
loni moteris, atėjusi visada pasisveikindavo. 

— Praėjusią naktį nebudėjote? 

— Pusę penktos baigiau. Išeidama ji išsiregistravo — dešimtą 
nulis aštuonios. Kai išgirdau pranešimą, atėjęs pasitikrinau žurnale. 

— Ar ji dažnai dirbdavo iki vėlumos? 

— Nepasakyčiau, kad dažnai, bet kartais pasitaikydavo. Jie visi 
taip daro. Mokesčių sezonas? — Jis numojo ranka — atseit pamirš- 
kite tai. — Galėtų čia ir gyventi. 

— Ar kas nors buvo užėjęs, apie ją teiravosi? 

— Ne manęs. Noriu pasakyti, būdavo žmonių, klientų, nesvar- 
bu, kas jie tokie, kurie ateidavo ir teiraudavosi apie ponią Dikenson 
ir firmą. Jie privalo pasirašyti. 

— Nesudarytų problemos mums parodyti pastarosios ar anks- 
tesnės savaitės žurnalą? 

— Nematau jokios problemos. 

— Ojeigu pasidarytume kopiją? 

Dabar jis pamindžikavo nuo kojos ant kojos. 

— Norėčiau tai suderinti su vienu iš savo bosų. Jeigu kylate į 
viršų, grįždamos galėtumėte pakeliui stabtelėti. Manau, jisai sutiks. 

— Mums visai tinka. Dėkui. 

— Ji buvo maloni moteris, — pakartojo apsaugininkas. — Taip 
pat buvau susitikęs su jos vyru ir vaikučiais. Kartais jie atvykdavo 
jos pasiimti. Miela šeimynėlė. Velniškai gaila. Velniškai. Pirmas liftų 
blokas dešinėje. Pasikalbėsiu su savo bosu. 

— Dar kartą dėkui. Susisiek su policininke Karmaikl, — pasa- 
kė Eva. — Pažiūrėk, ar ji ką nors turi. 

— Jeigu žino apsaugininkas, tai žino ir biure, — pastebėjo Pi- 


badi. 

— Aba, tai pražudo netikėtumo elementą. 

— Ir atrodo ne taip siaubinga. 

Ne taip jau labai, pagalvojo Eva, kai lifto durys atsidarė. Ji išgir- 
do kažką verkiant — garsą slopino uždaros durys. Už priimamojo 
stalo, prilaikydami vienas kitą, stovėjo du žmonės, vyras ir moteris. 

Kreminės ir rudos spalvos oriame ir nuobodžiame laukiama- 
jame daugiau žmonių nebuvo. 

Moteris šiek tiek atsitraukė, akivaizdžiai pasistengė nusira- 
minti. 

— Labai apgailestauju, visi paskirti susitikimai šiandien at- 
šaukti. Savo kolektyve turime mirtį. 

— Žinau. 

Eva išsitraukė ir parodė tarnybinį Žženklelį. 

— Jūs čia dėl Martos. 

— Leitenantė Dalas ir detektyvė Pibadi. Mes tiriame jos mirtį. 
Norime pasikalbėti su Silvestru Gibonsu. 

— Žinoma. Taip. — Ji išsitraukė iš stovelio kelias higienines 
nosinaites. — Markai? 

— Tuoj jį pakviesiu. 

Vyriškis išskubėjo. 

— Gal teiktumėtės prisėsti? Ar kavos? Tai yra, gal pageidautu- 
mėte kavos? 

— Ačiū, ne. Ar gerai pažinojote ponią Dikenson? 

— Labai gerai. Manau, labai gerai. — Ji prisidėjo prie akių no- 
sinaitę. — Mudvi drauge lankėme fizinės mankštos pratybas, dusyk 
per savaitę. Ir kasdien kalbėdavomės, tai yra kiekvieną darbo dieną. 
Vis dar negaliu patikėti, kad tai atsitiko! Ji buvo atsargi, o aplinkinis 
rajonas čia saugus. Marta nebūtų priešinusis užpuolikui ar su juo 
ginčijusis. — Vėl prisitvenkė ir paplūdo ašaros. — Jiems nereikėjo 
jos žaloti. 

— Ar kas nors apie ją klausinėjo? 

— Ne. 

— Ar tarpjos ir kurio nors biuro, firmos darbuotojo kada nors 
kilo kokių problemų? 

— Ne. Aš būčiau žinojusi. Kai dirbi priimamajame, viską girdi. 
Ši kompanija gera. Mes sutariame. 

Visą laiką niekas nesutaria, bet Eva praleido tai pro ausis. 

— O kaip klientai, jokių nemalonumų, nusiskundimų? 

— Nežinau. Galbūt. Nežinau. 

— Žmonės nemėgsta, kai atliekamas auditas. Ar kas nors dėl 
to, dėl jos atliekamo darbo, kėlė kokių nemalonumų? 

— Tokius dalykus tvarko teisininkai. Aš nesuprantu. Ji buvo 
užpulta ir apiplėšta, tad... 

— Tai įprastas formalumas. Mes privalome būti nuodugnūs. 

— Be abejo. Be abejo. Atleiskite. Esu tokia prislėgta. — Moteris 
užspringo žodžiais ir pasirausė naujų higieninių nosinaičių. — Mu- 
dvi tose mankštose gana gerai susidraugavome. 

— Arji su jumis kalbėdavosi apie savo darbą, apie auditus? 

— Marta nenorėdavo liežuvauti apie kokį nors auditą. Tai ne- 
profesionalu. O jeigu būtų liežuvavusi, turbūt tik su manimi. Na, 
kai drauge prakaituoji, atsipalaiduoji. Ir kai kada mudvi po to nuei- 
davome kurs nors išmesti po taurelę — kaip atpildą. Kalbėdavomės 
apie savo vaikučius, drabužius ir panašius dalykus. Apie vyrus... 
sutuoktinius. — Ji geibiai nusišypsojo. — Nei aš, nei ji išėjusios iš 
biuro nenorėdavome kalbėti apie darbą. 

— Aišku. 

— Aš... O, Slėjau! — Ji ištarė tuos du skiemenis it prislopintą 
aimaną, paskui nudribo ant kėdės ir delnais užsidengė veidą. 

— Nete. — Prie registracijos stalo žengtelėjo liesas, bet raume- 
ningas vyriškis nykstančiais šviesiais plaukais ir pavandenijusiomis 
mėlynomis akimis, paplekšnojo moteriai per petį. — Kodėl neini 
namo“ 

— Noriu pasilikti, pagelbėti. Mes negalėjome susisiekti su kiek- 
vienu, turinčiu paskirtą susitikimą. Aš tik... kelias minutes. 

Ji atsistojo ir išlėkė iš laukiamojo. 

— Užtruks ilgiau nei kelias minutes. — Jis pavargęs persibrau- 
kė delnu veidą ir pasisuko į Evą ir Pibadi. — Leitenantė Dalas? 

— Ponas Gibonsas? 

— Taip. Šįryt mes kaip nesavi. Marta... — Jis palingavo gal- 
va. — Gal einam į mano kabinetą. 

Judėdamas nerangiai, lyg ne visai įstengdamas valdyti savo il- 
gas galūnes, Gibonsas jas nusivedė per salę, stiklinėmis pertvaromis 
padalytą į atskirus kambarėlius — dar daugiau ašarų, dar daugiau 
pavandenijusių akių, — ir trumpu koridoriumi, kuriame durys į ka- 
binetus buvo uždarytos. 

— Martos kabinetas... — Jis stabtelėjo ir įbedė akis į uždaras 
duris. — Norite apžiūrėti? 

— Taip, vėliau. Bet pirma norėtume pasikalbėti su jumis. Ar 
durys su signalizacija? 

— Išeidama ji turėjo jas užrakinti, tokia pas mus tvarka. Atėjęs 
duris atrakinau, kai išgirdau... Tik pasižiūrėti, ar ko nors nebuvo... 
Jei atvirai, nežinau kodėl. Aš jas vėl užrakinau. 

Jie praėjo pro poilsio kambarį, kur sėdėjo ir prislopintais bal- 
sais kalbėjosi keletas tarnautojų, ir pasiekė koridoriaus galą. 

Gibonso kabinetas buvo kampinis, kaip įprasta vadovams. 
Evai jis padarė minimalistinio, dalykiško ir kukliai apstatyto biuro 
įspūdį. Ant rašomojo stalo stovėjo du kompiuteriai, du jutikliniai 
ekranai, matėsi keletas tvarkingai sukrautų aplankų, miškas kelių 
griežtų spalvų mirtinai nusmailintų pieštukų ir trigubas fotografijų 
bernioko ir labai bjauraus šuns nuotraukomis. 

— Prašom sėstis. Aš... kavos. Atnešiu jums kavos. 

— Viskas gerai. Nereikia. 

— Jokio vargo. Aš jau ruošiau sau kavą, — aptakiai pasakė 
jis. — Buvau poilsio kambaryje, mėginau... nusiraminti, turbūt. 
Mūsų skyrius nedidelis, mes sudarome dalį... na, glaudžiai organi- 
zuotos firmos. Visi čia vienas kitą pažįsta, bendrauja, galėtumėte 
pasakyti. Mes... mes... mes turime mažojo beisbolo komandą, poil- 
sio kambaryje švenčiame gimtadienius. Praėjusį mėnesį buvo Mar- 
tos. Valgėme tortą. O, Dieve mano. Tai aš kaltas. Viskas per mane. 

— Kaip? 

— Paprašiau jos šiek tiek padirbėti viršvalandžius. Paprašiau 
padirbėti iki vėlumos. Šią savaitę mums stigo žmonių, du mūsų 
auditoriai išvykę į suvažiavimą. Jie jau turėjo grįžti, bet įvyko ne- 
laimė — automobilio avarija. Vienam sulaužyta koja, kitas ištiktas 
komos. Tai yra buvo. Ką tik man pranešė, kad jis atsigavo, bet dėl 
kažkokių priežasčių ją vėl jam sukėlė. Smegenys nesužalotos, tačiau 
lūžę šonkauliai, be to, reikia atlikti daugiau tyrimų, ir... Atleiskite. 
Atleiskite. Jūs čia ne dėl to. 

— Kada paprašėte Martos ilgiau padirbėti? 

— Tik vakar. Vakar rytą, po pokalbio su Džimu — tuo, kuriam 
sulaužyta koja. Jie negali sugrįžti. Yra Vegase, suvažiavime. Jau sa- 
kiau. Atleiskite. Mažiausia keletą dienų jie negalės grįžti į darbą, o 
mums dar reikia baigti auditus. Paprašiau Martos perimti užsiliku- 
sią dalį. Pats dirbau iki aštuntos, paskui darbą pasiėmiau namo. O 
Marta pasiliko čia. Pasakė, dėkui už pietus, Slėjau. Mat šeštą užsa- 
kiau šokio tokio maisto. Sau, Martai ir Loreinei. 

— Loreinei? 

— Loreinei Vilki. Ji ir Marta, abi dirbo viršvalandžius. Aš ir 
Loreinė išvykome tuo pat metu, bet didžiumą darbo palikau Mar- 
tai. Ji geriausia, kokią mes turime. Geriausia. Nežinojau, kad taip 
ilgai užsibus. Aš turėjau pasiūlyti išeiti kartu su manimi. Turėjau ją 
įsodinti į taksi. Jeigu būčiau taip pasielgęs, jai nieko nebūtų atsitikę. 

— Prie ko ji dirbo? 

— Prie keleto dalykų. 

Jis išsiėmė iš kišenės saitą, kai tas supypsėjo, pažvelgė į ekranė- 
lį, nuspaudė mygtuką „ignoruoti. 

— Atleiskite, tai gali palaukti. Marta buvo bebaigianti savo au- 
ditą ir ką tik ėmėsi kito. O aš jai daviau dar tris — vieną, kuris buvo 
priskirtas Džimui, o kitus du — Čezo. Ir jos paprašiau peržiūrėti 
šiek tiek praktikanto atlikto darbo. 

— Ar Marta galėjo kam nors pasakyti apie šias užduotis — tu- 
riu galvoje detales, pavardes? 

— Ne. Tokia informacija labai konfidenciali. 

— Mums reikės pamatyti jos darbą. Paprašysiu leidimo prieiti 
prie jos failų. 

— Aš... aš nesuprantu. — Gibonsas iškėlė rankas delnais į viršų 
lyg pasiteisinti norintis žmogus. — Viską padaryčiau, kad tik padė- 
čiau. Bet konfidencialios medžiagos jums duoti negaliu. Aš nesup- 
rantu... 

— Pone Gibonsai, mes turime pagrindą manyti, kad Marta 
buvo ne atsitiktinio apiplėšimo auka. Ji buvo pagrobta, kai išėjo iš 
įstaigos, pergabenta į kitą vietą ir ten nužudyta. Paimtas jos portfe- 
lis. Jame galėjo būti bent dalis jos darbo, kai kurie dokumentai. 

Nuleidęs rankas, jis tik išpūtė akis. 

— Nesuprantu, ką jūs kalbate. Nesuprantu jūsų. 

— Mes turime pagrindą manyti, kad Marta Dikenson buvo 
konkretus taikinys ir kad jos nužudymas galėjo būti susijęs su jos 
atliekamu darbu. 

Gibonsas sunkiai atsisėdo. 

— Pranešime pasakyta, kad tai buvo apiplėšimas. 

— Ir tikiuosi, kol kas taip bus teigiama. O aš jums sakau, kad 
tai nebuvo apiplėšimas, ir jūsų prašau šią informaciją laikyti paslap- 
tyje. Kas žinojo, kad vakar vakare ji ilgai dirbs? 

— Aš... aš Žinojau. Loreinė; Džozė, Martos padėjėja; Loreinės 

padėjėja. Mano admin... — Gibonsas nulenkė galvą ir kelis kartus 
persibraukė delnais retus plaukus. — Dieve. Dieve mano. Galėjo ži- 
noti bet kas. Tai nebuvo paslaptis. 

— Valytojų brigada, eksploatacijos tarnyba, apsauga? 

— Taip, valytojai atėjo tvarkyti, kai mes tebedirbome. O ap- 
sauga reikalauja ateinant ir išeinant registruotis. Aš nesuprantu, — 
pakartojo jis. 

— Tik supraskite, kad mums reikia pamatyti, prie ko ji dirbo. 

— Aš... aš... man reikia pasikalbėti su Teisės skyriumi. Jeigu 
galėčiau, prisiekiu, viską jums duočiau, bet ką. Ji buvo mano drau- 
gė. Jūs manote, kažkas ją nužudė dėl atliekamo audito? 

— Tokia prielaida. 

— Neįsivaizduoju, kad šitai galėtų būti. 

Jis įniko pirštais braukytis kaktą, pirmyn atgal, pirmyn atgal. 

— Pasikalbėkite su savo juristu. Pasakykite jam, kad jau ren- 
giami orderiai. Mes juos gausime. Teisėja Jung tai prižiūrės. 

— Tikiuosi, ji taip padarys ir ilgai nedels. — Gibonsas var- 
gais negalais atsistojo. — Manau, jūs tikriausiai klystate, bet jeigu 
yra kokia nors galimybė, — bet kokia, — noriu, kad turėtumėte, 
ko jums reikia. Marta buvo mano draugė, — pakartojo. — Ir čia, 
šioje darbovietėje, jaučiuosi už ją atsakingas. Nežinau, kaip galėsiu 
kada nors pasakyti Denzeliui. Tai mano kaltė, kad ir kaip tai atsiti- 
ko. Mano kaltė. 

— Ne, — kategoriškai paneigė Eva, nes manė, kad jam to rei- 
kia. — Tai kaltė to žmogaus, kuris ją nužudė. 


'GIBONSAS ĮLEIDO EVĄ Į MARTOS KABINETĄ, O PATS, 
kaip buvo paprašytas, nuėjo surasti jos padėjėjos. 


| Nors mažesnis nei jos vadovo, Martos kabinetas 
buvo toks pat tvarkingas, dalykiškas. Ji jam suteikė šio to sau arti- 
mo, mąstė Eva: šeimyninės fotografijos, suklypęs rašiklių ir pieš- 
tukų stovelis, pagamintas turbūt vaiko arba labai netalentingo su- 
augusiojo. Ant palangės stovėjo kažkoks vešliai žaliuojantis lapinis 
augalas. 

Eva pastebėjo prie mažučio „AutoChef“ aparato priekio pri- 
klijuotą raštelį. 

— „Penki svarai , — perskaitė ji. 

— Prieš nustatydama kokio nors tukinančio patiekalo progra- 
mą, turėjo sau priminti, kad nori tiek numesti. Tau niekada nereikė- 
jo jaudintis dėl svorio, — pridūrė Pibadi. — O kai tenka tai daryti, 
reikia naudotis visokiomis gudrybėmis ir priemonėmis. 

— Viskas byloja, kad ji mėgo savo darbą. Bet čia nebuvo ant- 
rieji Martos namai, kaip kartais būna. Ji įsikūrė patogiai, tačiau 
daug asmeninių daiktų neturėjo. Tik fotografijos, rašiklių stovelis, 
daugiau nieko. 

Savo Centrinės būstinės kabinete, mažesniame, turinti jų dau- 
giau, sumojo Eva. Smulkių daiktų: prespapjė, kad turėtų ką pasiim- 
ti, su kuo čiupinėtis; saulės gaudiklį mažučiame lange, nes jai taip 
patiko; kvailą kalbantį pistoletą, padovanotą Pibadi, nes priversda- 
vo ją nusišypsoti. 

Kadaise ir Eva turėjo augalą, bet neprižiūrėdama vos nenuma- 
rino, todėl jo atsisakė. 

Eva pasisuko į stacionarųjį saitą, nustatė vakarykštės dienos 
peržiūros komandą. 

Vidiniai įstaigos reikalai, daugiau nieko naujo. Pora pokalbių 
su klientais, kuriuos Marta užsirašė, dar kitas — su Teisės skyriumi 
dėl keblaus klausimo, jo Eva net nesuprato, vienas — su auklyte, šiai 
pasakė, kad grįš vėlai, ir paskutiniai du su savo vyru. 

Uždarydama saitą ji kilstelėjo akis ir išvydo tarpduryje išbalu- 
sio, apsiašarojusio veido moterį. 

— Išgirdau jos balsą. Pamaniau... Kai išgirdau jos balsą... 

— Džozė Oslou? 

— Taip. Taip, aš Džozė. Martos padėjėja. 

— Leitenantė Dalas, detektyvė Pibadi. Gal atsisėstumėte. Nori- 
me jums užduoti kelis klausimus. 

— Prieš ateidama į darbą aš nieko nežinojau. Rytais niekada 
neįsijungiu televizoriaus. Paprastai neturiu laiko. Kai čia atvykau, 
Loreinė — panelė Vilki — verkė. Paskui verkė visi. Niekas nežinojo, 
ko imtis. 

Spausdama prie burnos krumplius, ji bejėgiškai apsidairė po 
kabinetą. 

— Slėjus — ponas Gibonsas — šiek tiek vėlavo. Jis pabandė 
susisiekti su Martos vyru, bet niekas neatsiliepė, tada pamėgino su- 
sisiekti su kuo nors iš policijos, tačiau ten jam nieko nepaaiškino, iš 
tikrųjų nieko. O paskui jis mums pasakė, kad turime atšaukti visus 
paskirtus šiandienos ir rytojaus susitikimus. Kad galime eiti namo. 
Bet tikrai niekas neišėjo, dar ne. 

— Būna lengviau, kai šalia yra kitų pažįstamų Žmonių, — pa- 
sakė Pibadi ir švelniai nuvedė Džozę prie kėdės. 

— Turbūt. Kai išgirdau jos balsą, pamaniau: Matai, įvyko klai- 
da. Aš vis bandžiau visiems pasakyti, kad turėjo būti įvykusi klaida. 
Bet ne. 

— Ne, apgailestauju, tai ne klaida. — Eva atsirėmė strėnomis į 
stalą. — Ar ilgai dirbote Martos padėjėja? 

— Apie dvejus metus. Tuoj po koledžo. Dabar studijuoju nea- 
kivaizdinėje magistrantūroje. 

— Ar pastaruoju metu iškilo kokių nors problemų? 

— Sugedo Martos spausdintuvas. Bet aš jį sutaisiau. 

— Taigi, nieko ypatinga, — apibūdino Eva. 

— Nemanau. Ne, netiesa! Aš pamiršau. Džimas ir Čezas pate- 
ko į avariją, į automobilio avariją Las Vegase. Buvo nuvykę į suva- 
žiavimą ir vakar turėjo grįžti, bet į jų taksi kažkas trenkėsi, ir Če- 
zas — tai yra ponas Parcaris — bei ponas Arnoldas nukentėjo. Štai 
kodėl Slėjui teko užkrauti Martai ir Loreinei papildomo darbo. Štai 
kodėl Marta dirbo iki vėlumos. Dėl to. 

— Kaip ponios Dikenson padėjėja, žinote apie jos darbus. Ve- 
date įeinančių kontaktų, paskirtų susitikimų registracijos žurnalą. 

— Aha, tikrai. Taip. 

— Ar pastaruoju metu buvo kokių nors kontaktų, kurie kėlė 
rūpestį, buvo nemalonūs ar neįprasti? 

Džozės akys staigiai šovė į šalį. 

— Ne. 

— Džoze. — Eva ištarė gana griežtai, kad moters žvilgsnis vėl 
sugrįžtų prie jos. — Privalote mums pasakyti. 

— Marta man liepė nieko nekalbėti. 

— Tai buvo anksčiau. — Pibadi atsisėdo šalia jos. — Juk norite 
padėti Martai, jai ir jos šeimai. 

— Taip. Tikrai taip. Ji nenorėjo jaudinti Slėjaus, sakė pati tuo 
užsiimsianti. 

— Užsiimsianti kuo? — griežtai paklausė Eva. 

— Tai buvo tik... ponia Mobsli. Hm, Marta atliko jos patikos 
fondo auditą, nes šį užsakė patikos globėjai. Marta tik dirbo savo 
darbą, bet ponia Mobsli ne juokais dėl to susijaudino, tiesą sakant, 
užsiuto. Atseit tai jos pinigai, ir nepakęsianti, kad koks nors sausas 

skaičių graužikas suteiktų šikniams — tai jos žodis, aišku? — bet 
kokį svertą ją nuo jų atriboti. Ir Marta pasigailės, jeigu nepadarys, 
ko ji nori. 

— O koi norėjo? 

— Spėju, ji norėjo, kad Marta, suprantate, šiek tiek pataisytų 
kai kuriuos skaičius, tada viskas atrodytų puikiai. Bet man nedera 
kalbėti apie sąskaitas ir žmones. 

— Jūs perduodate policijai informaciją apie galimą grasini- 
mą, — priminė Eva. 

— Aš tik padėjau patikrinti kai kuriuos skaičius, suieškoti kai 
kuriuos duomenis, ir ką gi — ponia, atrodo, sukčiavo. Ji pasiimda- 
vo jai nepriklausančias lėšas ir, galima sakyti, tai pridengdavo neva 
pateisinamomis išlaidomis. O fondo globėjai yra mūsų klientai, tad 
Marta turėjo jiems duoti švarią ataskaitą. Marta ponią Mobsli įspė- 
jo, kad jeigu ir toliau neduos jai ramybės, turės pranešti apie jųdvie- 
jų pokalbius fondo globėjams ir teismui. Ir ponia baisingai įširdo. 
Marta mane pasikvietė, liepė uždaryti duris ir pasakė, — aš kai ką 
jau vis tiek buvau girdėjusi, — bet ji pasakė: kadangi aš talkinu at- 
liekant auditą, turiu žinoti. Ir privalau nedelsdama Martai pranešti, 
jeigu ponia Mobsli ar kas nors kitas su manimi susisiektų dėl audito 
ar bandytų daryti man spaudimą. 

— Ar kas nors susisiekė? 

— Ne. Nemanau, kad tokie žmonės kaip ponia Mobsli pastebi 
padėjėjas. Turėjau jai, — poniai Mobsli, — jeigu vėl paskambintų 
į biurą, pasakyti, kad Marta nepasiekiama. O skambutį ir pokalbį 
užregistruoti į žurnalą. Jeigu tai nesiliautų, Marta ketino pasakyti 
Slėjui, informuoti fondo globėjus. 

— Turite visus vardus ir kontaktinę informaciją? 

— Taip, žinoma. Kandida Mobsli. Galiu jums duoti jos adre- 
są... adresus, — pasitaisė ji. — Ir fondo globėjų. Ar pasakyti Slėjui? 
Kaip manote, ar turėčiau jam pasakyti? 

— Taip, bet kol kas man papasakokite apie vakardieną. Ar 
Mobsli mėgino susisiekti su Marta? 

— Vakar ne. Mes buvome tokios užsiėmusios, taip pat susijau- 
dinusios dėl tos avarijos. Marta perėmė tris auditus, ir du iš jų buvo 
vos pradėti. Aš pasilikau ilgai biure jai padėti, bet Marta, regis, apie 
aštuntą man pasakė eiti namo. Tad aš ir išėjau. Tikrai buvau pavar- 
gusi. Mano kambario draugė ką tik nutraukė su savo vaikinu, tad 
mudvi porą valandų tik šiaip stūmėme laiką. 

— Gerai. Palikite tą informaciją detektyvei Pibadi ir gal papra- 
šytumėte čia ateiti Loreinės Vilki. 

— Tuojau. — Džozė atsistojo. — Tik noriu pasakyti, kad ji 
buvo nuostabi bosė. Su ja dirbti buvo fantastiška. Ji daug ko mane 
išmokė. 

Pibadi palaukė, kol Džozė išeis. 

— Kandidos Mobsli pilna visoje žiniasklaidoje. Dėl piktnau- 
džiavimo draudžiamomis medžiagomis ir/ar alkoholiu, ji nuolat tai 
gydosi reabilitacijos centre, tai vėl iš jo išeina, o tai pasiteisinimas, 
kai sudaužo dar vieną automobilį, skelia į žandą dar vienam kon- 
kurentui, suniokoja dar vieno viešbučio liukso numerį ar šiaip ką. 
Daug keliauja. Trečios ar ketvirtos kartos pinigai, kuriuos ji, matyt, 
švaisto taip sparčiai, kaip sugeba. 

— Ir iš kur tu tai Žinai? 

— Mudu su Maknabu kartais mėgstame sekti įžymybių paska- 
lų skiltį ir televizijos kanalus. Įdomu. Nežinau, kiek kartų ji buvo 
susižadėjusi ir apie penkias minutes ištekėjusi po tų megamultimi- 
lijonų dolerių vertės vedybų privačios Pietų jūrų salos dvare. Sako- 
ma, vien jos suknelė kainavo... 

— Man nerūpi. 

— Atleisk, užsivedžiau. Aš tik sakau, kad ji iš tikrųjų turtinga, 
iš tikrųjų pagedusi ir praeityje elgdavosi audringai. 

— Ir ji galėtų sau leisti užsakyti šiek tiek aplaidų susidorojimą 
su jai neįtikusia finansininke. 

— Aba, galėtų. Be to, prieš porą metų sukosi su kai kuriais 
bjauriais tipais. Jie iš tokių, kurie žino, kaip užsakyti šiek tiek aplai- 
dų susidorojimą. 

— Gerai, surink apie Mobsli informaciją, ir mes su ja pasišne- 
kėsime. Ir gal nusileistum į apačią pasižiūrėti, ar apsaugininkas jau 
turi registracijos žurnalų kopijas. Jeigu ne, pabandyk truputį jį pa- 
spausti. 

— Mėgstu tokį darbą. 

Šiek tiek pralinksmėjusi dėl perspektyvos apklausti prastos re- 
putacijos turtuolę, Pibadi išėjo kaip tik tuo pat metu, kai prie durų 
prisistatė kita moteris. 

Džozė buvo švelnių bruožų, jauna, gaivi ir apsirengusi pagal 
paskutinį mados šauksmą, o Loreina atrodė lyg smailai nudrožtas 
pieštukas. Liesa ir kampuota, griežto kirpimo trumpais plieniniais 
žilais plaukais, vilkėjo vyriško stiliaus kelnių kostiumėliu — tamsiai 
mėlynu, tokius dėvi bankininkai — ir baltais marškiniais. 

Galbūt jos akys ir buvo užverktos, bet žiūrėdamos į Evą išliko 
sausos ir ramios. 

— Jums pavesta išsiaiškinti, kas nužudė Martą. 

— Esu pagrindinė tyrėja. 

Įeidama Loreinė žvaliai linktelėjo. 

— Atrodote sugebanti. 

Ji atsisėdo, užsikėlė koją ant kojos, susinėrė ant kelių rankas. 

— Ko jums iš manęs reikia? 

Eva ją supažindino su esminiais dalykais. Aiškiai atrodė nieko 
nežinanti apie nemalonumus su Mobsli. Be to, Loreinės nebuvo ga- 
lima taip lengvai paveikti, kaip švelnių bruožų padėjėjos, ir ji nebu- 
vo linkusi atskleisti informacijos apie darbą. 

— Mūsų darbas labai įslaptintas. Esame įpareigoti laikytis 
konfidencialumo. Ir faktiškai mudvi su Marta dirbome prie skir- 
tingų buhalterinių apskaitų. Paprastai mūsų darbai nesusiję. Ligos 
ar baigties atveju... — ji užsikirto, trumpai sučiaupdama plonas lū- 

pas. — Aš kalbu apie darbo sutarties baigtį... Silvestras paskirs vieną 
iš mūsų baigti auditą ar bendrauti su klientu. 

— Kaip ir įvykus nelaimingam atsitikimui, kai jums su Marta 
tenka perimti ir kito darbą. 

— Būtent. Ši firma yra užsitarnavusi kruopščios, diskretiškos 
ir kvalifikuotos reputaciją, ir mūsų skyrius prie to prisideda. Aki- 
vaizdu, kad Čezas ir Džimas keletą dienų, jeigu ne savaičių, dirbti 
nepajėgs, o darbas negali laukti. 

— Arjums kada nors grasino arba įkyrėjo dėl darbo įslaptinto 
pobūdžio? 

— Dažniausiai mes turime reikalų su korporacijomis ir stam- 
biu verslu. Klientai gali stumdytis su mumis, bet jie dažniausiai per- 
nelyg stumdosi su teismais, sankcionavusiais ar užsakiusiais auditą. 
Per daugelį metų pasitaikė atvejų, kai koks nors asmuo sužino, kas 
faktiškai tikrina skaičius, ir pasitaiko — retai — piktų skambučių, o 
dar rečiau — asmeninės konfrontacijos čionai biure. Tokiais atve- 
jais galima daryti prielaidą, kad pykčiui ir baimei pagrindas yra. — 
Ji kilstelėjo kaulėtus pečius. — Bet daugiausia mes dirbame taikiai, 
ramiai, atmosfera labai maloni. 

— O kaip dėl kyšių? 

Dabar Loreinė nusišypsojo. 

— O, nėra negirdėta, kad kas nors įklimpęs į auditą pasiūly- 
tų auditoriui ar kam nors kitam iš personalo kyšį, norėdamas pri- 
dengti tai, ką auditas galėtų atskleisti. Jeigu paimtum, rizikuotum 
kalėjimu, labai didele bauda arba sunkiai užsitarnautos licencijos 
praradimu, darbo sutarties nutraukimu. 

— Kyšis ganėtinai masina, kai kam galėtų apsimokėti jį paimti. 

— Galbūt ir taip, bet tai kvaila ir trumparegiška. Skaičiai ne- 
meluoja, leitenante. Anksčiau ar vėliau jie susumuojami teisingai, 
ir tie lengvi, greiti pinigai gali pasirodyti kaip labai prastas pasiriki- 
mas. Marta niekada taip nebūtų pasielgusi. 

— Dėl to jūs nė kiek neabejojate? 

— Visiškai ne. Ji mėgo savo darbą ir už jį gaudavo gerą atlygį. 
Jos vyras mėgsta savąjį ir taip pat gerai uždirba. Jie turi vaikų, ir ji 
niekada, niekada nebūtų rizikavusi nemalonumais savo šeimai, kad 
nuo tokių skandalų kentėtų vaikai. Ir tai įvyko iš esmės dėl ko? Dėl 
jos sąžiningumo. 

Pirmą sykį Loreinės balsas virptelėjo, ir tos sausos, ramios 
akys sudrėko. 

— Atleiskite. Stengiuosi nepasiduoti emocijoms, bet tai labai 
labai sunku. 

— Suprantu. Jūs labai pagelbėjote. Jeigu dar ką nors prisimin- 
site, prašom su manimi susisiekti. Dėl bet kokios smulkmenos. 

— Taip ir padarysiu. — Loreinė atsistojo. — Aš tuo keliu vaikš- 
tau, kai geri orai. Faktiškai mudvi su Marta dažnai eidavome drau- 
ge. Gyvenu vos du kvartalai nuo tos vietos, kur, kaip sako, ją rado. 
Mėgstu mieste vaikščioti pėsčiomis. Šiame rajone visada jausdavau- 
si saugi. Tai man savas rajonas. Dabar... Praeis kažkiek laiko, kol vėl 
galėsiu eiti per jį nesibaimindama. 

— Dar vienas dalykas, — pasakė Eva, Loreinei jau pakilus išei- 
ti. — Ar turite kokių reikalų su VIN grupe arba ją bent žinote? 

— VIN? Kaip laimėti ar pralošti*? — Evai linktelėjus, ji su- 
raukė lūpas. — Skamba kaip neaiškiai girdėta, bet tiksliai negaliu 
pasakyti. Neprisimenu, kad kada nors būčiau jiems ką dirbusi. 

— Gerai. Dėkoju jums. 

Eva pasikalbėjo su likusiu personalu, talkinama Pibadi, kai 
partnerė sugrįžo nešina registracijos žurnalo kopija. Nors bendra- 
darbių parodymai užpildė jų mėgstamos moters paveikslą, mažai 
kas iš tikrųjų paaiškėjo. Negalėjo tvirtinti nustebusi, kai dokumen- 
tų poėmio orderis įklimpo teisinėse klampynėse, bet paliko biuro 
patalpas visai tikėdama, kad Jung ras būdą, kaip jį prastumti. 


* Angliška santrumpa WIN kaip paprastas žodis win reiškia laimėjimą. 

Ir, be to, ji turėjo dar vieną tyrimo kryptį. 

— Mes paseksime Kandidą Mobsli, bet pirma noriu užsukti į 
nusikaltimo vietą, toliau tęsti su dviem liudininkais ir pasikalbėti su 
Vaitstouno partneriais. Pradėk pagrobimui panaudotos transporto 
priemonės paiešką. 

Ji pajudėjo automobiliu nuo šaligatvio. Kol pramanevravo per 
kelis kvartalus, Pibadi jau miegojo su savo kišeniniu kompiuteriu 
rankoje. 

Eva stuktelėjo ją alkūne. 

— Taip, klausau! Ką? 

— Ten už kvartalo yra delikatesinė. Eik, pasikrauk. Ir man ko 
nors atnešk. 

— Aha, gerai. Atleisk. Mes šlaistėmės su Meivise ir jos šutve 
beveik iki vidurnakčio. Dabar man tai atsiliepia. 

— Paimk ko nors stimuliuojančio, jeigu tau reikia. 

Pibadi pasitrynė delnais veidą ir žiovaudama išsiropštė iš auto- 
mobilio. Eva apėjo jo priekį ir per nesiliaujančią šlapdribą patraukė 
priešinga kryptimi, kol atsidūrė priešais pastatą, kuriame buvo nu- 
žudyta Marta Dikenson. 

Jis atrodo neblogai, nusprendė ji, net ir kai tokia sumauta dar- 
gana. Orus, tradicinės architektūros ir labai atnaujintas. Veikiausiai 
savininkams neiškils daug problemų užpildyti tas patalpas. 

Jeigu nepaisys mažutės smulkmenos — žmogžudystės. 

Stovėdama šlapdriboje Eva užsimerkė. 

Pastatyk prie šaligatvio furgoną ar keturiais ratais varomą vi- 
sureigį, — mat nedidelis automobilis kaip pagrobimo priemonė jai 
atrodė absurdas, — priešais biurų pastato fasadą. Anksčiau ar vėliau 
ji vis tiek išeis. Laukti — tai darbo dalis. O stebėjimo kameros viso 
šaligatvio neaprėpia. 

Išlipi iš transporto priemonės, samprotavo Eva. Leidi moteriai 
praeiti, seki iš paskos žingsnį atsilikęs, ją apsvaigini, prislopini, kad 
nerėktų, per kelias sekundes įgrūdi ant užpakalinės sėdynės. Vienas 

vairuoja, kitas sėdi užpakalyje su ja. Laiko uždėjęs jai ant burnos 
ranką, užspaudžia ją, kai moteris priešinasi ar bando rėkti. Trumpa 
kelionė. Vienas išlipa, atrakina buto duris — vienaip ar kitaip — ir 
sugrįžta. 

Jėga įsitempia moterį vidun. Tai turėjo trukti ne ilgiau kaip ke- 
lias sekundes. 

Ir nebuvo sunku, nusprendė Eva. Atrodė gana paprasta. Keb- 
lesnis klausimas — kodėl. 

— Leitenante. 

Ji atsisuko ir pamatė prisiartinantį policininką Karmaiklą — 
su šlapiu uniforminiu apsiaustu, įraudusiu nuo šalčio veidu. 

— Delikatesinėje sutikau detektyvę Pibadi. Mes ketinome už- 
eiti pavalgyti. 

— Ką sužinojote? 

— Nedaug. Žmonės, su kuriais kalbėjomės, nieko negirdėjo. 
Išknisome vieną galimą liudininkę, gyvena kitapus gatvės, ketvirta- 
me aukšte, langai į šią pusę. Ji mano galbūt mačiusi praeitą naktį čia 
pastatytą furgoną. 

— Kokį? 

— Tamsų, — atsakė jis, ironiškai perkreipdamas lūpas. — Gal- 
būt juodą, galbūt tamsiai mėlyną, galbūt tamsiai pilką. Nenutuo- 
kia, kieno gamybos, kokio modelio, kokie registracijos numeriai. 
Užstrigo jos žaliuzės, ir moteris bandė jas pataisyti. Jai atrodo, kad 
matė čia furgoną. Ir ji sako esanti tikra, kad žemesniajame bute degė 
šviesos. Ypač atkreipė į tai dėmesį, nes stebėdavo, kaip vyksta re- 
montas. Pamanė, kad furgonas kokios nors iki vėlumos dirbusios 
brigados. 

— Kuriuo laiku? 

— Apie pusę vienuoliktos, kelios minutės šen ar ten. Mote- 
ris kurį laiką nesėkmingai čiupinėjosi su žaliuzėmis, paskui nuėjo 
pasikviesti sugyventinio. Šis miegojo fotelyje ir atsisakė padėti. Pa- 
sikalbėjau su juo per saitą. Jis negali nei patvirtinti, nei paneigti. 

Mes beldėmės į daug durų. Tokiame rajone kaip šis žmonės farams 
dažniausiai atidaro. Bet per šią apklausą daugelio nebuvo namie. Po 
kelių valandų tęsime. 

— Gerai. Kaip sekėsi Terni? 

Karmaiklas šyptelėjo. 

— Ji nesitraukia. 

— Pasiimkite ją antram ratui, jeigu norite. 

Tegul pamato, pagalvojo Eva. Žmogžudystė, kaip ir dauguma 
farų darbo, tai vaikščioti, lankyti, klausinėti ir pildyti popierius. 

Eva nulipo laiptais, sulaužė antspaudą ir įėjo į butą. 

Tikrai, čia nieko daugiau nepamatysi. Tas pat kaip ir anksčiau, 
išskyrus ploną sluoksnelį šlavėjų paliktų dulkių, ir tas kone bjaurus 
ore tvyrantis chemikalų kvapas. 

Jie jos nenusitempė toliau kaip iki gyvenamojo kambario iš 
gatvės pusės. Toliau nebuvo reikalo. Langai su žaliuzėmis — šviesa 
nors ir prasiskverbia, bet judėjimo, jokios veiklos nesimato. Gera 
garso izoliacija. Dešimtys žmonių galėjo praeiti pro šalį šaligatviu ir 
nebūtų išgirdę jos riksmo. 

Užpuolikai paėmė jos portfelį, ir tai daugiau nei spektaklis, 
daugiau nei priedanga. Tai buvo užduoties dalis. Paimti jos darbą, 
dokumentus, užrašus, planšetinį kompiuterį, viską, ką nešėsi su sa- 
vimi. 

Moteris turėjo du vaikus. Ji nebūtų vaidinusi didvyrės. Ir kam? 
Dėl skaičių, svetimų pinigų? Būtų atskleidusi viską, ką jie norėjo 
žinoti, jeigu tik pati būtų žinojusi. 

Ir nesipriešino. Ar manė, kad ją paleis, jeigu viską pasakys, 
bendradarbiaus su pagrobėjais? 

— Taip logiškiausia, — sumurmėjo Eva, vaikščiodama po 
kambarį. — Pasakyk, atiduok mums, ko norime, ir nebus labai 
blogai. 

Marta jais patikėjo, nes alternatyva buvo per baisi. 

Atėjo Pibadi ir kartu su savimi atsinešė kažko nuostabaus kvapą. 

— Vištienos kukulių sriuba ir duonos pynutė su žolelių pries- 
koniais. Ją kepa ten pat vietoje. Paėmiau po didelį puodelį. Kar- 
maiklas tave surado? | 

— Galbūt yra liudininkė, mačiusi priešais fasadą stovintį fur- 
goną, bet ji daugiau nieko neprisimena, kaip tik tai, kad furgonas 
buvo tamsus. Tęsk paieškas šia kryptimi, dėl „Cargo“. — Eva paėmė 
iš Pibadi plastikinį puodelį, pauostė, paragavo. — Jėzau. Pašėlusiai 
skanu. 

— Taip. Lyg būtų pagaminta namie. Savąjį pradėjau grįždama 
čionai. Aromatas kone užmušė. Skonis beveik kaip pas mano mo- 
čiutę. 

— Veikiausiai čia įdėta kas nors nelegalaus. Man nesvarbu. 

Anksčiau ji nesuprato, kaip save nuvargino, kol nepajuto vėl 
sugrįžtančios energijos. 

— Jie gavo iš jos, ko norėjo, — pareiškė Eva. — Jeigu būtų pa- 
sakiusi, kad nežino, neturi ar dar ką nors, būtų labiau ją apdoroję — 
sulaužę pirštus, įtaisę paaky mėlynę, mušę, kol išgautų, ko reikia, 
ar įsitikintų, kad ji tikrai to neturi. Bet jie viską baigė gana greitai, 
gana lengvai. 

— Ir vis tiek nužudė. 

— Jie ir ketino nužudyti. Kad ir ką ji žinojo, turėjo, darė, nebu- 
vo galima leisti, kad tai papasakotų kam nors kitam, apie tai kalbė- 
tų. Jos darbas ir ši vieta — nužudė arba savininkai, arba kas nors iš 
statybininkų brigados. Statau pinigus už savininkus, bet pasidomė- 
sime ir statybininkais. Toks darbas kaip šis siekia gana aukštas sfe- 
ras. Aukštos klasės statybų firmos užkala daug. Ir lažinuos: auditai 
joms nėra neįprasti. 

Eva atsikando duonos. 

— Turi būti nelegalu. Pasikalbėkime su liudininku ir jo part- 
neriais. 

— Juk norėjai pasikalbėti su Kandida Mobsli, tiesa? 

— Vėliau, jeigu pakankamai ilgai išliksi neužmigusi ir ją at- 
seksi. 

— Aš jau visiškai atgavau jėgas. Gal reikėtų nupirkti tos sriu- 
bos visą galoną. Ne! Parašysiu savo močiutei elektroninį laišką ir 
nutaisiusi saldų liežuvį ją įkalbėsiu man atsiųsti tokios. 

— Tu neturi nei gėdos, nei klastos. — Vis tebesiurbčiodama 
sriubą, Eva pirma pasuko išėjimo link. — Parašyk močiutei elek- 
troninį laišką ir papasakok, kaip ką tik valgei sriubos, tokios pat 
skanios, — potekstėje galbūt net skanesnės, — kaip jos, ir tai tau 
priminė ją, ir lia lia lia. Kaip gera buvo tokios paragauti šaltą dar- 
ganotą dieną Niujorke ir panašiai. Močiutė, norėdama įrodyti, kad 
josios skanesnė, išvirs puodą ir tau atsiųs. 

Pibadi įsmuko į automobilį ir įbedė akis į Evą. 

— Nejau pažįsti mano močiutę? Nes ji kaip tik taip ir padarytų. 
Puikiai atspėjai. 

— Užtat ir esu leitenantė, o tu — ne. 

— Irgi tiesa. Ketini suvalgyti visą savo duoną? 

— Taip. 

— To ir bijojau. — Pibadi vėl išsitraukė kišeninį kompiuterį 
ir ėmėsi darbo, bandydama nustatyti, kur šiuo metu yra Kandida 
Mobsli. — Ji mieste, — pranešė. — Pasak jos asmeninio padėjėjo. 
Jos susitikimų kalendorius užpildytas, nepasisakiau, kad esu farė. Ir 
nepasisakiau, kad tokia nesu. Bet jeigu būčiau pasakiusi, ko gero, ji 
išsinešdintų dar prieš mums atvykstant. 

— Pagaliau šiek tiek klastos. 

— Matyt, sriuba padėjo. 


EVA PASTATĖ AUTOMOBILĮ CENTRINĖJE MANHATANO DALYJE. ŠLAP- 
driba nurimo, bet šaltis žnybė smarkiai. Joms patraukus aukštai iš- 
kilusio biurų pastato link, ji džiaugėsi, kad sriuba padėjo išlaikyti 
kauluose šilumą. 

Parodė apsaugai tarnybinį ženklelį, pasakė, kur eina, ir įžengė 
į liftą. 

— Dalas, yra per du tūkstančius „Maxima Cargo“ — penkias- 
dešimt devintųjų ir šešiasdešimtųjų laidos, registruotų Niujorke. Ir 
dar dvigubai tiek, jeigu įtrauktume Naująjį Džersį. 

— Tik tamsios spalvos. Juodos, tamsiai mėlynos, tamsiai pilkos. 

— Visos ir yra tamsios spalvos. 

— Pabandyk eliminuoti naudodamasi vidaus apdailos plieno 
mėliu. — Ji pagalvojo apie Harpo praneštą gamyklinį sandariklį. — 
Ir kol kas lik prie šešiasdešimtųjų metų modelių. 

Užvažiavusi aštuoniolika aukštų, kurie buvo perpildyti žmo- 
nių, ji išlipo iš lifto ir nuėjo prie pasirinkimų meniu. 

„VIN grupė“, bakstelėjo pirštu, nuskubėjo kairėn ir susirado 
ant dvivėrių durų firmos pavadinimo lentelę. 

— Registruota per aštuoni šimtai, — pranešė Pibadi. — Vien 
Niujorke. 

— Atliksime standartinę paiešką ir atitaikysime savo turimas 
pavardes. Jeigu nieko nerasime, paiešką praplėsime. 

Eva įėjo pro duris. Nedidelis priimamasis jas pasitiko Žžvalio- 
mis spalvomis — daug raudonos, skaisčiai baltos, chromo žvilgesys, 
o ugninga brunetė už registracijos stalo apdovanojo lėta, malonia 
šypsena. 

— Kuo galiu jums padėti? 

— Leitenantė Dalas, detektyvė Pibadi. 

Eva padėjo ant stalo savo ženklelį. 

— Ak, dėl tos vargšės moters, kurią Bredas praėjusią naktį ap- 
tiko. Išsiaiškinote, kas ją apiplėšė ir nužudė? 

— Mums reikia pamatyti poną Vaitstouną. 

— Žinoma. Jis iš tikrųjų dėl to sukrėstas. — Brunetė įjungė 
savo ausinę su mikrofonu. — Bredai? Čia policija. Taip, leitenantė 
Dalas. Gerai. — Vėl išjungė. — Palydėsiu jus į jo kabinetą. Ko nors 
pageidautumėte? 

Po sriubos ji turbūt nieko nebepageidautų. 

— Ačiū, ne. Ar būtų galima pamatyti ir pono Vaitstouno part- 
nerius? 

— Džeikas dalykiniuose priešpiečiuose ir turėtų iki antros 
jūs čia, jeigu norite pasikalbėti. 

— Gerai. 

Nespėjus sekretorei atidaryti durų, pro jas išžengė Vaitstounas. 
Kaip ir Loreinės, jo marškiniai buvo šiugždūs ir balti. Kostiumas — 
puikiai pasiūtas. Bet vyro akis temdė šešėliai. 

— Dėkui, Mari. Leitenante, detektyve, tikiuosi, jūs atvykote 
man pasakyti, kad suradote užpuoliką. 

Jis žingtelėjo atgal, jas praleisdamas į mažą, elegantišką kabi- 
netą. Gražus vaizdas pro langą, pastebėjo ji, staliukas oro kondicio- 
nieriui ir mažučiam šaldytuvui. Šiuolaikinio meno kūriniai, juoda 
žvilganti kompiuterizuota darbo vieta ir pora tos pačios žvalinan- 
čios raudonos spalvos kėdžių lankytojams. 

— Mes patvirtinome, kad Marta Dikenson buvo nužudyta 
jums priklausančiame bute... 

— Ką? Bute? 

— Tai nebuvo užpuolimas, siekiant apiplėšti. Kada jūs pasku- 
tinį kartą lankėtės bute? 

— Aš... — jis atsisėdo. — Užvakar. Nuėjau pasikalbėti su re- 
montininkų brigadininku dėl poros detalių. 

— Pavardė? 

— Džasperas Milkas. Rangovai „Milkas ir sūnūs“. Jie — trečios 
kartos meistrai. Tiesiog menininkai. Ir turi gerą reputaciją. Visada 
pasirūpina pastato apsauga. Mes turime signalizacijos sistemą. 

— Taip. Mačiau. Kas žino kodus? 

— Aš. Džasperas. Mano partneriai. Ak, ir dizainerė. Saša Ker- 
bi. Iš „Miesto stiliaus“. Jeigu tas asmuo įsilaužė... 

— Nėra jokių įsilaužimo žymių. 

Eva stebėjo, kaip jo veidas mainosi: iš pradžių atrodė suglu- 
męs, paskui atsispindėjo supratimas ir galiausiai — atkaklus nei- 
gimas. 

— Klausykite, aš absoliučiai pasitikiu visais, kurie žino kodą, 
kurie gali įeiti. Nesuprantu, kaip kas nors būtų galėjęs patekti į 
mano butą. 

— Įkalčiai nemeluoja, pone Vaitstounai. 

— Galbūt, bet tikrai čia nėra jokios logikos. Apsaugos sistema 
visiškai nauja. 

— „Briuveris, Kailas ir Martinis“. Buhalterinė firma, audito- 
riai. Auka pas juos dirbo, ir kai kurie jūsiškės ir jos firmos klientai 
buvo tie patys. 

Dabar Vaitstounas atrodė jau ne suglumęs ar užsispyręs, bet 
besijaučiantis šiek tiek nesmagiai. 

— Man tas pavadinimas ekspromtu nėra žinomas. Pasakysiu 
savo administratoriui, kad patikrintų, bet... jeigu jūs man sakote, 
kad mes turime bendrų klientų... 

— Pibadi. 

Jau pasirengusi, Pibadi išpyškino trumpą sąrašą sutampančių 
pavardžių, kurias suspėjo išsiaiškinti. 

— Tie ne mano. Atpažįstu Abnerį Vilerį. Jis — vienas iš Džeiko 
klientų. Ir „Blekfordo korporaciją“ — ji turi reikalų su Robu. Tuos 
tikrai žinau, o norėdamas patvirtinti kitus, turiu pasitikrinti doku- 
mentuose ar pasikalbėti su Robu ir Džeiku. 

— Mums reikės pasikalbėti su jūsų partneriais. 

— Be abejo. Aš nesuprantu. Kodėl kam nors prireikė pasinau- 
doti mūsų naująja vieta tai moteriai nužudyti? 

— Geras klausimas, — replikavo Eva. 


VAITSTOUNAS JAS NUSIVEDĖ Į MAŽĄ POSĖDŽIŲ SALĘ 
ir atsiprašė už jos dydį bei menką apstatymą. 


| — Tai viena iš priežasčių, kodėl investavome į 
naują Oaššis Mums reikia vietos. Kilnojome kai kuriuos dalykus 
šen bei ten, tad šiuo metu nuolatos judame. 

— Tai ne problema. Verslas turbūt gerai einasi. 

— Taip, tikrai. — Jo veidas nušvito. — Mes nuolat plečiamės, 
kuriame solidžią klientų bazę, gerą reputaciją. Ir pastatas toje mies- 
to dalyje turi savitumo, atrodo oriai. Finansuose pirmas įspūdis — 
tai realybė. 

— Ir daug kame. 

— Leiskite man paieškoti Džeiko ir Robo. 

— Bet prieš tai, kodėl jums nesugrįžus šiek tiek į praeitį. Ar jau 
ilgai jūs partneriai? 

— Oficialiai? Baigiame savo penktus metus. Robas ir aš kartu 
mokėmės tame pačiame koledže. Pirmaisiais magistrantūros metais 
investavome į nuosavybę — tą nykų nedidelį prekybos centrą Že- 
mutiniame Vest Saide. 

Kalbėdamas Vaitstounas šiek tiek nusiramino ir jo balse pasi- 
girdo nostalgija. 

— Tai buvo jo mintis, ir Robas turėjo mane įkalbinėti. Aš mėgs- 
tu pinigus, — prisipažino jis šyptelėjęs. — Mėgstu sandėrį, skaičia- 
vimo riziką ir atlygį, todėl buvau atsargus investuoti į nedidelę ko- 
mercinę įmonę. Robas nepasidavė, ir pagaliau aš prie jo prisidėjau. 
Geriausias mano bet kada priimtas sprendimas, nes suvienijo mus 

kaip komandą. Prie tos įmonės dirbome it jaučiai, daugiausia darbo 
nuveikdavome patys, ir aš nemažai išmokau apie mielą maržą. Kai 
įsukome savo verslą, užkalėme gražaus pelno ir didesnę jo dalį kaip 
partneriai išmetėme į rinką, drauge.spekuliavome biržoje ir užka- 
lėme dar daugiau. 

— Skamba, lyg jums darbas drauge sekėsi gerai. 

— Ir anksčiau, ir dabar. Po koledžo nuėjau dirbti į „Prime Fi- 
nancial' — kredito uniją, o jis dirbo „Allied, bet mudu susieida- 
vome ir kalbėdavomės apie nuosavos kompanijos steigimą. Robas 
susipažino su Džeiku „Alied“ firmoje, ir mes trise tiesiog sutapome. 
Trise nusipirkome kitą įmonę. Kai ją įsukome, jau turėjome VIN 
investicijų fondą, kaip mes jį pavadinome. Ir šią vietą pradėjome 
su juo. Džeiko dėdė — Ingersolas „Ingersolo ir Viljamso korpora- 
cijoje — davė mums valdyti vieną iš savo antrinių kompanijų, o 
mano tėvas mums leido perimti mažo grįžtamojo labdaros fondo 
administravimą, ir nuo čia mes įsibėgėjome. 

— Gera dirbti su draugais, — paprastai pritarė Eva. — Jeigu 
galėtumėte surasti savuosius, mes viską greitai atliktume ir dingtu- 
me jums iš akių. 

— Duokite man minutėlę. Ak, įsipilkite kavos ar dar ko nors. 
Kava čia gera. 

Galbūt, pagalvojo Eva ir nusprendė tai patikrinti surinkdama 
aparate programą puodeliui kavos sau ir Pibadi. 

— Jis kupinas energijos, — pakomentavo Eva. 

— Aha, bet jeigu nemėgsti savo darbo, tai gyvenimas — mėšlas. 

— Jis taip pat man nedaro silpnapročio įspūdžio, o toks turėtų 
būti, jeigu būtų suorganizavęs nužudymą ar jame dalyvavęs ten, kur 
bus jo butas. O paskui, vaje, atranda kūną. 

— Ojeigu pats norėjo dalyvauti tyrime iš vidaus? 

Eva papurtė galvą. 

— Tik ne jis ir ne ši žmogžudystė. Nusikaltimas suplanuotas, o 

ne padarytas iš kokio nors pašaukimo. — Paragavusi kavos, ji prisi- 
merkė. — Rorko mišinys. 

— O, Dieve. Mums pačioms mažas stebuklas. 

— Verslas geras, — vėl konstatavo Eva. 

Sugrįžo Vaitstounas. 

— Robas ką tik baigė pokalbį su klientu ir tuoj ateis. Džeikas iš 
priešpiečių susitikimo irgi jau važiuoja. Neturėtų ilgai užtrukti. No- 
rite, kad pasilikčiau? Pas mane atvyksta klientas, bet galiu pakeisti 
jam laiką. 

— Manau, kol kas sužinojome iš jūsų, ko mums reikia. 

— Gerai. Klausykite, žinau, tai skamba netaktiškai, bet gal 
man bent užsimintumėte, kada remontininkų brigada galės sugrįžti 
į butą? Aš tik bandau išsiaiškinti laiko limitą. 

— Iki dienos pabaigos turėtume jį atlaisvinti, vėliausiai rytoj. 

— Puiku. 

— Patarčiau jums pakeisti kodus ir ateityje būti labai apdai- 
riam, kam juos pasakyti. 

— Galite tuo neabejoti. Ir štai Robas. Leitenantė Dalas, detek- 
tyvė Pibadi, Robinsonas Niutonas. 

— Malonu susipažinti, kad ir kokiomis aplinkybėmis. 

Jis įžengė į kabinetą supamas visiško pasitikėjimo savimi au- 
ros, su nujaučiamu galios suvokimu. Eva atpažino šį derinį. Jis buvo 
būdingas ir Rorkui — netgi su kaupu. Ir šią Robinsono Niutono 
aurą dar labiau sustiprino kruopščiai pasiūtas pilkai melsvas kos- 
tiumas su šviesiais ruoželiais ir prie jo priderinti subtiliai tamsesnio 
atspalvio marškiniai bei raudonas kaklaraištis. 

Kūno sudėjimas buvo kaip futbolo įžaidėjo — raumeningas, 
tvirtas ir ištreniruotas. 

Plaukus dengė šlikė, išryškinanti aštrius kaip ledo kirtiklis 
skruostikaulius, o veido spalva buvo tokia pat kaip įprastos Pibadi 
kavos. Tiesios ir įžūlios žalios jo akys atlaikė Evos, paskui Pibadi 

žvilgsnius. Kiekvienai jis padavė ranką — glotnią, tvirtą, sausą — ir 
pamojo į posėdžių stalą. 

— Šiuo momentu mes šiokie tokie spartiečiai, bet prašom, sės- 
kitės. Apgailestauju, kad jus priverčiau laukti. 

— Jokios problemos. 

— Anksti šįryt išgirdau apie užpuolimą su apiplėšimu. Baisu, 
bet kai Bredas man pasakė, kad tyrimui vadovaujate jūs, pasijaučiau 
dėl to geriau. Sekiau kai kurias jūsų tirtas bylas, ypač nuo tada, kai 
perskaičiau knygą apie Aikovo bylą. Faktiškai aš ką tik užsakiau bi- 
lietus į filmo, pastatyto pagal tą knygą, premjerą. — Jis parodė savo 
partneriui iškeltus nykščius. — Šešis, tad susirask paną. Beje, atsi- 
prašau, — skubiai pasakė jis. — Jūs atėjote kalbėtis ne apie Holivudą 
ir raudonus kilimus. Kuo mes galime padėti? 

— Jūs galėjote patekti į butą. 

— Taip. Mes visi galime patekti į bet kurią pastato vietą. 

— Galite pasakyti, kur buvote praėjusį vakarą tarp devintos ir 
vidurnakčio? 

— Galiu. — Iš kišenės jis išsiėmė skaitmeninę užrašinę, su- 
spaudė mygtukus, paskui padėjo ją ant stalo priešais Evą. — Pietūs 
su mano sužadėtine ir jos tėvais restorane „Tavern on the Green, 
jie mėgsta savo tradicijas. Vietos buvo užsakytos nuo aštuntos, ir 
mes išėjome šiek tiek po dešimtos. Mudu su Lisa pasigavome taksi 
ir susitikome su keliais draugais bare „Pas Rinou“, tai yra miesto 
centre. Ten užsibuvome ne per ilgiausiai. Galbūt valandą. Paskui vėl 
taksi parvažiavome pas mane. Namo parsiradome apie vidurnaktį. 
Mes įtariamieji? 

— Tai tik formalumas, — mašinaliai atsakė Eva. — Auka buvo 
įsivesta į butą, o jūs galite į jį patekti. Palengvintų žinojimas, kur 
buvote. Man reikia žmonių, su kuriais susitikote, pavardžių, vien 
tik dokumentacijai. 

taktų sąrašą. Bet mes aukos net nepažinojome. Ar pažinojome? — 
paklausė jis Vaitstouno. 

— Aš — ne. Tačiau ji dirbo vieno iš tavo klientų buhalterinei 
firmai. Blekfordo. 

— Ji iš „Briuverio, Kailo ir Martinio'? Mano trys — regis, 
trys — klientai turi su jais reikalų. — Niutonas pasiėmė užrašinę 
ir įsimetė ją į kišenę. — Bet neprisimenu turėjęs su ja kokių nors 
kontaktų. Aš dirbu su Džimu Arnoldu. 

Eva išsitraukė Martos Dikenson asmens tapatybės dokumento 
fotografiją. 

— Ar prisimenate ją matęs arba susitikęs? 

— Ne. Apgailestauju. Kelis kartus susitikau priešpiečių su Dži- 
mu ir su Slėjumi — Silvestru Gibonsu, bet niekada nebendravau su 
šia moterimi. 

— Palengvintų, jeigu gautumėte pavardes savo klientų, kurie 
turėjo ką nors bendra su aukos firma. 

— Tai gana paprasta. Ar manote, kad tai ne atsitiktinis už- 
puolimas? Atsitiktinė proga apiplėšti? Neabejoju, kaimynystėje visi 
žino, kad pastatas remontuojamas, dar negyvenamas. 

— Tai nebuvo įsilaužimas, — pasakė Eva. 

— Galbūt brigada paliko butą nepasirūpinusi apsauga. 

— Jie niekada nebūna tokie aplaidūs, — jam priminė Vaits- 
tounas. 

— Klaidų pasitaiko, Bredai. 

— Mes tiriame visas galimybes, — padėjo Eva, paskui nutilo, 
išgirdusi balsus. 

— Tai Džeikas. — Vaitstounas išsmuko ir po akimirkos sugrį- 
žo su kitu savo partneriu. — Žmogus, su kuriuo susitaręs susitikti, 
jau pakeliui į viršų. Jeigu aš jums daugiau nebereikalingas... 

— Mes palaikysime kontaktą, — jam pasakė Eva. 

— Džeikas Ingersolas, leitenantė Dalas, detektyvė Pibadi. Bū- 
siu savo kabinete. 

— Kas per jovalas, a? — Ingersolas atkišo plaštaką, paskubo- 
mis joms paspaudė rankas ir klestelėjo prie stalo. — Ir atsitik tokiai 
velniavai. Bredas dėl to pasiligojo. 

Vaitstounas demonstravo malonią kompetenciją, Niutonas — 
ramų pasitikėjimą savimi, o Ingersolas buvo it lėlė įkrautais elemen- 
tais — vien judesiai ir godžios akys. 

Kaip ir jo partneriai, vilkėjo dailiu kostiumu, ryšėjo priderintu, 
nepriekaištingai surištu kaklaraiščiu, avėjo spindinčiais kaip veidro- 
dis batais. Dėl besigarbanojančių apie veidą rudų plaukų su saulės 
pašviesintais dryžiais jis atrodė labai jaunatviškai, kažkaip nekaltai. 
Bet akys, nors ir šilto rusvumo, žvelgė skvarbiai, supratingai. 

— Kavinė „Diablo; — švelniai pasakė Niutonas. 

— Ką aš galiu pasakyti — tik tai, ko trokšta klientas, — kreipėsi 
jis į Evą. — Pradedu entuziastingai, dar įkalu porą dvigubų „Diab- 
lo Locas“ ir esu daugiau nei pertekęs energijos. Mane pasiekia tik 
šiokios tokios nuotrupos to, kas dedasi. Bredas sako, kad jie buvo 
patekę vidun į butą. Vidun? 

— Taip, tikrai. Juk mes įrengėme velniškai gerą apsaugą. Ne- 
suprantu. 

— Manau, jie turėjo kodus. 

Jis išsižiojo, vėl užsičiaupė ir atsisėdo. 

— Dievuliau, Robai. Kuris nors iš Džaspero brigados? 

— Mes to nežinome, — skubiai pataisė Niutonas. 

— Ar turite kokią nors priežastį įtarti ką nors iš statybinin- 
kų? — paklausė Eva. 

— Tik šiaip skaičiuoju. — Jis atsistojo, pasičiupo iš šaldytuvo 
butelį vandens. — Kodus žino ne tiek daug žmonių. Po šimts, mes 
tikrai nieko nenužudėme. 

— Džasperas ir jo žmonės šešis mėnesius dirbo prie mano 
būsto, ir tik po to pradėjo prie šio pastato, — nurodė Niutonas. — 
Ir niekada nepradingo nė kavos puodelis. 

— Žinau, ei, žinau, ir man taip pat jis patinka. Labai. Spėju, 
kas nors neužrakino, štai ir viskas. Kad ir kas nužudė tą moterį, jam 
pasisekė. 

Eva pastūmė Ingersolui Martos fotografiją. 

— Arją pažįstate? 

— Ne, nepažįstu... palaukit minutėlę. — Jis prislinko šiek tiek 
arčiau, tyrinėjo fotografiją. — Galbūt, bet man nesiseka jos su kuo 
nors susieti. 

— Ji dirbo pas „Briuverį, Kailą ir Martinį , — dar Evai nespėjus 
prasižioti, paaiškino Niutonas. 

— Kaip tik taip! — Ingersolas spragtelėjo pirštais — dešinės, 
kairės rankos. — Štai kur ją mačiau. Mes deriname su savo klien- 
tų buhalteriais mokesčių, investicijų, vertybinių popierių portfelio 
valdymo strategijas. Turiu kelis klientus, kurie naudojasi tos firmos 
paslaugomis. Aš dirbu su Čezu Parcariu ir Džimu Arnoldu, bet prieš 
kurį laiką buvau ją sutikęs. Tik praeidamas. Oho. Buvau ją sutikęs. 

— Galite pasakyti, kur buvote vakar vakare tarp devintos ir 
vidurnakčio? 

Ingersolo burna atvipo — tik trumpai. Pasiėmęs butelį su van- 
deniu, atsigėrė. Ir dar vienas oho. 

— Mes įtariamieji? 

— Tai tik formalumas, — vėl pakartojo Eva. 

— Ką gi, žinoma... aš buvau... leiskite pagalvoti. — Jis išsitrau- 
kė užrašinę. — Išmečiau porą taurelių su Sterlingu Aleksanderiu, iš 
„Aleksanderio ir Poupo nuosavybės“, ir tai vienas iš bendrų mano 
su Čezu klientų. A, mes susitikome apie pusę septintos „Mėlynojo 
šuns“ bare. Regis, jis išėjo apie penkiolika po septintos. Ketino kaž- 
kur vakarieniauti. Aš baigiau savo gėrimą, paskui susitikau su keliais 
draugais — moterimi, su kuria susitikinėju, ir dar viena pora — va- 
karienės. „Chez Louis“. Regis, išėjome apie dešimtą. Mudu su Elise 
grįžome pas mane. Ir pasilikome. 

— Norėčiau pavardžių sąrašo ir kontaktinės informacijos, do- 
kumentacijai. 

— Žinoma. — Jis vėl pažvelgė į Niutoną. — Iš tikrųjų keista. 

— Man taip pat reikės visų kitų jūsų klientų, bendravusių su 
aukos firma, sąrašo. — Baigusi Eva atsistojo. — Dėkojame už ben- 
dradarbiavimą. 

Prireikė šiek tiek laiko visoms pavardėms gauti, o priimamojo 
sekretorė buvo šneki. 

Eva sužinojo, kad ji čia įsidarbino tik prieš metus, kai plečiant 
klientų ratą prireikė atskiros priimamojo sekretorės, o ne padėjėjų 
miniai suvaldyti. Partneriai planavo susijungti su nedidele teisės fir- 
ma ir įkurdinti ją naujame pastate. Jie vylėsi metams bėgant priimti 
kompanioną. 

— Įdomi mišrainė, — pakomentavo Eva, kai jiedvi išėjo iš biurų. 

— Manau, jiems naudinga. Malonus verteiva — ir užplok man 
per užpakalį, tai bent vyruko sudėjimas! 

— Aš pastebėjau. 

— Man patinka liesas Maknabo pasturgalis ir kaulėti pečiai, 
bet mama! Šiaip ar taip, Niutonas malonus, Vaitstounas turi chariz- 
mos, o Ingersolas — žiurkėnas. 

— Žiurkėnas? 

— Rate. Eina ir eina, kad padarytų. 

— Kažkas panašaus. 

— Jie visi turi alibi. 

— Patikrinsime tuos alibi, bet, tikiuosi, jie atsilaikys. Ponui 
Stambuoliui veikiausiai užtektų jėgos sprandui perlaužti, tačiau yra 
per gudrus, kad tam panaudotų nuosavas patalpas. Galbūt jis ar In- 
gersolas norėtų pamėtėti ant Vaitstouno šiek tiek purvo, — vienu 
šūviu nušauti du zuikius, — bet jie nesiteptų rankų. Jie — rimti vei- 
kėjai. 

— Vis tiek juos patikrink. 

— Kaipgi ne. 

— Nė vienas iš tų trijų neturi įregistruoto „Cargo“. Nei savo, 
nei kompanijos vardu. 

— Patikrink Niutono finansus, taip pat jų šeimas ir šeimynykš- 
čių verslą. 

Eva vėl atsisėdo prie vairo. Iš stebuklingos vištienos sriubos 
gautos energijos pakaks ne itin ilgai, bet ji norėjo nuveikti kuo 
daugiau. 

— Pažiūrėkime, gal mums pavyks pasikalbėti su Mobsli. 

— Velniai rautų, pamėginkim. 

— Ir pasistenk neatrodyti kaip detektyvė. 

— Žinau, kaip elgtis, — pasipūtė Pibadi. — Aš vaikštau į te- 
levizijos studiją. Mane yra rodę su televizijos žvaigždėmis. Eisiu į 
svarbią premjerą, ir man nereikėjo užsisakyti bilietų. Juos atnešė ant 
lėkštutės. 

— Aha, aha. 

— Baik, turbūt esi šiek tiek užsivedusi. Meivisė sakė, kad suk- 
nelė, kurią Leonardas tau sukūrė, be galo fantastiška. 

Eva neaiškiai prisiminė, kad suknelė vyšnių raudonumo — anot 
Leonardo, stojusio Rorko pusėn, kai ji pasakė jau turinti prašmatnių 
suknelių ir kodėl negalėtų vis dėlto apsivilkti paprasčiausiai juoda. 

— Nesuprantu, kam toks bruzdesys dėl televizijos. Tu ten nu- 
eini, žiūri ir kramsnoji kukurūzų spragėsius. 

— Tai bus apie mus. Be to, — suktai pridūrė Pibadi, žinodama, 
kur taiko, — bus iš tikrųjų svarbu Nadinai. 

Nadina Ferster, puiki žurnalistė, ekrano įžymybė, autorė, ku- 
rios knygos geriausiai parduodamos — ir, po šimts, draugė. To ne- 
nuneigsi. 

— Aš einu, ar ne? 

— Abi eisime, atrodysime fantastiškai, maišysimės su įžymy- 
bėmis, jas net pažinosime ir žengsime raudonu kilimu. Kaip žvaigž- 
dės. Manau, apsitriesiu. 

— Tik ne mano automobilyje. O šiuo metu man labiau rūpi, 

kas, po velnių, nužudė Martą Dikenson, negu stoviniuoti ant rau- 
dono kilimo, žmonėms į mane vėpsant. 

Pibadi išmintingai užmiršo paminėti jos su Meivise sumany- 
tus pasiruošimus premjerai, tarp jų ir šukuoseną bei makiažą, ku- 
riuos darys Trina. 

Eva prisibijojo Trinos. 

— Kodėl tokia mina? — griežtai paklausė Eva. 

— Tai mano „rimtas dėl žmogžudystės“ veidas. 

— Nesąmonė. 

— Dėl žmogžudystės aš rimta, — spyrėsi Pibadi. Ir kone atsi- 
duso iš palengvėjimo, kai prietaisų skydelyje sumirksėjo signalas. 

— Leitenante. — Ekrane pasirodė Karmaiklas. — Mes baigė- 
me kratą aukos gyvenamojoje vietoje. Nieko ypatinga. Patikrinome 
smulkiai viską prašukavo. Nieko. 

— Taip ir maniau. Darome žygius, kad gautume orderį jos do- 
kumentams įstaigoje patikrinti, klienų sąrašui. 

— Maknabas pranešė jos namų kompiuteryje radęs kai kurios 
medžiagos iš darbo. 

— Taip? — Eva nusišypsojo. — Paimkite. Orderis tai leidžia. 
Tegul jis padaro visas kopijas. Noriu, kad tu ir Santjagas nueitumėte 
pasikalbėti su Saša Kerbi iš „Miesto stiliaus“. Ji suprojektavo nusi- 
kaltimo vietą ir galėjo ten patekti. — Eva pasitikrino laiką, paskai- 
čiavo. — O po to jums reikės patikrinti kelis alibi. 

— Bus padaryta. 

Eva išjungė ryšį. 

— Pibadi, susisiek su Jung ir jai pasakyk, kad gyvenamoji vieta 
švari. Pažiūrėk, ar galėsi išsiaiškinti, kada numatoma išduoti orderį. 
Mes čia šiek tiek stumiamės į priekį, — sumurmėjo ji. — Jos namų 
kompiuteryje galėtų būti kas nors svarbaus tyrimui. Galėtų būti. 

DIENA PRABANGIŲ ANTSTATŲ BUTAMS IR AUKŠTUTINIAM IST SAI- 
dui, nusprendė Eva. Šiuo metu jai neliko nieko kita, kaip tik praeiti 
pro apsaugą ir lūkuriuoti paauksuotuose baltuose vestibiuliuose, 
prigrūstuose žydinčių augalų. Nors įsivaizdavo turėsianti ginčytis, 
įrodinėti, tik kilstelėjo antakius, kai apsauga mandagiai ją praleido. 

— Maniau, Mobsli mus pasiųs užsikrušti, — svarstė Eva, joms 
keliantis liftu. 

— Galbūt jai smalsu. Arba yra kalta. Pasak paskalų kanalo, ji 
visada ką nors daro. 

— Štai kodėl ir tikiuosi, kad mums pasakys užsikrušti. 

Gūžtelėjusi pečiais Eva žengė į safyro mėlio ir smaragdo žalu- 
mos fojė. Vėl gėlės, šįsyk aukštose baltose vazose, su jos ūgio žvakė- 
mis iš abiejų pusių. 

Pro plačias mėlynas duris išėjo vyriškis juodu kostiumu, švie- 
siais plaukais, segintis beveik tiek pat auskarų kaip Maknabas. 

— Prašom, įeikite. Kandida netrukus bus pas jus. Šiandien vai- 
šiname katžolių arbata. 

— Mes ją praleisime. 

— Mielai paruošiu ką nors kita. 

Jis mostelėjo į milžinišką patalpą, atrodančią kaip nedide- 
li rūmai per pūgą. Kiekvienas colis baltas — sofos, stalai, kilimai, 
lempos, pagalvės. Vienintelė spalvinga dėmė — portretas baltuose 
rėmuose: jų šeimininkė, nuoga atsilošusi ant baltos lovos. Drobėje 
išsiskyrė begalinė kaskada šviesių plaukų ir tamsiai raudonos lūpos. 

Net užuolaidos ant ištisos langų sienos buvo ūkanotai baltos, 
tad miestas už jų atrodė plaukiantis debesyse. 

Bet nieko gražaus, pamanė Eva. 

Sniego pusnyje kažkas sujudėjo. Ji sumojo — didžiulė balta 
katė, mirksinti ryškiai žaliomis akimis, išsitiesusi tartum ant kokios 
kušetės. Stebėjo jas, tingiai judindama uodegą. 

Eva mėgo kates. Turėjo ir pati. Bet ši, kaip ir kambarys, kaip ir 
padūmavę langai, kėlė šiurpulį. 

— Šiandien mes badaujame, tad negaliu jums pasiūlyti maisto. 
Arba kofeino, tačiau turime skanaus vandens, surinkto iš Anduose 
tirpstančio sniego. 

— Būtų nuostabu, — apsidžiaugė Pibadi, Evai nespėjus atsisa- 
kyti pasiūlymo. 

— Prašom jaustis kaip namie. 

— Norėčiau paragauti, koks tirpstančio Andų sniego vandens 
skonis, — pasakė Pibadi, kai jis jas paliko vienas. 

— Galiu lažintis, skonis kaip vandens. Kas galėtų čia gyventi? 

— Man irgi lyg įsiskausta galva. Peršti akis, turiu vis mirksėti, 
kad galėčiau matyti, kaip iš tikrųjų viskas atrodo. O Jėzau, tai ne 
katytė. 

— A? — Evaatsigręžė. Ne, ne paprasta katė. Kačių šeimos ats- 
tovė. Galbūt liūtukas — mažas, bet... Ar tigras, arba... 

— Baltosios panteros mažylė. 

Kandida, pasipuošusi laisvu baltu nertiniu, patogiomis bal- 
tomis kelnėmis, ryškiai kibirkščiuojančiais deimantais, basomis 
įplaukė į kambarį. Plaukai kaskadomis krito jai apie veidą. Tokie 
pat ryškūs ir gražūs kaip ir deimantai. 

— Delaila. — Praeidama pro šalį ji paglostė mažylę. — Ar As- 
tonas ruošia jums arbatos? 

— Vandens, — pataisė Eva. — Dėkojame, kad paaukojote laiko 
su mumis pasikalbėti. 

— Ak, niekis. 

Ji nusijuokė, mostelėjo ranka, paskui susirangė ant banguotos 
sofos, kone pranykdama joje. 

— Daug laiko eikvoju kalbėdamasi su policija arba mano tei- 
sininkai kalbasi. Žinau, kas jūs esate, ir man įdomu. Maniau, būsite 
senesnė. 

— Nei kas? 

Ji vėl nusijuokė. 

— Einu į jūsų filmo premjerą. 

— Tai ne mano filmas. 

— Mėgstu premjeras. Niekada nežinai, ką ten pamatysi arba 
kas tave pamatys. Niekada nežinai, kas galėtų atsitikti, ir nėra nieko 
maloniau, kaip matyti, kokias košmariškas sukneles kai kurios mo- 
terys vilki. Beje, jums siuva Leonardas. 

— Atėjau čia ne kalbėtis apie savo garderobą. 

— Gaila. Galėčiau valandų valandas kalbėtis apie drabužius. 
Štai ir jūs, Astonai. Pasirūpinsite, kad Delaila pavalgytų? 

— Žinoma. 

Jis padėjo šalia ant stalelio jos arbatą ir priėjęs pasiūlė dvi stik- 
lines ant padėklo Evai ir Pibadi. 

— Taigi, kodėl jūs čia? Turiu ne per daugiausia laiko. Esu su- 
sitarusi. 

— Vakar naktį nužudyta Marta Dikenson. 

Kandida parąžė rankas, atsilošė. 

— Kas tokia Marta Dikenson ir kodėl man turėtų rūpėti? 

— Ji finansininkė, atliekanti jūsų patikos fondo auditą. Toji, 
kuriai jūs grasinote. 

— Ak, ji. 

— Taip, ji. 

— Jeigu kas nors ją nužudė, man jokio skirtumo. 

— Nejaugi? 

— Ne, aš paklausiau Tonio, ir jis pasakė, kad jie paprasčiausiai 
paskirs ką nors kitą kruštis su auditu. 

— Kas toks Tonis? 

— Tonis Grinblatas. Mano pinigų tvarkytojas. 

— Vienas iš fondo globėjų? 

Ji išleido bjaurų atsainų garsą. 

— Jis — ne iš tų rauktašiknių senų bezdalių, o mano finansų 
administratorius ir taip pat teisininkas. Vienas iš jų. Stengiasi atgau- 
ti mano pinigus iš mano patikos fondo. 

— Taigi Tonis jums paaiškino, kad Martos Dikenson nužudy- 
mas neduos jokios naudos. 

— Taip. Ne! — Dabar veidas paniuro, ji vėl atsisėdo tiesiau. — 
Jūs bandote mane pergudrauti. Žinote, nesu kvaila. 

Ne, pagalvojo Eva, toli gražu nesi kvaila. 

— Kodėl gi jūs jo klausėte apie Martą Dikenson? 

— Na, ji negyva, tiesa? Pagalvojau, galbūt tai išeis man į nau- 
dą. Bet Tonis pasakė, kad taip nebus, tad... — ji gūžtelėjo pečiais, 
nugėrė arbatos. 

— Jeigu jūs, kaip pareiškėte, jos nepažinojote, kodėl teiravotės 
Tonio? 

Kandida suraukė antakius, o tai, spėjo Eva, turėjo reikšti gilų 
susimąstymą. 

— Na ir kas? Taigi aš žinau, kas tokia ji buvo. 

— Taigi kas, jeigu jūs melavote žmogžudystę tiriančiam poli- 
cijos pareigūnui? Jeigu pamelavote tokiu paprastu klausimu, turiu 
pagrindo manyti, kad meluotumėte ir apie daug svarbesnius daly- 
kus. Tarkim, ar tai jūs suorganizavote Martos Dikenson nužudymą. 

Neslėpdama blogos nuotaikos, Kandida su trenksmu pastatė 
savo baltą puodelį ant balto stalo. 

— Nei viena, nei kita. 

— Jūs jai grasinote. Įkyrėjote. Grasinamais skambučiais moterį 
supykdėte, ir ji liepė jums liautis, antraip informuosianti fondo glo- 
bėjus ir teismą. O dabar ji negyva. 

— Nair kas? — griežtai vėl paklausė Kandida. — Aš galiu kal- 
bėti, ką noriu, įstatymas to nedraudžia. 

— Dėl to jūs apsirinkate. 

— Tai, taip sakant, žodžio laisvė. Tai, taip sakant, Penktoji 
konstitucijos pataisa ar dar kas ten. Paskaitykite ją! 

— Tikrai taip ir padarysiu, — sumurmėjo Eva. — Kadangi mes 
kalbamės apie teises, leiskite man perskaityti jūsiškes — tiesiog kad 
visi suprastų. 

Kandida vėl apniuko, kai Eva pacitavo peržiūrėtas Mirandos 


teises. 

— Lyg nebūčiau to visko anksčiau girdėjusi. 

— Na, ne pro šalį pakartoti. Taigi jūs suprantate savo teises ir 
pareigas. 


— Aha, didelio sukrušto daikto. 

— Kodėl mums nepasakote, ką kalbėjote poniai Dikenson, kai 
naudojatės savo konstitucinių teisų interpretacija? 

— Ką? 

— Kokia jūsiškė pokalbio su Marta Dikenson versija? 

— Jėzau, kodėl jūs paprasčiausiai taip nepasakėte? Aš tik pa- 
prašiau jos atstoti — tai mano pinigai, ir tiesiog kvaila, kad turiu 
maldauti tų rauktašiknių kiekvieną kartą, kai noriu jų daugiau. Ir 
buvau jai maloni. Juk nusiunčiau gėlių, ar ne? Pasakiau, kad pakišiu 
jai dešimt tūkstančių po stalu, jeigu tik tai sutvarkys. Dešimt tūks- 
tančių — gražus gabalas kažkokiai buhalteriūkštei. 

— Jūs pasiūlėte poniai Dikenson pakoreguoti auditą jūsų nau- 
dai ir manais už tai žadėjote duoti dešimt tūkstančių dolerių? 

— Taip. Buvau maloni. O ji dėl to susinervino. Tad aš pasakiau: 
gerai, gerai, tebūnie dvidešimt, o ji vis vien: „Turėsiu apie jus pra- 
nešti, jeigu ir toliau kartosite šį mėšlą", ir panašiai. 

— Pibadi, tavo ar mano antrankius? 

— Gal pasinaudokime manaisiais? 

— Apie ką jūs kalbate? Nelįskite prie manęs. — Kandida susi- 
gūžusi pasitraukė ant sofos toliau. — Astonai! 

— Ponia Mobsli, jūs ką tik prisipažinote Martai Dikenson pa- 
siūliusi mainais dvidešimties tūkstančių dolerių kyšį, jeigu ji patai- 
sys teismo paskirtą auditą. Tai sunkus nusikaltimas. 

— Visai ne! 

— Atsargiau, — perspėjo Eva įpuolusį Astoną. — Pasitraukite, 
drauguži, jeigu nenorite būti sulaikytas ir apkaltintas. 

— Kokios problemos? Kas vyksta? 

— Jos bando pasakyti, kad gali mane areštuoti už tos kvailos 
mirusios buhalterės pamaloninimą. Aš tik pasakiau, kad duosiu jai 
pinigų. 

Akivaizdžiai šiek tiek protingesnis nei jo darbdavė Astonas už- 
simerkė. 

— O, Kandida! 

— Kas atsitiko? Kokia problema? Tai mano pinigai. Ir ketinau 
jai šiek tiek duoti. 

— Leitenante, atleiskite, Kandida nesupranta iš to kylančių pa- 
sekmių. Ar galėtume minutėlę luktelėti? Tik minutėlę? Aš susisiek- 
siu su jos advokatu. Jis tučtuojau atvyks. 

— Pirma bandykime štai ką. Klokite viską atvirai, visiškai atvi- 
rai. Atsakinėkite į klausimus nemaldama šūdo, ir mes pažiūrėsime. 

— Taip, taip, žinoma. Nagi, Kandida, privalote atsakyti į leite- 
nantės klausimus. Turite jai pasakyti tiesą. 

— Aš ir pasakiau! 

— Savo pirmu atsakymu jūs pamelavote. Pabandykite iš naujo. 

— Iš pradžių neatpažinau jos pavardės, tik tiek. 

— Pibadi. Antrankius. 

— Gerai, gerai. Jėzau! Aš tik vaidinau šiek tiek šaltą. Baisaus 
čia daikto. Juk pripažinau, kad žinau, kas ji tokia, ar ne? 

— Jūs jai grasinote. 

— Gal ką nors ir pasakiau. Buvau susinervinusi. Per tuos fon- 
do globėjus, tuos pimpalus. Ir mano rauktašiknį senelį. Ir mano tė- 
vus, dievaži, nes... 

— Man nerūpi jūsų fondo globėjai, senelis ar tėvai, nors jų visų 
gaila. Man rūpi Marta Dikenson. 

— Aš nieko nepadariau. Tik pasiūliau jai pinigų, kaip malonę. 
Padarykite tai, ir aš sumokėsiu. Aš daug kam moku, kad ką nors 


padarytų. 
— Leitenante... — kreipėsi Astonas. 

— Tylėt. 

Jau atpažinusi tą pojūtį Eva žvilgtelėjo žemyn ir pamatė baltą 
panteros mažylį trinantis ir raitantis jai tarp blauzdų. Keista. 

— Jūs su ja bendravote daug kartų, grasindavote, jeigu nepadės. 

— Buvau susinervinusi! Iš pradžių kalbėjau su ja maloniai, o ji 
ant manęs užsiuto. Tad ir aš užsiutau. 

— Ketinote priversti ją gailėtis. 

— Visiška tiesa. Pažįstu žmones, kurie tikrai galėtų priversti 
ją gailėtis. 

— Ak taip? — paklausė Eva, kai Astonas tyliai sudejavo. 

— Aš mąsčiau apie tai. Rauktašikniai visada nori, kad išmin- 
tingai investuočiau, tiesa? Tad aš ketinau nupirkti tą kvailą vietą, 
kur ji dirba. Tuomet galėčiau išspirti jos subinę. 

— Planavote nupirkti firmą ir ją išvyti? 

— Visiškai teisingai! Tonis pasakė, kad jie nesuinteresuoti par- 
duoti, bet žmonės visada nusileidžia, kai jiems pasiūlai pakankamai 
pinigų. Ir jis — Tonis — pasakė, kad jeigu jie ir parduotų, tie kvaili 
teismai paprasčiausiai nusamdytų tam kvailam auditui kitą firmą, 
bet tai buvo principo reikalas. Kaip ir kiekvienas žmogus aš irgi tu- 
riu principus. 

— Ir kai jūs taip pažįstate žmones, galbūt pažįstate tokių, kurie 
žinotų, kaip ją įbauginti. Šiek tiek aplamdyti jai šonus. 

— A? Kaip... — Kandida pavaizdavo smūgius kumščiu. — 
Liaukitės! — Dabar ji nusijuokė. — Jeigu norėčiau jai skelti į žandą, 
pati tai padaryčiau. Bet jeigu per kitas, tarkime, aštuoniasdešimt 
vieną dieną kam nors skelčiau, turėčiau mokytis labiau tvardyti 
pyktį, o tai taip prakeiktai įkyru, kad negaliu to pakęsti. Veikiau- 
siai ji dar ką nors užpykdė. Taip pamaniau išgirdusi, kad kažkas 
ją nužudė. Žmonės, kurie prasideda su kitų žmonių pinigais, juos 
užpykdo. 

Panteros mažylei pamėginus ropštis Evos koja, ji išsiblaškiusi 
pakasė ją tarp ausų, paskui stumtelėjo šalin. Kai ta rąžydamasi pasi- 

traukė ir paskui susirangė į kamuolį, Eva padarė išvadą, kad gyvū- 
nas turi daugiau smegenų už savo šeimininkę. 

— Gerai. 

— Kas gerai? 

— Tai viskas, ką kol kas norime žinoti. Jei reikės ko nors dau- 
giau, susisieksime. 

Astonas sunėrė rankas. 

— Ar paskambinti advokatui? 

— Šįkart ne. Nusiųsti gėlių — gražu, siūlyti kyšį — ne taip, — 
pasakė ji Kandidai. — Tai draudžia įstatymai. Pasistenkite atsiminti. 
Pibadi. 

Kai jiedvi vėl įžengė į liftą, Eva sunkiai atsiduso. 

— Kokia išvada? 

— Maniau, ji išsisukinės ir gudraus. Noriu pasakyti, tiek pini- 
gų turintis žmogus galėtų būti sumanesnis. Bet ji kvaila kaip bato 
aulas. Dar kvailesnė. Per buka suorganizuoti žmogžudystę, o jeigu 
ir ne — per buka neprisipažinti, kaip ką tik prisipažino siūliusi su- 
mokėti už paslaugą. 

— Sutinku. Nupirkti firmą, kad galėtų išvyti auditorių. — Eva 
palingavo galva. — Mat turinti principus. 

— Ojos teisės pagal Penktąją pataisą, ar dar kas ten. 

— Taip. Ji būtų turėjusi pasiremti ja, o ne save apkaltinti kyšio 
siūlymu. 

— Betgi ji tik buvo maloni. 

Juokdamasi Eva papurtė galvą. 

— Taigi, o koks buvo tirpstančio Andų sniego vanduo? 

— Šlapias. 


ATSIŽVELGDAMA Į LAIKĄ, EVA NUSPRENDĖ NUSIŲSTI 
Pibadi apklausti Džaspero Milko. Pati norėjo toliau 


| tęsti su Alva Muni. Bredlio Vaitstouno pasimatymo 
mergina ir kartu liudininkė galėtų padėti geriau pažinti trejetą part- 
nerių. 

Ji rado Alvą namie, šįsyk ne prabangiame antstato bute, o dai- 
liame Aukštutinio Vest Saido daugiabutyje rausvojo smiltakmenio 
fasadu. 

Eva teigiamai įvertino apsaugą, nes ši per ilgai prie jos nesika- 
binėjo. Po kelių akimirkų Alva, vilkinti elegantiška trumpa purpu- 
rine suknele ir basa, atidarė duris. 

— Leitenante Dalas, kaip jūs laiku. Aš ką tik iš darbo. 

— Iš darbo? 

— Skiriu dalį laiko pelno nesiekiančiai grupei. Tokiam šeimy- 
ninių fondų reikalui. Užeikite. 

Prieškambario sienos buvo beveik tokios pat spalvos kaip Al- 
vos suknelė, ant grindų geometrinio plytelių rašto kilimas. Alva 
pasuko gilumon į kairę, į erdvią aukštų lubų svetainę, savo stiliu- 
mi įsiterpiančią kažkur tarp Dikensonų ir Kandidos apartamentų. 
Turtinga — Eva tai atpažino iš meno kūrinių, medžiagų, išmėtytų 
antikvarinių daiktų. Ir iš minkštų pagalvėlių teikiamo patogumo, 
dar daugiau spalvų ir židinyje tyliai spragsinčios ugnies. 

— Ketinau pasivaišinti taure vyno — turėjau ilgą dieną. Galiu 
ir jums pasiūlyti? 

— Dėkui, ne, bet jūs nesivaržykite. 

— Sisė jau neša. Mano namų šeimininkė, — paaiškino ji. — 
Kadaise ji buvo mano auklytė ir vis dar manimi rūpinasi. Prašom, 
atsisėskite. Tikėjausi iš jūsų Žinios. Ar išsiaiškinote, kas atsitiko tai 
vargšei moteriai? 

— Tyrimas tęsiasi. 

— Maždaug prieš valandą su manimi susisiekė Bredas. — Alva 
atsisėdo, parietė po savimi kojas. — Pasakė, jog buvote atėjusi pa- 
sikalbėti su juo ir kitais. Ir manote, kad ji buvo nužudyta bute, kaip 
konkretus taikinys. 

— Jis man sutaupė laiko, kad nebereikėtų aiškinti. 

— Bredas neturėjo man pasakyti? 

— Viskas gerai. 

Eva žvilgtelėjo į įėjusią aukštą, patrauklią brunetę su padėklu, 
ant kurio nešė butelį raudonojo vyno, dvi taures ir nedidelę plokščią 
lėkštę su sūriu ir vaisiais. 

— Dėkui, Sise. Tai leitenantė. Sisilė Morgan, mano ramstis. 

— Malonu susipažinti. 

Sisilė kalbėjo su akcentu, kuris Evai pasirodė klasiškai britiškas. 

— Įpilti jums vyno? 

— Esu tarnyboje, bet dėkui. 

— Kavos? Arbatos? 

— Man nesvarbu. 

— Sise, prisėsk ir išgerk su manimi taurę, nes leitenantė Dalas 
negali. Jūs ne prieš? — Evos paklausė Alva. — Aš Sisei jau viską 
papasakojau. 

— Viskas gerai, — patikino Eva. — Atvykau čia tik pratęsti 
tyrimą. Ar galėtumėte šiek tiek daugiau papasakoti apie savo santy- 
kius su Bredliu Vaitstounu? 

— Mudu susipažinome prieš kelias savaites labdaros renginyje. 
Jis man asistavo. — Alva nusišypsojo ir pripylė dvi taures. — Šiaip 

ar taip, jis rūpinasi mano investicijų portfeliu. Aš ne prieš. Jis turi 
gerų, šviežių minčių, patrauklų požiūrį. 

— Vadinasi, tai ne asmeniniai santykiai. 

— Dar nenuspręsta. Man jis patinka, bet esu atsargi. Ne visada 
tokia buvau, ar ne? — ji paplekšnojo Sisei ranką ir sulaukė ramios 
šypsenos. 

— Buvai jauna, galbūt šiek tiek savavališka. 

— Šiek tiek? — atlošusi galvą Alva nusijuokė. — Sisė taktiška. 
Apskritai kalbant, praėjau padūkėlės stadiją. Klubai, klubai ir vėl 
klubai, vakarėliai, vyrai. Tik pasakysiu, kad turėjau ir porą moterų. 
Švaisčiau pinigus, nes jų buvo. Paskui šėlau su netinkamu vyru. Jis 
mane skriaudė. 

— Apgailestauju. 

— Trumpai drūtai, mane mušdavo, kol prarasdavau sąmonę, 
prievartaudavo ir vėl mušdavo. Jis mane apvaginėdavo, išmesdavo 
iš savo pačios buto — nuogą. Jeigu vienas iš kaimynų nebūtų manęs 
išgirdęs, įsivedęs pas save, paskambinęs policijai, nežinau, kas būtų 
atsitikę. 

— Ar jį suėmė? 

— Taip. Teismo procesas buvo bjaurus. Aš jame dalyvavau tiek 
pat kaip ir jis. Mano šeima, taip pat ir Sisė, mane palaikė. Net po 
visko, ką prikalbėjau ir padariau. 

— Neprisimenu, kad būčiau apie tai girdėjusi. 

— Tai nutiko Londone. Aš ten buvau persikėlusi. Maždaug 
prieš ketverius metus. Sisi apsigyveno su manimi, rūpinosi. Ėjau 
konsultuotis pas psichologą ir grįžau namo. Grįžau namo jau būda- 
ma kitoks žmogus ir geresnė nei išvykau. 

— Grįžai namo tokia, kokia visada buvai, — pataisė Sisė. — 
Tik tau prireikė laiko save atrasti. 

— Nenorėjau vėl savęs prarasti, todėl paprašiau Sisės sugrįžti 
pas mane, apsigyventi kartu. Ji — mano kompasas. Nusipirkau šį 

butą ir mėginu būti verta antro šanso. Ir tuo baigiasi glausta mano 
gyvenimo istorijos versija. 

— Graži vieta. Jaučiasi, kad ji teikia... pasitenkinimo. 

— Dėkui, kaip tik to mudvi trokštame. 

— Aš ką tik buvau pas vieną, kuri nesijaučia tokia patenkinta. 
Ar pažįstate Kandidą Mobsli? 

— Taip, pažįstu. — Darsyk greitai žvilgtelėjusi į Sisę, kuri tik 
atsiduso, Alva vėl nugėrė vyno. — Ji buvo viena iš padėjusių man 
suprasti, ką dariau. Kelis mėnesius anuo bloguoju laikotarpiu mud- 
vi kaip reikiant pakvailiojome. Mūsų abiejų gyvenimo būdas, taip 
pasakykime, nebe toks pat, bet kartkartėmis matausi su ja kokiame 
nors renginyje ar pobūvyje. Kandida nedaug pasikeitė. Ar ji... — Al- 
vos veidu šmėstelėjo nuostaba, ji nuleido stiklinę. — Juk Kandida 
nėra į tai įsivėlusi, a? 

— Taip nemanau, ne. 

— Ji pašėlusi ir šiek tiek keista, be to, jei atvirai, ne itin šviesaus 
proto. 

— Aha, aš tai jau supratau. 

— Ji tokia, kokia nori būti, — pridūrė Sisė ir tuoj pat pasitai- 
sė: — Atleiskite. Tai buvo šiurkštu ir nereikalinga. 

— Ir teisinga, — papildė Alva. — Jeigu ji vartoja kvaišalus, o 
taip atsitinka dažnai, galėtų įsivelti į peštynes. Kam nors skelti į žan- 
dą, svaidyti daiktus — faktiškai tai panašiau į vaikišką kaprizą nei į 
peštynes. Bet aš neįsivaizduoju, kad ji galėtų padaryti ką nors tokio, 
kas ištiko tą moterį. 

— Kandida turi užtektinai pinigų ir ryšių, kad galėtų ką nors 
nusamdyti tai atlikti už ją, — paaiškino Eva. 

— Ne, visai ne tai. Jeigu Kandida turėtų su kuo nors proble- 
mų, jai užeitų kaprizo priepuolis, ji švaistytųsi pinigais, grasintų, vėl 
švaistytųsi pinigais. Bet nužudyti? 

Alva vėl pakėlė taurę, paskui pastatė atgal ant stalelio. 

— Tikrai nemanau, kad jai tai būtų atėję į galvą arba kad ji to 
turi savyje. Jeigu dėl kokios nors priežasties būtų tai padariusi, ji, 
kaip ne itin protinga, visiems girtųsi. 

— Įdomu, — pakomentavo Eva. — Lygiai tokį pat įspūdį susi- 
dariau ir aš. 

— Galbūt turėčiau pabandyti imtis teisėsaugos. — Alva vėl nu- 
sijuokė. — Ir ne po daugybės metų. Taigi... jūs nepaklausėte, bet aš 
atsakysiu. Neįsivaizduoju, kad ir Bredas galėtų ką nors tokio padary- 
ti. Tiesa, pažįstu jį tik kelias savaites, bet dabar kur kas geriau spren- 
džiu apie žmogaus charakterį negu kadaise. O tau kaip atrodo, Sise? 

— Taip. Jis man patinka. Mandagus, turi humoro jausmą ir 
entuziazmo. 

— Mano kompasas, — pakartojo Alva. — Vakar mes tikrai 
smagiai praleidome vakarą — atsipalaidavę, linksmai, lengvai. Va- 
karienė, paskui gėrimai. Aš kažką pasakiau, kaip turėtų būti įdomu 
atnaujinti visą pastatą. Man patiko, kad jis su savo draugais įkūrė 
kompaniją, kad jie tam statiniui suteikia naują gyvenimą. Mudu 
šiek tiek apie tai pasikalbėjome, ir Bredas pasiūlė namą apžiūrėti, 
nes šis vos tik už poros kvartalų. 

— Taigi ta mintis išsirutuliojo savaime, — pasufleravo Eva. 

— Taip, būtent. Ir aš tikrai norėjau jį pamatyti, pažiūrėti, ką 
Bredas su savo partneriais nuveikė. Jis užsidegė man parodyti ir 
buvo patenkintas, kad man smalsu. Ir, manau, galbūt mūsų santy- 
kiai būtų pasidarę dar artimesni. Bet po to... Abu likome tokie su- 
krėsti. Bredas parvežė mane namo, trumpam užėjo. Nenorėjome iš- 
siskirti ir būti po vieną. Svečių kambaryje jis porą valandų numigo. 

— O kaip jo partneriai? Ką apie juos žinote? 

— Susipažinau su jais. Stambuo... — juokdamasi Alva pamo- 
javo sau prieš veidą ranka. — Mes pietavome su juo, Robu ir jo su- 
žadėtine, ir Džeiku su mergina, kuriai buvo paskyręs pasimatymą. 
Jokių kalbų apie reikalus. Pasakyčiau, kad visi flirtavome, bet labai 

maloniai. Aš taip pat paprašiau savo tėvo šiek tiek jais pasidomė- 
ti — ir profesiniu, ir asmeniniu atžvilgiu. Nebenoriu daugiau rizi- 
kuoti. Ir mano tėvui jie patiko. Mažai tikėtina, kad jis slėptų tikrąją 
savo nuomonę, bet prieš juos nieko neturi, jeigu aš apsispręsčiau. 

— Gerai. To turėtų pakakti. 

— Dirbate nuo pat tada, kai šįryt jus mačiau? 

— Tokia tarnyba. 

— Negaliu įsivaizduoti. Mudvi su Sise perskaitėme knygą apie 
Aikovo bylą. Abi einame į filmo premjerą. 

— Alva, pasikviesk ką nors į porą. 

— Taip ir darau. — Alva paėmė Sisę už parankės. — Renkuosi 
tave. Mums tikrai patiko knyga. 

— Labai įdomi, — pritarė Sisė. — Man buvo gaila tų moterų, 
merginų, vaikų. 

— Ir man. — Eva atsistojo. — Dėkoju už paaukotą laiką ir atvi- 
rumą. Matau, antru šansu jūs gerai naudojatės. 


EVA ĮJUNGĖ AUTOMOBILIO AUTOPILOTO REŽIMĄ — IŠ DALIES TODĖL, 
kad buvo pavargusi kaip šuo, o antra, norėjo pakeliui į namus pa- 
naršyti kišeniniame kompiuteryje. Pradėjo kiekvieno buvusio au- 
kos bendradarbio, taip pat kiekvieno Vaitstouno firmos nario stan- 
dartinį patikrinimą. 

O labiausiai ko jai reikia, nusprendė Eva, tai įsigilinti į failus, 
Maknabo nukopijuotus iš aukos namų kompiuterio. Taip jie turėsią 
daugiau laiko, kol Jung pavyks suorganizuoti orderį. 

Ir sau prisipažino, kad niekaip neįstengs visapusiškai išanali- 
zuoti finansinių dalykų, skaičių, auditų duomenų ar dar kokios vel- 
niavos, jeigu neprasiskaidrins galvos, neatgaus energijos. 

Įvažiuodama pro vartus, pasitrynė perštinčias akis ir pagalvo- 
jo, kad namai dar niekada neatrodė tokie mieli. 

Lapkričio šaltis ir gūsingi vėjai nuplėšė paskutinius lapus nuo 
medžių, besistiebiančių virš plačios žalios vejos. Bet užtat geriau 
matėsi namas, jo pilki kaip pilies akmenys bokštai ir bokšteliai. Jau 
įsivaizdavo save viduje, kur šiluma, spalvos, ramybė. 

Pirmiausia nusipraus po dušu — karštu, karštu, karštu, su 
čiurkšlėmis, išmušančiomis iš kūno be galo ilgą dieną. Galbūt dar 
nusnūs dvidešimt minučių, kad greitomis atgautų jėgas. Paskui ko 
nors užkąs prie rašomojo stalo, pamažu analizuodama galybę skai- 
čių, kuriuos tikėjosi perprasti. 

Eva sustojo prie impozantiško paradinio įėjimo, paliko auto- 
mobilį ir nusiraminusi vien nuo minties, kad jau parsirado namo, 
kone miegodama įžengė vidun. 

Vestibiulyje laukė Samersetas — jos įsivaizduojamų fantazijų 
košmaras. Kaulėtą savo kūną paslėpęs po įprastiniu juodu kostiu- 
mu, kritiškai ją nužiūrinėjo, o jam prie kulnų tupėjo storulis katinas 
Galahadas. 

— Jeigu katinas ką nors ir atsitempė vidun, tai tik jus, — tarė 
jis. 

Pamažu Eva nusivilko paltą, užmetė jį ant suktinių laiptų stat- 
ramsčio. 

— Tik todėl, kad suprato, jog tu nevertas pastangų. 

Šiek tiek nevykusiai, pagalvojo ji, bet visai vietoje. 

Katinas, apie kurį buvo kalbama, atbidzeno, pradėjo trintis 
Evai į koją. Paskui sustingo, išsirietė ir ją uostinėdamas pažvelgė 
laukinėmis, žibančiomis, dvispalvėmis akimis. 

Atsitraukė ir pakėlęs galvą įsistebeilijo į Evą. Sušnypštė. 

— Ei! 

— Matyt, tai jūs jam atrodote neverta pastangų. 

Sekundę ji suglumo ir pasipiktino. Juk tai jos katinas, ir anks- 
čiau tikrų tikriausiai išgelbėjo jai gyvybę. Dusyk. 

Dabar Galahadas stovėjo lyg išskydusi Helovino katino atmai- 
na — išriesta nugara, pasišiaušusiais plaukais, šiepdamasis. 

Ir Eva prisiminė aną panteros mažylę. 

— Aš niekuo dėta. Vykdžiau apklausą. O moteris turėjo tą 
bjaurią mažą panterą. Juk jos nepakviečiau pieno ir mėsos žirnelių. 

Galahadas, akivaizdžiai palaikęs Evos pasiteisinimą nevyku- 
siu, — kaip ir kasdienius įžeidimus, — nusisuko, pakėlė uodegą be- 
žodžiu užsikrušk ir partapnojo pas Samersetą. 

— Puiku. Ten ir lik. 

Niurzgėdama panosėje, nelanksčiais žingsniais ji pradėjo kop- 
ti laiptais. 

— Vis dėlto, kas jus nunešė į tuos kačių rūmus? 

Susiraukusi Eva pasuko į miegamąjį. Stabtelėjo tik įjungti 
namų kompiuterio. 

— Kur Rorkas? 

Labas vakaras, brangioji Eva. Šiuo metu Rorko nėra namie. 

— Puiku. 

Taigi negalės išlieti apmaudo dėl katino net savo vyrui. 

Puiku. 

Eva užlipo ant pakylos ir atsisėdo ant milžiniškos lovos krašto 
nusiauti batų. Nuspyrė juos šalin. 

— Velniop viską, — įstengė sumurmėti, o paskui įsiropštė į 
lovą, nukrito kniūbsčia skersai ant jos ir atsijungė. 


PO VALANDOS SUGRĮŽO RORKAS. DIENA IRGI BUVO ILGA, SUNKI, JIS 
troško žmonos ir taurės vyno — daugmaž tokia eile. 

Jį pasitiko toks pat vaizdas. 

— Leitenantė viršuje, — pasakė Samersetas, kai Galahadas, da- 
bar perpus išsirietęs, prislinko pauostyti Rorko kelnių. 

— Gerai. 

— Ji atrodė išsisėmusi. 

— Nereikia stebėtis. Kas tau yra? — Rorkas pasilenkė paglos- 
tyti katino, kuris vis tebeuostinėjo. 

— Matyt, jis nepasitiki jumis, ar buvote ištikimas, nes ant lei- 
tenantės užuodė kitą katę. 

— A. Na, šiandien katėms neturėjau laiko. — Rorkui pradėjus 
vilktis paltą, Samersetas ištiesė ranką jo paimti. — Dėkui. Tad ei- 
nam viršun, — jis kreipėsi į katiną. — Tikiu, ji tau pasiteisins. 

Jis pasuko viršun, o katinas neskubriai nusekė paskui. 

Jeigu Eva savo kabinete, jis įpils vyno, nusprendė Rorkas. Ir 
ją įkalbės trumpam poguliui. Ne pro šalį būtų ir jam pačiam. Bet 
pirma norėjo išsinerti iš to prakeikto kostiumo. 

Ir aptiko ją veidu įsikniaubusią skersai lovos. 

— Puiku. 

Jis nusivilko kostiumą, persirengė laisvomis kelnėmis ir ilga- 
rankoviais sportiniais marškinėliais. Vynas gali palaukti, nusprendė 
ir įsmuko šalia Evos į lovą. Kai apsivijo ją ranka, Eva šiek tiek suju- 
dėjo, murmtelėjo kažką panašaus į skaičiai, paskui vėl nurimo. 

Katinas įsibėgėjęs pašoko, plumptelėjo ant lovos Rorkui prie 
klubo. Žmonai susirangius jam iš priekio, katinui — už nugaros, 
Rorkas irgi atsijungė. 

Sapnai, kaip jiems keistai būdinga, nešė Evą per dieną, į bal- 
tus kraštovaizdžius, šaltus šaligatvius, tuščiais biurais, kur aidėjo 
verksmas. 

Ji stovėjo Dikensonų bute, rankomis įsisprendusi į klubus. 

— Jos čia nėra, — pasakė ji Galahadui, tačiau šis nuleido žo- 
džius negirdom. — Niekas neprašė tavęs ateiti, bet aš tau sakau: jos 
čia nėra. Nieko čia nėra, tik sielvartas. Čia švaru. 

Ji išėjo pro duris ir įžengė į butą, vis dar teberemontuojamą. 

— Tik truputis kraujo, ir jie neturėjo jo nepastebėti. Aplaidu, 
aplaidu. Palikti ją prie durų slenksčio? Ar tai buvo perspėjimas, ir 
jeigu taip, tai kam? 

Vaitstounui? Tačiau jis nebūtų turėjęs rasti kūno. Ankstyvas 
praeivis — galbūt, o labiau tikėtina — kuris nors iš remontininkų. 

Bet įžvelgti sąsajos tarp aukos ir kurio nors iš pastarųjų nega- 
lėjo. 

Apsuko ratą, pamatė įrėmintas aukos vaikučių, vyro fotografi- 
jas. Laimingesnis laikas. 

— Šeima reiškė viską. — Danielis Jungas patogiai sėdėjo ant 
sofos, tvarkingai sunėręs ant kelių rankas. — Ji būtų padariusi, ati- 
davusi, pasakiusi viską, kad tik juos apsaugotų. 

— Aha, pagrobta ji turbūt galvojo apie juos, kaip greičiau par- 
sirasti namo. Ypač apie vaikučius. Juk šitaip elgiasi motinos, tiesa? 

Eva prisiminė savo motiną, išvydo iš tarpdurio besišiepiančią 
Stelą*. 

— Ji būtų turėjusi galvoti apie save, kaip ir kiekvienas kitas. Ji 
nenorėjo būti nudurta toje vietoje prie verkšlenančio vaiko. Ji visai 
kaip aš. Niekuo ne geresnė už mane. 

Minutėlę Eva ją tyrinėjo — gailias akis, prašieptą burną, kruvi- 
ną gerklę, perpjautą Makvino peilio**. Ir gerokai suirzo. 

— Atsikrušk. Neturiu tau laiko. Tai ne apie tave. 

— Manai, ji galvojo apie porą išperų ar apie juos jai įtaisiusį 
šiknių? 

— Aha, taip. Ji mąstė apie savo vaikučius, gyvenimą ir niek- 
šams, kurių buvo nužudyta, atidavė viską, ko jie norėjo. Kad ir kas 
tai buvo, bet ji vis tiek šį tą žinojo. Apie pinigus, auditą, investicijų 
portfelius. O tai skaičiai. Ir kažkur jie nesusiėjo. Kaip, po velnių, aš 
išsiaiškinsiu, kurie teisingi, o kurie ne? 

Rorkas žingtelėjo prie jos, paglostė plaukus. 

— Ar iš tikrųjų tau reikia klausti? 

— O, taip. Aš turiu tave. 

Eva atsimerkė, pažvelgė tiesiai į jo nuostabiai nuostabiai mė- 
lynas akis. 


* Biologinė Evos motina, prostitutė, narkomanė, vaikystėje ją mušdavusi. (Minima ki- 
tose serijos „Mirtyje“ knygose.) 
**  Stelą nužudė sąvadautojas Izaokas Makvinas. 

— Tu murmėjai per miegą. 

— Nejaugi? Tikrai? 

— Sakei, „Aš turiu tave, ir tikrai turi. Prirėmiau tave. 

Vis dar mieguista, Eva paglostė jam plaukus — kaip anksčiau 
sapne jis jai. 

— Aš miegodama prasukau tą atvejį iš naujo. Manau, tai dėl 
pinigų, didelių pinigų. Tokių, kurie investuojami, audituojami ir iš- 
kaišiojami po atskiras sąskaitas. Taigi tame sapne tu buvai ten. Nu- 
sikaltimo vietoje. 

— Ir ką gi aš galėjau tau pasakyti? 

— Man tik priminei, kad savo kišenėje turiu didelių pinigų 
ekspertą. Aš beveik neabejoju, kad man tokio reikės. 

— Visada džiaugiuosi galėdamas padėti. 

— Maknabas surado failą, kurį man reikės peržiūrėti arba pa- 
prašyti, kad peržiūrėtum tu. | 

Eva norėjo keltis. Bet Rorkas paprasčiausiai ant jos užsirito. 

— Savo honoraro noriu iš anksto. 

— Kaip tik šiandien kai ką perspėjau dėl kyšio. 

— Po to galėsi mane suimti. — Jis atleido pistoleto, — šio Eva 
nebuvo nusiėmusi, — perpetės sagtį. — O kol kas esu linkęs tave 
turėti veikiau neginkluotą. Ir nusirengusią. 

— Tu visada linkęs mane turėti nusirengusią. 

— Kaltas, kuo ir kaltinamas. — Rorkas prispaudė savo lūpas 
prie josios. — Va taip. 

Jausmas toks pat, kaip tada, kai ji būdavo namie, lovoje su juo. 
Jausmas kaip dovana — būti sugrįžusiai, justi savo kūną reaguojant, 
leisti savo protui nusigręžti nuo darbo, nuo kraujo ir mirties, nuo 
sielvarto ir pasitikti malonumą. 

— Nors sykį tu ne per daugiausia apsirengęs. — Eva užkėlė 
ir nutraukė jam marškinius, paskui nuslydo delnais nugara žemyn. 

— Aš iš anksto pagalvojau. — Rorkas ją kilstelėjo, kad galėtų 
nutraukti perpetę, nuplėšti švarkelį. — O tu — ne. 

— Aš tik ketinau atgauti jėgas. — Eva šyptelėjo, kai jis nutrau- 
kė nertinį. — Ir tebeketinu. 

Vis dar vilkinti marškinėliais ant petnešėlių, kelnėmis ir su 
Rorko padovanotu kūdikio kumščio didumo deimanto pakabučiu 
ant kaklo ji apsivyniojo apie jį. 

Apsikabinusi kojomis vyro liemenį, persivertė, pakeitė abiejų 
pozicijas, kol atsisėdo ant jo apžargom. 

— Manau, snūstelėjimas mane atgaivino. 

Eva nusitraukė marškinėlius, numetė juos į šalį. 

— Bet aš ne prieš, kad kas pagelbėtų ranka. 

— Turiu jų dvi. 

Jis padėjo jai ant krūtų delnus. 

— Aha, tikrai. 

Eva užsimerkė, leisdama į kūną smelktis pojūčiams. Paskui 
prisilenkė prie jo, nugrimzdo į bučinį, kurį jis mielai pasitiko ir ap- 
gaubė geismo pažadu. 

Liauna ir stipri, pagalvojo Rorkas. Nuovargio šešėliai dar ne- 
palikę akių, bet kūne jau atgyja energija. Jo Eva, dovana ilgos sun- 
kios dienos pabaigai. 

Atlošė ją. Ji iš gerklės susijuokė, paskui ėmė murkti, kai jis savo 
delnus pakeitė burna. Po lūpomis tuksėjo širdis, vis sparčiau ir spar- 
čiau, jam rankomis slankiojant jos kūnu. Paskui timptelėjo žemyn 
kelnes, ir Eva kilstelėjo klubus. Tada jo lūpos nuslinko į apačią — 
liemeniu, pilvu. Jis erzino, įslydo, paėmė, ir ji pristigo kvapo. Savo 
pirštais, glostančiais jam nugarą, susmigo giliau. 

Eva išsirietė, atsileido. Iš malonumo švelniu kaip šilkas balsu 
tyliai aiksėjo. 

Rorkas žinojo, ką duoti, ką imti. Visada žinodavo. Su juo Eva 
galėjo mylėtis be baimės, be abejonių ir žinoti esanti taip pat myli- 
ma. Ji kėlėsi į jį, kėlėsi į tą meilę, į pasitinkantį kūną, ir vėl pažvelgė 
į nuostabiai nuostabiai mėlynas jo akis. 

Kai jis užpildė ją savimi, džiaugsmas susijungė su malonumu. 

Judesiai atliepė reikmę. Lėti, paskui vis spartėjantys aukštyn žemyn 
ir užslopinantys viską, išskyrus tą poravimąsi, tą sueitį. Ji apglėbė 
delnais jo veidą, sulig kiekvienu stūmiu vis aukščiau kildama malo- 
numo viršūnėn. 

Jo akyse matė save sklendžiančią. Ir matė jį sklendžiantį įkan- 
din jos. 


KADANGI JOS ORGANIZMO LAIKRODIS JAU BUVO IŠDERINTAS IR AT- 
suktas atgal, kodėl paprasčiausiai nepagulėti dar kelias minutes? 
Galbūt proto prablaivinimo, — naujos įkrovos, — darbotvarkė nė- 
josi tiksliai taip, kaip ji planavo, bet šitaip buvo geriau. 

— Šiandien kalbėjausi su labai daug žmonių, — pakomentavo 
Eva. 

— Papasakok apie tai. 

Ji spoksojo į stoglangį virš lovos ir nusistebėjo, kad visai sutemo. 

— Tau niekada nenusibosta kalbėtis su žmonėmis. 

— Dėl to tu apsirinki. 

— Tu gali sumokėti žmonėms, kad kalbėtų su kitais žmonė- 
mis. Net sumokėti žmonėms, kad kalbėtų su žmonėmis, kalbančiais 
su tokiais žmonėmis, su kuriais tu nenori kalbėtis. 

Pralinksmintas Rorkas sunėrė savo pirštus su josios. 

— Ir kas gi norėtų su jais kalbėtis? 

— Tu galėtum tai daryti vien tekstinėmis žinutėmis ar elektro- 
niniu paštu ir niekada nesikalbėti asmeniškai. Aš tik galiu svajoti 
apie tai. 

— Ak, bet jeigu aš sumoku žmonėms, kad pasikalbėtų su ki- 
tais žmonėmis, o faktiškai taip ir darau, kai reikia, o paskui sumoku 
dar kitiems žmonėms, jog pasikalbėtų su žmonėmis, kuriems su- 
mokėjau, be abejo, kai kurie dalykai interpretuojant bus prarasti, 
ir galiausiai, kai viskas susiknis, man teks kalbėti su dar daugiau 
Žmonių. 

— Galbūt. Bet tu žmones mėgsti labiau nei aš. 

— Galbūt tai ir tiesa, kol neįskaičiuosi to, kad kasdien dėl žmo- 
nių rizikuoji savo gyvybe. 

— Tik ne šiandien. 

— Tuomet turėtume atšvęsti. Dieve, kaip velniškai noriu tau- 
rės vyno. 

Eva pakėlė sau tarp delnų jo veidą ir ilgai žvelgė į akis. 

— Turėjai prastą dieną. 

— Ne, nesmagią, ilgą, bet galų gale anaiptol ne prastą. Ypač tą 
dalį, kai grįžau namo. 

— Na, dėl tos dalies tai nėra nė ką sakyti. 

— Tai turėtų būti sakoma visada. 

Rorkas pasikėlė ant alkūnės jos pabučiuoti. 

— Tuomet ir aš tai pasakysiu. Ir noriu dušo, galbūt vyno, o 
kadangi sumokėjau tau avansu, pasižiūrėk aukos failą. 

— Sandėris lieka sandėriu. Dušas, vynas, valgis — ir tai, kas 
suderėta. 

— Aš jau šiandien valgiau. 

— Kada? 

Eva nusijuokė ir kartu su juo išsirito iš lovos. 

— Šįryt valgiau neva daniško pyragaičio, o popiet — fantastiš- 
kos vištienos sriubos. 

— Juolab yra ką atšvęsti. 

Jie nuėjo į dušą — Rorkas jau susitaikęs su mintimi, kad oda 
jam bus nuplikyta. 

— Tai tikrai buvo gera sriuba iš delikatesinės netoli nusikalti- 
mo vietos. 

Ji nustatė čiurkšles visu smarkumu, šimto dvidešimties dviejų 
laipsnių* karščio. 

Jis susiraukė ir kentė. 


* Pagal Farenheitą, t. y. šiek tiek per 50 *C. 

— O kaip tu? 

— Ar valgiau? — Rorkas nepajėgė prisiminti, ar kada nors Eva 
to klausė. — Taip, pusryčius, paskui priešpiečius vadovų valgoma- 
jame, kur gana ilgai kalbėjausi su gana daug žmonių. Tai visai suga- 
dino man apetitą. 

— Ar iškilo kokia problema? Gal turėčiau užstatyti kai ką iš 
papuošalų, kurių begalę man padovanojai? 

— Manau, mums pavyks išsikapstyti. Jokios problemos. — Jis 
pasukiojo po čiurkšle sprandą. — Tik keli žmonės, kuriems reikėjo 
priminti jų prioritetus ir kurie už juos moka. 

— Buvai Baisusis Rorkas? 

Jis nusišypsojo, sprigtelėjo pirštu į Evos smakro duobutę. 

— Galbūt ir buvau. Šiaip ar taip, tai jau baigta ir greitai netu- 
rėtų pasikartoti. 

— Šiandien gavai spardyti subines. Man neteko. O būtų buvę 
gerai. Bet aš tikrai įbauginau turtingą idiotę, taigi ir tai šis tas. 

— Ką nors man pažįstamą? 

— Veikiausiai. Kandidą Mobsli. 

— A, taip. Ji tikrai idiotė. Įsipainiojusi? 

— Nemanau. Pernelyg skystaprotė ką nors panašaus suplanuo- 
ti, o jeigu sumokėjo, kad tai atliktų kiti, būtų susimovusi, kai ėmiau 
ją į nagą. 

Rorkas nusišypsojo, kad Eva pavartojo jo posakį. 

— Įtariu, dėl to tu teisi. 

— Kad ir kaip ten būtų, gavau visą sąrašą firmų, — kodėl daž- 
niausiai jų pavadinimuose trys pavardės? — ir noriu, kad tu jas per- 
žiūrėtum. Tiesiog pasakyk savo nuomonę, jeigu jos tau žinomos. 

Eva išžengė iš po dušo į džiovintuvo kolonėlę, o Rorkas de- 
šimčia laipsnių sumažino vandens temperatūrą ir iš palengvėjimo 
atsiduso. 

Sugrįžusi į miegamąjį, ji apsirengė patogesniais drabužiais ir 
rūsčiai pažvelgė į katiną. 

— Jis, sukruštas padaras, viepia į mane lūpą. — Labai įsižeidu- 
si Eva pasisuko į Rorką. — Kaipgi katinas gali viepti lūpą? Nusira- 
mink, storuli, — įsakė ji. — Juk nusimečiau kelnes. Nusiprausiau po 
dušu. Viskas baigta. 

— Jisai susierzinęs, Samersetas man sakė, nes prie tavęs glaus- 
tėsi kita katė. 

— Ten buvo ne katė, o prakeikta pantera. 

— Lankeisi zoologijos sode? 

— Ta turtinga idiotė turi baltą panteros mažiulę, priderino ją 
prie savo balto interjero, sukėlusio man sniego aklumą. Viskas bal- 
ta, išskyrus jos padėjėją, vilkintį juodai. Įsivaizduoju, kad galėtų jį 
rasti toje sniego pūgoje, kurioje pati gyvena. Ir man reikia patikrinti 
ir įsitikinti, ar ji turi deramą leidimą tai panterai. Kas per idiotė, 
laikanti džiunglių katę kaip naminį gyvūnėlį? 

— Kurgi ne, jeigu kas nors jai pasakė, kad tai madinga arba 
maištinga. 

Eva primerkė akis. 

— Tu ją padarei, tą skystaprotę? 

Rorkas palingavo galva. 

— Labai storžieviškas terminas, prisimenant mudviejų asme- 
ninį pasisveikinimą namie. Ne, aš nepadariau, nebarškinau, neišdū- 
riau ir nedulkinau tos konkrečios skystaprotės. 

— Nes? 

— Nes skystaprotė — tai turėtų būti aišku savaime. Dar pri- 
durk, kad ji nėra mano skonio. Tokios būna tik girtaujančios, nele- 
galės, kvailos, nutrūktgalviškos ir pagedusios iki gyvo kaulo. 

— Gera žinoti. O kaip Alva Muni? 

— Nors ir ne skystaprotė, ne — aš Alvos Muni nepadariau, 
nepatvarkiau ir taip toliau. Ji įsipainiojusi labiau nei liudininkė? 

— Ne. Ne, ne tai. Man ji patiko. Pasakė, kad mudvi buvome 
anksčiau susitikusios. 

— Galimas daiktas, mes pasisveikinome kokiame labdaros po- 

kylyje ar renginyje. Ar yra sąraše dar kokia nors moteris, kurią aš 
galbūt barškinau? 

Eva nusišiepė į jį. 

— Iš tikrųjų tai ne. Pagalvojau apie tas dvi, nes tu tiesiog išsi- 
voliojęs turtuose. 

— Ir ant tavęs yra šiek tiek to purvo, leitenante. 

— Tai tik perduotas purvas. — Ji ištiesė ranką. — Šiuo atveju 
tu praversi, nes voliojiesi turtuose ir nesi skystaprotis, be to, tikrai 
nusimanai apie investicijų portfelius ir visą tą mėšlą. 

— Visas tas mėšlas mums kaip tik apmoka vyną, kurio abu 
išgersime, ir maistą. 

— Aš gaunu algą, — Rorkui priminė Eva. — Sakykim, šįvakar 
sumokėjau už maistą. 

— Kaip sau nori. — Jis timptelėjo ją už rankos, prisitraukė prie 
savęs ir vėl pabučiavo. — Bet, dievaži, po šios begalinės dienos ne- 
ketinu valgyti picos. 

— Gerai. Ir aš noriu žlėgtainio. Išties didelio, riebaus. 

— Taigi mudu puikiai sutariame. Tad valgykime, gerkime ir 
kalbėkimės apie žmogžudystę bei pinigus. 

Eva patenkinta atsiduso. 

— Myliu tave. 


ANKSTESNIAIS METAIS IŠ FARO ALGOS EVA TEIŠGA- 
lėdavo nusipirkti niekingą sojos „mėsainį“. Prie jo 


dar paimdavo greitojo maisto užkandinėse paruoštų 
bulvių šiaudelių, padažydavo juos į druską, ir to užtekdavo. Dabar 
jos lėkštėje puikavosi ant grotelių iškepta niujorkietiška jautienos 
sprandinė, šalia — tikros keptos bulvytės ir traškios žaliosios pupe- 
lės su skaldytais migdolais. 

Neblogai. 

Bet dar geriau, geriau nei tikra mėsa ir bulvytės, kai šalia yra 
žmogus, su kuriuo gali peržvelgti savo tiriamą bylą. Per tuos prabė- 
gusius metus Eva valgydavo, kad ir kas pasitaikydavo, dažniausiai 
viena arba prabėgom. Galbūt ką nors nutverdavo drauge su Meivise. 
Be to, daug valgomo šlamšto sukirsdavo dviese su kokiu kitu faru. 

Tačiau sėdėti nuosavuose namuose ir valgyti tikrą vakarienę 
su žmogumi, kuris ne tik klausosi, bet ir supranta? Ji laimėjo di- 
džiausią gyvenimo loterijos prizą. 

— Tu atmetei asmeninį motyvą, — pakomentavo Rorkas, kai ji 
išdėstė pagrindinius dalykus. 

— Tai buvo verslo reikalai. Negaliu aptikti jokio asmeninio 
žmogžudystės motyvo. Ketinu paprašyti Miros analizės, — pridū- 
rė ji, turėdama omenyje geriausią policijos valdybos psichologę ir 
analitikę. — Bet aš manau, kad tai pusiau profesionali žmogžudystė. 

— Pusiau profesionali? Ne visai gerai įvykdyta, kaip tą atliktų 
rimti asai? 

— Manau, ne, ne visai gerai. Nestinga ir bukagalviškumo. Už- 

puolant. Iki tos popietės Marta dar nežinojo, kad pasiliks ilgai dirbti, 
tad jie nedaug galėjo suplanuoti iš anksto. Vis dėlto planas neblogas. 
Ją apsvaiginti elektrošoku — nors to, atrodo, nereikėjo, — sučiupti, 
transportuoti, įsitempti į nuošalią vietą. Tokiai žmogžudystei reikia 
pasirengti, ir vėlgi tai nėra asmeniška. 

— Abejoju, ar auka taip manė. 

— Ji manė, kad jie ją paleis, arba tikrai velniškai to tikėjosi, iki 
pat paskutinės akimirkos. Ir ji buvo užklupta iš už nugaros — vėlgi 
neasmeniška. Jis ar jie išgavo informaciją, kokios reikalavo, be to, 
pasiėmė ir tai, ką ji nešėsi portfelyje. Paskui pasinaudojo standarti- 
ne priedanga — sumautu apiplėšimu. 

— Žmogžudysčių klasika. 

— Galbūt ir būtų pasisekę. Tačiau koks gatvės plėšikas apsvai- 
gina elektrošoku, palikdamas žymę, kelis kartus skelia per veidą, 
paskui iš užpakalio sulaužo sprandą? 

— Ypač žiaurus plėšikas. Bet ne, — tęsė jis, dar nespėjus Evai 
paprieštarauti. — Jeigu esi gatvės plėšikas, pakankamai laimingas, 
kad turi stanerį, tu apsvaigini, pasiimi vertingus daiktus ir pabėgi, 
kad kitą dieną vėl ką nors apsvaigintum. 

— Sutinku. 

— O jeigu esi ypač Žiaurus, nesivargini apsvaiginti. Nori suža- 
loti, taip ir padarai. 

— Irgi sutinku. Be to, kodėl? Juk ji buvo gatvės plėšiko svajo- 
nė. Moteris, einanti viena, nepajėgi pasipriešinti. Nėra jokių žaizdų, 
atsiradusių ginantis. Jeigu ji būtų rėkusi ar, sakykim, šaukusis pagal- 
bos, išgąsdinusi jį, kas nors būtų išgirdęs. O tame rajone tikrai būtų 
apie tai pranešę arba pasakę farams, kai tie vaikščiojo po namus 
apklausinėdami žmones. Ir jeigu jis buvo išgąsdintas... 

— Ir turėjo stanerį. — Rorkas pagavo Evos mintį. — Yra grei- 

— Štai kodėl elektrošokas atrodo ne itin logiškas, bet jo žymių 
yra. Ir dar vienas dalykas. Martai nebuvo jokio reikalo atsidurti taip 

toli nuo savo biuro, taip toli nuo namų. Buvo per šalta ir per vėlu 
nueiti tą nuotolį, be to, ji savo vyrui pasakė tik paėjėsianti iki me- 
tro — pusantro kvartalo nuo biuro. 

— Viskas taip. Ir kraujas ant brezento. 

— Ir tai kaip tik svarbiausias įkaltis, nes įrodo, kad Marta buvo 
bute. O įtempti ją į vidų jiems reikėjo turėti užrakto kodą. 

— Ak, na... — Rorkas tik nusišypsojo ir pakrutino pirštus. 

— Jeigu jie išgalėjo arba turėjo pakankamai gerą specialistą, 
kuris sugebėtų įsilaužti ir patekti vidun be pėdsakų, įveikdamas ap- 
saugos sistemą, jie išgalėjo nusamdyti ir profesionalų žudiką. 

— Verbavimui laiko buvo nedaug. 

Eva dūrė į jį pirštu. 

— Būtent. 

Patenkintas Rorkas stebėjo, kaip Eva pakelia taurę. 

— Jai perduoda tikrinti buhalterines apskaitas, auditus tik tą 
popietę. Tai labiausiai tikėtinas motyvas. Galbūt, galbūt tai buvo ki- 
tas, senesnis reikalas, ir Marta jau buvo kažką suradusi, kas vertė 
iškelti raudoną vėliavą, bet didesnė tikimybė, kad užduotis nauja, 
nes atrodo kaip skubus darbas. 

— Jai nauja. 

Šįsyk Eva pakėlė tostą. 

— Būtent. Ir tai sužino klientas ar audituojamasis, — ar tai 
tinkamas žodis? — arba suinteresuotas asmuo, ir jis nenori, kad įsi- 
trauktų naujas žmogus, negali sau to leisti. Po šimts, ji turėjo tik 
kelias valandas, galbūt kaip reikiant dar nė neįsigilino. Bet juk ne- 
galima rizikuoti. „Briuverio ir kompanijos“ reikalai šiek tiek susi- 
jaukė, užklimpo, nes du finansininkai atsidūrė Vegaso ligoninėje. 
Tas skyrius mažokas. Visi visus pažįsta. Gali lažintis: kiekvienas 
panorėjęs netruktų išsiaiškinti, kas ir ką dirba. Niekas nepamanys 
nieko bloga, jei išgirs klausimą, kam atiteko Džimo ar Čezo darbas? 
Arba skyriaus vadovas suinteresuotajai šaliai atskleidė, kas perėmė 
auditą, kai su juo susisiekė išsakyti susirūpinimo. 

— Nesijaudinkite, pone Labai Bloguoli, — įsiterpė Rorkas, — 
Marta viena iš geriausių. Ji puikiai dirba ir faktiškai sėdės čia nege- 
sindama šviesos ligi išnaktų, kad spėtų viską atlikti laiku. 

— Šitaip visai paprasta, — sutiko Eva. — Tuomet ponas Labai 
Bloguolis pasikviečia porą galvažudžių, liepia jiems išsiaiškinti, ką 
Marta žino, paimti darbo dokumentus ir jos atsikratyti. 

— Tą jie ir padaro, bet leitenantė Labai Gudruolė aptinka 
smulkių jų darbo klaidų. 

— Jiems nereikėjo pasiimti palto. — Eva atsikando žlėgtainio, 
paskui pamojavo šakute. — Tai smulkmena, bet persistengta. Arba, 
jeigu jie pasiėmė paltą, turėjo pasiimti ir batus. Šie buvo geri, beveik 
nauji. Veikiausiai daugiau verti nei paltas. Ir jeigu jie norėjo insceni- 
zuoti apiplėšimą, galėjo pasinaudoti kokiu smailu strypu. Žinoma, 
nešvaru, tačiau pradūrus jai porą skylių labiau panėšėtų į užpuoli- 
mą. Pasinaudoti butu buvo patogu, bet negudru. Tai mums suteikė 
galimybę daug ką išsiaiškinti. 

— Susieti VIN su Briuveriu ir naujus aukos atliekamus auditus. 

— Šiuo metu žinau bent aštuonis klientus, kurie sutampa, ir 
tris, kurių auditai buvo priskirti Martai jos nužudymo dieną. Gal- 
būt surasime jų dar daugiau. — Eva pasmeigė šakute keptos bulvy- 
tės ir susiraukė. — Pernelyg sukruštai patogu. 

— Kodėl ne kuris nors iš remontininkų brigados? Vienas iš jų 
būtų galėjęs pergudrauti kodus. 

— Nėra neįmanoma, ir turiu nuodugniau įsigilinti į Pibadi 
pranešimą. Kol kas nieko neaptinku. Ir man atrodo labiau tikėtina, 
kad vienas iš brigados vėl būtų išlyginęs tą brezentą. Jie žino, kaip 
vieta, kurioje dirba, kasryt atrodo. Paliktas susigarankščiavęs bre- 
zentas tik labiau atkreipia dėmesį. O kai jį išlygini, atsiranda dides- 
nė tikimybė pastebėti kraują. 

— Kaip tu pastebėjai. 

— Aha. Vis dėlto panika prilygsta klaidoms. 

— Galbūt jis manė, kad tu neisi vidun. 

— Bet juk tai sušiktai kvaila. Dievaži, jeigu mes randame negy- 
vą moterį lauke prie tuščio buto durų, vadinasi, mes įeisime vidun 
ir apsidairysime. 

— Paskui aidžiau pasižiūrėsite į... vėlgi, kas yra V tame VIN? 

— Bredlis Vaitstounas. 

— Teisingai. Ir kaip tik jis atsiduria nusikaltimo vietoje ir apie 
tai praneša policijai. 

— Taip, dėl to Vaitstounas ir atrodo įtartinai. Ir tai akivaizdu, 
čia ne taip subtilu. Muni man nupasakojo visą savo vakarą drauge 
su juo, o kalbą apie atnaujinamą pastatą pradėjo būtent ji, ne Bred- 
lis. Mes jį toliau stebėsime, bet man įdomesni kiti partneriai. 

— Kodėl? 

— Jeigu organizuoji kieno nors nužudymą, jeigu tam tikslui 
panaudoji tau priklausantį butą ir jeigu esi ambicingas finansų kon- 
sultantas, ar atsivesi moterį, kurią tikiesi būsiant svarbia kliente, — 
ir kurią norėtum padulkinti, — į nusikaltimo vietą, kad kartu su 
tavimi atrastų negyvėlę? 

— Ką gi, tai šiek tiek aplinkinis kelias, be to, kvailas. Ir vis dėlto 
tu tai galėtum pavadinti alibi. 

— Galima tai pavadinti alibi, — sutiko Eva, — bet būtų gud- 
riau, — o jis atrodo gudrus, — laikytis šalia potencialios klientės, 
likti toli nuo to rajono ir apie tai sužinoti po farų apsilankymo. 

— Kai kurie mėgsta patys įsimaišyti. 

Evai patiko, kad Rorkas vaidina „velnio advokatą“ — kelia prie- 
šingus argumentus ir verčia apgalvoti tolesnius žingsnius ir detales. 

— Kai kurie — taip, bet ne jis. Tiesiog ne. — Eva papurtė galvą, 
kai Rorkas paėmė butelį jai dar įpilti. — Be to, jo ambicijos. Vaits- 
tounas didžiuojasi kompanija ir savo pastatu. O verslui bus ne į 
naudą, kai klientai sužinos, kad kaip tik prie jo durų slenksčio buvo 
nužudyta kažkokia moteris, net jeigu ir patikės, kad tai apiplėšimas. 
Žmones tokie dalykai atbaido, ypač turinčius daug pinigų. 

— Logiška. — Rorkas atsilošė, džiaugdamasis ja, džiaugdama- 
sis šia akimirka, nors ir kalbėjosi su Eva apie mirtį. — O kiti partne- 
riai — argi jie nesididžiuoja ir neturi ambicijų? 

— Su tuo sutikčiau. Taip pat pasakyčiau, kad tai padaryta eks- 
promtu, skubant ir šiek tiek apnikus panikai. Turime vietą ir ja pa- 
sinaudosime — farai taip ir neperpras, kad mes prikišę nagus. Tai 
tik atsitiktinumas, jai nepasisekė. Kad ir kas užsakė nužudyti, liepė 
tai atlikti greitai ir švariai, jog atrodytų kaip užpuolimas su apiplėši- 
mu. Paimti jos vertingus daiktus. Ir lažinuos iš savaitinio uždarbio, 
kad Martos žudikas niekada nebuvo apiplėštas ir niekada pats nieko 
neapiplėšė. Antraip būtų geriau išmanęs, kaip visa tai inscenizuoti. 

— Iš kieno savaitinio uždarbio? Mano ar tavo? 

— Kadangi tu per savaitę uždirbi daugiau nei dauguma žmo- 
nių užkala per kelis dešimtmečius, liksime prie manojo. O tai vėl 
sugrąžina prie to, kodėl esi toks naudingas. Jeigu būtų kokių nors 
kabliukų buhalterijos knygose ar dokumentuose, tu pastebėtum. 

— Laimė, mėgstu būti naudingas, — pakomentavo Rorkas ir 
pridūrė: — Laukiu progos pasiknaisioti po svetimus finansus. — 
Nusišypsojo, kai Eva susiraukė. — Žinoma, panaudojant sugebė- 
jimus geram tikslui. Kodėl man nepradėti dabar? Aš dirbsiu čia. 
Manau, šitaip bus lengviau, jeigu norėsiu ko nors paklausti tavęs 
arba tu — manęs. 

— Puiku, pagalbininkas man pravers. Turiu pasiruošti darbo 
vietą, bet noriu, kad pirma tu pradėtum. 

— Failai tavo ar Centrinės būstinės kompiuteryje? 

— Paprašiau Maknabo nukopijuoti ir atsiųsti. 

— Taigi galiu pats pradėti. 

Ir labai gerai, pamanė Eva. Kadangi Rorkas paruošė vakarienę, 
jai liko nurinkti stalą. Kas teisinga, tas teisinga, ir tiek stebuklingoji 
sriuba, tiek vakarienė ir atokvėpis nuo darbo sugrąžino jai energiją. 

Galbūt dar padėjo ir miegas, seksas bei karštas dušas. Šiaip ar 
taip, tikėjosi turinti prieš akis kelias geras valandas. 

Eva pastebėjo, kad Rorkas iškart pasinėrė į problemą ir kad 
katinas įtariomis akimis seka ją, išėjusią iš virtuvės paruošti savo 
kompiuterizuotos darbo vietos. 

Nusprendė — geriausia taktika nekreipti į Galahadą dėmesio, 
iki jis apsimes, kad nieko bloga nėra ir niekada nebuvo. 

Dirbdama tyrinėjo išmaniąją lentą, paskui perėjo prie pagal- 
binio kompiuterio pasidaryti daugiau asmens tapatybės fotografijų 
spaudinių. Prisegė prie lentos Kandidos ir Astono, taip pat Alvos 
Muni namų šeimininkės nuotraukas. 

Sąsajos, mąstė ji, ir ėmėsi šių ieškoti. Kandida su Alva — bu- 
vusios draugės, meilužės. Abi maudosi piniguose. Kandida su 
auka susijusi per auditą. Ji dar pridėjo Kandidos finansų konsultan- 
tą ir pastabą jį vėliau patikrinti. 

Surikiavo aukos šeimos narius vienoje pusėje, jos bendradar- 
bius — kitoje. Ir atkreipė dėmesį į Džeimsą Arnoldą ir Čezą Parcarį, 
pasižymėdama susisiekti su ligonine ir gauti santrauką apie jų suža- 
lojimus ir prognozes. 

Rorkas, matė ji, buvo nusiteikęs darbui. Surištais už pakaušio 
plaukais, pasiraitojęs rankoves, atrodė atsipalaidavęs. Kas žino, ko- 
dėl kai kuriems žmonėms skaičiai tokie velniškai įdomūs? 

Ji atsisėdo prie pagalbinio kompiuterio ir pasinėrė į tai, ką lai- 
kė kur kas įdomesne perspektyva — pasiknaisioti po žmonių gyve- 
nimus. 

Džeimsas Arnoldas, amžius — keturiasdešimt šešeri. Antrą- 
syk vedęs, jau devyneri metai. Iš pirmosios santuokos — du vaikai, 
berniukas ir mergaitė, taip pat nemenki alimentai jiems išlaikyti. Iš 
antros santuokos prisidūrė dar vieną vaiką — mergaitę. 

Jis ir atrodo kaip buhalteris, nusprendė Eva. Bent kaip tokio 
klišė. Blyškaus, šiek tiek susirūpinusio lieso veido, išblukusių mėly- 
nų akių, retais smėlio spalvos plaukais. 

Tokie tipai atrodo nekenksmingi ir kartu nuobodūs. Bet, žino- 
jo ji, išvaizda dažnai būna apgaulinga. 

Jis turi aukštesnįjį mokslinį laipsnį ir yra dirbęs dėstytojo asis- 
tentu ir koledžo bendrabučio komendantu. 

Nuoboda. 

Šešerius metus darbavosi finansų inspekcijoje, paskui perėjo 
į privatų sektorių, su trumpa ir nesėkminga dvejų metų pertrauka, 
kai iš namų bandė vystyti nuosavą verslą. 

Briuverio firmoje jau trylika metų. 

Padori alga. Jos nuomone, kiekvienas, visą sumautą dieną 
kremtantis skaičius, tokios turbūt nusipelno. Ir gerai, nes vyriausio 
jo vaiko mokslas koledže suryja nemažą dalį. 

Ne nusikaltėlis, bet visa šūdina krūva kelių eismo taisyklių pa- 
žeidimų, pastebėjo ji. Ir, hm, antras vaikas turi kai kurių nusikalsta- 
mų polinkių. Vagiliavimas krautuvėse, neteisėtas turto užvaldymas, 
girtavimas nesulaukus pilnametystės, vandalizmas. Ilgas terminas 
nepilnamečių reabilitacijos centre. Privati reabilitacija. Brangi. 

Jo žmona neseniai atsisakė savo tėvo paramos profesijai įgyti ir 
sugrįžo dirbti teisininko padėjėja. 

Taigi, suprato Eva, nors finansai ir subalansuoti, su pinigais tu- 
rėtų būti striuka. Kaip turi jaustis gilindamasis į tas visas sąskaitas, 
pilnas grynųjų pinigų, akcijų, kreditų, nežinia ko, kai pats tuo tarpu 
turi dirbti ir skaičiuoti, kad galėtum sudurti galus ir padengti įnašus 
už hipoteką? 

Įdomu. 

Čezas Parcaris, trisdešimt devynerių, viengungis, jokių atžalų. 
Kai kurioms moterims patinkanti rūškana, niūri išvaizda, kai kurias 
moteris traukianti it skulptoriaus nukalta kaulų sandara, daug ne- 
klusnių susitaršiusių garbanų. Jos nuomone, jis nepanašus į buhal- 
terį. Bet irgi turi aukštesnįjį mokslinį laipsnį ir valstybės tarnybos 
patirtį — ar viso to buvo reikalaujama? 

Eva žvilgtelėjo į Rorką — įdomu, ar jis žino, bet pamanė, kad 
dėl to neverta jo trukdyti. 

Parcaris išsilavinimą įgijo gaudamas mokslo stipendijas. Če- 
zas — gabus vaikinas, mąstė ji. Gimęs Naujajame Džersyje, pada- 
vėjos ir taksisto šeimoje, kur augo dar trys vaikai. Vėlgi striuka su 
pinigais, bent praeityje. 

Jis prasisuko atkakliai dirbdamas ir sumaniai investuodamas, 
spėjo Eva, ir įsigijo kooperatinį butą Aukštutiniame Ist Saide, vos 
keli kvartalai nuo darbovietės. 

Ne nusikaltėlis. Yra nusižengimų kelių eismo taisyklėms, bet 
jie toli gražu neprilygsta tokiems kaip Džimo Arnoldo. Daugiausia 
greičio viršijimas. 

Kai kurie žmonės nuolat skuba. Galbūt Čezas skubėjo pratur- 
tėti. 

Ji atidėjo juos į šalį, leisdama mintims susigulėti, ir perskaitė 
Pibadi raportą apie pokalbį su Džasperu Milku, paskui Karmaik- 
lo — apie jo ir Santjago pokalbį su interjero dizainere. 

Eva atsistojo, maisto ruošos automate suprogramavo kavą ir 
nunešė puodelį Rorkui ant rašomojo stalo. 

— Dėkui. — Jis atsilošė ir pakėlė į ją akis. — Kokia kaina? 

— Pora atsakymų ir/ar nuomonių. 

— Tiek išgaliu mokėti. 

— Ar ką nors iškapstei? 

— Žinoma. — Jis nusišypsojo, pasiėmė kavą. — Pasakysiu tau 
iš anksto: nepanašu, kad tai būtų paprasta. Dvi iš tų — stambios 
kompanijos su antrinėmis įmonėmis, labdaros fondais, algalapiais, 
išlaidomis, nuvertėjimais ir taip toliau. Man reikės iš pagrindų vis- 
ką peržvelgti. Nesitikėk, kad rasiu patogią grafą su žyma: „Pinigai, 
kuriuos pasisavinau“ ar „Neteisėtai paimta“ arba „Visų pirmiausia 
jų nė nebuvo.. 

— Ką reiškia pastaroji? 

— Kad kartais kompanijos ar paskiri jų žmonės klastoja 
atvirkščiai, siekdami nuraminti akcininkus, galimus klientus ar in- 
vestuotojus ir savo direktorių valdybą, ir tikisi tuos skaičius sutvar- 

kyti. Tai... optimistiška apgavystė, — nusprendė jis. — Ir dažniau- 
siai su spragomis. 

— Aišku. 

— Čia turiu vieną auditą dėl galimo kompanijų susijungimo, 
kitą — dėl įstatų, dar vieną — teismui nurodžius. Atrodo, tavoji 
auka padarė tą pat, ką darau aš. Pirmiausia ji juos užčiuopė. Ir pa- 
sižymėjo kai kuriuos klausimus. Nieko svarbesnio, tačiau ji dar ne 
per ilgiausiai prie to dirbo. 

— Tavo nuomone, ji nežinojo — bent savo mirties laiku — 
nieko ypač kenksminga? 

— Visu šimtu procentu negaliu pasakyti, bet, manau, veikiau- 
siai taip ir buvo. 

— Aišku. Turiu keletą įtariamųjų. Apie vieną glaustai papasa- 
kosiu. Vyrukas turi nuosavą kompaniją, iš kartos į kartą paveldi- 
mą verslą. Maždaug prieš dešimtį metų reikalai labai labai pašlijo. 
Jis vos vos atsilaikė. Teko skolintis, parduoti kai kurį turtą. Imda- 
vosi šiokių tokių smulkesnių darbų ir kartais per juos prarasdavo 
pinigus. 

— Bet nepasitraukė. O kaip dėl samdomų darbuotojų? 

— Taip. Jo kompanija išsiplėtė maždaug iki penkiasdešimties 
ir sunkmečiu sumažėjo iki kokių dvidešimties. Nesu verslo eksper- 
tė, bet panašu, kad pasirodė gudresnis, sumažindamas darbuotojų 
skaičių perpus. Nenorėjo, kad algalapis suėstų pelną ir jis prarastų 
pinigus. 

— Jis išsaugojo tiek dirbančių žmonių, kiek pajėgė. Galbūt 
žvelgiant iš trumpalaikės perspektyvos tokia taktika nėra gera, bet 
ilgalaikėje ji pasiteisina. Tu žinai, kas pas tave dirba, jie žino, kad 
gali tavimi kliautis. 

— Gerai, aš tai suprantu. Šiuo metu jis turi trisdešimt tarnau- 
tojų, kai kurie iš jų per sunkmetį buvo atleisti. 

— Lojalumas? Jis dėl jų stengėsi, kol galėjo, ir juos susigrąžino, 
kai darbo padaugėjo. 

— Galbūt. 

— Kompanija privati ar viešoji? Ar turi akcininkų? — paklau- 
sė Rorkas. 

— Ne, tai jo verslas. Jo šeimos verslas. Vyrukas statybininkas. 

— A. Maždaug prieš dešimtį metų šios srities — nekilnojamo- 
jo turto, gyvenamųjų namų statybos reikalai ėjosi nekaip. Burbulas 
sprogo. 

— Koks burbulas? 

— Gyvenamųjų namų statybos burbulas. Ir ne pirmą sykį. 
Žmonės prarado savo būstus, o kai taip atsitinka, aptarnaujantieji 
namus ir pastatus, kurie juos renovuoja, remontuoja ir stato, neten- 
ka darbo. Tai sunkus metas daugeliui, taip pat ir tiems, kurie nebijo 
imtis rizikos ir gaudo pasitaikiusias progas. 

— Kodėl? 

— Nes imtis rizikos ir laukti už tai atlygio — ilgai užtrunka. 
Per sunkmetį aš įsigijau daug nekilnojamojo turto. Juk nemanai, 
kad šis žmogus nužudė tavąją auką? 

— Ne, bent man tokia mintis nekilo. Bet, kaip tu sakei, jam ar 
kam nors iš brigados galėjo sumokėti, kad perduotų kodą. 

— Tačiau ir ši mintis tau nepatinka, juolab dabar, kai nuodug- 
niau pasidomėjai tuo žmogumi. 

— Ne, nepatinka. Kiek man matyti, tinkamam žmogui surasti, 
teisingam stimului pasiūlyti nepakanka laiko. Nebent jie jau buvo 
įsivėlę, bet tokios sąsajos aš nematau. — Eva pasirėmė šlaunimi į 
rašomojo stalo kampą ir paragavo savo kavos. — Iš esmės tą patį 
galiu pasakyti ir apie interjero dizainerę. Gera reputacija, atvira per 
pokalbį su farais, kuriuos pas ją nusiunčiau, atrodo, palaiko gerus 
santykius su statybų vyruku ir klientais — tais partneriais. 

— Taigi, net jeigu visiškai jų neeliminuoji — ar negali elimi- 
nuoti — iš sąrašo, jie gerokai šio apačioje. 

— Taip, nebent jie netyčia perdavė kodus. — Eva pasisuko pa- 
žiūrėti į savo duomenis ekrane. — O kol kas aš lieku ties tais trimis 

partneriais ir buhalteriais, kurių darbą auka perėmė. Arba su ku- 
riuo nors kitu iš buhalterinės firmos, bet sprendžiant iš to, ką man 
prieš minutėlę pasakei, tai nelabai tikėtina. 

— Jie būtų žinoję, kad ji neturi ką pasakyti, todėl nebūtų prie- 
žasties jos žudyti. Suorganizuok apiplėšimą, atimk portfelį, rankinę, 
jeigu kartais ji būtų nešusis darbo dokumentus namo. Be to, jeigu 
jie kaip tarnautojai galėjo patekti į biurą, ne taip sunku patekti ir į 
užrakintą kabinetą po darbo valandų, sugadinti jos kompiuteryje 
failus. Lengviau ir švariau nei nužudyti. 

— Ir aš taip manau. Taigi lieku ties tais partneriais, bendrais 
klientais ir dviem buhalteriais, kurie Vegase. Vienas iš jų negalėjo 
su ja kalbėtis, nes ištiktas komos, o kitas — tik ribotai. Per daug 
smalsausi, ir pasirodys įtartina. Be to, jis gerokai aplamdytas. 

— Dar sunkiau kuriam nors iš jų užsakyti nužudymą. 

— Aha, nelabai įsivaizduoju kokį nors buhalterį, iš ligoninės 
Las Vegase palatos skambinantį ir užsakantį žmogžudystę. Smogė 
iš kažkur kitur, bet jeigu smogė dėl dokumentų, vienas iš jų ar abu 
yra įsivėlę. Jie pernelyg gerai išmano savo darbą, kad nebūtų pamatę 
ko nors ne taip. 

— Ar pasidomėjai jų finansais? 

— Taip, ir vienas iš jų finansiškai gyvena sunkiai. Dvi santuo- 
kos, trys vaikai, vieną tenka nemenkai remti, nes mokosi koledže, 
kitas buvo įsivėlęs į šiokius tokius nemalonumus ir kažkiek laiko 
praleido brangiai kainuojančiame privačiame reabilitacijos centre. 

Eva parodė pirštu į savo duomenų langą ekrane ir Arnoldo fo- 
tografiją. 

— Jis turi namą Kvinse ir tris transporto priemones, už kurias 
moka įnašus. Jeigu žmogus ko nors užsigeidžia, vadinasi, jis apie tą 
dalyką žino, jį mato, įsivaizduoja. Ir jeigu dažnai mato, su tuo susi- 
duria, tačiau visa tai priklauso kam nors kitam, kas tada? 

— Nori dar labiau. Arba kai kurie nori. Aš norėjau. 

— Taip. Iš pirmo žvilgsnio jis atrodo kaip paprastas vyrukas, 

bet tik iš pirmo žvilgsnio. Kitas — viengungis, kilęs iš mėlynųjų 
apykaklių*, nemažai matęs vargo, studijavo. Jam sekėsi gauti stipen- 
dijas. — Ji vėl pamojo, susitelkdama į Parcarį. — Užkalė pelno iš 
savo pinigų, o tai gali padaryti tik tuomet, jei išmanai apie finansus. 
Jis piniguose nesimaudo kaip baseine, bet yra solidus. Stipendijų 
vaikis, lankęs geras mokyklas, tikrai geras, ir sugrįžęs į atšiaurią 
aplinką Džersyje. Tu matai, kaip gyvena kita pusė žmonių, ir tai gali 
būti nepakeliama. Savo padėtį pasiekei, nes esi sumanus, bet ne to- 
dėl, kad turėjai pinigų. Tu negali sau leisti prabangių drabužių, į 
darbą važinėji autobusu, o ne tėtuko nupirktu automobiliu. Tai gali 
sukelti įniršį. 

— Taigi galiausiai pasistengsi tapti tuo gražiai apsirengusiu ir 
prašmatniu automobiliu važinėjančiu piniguočiumi? 

— Galbūt. Abu atrodo švarūs, bet... — Eva pabarbeno į savo 
kompiuterį. — Bet kažkas ten yra. 

— Tik be jokio spaudimo. 

Eva nusijuokė, papurtė galvą. 

— Pats surasi. Kol kas man reikia šiokios tokios informacijos. 
Esi ekspertas. 

— Godumo ir gobšumo? 

— Apie tai, kaip veikia godūs ir gobšūs. Jeigu ten kas nors yra, 
o tikrai, po šimts, turi būti, ar auditą atliekantis buhalteris suprastų? 
O gal aš tik taip spėju ir esu įtari? 

— Esi įtari, bet taip — auditą atliekantis buhalteris suprastų. 
Yra šiek tiek vietos manevrui, jei asmuo, — jeigu tai ne buhalte- 
ris savo iniciatyva klastoja arba sukčiauja, — subtiliai pakoregavęs 
skaičius, sugebėjo viską paslėpti. Bet nuodugnus auditas klastotę 
iškeltų į dienos šviesą. 

— Taigi auditą vykdantis asmuo žinotų arba surastų, kas slypi 
po tais skaičiais? 


* Šitaip Jungtinėse Valstijose vadinamas darbininkų luomas. 

— Tokioje firmoje kaip „Briuveris'? Gali tuo kliautis. 

— Ar finansininkas — pinigų administratoriai, brokeriai ar 
kad ir kaip pavadintum VIN — suprastų? 

— Vėlgi, yra vietos ir manevrui, ypač jeigu klientas su buhalte- 
riu tai sugalvojo drauge. Bet nugvelbti daugiau? Kad pavyktų sklan- 
džiai, reikėtų turėti savo kišenėje ir pinigų administratorių. 

— Mažiausiai tris žmones, — svarstė Eva. — Sklandžiai — gal- 
būt, bet tokiu atveju darosi kebliau. Kuo daugiau žmonių žino, tuo 
didesnė tikimybė, kad kas nors užbuksuos. 

— O ar ne taip? — atrėmė jis. — Kai kas jau nužudytas. 

— Taip. — Ji vėl pasižiūrėjo į duomenų langą. — Kai kas. 

— Tai verslas, — tęsė Rorkas. — Kaip tu pasakei ir apie pačią 
žmogžudystę. Ne asmeniška, tik verslas. Sukčiavimas, vogimas, lėšų 
kilnojimas, atsidėkojimo mokestis, papirkos, pelno slėpimas — kad 
ir kas būtų, tai verslas. O kad verslas eitųsi gerai, pelningai, reikia 
patarėjų vadybininkų, darbuotojų. Ir kad viskas vyktų sklandžiai, 
vėlgi reikėtų, kad tie žmonės gebėtų įeiti pro kiekvienas duris, ne- 
svarbu, ar verslas teisėtas, ar nusikalstamas. 

— Aha, aišku, kaip tik į tai aš ir linkstu. Pagalvojau apie Obe- 
roną, kaip ji tvarkėsi savo skyriuje su farais. Ir atsirinkdavo tuos, su 
kuriais galėjo varyti šalutinę susitepusio faro veiklą. Reikia turėti 
kažkiek kiekvienoje stovykloje, kad galėtum palaikyti legalų teisėtą 
verslą ir jį panaudoti nešvariajam. 

Baigdama gerti kavą, Eva tai svarstė. 

— Bet jeigu tai tinka kaip geras palyginimas, finansininkas, 
buhalteris nėra atsakingi asmenys, o tik įrankiai. Vienas, kuris atsa- 
kingas, — ji vėl pabarbeno į savo kompiuterį, — čia. 

— Tik be jokio spaudimo, — pakartojo Rorkas. 

— Tau spaudimas prilygsta pusryčiams, ase. 

— Kai kada žmogus tiesiog trokšta tikrų airiškų. 

— Aš? Kasdien jų turiu. — Eva atsistojo ir sugrįžo prie savo 
duomenų ekrane. — Jis... ar ji... ar jie. Jų čia dar nėra. Kol kas ne. 

Bet įrankiai jau. Man tik reikia perprasti, kuris iš čia esančių visa 
tai užvirė. 
Ji perėjo prie pagalbinio kompiuterio ir vėl įniko dirbti. 


JIS PASTEBĖJO, KAD EVA PRADĖJO SVIRTI, TRINTI AKIS, KASYTIS GALVĄ, 
lyg tai padėtų neužmigti ir išlikti budriai. 

Pamanė, kad pats pajėgtų dar valandą kitą ištverti. Viskas vel- 
niškai įdomu — kaip kiti tvarko savo reikalus, buhalteriją, investi- 
cijas. Išsiaiškins, ko jai reikia, niekas to geriau nepadarys. Eva juo 
tiki. Žinoma, ir labai tikslingai meta iššūkį. Verčia balansuoti tarp 
savimeilės ir rungtyniavimo dvasios.. 

Kitko Rorkas nė nenorėtų. 

Tačiau šiąnakt to dar neišsiaiškins. Jau surado kai kuriuos ga- 
limus klausimus, bet jis nėra koks nors suknistas buhalteris, todėl 
turės pasitikrinti kai kuriuos mokesčių įstatymus. 

Rytoj. 

O dabar atsistojo, nuėjo ir pakėlė Evą. 

— Aš tik... 

— Einam į lovą. Tu tik trumpai nusnūdai, o kėleisi anksti ir 
dirbi kone ištisą parą. Aš irgi. Mums abiem reikia miego. 

— Ar tu ką nors jau išsiaiškinai? 

— Rytoj turiu pasidomėti kai kuriais kodeksais ir noriu pradėti 
atskirą šalutinių, nedeklaruotų sąskaitų paiešką. Turėtų būti įdomu. 

— Kas nors ryškėja? 

— Kol kas ne. O tau? 

Ji papurtė galvą, pakeliui į miegamąjį stengdamasi išsilaikyti 
ant kojų. 

— Buhalteriams medikai dar neleidžia keliauti. Parcariui vis 
pakyla kraujospūdis, dar kažkokie medicininiai niekniekiai, ku- 
riuos ne visai suprantu. Bet abiejų būklė stabili, tik dar porą dienų 
jų neišleis. O aš taip norėčiau susitikti su jais akis į akį. 

— Galime nuvykti į Las Vegasą. Priversime buhalterius papra- 
kaituoti ir šiek tiek patys palošime. 

— Dar neturiu pakankamai faktų, kad priversčiau juos pra- 
kaituoti. Kol kas. — Bet oi kaip ji norėtų priversti juos prakaituo- 
ti. — Jeigu ten nuvykčiau, visa ko dirigentas suprastų arba įtartų, 
kad žinau, o aš noriu, kad jis manytų esąs švarus. 

Miegamajame Eva nusirengė, vargais negalais nusigavo iki lo- 
vos. Ir vos tik atsigulusi suprato, kad Rorkas buvo teisus. Jai reikėjo 
miego. 

Be sapnų, vylėsi ji, nors paskutinysis nebuvo blogas, o košma- 
rai nekankino. Jie vėl blėso. Bet vis tiek dar sapnavo mirtį, mirštan- 
čius žmones ir žmogžudystes. Ir motinas, mąstė, stengdamasi tai 
nustumti kuo toliau, kai Rorkas įsmuko greta, prisitraukė ją arčiau. 

Tačiau vis tiek tai kirbėjo. 

Kas teisus? Ar ji, tvirtindama, kad bauginama, žalojama Marta 
mąstė apie savo vaikus, savo šeimą? Ar teisi buvo Stela, o Marta tik 
sugebėjo galvoti apie save ir kaip išlikti gyvai? 

Tai buvo nesvarbu, ir atsakymo ji nesužinos. 

Dabar negalvok apie tai, įsakė sau. 

Paskui jai visiškai paaiškėjo. Anksčiau Eva išleido tai iš akių, 
buvo pernelyg susitelkusi į kitus tyrimo dalykus. 

— Ji mąstė apie juos. 

— Hmė 

— Marta, auka. Sučiupta ji mąstė apie savo vaikus, savo vyrą. 
Mąstė apie juos, nes pagrobėjams visko nepasakė. Įsivaizdavau, kad 
ji išklojo jiems viską, bet to nepadarė. Nepasakė, kad nukopijavo 
failus į savo namų kompiuterį. Jie ją žalojo, baugino grasindami ir 
galiausiai nužudė. Bet ji apsaugojo savo šeimą. 

— Kurią užvis labiausiai mylėjo, — užbaigė Rorkas ir perbraukė 
lūpomis jai per plaukus. — Dabar miegok. Duok poilsio smegenims. 

Dėl sau nesuprantamų priežasčių suvokusi, kad buvo teisi, kad 
motina saugojo vaikus, Eva nugrimzdo į miegą, be sapnų. 


PABUDO NUO KAVOS AROMATO IR RAMAUS ŽIDINIO 
treškesio. Rorkas, apsirengęs vienu iš savo elegantiš- 
kųjų tamsių kostiumų, iš poilsio kampelio nuo sofos 
stebėjo biržos akcijų kurso pranešimus. 

Eva pamanė, kad tai puikus būdas dienai pradėti. Arba taip 
bus, kai tik atsigers kavos ir galvoje išsisklaidys ūkas. 

Ji išlipo iš lovos, nušlepseno prie stalo ir iš Rorko padėto virdu- 
lio prisipylė didelį puodelį kavos. 

— Atrodai pailsėjusi, leitenante. 

— Tokia ir jaučiuosi. Beveik. 

Pakeliui į vonios kambarį keliais gurkšniais išmaukė kavą. 

Kai įsisupusi į chalatą — kaip įtarė, kašmyro — iš ten išėjo, 
ant kavos staliuko stovėjo pusdubeniai su uogomis, kumpio grieži- 
nėliais ir lėkštė su prancūziškais skrebučiais. Dėkinga, kad Rorkas 
nenusprendė, kaip dažnai atsitikdavo, išvirti jai avižinės košės, Eva 
klestelėjo greta ant sofos. 

— Miela. 

— Pamaniau, abu nusipelnome šiek tiek vaišių. 

Rorkas kilstelėjo antakius, kai Eva atlaužė kumpio griežinėlio 
ir padavė katinui, kiaurai varstančiam ją akimis. 

— Jam tai atstoja seksą. Tik tiek tu gauni, — pasakė ji, kai Ga- 
lahadas surijo kumpį, paskui meiliai prisiglaudė galva šeimininkei 
prie šlaunies. 


w- ) |). . 


užuosiu, kumpiu nuo manęs neatsipirksi. 

Jis padavė jai ąsotį su sirupu prancūziškam skrebučiui užsi- 
gerti. 

— Įsidėmėjau. Taigi, ką šiandien turi? 

Rorkas vėl kilstelėjo antakį. 

— Ką? Manai, man neįdomu, kaip uždirbi pinigų, kad namie 
mums netrūktų kumpio? — Eva atsikando gabalėlį, nusišypsojo. — 
Ir gerai, aš mėginu perprasti, ką tie tipai kiekvieną dieną veikia. Pi- 
niguočiai. Ketinu žvilgtelėti į stambius tūzus kompanijose, kurias 
auka auditavo. Taigi, jei kur nors esi stambiausias tūzas... 

Nieko netaręs, Rorkas išsiėmė elektroninį susitikimų kalendo- 
rių, klaviatūroje surinko šiandien dieną ir jai padavė. 

— Rimtai? — permesdama akimis Eva palingavo galvą. — Jau 
turėjai holografinę konferenciją su vyrukais Honkonge ir kalbėjaisi 
su vienu tipu Sidnėjuje? 

— Ir pašėriau katiną, čia to neįtraukta. 

— Cha. O vėliau šįryt dar dvi saito konferencijos ir mokslinių 
tyrimų bei plėtros posėdis, skirtas kažkam, pavadinimu „Sentech“. 

— Nori, paaiškinsiu, kas yra „Sentech'? 

— Ne. Tikrai ne. Vėliau dar viena holografinė konferencija, 
skirta „Olympus“ kurortui. Kaip sekasi Darsijai? — ji turėjo galvoje 
Rorko „Olympus“ policijos ir apsaugos viršininkę. 

— Puikiai. 

— Žinai, girdėjau, Vebsteris ten du kartus nuvyko nuo tada, 
kai ji dar dirbo čia, ir juodu... 

— Užmezgė ryšį? — spėjo Rorkas. 

— Taip. Keista. O, dar turi dalykinius priešpiečius su kitais vy- 
rukais, pasižymėjai per saitą susisiekti dėl to reikalo su aukcionu. 
Ką ketini pirkti? 

— Juk vis tiek sužinosi, kai nupirksiu. 

— Hm. Dar susitikimai, konferencijos, krūva saitinio mėšlo. 


v0- oo 

Eva pasismeigė šakute prancūziško skrebučio. Galva praskaid- 
rėjo. 

— Pusei tų dalykų atlikti galėtum paskirti žmones. Ko gero, 
daugiau negu pusei. 

— Dažnai taip ir darau. 

— Taigi atsikeli prieš aušrą ir užsiimi reikalais, paskui pasi- 
tikrini šitą. — Ji pamojo į bėgančius ekranu pranešimus. — Žiūri, 
kaip einasi tavo akcijoms — tavo kompanijoms, tavo investicijoms 
ir tavo konkurentams. 

— Gudriau suksi verslą, jeigu žinosi, kas dedasi šioje srityje, o 
tai nuolatos kinta. 

— Gerai, tarkim, aš tai suprantu. Paskui likusią dienos dalį 
važinėji ir tvarkai reikalus, tikrini. Kaip sukasi akcijos, paleidi jų 
daugiau suktis ir perki. 

— Trumpai drūtai. 

Jis atsiėmė elektroninį kalendorių, padėjo į šalį. 

— Taip darai norėdamas uždirbti pinigų ir akcijų, bet tau tai 
dar teikia ir pasitenkinimą. 

— Tam tikra prasme. 

Pati buvo viršininkė, todėl puikiai suprato. Jos skyrius mažas 
palyginti su Rorko pasauliu, bet galioja daug tokių pačių taisyklių. 

— Ir jeigu aš tavęs paklausčiau apie konkretų darbuotoją, ypač 
tokį, kurio saugumo lygmuo leidžia prieiti prie informacijos apie 
lėšas, turtą ar investicijas arba ją rinkti, — nesvarbu apie ką, — o 
tu neturėtum apie tą darbuotoją Žinių, galėtum jas gauti per dešimt 
sekundžių? 

— Kalbi apie ką nors konkrečiai? 

— Ne. Matai, turėjai porą tau dirbančių žmonių, kurie susi- 
movė, bet pagalvoji apie begalę kitų tau vienaip ar kitaip dirbančių, 
ypač aukštesnėse pakopose. Tavo sistema — auksas. Ir iš dalies to- 
dėl, kad pats esi į tą auksą pasinėręs, nes tai tavo pinigai, žmonės, 
kompanijos, reputacija. 

— Tikrai. 

— Pas tave buvo atliekamas auditas, tiesa? 

— Iš vidaus ir iš išorės. 

— Ir jeigu būtų už ko užsikabinti, tu tai žinotum anksčiau už 
auditorius. Ir susitvarkytum. 

Šiaip ar taip, nebuvo prasmės apie tai galvoti. 

— Tai verčia mane užduoti sau klausimą, ar nužudytosios tik- 
rintų kompanijų vadovybė žinojo, kas yra kaip, o jeigu ne, tai ko- 
dėl? Negana to, vienoje iš tų kompanijų — bent vienoje — kažkas 
dedasi, antraip nebūtų ryžęsi žudyti. Kaip aukštai tai gali siekti? 

— Paprastai geriausia pradėti nuo viršaus ir leistis žemyn. 

— Aš irgi taip manau. Dar vienas raundas su tais partne- 
riais, — valgydama kalbėjo ji. — Kitas — su aukos firma. Siaurinsiu 
ratą, kol tu atkasi tai, ką būtina atkasti. Taip pat ketinu perduoti 
vieną failų kopiją kuriam nors iš policijos valdybos teismo juristų, 
finansų ekspertui. 

— Tu taip sakai, norėdama išjudinti mano, kaip rungtyniauto- 
jo, energiją? 

— Ne, man būtina tai padaryti. Ir sutinku, tai tik viena aplin- 
kybė, bet man būtina ją ištirti. Ir po to, kai pasikalbėsiu su daugiau 
žmonių, noriu, kad kai ką peržiūrėtų Mira. 

— Tavo dienos pradeda panėšėti į manąsias. 

— Taip nekalbėk. Būsiu priversta iki rytojaus slėptis po lova. 

— Brangioji Eva, motyvai ir metodai gali būti įvairūs, bet mud- 
viejų dienos nėra tokios skirtingos. Taigi, kadangi ketini pasikal- 
bėti su kai kuriais svarbiausįidis miesto verslininkais, kuo vilkėsi? 

— Kuo nors iš as 

— Tai pradžiai. 

Rorkas atsistojo, nuėjo prie sieninės jos drabužių spintos. 

— Manau, subtili valdžia. Pareigūnė, bet ne grėsminga. 

— Man patinka būti grėsmingai. 

— Tą aš gerai žinau, bet tau reikės informaciją ištraukti, o ne 
išmušti. Ir tai, kuo vilkėsi, pasiųs žinią — aš galiu plaukioti tokiame 
pat baseine kaip ir jūsų, ir manasis dargi didesnis. 

Eva susiraukė į paskutinį kumpio griežinėlį. 

— Tai prakeiktas tavo baseinas. 

— Užsičiaupk, kol manęs nesuerzinai ir kol tau neišrinkau ko 
nors, su kuo atrodysi silpna ir pokvailė. 

Pralinksminta, kaip jis to ir siekė, Eva greitai sušveitė savo pus- 
rytį. 

— Ar ką nors tokio aš turiu? 

— Viskas svarbu: išvaizda, aplinka ir dienos metas. 

— Viskas, — sumurmėjo ji ir suprato, kad šįkart Rorkas kalba 
visiškai rimtai. 

— Beje, štai tavo apdarai premjerai. Ar bent pasivarginai į juos 
pažiūrėti? 

— Mačiau juos. 

Ir mašinaliai pajudino pečius, kai tie įsitempė lyg atremti smū- 
giui. 

— Liaukis. 

Rorkas sugrįžo nešinas tamsiai pilkomis kelnėmis su sidabri- 
niais spraustukais, neva paprastu šviesiu abrikoso spalvos nertiniu 
aukšta atlenkiama apykakle ir tarpinės tarp raudonos ir oranžinės 
spalvos švarkeliu. 

— Spalva leidžia suprasti, kad nebijai būti pastebėta, o fasonas 
byloja apie profesiją. Visas derinys reiškia: „Neišsidirbinėk su mani- 
mi, aš čia viršesnė.“ Medžiaga brangi, bet ja nesipuikuok. 

— Kodėl drabužiai man niekada nieko nesako? 

— Jie sako, bet tu ne visada klausais. O premjera tau patiks. 
Organizuoju, kad limuzine su mumis važiuotų Pibadi ir Maknabas, 
Meivisė ir Leonardas. Tai irgi leis suprasti. Kad jūs esate partneriai. 


Esate draugai. 

— Jie dėl to jausis labai nepatogiai. Aš nemėgstu, kai į mane 
žiopso. Po šimts, pusė žmonių, su kuriais vakar kalbėjausi, vyksta į 
tą renginį, ir... — Eva nutilo, pasvarstė. — Hm. 

— Ir va taip. Tai irgi iš dalies gali laikyti darbu. 

— Galbūt sugebėsiu padaryti, kad taip ir būtų. Reikia pagal- 
voti. 

Rorkas pastukseno pirštu jai į galvą. 

— Nuolat užsiėmusi. Juodas diržas ir aulinukai. 

— Netgi aš galėjau taip sugalvoti. 

Dabar jis perbraukė lūpomis Evai per plaukus, paskui nuėjo 
prie jos papuošalų dėžutės, peržvelgė, rinko. 

— Sąsagos, vėlgi subtilios, klasikinės, su karneolio segutėmis, 
priderintomis prie švarkelio spalvos. 

— Maniau, karneolis maino spalvas. 

— Labai įdomiai. — Rorkas padavė Evai sąsagas. — Su jomis 
atrodysi kaip chameleonas verslininkų dramblio kaulo bokšte. 

Kai ji apsirengė, jis pakreipė galvą. 

— Labai gražu. Žinai, paskutinis akcentas būtų skarelė. 

— O taip, ką nors pasikabinsiu ant kaklo ir koks nors bloguolis 
sugriebęs mane pasmaugs. 

— Pamiršk, kad apie tai užsiminiau. Šiandien skirsiu šiek tiek 
laiko tavo reikalui. Jeigu ką nors surasiu, pranešiu. 

— Kai tavo tokia dienotvarkė, nesuprantu, kaip turi laiko nuei- 
ti nusičiurkšti, o ką jau kalbėti apie pašalinį darbą. 

— Ir vis dėlto kažkaip pavyksta. — Rorkas apsivijo Evą ran- 
komis, pabučiavo Nupas — Dabar saugokitės mano policininkės. 

— Būsiu taip gražiai apsirengusi, kad niekas manęs nepalaikys 
policininke. 

— Nori dėl to lažintis? 

Ji papurtė galvą ir nusijuokė. 

— Saugokitės mano milijardieriaus. 

— Pasistengsiu taip padaryti. 

Evai jau apsisukus išeiti, supypsėjo jos kišeninis saitas. Pasižiū- 
rėjusi į ekranėlį, ji susiraukė. 

— Skyriaus vedėjas iš „Briuverio, — paaiškino. — Dalas klau- 
so, — atsiliepė ji. 

— Leitenante, čia Slėjus Gibonsas iš „Briuverio, Kailo ir Mar- 
tinio. Pas mus įsilaužta. 

— Kaip įsilaužta? 

— Aš... aš atėjau į darbą anksti, norėjau turėti šiek tiek laiko... 
kažkas buvo Martos kabinete. Prie jos kompiuterio. Iš jo dingo fai- 
lai, taip pat nebėra ir atsarginių kopijų. Aš... 

— Perspėjote pastato apsaugos tarnybą? 

— Taip, pirmiausia, bet kai jie patikrino diskus, pastebėjo juo- 
se kažkokią triktį. Nesuprantu. Vakar išėjau iš biuro paskutinis. Pats 
įjjungiau signalizaciją. Aš ne... 

— Jau važiuoju. Likite, kur esate, tik pasakykite apsaugai, kad 
atvykstu ir noriu pamatyti visus saugumo diskus. 

— Taip. Taip. Liksiu čia vietoje. 

— Tvarkosi, — pakomentavo Rorkas, kai ji išjungė ryšį. 

— Taip. Jie turi jos raktus, kodus ir viską, ką nešėsi rankinėje, 
portfelyje. Pasikrapštė prie apsaugos kamerų. Būtinai turėjo atsi- 
kratyti failais, veikiausiai keliais, kurių tiesiog neįmanoma prideng- 
ti. Galbūt padaryti taip, kad jie atrodytų blogai veikiantys. 

— Kruopščiai paieškojus nesunku atsekti. 

— Taip mes ir padarysime. Jie nežino apie kopijas, Martos par- 
sisiųsdintas į namų kompiuterį. Nebent atidžiau pasižiūrėjo. Turiu 
eiti. 

Bet pirmiausia Eva susisiekė su Denzeliu Dikensonu. 

— Čia Dalas. Ar kas nors bandė užmegzti su jumis kontaktą 
arba mėgino įsigauti į jūsų butą? 

— Nesuprantu, apie ką kalbate. 

— Siunčiu pas jus porą farų, tiesiog pasižiūrėti. Neatidarykite 
durų niekam kitam. Supratote? 

— Taip, bet... 

— Tai tik atsargumo priemonės. Vaikai pas jus? 

— Taip. Vėliau šįryt atvažiuoja mano sesuo. Mes turime... pra- 
dėti kai ką tvarkyti. 

— Tik likite vietoje, niekur nejudėkite. 

Ji pasigriebė nuo suktinių laiptų stulpo paltą, vilkdama jį pas- 
kui save išpuolė laukan pro duris. 

Evos automobilis stovėjo priešais fasadą. Reikia pagirti Samer- 
setą, kad vėl čia atvarė, nes vakarais jį visada uždarydavo garaže. 
Įšokusi vidun, susisiekė su dispečerine, paprašė atsiųsti komandą, 
paskui pasigavo Pibadi. 

— Tu su Maknabu vykite į aukos biurą. Pas juos įsilaužta. Mar- 
tos kabineto kompiuterį turi patikrinti geras specas. Tam kol kas or- 
derio nereikia. Tegul Maknabas susisiekia su Finiu ir jį informuoja, 
kad pasičiupau vieną iš jo elektronikos specialistų. 

— Bus padaryta. Mes jau pakeliui. 

Dalas iššvilpė pro vartus ir atsižymėjo komposteryje. 

Kažkas mąstė ramiau, nusprendė ji, ir padarė išvadą, kad anks- 
čiau ar vėliau — labiausiai tikėtina, anksčiau — auditui bus paskir- 
tas kitas buhalteris. Ir nėra jokios naudos jį žudyti. Verčiau atsi- 
kratyti failais. Paskui kažkurioje vietoje generuoti naujus. Galbūt 
suklastotus. Arba reikalauti, kad auditas būtų tęsiamas, kai esantis 
tavo kišenėje buhalteris sugrįš į darbą. 

Arba... Baisu. Perkeli savo verslą kitur arba kreipiesi į teismą ir 
pareikalauji, kad tave tikrintų kita firma. 

Raktažodis? Vilkinti. 

Braudamasi pro transporto spūstis, Eva susisiekė su Miros biu- 
ru, iš šios nirtaus administratoriaus išsikaulijo trumpą susitikimą. 
Išsikaulyti buvo nelengva, bet ji užbaigė reikalą jau privažiuodama 

prie Gibonso įstaigos. Pastatė automobilį gatvėje greta kito — vel- 
niai nematė — ir įjungė švyturėlį. 

Parodžiusi savo ženklelį, įėjo pro duris ir ėmė aiškinti reikalą 
tam pačiam apsaugininkui, su kuriuo susitiko vakar. 

— Žinau, ponas Gibonsas turi kažkokių rūpesčių. Bet pas 
mane neužregistruota, kad po darbo valandų kas nors būtų į pasta- 
tą įėjęs ar iš jo išėjęs. 

— Valytojai? 

— Taip, tikrai, bet jie atsižymėjo. 

— Man reikės diskų kopijų. 

— Aš jums jas duosiu. 

— Tuoj čia atvyks elektronikos specialistas. Parodykite jam 
jūsų saugos sistemą. 

— Jokių problemų. 

Linktelėjusi Eva įžengė į liftą. Išlipusią ją pasitiko rankas grą- 
žantis Silvestras Gibonsas. 

— Siaubinga. Kažkas pavogė tuos failus, leitenante. Iš Martos 
kompiuterio. Ji prie jų dirbo dieną... tą dieną. Jos darbo vieta buvo 
apsaugota, su prieigos kodu. Duomenys labai įslaptinti ir konfiden- 
cialūs. Mes esame už juos atsakingi. 

— Suprantu. — Dalas kartu su Gibonsu įėjo į kabinetą. — Ko- 
dėl įsijungėte jos kompiuterį? 

— Norėjau nusikopijuoti Martos darbą. Jį turi paskirti kam 
nors kitam. Yra nustatyti galutiniai terminai. Aišku, mums juos 
pratęs. Bet darbą būtina atlikti. Ir jeigu jūs gausite orderį ir konfis- 
kuosite jos failus, norėčiau kito kopijų komplekto. 

— Jūs pasakėte, kad tai buvo apsaugota prieigos kodu. 

— Taip, bet pagrindinį kodą turiu aš. Kaip skyriaus vadovas 
privalau turėti galimybę prieiti prie bet kurių reikiamų duomenų. 
Asmeniškai susisiekiau su ponu Briuveriu, aptariau su juo tą reika- 
lą, ir jis sutiko. 

— Kada su juo susisiekėte? 

— Šįryt. Anksti. Nekaip miegojau, todėl atsikėliau. Pagalvojau 
apie tai ir nusprendžiau aptarti su ponu Briuveriu. 

— Aišku. — O tai veikiausiai suteikia Briuveriui alibi. Neati- 
tinka laikas. — Žvilgtelėkime į jos kabinetą. 

— Jo signalizacija buvo įjungta, — atrakindamas duris paaiš- 
kino Gibonsas. — Nieko neradau ne vietoje, nieko, kiek įstengiau 
pamatyti. Aš įvedžiau jos prieigos kodą, pradėjau daryti kopijas ir 
pamačiau, kad trūksta failų. 

— Kelių sąskaitų arba klientų? 

— Suskaičiavau aštuonis, kol susisiekiau su apsauga ir paskui 
su jumis. Bijojau ką nors toliau daryti. Juk galiu pakenkti įkalčiams? 
Nusikaltimo vietai? Esu labai susijaudinęs. 

— Bet jūs pasitikrinote atsargines kopijas? 

— Iškart. 

— Kur jas saugote? 

— Ak, atleiskite. Parodysiu jums. Savo kabinete turiu seifą. Vi- 
sos įslaptintos medžiagos kopijos lieka apsaugotos. 

— Kas žino seifo užrakto kombinaciją? 

— Be manęs? Bosai, o saugumo tarnybos viršininkas turėtų ją 
būti įsivedęs į failą. 

— Įstaigoje daugiau niekas? 

— Ne. Niekas. 

— Ar dažnai ją keičiate? — paklausė Eva, tyrinėdama kom- 
paktišką seifą mažoje sienos nišoje. 

— Aš... aš faktiškai jos niekada nekeičiau. Ji nustatyta gamyk- 
los, ir mes niekada neturėjome jokios bėdos. Niekada neatrodė, kad 
reikėtų perprogramuoti. 

— Lažinuos, kad kartais, kai jūs dedate į šį seifą saugoti įslap- 
tintą medžiagą, kas nors kabinete būna. Jūsų padėjėjas, kuris nors iš 
buhalterių, vienas iš jų padėjėjų. 

— Aš... Taip. — Gibonsas nudribo ant kėdės, nusvėrė tarp del- 

nų galvą. — Košmaras. Teks pranešti suinteresuotosioms šalims, 
kurias tai liečia, kad jų duomenims galbūt iškilo pavojus. Atliktas 
darbas, jeigu dar nebaigtas ir nenukopijuotas klientams ar teis- 
mams, turės būti atkurtas. O mūsų reputacija... Aš už tai atsakingas. 

— Už tai atsakingas žmogus, kuris nužudė Martą Dikenson ir 
pavogė jos duomenis. 

— Manote, tai tas pats asmuo? 

Eva tik žvilgtelėjo į jį. 

— Ojūs ką manote? 

— Nežinau, ką manyti. 

— Ar paimta dar kas nors? Ne tik tai, prie ko dirbo Marta? 

— Tai dabar pasižiūrėkite. Mano užsakyta nusikaltimo vietos 
tyrėjų grupė atvyksta patikrinti biurų, o elektronikos specialistas iš- 
analizuos saugos diskus ir visą sistemą. Kada vakar palikote įstaigą? 

— Apie ketvirtą. Mes anksti užsidarėme. Atvyko partneriai, 
pasikalbėjo su kiekvienu ir liepė keliauti namo. Ir šiandien mes 
užsidarę. Aš pasilikau šiek tiek ilgiau, paskui užrakinau kabinetą. 
Nuėjau pas poną Briuverį. Su juo kartu tebebuvo ponas Kailas ir 
ponas Martinis. Mes pasitarėme, kad biure reikėtų surengti nedidelį 
paminėjimą. Nuvykau į Martos butą pareikšti Denzeliui užuojau- 
tos. Žinau, šiuo metu tai šeimos reikalas, bet mes tokie ir buvome. 
Esame. O paskui, kai parvykau namo, išgėriau keletą taurelių. Mano 
žmona buvo labai supratinga. 

Jis nutilo, palingavo galva. 

— Ten buvo šiek tiek smulkiųjų, trys šimtai dolerių. Jie dingę. 
O šiaip tai tik Martos failų kopijos. Dabar suskaičiuoju jų dešimt. Iš 
jos kompiuterio turėtų trūkti dar dviejų. 

Gibonsas nudūrė akis sau į rankas. 

— Juk tai negali būti kuris nors iš mūsų. Negali. Mes esame 


šeima. 

Eva nepasivargino jam pasakyti, kad dažnai šeimose vagia vie- 
ni iš kitų ir dargi nesibodi šeimyninių žmogžudysčių. 

Atvyko Pibadi, ir Eva jai pamojo įeiti į Martos kabinetą. 

— Dešimt trūkstamų failų, taigi nusikaltėliai bando suorga- 
nizuoti dar kitą priedangą. Bet vis tiek ne pernelyg gudru. Kai Ma- 
knabas to imsis, gali atrodyti kaip sistemos klaida, bet jam reikės 
giliau pasikasti. 

— Jis taip ir padarys. Šiuo metu su vyruku apačioje peržiūri 
saugos priemones. 

— Jie įsigavo į Gibonso kabineto seifą, paėmė kopijas, o tai tar- 
tum paneigtų sistemos sutrikimą. Sušelpė save, pasiimdami iš ten 
tris šimtus dolerių. 

— Netaupysi, neturėsi. 

— Skamba teisingai. Gibonsas niekada neperprogramuoja sei- 
fo užrakto kombinacijos ir pripažįsta, kad ne visada būna vienas, 
kai jį atidaro kam nors įdėti. 

— Vadinasi, bet kas čia dirbantis potencialiai galėjo Žinoti 
kombinaciją. Be to, nusikaltėliai tikriausiai turėjo Martos apsaugos 
duomenis, jeigu ji šiuos laikė savo rankinėje arba portfelyje. O jei- 
gu ir ne, tai jų talkininkas iš įstaigos vidaus galėjo perduoti, kokiu 
būdu įsigauti. 

— Švarus darbas. Jokio naršymo, jokios netvarkos, jokio 
smurto. Vėl pusiau profesionalo bruožas. Profesionaliai paslėpė 
savo pėdsakus ir kvailai paliko paskui save šleifą, pasiimdamas gry- 
nuosius ir failus. Reikėjo palikti sukruštus tris šimtus, o failus būtų 
pakakę sugadinti. 

— Vėl skubėjo kaip ir nužudydami, — pakomentavo Pibadi. — 
Planas geras, bet iki galo neapgalvotas. 

— Vis dėlto padėjo atlikti darbą. Mums nėra ką čia veikti, — 
padarė išvadą Eva. — Liepiau atvykti ir pasižiūrėti kriminologams, 
nors kažin, ar jie ką nors ras. Likusysis darbas — Maknabui. Ma- 

nau, turėtume vykti pasikalbėti su kai kuriais iš tų šauniųjų vers- 
lininkų. 

— Tam ir šauniai pasipuošei. 

— Nepradėk apie mano drabužius. 

— Negaliu pagirti tavo aprangos? Griežta. 

— Tu avi rožiniais kaubojiškais batais. Ką išmanai apie madą? 

— Tai tu juos man padovanojai, — Evai priminė Pibadi. — Ir 
aš nuolat sulaukiu dėl jų komplimentų. Va taip. 

Jos nusileido į apačią ir Eva susirado Maknabą. 

Mados reikalavimai ėjo savo linkme, o Janas Maknabas gyveno 
nuosavame pasaulyje. Eva įsivaizdavo, kad daugybė šviesiai purpu- 
rinių jo apsmukusių, plačių kaip maišai kelnių kišenių labai paran- 
kios, bet ji niekaip nepajėgė perprasti, kodėl prie jų vyrukas derina 
puloverį, nunertą iš akį rėžiančių įvairiaspalvių siūlų raizginių. Dar 
buvo užsimetęs ilgą berankovę purpurinę liemenę — matyt, kad ta 
diskrečiai pridengtų ginklą. Bet neoninės širdutės, šokčiojančios po 
liemenės nugarą, tą diskretiškumą atsvėrė. 

O Rorkas sakė, kad ji nekreipia dėmesio į drabužius. 

Maknabas pakėlė galvą nuo savo darbo, ir jo ausyje dzingtelėjo 
sidabriniai žiedai. Kaip ir Rorkas, dirbdamas jis plaukus — tiesius 
ir šviesius — nešiojo sutrauktus už pakaušio. Bet Maknabo plaukai 
driekėsi žemyn iki pusės nugaros su šviesa pulsuojančiomis širdu- 
tėmis. 

— Kažkas žinojo, ką daro, — pasakė jis Evai ir šiek tiek atsi- 
traukė nuo pagrindinio kompiuterio. — Taip jį patvarkė, kad atro- 
dytų lyg maža triktis, o senose sistemose tai gali pasitaikyti. 

— Bet nepasitaikė. 

— Ne. Jis paliko pirštų atspaudus. 

Nuo to žodžio Eva kone pašoko. 

— Sutikrinai juos? 

— Ne tokio pobūdžio atspaudus. Elektroninius atspaudus. Jei- 

gu atliktum tik standartinį sistemos patikrinimą, susidurtum, aha, 
su prakeikta maža triktimi. Pasistumi pora lygmenų giliau, ir aptinki 
stabdymo kodą sumaišytą su kitais. Tai šiek tiek žaidimas slėpynių, 
ir velniškai geras. Man reikia dar kai ką patikrinti, bet, manau, jie tai 
padarė nuotoliniu būdu, o tam reikia puikios įrangos ir kuo aukš- 
čiausios technologijos. 

— Gerai. Kai čia baigsi, pažiūrėsime, ką galėsi pasakyti apie 
aukos kabineto kompiuterį. 

— Supratau. — Tamsiai žalios akys jo liesame dailiame veide 
prisimerkė. — Kuo aukščiausios technologijos, — pakartojo jis. — 
Vaizdo kameroms, užraktams, signalizacijai išjungti — viens du 
trys. Sistema iš senesniųjų, tačiau ne mėšlas. 

— Bet savo paskirties neatliko. — Žmogus, kuris įėjo vidun, 
atrodė kaip kieno nors mielas senelis su trijų dalių kostiumu, pagal- 
vojo Eva. — Ji mėšlas. Kokią sistemą rekomenduotum? 

— Na, a... — Maknabas pažvelgė į Evą. 

— Atleiskite, aš — Stiuartas Briuveris, vyresnysis „Briuveris, 
Kailas ir Martinis“ partneris. Jūs — leitenantė Dalas. 

— Pone Briuveri. — Sutaupė man laiko, nereikės jo ieškoti, 
pagalvojo Eva. — Kaip suprantu, ponas Gibonsas anksti šį rytą su 
jumis susisiekė. 

— Taip. Dusyk. Pirmą kartą dėl failų, Martos failų. Niekas 
iš mūsų, nė vienas iš mano partnerių, vakar apie tai nepagalvojo. 
Visi buvome sukrėsti ir per sumaištį tai pamiršome. Nedovanotina 
klaida, ir dabar už ją mokame. Kai Slėjus antrą kartą paskambino 
man pasakyti apie įsilaužimą, supratau, kad mes patys tam sutei- 
kėme galimybę. Ir ši sistema, kaip jaunikaitis pasakė, pasenusi. Aš 
taip pat esu susivienijimo, kuriam priklauso šis pastatas, narys. Mes 
reguliariai atnaujindavome sistemą, palopydavome — ar teisingas 
terminas? 

— Taip, sere, — atsakė Maknabas. 

— Šitaip darėme taupydami pinigus, užuot investavę į naują, 
veiksmingesnę sistemą. O dabar... ar žinote, gal buvo įsilaužta į ku- 
riuos nors kitus biurus? 

— Aš iškviečiau kriminologų grupę, taip pat uniformuoti po- 
licininkai apeis pastatą. Bet, manau, visai aišku, kad taikinys buvo 
jūsų biurai, o svarbiausias tikslas — ponios Dikenson failai. 

— Martą nužudė dėl jų, jūs taip manote. Ji buvo jauna, visas 
gyvenimas, vaikai, viskas dar prieš akis. Ir ją nužudė dėl informa- 
cijos? Informacija — galia ir pinigai, ginklas, gynyba. Tai suprantu. 
Bet nepajėgiu suprasti žmogžudystės. Tai padarykite jūs. 

— Tie nauji dokumentai, kuriuos ji gavo savo mirties dieną. 
Ar jūs asmeniškai pažįstate tuose dokumentuose figūruojančius as- 
menis? 

— Ne, bet iki šios dienos pabaigos ketinu susipažinti. Prieš še- 
šiasdešimt metų pradėjau šį verslą su Džeikobu. Džeikobu Kailu. 
Prieš dvidešimt aštuonerius metus kaip visateisį partnerį pritrau- 
kėme Sonį. Po kokių šešių mėnesių ketinau išeiti į pensiją. Manau, 
dabar teks tai atidėti. Aš įkūriau šią firmą ir jos nepaliksiu, kol neži- 
nosiu, kad palieku ją švarią. 


— MAN JO GAILA, — PASAKĖ PIBADI, KAI JOS IŠĖJO Į GATVĘ. — BRIU- 
verio. Žinau, formaliai jis įtariamasis, bet atrodė toks pavargęs. 

— Štai kodėl jis nėra įtariamasis, bent šiuo etapu. Jis gali prieiti 
prie informacijos, kuri buvo pagrobta. Čia yra aukščiausias tūzas, 
ir jeigu jam tų failų būtų reikėję, paprasčiausiai galėjo juos paimti. 
Jeigu buvo kokių nors kabliukų ir jis buvo su tuo susijęs, užuot pa- 
skyręs auditorių, galėjo paprasčiausiai pasakyti: „Ei, noriu pridėti 
ir savo ranką. Paimsiu pats tas apskaitas.“ Tas pat galioja ir kitiems 
dviem — Kailui ir Martiniui. Jeigu esi pakankamai gudrus šį verslą 
išlaikyti pusę šimtmečio ar ilgiau, esi pakankamai gudrus ir sumė- 
tyti pėdas, nenužudydamas savo tarnautojo. 

Eva susikišo rankas į kišenes. Šiandien ne taip šalta, pagalvojo 
ji, nes vėjas apsilpęs. Bet vis tiek, velniai rautų, ganėtinai žvarbu. 

— O jeigu nesi įtariamasis, — toliau kalbėjo ji, — arba jeigu 
nužudyti tarnautoją atrodė naudingiau, tai kurių velnių laužtis į 
nuosavus biurus ir po įvykusio fakto pasiimti audito dokumentus. 

— Logiška. Džiaugiuosi, nes man jo gaila. 

— Šiuo metu susitelksime į verslus failuose, kuriuos auka par- 
sisiuntė į savo namų kompiuterį. Ji to neišdavė net jų žalojama. Tu- 
rėjo priežastį parsisiųsti tuos failus namo, dirbti prie jų ten ir nie- 
kam nesakyti. 

— Ji kažką surado, — spėjo Pibadi, joms įsėdus į automobilį. 

— Galbūt. Arba kažką nujautė. Turėjo klausimų, užsirašė pas- 
tabas. Taigi ji norėjo gauti atsakymus. Mes apvažiuosime ratą. Ar- 
timiausi biurai — „Jango ir Baideno“. Sveikatos paslaugų kompani- 
ja — sveikatingumo centrai, ligoninės, poliklinikos, medikamentai, 
tiekimas ir visas kitas į tai įeinantis šlamštas. 

„Jangas ir Baidenas“ užėmė penkis aukštus, judriausia jo dalis 
buvo padengta marmuru ir stiklu, vyravo šviesios ryškios spalvos. 
Prie išlenkto paaukštinto stalo priimamojo viduryje darbavosi pen- 
ki žmonės, visi atrodė geros fizinės formos, sveiki ir jaunatviški. 

Sieniniai ekranai demonstravo įvairius sveikatingumo centrus, 
laboratorijas, reabilitacijos įstaigas ir klinikas visame pasaulyje. 

Eva prisiartino prie stalo, palaukė, kol viena iš penkių darbuo- 
tojų užmezgė su ja akių kontaktą. 

— Kuo galiu jums padėti? 

— Man reikia pasikalbėti su Jangu arba Baidenu. 

Moteris taip smarkiai išlenkė antakius, kad tie vos nesusilietė su 
plaukais virš kaktos. Eva aiškiai išgirdo ją niekinamai suprunkščiant. 

— Jūs turite paskirtą susitikimą? 

— Turiu štai šitą. 

Eva padėjo ant stalo tarnybinį ženklelį. 

— Aišku. — Moteris įsistebeilijo į ženklelį, lyg Eva būtų paro- 
džiusi riebų plaukuotą vorą. — Ponia Jang išvykusi iš šalies, ponas 
Jang-Saksas yra įstaigoje, bet posėdžiauja, taip pat ir ponas Baide- 
nas. Jeigu norėtumėte susitikti... 

— Žinoma, galiu ir taip padaryti. Galiu nurodyti, kad ponus 
Jang-Saksą ir Baideną pristatytų į policijos Centrinę būstinę ap- 
klausai. Kada tai būtų patogu? 

Dabar antakiai pakibo virš didžiai sunerimusių akių. 

— Tikrai manau, kad to nebūtina. Atleiskite, minutėlę. 

Ji apsigręžė su kėde, atsukdama į Evą nugarą, ir skubiai sumur- 
mėjo į savo mikrofoną su ausinėmis. 

Kai vėl atsisuko, antakiai buvo išsilyginę, veidas — bejausmis. 

— Ponas Jang-Saksas netrukus jus priims. Jeigu pasikeltumėte 
į keturiasdešimt penktą aukštą, kas nors jus pasitiks. 

— Taip ir padarysiu. — Eva nuėjo prie liftų, atstatė į priekį 
pečius. — Buvo smagu. 

— Kodėl tokie žmonės susinervina išgirdę, kad jų bosui teks 
kalbėtis su faru? — nusistebėjo Pibadi. — Noriu pasakyti, tai ne jų 
sušiktas reikalas. 

— Nežinau, bet džiaugiuosi, kad jie nervinasi. — Eva įžengė į 
liftą ir nuspaudė keturiasdešimt penktą aukštą. — Tai mane pakylėja. 


KETURIASDEŠIMT PENKTAJAME TVYROJO RAMI IR IŠ- 
taiginga atmosfera — šiltos spalvos, stora kiliminė 


danga, lapuoti vazoniniai augalai ir stilingas laukia- 


masis. 


Šešių pėdų ūgio blondinė ant stačių it bokštai aukštakulnių, 
vilkinti juodu kostiumėliu su trumpu sijonėliu, pasveikino Evą ma- 
lonia profesionalia šypsena. 

— Pareigūne? 

— Leitenantė Dalas, detektyvė Pibadi. 

— Aš — Tuva Gunarson, pono Jang-Sakso administratorė. Ga- 
liu paklausti, su kuo tai susiję? 

— Tai policijos reikalas. 

— Taip, žinoma. — Ramus balsas ir laikysena nė kiek nepaki- 
to. — Malonėkite su manimi. 

Kaip blondinė gebėjo sklandžiai judėti ant kojokų, atrodė lyg 
stebuklas, bet ji judėjo, — per laukiamąjį, pro stiklines duris į kori- 
dorių su ištisinių langų sienomis iki pat plačių dvivėrių durų. Lyg 
pasipuikuojančiu mostu atidarė abi jų puses į erdvų prašmatnų savo 
boso kabinetą. 

Dar daugiau stiklo, dar daugiau ištaigos dviejose pokalbiams 
skirtuose sektoriuose, elegantiškas sidabrinis gėrimų baras su 
įmontuotais kriaukle ir šaldytuvu, o greta — kraujo raudonio odinė 
kėdė aukšta atkalte. 

— Ponas Jang-Saksas tuoj ateis. Gal ko nors pageidautumėte? 

Ji atidarė sienos plokštę, atidengdama virtuvės skyrių su visiš- 
kai sukomplektuotu baru ir spindinčiais rubino spalvos stikliniais 
indais. 

— Ne, dėkui. Seniai čia dirbate? 

— Šešeri metai, ketveri — kaip pono Jang-Sakso administra- 
torė. 

— Kokios jo pareigos? 

— Vyriausiasis finansininkas. Ponia Jang — vyriausioji vykdo- 
moji direktorė. Šiuo metu ji išvykusi iš šalies. 

— Taip, aš girdėjau. O Baidenas? 

— Ponas Baidenas — vyriausiasis operacijų direktorius. Ponas 
Baidenas Vyresnysis pasitraukęs į pensiją. 

Administratorė žvilgtelėjo į duris, ir jos veidas nežymiai persi- 
mainė. Eva pastebėjo į jį plūstelint karštį, kai įėjo bosas. 

Kone užuodė išsiskiriant šaltos administratorės feromonus. 

Netoli keturiasdešimties, nusprendė Eva. Dailus kaip vaikinas 
iš plakato, puikus kostiumas. Turtingo žmogaus įdegis, sporto salėje 
išmankštintas kūnas ir greita kreiva šypsenėlė, moterims veikiausiai 
kerinti. 

Taip pat ir vyzdžiai — siauri it smeigtuko smaigalys, būdingi 
esantiems aukštai, jeigu ne visagaliams. 

— Atleiskite, kad priverčiau laukti. Karteris Jang-Saksas. — Jis 
paėmė Evos ranką, veikiau spustelėjo nei pakratė, taip pat pasisvei- 
kino ir su Pibadi. — Atsisėskime. Tuva, kaip dėl tavo nuostabios 
kavos? Ji paruošia kai ką ypatinga. 

Jis pamerkė akį. 

— Deja, man nepranešė jūsų pavardžių. 

— Leitenantė Dalas, detektyvė Pibadi. 

— Regis, atpažinau jus. — Jis pakraipė pirštu, ir ant didžiojo 
žybtelėjo graviruotas žiedas. — Rorko žmona ir holivudinio ren- 
ginio Niujorke centrinė figūra. Tajus ir aš eisime į filmo premjerą. 
Tuva, mes čia priimame įžymybes. 

— Policiją, — pataisė Eva. — Atėjome ne pasivaišinti nuosta- 
bia kava. 

— Vis tiek ta proga galėtumėte ir paragauti. Labai laukiu prem- 
jeros, ypač dabar, kai su jumis abiem susipažinau. — Jis atsilošė, skės- 
telėjo rankomis — kiekvienas judesys vos truputį perdėtas nuo che- 
minių medžiagų sukeltos energijos. — Ir kuo gi galiu jums padėti? 

— Ar pažįstate Martą Dikenson? 

— Lyg nesu girdėjęs. Tuva? 

— Ji buvo auditorė iš „Briuverio, Kailo ir Martinio“. Ją nužudė. 

— A. Teisybė. — Jang-Saksas mirksnį nutaisė rimtą veidą. — 
Draugužis Briuveris dėl to asmeniškai man paskambino. Buvau pa- 
miršęs. Iš pradžių auditą vykdė ne ji, o... 

— Čezas Parcaris, — pasufleravo Tuva, atnešdama padėklą su 
kava. 

— Teisingai. Mielas vaikinas. Pateko į kažkokią avariją. Briu- 
veriui ir kitiems nepasisekė. 

— Galite pasakyti, kur buvote užvakar vakare tarp devintos ir 
dvyliktos? 

— Užvakar vakare? 

Jis atrodė, lyg ji būtų paklaususi, kur buvo prieš penkerius me- 
tus antradienį, lygiai antrą penkiolika. 

— Dalyvavote „Pokerio vakare“ savo klube. Jūsų vairuotojas 
paėmė jus septintą, — jam priminė Tuva. 

— Taip, taip. Nė velnio nepavyko išlošti. Tik atsakančiai užsi- 
pyliau, bet mat juos galai, viskas kilniam reikalui. 

— Kuriuo laiku palikote klubą? — paklausė Eva. 

— Nesu tikras. Kadangi lošti visai nesisekė, išėjau anksti. Gal- 
būt pusę dešimtos ar dešimtą. 

— Ir parvažiavote namo. 

— Na, ne. — Jis paskersavo į Tuvą, gūžtelėjo pečiais. — Užsu- 
kau pas Tuvą. Galėčiau pasakyti, kad dirbome iki vėlumos, bet, po 
šimts, juk čia mes visi suaugę. Nepamenu, kada išėjau. 


J.D. ROBB + SUSKAIČIUOTOS MIRTYS 145 


Tamsiai nuraudusi, Tuva stovėjo labai tiesi. 

— Tuoj prieš pirmą nakties. 

— Kurgi ji nežinos. — Jang-Saksas vėl mestelėjo tą greitą, krei- 
vą šypsenėlę, darsyk pamerkė akį. — Didelio čia daikto. Mes abu 
vienišiai. Ei, Tajau, ateik, susipažink su pačia leitenante Dalas ir Pi- 
badi. 

Dar vienas vaikinas iš plakato, tamsus, palyginti su šviesiu 
Jang-Saksu, mąslaus, niūraus veido, kuris kai kurioms moterims 
toks pat patrauklus kaip ir kreiva šypsenėlė. Jis klestelėjo ant kėdės, 
lyg būtų labai išsisėmęs. 

— Tuva, o jeigu įpiltum dar puodelį? Kava man praverstų. — 
Jis patenkintas savimi gudriai nusišiepė Evai. — Taigi medžiojate 
klonus? 

— Žudikus, — atrėmė ji. — Martos Dikenson žudikus. 

— Kieno? 

Tuva vėl suteikė informacijos ir atnešė dar vieną puodelį. 

— Nesuprantu, ką tai bendra turi su manimi... su mumis. Gai- 
la moters, bet paprasčiausiai dėl to reikalo bus paleistas dar vienas 
spartusis skaičiuotuvas. 

— Norėčiau žinoti, kur buvote nuo devintos iki dvyliktos už- 
vakar vakare. 

Jis užvertė aukštyn akis, bet vis dėlto išsitraukė skaitmeninį 
kalendorėlį. 

— Maršrutiniu reisu nuskridau į Saut Bičą, į ten surengtą po- 
būvį. Tu susigundei tuo pokeriu, — jis pasisuko į Jang-Saksą. — Sa- 
kei jaučiąs, kad tau seksis. Jis pralošė. — Baidenas pamojo nykščiu 
į savo bendradarbį. — O man pasisekė. Sugrįžau vakar rytą, apie 
dešimtą. 

— Mums reikės patikrinti jūsų abiejų alibi. 

— Dėl kažkokios buhalterės? 

Pirmą sykį Baidenas parodė šiokį tokį susidomėjimą ir ap- 
maudą. 

— Taip, dėl kažkokios buhalterės, kuri tuo laiku, kai buvo nu- 
žudyta, atliko jūsų kompanijos auditą ir į kurios kabinetą praėjusią 
naktį įsilaužė. Paimtos jos padarytos jūsų dokumentų kopijos. 

— Velniava. Tai negerai. 

Lyg nebūtų tuo tikras, Jang-Saksas pažvelgė į Tuvą. 

— Būtų išmintinga nedelsiant informuoti savo finansų kon- 
sultantus ir teisininkus, — pradėjo Tuva. — Pakeisti visus prieigos 
kodus, taip pat... 

— Po šimts, kas per sumauta sauga ten pas juos... Kur, velniai 
rautų, tai yra“ 

— „Briuveris, Kailas ir Martinis“, — vėl pasufleravo Tuva. 

— Mes išspardysime jiems subines, gali dėl to neabejoti. 

— Nesame jų klientai, — jam pasakė Tuva. — Juos priskyrė 
teismas. 

— Tad sukviesk tuos prakeiktus teisininkus ir dar ką nors, kas 
nėra priskirtas kaip sukruštas idiotas. 

— Arjūs žinote, — įsiterpė Eva, — kad Martos Dikenson kūną 
aptiko Bredlis Vaitstounas prie pastato, rekonstruojamo VIN gru- 
pės užsakymu? | 

— Velniai rautų, iškviesk per saitą Robą, — įsakė Baidenas. — 
Ir pateik čia esančiai tai Rorko išlaisvinimo iš kalėjimo kortelei* 
mūsų teisininkų pavardes. Mes baigėme. 

Eva pamažu atsistojo, ir tai, ką pamatė jos veide, privertė Bai- 
deną neramiai pasimuistyti. 

— Nenorėjau įžeisti. 

— Protingai elgiatės. Jums nederėtų įžeidinėti farų, pone Bai- 
denai, ypač kai esate įklimpęs į tyrimą dėl žmogžudystės. 

— Pasikalbėkite su teisininkais. Aš baigiau. — Jis pašoko ant 
kojų. — Ir tuojau pat suieškokite Robą. Atsiųskite į mano kabine- 
tą. — Baidenas išlėkė pro duris. 


*  Užuomina į „Monopolio“ žaidimą, jame yra tokio pavadinimo kortelė. 

— Aš atsiprašau, — pradėjo Jang-Saksas. — Kai susinervina, 
Tajus linkęs užsipulti žmones. 

— Įdomu. Kažkas tikrai užpuolė Martą Dikenson. Dėkui už 
kavą. Palaikysime ryšį. 

— Kava tikrai buvo gera, — sumurmėjo Pibadi, kai abi ėjo at- 
gal į liftą. 

— Šokoladas. Kavoje truputėlis šokolado. 

— Tu tikra? 

— Atpažįstu šokoladą. 

— Ką gi, velniai rautų. Iki premjeros nevartoju saldumynų. 
Teisybė, čia nesiskaito, nes aš nežinojau, kad kavoje yra šokolado. 

— Tiesa. — Eva įžengė į liftą, saumurmėjo: — Šiknius. 

— Žinau. Iš tikrųjų tai jie abu tokie, bet Jang-Saksas nelygi- 
nant gerybinis šiknius. Galbūt todėl, kad užima šiek tiek aukštesnę 
padėtį. 

— Jis ne tik šiknius, bet ir kvailys. Administratorė žino dau- 
giau, nei jie abu kartu sudėti. Ji kaista dėl boso. Be jokios abejo- 
nės, dėl jo ir pameluotų. Bet žmogžudystei jis neturi ryžto. Bent 
jau asmeniškai to nesiimtų. Tas kitas? Jis galėtų ją užsakyti kaip 
priešpiečius. 

— Patikrinsiu duomenis apie juos. 

— Taip ir padaryk. Imamės kitų. „Aleksanderis ir Poupas'. 

„Aleksanderio ir Poupo“ biurai atrodė įmantriai orūs. Sunkūs 
baldai, meno kūriniai storuose paauksuotuose rėmuose — daugybė 
paveikslų su raiteliais ir bėgančiais šalia šunimis. 

Priimamajame visi kalbėjo prislopintais balsais, lyg būtų prieš- 
operacinėje palatoje ir lauktų chirurginės intervencijos. 

Bet įstaigos gilumon lydimos Eva ir Pibadi girdėjo pypsinčius 
saitus, reikalus tvarkančius balsus, skubius žingsnius. 

Sterlingo Aleksanderio kabinetas atspindėjo jo laukiamąjį: 
tamsūs atspalviai, minkštos pagalvėlės, elegantiškai nublukę kili- 
mai, įmantriai įrėminti meno kūriniai. 

Jis, klestinčiai atrodantis tamsiaplaukis vyras, sėdėjo prie savo 
rašomojo stalo. Elegantiški balto žilumo ruoželiai smilkiniuose ašt- 
riems, lyg skulptoriaus iškaltiems jo veido bruožams teikė papildo- 
mo orumo. 

Rankos mostu Aleksanderis parodė Evai ir Pibadi į kėdes ir 
lygiai taip pat išsiuntė tylų savo padėjėją. 

— Poupas tuoj čia atsiras. Aš jau kalbėjausi su Stiuartu Briu- 
veriu ir Džeiku Ingersolu — jūs žinote, kas jie tokie. Taip pat pasi- 
kalbėjau ir su mūsų juriskonsultu. Suprantu, jūs dirbate savo darbą, 
turite laikytis procedūrų, bet mudu su partneriu privalome veikti 
greitai, idant apsaugotume savo kompaniją, savo investuotojus. 

— Aišku. Ar pažinojote Martą Dikenson? 

— Ne. Mes dirbome su Čezu Parcariu. Jo vadovas mus infor- 
mavo, kad per kelionę iš miesto vyrukas buvo sunkiai sužalotas ir 
mūsų auditą, — o šio reikalaujama pagal kompanijos įstatus, — 
perims toji Dikenson. Paskui mums praneša, kad ji nužudyta. Ir da- 
bar įstaiga sukompromituota, konfidencialūs finansiniai duomenys 
pavogti. Akivaizdu, kas atsitiko. 

— Nejaugi? 

— Parcario avarija turėjo būti surežisuota, kad ši moteris galė- 
tų gauti į savo rankas mūsų duomenis. Kad ir kas tai padarė, veikė 
išvien su ja. Įtariu, kuris nors iš mūsų konkurentų. 

— Turite tokių agresyvių konkurentų? 

— Tai agresyvi rinka, turėtumėte žinoti, nes jūsų vyras neabe- 
jotinai yra visiškai įsitraukęs į nekilnojamojo turto sritį. 

— Atrodo nenatūraliai agresyvu vieną auditorių nukišti į li- 
goninę, o kitą nužudyti vien tam, kad būtų galima prieiti prie fi- 
nansinių duomenų. Bet, — pridūrė Dalas, nespėjus jam audringai 
sureaguoti, — mes tiriame visas galimybes. Todėl turiu paklausti, 
kur jūs buvote žmogžudystės vakarą. 

Jo skruostus užliejo tamsus raudonis. 

— Jūs drįstumėte? 

— O, taip. Jeigu nesutiksite atsakyti, o turite tokią teisę, aš tai 
suprasiu taip, kad jums nebus malonu. 

— Man jūsų laikysena nepatinka. 

— Esu daug kartų tai girdėjusi, ar ne, Pibadi? 

— Taip, tikrai. 

— Jaunoji moterie... 

— Leitenante, — atkirto Eva. 

Aleksanderio krūtinė dusyk sukilsavo. 

— Mano tėvas įkūrė šią firmą, kai jūs nė nebuvote gimusi. Ir 
pastaruosius septynerius metus jai vadovauju aš. Mes tarpininkavo- 
me parduodant gubernatoriaus užmiesčio namą. 

— Labai miela. Vis dėlto norėčiau žinoti, kur buvote. Tai for- 
malumas, pone Aleksanderi. Ne asmeniška. 

— Man asmeniška. Pasikviečiau savo žmoną ir kelis draugus 
pietų į „Obuolio viršūnės“ restoraną. 

— Tai turėjo būti po to, kai jūs susitikote su Džeiku Ingersolu 
iš VIN grupės išmesti po kelias taureles. 

Kaip ir Galahadas prieš pusryčius, Aleksanderis kone kiaurai 
nuvėrė ją akimis. 

Evai nekilo pagunda jam pasiūlyti kumpio. 

— Taip, mudu aptarinėjome reikalą, kurio neturiu noro nei 
pareigos jums atskleisti. Grįžau namo pasiimti žmonos ir automo- 
biliu nuvažiavome į restoraną, kur aštuntai valandai buvo užsakytos 
vietos. Išėjome beveik prieš pat vidurnaktį. 

— Aišku. 

Tyliai bilstelėjo, lyg duris pakrapštytų pelė. 

— Įeikite! — subaubė Aleksanderis, ir pelė įskuodė. 

— Atleisk, mane užlaikė. 

Liguistai liesas vyriškis pailgu veidu, su atlėpusiomis abipus 
galvos didžiulėmis ausimis atkišo Evai minkštą delną. 

— Leitenante Dalas, atpažįstu jus. Ir detektyvę Pibadi. Labai 

malonu su jumis susipažinti, ir dar prieš premjerą. Mudu su žmona 
labai jos laukiame. Taip pat ir tu, Sterlingai, su Zelda. 

— Tuščioms kalboms neturime laiko, — nukirto Aleksanderis. 

— Žinoma. Atleisk. Aš — Tomas Poupas. 

— Mums reikia išsiaiškinti šį mėšlą, Tomai. 

— Žinau. — Poupas iškėlė rankas. — Susisiekiau su visais, apie 
kuriuos kalbėjome. Viskas bus gerai, Sterlingai. 

— Kažkas bando mums kenkti. 

— Mes to nežinome. Nesinervink. Kai pagalvoji, mes buvome 
ne vieni tokie. O moteris mirusi. Mirusi. — Jis žvilgtelėjo į Evą. — 
Turėjo du vaikučius. Girdėjau tai iš žiniasklaidos pranešimų. 

— Taip. Turiu paklausti, kur jūs buvote tą vakarą, kai ją nužudė. 

— O. Dievuliau. Žinoma, žinoma. Buvau namie. Mudu su žmo- 
na vakarojome namie. Duktė buvo išėjusi su draugais. Mes nerima- 
vome. Ji šešiolikos. Tai kelia daug rūpesčių. Buvome visą vakarą na- 
mie, o duktė grįžo dešimtą — laiku. — Tai pasakęs, jis nusišypsojo. 

— Ar tą vakarą su kuo nors matėtės arba kalbėjotės, išskyrus 
savo žmoną ir dukterį? 

— A... Tiesą sakant, kalbėjausi su savo motina. Mudviejų mo- 
tina, — pasitaisė jis, žvilgtelėdamas į Aleksanderį. Mudu įbroliai. 

— Tikrai? 

— Taip, ketinau pasakyti, Sterlingai, bet viskas buvo taip apsi- 
vertę aukštyn kojomis, kad pamiršau. Kalbėjausi su savo motina ir, 
o taip, su kaimynu iš dešinės. Kai vedžiojau šunį. — Kiekviename 
sakinyje jautėsi atsiprašoma gaidelė. — Pamiršau pasakyti, kad iš- 
ėjau pavedžioti šuns. Kai tik galime, paprastai mudu su kaimynu 
vedžiojame šunis drauge. Tai ir darėme. Apie devintą. 

— Gerai. Dėkui. Šio audito reikalaujama pagal jūsų įstatus? 

— Taip, — patvirtino Aleksanderis. — Mano tėvas tokį reikala- 
vimą įrašė kurdamas kompaniją. Jis išsamios sąskaitybos šalininkas. 

— Tai padeda palaikyti firmą švarią. — Poupas atsikrenkš- 
tė. — Mano motina visada taip sako. Ji iš pradžių atėjo į firmą bend- 

radarbe, paskui tapo visateise partnere. Nors jos ir Aleksanderio 
Vyresniojo asmeninio gyvenimo keliai išsiskyrė, juodu liko verslo 
partneriais, kol abu pasitraukė į pensiją. 

— Nebūtina plėstis apie šeimyninius reikalus, — nukirto Alek- 
sanderis . 

— Kodėl, įdomu, — paprieštaravo Eva. — Ar dėl ankstesnių 
auditų kildavo kokių nors problemų? 

— Visiškai ne. — Poupas atsakė pirmas, paskui žvilgtelėjęs į 
savo įbrolį susiraukė. — Neketinu kalbėti be eilės, bet, nors ir tu- 
rėjome smulkių nesklandumų, juos kaipmat išsprendėme ir labai 
didžiuojamės vadovaudami tokiai švariai firmai. 

— Gal būtų kokia nors galimybė gauti tuos ankstesnius auditus? 

— Tikrai ne. — Šįsyk pirmas prašneko Aleksanderis jau visiš- 
kai kitokiu tonu. — Ką gi, tai visas laikas, kurį galime skirti. Pasižiū- 
rėkite į konkurentus. Akivaizdu, ši moteris buvo įvelta į kažką, kas 
kainavo jai gyvybę. O čia — mes aukos. 

— Taip. Jūs aukos. Dėkui už sugaištą laiką. 

Kol jos liftu leidosi į vestibiulį, Eva piktai nusišiepė. 

— Dar vienas šiknius. 
spėsi, kad jie susigiminiavę. 

— Aleksanderis nemano, kad jie susigiminiavę. Laiko jį rakšti- 
mi subinėje, jeigu ne pastumdėliu. O Poupas tai žino. Aleksanderis 
lošia aukos korta, ir stipriai, o tai man skamba įtartinai. 

Kol jos ėjo per vestibiulį, Eva atkūrė galvoje pokalbį. 

— Aleksanderis lošia stambiai, bet kol mudvi ten buvome, jo 
saitas nė sykį nesuskambėjo, ir galiu lažintis, kad dėl mūsų jis įsakė 
laikinai sustabdyti komunikacijas. O Poupo kišeninis saitas du ats- 
kirus kartus suzvimbė. 

— Aš nepastebėjau. Užtat tikrai pastebėjau, koks švarus buvo 
Aleksanderio rašomasis stalas. Be jokio darbo ant jo. 

— Lažinuos, visą žemą ir purviną darbą, vidinį darbą, atlieka 

Poupas, o jis tik vaidina svarbų tūzą. O kai atlieki žemą ir purviną 
darbą, gali daug kur prieiti. 

— Neatrodo, kad jis galėtų vogti, sukčiauti ir žudyti. 

— Dauguma taip neatrodo, Pibadi. Štai kodėl vagia, sukčiauja 
ir žudo, kol mes juos sučiumpame. Imamės kito. 


BIURAI „JŪSŲ BŪSTAS“ PLYTĖJO PER DU AUKŠTUS KOMERCINĖS MIES- 
to dalies sklype. Eva įsivaizdavo, kad ten galėtų patogiai gyventi ke- 
turių asmenų šeima, nes projektas veikiau pritaikytas nuosaviems 
namams nei darbovietei. 

Darbo vietos salėje rikiavosi aplink blykčiojantį židinį su at- 
braila, ant kurios stovėjo žvakidės ir gėlės. Antras darbo vietų plotas 
šliejosi prie plataus lango. Šioje erdvėje moteris planšetėje kažką de- 
monstravo jaunai porelei, kuri atrodė labai susidomėjusi. 
nio administratoriai, o asmeniškai viena iš keturių firmos steigėjų. 

— Latiša Vens. — Aukšta, pribloškianti juodaodė žvaliai atkišo 
paspausti ranką. — Endžė užsiėmusi su keliais naujais klientais, bet 
aš turiu šiek tiek laiko. Jeigu norite, galime pasikalbėti viršuje. Gal 
ko nors pageidausite? Mes turime šviežių sausainių. Jie žudantys. 

— Ne, dėkui, — atsisakė Eva, nustelbdama tylų Pibadi atodū- 
sį. — Galima pamatyti kitas jūsų partneres? 

— Abi, Holė ir Klerė išvykusios darbo reikalais. Tikiuosi, jos 
netrukus grįš. — Rožine saldainio spalva nudažytais plaukiojančiais 
laiptais ji nusivedė jas viršun. — Jūs dėl tos moters, kurią nužudė, 
Martos Dikenson? 

— Taip. 

— Tą dieną aš kalbėjausi su ponu Gibonsu, ir jis paaiškino apie 
nelaimę, taip pat mane patikino, kad tai nesukels jokios gaišaties. 

— Ar jūs kada nors buvote susitikusi arba kalbėjusi su ponia 
Dikenson? 

— Taip. — Latiša nusivedė pro miegamojo ekspoziciją į ge- 
rai įrengtą prašmatnų biurą, kuriame prie kompiuterizuotos darbo 
vietos su lentynomis virš jos triūsė moteris. — Atleisk, Kase, man 
reikia šio kambario. 

— Be problemų. Aš toliau tęsiu bendrojoje darbo salėje. 

Kai moteris išsmuko pro duris, Latiša atsisėdo ant pilkos iš- 
lenktos kėdės. 

— Kasė mūsų įstaigos vadybininkė. Taip, buvau susitikusi su 
Marta. Prieš juos nusamdydamos, mes keturios apsilankėme Briu- 
verio biuruose. Mat mėgstame susipažinti, kas kaip. Ten mums la- 
bai patiko. Patiko ir Marta, tad tikėjomės, kad ji galės imtis mūsų 
buhalterinių knygų, tačiau ji tuo metu neturėjo laiko. O Džimas 
puikus, ir mes viliamės, kad jis greitai visai pasveiks. Bet Marta... 
Vos prieš savaitę su ja kalbėjausi. 

— Apie ką? 

— Ji norėjo mus nusamdyti. 

— Dėl ko? 

— Mes organizuojame. Abi su Endže pradėjome nuo priva- 
čių namų, tiesą sakant, nuo kambarių. Atvykdavome, sistemiškai 
suprojektuodavome, padėdavome klientui atsikratyti to, kas nerei- 
kalinga, o tai kartais gali būti sunku — perprojektuoti erdvę, jei- 
gu būtina, ir taip toliau. Apie šešis mėnesius tai buvo tik Endžės ir 
mano reikalas, paskui sporto salėje pradėjau kalbėtis su Hole. — 
Latiša pakeitė padėtį, persikryžiavo dailias kojas. — Ji dirbo pas vie- 
ną interjero projektuotąją ir svarstė imtis savarankiškos veiklos. Bet 
užuot taip padariusi prisidėjo prie mūsų. O Endžė atsivedė Klerę, 
kuri iš tikrųjų buvo įstaigų vadybininkė. Ji atvėrė mums aukštesnį 
lygmenį, padėdama organizuoti, reorganizuoti, perprojektuoti biu- 
rų patalpas. Ir šios patalpos — Klerės idėja. 

Ji pamojo į loftą. 

— Kad galėtų dirbti produktyviai ir efektyviai, biurai neturi 
atrodyti kaip biurai. Svarbu sugebėti klientams parodyti, ką galima 

padaryti, kiek produktyvumo ir patogumo jie gali sutalpinti į savo 
erdves, šių neužgriozdindami. Atleiskite, tai ne į temą. 

— Ne, bet naudinga žinoti. 

— Marta su manimi susisiekė. Norėjo nustebinti savo vyrą — 
pertvarkyti jo namų biuro erdvę ir jų miegamąjį. Mudvi susitarėme 
susitikti ir viską apžiūrėti vietoje. Endžė ir aš turėjome ten su ja pa- 
simatyti ateinantį pirmadienį. 

— Ar judvi kalbėjotės po to, kai ji perėmė jūsų auditą? 

— Ne. Kitą dieną ketinau jai nusiųsti elektroninį laišką — tik 
aptarti pagrindinių dalykų. Mes visos susirūpinusios dėl Džimo, ir 
aš norėjau suteikti jai šiek tiek laiko susipažinti su mūsų byla. O 
paskui... 

— Jūs šiame versle maždaug jau penkeri metai? 

— Panašiai. 

— Verslas sekasi. 

— Taip. — Ji vėl pagyvėjo. — Daugelis žmonių nežino, kaip 
pradėti, kaip liautis, kaip nusistatyti naują tikslą, pakeisti viziją. O 
mes tą ir darome. 

— Ir šis auditas susijęs su būsimu susijungimu? 

— Taip. Į mus kreipėsi kompanija, projektuojanti ir gaminanti 
sisteminę įrangą bei priemones. Jiems neblogai sekasi verslas inter- 
netu, bet šiaip nesugebėjo išlaikyti ko nors daugiau nei mažos par- 
duotuvės fasado. Daugiau apyvartinių lėšų ir ryšių — štai ko jiems 
reikia. Mes vedame derybas dėl jų sujungimo su mūsų firma. Prieš 
žengdamos kitą žingsnį, norėjome aiškių skaičių, — mūsų ir jų, — 
todėl primygtinai pareikalavome išsamių auditų. Šitai atlikus, bus 
žengtas didelis žingsnis į priekį. Jis reikš plėtrą, bus rastos mažme- 
ninės prekybos ir biurų patalpos šiai naujai verslo krypčiai, sukom- 
plektuotas personalas. Mums reikia įsitikinti, kad finansiškai esame 
pasirengę, ir abi šalys turi neabejoti, kad tam yra pagrindas. 

— Jūsų finansų konsultantas į tai įtrauktas? 

— Taip, viską Žino ir dirbo su Džimu. Beje, aš taip pat žinau, iš 

žiniasklaidos pranešimų, kad Martos kūnas rastas kaip tik ten, prie 
naujojo VIN pastato. Labai... nemalonu turėti tiek daug sąsajų su 
žmogžudyste. 

— Jūs VIN dirbate su Džeiku Ingersolu. 

— Taip. Kupinas energijos, — nusišypsojo ji. — Entuziazmo. 
Po pasimatymo su Džeiku mudu visada sakome, kad jaučiamės 
taip, lyg galėtume pertvarkyti pasaulį. Endžė su juo kalbėjosi vos... 
O, štai ir ji. 

Vidun skubiais žingsniais įsiveržė smulki brunetė, atkišo ran- 
ką Evai, paskui Pibadi. 

— Endžė Karabeli. Turiu pasakyti, nuostabu su jumis susipažin- 
ti, nors ir baisu. Mūsų čia uždavinys — organizuoti „Rorko pasaulį . 

— Endže, — susiraukė Latiša. 

— Ak, baik, tai faktas. Mes visos taip gailimės dėl Martos. 
Mums ji patiko, ir laukėme pradėti kartu dirbti. Ką jums reikia ži- 
noti? 

— Mes greitai tai užbaigsime, jeigu abi pasakysite, kur buvote 
žmogžudystės vakarą, nuo devintos iki dvyliktos. 

Endžė pažvelgė į Latišą. 

— Ar tau neatsibosta visada būti teisiai? 

— Ne. 

— Tiša sakė, kad prisistatys farai ir užduos kaip tik tokį klausi- 
mą. Aš pasakiau: „Neprisistatys. Kodėl turėtų?“ O ji pasakė... 

— Sąsajos, — pabaigė Latiša. 

— Taigi mes kalbėjomės apie tai, visos. 

— Norėjote suderinti savo pasakojimus, — švelniai pasakė Eva. 

— Dievaži, kaip tik panašiai ir buvo. — Endžė prislopintai su- 
sijuokė. — Ne, tik norėjome pasiruošti, ypač kai iš pranešimų suži- 
nojome, kad tyrimui vadovaujate jūs, nors vis tiek įsivaizdavome, 
kad atsiųsite kokį kitą detektyvą. Bet aš tikėjausi, kad ateisite jūs, 
nes užsiimu ta Rorko užduotimi. Profesionaliai, — pridūrė ji nusi- 
šypsodama. 

— Kas Endžei galvoje, — įsiterpė Latiša, — paprastai išsprūsta 
nuo liežuvio. 

— Tai tiesa. Kodėl išsisukinėti? Tai nedalykiška. Ir štai jūs čia, 
klausiate. Aš pasirengiau, bet vis tiek man verčiasi skrandis. 

— Kodėl man nepratęsus? — pasisiūlė Latiša. — Mes visos bu- 
vome čia — visos penkios — iki maždaug pusės dešimtos. Po darbo 
valandų turėjome personalo susitikimą ir Klerė pagamino airišką 
troškinį. 

— Ji mėgsta gaminti valgį, — paaiškino Endžė. — Kasė išėjo 
pirma. Pernai rugsėjį ji ištekėjo ir norėjo grįžti namo pas savo mie- 
ląjį. Paskui išėjo Holė pasimatyti su tuo vaikinu, su kuriuo pasta- 
ruoju metu susitikinėja. Jis turėjo nusivesti ją į šokius. O manęs tai 
niekas nesiveda į šokius. Ji atrodė visiškai apšalusi, ar ne, Tiša? 

— Taip. Endžė ir Klerė išėjo drauge. 

— Abi kartu važiavome taksi. Mat mudvi gyvename tame pa- 
čiame pastate. Vienas iš mūsų kaimynų rengė vakarėlį, tad mes pa- 
taikėme ten. 

— O aš užrakinau biurą ir parsigavau namo, nes šiuo metu 
su nieku nebendrauju, — užbaigė Latiša. — Pėsčiomis. Tai tik už 
penkių kvartalų. 

— Norėčiau, kad naktimis viena nevaikštinėtum, — pamokė 
Endžė. 

— Turiu karatė juodąjį diržą ir nešiojuosi „Atšok“*. Vienuolik- 
tą jau gulėjau lovoje. Viena. 

— Pati kalta. Jeigu būtum suteikusi Kreigui antrą šansą, manau... 

— Endže, nemanau, kad šiuo metu leitenantei Dalas ir detek- 
tyvei Pibadi būtų įdomus sekso stygius mano gyvenime. 

— Juk seksas visiems įdomu, tiesa? — Endžė nusišiepė į Pibadi. 

— Sunku su tuo ginčytis. 

— Galiu jūsų paklausti? 


* Kalbama apie modernų firminio pavadinimo (angl. Back-Off) elektrošoko savigynos 
ginklą. 

Pibadi sumirksėjo. 

— Gerai, klauskite. 

— Ar buvo perdėm siurrealu tirti nužudymą moters, kuri tele- 
vizijos seriale vaidina jus? Ji lyg buvo panaši į jus, ypač reklaminėse 
nuotraukose. Turėjo būti iš tikrųjų savotiška. 

Ant savo lenktosios kėdės Latiša tik atsiduso. 

— Taip, buvo keista. 

— Ir visiškas skandalas, o tai tik prideda pikantiškumo — ne- 
vartyk akių, Tiša, tikrai taip. Galėčiau ką nors nužudyti, kad tik pa- 
tekčiau į premjerą Niujorke. Kalbu ne tiesiogine prasme, — skubiai 
pasitaisė ji. — Aš iš tikrųjų nervinuosi, o paprastai išlieku šalta. 
Nesu nervinga, išskyrus dabar. Niekada nebuvau apklausiama po- 
licijos. Ir paskui štai jūs, Aikovo policija. Ir Rorko farė. Ir, dievaži, 
atleiskite, bet man tikrai patinka jūsų batai, — pasakė ji Pibadi. 

— Dėkui, ir man. 

Latiša atsistojo, išėmė iš spintelės butelį vandens, padavė savo 
draugei. 

— Še, atsigerk, giliau kvėpuok. Kvėpuok, atsigerk. 

— Dėkui. — Endžė įkvėpė oro, atsigėrė. — Esame apsukrios 
ambicingos moterys, sudėjome savo talentus ir šį tą nuveikėme. Ir 
stengiamės tai pakelti į aukštesnį lygmenį. Mes atliekame gerą dar- 
bą, gerai uždirbame pragyvenimui ir tai darydamos jaučiame malo- 
numą. Ir tikrai apgailestaujame dėl to, kas atsitiko Martai. 

Latiša prisilenkė ir spustelėjo Endžei ranką. 

— Apie tai ir kalbama. 

— Tik dar pora dalykų, — įsiterpė Eva. — Ar žinote, kad į 
Briuverio kompaniją buvo įsilaužta? 

— Taip. Maždaug valandą prieš jums ateinant ponas Briuveris 
pats asmeniškai mums paskambino, — Evai pasakė Latiša. — Atro- 
do, jiems smūgis po smūgio. 

— Ar jūsų finansinių dokumentų vagystė sukeltų kokių nors 
problemų? 

— Nežinau. Taip nemanau. Esame palyginti maža įmonė, ir 
tuo, kas yra dokumentuose, būtų pasidalyta su atstovais kompani- 
jos, su kuria galvojame jungtis. Galbūt šis incidentas pristabdys su- 
sijungimą, bet mums neskubu. 

— Norime dėl to palūkėti, — pridūrė Endžė. — Atrodo, lyg 
ir puikiai tinka, bet taip buvo ir su tais pasakiškais batais, kuriuos 
praėjusią savaitę nusipirkau, o paskui galiausiai teko juos atiduoti 
Klerei, nes pritrynė man pūsles. Suprantate, ką sakau? 

Pibadi nusišypsojo. 

— O, dargi kaip. 

— Šiaip ar taip, — tęsė Latiša, — Kasė apie tai kalbėjosi su Džei- 
ku. — Esmė ta, kad mes buvome gudrios ir švarios, tad jeigu duo- 
menys iš jų išeis, nieko tokio. Be to, mes jau pakeitėme visus savo 
prieigos kodus, perspėjome mus kredituojančias kompanijas ir taip 
toliau. Panašu, kažkas stengiasi labiau kenkti Briuveriui nei mums. 


— NE ŠIKNĖS, — PADARĖ IŠVADĄ PIBADI, VĖL ĮSIROPŠDAMA Į AUTO- 
mobilį. 

— Ne, bet ir ne šikniai sukčiauja, vagia ir žudo. 

— Nematau jokio motyvo. 

— Galbūt tame susijungime yra kas nors ne taip. Galbūt kuri 
nors iš jų siekia pasipelnyti, o kitos apie tai nežino. — Eva gūžtelėjo 
pečiais. — Kol kas nieko negaliu pasakyti, bet sąsajų kažkur yra. 

— Man jos patiko. Įdomu, kokią kainą ima. Man su Maknabu 
praverstų šiek tiek pertvarkyti mūsų būstą. | 

Šiuo metu Evai labiau rūpėjo pertvarkyti savo užrašus ir mintis. 

— Manęs laukia konsultacija su Mira, ir noriu viską surikiuoti, 
kol vėl nusitaikysime į VIN partnerius. Tu pradėk tikrinti visų ali- 
bi, nuo viršaus iki apačios. O aš susisieksiu su Las Vegaso policijos 
valdyba, pasidomėsiu ta eismo avarija, kuri užsuko visą šį reikalą. 


KAI SUGRĮŽO Į SAVO DARBOVIETĘ, EVAI REIKĖJO DAUG 
ką nuveikti. Detektyvai turėjo atlikti pavestus tyri- 


mus arba ją iš naujo informuoti apie esamą padėtį. 
Būtina perskaityti ir iššifruoti Maknabo raportą apie Briuverio 
pastato apsaugą ir aukos stalinio kompiuterio duomenis. 

Jai pačiai reikėjo atnaujinti informaciją elektroninėje lentoje 
ir užrašuose. Paskui atsigerti kavos ir kelių ramių minučių viskam 
surikiuoti. 

Kai į savo išmaniosios lentos ekraną kėlė paskutiniąsias foto- 
grafijas, į durų staktą pabarbeno Truhartas. 

— Atleiskite, kad trukdau, leitenante. Ar turite minutėlę... Ei, 
aš ją pažįstu. 

— Ką? 

Jis įėjo ir pirštu pabaksnojo į Holės Novak atvaizdą. 

Suintriguota Eva atidžiau įsižiūrėjo į „Jūsų būsto“ partnerės 
fotografiją. Patraukli, mišrios rasės, panaši į azijietę. Gyvą veidą su 
šviesiai žaliomis akimis supo tamsūs plaukai. 

— Iš kur? 

— Stengiuosi prisiminti, — pasakė jis. — A, taip, ją — jos 
kompaniją — nusamdė modernizuoti mano motinos biurą. Tai yra 
biurą, kuriame dirba mano motina. Sykį tenai buvome susitikę. Ji 
įtariamoji? 

— Taip nemanau, bet papasakok apie ją. 

— Draugiška, energinga. Atkakli, pasak mano mamos, tačiau 
gerąja prasme. Žinau, mamai ji patiko. Labai norėjo, kad ir mano 

teta ją nusamdytų, nes mano teta — nelyginant žiurkė kaupikė. Kai 
moteris sužinojo, kad esu faras iš Centrinės būstinės, tuoj pat pra- 
kalbo apie tai, jog mums praverstų geras organizatorius, esą galinti 
iš to lažintis, o paskui dar pajuokavo apie kovą su nusikalstamumu 
didinant darbo našumą. Pamaniau, tai gana keista. 

Kalbėdamas jis apžvelgė ekraną. 

— Ji ir jos kompanija susijusios su Dikenson nužudymu. 

— Su Dikenson nužudymu daug kas susiję. 

— Didelis verslas, dideli pinigai. — Nuo klausiamo Evos 
žvilgsnio Truhartas nežymiai raustelėjo. — Kalbu apie Jang-Saksą 
ir Baideną. Jų verslas ir lydinčios paskalos sulaukia žiniasklaidos 
dėmesio. Naujoji pasaulio galingųjų ir panašių veikėjų vada. 

— Tarkim? 

— Na, man jie atrodo pagedę, visagaliai ir pasipūtę. Veikiausiai 
toks įspūdis neteisingas, nes suformuotas žiniasklaidos ir perdėtas. 

— Ne, pasakyčiau, kad šiuo atveju tai teisinga ir tikslu. Ir dar 
pridurk — šikniai. 

— Turbūt ir mano toks įspūdis. 

— Pasakyčiau, tai viską apibendrina. Ko tau reikia, Truhartai? 

— Ak, atleiskite, leitenante. Iš tiesų nieko. Aš... tik norėjau pa- 
dėkoti, kad suteikėte man šansą laikyti detektyvų egzaminus. 

— Nusipelnei to šanso, ir Baksteris tave rekomendavo. Dabar 
visa kita priklauso nuo tavęs paties. 

— Taip, leitenante. Aš jūsų nenuvilsiu. Paėmėte mane tiesiog 
nuo šaligatvio, — skubiai tęsė jis. — Atsivedėte į Centrinę būstinę 
ir priskyrėte Baksteriui. Ir jis daug ko mane išmokė, leitenante. Aš 
daug sužinojau ir tikrai jūsų nenuvilsiu. 

— Tu gerai dirbi, Truhartai. Ir kol taip stengiesi, nieko negali 
nuvilti. 

— Taip, leitenante. Tik to ir trokštu — gerai dirbti. Ir detektyvo 
ženklelio, — pridūrė jis lengvai šyptelėdamas. 

— Nesusimauk darbe, mokykis, ir turėsi ženklelį. O dabar 
drožk. 

Likusi viena Eva uždarė kabineto duris ir pasiėmė kavą. Už- 
sikėlusi kojas sėdėjo prie rašomojo stalo ir gurkšnodama tyrinėjo 
ekraną. 

Pagedę, visagaliai ir pasipūtę — tai viena grupė. Kitą ji apibū- 
dintų kaip pompastiškų, piktų ir pavydžių, dar galima pridėti ir šiek 
tiek bailumo. 

O trečioji? Ambicingi, tvirtai suręsti ir dalykiški. 

Betgi ar bent kuri iš tų savybių gali pastūmėti į žmogžudystę? 

„Jūsų būstas“. Šis tiesiog niekaip čia neįtelpa. Galbūt Eva ko 
nors nemato, — dar ne, — bet kol kas atidės tas moteris į šalį. 

„Jangas ir Baidenas . Jie turi daugiau nei ankstesnioji karta, bet 
nuveikė mažiau. Jang-Saksas ne tik miega su savo administratore, 
tačiau ir yra visiškai nuo jos priklausomas. Kiek Evai pavyko pa- 
matyti, jis nė velnio neišmano apie savo kompanijos veiklą ir net 
nevengia darbo laiku pasistimuliuoti kokiomis nors medžiagomis. 
Galbūt Baidenas išmano daugiau, reikėtų atidžiau pasidomėti, bet 
per trumpą susitikimą Evai susidarė įspūdis, kad jis mėgaujasi savo 
brangiais kostiumais, išlaidžiai gyvena ir nevengia svaidytis įžeidi- 
nėjimais. 

„Aleksanderis ir Poupas“. Stambus tūzas, patenkintas tokia 
savo padėtimi. Elgiasi su savo įbroliu kaip su pavaldiniu, o Poupas, 
regis, su tuo taikstosi. Eva spėjo, kad Aleksanderis taip elgiasi su 
visais. Jaučiamas ir šioks toks pasipiktinimas savo mamele, pamanė 
ji, nes ši turėjo prastą skonį pagimdyti Poupą. 

Ir kodėl per kiekvieną pokalbį iškilo Rorko pavardė? 

Teks ir apie tai pamąstyti. Eva atsistojo, perkomponavo ekra- 
ną. Iki Miros konsultacijos turėjo penkiolika minučių. Dar yra laiko 
įkalti kavos ir šiek tiek daugiau apdoroti duomenis. 

Nespėjo prisėsti ant kėdės, kai į duris kažkas pabeldė. 

— Kad juos kur velniai. 

Galvą vidun įkišo Pibadi. 

— Atsiprašau, leitenante... 

— Aš tik minutėlę. — Pro duris įsispraudė Dženiferė Jung. — 
Man visą rytą sakė, kad jūs nepasiekiama. 

Eva pamojo Pibadi išeiti ir uždaryti duris. 

— Buvau išvykusi su reikalais. 

Ji žengtelėjo apsukti išmaniosios lentos. 

— Galite nesivarginti. Aš esu mačiusi žmogžudystės schemų. 

— Ar esate mačiusi tokią, kurios centre — šeimos narys? 

— Nesu tame reikale naujokė, leitenante. Prašau, palikite tai. 

Tiesiais pečiais, pastirusia nugara Jung stovėjo ir stebeilijo į 
ekraną. 

— Tuščiai laiko negaišote. 

— Taip, tikrai. Jūsų svainės nužudymas man užvis svarbiausia. 

Linktelėjusi Jung pasitrynė sprandą. 

— Atsiprašau, kad įsibroviau. Laukti — tikra kančia, leitenan- 
te, ir kartais tai gali būti netgi žalinga. Dėl failų poėmio orderio iš 
Martos kabineto prisiverčiau būti kantri. Suprantu, tie dalykai kar- 
tais būna delikatūs ir jų negali paspartinti. Aš nusiteikiau išlaukti, 
suteikti tyrimui laiko. O dabar kažkas pasinaudojo tuo laiku ir pa- 
vogė vertingus įkalčius, galėjusius jus nuvesti iki Martos žudiko. 

— Jūsų prakilnybe, juk žinote, aš negaliu su jumis aptarinėti 
šios bylos detalių, bet pasakysiu, kad mes analizuojame ir apdo- 
rojame nemažai duomenų, tiriame visomis galimomis kryptimis, 
apklausiame tuos, kurie, kaip mums atrodo, galėtų būti kokiu nors 
būdu susiję su jos mirtimi. 

— Jūs pasiuntėte grupę į mano brolio namus. 

— Tai atsargumas — po įsilaužimo į jūsų svainės įstaigą. 

— Taip. Gerai. Lengva įprasti vadovauti, turėti valdžią. Bet 
sunku atsidurti padėtyje, kai tu nebevadovauji, nebeturi valdžios, 

kai viską tenka palikti kieno nors kito rankoms. Galbūt tos rankos 
ką nors ir geba, bet jos — ne tavo. 

Ji ištiesė į priekį savąsias, pažvelgė į jas, sulenkė delnus. 

— Šįryt su broliu nuvykome pasižiūrėti jo žmonos. Pamaty- 
ti Martos. Iš visų dalykų, kuriuos esu regėjusi, iš visų dalykų, ku- 
riuos patyriau savo teismo salėje, nebuvo nieko baisesnio. — Ji at- 
sikrenkštė. — Mano brolis su savo šeima kol kas liks pas mane ir 
maniškius. Jo nuomone, vaikams būtų lengviau namie, kur aplinkui 
savi daiktai. Bet tai pernelyg skaudu jiems, visiems mums. Jeigu no- 
rėsite su juo susisiekti, brolis bus pas mane. 

— Dar kartą, jūsų prakilnybe, užjaučiu, nuoširdžiai užjaučiu 
dėl jūsų netekties. Kai turėsiu ką nors, kuo galėsiu pasidalyti, pirma 
pasitaikiusia proga jums pranešiu. 

Teisėja linktelėjo, vėl pasižiūrėjo į ekraną. 

— Kaip manote, tarp jų yra žudikas? 

— Nežinau. Bet, manau, motyvas ją nužudyti slypi štai ten — jį 
turėjo kažkuris ar kažkurie iš tų asmenų. 

— Išsinešiu savo širdgėlą ir netrukdysiu jums grįžti prie darbo. 

Kai durys už teisėjos Jung užsidarė, Eva persibraukė delnu 
plaukus. Sielvartas visada lieka sunkiai pakibęs ore, pagalvojo ji. 

Pasičiupo švarkelį, kurį atėjusi nusimetė, ir išskubėjo į sutartą 
susitikimą su Mira. 

Turėjo paspartinti žingsnius, nes nenorėjo išklausyti Miros 
administratorės priekaištų, jeigu bent minutę pavėluotų. Atlėkė 
prie žiežulos stalo — pačios paskaičiavimu — trisdešimt sekundžių 
anksčiau. 

Ir vis tiek susidūrė su nepatenkintu surauktu veidu. 

— Šiandien daktarės dienotvarkė labai apkrauta. 

— Girdėjau. 

Administratorė suraukė lūpas, pabarbeno į vidaus komunika- 
torių. 

— Čia leitenantė Dalas, nori jus pamatyti. — Ji piktai sušnarpš- 
tė. — Eikite iškart. 

Mira stovėjo keldama iš „AutoChef“ aparato puodelius ar- 
batos. Vilkėjo dulsvos levandų spalvos kostiumėliu su priderintais 
prie jo tamsiai violetiniais aukštakulniais ir trimis sidabrinių gran- 
dinėlių eilėmis. Jos rusvi plaukai krito nuo veido atgal, o mėlynos 
akys sušilo, susitikusios su Evos akimis. 

— Paruošiau tau arbatos, nors ir nelabai ja žaviesi, bet pravers. 
Turėjai porą ilgų, sunkių dienų. 

— Tokia tarnyba. 

— Taip. Ir vis dėlto gera tave matyti šiandien ganėtinai pailsė- 
jusią ir labai šauniai atrodančią. 

— Rorkas išrinko drabužius. Turėjau susitikti su daugybe vers- 
lo magnatų. 

— Puikiai parinkta. Įtaigūs, bet ne per smarkiai, madingi, bet 
ne per puošnūs, autoritetingi, bet ne grėsmingi. 

— Jums kalba ir drabužiai. 

— Iš tikrųjų, ir labai dažnai sako: „Pirk mane.“ Sėskis. — Mira 
parinko vieną iš savųjų patogių pusapvalių kėdžių, padavė Evai dai- 
lų puodelį. — Kaip teisėja Jung? 

— Tvirtai laikosi. 

— Ji man labai patinka, tiek asmeniškai, tiek profesiniu po- 
žiūriu. Taip pat aš kelis kartus buvau susitikusi ir su Marta. Paliko 
mielos ir mylinčios moters įspūdį. 

— Ji tokia ir buvo. Mirė, nes ištraukė trumpą šiaudą. 

— Atsiprašau? 

— Labai panašu į tai. Du auditoriai sužalojami, išvedami iš ri- 
kiuotės. Kai kurios iš jų audituojamų bylų priskiriamos Martai. Po 
kelių valandų ji žūva, o jos žudikai tikisi, kad mes tai palaikysime 
smurtiniu apiplėšimu. Po kelių valandų įsilaužiama į Martos biu- 
rą ir kompiuterį, dingsta failai — taip pat ir pagrindinės kopijos. 
Trumpas šiaudas. 

— Taip, aišku. Sutinku, kad ji nužudyta ne dėl asmeninių mo- 
tyvų ir nevykusiai maskuojantis. Savo raporte tu tai vadini pusiau 
profesionaliu darbu. Manau, labai tiksliai. 

— Aš nusitaikiau į tuos didelius bonzas, suprantate? Jų kom- 
panijas norėčiau patyrinėti atidžiau. Turiu Rorką, atliekantį savo 
darbą — jis geriau išmano verslą, skaičius ir finansus, — tad gal 
man padės dar akyliau į viską pasižiūrėti. Bet visi dideli bosai yra 
potencialūs buhalterės nužudymo užsakovai, o pastaroji jiems — 
potenciali kliūtis. 

— Jie skubėjo. Sprendžiant pagal laiką ir nužudymo pobūdį, 
skubėjo. Vis dėlto bonzos, kaip tu juos vadini, galėtų nusamdyti tik- 
rus profesionalus. 

— Galėtų, — sutiko Eva, — bet galbūt nematė reikalo mokėti. 
Jau ir šiaip į algalapį turi įtraukę savo asmens sargybinius. Pasiųsk 
juos sutvarkyti tą reikalą, pažadėk šiek tiek premijinių iš šalies. Juk 
ji tik robotas, didelio čia daikto. 

— Jų interesai nusveria, — Mira linktelėjo ir atsigėrė arba- 
tos. — Pavaldinių gyvenimas jiems nerūpi. — Ji vėl atsigėrė ir pa- 
galvojo. — Norėčiau perskaityti tavo šio ryto pokalbių ataskaitas. 

— Duosiu jums. 

— Sakyčiau, turi reikalą su žiauriais, šaltakraujiškais ir gerai 
treniruotais žudikais. Tokiais, kurie vykdo paliepimus, bet patys 
negalvoja. Toli nuo darbovietės nugabentas ir už kelių kvartalų pa- 
liktas aukos kūnas rodo logikos stygių. 

— Marta turėjo nueiti iki metro, bet jie to nežinojo. Jie arba 
užsakovas galbūt manė, kad ji namo eis pėsčiomis. Be to, vieta buvo 
patogi. 

— Negyvenamas pastatas, į kurį, kaip atrodo, jie galėjo lengvai 
patekti. 

— Nesijaudino dėl pėdsakų, nes galbūt reikėjo skubėti ir buvo 
patogu. Juk tai tik apiplėšimas, tik kažkokia buhalterė. 

— Kad ir kas juos nusamdė, jeigu iš tikrųjų jie buvo nusamdy- 
ti, neatsižvelgė į tolimą perspektyvą. Tai buvo neatidėliotina, greita 
nauda, o ne kruopštus ir gudrus planas. Rūpėjo dokumentai, galbūt 
kaip nors inkriminuojantys duomenys, o ne auka. Jos galima atsi- 
kratyti. Tai ne žiaurumas, o beširdiškumas. 

— Tai verslas. 

— Taip, verslas. Ir kaip tu gali tvarkyti ir palaikyti sėkmingą 
verslą, jeigu nesi linkęs pažvelgti į tolimą perspektyvą, į smulkme- 
nas, jeigu, iškilus problemai, kelią skiniesi šiurkščia jėga? 

Eva atsilošė. 

— Tai įgimta. 

Mira nusišypsojo. 

— Ciniška, bet šiuo atveju labai tikėtina. Patys žudikai, kaip 
sakiau, žvėrys. Jokio seksualinio smurto, nei pykčio, nei asmeninių 
motyvų. Nors pats nužudymas — savos rūšies pasipuikavimas. 

— Pasipuikavimas? | 

— Esu stiprus. Žiūrėkite, koks esu stiprus — plikomis rankomis 
galiu sulaužyti sbrandą. Greitai ir švariai, pasak Morisio protokolo. 
Jie turi stanerį, kuris, panaudotas visu stiprumu, gali būti mirtinas, 
bet pasirenka šiurkščią jėgą. Taip, pasipuikavimas, pasibaigian- 
tis nužudymu plikomis rankomis, o ne ginklu ar kokiu įnagiu. Jis 
pats — ginklas. 

— Aišku. — Mintyse Eva tai apsvarstė. — Aha. Aišku. Ir galbūt 
jam buvo būtina pasipuikuoti, nes apsvaigino beginklę moterį iš už 
nugaros, O tai yra bailu. Jam... jam galbūt reikėjo atsvaros. 

— Aš taip manau. O to priežastis? Nekantrumas, impulsyvu- 
mas, įprotis gauti tai, ko nori, ir dargi greitai, be jokios atjautos ar 
dėmesingumo aplinkiniams — svarbu, kad jis pats galėtų gyventi 
taip, kaip gyvena. 

— Tai eliminuoja keturis iš mano įtariamųjų. 

Mira nusišypsojo. 

— Kuriuos keturis? 

— Keturias moteris — penkias, įskaičiuojant ir jų įstaigos vady- 
bininkę. „Jūsų būsto“. Jos nieko nepaveldėjo, kilusios iš viduriniosios 
klasės ir kreipia dėmesį į smulkmenas. Tai dalis to, ką jos daro. Yra 
organizuotos ir dalykiškos. Jeigu jos būtų nusitaikiusios į auką, ma- 
nau, būtų viską atlikusios tiksliai. Labai tvarkingai ir švariai. 

— Tai komplimentas? 

— Faktiškai taip. Ir jos moka apskaičiuoti laiką. Auka jo tiek 
neturėjo, kad galėtų pasigilinti į dokumentus. Ją nužudyti nebuvo 
reikalo. Gerai, negaliu jų pašalinti iš sąrašo, bet galiu sutelkti dėmesį 
kitur. Tai man sutaupo laiko. Dėkui. 

— Kai perskaitysiu tavo pokalbių ataskaitas, pranešiu, ką ma- 
nau. 

— Puiku. — Eva atsistojo ir nustebo pamačiusi savo puodelį 
beveik tuščią. Neprisiminė, kaip išgėrė tą bjaurų bizalą. — Beje... 
pamaniau, turėčiau papasakoti apie savo praėjusios nakties sapną. 

Miros akis aptemdė rūpestis. 

— Sapną? 

— Taip. Ne košmarą. Jį būtų galima pavadinti tartum praėju- 
sios dienos, nužudymo ir nusikaltimo vietos apžvalga. Šitokiu būdu 
imu kitaip žiūrėti į auką ar žudiką, arba į kokią nors tyrimo kryptį, 
kokią nors perspektyvą. Šiaip ar taip, jame buvo ji. Stela. 

— Aišku. 

— Tame sapne tai manęs nevargino. Nei prislėgė, nei įskaudi- 
no. Tik pasakiau jai, kad atsikruštų. 

Mira jai džiugiai nusišypsojo, lyg Eva būtų laimėjusi aukso 
medalį. 

— Puiku. Pažanga. 

— Turbūt. Reikalas tas, kad susapnuota Stela pakoregavo mano 
požiūrio kampą. Tiksliai nežinau kodėl, išskyrus faktą, kad ji nieka- 
da apie mane negalvojo, niekada manimi per daug nesirūpino. Ne 

tik manęs neglobojo, bet buvo ir viena iš slypinčių po lova pabai- 
sų, kurias įsivaizduoja vaikas. Motinos turi galvoti apie savo vaikus. 
Jums nė nereikia sakyti, kad ji jokia prasme, išskyrus DNR, nebuvo 
mano motina, — nespėjus Mirai prasižioti, užbėgo už akių Eva. — 
Aš tai suprantu. Stengiuosi su tuo susitvarkyti. Bet tai nukreipė į 
Martą. Aš suvokiau, kad Marta galvojo apie savo vaikučius, savo 
šeimą. Buvo nukopijavusi failus į savo namų kompiuterį, bet žu- 
dikams to nepasakė. Jie būtų ėmęsi jos vyro, mažų mažiausia būtų 
ieškoję tų failų. Ji tai žinojo. Nežinau, tikėjosi ar ne, kad jie vis tiek 
ją nužudys. Bet, manau, ji numirė neišstačiusi savo šeimos į pavojų. 
Šiaip ar taip, kai atsibudau, kai nuo to sapno atsigavau, man viskas 
atrodė kitaip. Mąsčiau apie tai, kad Stela pati būtų mane nužudžiusi, 
jeigu jai būtų tekę rizikuoti bent tiek, kiek įsipjauti popieriumi. Ir 
apie tai, kaip ši moteris verčiau būtų numirusi, kad tik galėtų apsau- 
goti savo šeimą. Manau, tai supratusi lengviau miegojau. 

— Esi atspari moteris, Eva. Niekas, ką patyrei iš Stelos, niekada 
tavęs nepalauš. 

— Šiek tiek mane aplamdė. Bet laikausi tvirtai. Norėjau, kad 
tą Žinotumėte. 

— Esu čia, kai ir tu esi, ir esu čia, kai tavęs nėra. 

— Žinau. Tai suteikia man jėgų. Turiu grįžti. Dėkui už paau- 
kotą laiką. 

Mira atsistojo palydėti jos iki durų. 

— Laukiu premjeros. 

— O varge. 

Nusijuokusi Mira paplojo Evai per petį. 

— Esu pasirengusi visiškai apakti nuo įžymybių, madų, glamū- 
ro. Priverčiau Denį nusipirkti naują smokingą. Jis atrodys puikiai. 

— Jis visada puikiai atrodo. — Evos silpnybė Deniui Mirai šiek 
tiek užglaistė jos nerimą dėl renginio. — Jeigu tyrimo neužbaigsiu 
iki premjeros, galėsite pamatyti mano įtariamuosius. Jų ten bus pa- 
kankamai. 

— Dar įdomiau. 

— Turbūt. 

Šiek tiek nustebinta Miros laikysenos, Eva išėjo. 

Nusprendė užsukti į Elektroninių nusikaltimų skyrių pasido- 
mėti, ką nuveikė Maknabas, ir karštai padiskutuoti su Finiu, jeigu 
šis turės laiko. Ji nusiteikė triukšmui, nuolatiniam judėjimui, sod- 
rioms spalvoms, lyg sumirkytoms neone, o paskui pakepintoms ant 
Saturno žiedų. 

Rado Maknabą savo kambarėlyje. Jis šokčiojo krėsle, kratėsi 
kaulėtu užpakaliu, sukiojo siaurus pečius — nesuprantamu kom- 
piuterių knibčių žargonu kalbėjosi su aukos kabineto kompiuteriu. 

Patapšnojo per tuos besikraipančius pečius, kone tikėdamasi, 
kad jis pašoks, nes taip akivaizdžiai buvo pasinėręs į savo pasaulį. 
Bet Maknabas tik apsisuko su krėslu. 

— Sveika, Dalas. 

— Kaip einasi? 

— Aiškėja. Radau tokį pat paslėptą kodą, kaip pastato saugos 
sistemoje. Kažkoks tipas jį nulaužė, tuo pačiu metodu. Tai lyg piršto 
atspaudas. 

— Jau sakei. Kuo tas piršto atspaudas man praverstų? 

— Kai čia baigsiu, pamaniau, užsiimsiu šiokiomis tokiomis 
paieškomis, pažiūrėsiu, ar pavyks išsiaiškinti, kas įvedė kodą. Su- 
pranti, tai stilius. Kaip batai. 

Batai ir atspaudai, pagalvojo Eva. Elektroninis stilius. 

— Gerai. 

— Štai kas. Nematau jokios prieigos prie jos išsiunčiamų duo- 
menų. Jeigu įsilaužiu aš, tai įsilaužiu į viską ir nuodugniai peržiūriu. 
O čia panašu į pastangas išgauti failus, pažeisti kompiuterį ir judėti 
toliau. Nemanau, kad pasivarginta sužinoti, ar Marta juos nukopi- 
javo. Ji padarė tai iš disko, matai? 

Maknabas pamojo į ekraną, kur Eva visiškai nieko nesuprato. 

— Jeigu taip sakai. 

— Esu visiškai tikras. Tai tiesiog yra čia. Įsivaizduoju, buhalte- 
riai yra pedantai, tiesa? Pasidaryk atsarginę kopiją savo atsarginės 
kopijos, o paskui dar vieną atsargai, jeigu pasaulis susprogtų. Taigi 
ji diskuose pasidarė atsargines kopijas, paskui toliau tęsė ir nuko- 
pijavo iš diskų į savo namų kompiuterį, po vieną diską kiekvienam 
failui. O aš būčiau viską sudėjęs į vieną, tik atskyręs dokumentus, 
bet po vieną kiekvienam yra patikimiau. 

— Aišku. 

— Veikiausiai ji turėjo atsargines kopijas savo portfelyje. Tik- 
riausiai jas turėjo kartu su faktorine analize. Tad gavę kopijas jie 
įsivaizdavo esą saugūs. Turi būti pedantas, kad terliotumeisi su ana- 
lize. 

Tiek Eva suprato. 

— Taigi tai sako, kad kažkas, gavęs užduotį, viską, kas su ja 
susiję, atliko tiksliai. Ir daugiau niekur nebesiknaisiojo. 

— Čia ir esmė. Daugelis programišių įsilaužę paprastai būna 
linkę šiek tiek pažaisti, panaršyti. Nagi, vis tiek jau esu čia. O šis ėjo 
tiesiai prie tikslo, niekur nenukrypdamas. — Maknabas mostelėjo 
ranka. — Bent nieko dar nesuradau. 

— Gerai, tinka. 

Eva paliko jį bejudantį ir besisukinėjantį, pramanevravo pro 
daugybę kitų elektronikos specialistų ir įkišo pro duris galvą į palai- 
mingai ramų pilkų spalvų Finio kabinetą. 

Finis sėdėjo prie savo rašomojo stalo. Kadangi ant smėlio spal- 
vos marškinių tebevilkėjo mėšlinai raudos spalvos švarką, Eva spė- 
jo, kad jis ką tik sugrįžo iš operatyvinės veiklos. Buvo pasilaisvinęs 
tokį pat mėšlo rudumo kaklaraištį, bet jo nenusitraukęs, tad galbūt 
planavo vėl išeiti. Jo plaukai, rausvai gelsvi su druskos pilkšvumu, 
netvarkingai draikėsi apie mieguistą, takso snukį primenantį veidą. 

Finis vienu metu darbavosi su jutikliniu ekranu ir klaviatūra. 

Jis galėjo rengtis kaip faras, mąstyti kaip faras, vaikščioti kaip 

faras, tačiau buvo didesnis elektronikos knibčius už Maknabą ir 
visą jo skyrių kartu sudėjus. 

Eva trumpai pabarbeno į durų staktą. 

— Pavyko? 

Finis iškėlė pirštą, toliau tęsė tai, kad ir kokį velnią veikė, pas- 
kui patenkintas suniurnėjo: 

— Taigi pavyko. Šunsnukis kibernetinis pasalūnas. Įsivaiz- 
duoja galįs terorizuoti moteris, prasmukti pro apsaugą, prievartau- 
ti jas ir plėšti, o paskui švilpaudamas nueiti? Netrukus jis švilpaus 
už grotų. 

— Turi jį? 

— Turiu jo skaitmeninį parašą, turiu jo buvimo vietą, ir dabar 
visa tai pas vyriausiąjį. Jeigu jis vis tiek nesugebės šikniaus prigrieb- 
ti, tai pats turėtų švilpauti už grotų. 

— Kas tuo užsiima? 

— Šumeris. 

— Jis geras. Užrauks tai. 

— Aha. — Finis pasitrynė delnais veidą. — Pora ilgų dienų. 
Tau taip pat. 

— Taip. Panašu, kad tau jos baigiasi. Negaliu to paties pasakyti 
apie save. 

— Vaikinas dirba. 

— Taip, stumiasi į priekį. Esu dėkinga, kad man jį priskyrei, 
ypač kai pats esi užsmaugtas. 

— Be problemų. 

Finis tiesė ranką į savo dubenėlį su saldintais riešutais, kai Eva 
atsirėmė klubu į jo stalą. 

— Yra blogi vyrukai, kurie atlieka darbą, bet nepasistengia jo 
padaryti tinkamai. Nužudo moterį, nes tai darbas, bet tikslui pa- 
siekti moteris neturėjo būti nužudyta. Paskui jie ateina sunaikin- 
ti pėdsakų, tačiau visko nepatikrina. Nužudymui panaudoja gerai 

žinomą vietą. Auka — auditorė, tai stambūs pinigai. Nusikaltimo 
vieta — finansų patarėjų nuosavybė, vėl stambūs pinigai. Ir čia kai 
kuriuo atžvilgiu persidengia dvi firmos. 

— Aplaidu. 

— Taip, bet tartum pusiau nevalyva. Lyg aš rengčiau charak- 
teristiką ir parašyčiau: „Darbą atlieka, tačiau toliau už jo ribų ne- 
mąsto, nesugeba įvertinti nenumatytų aplinkybių ir atitinkamai 
prisitaikyti.“ Truhartas po pirmų metų laikys detektyvo egzaminą. 

Finis apsisuko ant kėdės ir nusišypsojo. 

— Jis praeis. 

— Turi praeiti. Supranti, jis jau ne žalias, bet vis tiek naujokas. 
Tačiau jeigu jį pasiųsčiau atlikti kokios nors užduoties, jis ne tik 
atliktų darbą. Sutvarkytų visas detales, prisitaikytų pagal aplinky- 
bes. Galbūt padarytų klaidą, mat dar neilgai tarnauja, bet dusyk tos 
pačios klaidos nekartotų. 

— Nesiginčiju. 

— Dėl to Truhartą galima pagirti, nes taip, jis toks. Tai Baks- 
terio nuopelnas, šis jį mokė ir išmokė gerai. Taip pat ir mano nuo- 
pelnas, nes mačiau, kad kažko galima išmokyti, ir jį parsivedžiau. Ir 
mano nuopelnas, kad esu jų abiejų viršininkė. 

— Ir tau tenka kaltė, kai jie susimauna ar padaro ką nors pu- 
siau asiliška. 

— Būtent. Taigi turime porą galvažudžių, štai kaip aš tai ma- 
tau. Nužudyti buvo negudru, veikiau nepatogu. Tai žema, purvina... 
ir jie šiek tiek susimovė. 

— Sulaužė jai sprandą, tiesa? 

— Aha, ir, kaip sako Mira, tuo norėjo pasipuikuoti. Ji teisi. 
Šiuo atveju turime žvėrį. Taip pat turime programišių. Jis išmano 
savo reikalą ir sugeba prasiskverbti pro padorią, tačiau toli gražu ne 
tobulą apsaugą, paskui dar įveikia papildomą apsaugą aukos kom- 
piuteryje, atidaro jos vadovo seifą. Darbą atliko, tačiau ne iki galo, 


J. D. ROBB + SUSKAIČIUOTOS MIRTYS 173 


nes nepastebėjo, kad auka padarė tų prakeiktų failų, kuriems pavog- 
ti jis tiek įdėjo vargo, kopijas. Jis atliko savo darbą. O galvažudys ar 
galvažudžiai — savąjį. Bet... 

— Prasta vadyba. 

— Taip. — Iškėlusi kumščius Eva jais lengvai pasmūgiavo 
ore. — Sukruštai prasta vadyba. Dabar esi baisiai įniršęs, nes farai 
jau artėja prie durų, kai faktiškai pats jiems pasveikinti paklojai ki- 
limą. Ir vis dėlto aš negaliu būti tikra, kas jis toks. 

— Ar yra kas nors, kurį galėtum atmesti? 

— Taip, keli yra. 

— Tai pradžiai. 

— Jie įvairūs šikniai, ir bet kuris galėjo tai padaryti, užsakyti. 
Jeigu aš net ir perprasiu kas, tikriausiai kol kas tai bus netiesiogi- 
niai įrodymai. Ir kol kas neperpratau kodėl, dar ne visai. Dėl pinigų. 
Turbūt dėl pinigų. Tai godumas arba, kaip Rorkas pavadino, gob- 
šumas. 

Finis atkišo apatinę lūpą ir linktelėjo. 

— Skamba geriau. 

— Gobšumas. Maudaisi turtuose, bet trokšti daugiau. Ir suk- 
čiausi, vogsi, žudysi, kad įgytum tą daugiau ir save apsaugotum. 

— Ar paprašei savo turtuoliuko pasižiūrėti finansinių dalykų? 

— Taip. 

— Kas kas, o jis tai gali surasti kodėl. Žiūrėkite į antrąsias 
puses. 

— Jie ne visi jas turi. 

— Lažinuos, jie visi kur nors gauna sekso. Antroji pusė arba 
žino, arba leidžia pinigus, ir jai nė motais. Jeigu jie neturi pastovios, 
kurią galėtų barškinti, tai išsiaiškink, ką pakabina, su kuo susitiki- 
nėja arba kam moka. Godūs žmonės mėgsta kalbėti apie pinigus, 
kiek jų turi. 

— Užsakovas nemato žmonių, kurie jam dirba, — tęsė Eva. — 

Nežinau, ar į tai įeina ir antroji pusė, bet ji turėtų būti teisėta kom- 
panionė, ta, kuri su juo pastoviai miega, arba užverbuota iš šalies. 
Seksas ir pinigai — visada laiminti kombinacija. 

Eva pasisėmė saują Finio migdolų, vieną įsimetė į burną ir at- 
sistojo. 

— Dėkui. Bus ko dairytis. 

— Moteris žudantys godūs išsigimėliai tiek pat nusipelno 
narvo kaip ir jas prievartaujantys šunsnukiai kibernetiniai pasa- 
lūnai. 

— Velniškai teisinga. 

— Ei, — pašaukė jis, Evai pasukus išeiti. — Žmona sako, kad 
tai premjerai turiu išsinuomoti beždžionės kostiumą. 

— Nežinau, Fini. Mira ką tik man pasakė privertusi savo vyrą 
nusipirkti naują. 

— Kas čia per kvailas mėšlas? Kam reikia apsivilkti beždžionės 
kostiumu, kad pamatytum prakeiktą filmą? 

— Aš privalau vilkėti suknelę, vaikščioti ant kojokų ir visą vei- 
dą išsiteplioti bjaurastimi. Man neverkšlenk, kad turi vilkėti smo- 
kingu. 

— Kvailas mėšlas, — vėl pasiskundė jis. 

— Velniškai teisinga, — sutiko Eva ir išėjo. 


SUGRĮŽUSI Į SAVO KABINETĄ, EVA PRADĖJO NARŠYTI 
po aukštuomenės paskalų ir gyvenimo būdo svetai- 


nes, vildamasi atkapstyti keletą brangakmenių. O 
per tą laiką susisiekė su Las Vegaso policijos valdyba ir ėmėsi žygių 
gauti policijos raportą apie eismo įvykį, per kurį buvo sužaloti Ar- 
noldas ir Parcaris. Dar vienas kontaktas suteikė informacijos, kad 
abiem vyrams kitą dieną bus leista išvykti. 

Ji ketino apklausti abu, kai tik bus įmanoma. 

Kol naršė paskalas — apie drabužius, šukuosenas, apie tai, kas 
su kuo miega, kas su kuo nutraukė ryšius, kas su kuo susimetė, ji 
paleido dar vieną paiešką — apie Aleksanderio žmoną, Poupo žmo- 
ną, Tuvą Gunarson ir Niutono sužadėtinę. 

Gana, nusprendė ji, pradžiai gana. Susirinkusi daiktus, Eva iš- 
ėjo į bendrąją pareigūnų salę. 

— Pibadi, eime su manimi. 

— Sąraše nerandu nė vieno, kuris turėtų „Cargo“ furgoną, — 
pranešė Pibadi, pasivijusi Evą ir susikišdama rankas į striukės ki- 
šenes. 

— Giminės, draugai, nuomotojai? 

— Dar nieko neužgriebiau, bet tebeieškau. Pavyzdžiui, ar Ži- 
nojai, kad Čezas Parcaris turi keturiolika pirmos eilės pusbrolių, ir 
vienuolika iš jų gyvena Niujorke arba Naujajame Džersyje? 

— Nežinojau. — Eva įsispraudė į liftą, stebėdamasi, kodėl šis, 
po velnių, visada toks perpildytas, kai jai reikia važiuoti. — Nebent 

vienas iš jų turėtų „Maxima Cargo, o šiaip man tokios informacijos 
nereikia. 

— Na, tik sakau, kad daug pirmos eilės pusbrolių, ir nė vie- 
nas iš jų neturi „Maxima Cargo“. Bet aš tikrinu žmones, kaip ir jų 
potencialias transporto priemones. Tiesiog ieškau ko nors įtartina. 
Azartinių lošimų, svetimavimo, neįprastų kelionių. 

Gera vadyba, pagalvojo Eva ir mintyse paplekšnojo sau per 
nugarą. Gera vadyba padeda geram darbui. 

— Irė 

— Kol kas azartiniai lošimai, paleistuvystės ir kelionės — kaip 
tu ir tikėjaisi. Išskyrus vedusius ir tą susižadėjusį, jei kalbėsime apie 
paleistuvystes. Jeigu jie ir naudojasi licencijuotų palydovių paslau- 
gomis, daro tai atsargiai ir moka grynaisiais. 

Į priekinį lifto kampą įsigrūdo moteris — didumo sulig pietų 
servetėle sijonėliu, aukštais suvarstomais auliniais, rožiniais papu- 
rusiais plaukais, kurie, kaip Eva vylėsi, buvo perukas, ir didžiule 
mėlyne paakyje, be to, ji pokšėjo įspūdingu kramtomosios gumos 
gumulu. 

— Grynuosius privaloma deklaruoti, — linkusi užmegzti po- 
kalbį nurodė ji. — Jeigu nori, gali pateikti kredito nuolaidą, nes ne- 
reikia mokėti kredito mokesčio, bet turi deklaruoti. 

— Nejaugi? Įsidėmėk tai, Pibadi. Kaip įsitaisėte mėlynę? — jos 
paklausė Eva. 

— Išsiskyrė mano ir bendradarbės nuomonės dėl kliento. Kalė 
trenkė man kumščiu. Aš ką tik įregistravau skundą, nes juk reikia 
tai užprotokoluoti, tiesa? Pareigūnas Milsas išties buvo malonus. Jis 
net nenorėjo, kad už dyką pačiulpčiau. 

— Tai... gražu. 

— Aš visada už tai, kad farams ir ugniagesiams suteikčiau ma- 
lonumą nemokamai, kai tik galiu. Tuo išreiškiu savo paramą. 

— Ir Niujorko municipalitetas jums už tai dėkoja. 

Moteris nušvito, pokštelėjo kramtomąja, paskui išplaukė iš lif- 
to, kai pirmame aukšte atsidarė durys. Džiaugdamasi, kad kartu su 
licencijuota palydove iš kabinos išlipo beveik ir visi kiti, Eva pasi- 
slinko, kad turėtų daugiau vietos kvėpuoti. 

— Gerai, Pibadi, ką pasakysi? 

— Manau, ji nesupranta, kad pasisiūlyti už dyką pačiulpti farui 
laikoma papirka. 

— Tik stengiasi atlikti savo pilietinę pareigą. 

— Teisingai. Kur aš sustojau? Ak, taip. „Jango ir Baideno' ko- 
manda mėgsta azartinius lošimus. Šiek tiek laimi, šiek tiek pralo- 
šia — noriu pasakyti, tartum išlošti ar pralošti prie stalų arba statant 
už kokį žirgą daugiau, nei aš uždirbu per metus, būtų nieko ypa- 
tinga. Aleksanderis ir Ingersolas daug keliauja. Daugybė kelionių, į 
tikrai speiguotas vietas, tarp jų ir į tokias, apie kurias aš nė nesu gir- 
dėjusi. Niutonas irgi kai kada keliauja ir mėgsta sporto lažybas, bet 
lažybose aukštumų nepasiekia. Tik nuosaikios sumos. Vaitstounas 
keliauja daugiausia verslo reikalais ir daro tai sąžiningai. Jis taip pat 
mėgsta nardyti su akvalangu ir į kai kurias keliones vyksta sutelkęs 
dėmesį būtent į tai. 

— Jie visi gyvena iš savo nemažų išteklių arba bent taip atro- 
do, — pasakė Eva, kai jiedvi išlipo garažo aukšte, kuriame stovėjo 
jos automobilis. — Ir gyvena taip, ką mes pavadintume jų privile- 
gijuotu ar pusiau privilegijuotu gyvenimo būdu. Ir į tokį gyvenimo 
būdą įeina sutuoktinės, sužadėtinės, meilužės, buvusiosios, licenci- 
juotos palydovės — ir, gali lažintis iš savo subinės, pasidulkinimai 
kur nors pašaly. 

— Juk nemanai, kad tas pelės masalas Poupas turi ką padul- 
kinti pašaly? 

— Toks tipas gali nustebinti ir tratinti kaip būgnas. 

— Ar tave kada nors tratino pelės masalas? 

— Ne. — Jų žingsniai aidėjo po garažą. Kažkur aukščiau kaž- 
kas birbino variklį. — Bet Meivisė anksčiau kurį laiką susitikinėjo 


178 J. D. ROBB + SUSKAIČIUOTOS MIRTYS 


su tokiu vyruku, kuris atrodė kaip sodo gnomas. Ji sakė, kad jis to 
ėmėsi kaip pasiutęs bebras. Nepasitikėk išvaizda. 

— Tai tiesa. — Pibadi įšoko į automobilį. — Paimk Makna- 
bą. Jis žavingas, bet toks liesas. O pajėgia veikti kaip turbininis stū- 
moklis. 

— Jėzau, Pibadi. Nenoriu girdėti apie Maknabo stūmoklinius 
sugebėjimus. 

— Jie išskirtiniai. Vos aną naktį jis... 

— Nereikia, nereikia, nereikia. — Eva pliaukštelėjo delnu sau į 
akies kampą, kai tas sutrūkčiojo, paskui iššiepė dantis, Pibadi tyliai 
susijuokus. — Tu tyčia taip elgiesi. 

— Aš tik norėjau pažiūrėti, ar tai dar veikia. 

— Veiks visada. Kaip ir mano batas visada pataikys tau į su- 
binę. 

— Tavo batai gražūs, — linksmai pasakė Pibadi. — Bet Endžei 
iš „Jūsų būsto“ patiko manieji. 

— Turi didžiuotis. Mes pradėsime nuo buvusiųjų, — tęsė Eva, 
kol Pibadi dar nespėjo pasigirti savo batais — vėl. — Jang-Saksas 
turi vieną, kuri vadovauja madingam butikui Mėsos apdirbimo ra- 
jone. 

— Iš kur žinai? 

— Tu ne vienintelė, mokanti gaudyti paskalas. 


MADINGAME BUTIKE EKRANAIS BĖGO NUOLATOS BESIMAINANČIOS 
aprangos dalys, akcentuojančios kurią nors vieną mados ypatybę. 
Leopardo odos auliniai batai iki kelių su trumpa juoda suknele, 
trumpa juoda suknelė su sidabraspalviais aukštakulniais, papildy- 
ta sidabraspalve skarele, sidabraspalvė skarelė su džinsais, raudona 
palaidinė ir liemenė. 

Maži šviesos spinduliai susmigdavo į kiekvieną aprangos dalį 
ant kabyklos arba lentynos, kai tos pasirodydavo ekrane. 

Evai nuo to šiek tiek susvaigo galva. 

Smulkutė ir gracinga Brendė Daison ant aukštakulnių aulinių 
judėjo it žaibas, kol Evai pavyko užspeisti ją į kampą. 

— Atleiskite. — Nusišypsojusi giedra šypsena ir suklapsėjusi 
blakstienomis, tokiomis tankiomis ir sunkiomis, kad Eva nusiste- 
bėjo, kaip jai pavyksta likti atsimerkusiai, Brendė išsitraukė iš už 
brangakmeniais nusagstyto diržo mėlyną buteliuką ir išlenkė iš jo 
gurkšnį. — Energinis gėrimas, legalus. Jūs norėjote manęs paklausti 
kažko apie Karterį. Jam nemalonumai? 

— Ar turėtų būti? 

Brendė nusijuokė. 

— Provokuojamas klausimas kaip buvusiajai. Juk būti pimpalu 
nėra draudžiama, tiesa? Jeigu būtų, pusė vaikinų, su kuriais susitiki- 
nėjau, jau sėdėtų už grotų. 

— Kas per pimpalas Jang-Saksas? 

— Irgi keistas klausimas kaip iš policininkės, tačiau jis sava- 
naudis, savimyla, melagis, apgavikas. 

Supratusi, kur link Eva taiko, Pibadi nutaisė savo „tik tarp 
mūsų, mergaičių toną. 

— Galėtumėte mums pateikti kokį nors epizodą ar pavyzdį? 

— Po šimts, per mano gimtadienį paliko mane laukiančią, ne- 
atsiuntė jokios žinutės, o vėliau teisinosi buvęs iškviestas į skubų 
posėdį. O iš tikrųjų išlėkė į Kaprį su kita moterimi. Tai buvo pasku- 
tinis kartas, kai jis melavo ir mane vedžiojo už nosies. Ne pirmasis, 
bet kartais reikia šiek tiek laiko, kol pro spindesį pamatai tamsą. 

— Žiauru, — pritarė Pibadi. — Per jūsų gimtadienį. 

— Aha, taip buvo. Iš pradžių elgėsi labai dėmesingai, o iš tikrų- 
jų siekė manęs, suprantate? Jo asistavimas tiesiog susuko man galvą. 
Buvau ką tik pradėjusi susitikinėti su kitu vaikinu, tikrai mielu vai- 
kinu, ir nutraukiau su juo dėl Karterio. 

Su atodūsiu ji trūktelėjo pečiais, paskui pasisuko minimaliai 
pataisyti milžiniškos rankinės su zebro dryžiais padėtį. 

— Buvau kvaila ir palikau mylimąjį. O kai tik Karteris mane 
suvystė, jis pasirodė kaip tikras pimpalas — kalbu metaforiškai, ka- 
dangi anatominis jo pimpalas jau kelis kartus buvo pasirodęs. 

Mėgaudamasi moters kalbos stiliumi, Eva šyptelėjo. 

— O kaipgi tas metaforiškas pimpalas pakėlė savo galvą? 

Brendė atlošė savąją ir nusijuokė. 

— Geras! Iš pradžių turėjau mesti viską, ką buvau pradėjusi, 
dėl to, kuo užsiėmė jis. Karteris šaipėsi iš mano parduotuvės, iš pra- 
džių švelniai, neva juokais, suprantate? Bet tai įsisenėjo ir paaiškė- 
jo, kad jis negerbia to, kuo aš užsiimu. Suprantate, vien todėl, kad 
mano šeima turi pinigų, dar nereiškia, kad turėčiau sėdėti ir neban- 
dyti ko nors veikti. — Ji iškvėpė orą. — Fu. Aš vis dar nirštu. Ką gi 
jis prisidirbo? 

— Nežinau, ar jis ką nors prisidirbo, išskyrus tai, kad yra pim- 
palas, — pasakė Eva. 

Po neįmanomomis blakstienomis Brendės akys sugriežtėjo. 

— Na, jeigu prisidirbo, galima lažintis, kad jo prikergtasis dvy- 
nys irgi į tai įsivėlęs. 

— Taileris Baidenas? 

— Tas net neapsimeta, kad nėra pimpalas. Jam patinka tokiam 
būti. Pimpalystė — jo gyvenimo misija, ir jis iš tiesų ją gerai atlieka. 
Patenkintai vypsantis, besišaipantis pranašesnės subinės pirdžius. 
Atleiskite, — pridūrė ji. — Aš tikrai vis dar nirštu. 

— Nereikia atsiprašinėti, — nuramino ją Eva. — Mano įspūdis 
apie jį toks pat. 

— Gerai, nes aš jums pasakysiu, kad jie nė pusės tiek neišmano 
apie verslą, kiek aš. Jiems nebūtų pavesta nė valyti grindų pas „Jangą 
ir Baideną,, jeigu nebūtų to verslo paveldėję iš tėvų. Ypač Karteris. 
Tik pabandykite su juo pasikalbėti apie pasiūlą ir paklausą ar rin- 
kodarą, arba grynąsias pajamas, vartotojų bazę bei šios didinimą, ir 
paaiškės, kad jis neišmanėlis. Iš tikrųjų savo rūšies idiotas. Pimpalas 

idiotas, todėl aš irgi idiotė, kad jam iš savo gyvenimo paaukojau 
aštuonis su puse mėnesio. 

— Taigi jis nemėgo kalbėti apie verslą, savo darbą, savo kom- 
paniją“ 

— Veikiau nesugebėjo. Jis mėgdavo kalbėti apie kompaniją, 
bet tik girdavosi. Apie savo pinigus ir apie tai, kaip jam patinka juos 
leisti, arba apie keliones. Niurzgėdavo apie savo motiną, kai išmes- 
davo porą taurelių arba kai... 

— Ašjau perpratau, kad jis vartoja. 

— Na... Karteris skųsdavosi per dideliu motinos spaudimu — 
ji norėjo, kad jis gyventų ir kvėpuotų vien kompanijos rūpesčiais. 
Nežinau, kai kelis kartus su ja susitikau, ji man nepadarė raganos 
įspūdžio. Bet mano giminėje iš mūsų laukiama veiklos, įsitraukimo 
į ką nors. Galbūt mes neturime tokių pinigų kaip Jangai, tačiau jei- 
gu ir turėtume, galiu jums pasakyti, būtų tas pat. Jeigu ko nors nori, 
užsidirbk. Šioje vietoje aš jau treji metai, ir dirbau nusivarydama 
nuo subinės. Netrukus perpratau, kad Karteris dažniausiai ant sa- 
vosios sėdi. 

Ji vėl atsiduso ir darsyk pataisė rankinę. 

— Bet buvo tas spindesys. Jis puikiai atrodo, kai nori, sugeba 
būti žavingas ir gali priversti tave jaustis ypatinga. Kurį laiką. 

— Ar kada nors buvote susitikusi su jo finansų patarėju? 

— Ne. Bet dabar, kai jūs užsiminėte, pačioje pradžioje, kai 
Karteris iš tiesų manęs siekė, kalbėdavo apie tai, kad turėčiau už- 
megzti draugiškus santykius su jo vyruku, jeigu tikrai noriu matyti 
savo investicijų portfelį šaunant aukštyn. Apie tai, kaip jo vyrukas 
išmano visas vingrybes, visus mažus užkaborius. Mano giminė turi 
firmą, su kuria bendradarbiauja daug metų. Aš laikausi prie jų. Mat 
jais pasitikiu. O apie jo vyruką nieko nežinojau, ir galbūt buvau 
apakinta spindesio, bet kai reikalas paliečia mano galutinį balansą, 


esu atsargi. 

— IR KĄ GI SUŽINOJOME, PIBADI? 

Jiedviem einant į automobilį, Pibadi užsimovė pirštines. 

— Išskyrus tai, kad aš tikrai noriu to gyvatės odos diržo su 
safyro mėlio sagtimi? Kad Karteris Jang-Saksas yra pimpalas, kuris, 
jeigu ja galima tikėti kaip eksperte, — o, manau, galima, — apie 
nuosavą kompaniją ničnieko nenutuokia. Ir jam ji nė motais. Jis 
gali apgaudinėti savo draugužę per jos gimtadienį ir paskui apie tai 
meluoti. Kvailai meluoti, nes ji vis tiek sužinos. Jis piktinasi savo 
motina, nes ta tikisi aktyvesnės sūnaus veiklos. O Baidenas yra gud- 
resnis ir bjauresnis. 

— Viskas teisingai. Ir dar? 

Eva pasitraukė iš kelio porai moterų, apsikrovusių pirkinių 
krepšiais, sujaudintai balbatuojančių apie kažkokį išpardavimą ir 
nežiūrinčių, kur, po velnių, eina. 

— Jis mėgsta siekti to, kas nėra jo, paskui įgijęs nevertina, — 
pridūrė ji. — Yra ganėtinai artimas su savo finansininku, kuris jį 
gali pastumti bet kur. Ir dar matyti, kad minėtasis pinigus išmanan- 
tis vyrukas nevengia apeiti aštrių kampų. 

— Irgi tiesa. 

— Tai dar nereiškia, kad jis imtųsi žudyti arba organizuoti nu- 
žudymą. Bet vis dėlto patvirtina, kad yra pakankamai kvailas, jog tą 
galėtų padaryti, negana to, pusgalviškai. Pasikalbėk dar su keliomis 
buvusiosiomis, jas išklausinėk. 

— Apie gerus laikus. 

— Aha, pamaniau, kad tu šitaip į tai pažiūrėsi. 

Pro šalį skubėjo, lėkė ar bastėsi žmonės. Kai kurie kalbėjosi sai- 
tais, kaip tas vyrukas, maldaujantis per savąjį, kad Mišelė jam duo- 
tų penkias minutes, tik penkias minutes, vaikuti. Kai kurie filmavo 


ooo ve 


kepuraitėmis „Aš myliu Niujorką“, pozuojančių priešais kažkokios 

parduotuvės vitriną. Kiti bėgomis valgė, kaip tas vyriškis, dorojantis 
storai prikrautą sojos mėsainį. 

Balsų gaudesys, įvairios kalbos, judėjimas ir tempas Evai cha- 
rakterizavo Niujorką. 

Bet šiuo metu ji norėjo, kad visi tiesiog nešdintųsi velniop jai iš 
kelio, kad nereikėtų pro juos grūstis. | 

— Aš darsyk užbėgsiu į VIN grupę. Paskui grįšiu į savo kabi- 
netą namie, pažiūrėsiu, ką pavyks sudėlioti, — kalbėjo Eva. — Rytoj 
aplankysime Arnoldą ir Parcarį, kai tik jie sugrįš. Tai vienas iš jų, 
vienas iš VIN grupės ir vienas iš keturių pimpalų, su kuriais šian- 
dien kalbėjomės. Arba du iš keturių. Mes susiaurinsime ratą. Jeigu 
pavyks pričiupti vieną kurį iš jų, turėsime visus. 

Ji išgirdo silpną zvimbesį, pajuto sau į nugarą tuoj tarp menčių 
kažką stuktelint. Suveikė instinktas — Eva metėsi prie Pibadi ir par- 
bloškė savo partnerę ant Žemės. 

— Kas per... 

— Staneris! 

Eva nusirito ir vėl pašoko ant kojų jau su ginklu rankoje. Pro 
minią — niujorkiečius, beveik nė nemirktelėjusius akimi, pro turis- 
tus, stabtelėjusius pavėpsoti — pastebėjo stambų vyriškį, šešių pėdų 
keturių colių ūgio, dviejų šimtų penkiasdešimties svarų svorio, eu- 
ropidų rasės, su slidinėjimo kepuraite, saulės akiniais, juodu šaliku 
ir striuke, staigiai apsisukant ir pasileidžiant bėgti. 

— Judėk! — šūktelėjo atsigręžusi į Pibadi ir spurtavo pavymui. 

Priversta mėtytis į šalis ir nardyti tarp žmonių — ir šokinėti 
per pėsčiuosius, vyriškio parblokštus kaip boulingo kėglius — Eva 
šiek tiek atsiliko. Pamatė jį puolant į Hai Laino laiptų prieigą. Kaip 
stambus vyras jis judėjo sparčiai ir mikliai — atletiškai, pamanė ji, 
lėkdama ir šokinėdama per laiptelius įkandin jo. 

Žmonės vaikštinėjo, sėdėjo ant suoliukų, filmavo vaizdo ka- 
meromis, o kiti paknopstom atbuli traukėsi nuo žvirgždo tako, kai 
jos persekiojamasis lėkė tiesiai į juos. Ji nepaisė šūksnių, keiksmų, 

ilgu šuoliu peršoko užsodintą plotą, stengdamasi sutrumpinti nuo- 
tolį iki jo. Plaučiai degė, bet ji sau sakė, kad atstumas mažėja. 

Beveik nesulėtindamas žingsnių, vyriškis pagriebė nuo žemės 
vos išmokusį vaikščioti bamblį, alkūnės smūgiu į žandą parbloškė 
apsvaigintą jo tėvą ir metė per orą klykiantį vaikiūkštį it kokį fut- 
bolo kamuolį. 

Evai neliko nieko kita, kaip tik mestis kairėn, sutrempiant čia 
augančias žoles, ir pasirengti pasitikti smūgį. 

Vaiko kūnelis į ją atskriejo taip smarkiai, kad pargriovė atbu- 
lą — pargriovė sėdyne tiesiai ant žemės, kietai. Vaiko kaukolė lyg 
sviestas akmuo trenkė jai į krūtinę. Eva pajuto suspengiant savo 
kaulus, o degantys plaučiai išstūmė visą dar likusį orą. Iš paskuti- 
niųjų stengėsi įtraukti deguonies, nuo pastangų švokštė ir perštėjo 
gerklė. 

Šuoliuojanti bamblio širdelė tvaksėjo jai prie širdies — nors ir 
skaudėjo, bet tapo ramiau, kad po skrydžio ir nusileidimo jis liko 
gyvas. Akimirką Evai pasirodė, jog po smūgio mažylis irgi liovėsi 
kvėpuoti, nes klyksmas nutilo. Bet galingai atsikvėpęs vaikas taip 
šaižiai suspigo, kad ji nusistebėjo, kaip neperskilo aplinkui juos oras. 

Ausyse pašėlusiai gaudė daugybė bažnyčios varpų. 

— Viskas gerai, tau nieko neatsitiko. — Uždususi Pibadi pa- 
kėlė vaiką — iš šviesiai raudonos kepuraitės ir paltuko buvo sun- 
ku nustatyti jo. lytį. — Nagi, tu visai sveikas, mažasis žmogau. Visai 
sveikas. 

Pasijutusi šiek tiek lengviau, kai nebeslėgė mažylio svoris, Eva 
su švilpesiu įkvėpė oro. 

— Iš kur žinai, kad jis vyrukas? 

Pibadi paplekšnojo mažylį ir pritūpė prie Evos. 

— Tau viskas gerai? Ar smarkiai užgavo? 

— Nežinau. Nesmarkiai. — Jeigu nekreiptų dėmesio į tvink- 
čiojimą krūtinėje, į kurią atsitrenkė vaikas, sėdynėje, kurią pati su- 

sitrenkė, galvoje, kur tai atsiliepė, ir šiokį tokį maudulį ką tik sugi- 
jusiame petyje. — Pašlemėkas. 

Pibadi susiraukė, atsitiesusi pasisuko į jos link bėgančią isteri- 
jos ištiktą moterį. 

— Mano mažyli! Mano mažyli! Čaki! 

Tėvas sustiklėjusiomis akimis, pabalusiu veidu, kuriuo varvėjo 
kraujas, svyrinėdamas atsekė paskui ją, o aplinkui telkėsi minia. 

— Jisai sveikas. Visai sveikas. Ei, Čaki, štai tavo mamutė. Vi- 
siems pasitraukti! — įsakė Pibadi. 

Motina ir sūnus kūkčiodami prilipo vienas prie kito, o Eva at- 
sikėlė nuo žemės. Pasaulis aplinkui šiek tiek mirguliavo ir šokčiojo, 
paskui sustojo. 

— Pasitraukite, prašom! — pakartojo Pibadi ir paėmė tėvą už 
rankos. — Sere, jums reikia minutėlę prisėsti. 

— Kas atsitiko? Kas atsitiko? 

— Aš iškviesiu medikus. Prašau, tik prisėskite čia. Mem, noriu, 
kad jūs su Čakiu liktumėte sėdėti ten pat vietoje. Aš iškviesiu pagal- 
bą, — paaiškino Eva. — Tu irgi turi atsisėsti. 

— Man viskas gerai. Tik ištrenkė iš manęs kvapą. 

— Jūs jį pagavote. — Apsiašarojusiu veidu moteris pasisuko į 
Evą. — Jūs jį pagavote. Išgelbėjote mano mažylį. 

— Gerai, mes tik... 

Ir Eva vėl pristigo kvapo — neapsakomai dėkinga moteris su- 
griebė ją ir apkabino, vaikiūkščio pėdas įremdama jai į slėpsnas. 

Peties maudulys pašėlusiai sustiprėjo. 

— Pibadi. 

— Mem. — Pibadi atplėšė moterį nuo Evos ir prašneko jaus- 
mingu tonu. — Noriu, kad čia pat atsisėstumėte. Visa šeima. Man 
reikės šiokios tokios informacijos. Gerai? 

Eva žengtelėjo nuo sutremptos žolės, iš skausmo sukandusi 


dantis — dilgčiojo sėdynę, petį. 

Pašlemėkas, vėl pamanė ji, apžvelgdama Hai Lainą. 
Vyriškis jau seniai buvo dingęs. 


— KAS PER VELNIAVA? — IŠTAIKĖ PAKLAUSTI PIBADI, KAI JOS GA- 
liausiai perdavė šeimą uniformuotiems policininkams bei greito- 
sios medikams. 

— Kalės vaikas. Kalės vaikas paleido elektros smūgį man į nu- 
garą. Sukruštas bailys, šiknius, šunsnukis. 

— Jis į tave nutaikė elektrošoką? Kaipgi galėjo — per tavo ste- 
buklingąją striukę! 

— Aha. — Eva paglostė delnu striukės odą. — Ji tikrai veiks- 
minga. Pajutau smūgį, lyg stuktelėjimą į nugarą, nežymų degini- 
mą. Švelnesnį ir silpnesnį, pasakysiu tau, negu gauni vilkėdama 
standartinėmis liemenėmis. Pagavau zvimbesį. Kitas jo taikinys 
buvai tu. 

— Tad mane parbloškei. Dėkui. Mano striukė ne stebuklinga. 

— Šunsnukis puikiai juda. Kaip reikiant. Užlėkė tais laiptais it 
čiuožyne. Negalėjau šaudyti, kai visur aplinkui, po šimts, knibždėjo 
tiek žmonių, bet aš prie jo artėjau. Šiek tiek. 

— Paskui judu negalėjau suspėti, bet sekdama įkandin mėgi- 
nau iškviesti pagalbą. O po to, Jėzau, tik pamačiau skrendantį ore 
vaiką. 

— Niekšas nė kiek nedvejojo. Beveik nesulėtino žingsnių. 
Smogė tėvui alkūne į žandą ir pačiupęs vaiką sviedė. 

— Velniškai šauniai pagavai. 

— Aha. — Eva pasitrynė krūtinę — tą vietą, į kurią trenkėsi 
mažylis. — Pašlemėkas, — vėl pakartojo. 

— Čakis užaugs lydimas pasakojimo apie farę, kuri Hai Laine 
jį pagavo kaip per futbolo rungtynes kamuolį, prieš paliečiant juo 
žemę už įskaitinės linijos. 

— Jis taip pat turės gyventi su Čakio* vardu, nes kaip tik taip 
vyriškis ir lėkė — kaip futbolo lygos žaidėjas. Po šimts, it koks puo- 
lantysis saugas. Visu greičiu, vikriai, veržliai. Lažinuos, jis yra pasi- 
treniravęs futbolo aikštėje. Prakeiktas pusiau profas. 

— Ašjo gerai neįsižiūrėjau. 

— Kepurė, saulės akiniai, šalikas — veido gerai nepamačiau. 
Tik kūno sudėjimą, bendrą išvaizdą. Tai šis tas. — Ir dabar ji tu- 
rėsianti už ko užsikabinti. — Eime ir pratęskime tuos pokalbius. 
Noriu vėl nusitaikyti į VIN grupę, paskui pamėginsiu surasti šį pa- 
šlemėką. 

— Atlaikei stiprų smūgį, Dalas. 

— Ir aš to nepamiršiu. 


Į VIN BIURUS JI NEĮŠLUBČIOJO, BET TIK DĖL SAVIGARBOS. NORĖJO 
grįžti namo, įmerkti geliantį kūną į karštą sūkurinę vonią, bet pri- 
valėjo tęsti, ką pradėjusi. 

Tokia tarnyba. 

Kaip tik tuo metu, kai ji išėjo — atsargiai — iš lifto, nuo prij- 
mamojo stalo atsisuko Robinsonas Niutonas. Kai ją pamatė, jo akys 
išsiplėtė, bet kol Eva nusprendė, ar stulbinamo netikėtumo žvilgsnis 
prilygo kaltei, Niutonas atskubėjo pasitikti. 

— Leitenantė Dalas! Noriu paspausti jums ranką. 

— Prašom. 

— Buvo nuostabu! Nuostabu tai, ką padarėte, — kalbėjo jis, 
kratydamas Evai ranką ir priversdamas sudaužytą kūną išrasoti 
prakaitu. 

— Ką? 

— Čakis. Pagavote jį tiesiog ore, kaip aukštai smūgiuotą ka- 
muolį. Aš ką tik... 


* Angl.chuck — metimas. 


188 J. D. ROBB + SUSKAIČIUOTOS MIRTYS 


— Iš kur žinote? — Eva pasislinko arčiau vazoninio augalo, 
uždėjo plaštaką ant savo ginklo rankenos. 

— Ekrane, per internetą. Aš jau kelis kartus peržiūrėjau. Jums 
viskas gerai? Atrodė, kad smarkiai parkritote. 

— Man nieko neatsitiko. 

— Nuostabu. Tiesiog nuostabu. Tas mažas berniukas... Kas ši- 
taip sugebėtų? Jam dar net nėra dvejų. 

— Ar parodė to jį sviedusio vyro nuotrauką? 

— Kiek mačiau, ne. Yra kelios, padarytos iš skirtingų pozicijų, 
kurioje matomi scenos priblokšti žmonės, ir dar viena, manau, iš 
kažkokio apsaugos kameros stebėjimo taško. Nieko panašaus ne- 
buvau matęs. Turėtumėte ateiti ir prisėsti, aš jums ko nors surasiu. 
Kavos, vandens. Gal šampano? 

— Ačiū, ne, bet vis tiek dėkinga. Tik norėjau trumpai pasikal- 
bėti. Ar jūsų partneriai čia? 

— Taip, mes ketinome vykti į naująjį pastatą. Jis atlaisvintas, ir 
mes susitinkame su interjero dizainere aptarti kelių detalių. Vėlgi, 
eime, aš tuoj juos pakviesiu. Pranešimai buvo neaiškūs, tik tai, kad 
jūs vijotės tą vyrą, ir jis sužeidė kelis pėsčiuosius, paskui sviedė ma- 
žylį. Ką jis padarė, tai yra anksčiau? 

— Nužudė Martą Dikenson. 

Niutonas sustojo, vėl išplėsdamas akis. 

— O, Dieve mano. Kas jis toks? Kodėl ją nužudė? Ar jį sučiu- 
pote? 

— Ar galėčiau pasikalbėti su jumis trimis? 

— Taip, žinoma. Atleiskite. Tai taip... taip viskas. — Niutonas 
nusivedė Dalas į mažąją posėdžių salę. — Atsisėskite. Tik duokite 
man minutėlę. 

Ji liko stovėti, nes važiuodama į čia jau suprato, kad sėdėti yra 
blogiau. 

Pirmas atėjo Džeikas — judėjo sparčiai, veidą buvo nušvietusi 
šypsena. 

— Moteris super! Užsirašykite! Beprotiškai puikiai sugauta! 
Mes visi: „Žmogau! Juk ją pažįstame!“ Pagavote mažylį bėgdama, 
besivydama žudiką. Tai buvo lyg trečias kėlinys ir lemiamas taškas. 

— Sakoma, mažylis jaučiasi puikiai, — įsiterpė Vaitstounas. — 
Tik keli gumbai ir mėlynės. Jūs tikrai vijotės žmogų, nužudžiusį tą 
moterį? 

— Manau, taip. Jis baltasis, apie šešių pėdų ir keturių colių, 
dviejų šimtų penkiasdešimties svarų. Plačių pečių, stambių rankų. 
Kampuoto smakro. — Arba bent taip ji manė, kiek suspėjo pamaty- 
ti. — Skamba pažįstamai? 

— Taigi gana stambus. — Vaitstounas kilstelėjo pečius ir pa- 
žvelgė į savo partnerius. — Aš tai asmeniškai nepažįstu nieko, kuris 
pagal jūsų žodžius šitaip atrodytų. 

— Ar prisimenate matęs ką nors atitinkantį tokį apibūdinimą 
netoliese naujojo pastato? Arba šito? 

— Aš ne. — Vaitstounas klubu atsirėmė į stalą. — Robas sakė, 
kad jūs jį vijotės. — Turite vardą, fotografiją? 

— Dar ne, bet turėsiu. Kaip suprantu, jūs dažnai vykstate pas 
klientą, o ne klientas ateina pas jus? 

— Tikrai. 

— Tad paklausiu jūsų visų. — Dalas kryptelėjo galva į Niutoną 
ir Ingersolą. — Ar prisimenate ką nors, atitinkantį tokį apibūdini- 
mą pas „Aleksanderį ir Poupą arba „Jangą ir Baideną“? 

— Aš... — Niutonas dvejojo, persibraukė delnu plaukus. — 
Tiesą sakant, nežinau. Nežinau, ar kreipiau bent kokį dėmesį. Aš 
nesuprantu. „Jangas ir Baidenas' — solidi kompanija, viena iš mūsų 
stambiausių klientų. Juk iš tikrųjų nemanote, kad jie įsivėlę į žmog- 
žudystę? 

— Neatmetu jokių galimybių. O kaip jūs? Esate atsakingas už 
tas sąskaitas. — Ingersolo paklausė Eva. 

— Pas juos yra stambių vyrų, spėju. Saugos tarnyboje, eks- 
ploatacijoje. Ir pono Poupo administratorius taip pat aukštas. Aha, 

lengvai duotum šešias pėdas ir keturis colius, bet nemanau, kad jis 
toksai stambus. Lengvesnis nei dviejų šimtų penkiasdešimties sva- 
rų. Jeigu kalbame apie nužudymą, jų auditas iš tikrųjų tik forma- 
lumas. Po teisybei, tik vidinė patikra. Iš mano pusės, tai jų finansai 
visai tvarkingi. 

— Iš jūsų pusės, — pakartojo Eva. — O jeigu auditas suranda 
problemą, kokį nors neatitikimą? 

— Neįsivaizduoju, kad surastų. — Jis tartum šuoliu metėsi prie 
šaldytuvo, išsiėmė energinį gėrimą. — Jeigu vis dėlto taip atsitiktų, 
priklausytų nuo to, kokio pobūdžio problema ar neatitikimas išaiš- 
kėtų. Robas ir Bredas jums pasakys — auditas kartais, gana dažnai, 
iškelia keletą smulkių dalykų, skirtingą kai kurių mokesčių įstatymų 
traktuotę arba mokėjimus ar pinigų išėmimus, ateinančius ne iš tos 
kišenės arba nueinančius į tokią. Šie dalykai lengvai išsprendžiami. 

— O jeigu kas nors ne taip lengvai išsprendžiama? 

Jis papurtė galvą. 

— Tose sąskaitose aš to nematau. Jeigu būtų buvę kas nors 
stambaus, būčiau suradęs aš arba buhalteris, arba mokesčių inspek- 
toriai. Kas nors. 

— Štai kodėl mes derinamės, — Evai paaiškino Vaitstounas. — 
Kodėl dirbame su jų buhalteriais, jų juridiniu skyriumi, ir kodėl jie 
dirba su mumis. Tai padeda tikrinti ir suvesti balansą, sutaupo laiko 
ir maksimaliai padidina pelną. 

— Aišku. 

— Mes manome, kad tai galėtų būti pramoninis šnipinėji- 
mas. — Vaitstounas skėstelėjo rankomis, Niutonui į jį atsidusus. — 
Kaip tik apie tai kalbėjomės, kai išgirdome, kad buvo įsilaužta pas 
„Briuverį, — pabrėžė jis. — Atrodo, lyg kažkas kažką nusamdė, kad 
prisigautų prie visų tų failų, ir galbūt toji Dikenson irgi buvo šio 
plano dalis. Žinau, ji negyva, ir tai baisu. Bet mums sakė, kad paimti 
keli failai. Panašu į stambią operaciją, siekiant įgyti ir išanalizuoti 
duomenis, šitaip bandant pakenkti konkurentams. 

— Tai prielaida. 

— Bet ne jūsų, — replikavo Vaitstounas. 

— Ne, ne mano. O dėl tų dviejų kompanijų, apie kurias jūsų 
paklausiau, jos nesisuka tame pačiame versle ar tose pačiose sfero- 
se. Nėra konkurentės. Tarpusavyje neturi nieko bendra, išskyrus jus 
ir Briuverį. Taigi... Dėkui už jūsų laiką. 

Padarė tai, ką ir reikėjo padaryti, pagalvojo Eva, o kai nusilei- 
do į vestibiulį, vis dar šiek tiek šlubčiojo. Pasėjo abejonės ir nerimo 
sėklas, bent kaltųjų protuose. 

O dabar vyks namo ir atmirkys savo sopančią subinę. 


JI VĖL KENTĖ SKAUSMĄ, KOL IŠMANEVRAVO SAVO KŪNĄ IŠ AUTOMO- 
bilio prie namų laiptukų. Tik reikėjo prasmukti pro Daktarą Lem- 
tį*, užkopti laiptais ir įlįsti į vonią. O geras muilas padarys savo. 

Atsargiai alsuodama įžengė vidun. 

Samersetas nužvelgė Evą nuo galvos ligi kojų. 

— Turbūt tai negalėjo amžinai tęstis. 

— Kas? 

Tik užlipti laiptais, kurie šią minutę atrodė it aukštų aukščiau- 
sio kalno šlaitas. 

— Prastumti dieną nesužalotai. 

— Kas sako, kad aš sužalota? 

— Po tokio smūgio ant žemės, kaip atsitiko jums, turėtų būti 
sukrėstas kūnas, likti mėlynės. 

Eva sumojo, kad šitaip delikačiai jis atsiliepia apie subinę, bet 
vis tiek buvo nepatenkinta. Kai storulis katinas ėmė rangytis jai tarp 
kojų, pagalvojo, kad veikiausiai garsiai suinkš, jeigu pabandys pasi- 
lenkti ir jį paglostyti. 

— Ten buvo daug žolės. 


* Fantastikos žanro komiksų personažas, piktas burtininkas. 

— Ir vis dėlto. Ak, nebūkite kvaila, — tarė jis. — Užsikelkite 
liftu. 

— Man viskas gerai. Tik šiek tiek surakinti sąnariai. 

Eva pasuko laiptų link ir pasidavė. Ropodama jais aukštyn pra- 
rastų daugiau savigarbos negu praeidama pro jį į prakeiktą liftą. 

— Spėju, atsisakėte bet kokios medikų pagalbos. Jums reikia 
ledo ir karščio, pakaitomis. Ir ko nors skausmui numalšinti. 

Jis turbūt teisus. Bet Eva troško tos prakeiktos vonios, kaip ir 
troško kvėpuoti. 

— Man viskas gerai, — pakartojo. 

— Esate jauna, geros formos, greitos ir puikios reakcijos, — 
metė Samersetas pavymui, Evai einant į liftą. — Todėl vaikas dabar 
yra tėvų glamonėjamas ir lepinamas, užuot gulėjęs ligoninėje. Arba 
dar blogiau. Išgerkit analgetiko. Vyras jus vis tiek privers, kai tik grįš 
namo, O jis jau pakeliui. 

Samersetas atkišo jai mėlyną tabletėlę. 

— Dabar paimkite, ir aš jam pasakysiu, kad jūs taip ir padarėte. 

Paprasčiau tiesiog paimti, nusprendė Eva, nes jis vėl teisus. 
Rorkas sugrūs tabletę jai į gerklę, jeigu pati nenuris. O tai visai 
kvaila. 

— Gerai. 

Ji paėmė tabletę ir nurijo. 

— Ledo, — pakartojo jis. 

— Man nereikia ledo, nebent jis būtų dideliame stikle vodkos. 

Eva įėjo į liftą. 

— Į pagrindinį miegamąjį, — įsakė Samersetas, nespėjus jai 
pačiai nuspausti mygtuko. 

Tad ji tik užsimerkė, atsirėmė į kabinos sienelę ir leidosi kelia- 
ma ten, kur ir troško. 

Buvo ir bjauresnių sužalojimų, priminė sau. Po šimts, kur kas 
bjauresnių. Nors ir stengėsi nevertinti rimtai, juto, kad kiekvienas 
jos kūno raumuo, kaulas, sausgyslė yra sutraukti, sumušti, patemp- 

ti. Analgetikas padės — kol kas, bet nepadės rytoj nuo sopulių, sąs- 
tingio, o tai blaškys dėmesį, erzins. Jai tiesiog kliudys. 

Todėl turi ko nors imtis. 

Kai iš lifto išžengė į miegamąjį, išgirdo už nugaros suūžiant 
užsidarančias duris. Leido sau ilgai, iš širdies, su aimana atsidusti. 

Pakankama nuolaida savo silpnumui. 

Eva nusimetė striukę ir dar kartą pasidžiaugė elektrošoko 
smūgį atlaikiusiu pamušalu. Bet dabar striukė atrodė neįmanomai 
sunki. Kai pradėjo vilktis švarkelį, nudiegė petį. Suprato, kad kaž- 
kuriuo metu, kai lėkė, šokinėjo, laviravo, stengdamasi nesusidurti 
su žmonėmis, kai pagavo vaiką ir parkrito, gerokai patempė sąnarį, 
vos išgijusį nuo daug sunkesnio sužalojimo per gyvybės ar mirties 
grumtynes su Izaoku Makvinu prieš kelias savaites. 

Ji čiupinėjosi su ginklo perpete, atsargiai šią nusmaukė. 

Ir į kambarį įžengė Rorkas. 

Jis įdėmiai ją tyrinėjo, paskui linktelėjo. 

— Puikiai pagavai, — pakomentavo jis. 


ĖVA TIKĖJOSI NERIMASTINGUMO, SUSIRŪPINIMO, 
glostymo ir paguodos žodžių, tad Rorko dalykiškas 
komentaras išmušė iš pusiausvyros. 

Veikiausiai tai jo suktas planas apgaule priversti ją kreiptis į 
sveikatos centrą. 

— Dėkui. Žaidimas užklupo netikėtai. 

— Mažų mažiausia. Ar smarkiai kliuvo? 

— Nelabai. Nurijau analgetiką. 

— Girdėjau. Nagi, pasižiūrėkime. 

Dabar ji nusišypsojo. 

— Tu tik nori manęs nuogos. 

— Mano gyvenimo tikslas, — pasakė jis, prieidamas prie žmo- 
nos. Iš Evos akių suprato, kad daugiau nei „nelabai. — Kad ir kaip 
būtų, pats tuo pasirūpinsiu. 

Ėmė traukti per galvą megztinį ir išgirdo ją iš skausmo su- 
šnypščiant. 

— Gerai, oi! Sekundėlę. 

Eva prispaudė prie peties delną, mėgindama pakeisti padėtį, 
sumažinti skausmą. 

Pamatė Rorko akis persimainant, žybtelint tą ledo mėlio karštį 
ir suprato, kad jis pagalvojo — kaip ir ji — apie Makviną. 

— Tas pats petys, — švelniai tarė jis. 

— Tik pamanyk, a? Jam viskas gerai, oi, daugiausia tik maudžia. 

— Perpjausiu megztinį. 

— Nė velnio. Tai kašmyras. Be to, man megztinis patinka. 

— Ak, šitaip? 

— Aha, šitaip. Kodėl megztinis negali man patikti? Švelnus, 
šiltas, ir mes jo nepjaustysime. Tik trauksime pamažėle, gerai? 

— Ką gi, gerai. — Įrėmęs akis Evai į veidą, atbula plaštaka per- 
braukė skruostą. — Dabar atsipalaiduok, neįsitempk ir leisk man 
nuvilkti. 

Ji alsavo, užsimerkė, leido Rorkui atsargiai užkelti vilną. Ne- 
blogai, neblogai — velnias, velnias — tvarka, jau geriau. 

— Matai? Nepjaustėme ir... 

Eva pasekė jo žvilgsnio kryptimi, pažvelgė žemyn į save ir ma- 
žumėlę apstulbo, pamačiusi krūtinėje tuoj virš marškinėlių žydinčią 
mėlynę. 

— Oho, spalvinga. Vaikis galva įsirėžė į mane. Atskriejo it pa- 
leistas iš minosvaidžio. Bumbt! Kaukolė susiduria su papais. Tie 
kenčia. 

— Atsisėsk, nuausiu tau batus. 

Eva taip ir padarė. Stebėjo jį. Iš šalto Rorko tono suprato, kad 
yra labai labai piktas ir gerokai susirūpinęs. Matė, kad tokia jo re- 
akcija susijusi su ankstesnėmis jos traumomis. Per mažai laiko tarp 
susidūrimų, nusprendė ji. Žinojo: vienintelis būdas jo reakcijai at- 
sverti — vaidinti, kad nieko baisaus neatsitiko, vaidinti nuleidžiant 
viską juokais. 

— Man labiau patinka seksualus nurenginėjimas, o ne tavo su- 
manymas raminamaisiais mane užslopinti, kol prarasiu sąmonę, ir 
nugabenti į sveikatos centrą, kad ten nusirengčiau. 

— Kaip tik tai ir svarsčiau. 

— Baik. Kas per atpildas už išties puikiai atliktą darbą? 

Rorko ir jos akys susitiko, ir Eva pamatė, kad jis šiek tiek nu- 
siramino. 

— Nukentėdavai ir sunkiau. 

— Kaip tik tai ir pasakiau... pamaniau. 

— Dabar kelnes. 

Ji vėl nusišypsojo. Vis dar skaudėjo, bet šiek tiek sopulių ir die- 
glių nustelbė analgetikas, juos apklodamas lyg storu vatos sluoks- 
niu. 

— Nusimausiu, jeigu ir tu nusimausi. 

— Man skaudu atsisakyti tokio dosnaus pasiūlymo. — Rorkas 
paprasčiausiai atsegė Evai kelnes ir nutraukė. — Kai kur dar yra mė- 
lynių. — Rūpestingai perbraukė delnais jai pakaušį ir dar labiau nu- 
siramino, kai neaptiko gumbų ir patinimų. — Bet iš kadrų, kuriuos 
mažajame ekrane mačiau perduodamus žiniasklaidos, pasakyčiau, 
kad tau blogiau su užpakaliu. 

— Šiuo metu lyg maudžia, bet taip. Papams ir užpakaliui teko 
stipriausi smūgiai. 

— Dviem iš mano mėgstamiausių vietų. Atsikelk. 

Jis pastatė Evą stačią ir perbraukė lūpomis per smilkinį. 

Tik sudaužyta, sau pasakė. Ne pirmą ir ne paskutinį sykį. 

— Ar matei televizijos kadrus? 

— Ne. Lyg ir nebūtina, nes pati ten buvau. 

— Manau, turėtum pamatyti. — Jis švelniai nutraukė jai apa- 
tinius marškinėlius ir nurijo keiksmą, kai pamatė per šonkaulius 
nusitęsusį mėlynių dryžį. — Dvi sekundės vėliau, arba jeigu būtum 
klaidingai įvertinusi skrydžio lanką bei greitį, ir tą berniūkštį būtų 
ištikę kai kas daugiau nei kelios mėlynės. 

— Viskas įvyko velniškai greitai. O tas pašlemėkas? Kaip jis 
judėjo — sparčiai, mikliai. Viena ranka pačiupo vaiką, kitos alkūne 
bedė tėvui, pusiau pasisuko ir sviedė. Jis yra žaidęs futbolą, Rorkai. 
Kažkurio metu rimtai. Ir turi daug jėgos. Manau, vaikiūkštis sveria 
ne mažiau kaip dvidešimt penkis svarus. 

— Dvidešimt septynis, pasak tėvų, davusių interviu. 

— Dvidešimt septynis, o sviedė jį kaip kokių dviejų. Iš dalies 
tai gali priskirti adrenalino poveikiui, bet jis išties labai stiprus. 

Rorkas nusmaukė Evai kelnaites ir stovėjo tyrinėdamas užpa- 
kalį. 

— Kaip? Ar smarkiai? — Eva perkreipė kaklą, bandydama pati 
pamatyti. 

— Viena pusė atrodo šiek tiek panaši į Afriką, kita primena 
Australiją. Paskui dar maža salų grandinė. 

— Nuostabu, man ant subinės pasaulio žemėlapis. — Jai pa- 
vyko pasisukti ir šiaip taip pasižiūrėti veidrodyje. — Jėzau, tikrai 
pasaulio žemėlapis! 

— Ten pas tave mažai mėsos. 

— Tu skundiesi? 

Jis lengvai it plunksna perbraukė pirštais per jos sėdynę. 

— Tik dėl dabartinės būklės. 

— Ji pagerės, kai įmerksiu save į karštą sūkurinę vonią. 

— Tau reikia ledo. 

— Nenoriu ledo. Ledas šaltas. 

— Nejaugi? Turėsiu tai užsirašyti. Nagi, marš ant lovos! 

— Vonia paveiktų raminamai. 

— Taip pat ir ledas. Iš pradžių, aukštyn subinę, — įsakė jis ir 
nuėjo į gretimą kambarį. 

Eva tikrai troško vonios, bet pamanė, kad kuo greičiau baigs su 
ledu, tuo greičiau išsipildys jos troškimas. O, beje, ant lovos atsigulti 
buvo gera, kai tik prisitaikė prie tvinkčiojimo ir dilgčiojimo. 

Rorkas sugrįžo, atsiklaupė šalia jos ant lovos. 

— Ką veikei tame rajone? 

— Finis kai ką pasakė, tad norėjau patyrinėti įtariamųjų buvu- 
siąsias. Jos gali pasakyti, kad viskas baigėsi draugiškai, be problemų, 
bet dažniausiai būna pasirengusios patiekti vyruką į stalą kaip gar- 
dų kąsnelį tam, kas prašo. 

Šaltis nutvilkė užpakalį, ir Eva buvo beprotestuojanti, bet pas- 
kui pamažėle persmelkė palengvėjimas. Galbūt ledas ne taip ir blogai. 

— Ir tu išgavai tą kąsnelį? 

— Aha, apie Karterį Jang-Saksą. Jis atitinka Miros apibūdini- 

mą ir mano nuojautą, kad toks tipas pagautas impulso galėtų su- 
organizuoti nužudymą. Paskui vėlgi — jis ne vienintelis. Aš Pibadi 
nurodžiau nusitaikyti į dar porą buvusiųjų, o pati būčiau vėl ban- 
džiusi prazonduoti VIN grupę, bet tas šiknius sumanė mane nu- 
trenkti elektrošoku. Į nugarą. Bailus bukagalvis. 

Rorko rankos stabtelėjo. 

— Jis į tave šovė Hai Laine? 

— Ne, žemiau jo. — Ir pavėluotai sumojo išsidavusi savo vyrui, 
prieš tai jo neparuošusi, kad į ją šovė. — Išgirdau elektros srovės 
zvimbesį, nežinau kodėl, ir pajutau dunkstelint sau tarp menčių. 
Taigi tavo puikiausia „vis dar kuriama“ medžiaga prieš elektrošoką 
jau išbandyta lauko sąlygomis. 

Ji kilstelėjo ištiestą nykštį. 

— Poelgis buvo desperatiškas, — tęsė. — O veikiau impulsy- 
vus ir kvailas. Šauti į porą farų Mėsos apdirbimo rajone, kai visur 
aplink žmonių spūstis! Velniškai taiklus šūvis, ir tai man sako, kad 
jis iš stanerio šovė ne pirmą kartą, tai man sako, — kadangi niekaip 
negali būti profesionalas ir turėti civiliams draudžiamų ginklų, — 
kad yra tarnavęs pagal sutartį armijoje ar kokioje nors iš dalies 
sukarintoje organizacijoje. Galbūt turi kolekcininko licenciją, bet 
aš linkusi manyti, jog anksčiau buvo kariškis. O šiuo metu nusam- 
dytas vieno iš manųjų didelių ponų kaip apsaugininkas ar asmens 
sargybinis. Kažkas panašaus. 

Ji išgirdo gydomosios lazdelės dūzgesį, pajuto lengvą spaudimą. 

— Tave apsvaiginęs elektrošoku nieko nebūtų išsprendęs. Tu- 
rėjo šį reikalą užbaigti. 

— Taip. Pastebėjau judesį, daugiausia tik judesį. Kitu jis būtų 
nutrenkęs Pibadi, o ji neturi stebuklingojo pamušalo. Aš ją pargrio- 
viau. Kai dabar pagalvoju, keletas mėlynių turbūt ir nuo to. Nusi- 
ritusi ir vėl atsikėlusi gerai nebeįsižiūrėjau. Mat aplink buvo daug 
žmonių. Bet vėlgi, nuojauta man sako, kad jis artinosi manydamas, 
jog ją pargrioviau pakirsta elektrošoko. Jam tik reikėjo prie mūsų 

prisigauti, abi likviduoti tiesiu taikymu šūviais iš arti ir dingti. Ne- 
rūpestingai atlikta. Įžūlu ir nerūpestingai atlikta. Bet jis mąstė žai- 
biškai, veikė žaibiškai. Nežinau, ar būčiau jį pagavusi, jeigu ir nebū- 
tų į mane sviedęs to bamblio. 

— Apsaugos vaizdo stebėjimo kameros turėjo jį užfiksuoti. 
Tikriausiai pamatysi jo veidą. 

— Ne kažkiek. Slidinėjimo kepuraitė, saulės akiniai, šalikas. 
Ir jis laikė galvą nuleistą. Nėra visiškas idiotas. Vaizdą nusiuntėme 
į departamentą, jie ten per kompiuterius paleis veido atpažinimo 
programą. Jeigu jis tarnavo karinėse pajėgose ar kur nors dirbo, 
mums galėtų pasisekti. Žinomi kai kurie pagrindiniai bruožai: 
stambus vyras, apie šešių pėdų ir keturių colių, dviejų šimtų pen- 
kiasdešimties svarų. Tvirto sudėjimo. Stiprus. Tikrai manau, kad 
yra šiek tiek treniravęsis žaidimus kamuoliu — salės ar lauko fut- 
bolą. Taigi dar vienas aspektas, kuriuo reikia pasidomėti. Jis būtų 
galėjęs perlaužti aukai sprandą. Turi tam jėgos. 

— Ir kadangi vidury šviesios dienos knibždančioje žmonių 
vietoje bandė nužudyti dvi fares, taip pat turi ir akiplėšiškumo ir, 
tarkim, stokoja moralės principų. Apsiversk, pažiūrėsiu, ką galiu 
padaryti toms dailioms krūtims. 

— Buvo ir dailesnės. 

— Vis tiek jos priklauso man, — sumurmėjo Rorkas, švelniai 
abi pabučiuodamas, kai Eva apsivertė. 

— Bet yra mano. | 

— Nekokia mano nuomonė apie žmogų, kuris drįsta daužyti 
dailias mano žmonos krūtis. 

— Šitai kalbi norėdamas mane paerzinti. 

— Taip jau atsitiko, kad esi mano žmona, — priminė jis ir švel- 
niai pridėjo Evai prie krūtinės šaltą pakelį su ledu. — O krūtys labai 
dailios. 

— (Čakio galva buvo it plyta. — Bet ji nusišypsojo. — Jau ge- 
riau. Kodėl nepalaisvini visų drabužių, juk dar nesu visiškai nuoga? 

Rorkas lengvai bakstelėjo į skaudamą petį, priversdamas ją su- 
šnypšti. 

— Tai buvo žema. 

— O kodėl aš ne nuogas? 

Kitą šaltą pakelį jis uždėjo Evai ant peties. Jai tebeskaudėjo, bet 
turbūt ėjo geryn. Kas žino? 

— "Taigi tarkime: Aleksanderis/Poupas/Parcaris/Ingersolas 
arba Jangas/Baidenas/Arnoldas/Ingersolas. Arba bet kuris iš tų kar- 
tu su Niutonu. Nemanau, kad Vaitstounas, nes jis tiesiog per gud- 
rus, — ai! — jog atrastų kūną prie nuosavų durų drauge su kliente 
iš savo gašlių sapnų. Tačiau bet kuris iš trijų toje VIN galėjo prieiti 
prie vienas kito sąskaitų. Kaip tik šitaip jie susiję. 

— Į kurį tu linksti? 

— Čia ir esmė. Aleksanderis, Jang-Saksas ir Baidenas — visi 
be išimties šikniai. O Poupas toks niekingas mažas bekiaušis, jis 
erzinantis. Spalvinga kompanija. Jie visi gana gerai įsikomponuo- 
ja. Ingersolas? Jis per daug pasako, per greitai kalba, per atkakliai 
siekia. Manau, čia daug impulsyvumo. Kita vertus, Niutonas santū- 
rus, malonus, ramus, vadinasi, gali būti gudrus ir apsukrus. Kažkas 
tame jovale turi būti apsukrus. Man reikia paspausti auditorius, ir 
tai padarysiu rytoj. Jeigu vienas iš jų sukels įtarimą, tai bus raktas į 
mįslę. Bet čia tik nuojauta ir aplinkybės, tvirtų įrodymų nėra. Taigi 
man reikia vieną iš jų palaužti, kai tik perprasiu kurį. 

— Sterlingas Aleksanderis kai kuriose sferose laikomas šiokiu 
tokiu šikniumi, — pradėjo Rorkas, braukydamas gydomąja lazdele 
jai petį. — Pasak mano pašnekovų, jis labiau gerbiamas dėl paties 
paveldėto turto, o ne dėl to, ką su tuo paveldėjimu nuveikė. Toks 
jausmas, kad jis leidžia gerokai per daug asmeninėms kelionėms, 
įplaukoms didinti, saviems reikalams ir mažai moka savo darbuo- 
tojams. 

— Tai manęs nestebina, bet informacija naudinga. 

— Poupo beveik išvis nepaisoma, — toliau pasakojo Ror- 

kas, — tačiau tie, kuriems rūpi, supranta, kad tai jis sutvarko visus 
sutrikimus, problemas ir skaičius. Ir vyresnysis Aleksanderis, Ster- 
lingo tėvas, ir vyresnioji Poup, tai yra jų bendra motina, turi kon- 
trolinius akcijų paketus, nors abu faktiškai išėję į pensiją. Man sakė, 
kad jeigu kompanijoje išaiškėtų kokios nors slaptos machinacijos, 
motina užgriūtų it Dievo rūstybė. 

— O kaip Aleksanderis Vyresnysis? 

— Jis tik mėgaujasi golfu... — Rorkas atsistojo, nuėjo į vonios 
kambarį, ir Eva išgirdo trykštantį vandenį. — Ir dabartine žmona. 
Ši, ketvirtoji, puse šimtmečio už jį jaunesnė. 

— Oho! Gal tai meilė? 

— Cinikai kalba, kad ne, ir galiu spėti, prie kurios stovyklos tu 
prisidėtum. — Rorkas nuėjo prie plokštės sienoje, bakstelėjo ir išė- 
mė butelį raudonojo vyno. — Pats užsikalė turtą, ir jo, ir mamelės 
Poup garbei reikia pripažinti, kad sukūrė gerą infrastruktūrą, dos- 
niai skyrė dotacijas, finansavo virtinę puikių sumanymų. Dabar yra 
puikiai įsitvirtinęs ir džiaugiasi garbaus amžiaus metais, savo pen- 
kiomis golfo lazdomis ir — kai kas sako — bukaprote jauna žmona. 
O dabar — į vonią. 

— Vonia didelė. Kodėl tu vis dar su drabužiais? 

Pildamas vyną, Rorkas palingavo galva. 

— Sudaužyta nuo galvos iki kojų ir vis tiek mąstai apie seksą? 

— Manau, verčiau tave turėti kaip sužalotųjų slaugytoją. Esi 
gana seksualus slaugytojas. 

Jis nusijuokė. 

— Į vonią, leitenante. Pažiūrėsime, kaip tau seksis su muilu ir 
šlakeliu vyno. 

— Sakei, turiu atsipalaiduoti, nebūti įsitempusi. 

Eva ištiesė ranką, kad jis padėtų atsikelti, paskui prigludo visu 
kūnu. 

— Taip, sakiau. 

Į jos bučinį Rorkas atsakė, tačiau švelniai. 

Keldama rankas, kad galėtų jį apsikabinti, Eva aiktelėjo. 

— Ką gi, petys tebetrukdo, — prisipažino ji. — Tai reiškia, kad 
visą darbą teks atlikti tau. 

Atidėjęs į šalį vyną, Rorkas nusiėmė kaklaraištį, nusivilko švar- 
ką, marškinius ir pastebėjo, kaip jos šypsena išplito, o akys subliz- 
gėjo. 

Stengdamasis neužgauti, ją pakėlė, švelniai, šiltai pabučiavo ir 
nunešė į vonią. Pamažu, atsargiai nuleido į šiltą putojantį vandenį. 

— O Dieve, taip, — jausdama nuostabų palengvėjimą, sudeja- 
vo Eva. — To ir troškau. 

— Atsipalaiduok, — pakartojo jis. 

— Ei! — kai Rorkas išėjo, piktai sušuko Eva. 

Ji troško sekso, na ir kas? Malonaus, numaldančio sopulius 
sekso burbuliuojančioje vonioje. Burbuliuojančioje, nes jis kažko 
įpylė į vandenį, pajuto ji uostydama. Kažko kvapaus ir turbūt gy- 
domai veikiančio. 

Kai Rorkas sugrįžo su jos vynu ir antra taure, taip pat ir su 
kažkokio kremo buteliuku, Eva įdėmiai pažvelgė. 

— Kas tai? 

— Tai padės apmalšinti peties skausmą. Išgerk vyno. 

Jis padavė jai taurę, kitką padėjo ant grindų ir baigė nusirengti. 

— Jau labiau panašu. 

— Juk aš dar nebaigiau tau savo ataskaitos, ar ne? 
taurę. 

— Neįpylei į vyną raminamųjų, a? 

— Kaip gerutė mergaitė nurijai analgetiką. Beveik nesiskųsda- 
ma iškentei ledo kompresus ir lazdelę. Esi sustingusi ir skaudanti, 
tokia būsi ir rytoj, bet raminamųjų tau nereikia. O petys man vis 
tiek kelia rūpestį. 

— Lažinuos, man dar labiau. 

— Tu juk negalvoji apie stulbinantį pasimylėjimą? 

— Stulbinantį, — pakartojo Eva, Rorkui įsmukus už jos. — Net 
pasimylėjimas negali tavęs apstulbinti. 

— Juk sėdžiu tame verdančiame puode, ar ne? Nagi. 

Jis užtepė sau ant delnų kremo, paskui ėmėsi šiuo masažuoti 
jai petį. 

— Jeigu jau teko susižaloti petį, tai, po šimts, gaila, kad ne dau- 
žant tą tipą. 

— Tu išgelbėjai mažylį. 

— Išgelbėti vaiką, prarasti žudiką. Bet ne ilgam. Sučiupsiu tą 
pašlemėką. 

— Visai tikiu. Tęsiam, — pasakė jis šiek tiek labiau paspausda- 
mas, skverbdamasis giliau į raumenį ir sąnarį. — Karteris Jang-Sak- 
sas laikomas šiek tiek vėpla. Motina jam ypač pataikavo, ir, atrodo, 
vaikinas dar neišaugo iš jaunatviškos priklausomybės nuo tokio pa- 
taikavimo ar savo polinkio elgtis kaip nori ir kada nori. Jis mėgsta 
moteris ir yra linkęs joms mokėti. Taip pat mėgsta plačią ir spalvin- 
gą draudžiamų medžiagų įvairovę. 

— Kai su juo kalbėjausi, buvo apsinešęs. 

— O tai vėlgi rodo, kad jis mano galintis elgtis kaip nori — 
nešvariai kaip visada. Investuoja laiką į verslą — iš jo reikalaujama 
būti įstaigoje ar kompanijos versle dvidešimt penkias valandas per 
savaitę, kad galėtų atsiimti savo nemažą algą ir premijinius. 

— Dvidešimt penkias valandas per savaitę? Stebuklas, kaip jis 
nepervargsta. 

— Pasak jį gerai pažįstančių, laikas — tai viskas, ką jis investuo- 
ja. Yra Žavingas ir išvaizdus, kai to nori, patrauklus, mėgsta sportą 
ir pasirodo naudingas, kai neveikia nieko kita, o tik užima klientus. 

— Apie kompanijos veiklą Karteris išmano mažiau nei šlavė- 
jas, — papildė Eva. — Kai tik jo ko nors paklausdavau, vis kreipda- 
vosi į savo skandinavišką deivę — administratorę, kurią barškina. 

— Deivei sunku atsispirti. 

— Ji barškinasi iš meilės. Jis — todėl, kad barškintų. Jo buvu- 

sioji, — 0 ji gražuolė, turtinga, iš senus ryšius turinčios šeimos, — jį 
apibūdino kaip žmogų, trokštantį to, ko neturi, arba ką turi kas nors 
kitas. Todėl jis siekia, įgyja ir užmiršta. Mira veikiausiai ką nors pa- 
sakytų apie jo viduje tūnantį vaiką. Aš tik įsivaizduoju, kad tą vaiką 
jo viduje reikia gerai išperti. 

Kad ir ko yra tame kreme, pagalvojo Eva, tikrai veiksminga. 

— Nežinau, ar jis tiek gudrus, kad kištų nagus prie buhalte- 
rinių knygų, nugriebtų grietinėlę ir ką nors nusuktų iš kokio nors 
sandorio. Be to, Karteris įsivaizduoja ir šiaip turintis į tai teisę. Bet 
galėčiau įsivaizduoti jį užsakant žmogžudystę, kad gautų į rankas 
tai, kas ne jo. Kieno nors kito duomenis, tik jeigu žinotų, kokį velnią 
su jais veikti. O tai galvosūkis. 

— Jaunesnysis Baidenas pas „Jangą ir Baideną žinotų. Jis ap- 
sukresnis, gudresnis, ambicingesnis ir, kaip man sakoma, gana be- 
atodairiškas. 

— Aha, tai sutampa su mano informacija. 

— Taip pat ir ūmaus būdo. Jis mėgaujasi gyvenimu, kurį tei- 
kia paveldėtas turtas. Ir kodėl turėtų nesimėgauti? Bet tuo pat metu 
daro ne itin patenkinto žmogaus įspūdį. Aš išsiaiškinau, kad turi 
šaltų, žiaurių charakterio bruožų. Tiek versle, tiek asmeniniame gy- 
venime. 

— Tam paskyrei šiek tiek laiko. 

— Nėra sunku paskatinti žmones kalbėti. Paskalos verslui ne- 
lyginant kuras. Turiu gardžių kąsnelių ir apie kai kuriuos kitus iš 
tavo duotų man failų. 

— Noriu jų, bet viskas susives į vieną iš tų keturių arba jų derinį. 

Eva atsargiai pasukiojo petį ir skausmo beveik nepajuto. 

— Jau geriau. Kur kas. Vis dėlto galbūt tau neteks atlikti viso 
darbo. 

— Nesutinku. Neverta sužalojimo per daug apkrauti. Atsipa- 
laiduok. 


— Aš atsipalaidavusi. 

— Nepakankamai. — Švelniai, slidžiais nuo kremo delnais 
Rorkas braukė Evai krūtis. — Ne vien tik Čakis skrido. 
— Ką? 


— Pažiūrėk įrašą. Tu ne tik parkritai — pirma nuskriejai kelias 
pėdas. Tartum gaudydama patrankos sviedinį. Paskui, kai nukritai 
ant žemės, gulėjai kelias sekundes, akivaizdžiai apsvaigusi ir balta 
kaip drobė. — Glostydamas jis prispaudė prie jos peties lūpas. — 
O po to, brangioji Eva, kai vaikas, aiškiai sukrėstas ir išsigandęs, 
pradėjo klykti, tu atrodei tik suirzusi, galbūt šiek tiek suglumusi. Aš 
kone girdėjau tave mąstant: Nagi, po velnių, ką su juo man veikti, kai 
dabar jį turiu? 

— Ar šitaip mąsčiau airišku akcentu? 

— Ir toks tavo veidas man leido lengviau atsikvėpti. Nors ži- 
nojau, kad visa tai ir anksčiau buvai patyrusi, stebėdamas lengviau 
atsikvėpiau, kai pamačiau tavo veide tą suglumusį irzulį. O paskui 
prišoko ištikimoji Pibadi. 

— Tu pakeitei savo darbotvarkę, turbūt atšaukei kokį multimi- 
lijardinį sandorį, kad tik atsidurtum čia. 

— Sukvailėjęs iš meilės. 

Eva užsimerkė, kol po ją visą slydinėjo jo rankos. 

— Niekas iš tų žmonių, į kuriuos žiūriu, to nesupranta. Gal- 
būt štai kodėl jiems taip lengva žudyti — veikiau užmokėti už tai. 
Manau, šitaip yra žiauriau, kai negali net pats nužudyti. Lyg nu- 
samdytum žmones dezinfekuoti tavo namų ar įstaigos. Tau faktiš- 
kai nė nereikės turėti reikalo su parazitais. Juk tai per bjauru. Tu 
tik sumoki, kad tai būtų atlikta. Pinigai už pinigus. Ne iš meilės ar 
aistros, ne dėl skurdo. Net ir tokiu atveju tu kruopščiai neapmąstai, 
pats nesivargini dėl detalių. Tik padarykite tai, mąstai — įsakai — ir 
nekvaršinkite man galvos detalėmis. 

— Kodėl ėmėsi tavęs? 

Rorkas žinojo, bet norėjo leisti Evai išsikalbėti. 

— Aš jam kėliau rūpesčių. Stojau skersai kelio, trukdžiau vers- 
lui. Tai jį įžeidė ir šiek tiek baugino. Tad geriausia atsikratyti manęs 
su Pibadi ir nusivalyti rankas. O tai vėlgi kvaila — dėl tos pačios 
priežasties, kaip ir kvaila buvo nužudyti Dikenson. Tiesiog kas nors 
kitas pačiups kamuolį ir bėgs su juo. 

— Tai suteikia laiko. 

— Teisybė, bet nužudyti farą? Du farus? Smogs Dievo rūstybė, 
dargi kartu su visos Niujorko policijos rūstybe. Ir niekas neprilygs 
Rorko rūstybei. 

— Šis jau išjudintas, — pareiškė jis. 

— Žinau, bet man gera. Esu čia. Man gera. — Sveikąja ranka 
Eva apsikabino jo kaklą. — Jie tau pavydi, visi. Tai dar viena godu- 
mo rūšis. Gobšumo. Jie geidžia to, ką turi tu. 

— Jie negali to turėti. 

— Ir tai žino. Dar daugiau niršta. Tavo pinigai ir verslas ne 
antros ir ne trečios kartos. Esi išsišokėlis. 

Rorkas nusijuokė. 

— Dabar esu įžeistas. 

— Airiška gatvės žiurkė, išsišokėlis su neaiškia praeitimi ir 
žmona fare. Aha, tai dar padidina niršulį, kai tau skersai kelio stoja 
Rorko farė. Tačiau mes abu juos pamokysime. 

— Jie nepažįsta manosios farės. — Jis atsargiai Evą apsuko, ir 
abu atsidūrė veidu vienas į kitą. — Bet aš pažįstu. 

Rorkas ją švelniai pabučiavo, paskui tik suėmė už rankų, kai 
žmona siekė jo. 

— Ne. Tu tai pradėjai, tad dabar turi tik atsigulti aukštielninka 
ir Mane priimti. 

— O, aš priimsiu. 

— Pažiūrėsim. 

Tik jo burna ant josios lūpų, tik toks švelniausias iš sąlyčių. 
Jis būtų norėjęs ją tik slaugyti, nuraminti skausmą, palengvinti 
sužalojimus. Tik tiek, bet suprato, kad jai reikia daugiau. Reikia 

jo ir reikia parodyti jiems abiem, kad nesiduos įveikiama ar netgi 
pristabdoma. 

Iš dalies gal veikė tie prisiminimai, kai buvo žalojama, kai vos 
išvengė mirties nuo Makvino rankų, kai kone atėmė jam gyvybę, 
valdoma skausmo ir sukrėtimo. 

Nesvarbu kodėl, mąstė jis. Jai to reikia, ir jis duos. 

Bet švelniai, iš lėto ir apgaubs tai subtiliai saldžiu malonumu. 
Juto šalia savęs jos kūną tokį lankstų, tokį švelnų, koks, žinojo, galė- 
davo būti tik jam. Ji, kuri niekada nepasiduodavo, pasiduos jam, dėl 
jo. Padovanos jam tą intymiausią lobį. 

Murmėjo jai slankiodamas rankomis ir lūpomis, kad paguostų 
ir sužadintų. Airiškai. A ghra. Meile mano. 

Jis pasiėmė ją — atitraukė nuo skausmų, nuo nerimo, nuo vis- 
ko, liko tik švelnus kaip šilkas virpinantis malonumas. Užgulė juo 
jos kūną, aptemdė protą. O jo žodžiai, tokie mieli, atsiliepė jai šir- 
dyje. 

Meile mano. 

Vanduo apie juos putojo ir teliūškavo, kvapus, kylantis ir slūgs- 
tantis. Evai atrodė, kad galėtų jo paviršiumi nuplaukti, ant Rorko, 
ant to, ką juodu vienas kitam suteikė, ko niekas kitas nesuteikė, nie- 
kada negalėjo suteikti. 

Jisai jai suteikė paguodą, dar net pačiai nesuvokus, kad esanti 
šios reikalinga, ir suteikė meilę, kai gyvenimas be jos taip ilgai buvo 
tuščias. 

Sugrįžo namo pas ją, kad atneštų jas abi anksčiau, nei pati su- 
galvojo paprašyti. 

— Myliu tave. — Ji atsuko skruostą prie jojo. — Už viską. 

Už viską, pagalvojo jis, lėtai įslysdamas į ją. Už viską. Amžinai. 

Užpildyta jo, pakylėta, mylima, ji nuplaukė ekstazėje. Ir paė- 
musi už rankos nuplaukė drauge su juo. 


JAUČIUOSI GERIAU, PAGALVOJO EVA, PERSIJUNGUSI Į 


darbo režimą. Aišku, ji nenorėtų kovoti vienas prieš 
2 WP vieną su kokiu nors užsikaifavusiu narkomanu, bet 
galėtų, jeigu prireiktų. 

Ir, atsižvelgiant į aplinkybes, buvo beveik tikra, kad sugebėtų 
Rorką įkalbėti suvalgyti picą ir prie jos rašomojo stalo drauge pa- 
sukti galvą — gal toptelės kokių naujų idėjų. 

Savo kabinete ji pasirinko kofeiną — šaldytą, pepsikolos skar- 
dinėlėje, — o Rorkas prisipylė dar vieną taurę vyno. O kad jaustųsi 
patogiai, apsirengė seniausiais sportinukais, tamsiai mėlynomis fla- 
nelinėmis kelnėmis ir storomis kojinėmis. 

Jeigu darbas netrauks, kaip tik taip tinka apsirengti, kad ga- 
lėtų susirangyti prie Rorko ir žiūrėti kurį nors iš jo senųjų vaizdo 
įrašų. 

Bet darbas traukė. 

— Taigi pamaniau, kad galėčiau tave atkrušti nuo kai ko, kol... 

— Argi ką tik to nedarėme vonioje? 

— Pagedėlis. — Šalta kaip ledas skardinėle ji pamojo į savo 
išmaniąją lentą. — Apie kai kuriuos žaidėjus aš susidarau labiau iš- 
baigtą vaizdą, žvelgdama iš tavo pozicijų. Iš verslininko pozicijų. 
Galimas daiktas, žvelgdama iš tokių pat pozicijų, sugebėsiu atrasti 
daugiau prielaidų, patikrinti daugiau galimybių. 

— Galime tai padaryti. 

— Puiku. Galime dirbti ir valgyti. Ko nors paprasta, tik pasi- 
čiumpame picos. 

— Šitaip negalima. Sakyčiau, po tokios sunkios dienos vakare 
būtina suvalgyti ko nors maistingesnio. 

— Nesu tokia alkana. — Suprato, kad tas paprastas blynas su 
sūriu tampa jai nepasiekiamas. — Aš gerai jaučiuosi. Be to, pica pa- 
taiso prastą mitybą. 

— Mmm hmm. 

Taip sumykęs, Rorkas išėjo į virtuvę. 

Veikiausiai ten programuoja skystą avižinę košę ar sultinį, šiek 
tiek su apmaudu pagalvojo Eva. Ir jautėsi įvaryta į kampą, nes jis 
ja rūpinosi ir — kaip paprastai — noriai aukojo didelę savo vakaro 
dalį jos darbui. 

Tad turės nuryti tą kvailą košę. 

Ji nuėjo prie savo išmaniosios lentos, kai ką pridėjo, kai ką per- 
tvarkė. 

Nepajėgė, tikrai ne, įžvelgti skirtumo tarp pagrindinių savo 
įtariamųjų. Iš paviršiaus — taip, daugybė skirtumų, bet ji jų nepa- 
gauna. 

Pyptelėjo saitas. Išsitraukusi jį iš kišenės, pamatė ekranėlyje 
Pibadi. 

— Aha? 

— Eli, aš tau siunčiu savo pastabas iš pokalbių su buvusiosio- 
mis. Nežinau, kiek šviesos jos įliejo, bet, galiu pasakyti, ganėtinai 
prisiklausiau iš paskutinės Baideno merginos. Ar sugebi ištarti pa- 
giežingas? 

Eva pažvelgė į Rorką, kažką atnešantį iš virtuvės, ir pagalvo- 
jo — picą ar košę? 

— Aha, sugebu. 

— Paskutinė, su kuria Vaitstounas buvo užmezgęs rimtą ryšį, 
graudinasi daugiausia, ir su apmaudo prieskoniu. Įprasta dainelė: 
„Daugiau laiko praleisdavo darbe ir su draugais nei su manimi.“ 
Ingersolas iš tikrųjų neturi tikros buvusiosios. Labiau panašu į kele- 

tą moterų, su kuriomis jis kartkartėmis matosi arba nebesimato. Ir 
dar: jis yra linksmas vaikinas, bet įsipareigojimams fobiškas. 

— Pasižiūrėsiu į tai, — pasakė ji, Rorkui išėjus. Paskui jis vėl 
sugrįžo. 

— Aš nesikalbėjau su Niutono sužadėtine, nes įsivaizduoju, 
kad ji papasakos tik gera, bet, pamaniau, nepakenktų pabandyti at- 
kapstyti apie jį ką nors pikantiška. Pamėginau pakalbinti kelias jos 
drauges. 

— Neblogas ėjimas. 

— Pamaniau, tai būtų — ir buvo — puikus ėjimas, jeigu mes 
ieškome laimingų, įsimylėjusių, tinkamų, tobulų vienas kitam, 
nuostabių ir taip toliau. Tik šiuo atžvilgiu nieko skanaus. 

— Nieko skanaus vis tiek informacija. 

— Tiek to. Iš tikrųjų tai susisiekiau su tavimi sužinoti, kaip 
laikaisi. Tau viskas gerai? 

— Gerai. 

— Yra vaizdo įrašų apie tą sugavimą — na, keletas jų visame 
internete, ištisai ekranuose. 

— Taip, girdėjau. 

— Pagavai išties šauniai, ir velniškai gaila, kad niekas iš filma- 
vusiųjų deramai neužfiksavo įtariamojo, kurį vaikomės. 

— Pažiūrėsime, gal Elektronikos skyriui pavyks ką nors išryš- 
kinti. O kol kas du auditoriai iš Vegaso gabenami atgal — tiesiai 
į Stubeno sveikatos ir reabilitacijos centrą. Susitik su manimi prie 
greitukių įvažiavimo platformos, aštuntą nulis nulis. Aš ten būsiu. 
Gal galėtų ir tave patikrinti, kai jau ten atsidursime. 

— Man viskas gerai, Pibadi. 

Ir kad nereikėtų daugiau klausytis nereikalingo bruzdulio, ji 
išjungė ryšį su savo partnere. 

Nuėjo pasižiūrėti, ką Rorkas padėjo ant stalo. 

Kažko greitomis patroškinto, pastebėjo. Kažko sveiko, avižinės 
košės varianto pietums, jo supratimu. 

Tegul ir ne skystos, bet... 

— Čia daug daržovių. 

— Taip, daug, ir jeigu tu kaip gerutė mergaitė jas suvalgysi... 

Jis atkėlė sidabrinį dangtį nuo kitos plokščios lėkštės ir atiden- 
gė nedidelę picą su pepperoni dešros riekelėmis, sudėliotomis į šyp- 
santį veidą. 

Eva pabandė nutaisyti ledinį žvilgsnį, bet viršų paėmė juokas. 

— Įsivaizduoji esąs gudrutis, a, bičiuli? 

— Nuostabus. 

— Tokiu atveju, tebūnie nuostabus. Oi! 

Vis dėlto ledinį žvilgsnį pavyko nutaisyti, kai Rorkas plekštelė- 
jęs delnu nubloškė jos ranką nuo picos. 

— Pirma daržovių. 

Dabar ledinis žvilgsnis išėjo savaime. 

— Aš apkuldavau vyrus ir už mažiau. 

— Nori paragauti? — pasiūlė jis ir pakabino šakute kąsnelį 
savo greitojo troškinio. 

— Galėčiau, tik taškus laimi šypsanti pica. 

Eva pabandė troškinio ir suprato, kad jis ne toks jau prastas. 
Faktiškai visai ne prastas, kad ir su kokiu padažu jo užprogramuo- 
tas. Turėjo šiokio tokio aštrumo. 

— Taigi godumas, — pradėjo ji, — pavydas ir tam tikra pras- 
me rajumas. Galbūt ir geismas, o kai kuriems iš jų tikrai tingumas. 
Kas liko? 

— Iš septynių mirtinų nuodėmių? Regis, kerštas ir puikybė. 

— Gerai, jie gali ten irgi įtilpti. Didžiausios, kurios toje grupėje 
išsiskiria, — tai godumas ir pavydas. Šios nuodėmės mirtinos, nes 
veda į kitas, tiesa? Jos — šaknys. 

— Būtų galima ir šitaip Žiūrėti. 

— Tu kelias jų turi, — na, kas neturi, — bet jos tau padeda. 
Ne tingumas. Nesi tingus, o kad ką nors įgytum, — mat siekis įgyti 
čia atrodo kaip dar viena šaknis, — dirbi. Fiziškai, protiškai. Tu 

mąstai, planuoji, įdedi laiko. Daugiau negu daugelis žmonių. Tai 
irgi aistra. 

— Maniau, mūsų aistra buvo vonioje. 

— Aistra verslui. — Eva nukreipė savo šakutę į Rorką. — Ma- 
tau, tokią aistrą jaučia ir Vaitstounas. Aistrą tam, ką daro, begalinį 
norą atsikelti iš ryto ir vėl tai daryti. Kaip tik tai kuria sėkmę. 

— Na, ir talentas tai daryti. Gali trokšti, turėti paskatų siekti, 
bet jeigu neturi sugebėjimų, viso pasaulio aistra tau sėkmės neatneš. 

— Gerai pasakyta. Vertinant keturis mano pagrindinius įta- 
riamuosius atrodo, kad aistrą pakursto ne tai, ką jie daro, bet kitų 
pasiekti ir dabar siekiami rezultatai. 

— Aistra įgyti, o tai vėl virsta godumu. 

— Aha. Vis dėlto kas gi tai? 

Rorkas žvilgtelėjo į bok čoi* ant Evos šakutės. 

— Skanu. 

Kadangi skanu nebuvo, ji nepajėgė suformuluoti tinkamo ar- 
gumento. 

— Šiaip ar taip, jeigu darai tai, ką darai, siekdamas rezultato, 
naudos, bet nejausdamas tikros aistros, neturėdamas sugebėjimų 
arba elementaraus supratimo, kurie ir sukuria tą naudą, tu dairysies 
būdų, kaip kuo mažiau įdėti pastangų, kad tai sukurtum, ir tuo pat 
metu gauti daugiau. 

— Permetant darbą kitiems ir/ar sukčiaujant. 

— Kiti kažką sukūrė, sugalvojo, ir tai sugebėjo padaryti, o pats 
sėdi įkritęs į didelį odinį krėslą, bet iš tavęs laukiama, kad viskas 
eitųsi puikiai ir rezultatai dar pagerėtų. Galbūt tai ir privilegija, tik- 
rai, bet taip pat ir įtampa. 

— Man tai primink, kai turėsime vaikų. Svarbu jiems duoti pa- 
kankamai, kad turėtų pagrindą, bet ne tiek pakankamai, kad galėtų 
nieko neveikti. 


*  Kininio kopūsto rūšis. 


J. D. ROBB + SUSKAIČIUOTOS MIRTYS 213 


Po šimts, ji tikrai neketina dabar apie tai galvoti. 

— Antra vertus, Alvos Muni giminė, regis, įdiegė darbo etikos 
ir atsakomybės jausmą. Tad po savo padūkusio laikotarpio ji mėgsta 
tai, ką daro, ir nori daryti gerai. Gadina nebūtinai pinigai, o... 

— Godumas. Ir vėl. 

— Aš taip manau. — Kurį laiką Eva valgė tylomis, svarstyda- 
ma. — Tai tinka jiems visiems, išskyrus — galbūt — Poupą. Jis arba 
peliūkštis, koks ir atrodo, arba iš tikrųjų gerai sugeba tokiu apsi- 
metinėti. Mums reikia patikslinti jo asmenines sąskaitas, paslėptas 
sąskaitas ir nuosavybę. Tokie tipai paprastai kažkiek turi. 

— Aš jau pradėjau paiešką, bet dabar, kai tu susiaurinai ratą, 
įdėmiau susitelksiu į pirmuosius iš tavojo sąrašo. 

Eva linktelėjo, patenkinta, kad pabaigė troškinį ir dabar galės 
imtis picos. 

— Tu moki mąstyti kaip faras. — Į jo tylų priekaištą Eva nusi- 
šypsojo. — Kaip farų išvengti ir juos pergudrauti, jeigu mes knisa- 
mės prie esmės. Ir tu ganėtinai padėjai kaip prityręs konsultantas, 
civilis. Taip pat esi stambiausias iš verslo tūzų. Žinai, kaip versle 
mąstyti — stambių tūzų stiliumi. Aš galiu tai pajausti, pritaikyti rei- 
kalui, bet mano požiūris į kompanijos valdymą daugiausia nuspal- 
vintas to, ką matau tave darant, o čia aš matau ką kita. Bent savo 
ribotu požiūriu. 

— Esi tyrusi ir užbaigusi begalę bylų iš tau nepažįstamų sričių. 

— Be abejo. Bet ne visada pasitaiko, kad labiausiai patyręs iš 
patyrusių konsultantų valgytų gabalą mano picos. 

— Kas sakė, kad ji visa tavo? — Rorkas iškėlė į ją gabalą picos 
kaip tostą, atsikando. — Tai priklauso godumo ir rajumo kategorijai. 

— Pasipūtęs šiknius. Šiaip ar taip, aš vis peržiūrinėju savo len- 
toje užrašus, akcentus, niuansus ir mane apima jausmas, lyg kažko 
nepastebiu. Nežinau, kažkokio niuanso, kuris susiaurintų ratą. Tu 
surasi motyvą bylose, skaičiuose, buhalterinėse knygose, mokesčių 
įstatymuose ir visuose tuose šūdniekiuose. Bet, kertu lažybų, teks 

surasti daugybę smulkių slidžių sandėrių ir pastangų prastumti juos 
pro įstatymų spragas, kurios nėra pakankamai didelės ir todėl reikia 
kažkam patepti delnus. Arba panašiai. 

— Aš jau kai ką turiu. Mano galva, nepakankamai, kad patei- 
sintų žmogžudystę ar paniką. Šiokie tokie pataisymai, šiokios tokios 
sankcijos ir palūkanos, viena kita nuobauda — ir kai kas būtų atleis- 
ta, apsukriam mokestinės ar korporatyvinės teisės juristui paaiški- 
nant nesusipratimu ar kanceliarine klaida. 

— Apie šią dalį man spręsti sunkiau. Net jeigu ir pavyktų su- 
sekti. Anksčiau manęs paklausei, į kurį aš linkstu. Ketinu to paties 
paklausti ir tavęs. 

Rorkas papurtė galvą, atsilošė su vyno taure rankoje. 

— Nesu faras, nesu įgudęs tyrėjas. Maža to, nesikalbėjau nė 
su vienu iš tavo įtariamųjų, ir dar toli gražu nebaigiau analizuoti 
finansinių duomenų. 

Eva atsilaužė pepperoni gabalėlį ir įsimetė į burną. 

— Tu turi intuiciją, tokią pat kaip ir aš. Išmanai verslą, verslo 
lyderius taip, kaip man niekada nepavyks. Supranti tą pasaulį, nes 
jame gyveni. Aš tik klausiu, į kurį tu, manimi dėtas, atidžiausiai pa- 

Rorkas pats nustebo, kaip norėjo atsitraukti. Buvo pripratęs 
stebėti, kaip Eva tyrinėja Žmones, įrodymus, ištaikytą nusikaltimo 
laiką, priežastis, ir džiaugdavosi tuo, kaip medžiojant išvien veikia 
jos protas ir įgimta nuojauta. 

— Ojeigu aš suklysiu? Jeigu tave nuvesiu ne ta kryptimi? 

— Man reikia krypčių, teisingų ar klaidingų. O aš turėsiu nu- 
spręsti, ką daryti ir kaip daryti. Ir man teks rinktis tą kryptį arba ne. 
Tu esi ekspertas. Aš su tavimi konsultuojuos. Noriu tavo nuomonės. 

— Ką gi, gerai. Sterlingas Aleksanderis. 

— Kodėl? 

— Pradėk atmesdama. — Rorkas atsistojo ir, kaip Eva labai 
dažnai darydavo, apėjo apie jos išmaniąją lentą. — Jang-Saksas. Čia 

pritaikyk savąsias septynias mirtinas nuodėmes kaip trampliną. 
Jis labiau tingus nei godus ar geismingas. Būtų linkęs visai nieko 
nedaryti, be to, yra administratorė, kuri apie jo kompaniją išmano 
daugiau už jį patį. Tai tingumas ir nerūpestingumas. Niekas netu- 
rėtų daugiau už tave žinoti apie tavo nuosavybę. Ir jeigu jis norėtų 
daugiau, paprasčiausiai paprašytų motinos. Jis neturi priežasties 
sukčiauti ar vogti, taip pat ir neturi tam pakankamai ambicijų. Ir 
tiesiog nėra pakankamai gudrus. 

— Man jis patiko. 

— Nejaugi? 

— Noriu pasakyti, jis tik tuo man ir patiko, nes visais kitais 
atžvilgiais ne. Ir tai dalis problemos. Jie visi man sukėlė mintyse 
kažkokį zvimbesį, vienaip ar kitaip. 

— Nes tavo nuojauta sako, kad nė vienas iš jų nėra visai švarus. 
Visi turi kišenes, kur kemša kai kurias purvinas paslaptėles. 

— Galbūt. Jang-Saksas puikuojasi draudžiamųjų medžiagų 
vartojimu ir visiška savo, kaip vyriausiojo finansų direktoriaus, ne- 
kompetencija. Naudojasi savo kompanija, kad galėtų gauti tų svai- 
galų. Aš tai žinau. Paskui Baidenas — neriasi iš kailio, kad galėtų 
įžeidinėti ir užgauti. Taip pat galėčiau lažintis, jog randa būdų, šiuo 
metu galbūt smulkių, pasisemti iš kasos. O Poupas toks velniškai 
prisitaikantis, toks uolus kęsti savo įbrolio panieką. Bet tai, ką tu 
sakai, turi logikos. 

— Taigi tavo nuojauta tau kužda, kad jie visi kaip nors nedori. 

— Aha, tai ir yra problema. 

Dabar ir Eva atsistojo, nuėjo pas Rorką prie lentos. 

— Taigi atmetinėjame. Tęsk. 

— Gerai. Kaip klastoji savo buhalterines knygas, — oO tai turi 
būti buhalterinėse knygose, — jeigu visų pirmiausia nieko apie jas 
neišmanai? Jang-Saksas bukas ir nekompetentingas. Taip, godus, 
bet tingus. 

— Gerai, kol kas trenkiam jį žemyn. Imam kitą. 


216 J.D. ROBB + SUSKAIČIUOTOS MIRTYS 


— Ką gi, puiku, likdami prie tos pačios kompanijos, paimsime 
Tailerį Baideną. Jis — pabūklas, kuris gali netikėtai iššauti. Umaus 
būdo ir sunkiai sugeba įskiepyti savo tarnautojams lojalumą, o jo 
vyriausiasis finansų direktorius yra idiotas. 

— Aha, ir tai mane privertė pagalvoti, kad per tai jam būtų 
lengviau manipuliuoti skaičiais. 

— Sutinku, bet jo vyriausiasis finansų direktorius turi, spren- 
džiant iš visko, labai sumanią administratorę, kuri su juo taip pat ir 
miega. Ir jeigu esi nors kiek žinovė, yra jį įsimylėjusi ar bent emo- 
cionaliai prisirišusi. Tuo sunkiau įtikinti minėtąją administratorę 
pridengti ką nors, kas galėtų išaiškėti ir smogti atgal jos mylima- 
jam. Ir jai pačiai, nes kompanijoje būtų gerai žinoma, kad už bosą 
darbą atlieka ji. 

— Tai geras argumentas, bet... 

— Dar nebaigiau, — pertraukė Rorkas, jau įsijausdamas. — 
Jis — ambicingas, piktas žmogus, kuris turėtų žinoti, kad, daugelio 
nuomone, — ir ji galbūt teisinga, — išsaugo savo padėtį kompa- 
nijoje tik per nepotizmą. Turi daug ką įrodyti. Taip, mėgaujasi pi- 
nigais, savo padėtimi, bet trokšta pagarbos. Kad ir kas tai daro ar 
yra įsivėlęs, jis turėtų įtraukti ir keletą kitų, kaip tu sakei, jog galėtų 
sėkmingai prasukti reikalą. O jie žinotų, kad jis to negalėtų padaryti 
lygiais pagrindais. O jam tai būtų svarbu. 

Eva sekė jo mąstymo kryptį, bet neliko visiškai įtikinta. Vis 
dėlto linktelėjo. 

— Gerai, kol kas metame žemyn ir jį. 

— O dėl Poupo, — tęsė Rorkas, — tai kai kurie dalykai yra 
tiksliai tokie, kaip ir atrodo. Kiek man žinoma, žmogus atlieka savo 
pareigas pakankamai gerai. Gyvena patogiai, bet ne itin krenta į 
akis. Savo įbroliui perleidžia valdžią ir autoritetą. Savo vyresniam ir 
labiau dominuojančiam įbroliui. Yra mėgstamas tų, su kuriais dir- 
ba, ir žemesniųjų, nors tikrai laikomas lengvasvoriu. Jeigu trokštų 
daugiau, galėtų turėti, paprasčiausiai pareikšdamas savo teises, bet 

tai išeina už jo patogumo zonos ribų. Man sunku matyti jį ką nors 
nelegalaus surežisuojant per savo motinos kompaniją, — jo atsida- 
vimas jai gerai žinomas, — ir užsakant ar toleruojant auditorės nu- 
žudymą. Pats yra kaip motina. 

— Gerai, iš tikrųjų ir aš negalėčiau jo matyti. Galbūt mes abu 
klystame, ir paaiškės, kad jis yra lyg ir koks nusikaltimo organizato- 
rius, bet man tai atrodo neįtikima. Visą laiką apsimetinėti nevykėliu 
reikėtų velniškai daug pastangų. Ir dėl ko? 

— Nevykėlis? 

— Aha. Tokiu laikomas. Aleksanderis jį niekina. 

— Taip, ir, anot verslo pasaulyje sklindančių gandų, tai vieša 
paslaptis. 

— Jeigu kas nors vieša, — pastebėjo Eva, — tai nėra paslaptis. 

— Gana teisinga. Tai prastai saugoma paslaptis. 

— Gerai, taigi turime daug „kodėl gi ne“. Pasiklausykime ta- 
vųjų kodėl. 

— Noriu kavos. 

— Aš irgi, — sumojo ji, paskui nepatenkinta iškvėpė orą, kai 
Rorkas kilstelėjo antakį. 

— Aš čia ekspertas, — jai priminė. 

— Aha, aha. 

Pakeliui į virtuvę ruošti kavos ji pasičiupo lėkštes. 

— Žinai, — pavymui metė Rorkas, — galėtume turėti androi- 
dą, kad tuo pasirūpintų — suplautų lėkštes, paduotų kavą. 

— Man pakanka ir Samerseto. 

— Juokinga. 

— Aš taip ir maniau. — Ji sukrovė lėkštes į indaplovę. — Kodėl 
mums reikia androido, kad nuolat visur čia šmėkšotų? — Androi- 
dai beveik visada Evai sukeldavo šiokį tokį šiurpulį. — Susitvarkyti 
trunka tik minutę. 

— Sutinku. Daugelis tam tikro privilegijuoto luomo žmonių 
nė nemanytų patys atlikti tokių paprastų darbų, kaip nurinkti stalą 

ar pasiruošti kavą. Galbūt kai žmogus užsiima smulkia, elementaria 
veikla, tai padeda per daug nenuslysti į kurią nors iš tų septynių 
mirtinų nuodėmių. 

Ji padavė Rorkui jo kavą, pasiėmė savo, pasirėmė į trumpą vir- 
tuvės darbastalį. 

— Lažinies, Aleksanderis nepakrauna savosios indaplovės? 

— Lažinuos, kad jis retai, jeigu išvis, kada nors praleidžia bent 
kiek laiko savo virtuvėje. Kai kuriems žmonėms puikybė sukelia 
tokį pat alkį kaip ir godumas, o jis didžiuojasi savo reputacija, savo 
turtu, padėtimi. Jis samdo ištisą dieną dirbančių penkių tarnų per- 
sonalą, dar tris — ateinančius, o jiems padeda trys namų androidai. 

— Kaip tu tai išsiaiškinai? 

— Užduok tinkamą klausimą tinkamam žmogui, — paprastai 
atsakė Rorkas. — Ir priešingai — Poupas turi du ateinančius tarnus 
ir nė vieno androido. Aleksanderis taip pat laiko du šatlo pilotus, 
iškviečiamus bet kuriuo paros metu, o tai yra puikybė ir išlaidumas. 
Kassyk, kai susitinka su ligoninės valdyba, primygtinai išsireikalau- 
ja tam tikrų privilegijų — smulkių dalykų. Pavyzdžiui, tam tikros 
rūšies geriamojo vandens buteliuose ir svarbiausios vietos stalo 
gale. Jo žmona dažnai atsiskraidina iš Milano į Niujorką savo mėgs- 
tamą dizainerį. Ir jis išlaiko meilužę. 

— Meilužę? — Eva atsistūmė nuo darbastalio. — Meilužės aš 
neaptikau. Kur tu atkapstei meilužę? 

— Šiuo metu aš meilužės neturiu, nes mano žmona labai daž- 
nai būna ginkluota. Pasak gandų, Aleksanderis turi vieną, ilgalaikę, 
labai slaptą. 

— Man reikia ją surasti, pasikalbėti. 

— Vėlgi, pasak gandų, Aleksanderis ją pažinojo daug metų, o 
ši jo tėvui atrodė sūnui netinkama. Labiausiai spėju, kad ta moteris 
galėtų būti Larina Čambers, našlė, artima šeimos draugė. Aš netu- 
rėjau laiko to patvirtinti ar atmesti, — perspėjo Rorkas, — tad kol 

kas viso labo tai tik gandai. Esmė ta, kad kai kalbama apie meilužes, 
Aleksanderis yra tvirtas konservatorius, dažnai mušantis politikos 
būgną ir mėgstantis rodyti savo šeimą kaip tokių vertybių, tokių 
įsitikinimų pavyzdį. 

— Žmona turi žinoti. Tu pasakei „ilgalaikė“. Taigi žmona žino. 
Jeigu tai iškiltų viešumon, jam būtų daugiau negu nepatogu. Pa- 
kenktų jo galutiniams rezultatams, ar ne? 

— Verslo prasme? Nematau kaip. Į jį žiūrima šiek tiek kaip į 
veidmainį, tačiau tai asmeniška. Vis dėlto — vėl puikybė. 

Puikybė, pagalvojo Eva. Vėl viena iš tų septynių mirtinųjų. 

— Galbūt iš dalies tai susiję su išmokomis ar dovanomis mei- 
lužei, ar išlaidomis būstui, kelionėms, dar kam nors. Ir su tuo, kaip 
jis atitraukia tuos pinigus nuo verslo. Auditas tai atskleistų. 

— Atskleistų. 

— Ir dėl to reikia žudyti? — Eva papurtė galvą. — Žmonės 
žudo ir dėl menkesnio nieko, bet, Jėzau, neatrodo, kad čia to pa- 
kaktų. Neužtenka, kad kiti žmonės leistųsi įtraukiami ir investuotų. 

— Sutinku, ant kortos turi būti pastatyta ganėtinai pinigų, kad 
galėtum jais sklaidytis, ir aš savęs klausiu, ar tai irgi gali būti susiję 
su tolima perspektyva. Arba planuota, kad būtų. Žmogžudystė — 
rizikingas dalykas, nebent ji stambiai apsimokėtų. 

— Taigi, vėl grįžtame prie buhalterinių knygų, audito. Gerai. 
Tu turėtum susitelkti į Aleksanderį ir Poupą, pasižiūrėti, ką pasiseks 
surasti. O tu vis tiek ketinai tai padaryti. 

— Taip, ketinau. 

Rorkas nusišypsojo. 

— Visa kita paliksiu tau. 

— Tu kalbėjai įtikinamai. 

— Esu pamalonintas, leitenante. Jeigu pasirodysiu teisus, ar 
būsiu paaukštintas? 

— Jeigu pasirodysi teisus, aš paruošiu pietus ir suplausiu lėkš- 
tes. Ne picą, — pridūrė Eva, kai jis įdėmiai pažvelgė. 

— Tinka. Kaip petys? 

— Puikiai. Šiek tiek gelia, — prisipažino ji. 

Rorkas žengtelėjo artyn, perbraukė lūpomis jai petį, paskui 
prisitraukė prie savęs. Ir taip stovėjo. 

— Aš jau pakankamai sukčiavau, vogiau. Nes stengiausi išlikti 
ir man tai buvo įdomu. 

Eva tai žinojo. Pažinojo jį. 

— Kiek nužudei dviejų vaikų niekuo nekaltų motinų? 

— Kol kas nė vienos. Neatsiprašinėsiu, kad sukčiavau ir vo- 
giau, nesigailėsiu, kad tos dienos jau praeityje. Kadangi esu čia su 
tavimi ir niekur kitur pasaulyje nenorėčiau būti. 

— Nei nuogas atogrąžų paplūdimyje? 

— Na, kai dabar apie tai užsiminei... — Evai nusijuokus, Ror- 
kas prisilietė lūpomis prie josios. — Bet ne, net ir ten. Tik čia ir 
dabar. 

— Čia gera vieta. 

— Ir mes galėsime pasidomėti tuo atogrąžų paplūdimiu, kai 
ateis atostogos, o jos jau visai čia pat. 

— Negaliu pagalvoti apie atostogas. — Nuo tos minties jos vi- 
duje pradėjo kilti panika. — Aš net nenoriu galvoti apie premjerą, 
dėl kurios visi taip kraustosi iš proto. 

— Mes šiek tiek pasismaginsime. Pasistenk iki to laiko neužsi- 
dirbti daugiau mėlynių. Tavo suknelė atidengia daug nuogo kūno. 

— Matai? Dar vienas dalykas, dėl ko reikia jaudintis. Aš ketinu 
paieškoti meilužės. 

— O aš paieškosiu korporatyvinių nusikaltimų. Ir mudviem 
jau smagu. 

Eva įsipylė dar kavos, ir kadangi Rorkas įsitaisė šalia prie jos 
rašomojo stalo, vėl ėmėsi pagalbinės kompiuterinės stotelės. Paste- 
bėjo, kad kažkuriuo metu atėjo Galahadas ir dabar tysojo jos miega- 
majame krėsle kaip koks persipenėjęs, kelyje partrenktas gyvūnas. 
Ir visur gražiame dideliame name, ne tik Rorko jai suprojektuotame 


J.D. ROBB + SUSKAIČIUOTOS MIRTYS 221 


darbo kambaryje, kuris viskuo priminė senąjį Evos butą, jos senąją 
patogumo zoną, tvyrojo tyla. 

Ne, pagalvojo ji, niekur kitur nenorėtų būti, tik čia ir dabar. 

Pirmiausia ji surašė savo pastabas, peržiūrėjo, šį tą pataisė ir 
išsiuntė Pibadi. Perskaičiusi partnerės atsakymą, užsikėlė ant stalo 
kojas, įsmeigė akis į lentą ir leido sau kelias minutes apsvarstyti vis- 
ką, ką pasakė Rorkas. 

Jang-Saksas per tingus. Baidenas per išdidus. Poupas pernelyg 
stengiasi likti nepastebimas (ir potencialiai tiesiog per doras). 

Sutelk dėmesį į Sterlingą Aleksanderį. 

Galbūt, pagalvojo ji. Tik galbūt. Ir jeigu taip, tai didelė tiki- 
mybė, kad čia įsivėlę Džeikas Ingersolas ir Čezas Parcaris. Mažesnė 
tikimybė, bet vis tiek tikimybė — Robinsonas, Niutonas, nesąžinin- 
gai žaidžiantis su vienu iš savo partnerio klientų. 

Eva nekantravo pirmą kartą susitikti akis į akį su Parcariu. Čia 
galėtų įvykti persilaužimas. Mušti gulintį, nusprendė ji. Skaudantį, 
nusilpusį po sunkios avarijos. 

Galbūt pabandyti jį įtikinti, kad avarija nebuvo atsitiktinė, 
nors Eva jau patikrino protokolą. Trejetas ką tik koledžą baigusių 
girtų, menką laimėjimą kazino švenčiančių vaikinų įsirėžė tiesiai į 
taksi, gabenantį Parcarį ir Arnoldą irgi iš kazino į jų suvažiavimo 
viešbutį. 

Visi patekusieji į eismo įvykį kažkiek laiko praleido ligoninėje, 
ir Eva apie tuos tris girtus idiotus nesurado nieko, kas leistų pa- 
daryti išvadą, kad jie buvo nusamdyti aplamdyti porą auditorių ir 
pačius save. 

Tik nelaimingas atsitikimas, tokia išpuolė korta, ir niekuo ne- 
kalta moteris negyva. 

Taip, pagalvojo Eva, taip, ji galėtų tuo pasinaudoti, tuo viskuo, 
ir pamėginti Parcarį palaužti. 

O kol kas atidžiau pasižiūrės į Aleksanderio meilužę. 

Pirmiausia ji atkreipė dėmesį į Larinos Čambers amžių. Pen- 

kiasdešimt septynerių moteris neapibūdinama kaip jauna, avantiū- 
ristiška barakuda. Paskui į tai, kad Čambers ir velionis jos vyras 
prieš dvidešimt dvejus metus Naujajame Džersyje atidarė užkandi- 
nę, per kitą dešimtmetį virtusią visos šalies užkandinių tinklu, ir iš- 
braukė ją kaip avantiūristę. Tokios, kuri aštuoniolikos metų laimėjo 
studijų Masačusetso technologijos institute stipendiją, o dvidešimt 
penkerių įgijo verslo magistrės laipsnį, barakuda tikrai nepavadinsi. 

Įtarus Evos protas mygo ją patyrinėti, kaip velionį vyrą ištiko 
mirtis, tačiau mintį apie nešvarų žaidimą teko atidėti į šalį. Nilas 
Čambersas žuvo per staigų škvalą prie Australijos krantų, kai jo 
burlaivį užliejo banga. Tuo metu našlė buvo Niujorke, kur padėjo 
savo motinai sveikti po nedidelės operacijos. Tyrimas, kaip nusken- 
do Čambersas ir keturi kiti — įgulos nariai ir keleiviai, — atliktas 
nuodugniai. Jai nepavyko aptikti kokių nors spragų ar iš tikrųjų 
bent kokio motyvo. 

Kad ir kiek naršė, ieškojo, nerado jokių įrodymų, jog Larina 
Čambers buvo, kaip sakoma, išlaikoma. Ir pati turėjo ganėtinai gi- 
lias kišenes. Bet užtat surado daug faktų, rodančių, kad Larina ir 
Aleksanderis buvo susiję ir kad praėjus devyneriems metams po jos 
vyro mirties, labai tikėtina, vėl įsižiebė kibirkštis, blyksėjusi jų anks- 
tyvaisiais trečio dešimtmečio metais. 

Galbūt ir verta pasikalbėti, mąstė Eva, ir užsirašė kai kurias 
pastabas. 

Aleksanderis, Ingersolas ir Parcaris, vėl pagalvojo ji ir ėmėsi 
pamažu, metodiškai tyrinėti kiekvieno iš jų gyvenimą. 


JIS KAŽKĄ APTIKO. RORKAS JAUTĖ, KAD TYRIMAS PA- 
judėjo ir ėmė slysti — labai panašiai kaip užraktas, 


kurį krapštinėji mėgindamas atrakinti. 

Jau surado tris Aleksanderio sąskaitas lengvatinių mokesčių 
zonose už šalies ar planetos ribų — dvi iš jų absoliučiai legalias, 
nors formaliai nevisiškai etiškas. 

Jis nesiknibinės su formaliai visiškai etiškomis, kaip galbūt da- 
rytų Eva. Čia jųdviejų buvo visai kitokie etikos slenksčiai. Net ir ta 
viena — vėlgi formaliai — nelegali nesukeltų rimtos žalos ar proble- 
mų. Baudos, pagrasinimas pirštu kaip išdykusiam berniukui ir šiek 
tiek nemalonumų jo pinigų administratoriui. 

O administratorius šiuo incidentu, labai tikėtina, galėtų privi- 
lioti daugiau klientų. 

Bet tas sąskaitas surasti buvo juokingai lengva, ypač žinan- 
čiam, kur ir kaip tokių dalykų ieškoti. 

O tai Rorką vertė manyti, kad jų turėtų būti daugiau, ne taip 
juokingai lengvai surandamų ir anaiptol ne legalių. 

Suras jas, mąstė Rorkas. Žmonės turi nusistovėjusius elgesio 
modelius ir charakteringus bruožus, įpročius ir ritmą. Juos surasti, 
jais pasinaudoti paprasta. 

Bet esama ir kažko daugiau, taip pat jautė jis. 

Apie tai mąstydamas prisiminė seniai patirtą pojūtį, kaip at- 
šokdino užraktą ir rado daugiau negu tikėjosi. Tą karščio ir energi- 
jos virpulį pirštų galuose. 

Jaudinantį, prisiminė jis, beveik mistišką, kurio niekas, išsky- 
rus kitą vagį, nesuprastų. 

Bet tai buvo seniai, o šis reikalas yra dabar. Skverbdamasis į 
paslapčių ir nusikaltimų saugyklą, dirbdamas išvien su savo polici- 
ninke, jis jautė beveik tokį pat karštį ir jaudulį. 

Pagalvojęs apie Evą, žvilgtelėjo jos pusėn. Ak taip, pamanė, jai 
baigta. Pati to dar nesupranta, bet jis atpažino požymius. Evos kū- 
nas pradėjo svirti, akys pamažėle stiklėjo. Pasilikusi viena, ji dirbtų, 
kol galva nusvirtų ant stalo. 
ko nuostabaus. 

Kol stebėjo Evą glembant, katinas bakstelėjo galva jam į blauzdą. 

— Gerai, gerai, aš matau, juk taip? Mums visiems laikas į lovą. 

Atsižvelgiant į patirtas traumas, jai reikia gultis į lovą ir de- 
ramai išsimiegoti. Tad ką galėjo iš savo atliekamo darbo, Rorkas 
suprogramavo į automatinį režimą, kitką nukopijavo ir išsaugojo, 
paskui atsikėlė ir nuėjo pas ją. 

— Sakau, metas baigti. 

— A? Aš... tik atidžiau tyrinėju Ingersolą. — Eva pasikasė plau- 
kus, tartum norėdama išbudinti smegenis. — Niekas čia nesisieja su 
Niutonu, ir neatrodo, kad jis būtų įėjęs į Ingersolo kliento duomenų 
bazę. Noriu pasakyti, tai būtų gana gudru, bet grėstų būti nutvertam 
ir tapti atpirkimo ožiu. 

— O tokie žmonės retai, jeigu išvis kada nors tikisi įkliūti. 

— Jie tiesiog nesitiki. Taigi, kad ir kaip ten būtų. Kartą tu para- 
ginai pasidomėti draudimu. Ingersolas gerai apsidraudęs, daugiau- 
sia meno kūrinius. Gerokai daugiau nei deklaruota jų vertė. 

— Tai galėtų reikšti, kad jis iš pradžių suklastojo vertę, neno- 
rėdamas sukelti įtarimų, iš kur turėjo pinigų jiems nupirkti. Arba 
jis pareikš pretenziją dėl žalos ir draudimo kompanijai nudirs kailį. 

— Aš čia nematau jokių pretenzijų, bet... 

— Rytoj galėsi pasižiūrėti daugiau. Mums reikia miego. 

dį. — O, turbūt tikrai. 

— Rytoj. — Rorkas pastatė ją ant kojų, pajuto kūną įsitempu- 
sį. — Dar jauti kritimo pasekmes. 

— Truputėlį sustingusi, tik tiek. 

Bet nesiginčijo, kai jis pasilenkęs išsaugojo jos darbą. 

— Aš turiu išpešti kai kurios informacijos, — pasakė išsivesda- 
mas Evą iš kambario. — Ir rytoj man geriau seksis. 

— Kokios informacijos? 

— Apie kai kurias nuslėptas sąskaitas — dvi legalias, vieną 
abejotiną. Yra kai kurių transakcijų, į kurias reikėtų atidžiau pa- 
žvelgti. Tikiuosi rasti sėdintį jo kišenėje auditorių, ir jeigu šis iš 
tikrųjų sėdi kišenėje, butų turėjęs viską sutvarkyti. Taigi tikiuosi, 
kad surasiu kai ko daugiau, kas dar nebuvo išvalyta. Jis yra dek- 
laravęs kelionių išlaidas, verslo išlaidas, o jų išdėstymas nurodo 
vietas, pasižyminčiais azartiniais lošimais ir negriežtais mokesčių 
įstatymais. 

— Būdas pinigams plauti. 

— Nuo seno žinomas metodas, — pasakė Rorkas, kai jie įėjo į 
miegamąjį. 

Kol Eva ruošėsi į lovą, jis atsinešė medicininį paketą. 

— Nuo jo geriau miegosi, — paaiškino nespėjus jai paprieš- 
tarauti. — Ir nuo analgetiko, kurį nurysi. Geras nakties miegas vėl 
sugrąžins tau jėgas medžioti piktadarius. Pasižiūrėkime, koks vaiz- 
das ten. 

Eva užvertė aukštyn akis, bet apsisuko, kad jis galėtų ištyrinėti 
sėdynę. 

— Vis dar nešiojiesi Afriką, bet iš kraštų jau blunkančią. 

— Puiku. Naikiname Juodąjį žemyną. 

Rorkas nusijuokė, švelniai pridėjo jai prie peties paketą, paskui 
lengvai paplekšnojo Afriką. 

— Tikėtina, sausumos masyvas rytą bus dar daugiau išgraužtas. 

— Su Afrika ar be jos, bet aš vis tiek rytą prispausiu Parca- 
rį. — Eva įsmuko į lovą. — Tos tavo surastos sąskaitos — tai jau 
šis tas, kuo jį galima spausti. O Larinos Čambers negali pavadinti 
meiluže, — pridūrė atsipalaiduodama, kai Rorkas atsigulė greta. — 
Pati pakankamai pasiturinti. Juodu susiję, po šimts, esu tikra, bet ji 
ne išlaikoma. Nežinau, ar man pavyks išsiaiškinti. Turėsiu apie tai 
pagalvoti. 

Evos balsas prikimo, ir Rorkas pradėjo glostyti jai nugarą — 
lengvai lengvai, stengdamasis užliūliuoti. 

— Žmona turėtų žinoti. Juk negali būti šitaip sukibę, kaip at- 
rodo, kokius šešerius ar septynerius metus, kad žmona nesuprastų. 
Nebent ji dar viena idiotė. 

— Aš ne idiotė. 

Šypsodamasis Rorkas glostė toliau. 

— Turėsiu tai omenyje, kai nuspręsiu užmegzti ilgalaikį romaną. 

— Aha, padaryk taip. Ir tavo kūno niekada nesuras, — sumur- 
mėjo Eva ir užmigo. 

Jis nusišypsojo sušildytas ir jausdamasis tikrai mylimas užmi- 
go kartu su ja. 


ATSIBUDUSI EVA PAMATĖ RORKĄ ĮPRASTOJE VIETOJE, JAU APSIREN- 
gusį, ojo planšetinio kompiuterio ekranu slinko skaičiai ir kodai. 

Eva atsargiai atsisėdo. Buvo sustingusi, kūną šiek tiek gėlė, 
kaip jai ir pranašavo, bet dieglių ar maudulio nejuto. Geras ženklas. 

— Na kaip? — paklausė jis. 

— Beveik gerai. 

Peties nemaudė, tačiau sukiojamas jis šiek tiek girgždėjo. Karš- 
tas dušas tai sutvarkys, nusprendė ji. 

Rorkas apvedė pirštu ratą, kaip ir vakar vakare, o ji lygiai taip 
pat užvertė aukštyn akis ir apsisuko. 

— Veikiau kaip Pietų Amerika, — konstatavo jis. — Pagerėjo. 

Bet jam nepatiko šleikščiai geltona mėlynė skersai jos krūtinės. 

— Kai surasiu tą pašlemėką, jis turės ant savo subinės žemyną. 

— Pasirink Aziją, — patarė Rorkas. — Jis didesnis. 

— Suspardysiu subinę į Aziją. Galiu taip padaryti. 

Rorkas pagalvojo, kad tuo ji turėtų jį pranokti, bet nutylėjo. 

Eva persikreipė, kad galėtų pamatyti savo užpakalį veidrodyje. 
Geriau. Kur kas geriau. 

— Sapnavau skriejančius kūdikius. Juk negali jų visų sugauti. 

— Deja... 

— Jie atsitrenkdavo į žemę ir pokšt! — Ji išmetė aukštyn ran- 
kas. — Ir ištrykšdavo. 

— Tikrai, Eva, tu atgrasysi mane nuo pusryčių. 

— Ne žarnos ir jų turinys. Veikiau lyg keisti žaisliukai ir bliz- 
gantys saldainiukai. Lyg jie būtų tie piūata*, kuriuos Žmonės pra- 
daužia dėl jų turinio. 

Jis nuleido planšetinį kompiuterį ir įdėmiai į ją pasižiūrėjo. 

— Tavo toks nerimstantis, žavingas protas. 

— Ir ten taip pat buvo nužudyta moteris, sėdėjo ant vieno iš 
tų Hai Laino suoliukų. Be paliovos kartojo, kad du ir du bus keturi. 
Nuolat. Noriu pasakyti, aš tai suprantu, skaičiai nemeluoja, skaičiai 
susideda, bet ji sėdi ten, monotoniškai tai burba ir dirba vienu iš tų 
senovinių skaičiavimo prietaisų. 

— Abaku? 

— Kas yra abakas? A, taip, viena iš tų... — stovėdama nuoga, 
išskyrus kompresą ant peties, susivėlusiais plaukais, Eva perbraukė 
pirštais orą. — Ne, tai buvo vienas iš tų... — Dabar ji sudėjo ore du 
smilius, paskui mostelėjo ranka. 

— Aritmometras. 


* Meksikoje ar Centrinėje Amerikoje linksmai išdažytos molinės ar papjė mašė figūros, 
pripildytos žaislų, saldainių ir t. t., per gimtadienius ar Kalėdas pakabinamos kur nors aukštai, 
kad vaikai užrištomis akimis galėtų lazdomis jas sudaužyti ir pasiimti turinį (isp.). 

— Taip. Aš bandžiau pagauti visus tuos skriejančius kūdikius, 
oji barškino, murmėdama elementarią matematiką. Tai blaškė. Tur- 
būt aš kai ką praleidau, nes ji darbavosi be atvangos. Šiaip ar taip, 
keista. 

Tikrai keista, pagalvojo Rorkas, kai nuėjo į vonios kambarį, bet 
ne košmaras. 

Jis atsistojo, išėmė naują medicininį paketą, gydomąją lazdelę, 
suprogramavo virtuvės automate kavą. Šiek tiek pasvarstęs, išsirin- 
ko sūrio ir špinatų omletus. Jeigu bus pakankamai sūrio, ji neniurz- 
gės dėl špinatų. Pagalvojo, kad baltymai ir geležis jai būtų naudingi. 

Kai susisupsčiusi frotiniu chalatu Eva išėjo iš vonios kambario, 
Rorkas jau buvo išdėliojęs maistą ir pirmosios pagalbos priemones. 
Ji įtariai viską nužvelgė. 

— Kas tuose kiaušiniuose? 

— Paragauk ir sužinosi. Aš dirbau su kai kuriais duomenimis, 
išspjaunamais mano automatinės paieškos sistemos. Įdomu. 

— Ką turi? 

— Valgyk ir sužinosi. 

Ji atsisėdo, bet pirma pasiėmė kavą. 

— Ar du ir du bus keturi? 

— Manau, ne šiuo atveju. Čia yra mokėjimas IOC*, šiek tiek 
per du šimtus tūkstančių. Įvedus į paiešką IOC, ji išmeta keletą 
kompanijų ir organizacijų, tarp jų ir pornografinę svetainę, skel- 
biamą kaip Intensyvaus Orgazmo Kompanionę, kuri siūlo filmus, 
žaislus, stimuliatorius, realaus laiko televizijos laidas ar virtualios 
realybės seksą su licencijuota palydove, taip pat galinčia prisistatyti 
į namus. Ir taip toliau. 

Nebūna, kad seksas neišduotų, pagalvojo ji. 


* Šiaip tai yra visuotinai priimta Tarptautinio olimpinio komiteto santrumpa (Interna- 


tional Olympic Committee). 

— Nemanau, kad Aleksanderis iš savo kompanijos už porno- 
grafiją išplovė du šimtus gabalų. 

— Aš linkęs sutikti. Krypstu į „Investment Opportunity 
Corporation“*, menkoką grupę, besibazuojančią Majamyje, nors 
reklamuojasi po visą šalį. Jie superka ir parduoda nuosavybę — visų 
pirma komercinę, bet taip pat ir gyvenamąją. Besiplečiantys ar nu- 
matantys plėstis. 

— Argi ne tai „Aleksanderis ir Poupas“ iš esmės jau ir daro? 

— Taip, keista, — ne nelegalu, bet keista, — kad jie išmoka 
kitai kompanijai šešiaženkles sumas pagal žymą „einamosios išlai- 
dos“. IOC taip pat susijusi dar su kita kompanija — „Nekilnojamoji 
ir išskirtinė žemės nuosavybė“. Ši yra Kaimanuose, reklamuojasi po 
visą pasaulį. Jei tikėtume jos interneto svetaine, aptarnauja inves- 
tuotojus, ieškančius išskirtinės žemės nuosavybės — tiek individu- 
alius asmenis, tiek grupes. Viena iš jų teikiamų paslaugų — anali- 
zuoti klientus ir nuosavybę ir atitaikyti vienus kitiems. 

— Ką, lyg pasimatymų svetainė? 

Rorkas nusišiepė. 

— Spėju, taip. Savo svetainėje jie turi kelias žemės nuosavy- 
bes ir kai kuriuos patenkintų klientų atsiliepimus. Dėl išsamesnės 
informacijos jie siūlo susisiekti tiesiogiai ir, žinoma, investicijas į 
išskirtinę žemės nuosavybę. | 

— Ir tu užuodi apgaulę? 

— Na, tai gana dvokia, brangioji. Toks dalykas kvepia apgaule. 

Eva pagalvojo, kad galėtų daugmaž tai suprasti, bet norėjo aiš- 
kumo. 

— Kaip? 

— Pagrindinė apgavystė čia būtų privilioti klientą ir pinigus. 
Paskui atlikti šiokias tokias saikingas išmokas, kaip padarytum bet 
kurios sukčiavimo aferos atveju — kad būtų įpumpuota daugiau. 


* Investicinių galimybių korporacija (angl.). 

Įtariu, kai kurios iš žemės nuosavybių nė neegzistuoja arba yra ge- 
rokai pervertintos, pasitelkiant kyšius ir nusamdytus sukčius. 

— Kaip jie lieka už tai nenubausti? Jeigu nudiria klientus, tu- 
rėtų kilti triukšmas. 

— Darai tai gana nedideliu mastu, mažomis sumomis. Darai 
atidžiai stebimas Vertybinių popierių ir biržos operacijų komisijos 
ar pasaulinės jos alternatyvos. Deponuoji keliose sąskaitose, vėlgi 
laikai tuos depozitus stebimus. Prastumi apgaulę, paskui uždarai, 
pasiimi pinigus, juos išplauni, jei reikia, paskui vėl pradedi kitur. 
Kita pavarde, kitu pavidalu, kitoje vietoje. Apgavystė iš esmės ta 
pati. Taip paprasčiausia. 

— Aišku. — Taip, ji galėjo tai suprasti. — Aleksanderis gauna 
savo dalį — dramblio dalį... 

— Liūto dalį, kaip tu puikiai Žinai. 

— Dramblio yra didžiausia, ir jis pasiima didžiausią. 

— Tavo logika... nenuginčijama. 

— Matai? Taigi jis dramblys, paskui turi išplauti pinigus, po to 
juos paslėpti arba tik paslėpti. 

— Pinigams plauti jis turi dar vieną lengvą sistemą — tai ne- 
kilnojamasis turtas. Nusipirk žemės žemiau rinkos vertės, pardavė- 
jui skirtumą atiduok grynaisiais. Šitaip jis sutaupo nesumokėdamas 
mokesčių. Paskui po kelių mėnesių perparduok rinkoje ir uždirbk 
teisėtą pelną. Pinigai jau švarūs. 

— Šitam jo padėtis yra puiki. 

— Taip, tikrai. Ką gi, yra daugybė kitų būdų, sudėtingesnių 
ir naudingesnių, pelnui išpūsti. Pavyzdžiui, įsteigti paskolų kompa- 
niją, tokią aš tikiuosi surasti. Klientas paima paskolą žemei pirkti. 
Paskui su paskola apmauni, kažkiek užkali iš to, kad nuosavybę įsta- 
tymiškai įvertinus paaiškėja, jog ši sudaro tik dalį tos paskolos ver- 
tės. Jeigu tai darai nedideliu mastu, keli tūkstančiai čia ar ten, kad 
Mokesčių inspekcija nepastebėtų, iš tų paskolų sąskaitų gali nuimti 

grynųjų — juos išplauti ir atrodys švarūs. Jeigu klientas nepajėgs 
grąžinti paskolos, nes yra įklimpęs giliau, nei jos vertė, tau atiteks 
ir Žemė. 

Valgydama Eva klausėsi. 

— Atrodo, velniškai daug darbo. Ir atrodo, kad galėtum užkalti 
pinigų, tai darydamas vien tik teisėtai. 

— Tada nebūtų jaudulio, godumo, o kai kurie jaučia pasiten- 
kinimą, kai apmauna kitus — nuslepia pajamas ir apeina mokesčių 
įstatymus. 

— Greitai praturtėti dažniausiai yra suktybė ir visada apmul- 
kinami žindukliai. 

— Ir žinduklių niekada netrūksta, — nurodė Rorkas. — Aš ti- 
kiuosi, kad dauguma klientų patenka į dvi kategorijas: naivaus, nau- 
joko investuotojo ir pernelyg pasitikinčio savimi, visada manančio, 
kad sugebės apsukti sukčius. 

— Ar tu kada nors tuo užsiėmei? 

— Mėgavausi ką tik išplautų pinigų pojūčiu ir kvapu, — nusi- 
šypsojo Rorkas, pripildamas jiedviem dar kavos. — Leitenante. Bet 
ne nekilnojamojo turto suktybėmis. O būčiau galėjęs, — pagalvo- 
jo. — Tačiau mėgdavau žaisti tą žaidimą lygioje aikštėje. Ir man jis 
gerai sekasi. Mėgdavau vogti. Sunku atsiprašinėti, net farui, kad turi 
gabumų ir polinkių nelegaliai veiklai. Iš pradžių vogdavau, kad iš- 
likčiau gyvas, bet, be jokios abejonės, vėliau man pradėjo tai patikti. 
O apgaudinėti? Ne tiek. Ir ne dabar. — Pasilenkė ir pabučiavo Evą 
į skruostą. — Smagu, kad galiu būti tau naudingas. Šiandien tai ir 
darysiu. Turiu kai ką pasižiūrėti pas save, bet, manau, galėsiu tai 
padaryti namuose. Paskui matysiu, ką gausiu iš viso šito „du ir du 
yra keturi. 

— Aš Parcarį galiu palaužti. Jis sužalotas, ir tuo šiek tiek pasi- 
naudočiau, jeigu tektų paspausti. 

— Turi pakankamai duomenų, kad galėtum suimti Aleksan- 
derį už sukčiavimą. Iš to, ką turiu, jau susidaro konkretus vaizdas. 

— Galbūt, bet nenoriu jo sučiupti už sukčiavimą. Tai geras 
svertas, tačiau noriu jį apkaltinti žmogžudyste. Noriu apkaltinti 
juos visus. Sąmokslu nužudyti, nusamdyta žmogžudyste. Jeigu išsyk 
mygsiu dėl sukčiavimo, jis turės galimybę dengtis, ir mane užgrius 
federalai. Jiems ne tiek rūpi Dikenson nužudymas, kiek sužlug- 
dyti stambių šiknių machinacijas su žemės nuosavybe, dar svariai 
priduriant pinigų plovimą ir mokesčių vengimą. Verčiau tegul jis 
mano, kad dėl tos dalies pavyks išsisukti, ir jaudinasi dėl manęs, kad 
neapkaltinčiau žmogžudyste. 

— Jis gali vėl pabandyti tavęs imtis. 

— Gali. Veikiausiai yra pakankamai kvailas. Turiu savo ste- 
buklingąją striukę. Nesijaudink, — nuramino Eva, nes žinojo, kad 
Rorkas jaudinasi. — Aną kartą jam nepavyko manęs nudobti, ir aš 
to nesitikėjau, turiu prisipažinti. Dabar esu pasirengusi. Jo nusam- 
dytas šaulys turi figūruoti kur nors algalapyje. Nemanau, kad jis 
būtų visiškas pusgalvis ir prisegtų kortelę „Mes galvažudžiai“. 

— Jie tikrai parduoda žemesnės kokybės produktą. 

— To pašlemėko man nepavyktų surasti darbuotojų sąrašuose, 
bet jis ten yra. Perduosiu tą reikalą Finiui, tegul paieško atitikčių. Aš 
tebesilažinu, kad tai buvęs faras arba kariškis. Anksčiau ar vėliau jis 
iššoks. Bet dabar svarbiausia — auditorius. 

Eva atsistojo apsirengti. 

— Jeigu man pavyks atlikti savo dalį ir paremti ką nors iš tavo- 
sios, atvyksiu į Centrinę būstinę tavęs informuoti. 

— Aš ne prieš, bet tau gali prireikti manęs paieškoti. Galiu būti 
išvykusi kur nors tarnybos reikalais. 

— Susirasiu. 

Kai Eva užsisegė ginklo perpetę, užsivilko striukę, Rorkas su 
planšetiniu kompiuteriu išsitiesė ant sofos, o storas katinas išdribo 
jam ant kojų. 

Jeigu geriau nežinotum, pagalvojo ji, matytum žmogų, visiškai 
besimėgaujantį laisvalaikiu. 

Kita vertus, vertinant jo požiūrį į darbą, tai buvo netoli tiesos. 

— Ar tai šitaip tu dirbi? 

— Kitas dvidešimt minučių. 

Jis pažvelgė į ją, nusišypsojo, sulenkė pirštą. 

Eva pasilenkė, atsipalaiduodama bučiniui. 

— Ketinau tau pasakyti. Susitariau su restoranu „Prie parko“ 
dėl vakarėlio po premjeros. 

Jos akys susiaurėjo iki plyšių. 

— Laukei man pasakyti, kai aš jau, po šimts, beveik už durų, 
kad negalėčiau parodyti nepasitenkinimo. 

— Argi tai neliudija mūsų santykių, kaip gerai pažįstame ir sup- 
rantame vienas kitą? 

— Aš tau dar paliudysiu, — sumurmėjo Eva ir pajudėjo išeiti. 

— Neužmiršk sprogstančių kūdikių, — pavymui šūktelėjo 
Rorkas ir išgirdo ją nusijuokiant. 


ČEZAS PARCARIS JAUTĖSI VISAI GERAI. BET, ANTRA VERTUS, JĮ PAR- 
skraidino privačiu šatlu — už tai reikėjo dėkoti jį aplamdžiusių su- 
bingalvių draudimo kompanijai, taip pat ir taksi kompanijai dėl šios 
standartų neatitinkančių saugos priemonių. Ir parskraidino palai- 
komą tikrai gerų vaistų, kuriuos reiso metu vis leido seselė. 

Jam pasakė, kad teks gulėti porą savaičių, o dar poros kitų pri- 
reiks fizioterapijai — bet ir dėl to jis neturėjo nieko prieš. Tol, kol 
gaus vaistų. 

Jis turi atlikti darbą. Galės tai daryti ligoninėje, privačioje liuk- 
so palatoje — ir už tai taip pat reikėjo dėkoti draudimo kompani- 
joms. Auditas neužims daug laiko, o kad sutiko jį atlikti, tai jam 
pelnė taškų — ir iš skyriaus vedėjo, ir iš Aleksanderio. 

Dabar, kai taip velniškai nebeskaudėjo kiekvienąkart, vos tik 
pajudindavo akies obuolį, avarija netgi išėjo į naudą. Gaus stam- 
bią įvykio sureguliavimo kompensaciją, bus apmokėtas visas darbo 

laikas, o kur dar užuojauta ir dėmesys. Faktiškai Parcaris planavo 
pats praginti kompiuteryje kai kuriuos skaičius. Pakankamai stambi 
kompensacija, ir jis galėtų tiesiog pasitraukti iš darbo, gerai gyventi 
Havajuose, kaip anksčiau ir ketino, kitus šešerius su trupučiu metų. 

Kai tik atsipeikėjo po avarijos, buvo išsigandęs. Ne juokais, ap- 
simyžtinai išsigandęs. Kad galbūt jis mirs arba visi tie tyrimai paro- 
dys negrįžtamus smegenų pažeidimus. Kai liovėsi baiminęsis — ar 
beveik — dėl to, baiminosi dėl audito. Prieš suvažiavimą jį buvo vos 
tik pradėjęs. 

Gerai, galbūt šiek tiek vilkino, bet laiko turėjo pakankamai. 
Turėjo būti pakankamai. Be to, jis jau žinojo, kaip ištaisyti skaičius, 
juos pagerinti, kruopščiai savo namų kompiuteryje išvalyti mėnesi- 
nius failus. 

Pora dienų tam užbaigti, analizei paleisti, dar kartą pertikrinti 
ir baigta! Atlikta, švaru, o stambus honoraras elektronine perlaida 
išsiunčiamas į jo einamąją sąskaitą, paskui persiunčiamas — pa- 
ties — į nuosavą numerinę, anoniminę ir neapmokestinamą sąskai- 
tą Šveicarijoje. 

Kol kas dar viskas gerai, sau pasakė jis. Viską baigs tik keliomis 
dienomis vėliau ir vis tiek neviršys galutinio termino. 

Susisiekti su Aleksanderiu nepavyko. Jam neleido palatoje tu- 
rėti saito, antra vertus, iki vakardienos jis vos pajėgė kalbėti. Tuo 
pasirūpins, kai tik jį paguldys į liukso palatą. 

Sugipsuota koja atšlubčiojo Džimas Arnoldas. 

— Kaip laikaisi, partneri? 

— Kreisuoju, partneri. 

Sėsdamasis į priekį atkišta sugipsuota koja Džimas nežymiai 
susiraukė. 

— Negaliu sulaukti, kol parsirasiu namo. Vegaso daktaras pa- 
sakė, kad patikrinę mane turbūt išleis į namus. Galbūt vieną naktį 
palaikys, bet paskui išmes. Apgailestauju, tau ne taip pasisekė. 

— Aha. — Parcaris nutaisė niūrų veidą, nors jam patiko mintis 

apie kelias dienas ligoninėje, kai žmonės šokinės aplinkui, nešios 
jam maistą. — Turbūt išnaudojau savo sėkmę prie Juodojo Džeko 
stalo. 

— Maudeis piniguose. Norėjau tau pasakyti: ką tik atsiuntė ži- 
nią Slėjus. Pasitiks mus prie ligoninės. Pasakiau jam, kad nebūtina, 
bet jis atrašė norįs pats mudu pamatyti. Juk pažįsti Slėjų. Po mi- 
nutės tūpsime. Klausyk, manęs prie vartų laukia žmona, bet galiu 
važiuoti su tavimi, jeigu nori. 

— Nesirūpink. Važiuok su žmona. Velniai rautų, tu ir taip pa- 
silikai dar vieną dieną, kol man leido keliauti. 

— Juk negalėjau palikti bičiulio. Mudu dabar drauge praėję 
karą, partneri. 

— Tikrai. 

Parcaris iškėlė ranką susidaužti delnais. 

Ant savųjų ratukinių neštuvų jausdamasis patogiai ir saugus, 
kol lėktuvas leidosi, jis tai užsnūsdavo, tai prabusdavo. 

Mielasis senutis Niujorkas, mąstė Parcaris. Ar ilgėsis jo, kai įsi- 
kurs po palmėmis su vandenyno vaizdais prieš akis? 

Veikiausiai ne. 

Galbūt nusipirks mažutį tiki* barą, suras ką nors, kas jam va- 
dovautų. Būtų smagu turėti nuosavą barą, nuolat jame šlaistytis ir 
spoksoti į pusnuoges moteris, gurkšnojančias maitajus** ar dar ką 
nors. 

Galbūt išmoks skrieti banglente. 

Šypsodamasis Parcaris toliau kreisavo, kol jį išrideno ant ratu- 
kų iš lėktuvo, tvarkė vartus, kad galėtų prastumti į terminalą. Pajuto 
staiga padvelkiant žvarbų šaltį — užsimerkė ir įsivaizdavo švelnius 
brizus, saulės užlietą smėlį ir bangų mūšą. 

— Aš laikysiuos tuoj už tavęs, Čezai. 


*  Polinezietiški medžio drožiniai. 
** "Mai tai (polinez.) — kokteilis iš romo, kiurasao likerio ir vaisių sulčių. 

Jis trumpai atsimerkė, iškėlė į Džimą nykštį, paskui pamatė 
blyškų savo bendradarbio veidą nušvintant. 

— Sveika, aukseli. 

Ir jo Las Vegaso tėvynainis nuklibikščiavo į savo žmonos glėbį. 

— Laimės vėl susitikus, — murmtelėjo Parcaris, įkeliamas į 
greitosios galą. 

Vėl šilta, atsiduso jis. Išgirdo balsus — greitosios paramedikus 
informuojančios reisinės seselės, vapaliojančios Džimo žmonos, 
laimingą „pagaliau aš namie“ savo bendradarbio juoką. 

Paskui greitukė šiek tiek nusėdo nuo svorio — vidun įlipo ir 
pats paramedikas, užtrenkdamas abi galines dureles. Krestelėjo ir 
jie pajudėjo iš vietos. 

— Nepamirškite gerųjų vaistų. — Parcaris nusišypsojo, pa- 
žvelgė į lubas ir pagalvojo apie moteris su mažutėlaičiais bikiniais, 
saulės nuauksinta oda, šlapias, ką tik išbridusias iš jūros. — Aloha*. 

Jam buvo taip šilta, kūnas atrodė toks sunkus. Jis sunkiai pasu- 
ko galvą, kai pajuto apie riešus užsegamus diržus. 

— Kam to reikia? 

— Prilaikys jus. 

Suglumęs Parcaris vėl pasuko galvą, įsistebeilijo į pažįstamą 
veidą. 

— Ei, ką darote? Jūsų bosas įsakė mane saugoti? 

— Tikrai taip. 

— Esu dėkingas. 

— Jis nori žinoti, ar su kuo nors kalbėjotės? 

— Ą? 

Vyriškis ištiesė ranką ir pasuko intraveninės lašelinės spaus- 
tuką. 

— Ponas Aleksanderis nori žinoti, ar jūs su kuo nors kalbėjotės 
apie auditą, apie ką nors. 


* Havajietiškas pasveikinimas ir atsisveikinimas. 

— Jėzau, pusę laiko gulėjau ištiktas komos, baksnojamas ir ba- 
domas. Su kuo gi galėjau kalbėti? Man reikalingi tie vaistai, žmo- 
gau. Pradeda skaudėti. 

— Ponas Aleksanderis nori žinoti, ar turite kokių nors doku- 
mentų arba bylų. 

— Žinoma, taip. Juk esu buhalteris. Turiu viską, ko reikia au- 
ditui užbaigti. Galiu tai daryti ligoninėje, kai tik gausiu bylas ir savo 
užrašinę. Jis gali nusiųsti jų paimti Džeiką. Šis žinos, ko man reikia. 

— Ponas Aleksanderis nori žinoti, ar turite kokių nors doku- 
mentų arba bylų, bet kokios kitos informacijos apie jo verslą kur 
nors kitur? 

— Kas per velniava? Atsukite lašelinę, gerai? Nagi, žmogau. 

Skausmas plūstelėjo per jį it lava, kumščiui trenkus į gyjančius 
šonkaulius. Kai įkvėpė oro rėkti, vairuotojas įjungė sirenas, šitaip 
nustelbdamas balsą. 

— Atsakykite į klausimą. Ar turite kokių nors dokumentų arba 
bylų, bet kokios kitos informacijos apie jo verslą kur nors kitur? 

— Ne! Dieve! Kodėl galėčiau turėti? Aš tuo pasirūpinsiu, kaip 
visada. Atliksiu savo darbą. 

— Ponas Aleksanderis sako, kad jums baigta. 

Sulig tais žodžiais vyras savo stambia plaštaka užspaudė Parca- 
riui burną, sugnybė pirštais nosį. Kol kaukė sirenos, blykčiojo švy- 
turėliai, Parcario kūnas blaškėsi nuo oro stygiaus, purtomas skaus- 
mo. Jo akys sukiojosi kaip išsigandusio arklio. 

Akių baltymuose sprogo kraujagyslės — atrodė, kad jis lieja 
kruvinas ašaras. Jis pirštais graibė ratukinius neštuvus, orą, o ran- 
komis stengėsi nutraukti prilaikomuosius diržus. 

Išsituštino šlapimo pūslė, tos paraudusios akys užvirto aukš- 
tyn ir sustingo. 

Atitraukęs ranką stambusis vyriškis padaužė kumščiu į lubas. 
Vairuotojas išjungė sirenas, švyturėlius ir pasuko ant suskilinėjusios 
perėjos dangos po gatve. Abu vyrai išlipo, stambuolis iškėlė didžiulį 

lagaminą, Parcario pasiimtą kelionėn į Vegasą. Įmetė šį į laukiančio 
automobilio bagažinę, paskui pats atsisėdo į keleivio vietą. 

Gera sėdėti dideliame erdviame automobilyje, pagalvojo jis, ir 
būti vežiojamam, lyg kokiam kažkam tokiam. O dabar, kai tai pada- 
rė, dusyk, jis pajuto, kad žudyti dar smagiau. 


EVA STOVĖJO GREITOSIOS PAGALBOS MAŠINŲ ĮVAŽIAVIMO PLATFOR- 
moje, kur buvo nukreipta. Kelionės žurnale pažymėta, kad Parcaris 
transportuojamas greitąja, o Arnoldas, vaikščiojantis ligonis, yra 
pakeliui į namus, vežamas savo žmonos. 

— Kaip ketini tai sužaisti? — jos paklausė Pibadi. 

— Noriu pati pamatyti, kokios jis būklės. Leisime jam atsidurti 
savo palatoje, ten apklausime. Iškart perskaitysiu jo teises — ne tik 
tam, kad viskas būtų kaip dera, bet ir noriu jį šiek tiek išgąsdinti. Tu 
turėtum atrodyti paniurusi. 

— Bloga farė? 

— Nemanau, kad mums reikia gero faro. 

Savo rožiniais batais Pibadi suskėlė nedidelį šokį, pakaitomis 
vieną prieš kitą pristatydama pėdas. 

— Ėhei! 

— Mums reikia pasikalbėti ir su Arnoldu. Galime jį pasičiupti 
toliau nuo akių, kol apžiūrės Parcarį. — Ji nutilo, pastebėjusi Silves- 
terį Gibonsą. 

— Leitenante Dalas. Detektyve. Nesitikėjau taip greitai jus pa- 
matyti. 

— Mums reikia pasikalbėti su paskutiniais dviem jūsų tarnau- 
tojais. 

— Be abejo. Žinoma. A... — Jis atsiduso. Vienu delnu pasitry- 
nė veidą. — Galite man suteikti kelias minutes su Čezu? Džimas 
žino apie Martą. Bet aš jo paprašiau nieko nesakyti Čezui. Vargšas 
tokios prastos būklės, nenorėjome, kad jis pernelyg susijaudintų ar 

liktų prislėgtas. Net uždrausti saitai ir monitorius. Aš pats ketinu 
jam pasakyti, kas atsitiko. Nenoriu, kad išgirstų iš farų, neįsižeiskite. 
Manau, jam bus lengviau sužinoti iš draugo. 

— Mes pirmiau pasikalbėsime su ponu Arnoldu. 

— Tikrai būsiu dėkingas. Antai Džimo automobilis. O štai ir 
jis pats. Džimas. Dieve, atrodo lyg išspaustas per gręžtuvą. 

Eva stebėjo, kaip sanitaras atrideno invalidų vežimėlį ir žmo- 
gus — sugipsuotas, išblyškęs, suvargusio veido — išmanevravo iš 
keleivio sėdynės ir į jį įsėdo. 

— Džimai! — Gibonsas metėsi į priekį. — Kaip laikaisi? Kaip 
jautiesi? 

— Jau geriau. — Džimas paspaudė Gibonso ištiestą ranką. — 
Patikėk, prieš porą dienų man buvo blogiau. Taip velniškai džiau- 
giuosi sugrįžęs. 

— Gera vėl matyti tave čia. Tavimi ir Čezu gerai rūpinsis. Nesi- 
jaudink dėl nieko. Jeigu ko nors reikės, tik duok man žinią. 

— Aš tik noriu, kad mane išrašytų, ir važiuosiu namo. — Jo 
žvilgsnis nukrypo į Evą, paskui į Pibadi ir vėl sugrįžo. — Policija? 

— Leitenantė Dalas, — prisistatė Eva. — Detektyvė Pibadi. 

— Marta. — Jo akys sudrėko. — Negaliu tuo patikėti. Neži- 
nau, ką manyti ar daryti. Aš nepasakiau Čezui, — paaiškino Gibon- 
sui. — Nežinau, kaip būčiau galėjęs, net jeigu ir nebūtumėte manęs 
prašęs nesakyti... ir daktarai sakė, kad taip bus geriausia. Nežinau, 
kaip jis į tai sureaguos, Slėjau. Yra velniškai sunkiau sužalotas nei aš. 
Jam teko pagrindinis smūgis. Kur jis? 

— Jo čia dar nėra. 

— Jie išvažiavo anksčiau už mus. — Aiškiai susirūpinęs, jis 
pamėgino vežimėlyje pasisukti, apsidairyti. — Mudu su žmona tik 
pasėdėjome kelias minutes automobilyje, o jį iškart išvežė greitaja. 
Spėju, kur nors įstrigo transporto spūstyje. Pasirinko kitą kelią? 

Sunerimusi Eva davė Pibadi ženklą. 

— Mes turime keletą klausimų, — kai Pibadi išskubėjo, pra- 
dėjo ji. 

— Mums tikrai reikia pristatyti pacientą į apžiūrų kabinetą, — 
įsiterpė sanitaras. 

— Noriu palaukti Čezo. Aukseli. — Jis ištiesė ranką į įėjusią 
moterį paraudusiomis nuo verksmo akimis. — Greitosios su Čezu 
vis dar čia nėra. 

— Turbūt jie pasuko kitu keliu. — Ji pritūpė prie jo. — Nagi, 
nesijaudink. Nereikia. Jam viskas gerai. Ir viskas bus gerai. 

— Leitenante. 

Iš Pibadi tono ir veido Eva suprato, kad žinios nebus geros. 

Ji nuėjo prie partnerės. 

— Ką sužinojai? 

— Nepavyksta susisiekti su greitosios pagalbos mašina. Jie ne- 
atsiliepia į skubų saitą ar neatidėliotiną iškvietimą. 

— Man reikalingos medikų, kurie buvo nusiųsti jo paimti, pa- 
vardės. 

— Turiu jas. Komunikacijos tarnyba bando susisiekti su jų as- 
meniniais saitais. Visose greitosios pagalbos mašinose yra įrengtos 
palydovinio sekimo sistemos. Jie bando ją susekti. 

— Nenuleisk akių nuo tų žmonių, — įsakė Eva ir nužingsnia- 
vo į Komunikacijų tarnybą. Dar nepasiekusi stoties, išgirdo piktus 
balsus. 

— Aš jums sakau, mane perkėlė į devintą. Taip pat ir mormo- 
ną. Paklauskit jo! 

— Esate štai čia įrašytas Žurnale, pervežti transportuojamojo. 

— Turėjau pervežti, kol man nepakeitė grafiko. 

— Kada jums pakeitė grafiką? — griežtai paklausė Eva. 

— Kas, po velnių, jūs? 

Užuot atsakiusi, Eva išsitraukė ženklelį. 

— Jėzau, dabar ir sumaišyti grafiką nelegalu? Man atsiuntė 
paskyrą apie šeštą. Užuot pradėjęs darbą septintą ir važiavęs pa- 

imti transportuojamo ligonio, pradedu devintą normaliais reisais. 
Žiūrėkit. 

Jis išsitraukė savo saitą, nuspaudė gaunamuosius pranešimus 
ir pakišo Evai. 

Ji perskaitė žinutę. 

— Kur šis mormonas? 

— Mes buvome valgykloje, pasiimti šiokių tokių pusryčių. Jis 
išbėgo atsinešti tos fantastiškos kavos iš furgono, kai jis atvažiavo. 
Po minutėlės vėl bus čia. 

— Ar nustatėte, kur mašina? — paklausė Eva. 

— Ką tik aptikau. Gerokai nukrypusi nuo maršruto, — su- 
siraukdama pasakė dispečerė. — Ir aš nežinau, kas, po velnių, ją 
vairuoja, nes mes aiškiai tam reisui buvome paskyrę mormoną ir 
Drambovskį, o Drambovskis stovi štai čia. 

— Tai ne aš sumaišiau, — spyrėsi Drambovskis. 

— Ne, — patvirtino Eva. — Ne jūs. Tik man pasakykite, kur 
mašina. Tuojau pat! 

— Kas, po velnių, vyksta? — Drambovskis iškėlė rankas. 

Bet Eva tik išklausė, kur aptikta mašina, ir išskuodė. Ji jau ži- 
nojo: Čezas Parcaris nebus pervežtas į ligoninę. Tačiau buvo visiškai 
tikra — jis bus pervežtas į morgą. 


EVA TIKĖJOSI RASTI ČEZĄ PARCARĮ NEGYVĄ. NESĄ- 
žiningą buhalterį galima pakeisti, nusprendė ji. Vis 
"5 dėlto pašėlusiai lėkdama per miestą paliepė Pibadi 
iškviesti uniformuotus policininkus, kad sureaguotų į nustatytą per 
palydovinę sekimo sistemą mašinos buvimo vietą. 

— Atsiliepia du ekipažai, — pasakė Pibadi, mirtinai sugniau- 
žusi viščiuko pavidalo ledinuko pagaliuką ir melsdamasi, kad jos 
partnerės automobilio elektronikoje saugumo ir manevravimo cha- 
rakteristikos tokios pat kaip ir reklamuojamos. 

Ir vis tiek širdis jai šoktelėjo į gerklę, kai jos šovė tiesiai, vos 
šonu neužkliudydamos šliaužiančio šviesiai geltono „Greitųjų taksi 
kledaro, kuriam neprošal būtų buvę keli dažų sluoksniai. Pamanė, 
kad širdis galėtų ten ir likti, kai it bumerangas apsukdamas kampą 
automobilis pasviro į jos pusę lyg viražą darantis lėktuvas. 

— Kvaila jį nužudyti. — Eva bloškė vėl į gatvę, nėrė į judančio 
transporto tarpą. — Bet jie kvaili. Būčiau turėjusi tai numatyti. Pra- 
keiktas kvailumas. 

— Jis daug žino... — pradėjo Pibadi. 

— Nes yra susitepęs. Dėl jo švaistomi pinigai, siekiant man su- 
trukdyti. Bet jie nežino, kad Dikenson padarė kopijas. Tikslas — su- 
trukdyti man, ištaisyti buhalterinės knygas, paskui jį nužudyti. Arba 
išsiųsti. Niekas iš tikrųjų jo čia nesaisto. Išsiųsti į kokią nors vietą, 
iš kur negalėtume pareikalauti ekstradicijos. Kurių galų įtraukti dar 
vieną prakeiktą skaičių krimtiką? Jį nužudyti neefektyvu. Bergždžia. 

— Galbūt jie kaip tik tai ir daro? Bando jį išdanginti, paslėpti. 

Eva tik papurtė galvą. 

— Būtų jį paėmę iš Vegaso. Nėra prasmės pargabenti čia, o 
paskui kur nors išsiųsti. Ir nė velnio nėra prasmės jį pargabenti ir 
nužudyti. Kodėl to nepadaryti ten, kur jus skiria atstumas? Kvaila. 
Jie kvaili. 

Žudančiai kvaili. 

Slystelėjusi galiniais ratais, Eva ištiesino vairą, paskui staigiai 
sustojo šalia policijos patrulio automobilio. 

Kai išlipo iš savojo, virš galvos perkūniškai dundėjo transpor- 
to eismas. Policininkas stovėjo šalia atlapotų galinių greitosios pa- 
galbos mašinos durelių, kitas — prie vairuotojo pusės. Ji pastebėjo 
dar du, kalbančius ar mėginančius kalbėtis su krūpčiojančiu valkata 
narkomanu. 

— Negyvėlis gale, leitenante. Dar šiltas. 

— Pibadi, jie čia turėjo kitą transporto priemonę. Pasižiūrėk, 
ką pavyks surasti šio rajono eismo stebėjimo kamerose. Jie nega- 
li būti nutolę daugiau kaip penkiolika minučių, galbūt mažiau. Ką 
mes ten turime? — paklausė policininko, kryptelėdama galva val- 
katos pusėn. 

— Radome jį bandantį įsigauti į autobusiuką. Jis neužrakin- 
tas, bet vargšas buvo toks apkvaišęs, kad nepajėgė patraukti ranke- 
nos. — Policininkas pasidėjo ant šlaunies žemiau uniforminio diržo 
delną. — Sako tik norėjęs pasitikrinti, ar viduje kas nors yra. Atseit 
tik kaip geras pilietis. 

— Teisingai. 

— Aha, manome, kad jis užsidozavęs, bet toks narkis per mylią 
geba užuosti kvaišalus. Vaikinai jį šiek tiek apdoroja, tačiau driskis 
tvirtina nieko nematęs. 

Pagal laiką atrodo kitaip, pagalvojo Eva, greitomis apsidai- 
rydama aplink. Už vienos iš atramų pastebėjo visokio šlamšto ir 
šiukšlių krūvą. 

— Ten jo susineštas turtas? 

— Ir mes taip manome. 

— Pasikalbėsiu su juo. Likite čia. 

— Sėkmės. 

Ant lieso kūno ir dėl prastos mitybos išpūsto pilvo žmogėnas 
vilkėjo kariškos žalumos apsiaustu, mūvėjo skarmaluotomis oran- 
žinėmis treningo kelnėmis. Paraudusios drėgnos jo akys — nar- 
komanas nelabai draugavo su saule — sušokčiojo ties Eva, jai arti- 
nantis, paskui prisimerkė iš po purvinų saulės akinių su suskilusiu 
kairiu lęšiu. 

Jo rankos judėjo, pašiodamos apdriskusius apie kaklą apvynio- 
to juodo šaliko kraštus. Kojos mindžikavo suplyšusiuose kariškuose 
aulinukuose be raištelių, su sidabraspalve lipnia juostele sutvirtin- 
tais padais, kad neatkristų. 

Tokio blyškaus, suvargusio, su suodžių dryžiais veido jis galėjo 
būti nuo trisdešimties iki aštuoniasdešimties metų. 

Kadaise buvo kažkieno sūnus, galbūt kieno nors mylimasis ar 
tėvas. Kadaise turėjo gyvenimą, iki šį paaukojo ant kvaišalų alto- 
riaus. 

— Aš tik ėjau pro šalį, — lemeno jis, be paliovos mindžikuo- 
damas. — Aha, aha, tik ėjau pro šalį. Ei, panele, turite ką nors atlie- 
kama? Man daug nereikia. 

Ji pabaksnojo į savo ženklelį. 

— Matai? 

— Aha, aha. 

Bet tos išvargusios akys tik ašarojo ir mirksėjo. 

— Čia ženklelis. Leitenanto ženklelis. Taigi aš ne panelė. Sakyk 
savo vardą. 

— Kieno vardo jūs norite? 

— Tavo. 

— Dokas. Dokas, mažas žmogiokas, tik tok dokas, bėk pele ir 
laikrodi stoki. 


J. D. ROBB + SUSKAIČIUOTOS MIRTYS 245 


— Dokas. Tu gyveni štai ten? 

— Niekam nekliudau. Pats sau ponas, tiesa? Taip? Dusyk taip! 

— Taip. Buvai namie, kai čia atvažiavo greitoji? 

— Tik ėjau pro šalį. — Išvargusios akys vėl sušokčiojo. — Tik 
ėjau. 

— Į kur, iš kur? 

— Niekur iš niekur. Niekaip. 

— Tu tik ėjai iš niekur į niekur ir atsitiktinai pamatei ten stovin- 
čią greitąją, galbūt už dvidešimties pėdų nuo tos vietos, kur gyveni? 

Jis nusišypsojo, leisdamas Evai aiškiai pamatyti nelaimingas 
išties prastos burnos higienos pasekmes. 

— Taip. Taip. Tikrai. 

— Aš taip nemanau, Dokai. Manau, kad tūnojai namie. Šiltai 
apsikamšęs tokią šaltą dieną kaip ši, o ne vaikštinėjai be papildomos 
dozės. Lažinuos, užsidedi ant savęs daugiau sluoksnių, kai išsiruoši 
paieškoti atliekamų smulkiųjų arba susirasti bent kiek kaifo. 

— Tik ėjau, — spyrėsi jis balsu, jau beveik inkšdamas. — Nie- 
ko nemačiau, niekur, niekaip. Aš neprimatau. Turiu bėdą. 

Aha, pagalvojo ji, vadinamą lėtine priklausomybe. 

— Palauk čia. 

Nuėjo į savo automobilį, pasižiūrėjo daiktadėžėje. Kaip ir tikė- 
josi, rado porą saulės akinių, atsargai įdėtų Rorko ar Samerseto, nes 
Eva nuolatos juos pamesdavo. 

Spėjo, kad bet kurie iš jų kainavo daugiau, nei Dokas regėjo 
per dešimt metų ištiesta ranka elgetaudamas gatvėse, bet vienus pa- 
sičiupo. Sugrįžo atgal, pamojavo jais Dokui prieš veidą. 

— Nori jų? 

— Žinoma! Žinoma! — Kažkas desperatiška sušmėžavo iškan- 
kintose akyse. — Norite mainyti? 

— Aha, bet ne į tavuosius. Galėsi juos pasilaikyti, jeigu man 
pasakysi, ką matei. Tik nemalk šūdo. Pasakyk tiesą, ir jie tavo. 

— Žinau tiesą! Tik tok, laikrodi stok — tiesa dusyk kasdien. 

— O kaip dėl šitų? Ne. — Eva atitraukė akinius, kad jis nega- 
lėtų pasiekti. — Noriu tiesos apie tai, ką tu matei. Apie tą greitukę. 

— Aš nelindau vidun. Tik žiūrėjau. Paprasčiausiai ėjau pro šalį. 

— Kas išlipo? 

Jisai spoksojo į ją, traukydamas pečiais. 

— Gerai. 

Eva buvo beapsisukanti. 

— Mainom! 

— Jokių mainų, kol man nepasakysi. Pasakyk tiesą, ir tau ati- 
duodu akinius. Taip sutariam. 

— Išlipa baltieji chalatai. O kaip jūs manote? Baltieji chalatai 
greitojoje. Ne manęs paimti — niekur, niekaip. Aš įsikūręs. — Jis 
mostelėjo delnais per orą žemyn. — Man nereikia jokių baltųjų cha- 
latų nei greitosios. 

— Kiek baltųjų chalatų išlipo? 

— Du. Turbūt du. Aš neprimatau. Du. Paskui jokių baltų cha- 
latų. Jie bagažinėje. 

— Kas bagažinėje? 

— Baltųjų chalatų chalatai, o kas jūs manote? Didelio auto- 
mobilio bagažinėje, kuris stovi čia, kai aš susivokiu. Didelis auto- 
mobilis. Blizgantis. Dailus. Negaliu įsigauti vidun, viskas tvirtai 
užrakinta. Tik pasižiūrėti, — skubiai paaiškino jis. — Tik norėjau 
pasižiūrėti, bet tvirtai užrakinta. Baltieji chalatai be baltų chalatų 
įsėda į didįjį blizgantį automobilį ir nuvažiuoja! 

— Kaip jie atrodė? — Apskritai abejotinos sėkmės klausimas, 
bet Eva privalėjo jį užduoti. — Baltieji chalatai be baltų chalatų, ku- 
rie įsėdo į didelį blizgantį automobilį? 

*— Vienas didelis, vienas mažas. Aš neprimatau, bet vienas di- 
delis. 

Iškėlęs į orą Dokas plačiai išskėtė rankas, ir į Evą padvelkė stul- 
binamai nemalonus kvapas. 

— Gerai, o kaip automobilis? Tarkim, jis buvo baltas ar juodas? 

— Tamsus, tamsus. Galbūt juodas. Nežinau. Blizgantis. Tikra 
tiesa. Mainom. 

— Gerai. — Supratusi, kad išgirdo viską, ko galėjo tikėtis, Eva 
padavė jam akinius. — Ne, pasilik ir tuos, — pasakė, kai jis atkišo jai 
savo įsikilusius. Mes išmainėme tiesą į akinius. Baigta. 

Kai ji pasitraukė, priėjo vienas iš policininkų. 

— Norite, kad jį paimtume, leitenante? Į reabilitacijos prieg- 
laudą? 

Kaip tik tai — formaliai — ir reikėtų padaryti, ir galbūt — mo- 
raliai, pagalvojo ji. Bet realiai? Per savaitę jis pabėgs, bus praradęs 
nuosavą plotelį ir, labai tikėtina, gyvens prasčiau nei dabar. 

Po šimts, tikrai ne geriau. 

— Ne, tegul sau eina. Galbūt kartkartėmis, kai patruliuosite, 
užsukite jo pasižiūrėti. 

Policininkas linktelėjo. 

— Jis čia turi pusėtinai pakenčiamą vietą, orai labai nevargina 
ir panašu, kad gatvių hienos palieka jį ramybėje. Tai beveik geriau- 
sia, ką gali turėti. 

Kai kada, pagalvojo Eva, tau tekdavo tuo tenkintis. 

Evai pasukus atgal prie greitosios, atskubėjo Pibadi. 

— Užsakiau Elektronikos skyriui peržiūrėti transporto eismo 
atkarpas. Turime mašiną, aštuntą dvidešimt trys išvažiuojančią rytų 
kryptimi. Dalas, jie pagalvojo apie eismo stebėjimo kameras, užtep- 
liojo numerių lenteles, priekines ir galines. Bet mes žinome markę 
ir modelį. Juodas „Executive Lux 5000“, šių metų gamybos. Langų, 
taip pat ir priekinio, saugant privatumą, stiklai tamsinti, — o tai 
draudžiama, — todėl mes negalime pasakyti nieko apie jame va- 
Žiuojančius Žmones. 

— Pažiūrėk, gal Maknabas turės laiko jį patikrinti kompiutery- 
je, galbūt jis susijęs asmeniškai su Aleksanderiu ir jo kompanija. Ir 
man reikia kitos praginos — transporto eismo. Jie turėjo automobilį 
čia atvaryti ir, spėju, labai anksti rytą. Tad jį atsekė kita mašina. 

— Trys mašinos dėl vieno buhalterio? Kvaila šitaip daryti. 

— Taip, kvaila, bet jie tokie. 

— Jiems pasisekė, kad į tą, kuriuo išvažiavo, neįsilaužė ir jo 
neapšvarino. 

— Jeigu Dokas, tas smirdžius narkoša, šiuo metu besipuikuo- 
jantis mano saulės akiniais, būtų pajudinęs savo smegenų ląsteles, 
būtų išdaužęs langą ir išnaršęs vidų. Būtų buvę gudriau, jei juos būtų 
pasitikusi trečia grupė arba patiems reikėjo paprasčiausiai nešdintis 
velniop ir, po šimts, susistabdyti taksi. Iš to man aišku, kad įsakinė- 
jantis nė velnio nenuraukia, kas dedasi gatvėje — arba po ja. Visa tai 
susiję su privilegijuota padėtimi. 

Kalbėdama ji plombavo, paskui įsigavo į greitosios galą. 

— Iškvieskime kriminologus, tegul važiuoja, ir pasakyk Elek- 
tronikos skyriui, kad nuvyktų į ligoninę ir pasižiūrėtų, ką galima 
sužinoti iš apsaugos tarnybos apie tai, kada ir kaip buvo perimta 
greitoji. 

Nors ir žinojo mirusiojo tapatybę, tikrai žinojo apytikrį mir- 
ties laiką, Eva naudojosi savo įrankiais ir prietaisais tam patvirtinti. 
Įsijungusi nešiojamąjį magnetofoną, tyrinėjo diržus, riešus ir čiur- 
nas, sutrūkinėjusias kraujagysles akyse, mėlynes apie nosį ir burną. 

Kaip ir gyvasis jo bendradarbis, buvo blyškus ir sudaužytas. 
Sprendžiant iš senesnių mėlynių, medicininio gydymo ženklų, ne- 
šiojamosios intraveninės lašelinės, ji būtų pasakiusi, kad gerokai la- 
biau sudaužytas nei Arnoldas. 

Atkėlusi viršutinę lūpą, tyrinėjo vietą, kur dantys buvo įsirėžę 
į minkštuosius audinius, kraujosruvas. 

Ji apsiriko, pagalvojo. Ketino prigriebti pinigų tvarkytoją, pri- 
versti jį prakaituoti. 

Bet nepagalvojo, kad kiti nebus tokie kvaili ir neįteiks jai dar 
vienos grandinės grandies. Jie verčiau įsakė nužudyti, net nemėgin- 
dami papirkti ar skirti premijinių. Ir labai greitai atsikratė taip gerai 
išgaląsto įrankio. 

— Mėlynės ir nuobrozdos riešuose ir sąnariuose, — pastebėjo 
Dalas. — Panašu, kad jis raitėsi, tampėsi, vėl raitėsi. 

Palietusi savo visrakčiu atidarė užblokuotos spintelės užraktą. 
Narkotikai viduje gatvės kainomis būtų verti gražaus gabalo, kaip ir 
medicininė įranga, kai kuri nešiojamoji. 

Nėra nei laiko, nei noro ką nors papildomai užsidirbti, pelnyti 
šiokių tokių dividendų. Atlik darbą ir judėk toliau. 

Eva perėjo į mašinos kabiną, rašikliniu žibintuvėliu apieškojo 
po sėdynėmis, po prietaisų skydu, vildamasi kokios nors klaidelės. 
Saldainio popierėlio, iš užkandinės išsinešto ir numesto plastikinio 
puodelio, kokios nors skiautės. 

Nieko neradusi pritūpė ir ištyrinėjo prietaisų skydą. Patikrino ra- 
dijo stotelės žurnalą, užregistruotus paskutinius išsiųstus pranešimus. 

Baze, čia mormonas su Drambovskiu, septintasis ekipažas, pa- 
tvirtiname, kad paimame iš Ist Saido transportavimo centro Čezą 
Parcarį. Pagal lydraštį — privatus šatlo reisas iš Las Vegaso tarptauti- 
nio, uodegos numeris Benas Edvinas devyni-šeši-trys-devyni. 

Čia bazė, priimta. Praneškite, kai pasikrausite ir būsite pakeliui 
grįžti. 

Supratau, septintasis ekipažas. 

Klausydamasi Eva stukseno pirštais sau į kelius. 

Baze, septintasis ekipažas, pasikrovę ir važiuojam. 

Priimta. Paciento būklė? 

Stabili. 

Jis išvardijo, kaip Eva suprato, priimtinas kraujospūdžio ribas, 
pulsą, kitus gyvybinius rodiklius, paskui išsijungė. 

Pibadi atidarė šonines dureles. 

— Maknabas jau žiūri. Šlavėjai ir lavonvežis pakeliui. 

— Jis turi būti programišius, — tiek Pibadi, tiek ir sau pačiai 
pasakė Eva. — Vairuotojas. Turėjo žinoti, kas dirba pamainoje, pri- 
skirto paimti Parcarį ekipažo numerį, pagrindinius duomenis apie 
tai, kaip jie susisiekia. Įsilaužti į ligoninės sistemą, gauti radijo re- 

gistracijos žurnalą, klausytis kelių pokalbių. Ligoninės dispečerinė 
nesitiki mašinų užgrobimo. Jiems nėra reikalo sustiprinti ryšio sau- 
gumo. Viskas sušiktai gerai. 

Ji pažymėjo Elektronikos skyriui užsiimti komunikacijų centru. 

— Ir dabar mes turime jo balso įrašą. Kvailas šiknius. Noriu 
pažiūrėti, ar Elektronikos skyrius sugebės jį tiek pat išryškinti kaip 
ir pirštų atspaudus. Ar jie pagaus kokį nors pašnekesį fone. 

Pibadi linksėjo, užsirašinėdama nurodymus. 

— Ar bent numanai, kokia mirties priežastis? 

— Jį uždusino. Pririšo diržais, uždengė burną, sugnybo nosį. 
Tai rodo mėlynės. Šįkart akis į akį, — samprotavo ji. — Tai labiau 
asmeniška. Bet vis tiek dalykiška — tik atlikti užduotį. Tačiau jau- 
čiasi ir asmeniškumas. Noriu tai išsiaiškinti. Mums reikia surasti 
Džeiką Ingersolą. 

— Juk nemanai... 

— Aš nemaniau, kad nužudys buhalterį. — Eva nusibraukė 
plaukus. — Klausyk, surasiu, kur yra Ingersolas. O tu susisiek su Gi- 
bonsu. Jam derėtų žinoti, kad Parcaris negyvas. Ir šįkart ant mūsų 
galvų užgrius žiniasklaida, ši suūš, kai tik supras, kad per kelias die- 
nas buvo nužudyti du tos pačios firmos buhalteriai. 

— Dėl to nelabai ką galime padaryti. 

Galbūt imtis prevencinio smūgio, pagalvojo Eva. Kažin, ar su- 
spėtų Nadiną saldžiu liežuviu įkalbėti, suvedžioti ar papirkti, kad 
suregztų istoriją, kokios jai reikia. 

Važiuodama Dalas susisiekė su VIN biurais. 

— Čia leitenantė Dalas. Ar Džeikas Ingersolas atėjęs? 

— Visi trys partneriai šįryt susitinka naujose įstaigos patalpo- 
se, leitenante. Pasakyti jums adresą? 

— Turiu. 

— Ar man susisiekti su ponu Ingersolu ir informuoti, kad tiki- 
tės su juo pasikalbėti? 

— Nesivarginkite. 


J. D.ROBB + SUSKAIČIUOTOS MIRTYS 251 


Vėl važiuodama atgal per miestą girdėjo Pibadi murmant 
užuojautą ir darant tai apsukriai — galėtų partnerę pagirti, kaip iš- 
sisuka nuo tiesių atsakymų apie nužudymą. 

— Sutark su Mira man dar vieną konsultaciją, gerai? — papra- 
šė ji Pibadi, kai ši baigė pokalbį. — Mažiau tikėtina, kad jos admi- 
nistratorė per saitą bandys tau išspiginti akis. Man reikia kai kurių 
nuorodų apie tuos šiknius. 

Ji pasitrynė sprandą, mąstydama apie Parcarį, diržais pritvir- 
tintą prie neštuvų ir dusinamą. Jis matė savo žudiko veidą. Raičio- 
josi, priešinosi, bet buvo bejėgis. 

Parcaris buvo susitepęs, Eva tuo neabejojo. Bet ne žmogžudys. 
Arba jis dar neturėjo progos nuspręsti, ar galėtų arba sutiktų prisi- 
dėti prie savo bendradarbės nužudymo. Taip ir nespėjo to sužinoti. 

Dabar jis miręs, nes Eva nenumatė, neįžvelgė logikos jį nužu- 
dyti, pašalinti iš machinacijos sraigtelį, koks tikriausiai buvo. 

Galbūt jai reikėjo pasiimti Rorką ir vykti į Vegasą, akis į akį pa- 
sikalbėti su Parcariu ten. Arba jį pasitikti iškart nusileidus lėktuvui, 
užuot vykus į ligoninę. 

Po laiko kalbėti, pagalvojo ji, beprasmiškas, sunkus dalykas. 

— Galėsi su Mira susitikti, kada turėsi laiko, — Evai pranešė 
Pibadi. 

— Nejaugi? Tiesiog taip paprastai? 

— Sužaidžiau maloniai. 

— Gerai, užteks. Tu suorganizuoji visus mano susitikimus su 
Mira. Aš, po šimts, pasiduodu jos administratorei, kaip ir vėl pa- 
siduosiu tiems suknistiems užkandžių automatams. Neverta per 
daug graužtis. 

— Tai ne mūsų kaltė, — atsiduso Pibadi atsilošdama. — Tame 
žaidime kaltinti save aš gana įgudusi. Paprastai sugebu laimėti. Šiaip 
ar taip, sunku pralošti, kai žaidžiu prieš save. Bet Parcaris neguli ant 
mūsų sąžinės. 

— Aš suklydau. Jis miręs. 

— Galbūt suklydai, bet kaip galėjai tai numatyti? Anksčiau bu- 
vai teisi sakydama, kad jį nužudyti buvo kvaila ir beprasmiška. Kaip 
gali valdyti daugybės milijonų dolerių vertės kompaniją, jeigu pri- 
imi kvailus, bergždžius sprendimus? Parcaris buvo uždarytas vien- 
vietėje palatoje, neturėjo su niekuo ryšių, jie tai žinojo. Apie Diken- 
son jis irgi nieko nežinojo, tad neturėjo jokios priežasties jų išduoti, 
jeigu ir būtų norėjęs. Jis žėrėsi šlamančiuosius ir ieškojo būdų, kaip 
jie galėtų žertis. Kiek jie žino, Parcaris turi visus kompromituojan- 
čius failus, tad tuos skaičius galima sumaniai pakoreguoti, kol iš 
naujo bus audituojami. Kodėl jie nenorėjo pasilikti savo vaikino? 

— Maniau, jie pasiliks. Klydau. 

— Ne, — tai yra taip, — bet jie neturėjo jo žudyti, ne tokio- 
mis aplinkybėmis, kokios dabar klostosi. Jeigu jiems buvo neramu 
palikti tai savieigai, kai tu toliau narplioji bylą, kapstaisi giliau, ge- 
rai — tada reikia jo atsikratyti. Jis yra neaiškus it blaškomas vėjo — 
ir tokiam blaškomam vėjo, po šimts, Dalas, jie gali kažkokiu būdu 
suversti viską. Gali pakišti fiktyvius įrodymus, iš kurių atrodytų, 
kad tai jis užsakė nužudyti, arba kad veikė išvien su užsakovu. Ir 
Parcaris dingsta — šoka mambą Argentinoje ar dar kur nors, tebe- 
užsiima buhalterija — turi naują pavardę, naują veidą. Gera inves- 
ticija. O jie viską prikerpa jam, galbūt net priverčia kai ką pataisyti 
knygose, kad atrodytų, lyg Parcaris nugriebdavo nuo jų. Taigi dabar 
jie patys irgi aukos. 

Eva perbėgo mintyse partnerės žodžius. 

— Tai būtų buvę gudru. Išsaugok buhalterį, apkaltink viskuo jį, 
bet palik aptekusį pinigais ir laimingą kur nors kitur. Jie turėjo apie 
tai pagalvoti, turėjo tai pabandyti. 

— Jie turi žmogų, tvarkantį jų pinigus, klastojantį buhalterines 
knygas, padedantį sukčiauti, bet jį nužudo, kai jis atlieka jų auditą, 
kurį jiems reikia sureguliuoti. Asiliška. 

— Impulsyvūs veiksmai, siekiant greitos naudos. Jie bet kada 
galėjo atsikratyti Parcario, jeigu jis sumanytų spyriotis, jeigu kel- 

tų bent kokį netinkamą triukšmą. Jie turėjo buhalterį, pinigų guru, 
programišių ir žaliūką. 

— O dabar nebeturi buhalterio. 

— Taip. — Dėl impulsyvumo ir greitos naudos, pagalvojo 
Eva. — Jie galėtų padaryti dar daugiau kvailysčių, imdamiesi pi- 
nigų guru. Bet tai dar ne viskas, pagalvok apie tai: nužudydami 
buhalterį, mums suteikia kai ką, ko nežinojo mus turėjus — tą są- 
sają. Dabar mes žinome, kad Parcaris buvo įsivėlęs. Todėl galbūt 
jie viliasi nužudydami Parcarį nukreipti įtarimus, tačiau turi mažai 
laiko kruopščiau suplanuoti, mažai laiko tam įgyvendinti. Taigi vei- 
kia impulsyviai, greitai. Ir grįžtame prie godumo. Sukruštas godus 
šunsnukis. Kam investuoti į buhalterį? Juk galėsi papirkti kitą, ir jis 
pradės nuo to, kas ir tinka pradedantiesiems. Lažinuos, Aleksande- 
ris mano veikiąs apsukriai. Galutinis atleidimas iš darbo. 

— Be išeitinės kompensacijos. 

— Jeigu jis ketina pabandyti tai užkarti ant negyvėlio, reikia, 
kad bendradarbiautų pinigų guru. Arba reikia ir šį nugalabyti. 

Svarstydama tokį variantą, Eva įjungė sirenas ir iki galo numy- 
nė akceleratorių. 

— Na, štai ir vėl, — atsiduso Pibadi ir pasičiupo ledinuką ant 
pagaliuko. 

Eva pasuko prie šaligatvio priešais pastatą, įjungė „budinčio 
pareigūno švyturėlį, pastatė automobilį gatvėje šalia kito ir nepai- 
sė aršaus aplinkinių vairuotojų įtūžio. Greitomis apsidairė tamsiojo 
„Executive Lux 5000", tokio nepamatė ir užbėgo paradinio įėjimo 
laiptukais. 

Nuspaudė skambutį. 

Mažiau nei per dešimt sekundžių duris atidarė Vaitstounas ir 
ją pasitiko su šypsena veide. 

— Leitenantė Dalas, mes ką tik... 

— Kur Ingersolas? 

— Džeikas? 

Vaitstounas pasitraukė, kai Eva be ceremonijų įžengė į erdvią 
fojė, kvepiančią šviežiais dažais ir blizgančią glotniais paviršiais. 
Priimamojo stalas, dar be darbuotojų, sudarė centre plačią U rai- 
dę, o už jo tviskėjo sidabraspalvė siena su užrašu stambiu, įmantriu 
šriftu: VIN GRUPĖ. 

— Mums reikia su juo pasikalbėti. 

— Jis ką tik trumpam išėjo. Po kelių minučių turėtų grįžti. Ko- 
dėl man nesurengus jums ekskursijos, kol... 

— Kur? — griežtai paklausė Eva. — Kur jis išėjo? 

Suglumimas mainėsi į nerimą. 

— Tiksliai nežinau. Šįryt mums pristato baldus, kai kuriuos 
kitus daiktus. Robas, Džeikas ir aš norėjome užsitikrinti, kad viskas 
vyktų sklandžiai. Robas savo kabinete mėgina koordinuoti pristaty- 
mus. Džeikas per savo saitą sulaukė skambučio, pasakė turįs kažkuo 
pasirūpinti ir neužtruks ilgiau nei valandą. Jo nėra tik apie dvide- 
šimt minučių, galbūt pusvalandį. Neatkreipiau dėmesio. 

— Pibadi. 

— Aš jau tuo užsiimu, — atsiliepė ji ir išėjo vykdyti neištarto 
įsakymo dėl Džeiko Ingersolo paieškos. 

— Kuo? — paklausė Vaitstounas, jau labiau susijaudinęs. — Ar 
atsitiko kas nors bloga? Kas nors, susiję su Džeiku? 

— Šįryt nužudytas Čezas Parcaris. 

— Ką? Kaip? Dieve brangus. Robai! — Jis apsisuko, puolė de- 
šinėn šaukdamas: — Robai, ateik čia! Jis buvo ligoninėje, tiesa? Jūs 
tikra, kad tai žmogžudystė? Galbūt jis buvo sužalotas sunkiau, nei 
mes manėme. Aš tiesiog negaliu... 

— Kas per velniava, Bredai, aš vidur... Ak, atleiskite, leitenante. 
Nežinojau, kad jūs čia. 

— Ji sako, kad Čezas Parcaris iš „Briuverio“... sako, kad jis nu- 
žudytas. 

— Kada? Kur? Juk jis Las Vegase, arba ne. Dieve, šį rytą turėjo 

grįžti. Aš vakar vakare kalbėjausi sa Džimu. Arnoldu. Šįryt juodu 
turėjo grįžti. O Džimas? Džimui nieko neatsitiko? 

— Jis laikosi puikiai. Ar žinote, kur ketino vykti kitas jūsų 
partneris, kai iš čia išėjo? 

— Džeikas? Jis turėjo klientą, kuriam kažkokia krizė ar proble- 
ma. Tik pasakė trumpai susitinkąs su klientu prie kavos puodelio jo 
nuraminti. Jis tuoj grįš. O kas? 

— Man reikia su juo pasikalbėti. Neatidėliotinai. 

— Tik leiskite man jį surasti. Jis susijaudins dėl Čezo. Juodu 
kartu dirbo prie kelių sąskaitų. — Niutonas išsitraukė iš kišenės saitą. 

— Būčiau dėkinga, jeigu neužsimintumėte apie nužudymą. 
Tik suraskite, kur jis yra. Aš ten su juo pasikalbėsiu. 

— Nukreipė į balso paštą. Jei jūs ne prieš, pasiųsiu jam žinutę. 
Mes turime kodą, kai reikalas svarbus. 

— Kaip jis elgėsi, kai susisiekė tas klientas? — Vaitstouno pa- 
klausė Eva. 

— Ak, nežinau, ką būtent turite omenyje. Galbūt šiek tiek su- 
sierzino. Mes iš tikrųjų stengiamės šią vietą įrengti ir padaryti vei- 
kiančią per ateinančias dvi savaites. Statybininkai jau baigė, mano 
bute irgi. Dar turi atlikti keletą darbų, kaip jie vadina, „atsižymėti 
pabaigą, poroje iš numatytų išnuomoti butų. Mes pasirengę įsikelti. 

— Jeigu jisai susitinka su klientu prie kavos šiame rajone, kur 
tai galėtų būti? 

— Mes paprastai naudojamės „Espresso“. Tai tik per kvartalą 
į pietus. 

— Jis neatsiliepia, — pranešė Niutonas. 

— Likite čia, — įsakė Eva. — Jeigu jis su jumis susisieks, pa- 
sakykite, kad niekur neitų iš ten, kur yra, ir informuokite mane. 
Pibadi. 

— Kodėl mums nepasakote, kas dedasi? — nepatenkintas pa- 
klausė Niutonas. — Ar tai susiję su Džeiku? Jeigu kas nors bloga, 
turime žinoti. 

— Pranešiu jums, kai pati žinosiu, — metė ji ir ryžtingais 
žingsniais išėjo. 

Pusiaukelėje iki automobilio sustojo, apsisuko ir įbedė akis į 
būsimo Vaitstouno buto duris. 

— Jėzau, nejau jie galėtų būti tokie arogantiški? Tokie prakeik- 
tai įžūlūs? 

Pakeitusi kryptį, Dalas nulipo laiptais, žvilgtelėjo už savęs į Pi- 
badi ir išsitraukė ginklą. 

— Tu tikrai manai? 

— Tai čia pat. Gana patogu. Nė velnio jis nesusitinka su klientu 
kavos. 

Kaire ranka ji išsiėmė universaliąją kodų kortelę, pamažu tyliai 
įstūmė į spynos angą. Iškėlė tris pirštus, du, vieną. 

Greitai ir sklandžiai jos abi kartu įsigavo pro duris. 

Ir Eva įsitikino, kad jie gali būti labai arogantiški. Labai įžūlūs. 

Džeikas Ingersolas gulėjo ant naujai paklotų grindų įbedęs į 
naujai nudažytas lubas akis, o jo žiauriai sužalota galva skendėjo 
kraujo klane. 

Eva iškėlė ranką. 

— Pirma viską apžiūrėkime. 

Ji nesitikėjo rasti žudiką, pasislėpusį vienoje iš tų sieninių 
spintų ar susirietusį virtuvės spintelėje, bet abi kruopščiai patikrino 
kambarį po kambario, ir tik tuomet Eva įsidėjo ginklą į dėklą. 

— Atnešk instrumentus, Pibadi. Aš viską čia apžiūrėsiu. 

— Jis uždaužė jį plaktuku. — Įnagis gulėjo šalia kūno, apli- 
pęs sukrešėjusiu krauju ir sužalotais audiniais. — Sumušė jo galvą 
į košę. Visur pritaškyta. Jėzau. Ir pažiūrėk į kraują ant kelnių. Jis 
turbūt plaktuku sutrupino jam girnelę. 

— Taip. Čia jau reikėjo šiokių tokių pastangų. Sakyčiau, jis 
pradeda mėgautis savo darbu. 


KAI PIBADI IŠĖJO ATNEŠTI REIKALINGŲ ĮRANKIŲ, EVA 
stovėjo ir tyrinėjo nusikaltimo vietą — kūną, kraujo 


žymes ant naujai nudažytų sienų, blizgančių grindų. 

Ji paskaičiavo, kad jiedvi prasilenkė su žudiku minučių skirtu- 
mu, galbūt stigo trisdešimties, kad suspėtų užbėgti už akių žmog- 
žudystei. 

Matė, kaip tai atsitiko: judesius, siaubą, žiaurumą. Matė dar 
nesulaukusi instrumentų ir prietaisų. 

Susisiekta per saitą, vien tik tekstu ar užblokavus vaizdą? Ji pati 
šitaip būtų įviliojusi savo taikinį. Paprastais žodžiais, glaustu reika- 
lavimu. Ponui Aleksanderiui reikia su jumis pasikalbėti, tuojau pat. 
Susitiks su jumis apatiniame naujojo pastato bute. 

Jeigu auka abejotų, galima atsakyti kaip nors mįslingai ar ne- 
kantriai. Ponas Aleksanderis pasakė dabar pat, vadinasi, dabar pat. 

Galimas daiktas, žudikas užmezgė kontaktą iš buto vidaus, o 
ten įsigavo pasitelkdamas savo programišiaus įgūdžius, arba Inger- 
solas jau buvo perdavęs naujus kodus. 

— Auka nulipo apačion, — garsiai pasakė Eva, kai sugrįžo Pi- 
badi. — Žudikas jau buvo čia. Štai kaip jis norėjo tai atlikti. Iš esmės 
yra bailys. Veikiausiai užklupo jį iš už nugaros, pasalomis. Mes ži- 
nome, kad jis turi stanerį, taigi juo ir pasinaudojo. Apsvaigino In- 
gersolą, paskui bejėgį mirtinai uždaužė. Taip jis veikia. 

— Kodėl greitai ir lengvai neperlaužė sprando, kaip padarė Di- 
kenson? Arba neuždusino kaip Parcario? Kam taip bjauriai, asme- 
niškai terliotis? 

— Būtent, asmeniškai. Nes jis dabar eksperimentuoja. Yra už- 
sivedęs. Jau žudo ne pašalietį. 

Eva paėmė iš Pibadi instrumentų komplektą, pradėjo rinkti 
įkalčius. 

— Jis ne tik pažinojo Ingersolą, bet ir... — Kaip ir Eva, Pibadi 
ištyrinėjo kūną, kraujo žymes. — Tikrai jo nemėgo. 

Galimas daiktas. Labai galimas. Ingersolas jį supykdė arba įžei- 
dė, o gal paprasčiausiai jam nepatiko jo veidas. Tai ir buvo motyvas 
daužyti iš peties. Ir žudikas sau tai leido. Dikenson? Ji nužudyta ne- 
galvojant, žiauriai. Užtrėkšk tą musę ir dink. Pasikėsinimas į mus? 
Vykdant įsakymus. Bet ar perspektyva viešoje vietoje išsiųsdinti į 
aną pasaulį dvi fares teikė šiokio tokio malonumo? Galbūt. 

— Čia žiauriai susimovė. 

— Aha. — Išsiėmusi prietaisus, Eva atliko pagrindinius da- 
lykus — patvirtino nužudytojo tapatybę, nustatė mirties laiką. — 
Aleksanderis neturėjo likti labai patenkintas. Galbūt nusivedė savo 
žaliūką į įrankių sandėlį. 

— Į įrankių sandėlį? Plaktuko? 

— Ne, juk žinai. Į įrankių sandėlį eini, kad tau išpertų subinę. 

— Taip? O, o, tu kalbi apie malkų sandėlį. 

— Kam malkoms reikia sandėlio? 

— Nežinau... na, kad būtų sausos. Juk židinio drėgnomis mal- 
komis neužkursi. 

— Aštuoniolika minučių. Velniai rautų, jis nužudytas prieš aš- 
tuoniolika minučių. — Viduje jautė pyktį, turėjo jį nuslopinti. — Jie 
čia atkako tiesiai iš požeminės perėjos ir Parcario. Po to, kai sudo- 
rojo buhalterį, jis buvo susižadinęs. Ar jau turėjo plaktuką? Gal šis 
buvo čia? 

Ji vėl apsidairė, bet nepamatė jokių įrankių, jokių statybinių 
medžiagų. 

— Čia darbai baigti. Ir baigę darbininkai viską sutvarkė, tad 

kodėl turėtų palikti plaktuką? Gal jis atsinešė? Stabtelėjo nusipirkti? 
Mes išsiaiškinsime. Kad ir kaip būtų, paskambina vienas iš jų — Žu- 
dikas arba programišius. 

Eva dar kartą pažvelgė į duris, paskaičiavo, paskui atsargiai pa- 
kėlė kruvinus, suplėšytus aukos marškinius. 

— Taip, stanerio žymės. Tai dar turės patvirtinti teismo medi- 
cinos ekspertas, bet aš manau... — Ji užsidėjo mikroskopinio maty- 
mo akinius, kone prikišo prie sudaužytos krūtinės nosį. — Man taip 
ir atrodo. Jis apsvaigino Ingersolą ne iš užpakalio. Galbūt nesuspėjo 
užsiimti tokios pozicijos arba tiesiog norėjo pamatyti susmunkan- 
čio Ingersolo veidą. Taip. Auka įeina, jis itin skuba, apsimeta labai 
dalykišku, ir žudikas jį apsvaigina. 

Eva trumpam užsimerkė ir tęsė: 

— Jeigu plaktuką rado čia, juo pasinaudojo impulsyviai. Bet 
aš taip nemanau, ne šįsyk, ir atsitiktinai pasitaikęs įrankis tiesiog 
būtų buvę pernelyg patogu. Jis užsivedęs, trokšta daugiau. Yra go- 
dus, kaip ir kiti. Visi tik trokšta daugiau. Jis būtų galėjęs užpulti, 
įremti stanerį į miego arteriją ir taip užbaigti. Bet uždaužė žmogų į 
skutelius. 

— Turėjo visas išsikruvinti. 

— Jeigu plaktuką jis rado čia ir juo pasinaudojo impulsyviai, 
tada taip. Bet jeigu jį nusipirko, tai nusipirko ir apsauginį kombine- 
zoną, arba atsinešė ir viena, ir kita. Mums reikia žinoti, kaip buvo iš 
tikrųjų. Tai padėtų jį apibūdinti. — Eva pritūpė ant kulnų. — Tegul 
Elektronikos skyrius patikrina užraktus, o policininkai apklausia 
gyventojus — apie stambuolį su kitu vyru, transporto priemonę. 
Galbūt šįsyk mums pasiseks. 

— Juk daugiau nebeliko ko žudyti, ar ne? Kiek mes žinome, tai 
liečia Aleksanderį, Ingersolą ir Parcarį. Ir programišių. 

— Galbūt jie likviduos programišių. Dar kvailesnė bepras- 
mybė, bet kodėl dabar sustoti? Aleksanderis turi kitų tarnautojų, 
vykdančių šiuos projektus ir aferas. Ir galbūt Aleksanderis daugiau 

neužsako nužudymų, kol kas. Bet žudikas tai padaro. — Ji linktelėjo 
į lavoną. — Surado sau kitą, pasitenkinimą teikiančią darbo kryptį. 
Jis to neatsižada. 

Eva paliko Pibadi laukti policininkų ir šlavėjų, o pati vėl užlipo 
laiptais viršun informuoti partnerių. 

— Jis vis dar neatsiliepia, — Evai paaiškino Niutonas. — Galiu 
manyti, kad jo saitas kažkaip buvo išjungtas. Antraip... 

— Ir neatsilieps. Jis negyvas. 

Ji ištarė tai abejingai, šaltai, norėdama pamatyti, kokia bus re- 
akcija. Niutono veidą užliejo pyktis, Vaitstouno — sustingdė sukrė- 
timas. 

— Ką jūs kalbate? — bloškė Niutonas. — Tai absurdas. Ką, po 
velnių, bandote daryti? 

— Informuoti, kad jūsų partneris Džeikas Ingersolas buvo nu- 
žudytas. Užjaučiu dėl netekties. Dabar sėskitės. 

— Kodėl kas nors turėtų Džeiką žudyti? — įstengė paklausti 
Vaitstounas. — Nėra jokios logikos. Beprotiška. Ar dėl buhalterių? 
Koks nors pamišėlis taikosi į mus visus? Gal klientas? Aš nesupran- 
tu. Nesuprantu. Ką tik jis buvo čia. Mažiau nei prieš valandą. 

— Sėskitės, — pakartojo Eva, jau švelniau, matydama abiejų 
sukrėtimą ir pyktį, taip pat ryškėjantį sielvartą. Niutonas netvirtai 
nusmuko į seną sulankstomąją kėdę. Vaitstounas atsisėdo tiesiog 
ant grindų. 

— Kaip? Kaip? — paklausė jis. — Turite mums pasakyti, kas 
atsitiko. Jis buvo ne tik mūsų partneris, bet ir draugas. Robai. Jėzau, 
Robai. 

— Jis susitiko su savo žudiku apatiniame bute. Jūsų bute, pone 
Vaitstounai. 

Vaitstouno veidas prarado spalvą ir liguistai pažaliavo. 

— Ne. Ne. Jis išėjo išgerti kavos, susitikti su klientu. 

— Ne, ne kavos. Manė, kad susitiks su klientu — ir daugiau 


J. D. ROBB + SUSKAIČIUOTOS MIRTYS 261 


nei su klientu, su partneriu žemės nuosavybės ir investicijų aferoje. 
Čezas Parcaris dirbo jiems buhalteriu. 

Niutonas pašoko nuo kėdės. 

— Šūdina nesąmonė! Afera? Džeikas negyvas, ir dabar mėgi- 
nate jį padaryti nusikaltėliu? 

— Jis pats tai padarė. Mes turime svarių įrodymų, siejančių 
Ingersolą, Parcarį ir dar vieną asmenį su aferomis žemės ir kitos 
nuosavybės įgijimo schemose. Neatrodote labai nustebęs, — pasakė 
ji Vaitstounui. 

— Maniau, jis kvailioja. Maniau... Robai, prašmatnų elektro- 
ninį rankinį laikrodį sakė įsigijęs kone pusvelčiui per turto išpar- 
davimą. Paveikslus, kuriuos nusipirko prieš kelis mėnesius, kaip 
teigė, sau leido po to, kai jam stambiai pasisekė Atlantik Sityje. Ir... 
kiti dalykai.. O Dieve. — Vaitstounas nunarino tarp kelių galvą. 

— Tu rimtai tiki, kad Džeikas buvo įsivėlęs į aferą? — griežtai 
paklausė Niutonas. — Dėl Dievo meilės, Bredai. 

— Aš nežinau... Drebančiomis rankomis jis persibraukė vei- 
dą. — Maždaug prieš metus mudu su Džeiku buvome išėję pasi- 
linksminti į klubą ir gerokai prisivaišinome. Tu buvai išvykęs su 
Lisa, tad mes buvome tik dviese. Prisimeni, atrodė, kad aš galiu 
prarasti Brekenridžo sąskaitą. Jaučiausi gana prislėgtas. Jis išklojo 
visą idėją, kaip užkalti pinigų iš žemės nuosavybės sandorių. Įsteigti 
fiktyvias kompanijas, pritraukti grupių ir parduoti daugiau akcijų 
negu turėjai, paskui pačiam supirkti žemę. Išpučiant ar sumenkinat 
turto įvertinimus. Jis nupiešė schemą ant kokteilio servetėlių. — 
Maldaujamai žvilgčiodamas į Evą, Vaitstounas vis trynėsi delnais 
kelius. — Maniau, jis juokauja. Prisiekiu, maniau, kad jis tik išsidir- 
binėja, norėdamas mane pralinksminti. Pasakiau, kad tai skamba 
gražiai, jeigu tau nė motais apgaudinėti žmones ar sėsti porai de- 
šimčių metų už grotų. Aš dargi pridūriau prie to porą idėjų. Jėzau, 
Jėzau, Robai, aš patobulinau porą aspektų. Jis juos užsirašė. Pama- 

niau, tai juokais, bet jis juos užsirašė. Ir kažką pasakiau apie tai, 
kad labai gaila, jog esame sąžiningi, labai gaila, jog visus tuos metus 
dirbome dėl savo licencijų, savo verslui ir reputacijai sukurti — dėl 
tų dalykų, kurių nenorime prarasti. O jis pasakė... | 

— Ką gijis pasakė? — mygo Eva. 

— Kad dideli pinigai nuperka solidžią reputaciją. Aš tik nu- 
sijuokiau iš jo ir pasakiau kažką tokio, kad didelė šneka nuperka 
mėšlą, ir atėjo jo eilė statyti gėrimus. 

— Tai buvo tik kalbos, — spyrėsi Niutonas. — Jis nebūtų įvyk- 
dęs aferos ar apgavęs kliento. Mes kartu sukūrėme šį verslą, Bredai. 
Trise. Pažvelk į šią vietą. Tai mūsų darbas. Visų drauge. 

— Tai daugiau negu sukčiavimo afera, — pasakė Eva. — Tai 
žmogžudystė. Mes manome, kad Marta Dikenson buvo nužudyta 
bijantis, kad ji atskleidė aferą audituodama sąskaitas, perimtas po 
nelaimingo atsitikimo, išvedusio Parcarį iš rikiuotės ir keletui dienų 
atjungusio nuo reikalų. 

— Jūs negalite manyti, kad Džeikas turėjo ką nors bendra su 
tos moters mirtimi, — pertraukė Niutonas. 

— Žinau, kad turėjo. Jokių įsilaužimo požymių? Kadangi jis 
davė žudikui kodus. Galbūt manė, kad jie ją tik įsitemps, apstum- 
dys, įbaugins ir pasiims failus. Mes taip ir nesužinosime, ką iš tik- 
rųjų jis manė. Bet po įvykusio fakto jis žinojo. Žinojo, kas ir kodėl 
Martą nužudė ir kad pats prie to prisidėjo. 

— Aš tuo nepatikėsiu. — Niutonas nusisuko, bet Eva pamatė 
jo veide įsitvirtinant abejonę ir siaubą. 

— Betgi tas pastatas mūsų, — paprieštaravo Vaitstounas. — 
Argi Džeikas galėjo kam nors leisti tokiu tikslu pasinaudoti mūsų 
vieta? Suversti tai ant mūsų? 

— Ją turėjo aptikti ryte. Jis nežinojo, niekas iš jų nežinojo, kad 
jūs užsuksite, atsivesite potencialią klientę. Jie apsiskaičiavo dėl po- 
licijos tyrimo buto viduje arba nesitikėjo, kad mes ką nors rasime, 
jeigu ir tirsime. Jeigu viskas būtų susiklostę taip, kaip jie manė, tai 

būtų tik adresas, tik liūdna istorija apie moterį, bjaurų apiplėšimą ir 
miesto valdžią. 

— Netikiu, kad jis galėjo taip padaryti, — pralemeno Niuto- 
nas. — Viso to. Sau pačiam. Mums. 

— Abu, ir Parcaris, ir jūsų partneris, jau mirę, valandos inter- 
valu. Nejau jūs iš tikrųjų manote, kad tai sutapimas? Ar galite man 
įtikinamai paaiškinti, kodėl apatiniame bute Ingersolas negyvas? 

— Mes kartu sukūrėme šią vietą, — pakartojo Niutonas. — Jei- 
gu negali pasitikėti, kliautis savo partneriu... 

— Aš suprantu, bet šiuo metu įrodymai stato jūsų partnerį į 
patį centrą. Galėjote ir jūs ten atsidurti, — pasakė ji Vaitstounui. — 
Galėjote atsidurti po žeme. 

— Apie ką jūs kalbate? 

— Jeigu būtumėte atsivedęs Alvą Muni anksčiau, tarkime, 
prieš jums nueinant į barą? Jeigu būtumėte įėję ir aptikę žudiką ir 
Dikenson. Kaip manote, kas jums ir Alvai būtų atsitikę? 

Vaitstouno veidas vėl prarado spalvą, paskui jis nusvėrė tarp 
delnų galvą. 

— Mes konfiskuosime visą jo elektroniką, — pasakė Eva. — 
Viską, ką jis turi čia, kituose jūsų biuruose, namie. Patikėkite ma- 
nimi, kai sakau: jeigu ką nors žinote, nesvarbu ką, būtinai turite 
nedelsdami pasakyti. Jų metodas tvarkyti neužbaigtus reikalus — 
žmogžudystė. 

— Manote, jie galėtų pabandyti mus nužudyti? — Vaitstounas 
metė į savo partnerį panikos kupiną žvilgsnį. — Kodėl? Juk mes 
tame nedalyvaujame, nesame įsivėlę į jokią aferą. Ir, po šimts, tikrai 
nesame įsivėlę į žmogžudystę. Galite peržiūrėti kiekvieną mano tu- 
rimą bylą. 

— Bredai, mes negalime taip paprastai perduoti konfidencia- 
lios savo klientų informacijos... — pradėjo Niutonas. 

— Jos gaus orderį, o aš nenoriu dėl to rizikuoti savo gyvybe, 
Robai. Turbūt nei tu. 

— Niekas neturi jokios priežasties mus nužudyti. 

— Robai. — Eva kreipėsi į jį vardu, vildamasi sužadinti dau- 
giau pasitikėjimo ja. — Jeigu aš noriu žinoti, ką Džeikas galėjo jums 
pasakyti ar prasitarti, tikėkite manimi, kad žmonės, prisidėję prie jo 
mirties, irgi norės. Jie nužudė Martą Dikenson vos kelios valandos 
po to, kai į jos rankas pateko bylos. O jūs buvote su Džeiku partne- 
riai daug metų. 

— Leiskite man pagalvoti. Prašau. — Niutonas žingsniavo po 
fojė. — Mano galva niekaip neišneša. Tai mano partneris, mano 
draugas. Dieve, Džeikas mane supažindino su Lisa. Mes esame... 
Lisa. — Jis staigiai nutilo. — Mano sužadėtinė. Ar jai gresia pavo- 
jus? Ar jie galėtų pabandyti jai pakenkti? 

— Aš galiu pasirūpinti, kad ją saugotų. Galiu pasirūpinti, o 
taip ir padarysiu, kad jus visus saugotų. Tik man reikia su jumis 
bendradarbiauti. Taigi, su kuo Džeikas leisdavo laiką? 

— Su mumis. — Vaitstounas iškėlė rankas. — Pastaruoju metu 
jis su kažkokia susitikinėjo, bet tai nebuvo rimta, abiem pusėms ne- 
įsipareigojant. Jis mėgsta klubus, mėgsta naktinį gyvenimą. Robas 
tai užbaigė, kai susipažino su Lisa, o aš, na, dalykas tas, kad aš nepa- 
jėgiau laikytis su Džeiku. Turbūt iš tikrųjų nelabai ir norėjau. Nors 
aš irgi mėgstu klubus. Mėgstu ten lankytis. Jis eidavo vienas arba 
kuriam laikui kokią nors pakabindavo. 

— Noriu paskambinti Lisai, — pareikalavo Niutonas. — Man 
reikia Žinoti, ar ji saugi. 

— Pasakykite jos buvimo vietą. Tuoj pat pasiųsiu apsaugos 
grupę. 

— Ji darbe. 

Jis suteikė Evai visą informaciją ir akivaizdžiai nusiramino, kai 
ji įsakė nusiųsti du policininkus. 

— Galėsite su ja pasikalbėti po to, kai mes čia baigsime, — pa- 
sakė Eva. — Taigi vėl, jeigu ką nors žinote... 

— Nieko nežinau, — spyrėsi Niutonas. — Aš... Pastaruosius 
kelis mėnesius jis keliavo daugiau nei paprastai. Daugiausia buvo 
atsakingas už tai, kaip pritraukti naujų klientų už valstijos ribų. Su- 
gebėdavo tai daryti. 

— Ar pastaruoju metu nekeliavo į Majamį ar Kaimanus? 

— Turėčiau pasitikrinti, — atsakė Niutonas, — bet paskutinė 
jo kelionė buvo į Majamį, maždaug prieš dvi savaites. — Jis vėl nu- 
dribo ant kėdės. — Negaliu patikėti, kas vyksta. Galime jį pamaty- 
ti? Mes turėtume... nesvarbu, ką jis padarė, mes buvome partneriai. 
Buvome draugai. 

— Jums geriau dabar jo nematyti. Pasistengsiu tai suorgani- 
zuoti vėliau, jeigu to pageidaujate. 

— Jis artimai nebendravo su savo giminaičiais, — Evai paaiški- 
no Vaitstounas. — Be to, jie — daugelis jų — gyvena šiaurėje, Miči- 
gane. Manau, mudu su Robu norėsime imtis... tvarkyti reikalų dėl... 
Manau, turėtume jį pamatyti, kai bus galima. Kaip jis mirė? 

Eva galėjo pati jiems pasakyti dabar arba leisti sužinoti iš Ži- 
niasklaidos, kai ši žmogžudystę aprašys su visomis smulkmenomis. 

— Jis buvo mirtinai uždaužytas. — Kai Niutonas užsidengė 
delnais veidą, ji tęsė: — Tai dar turės patvirtinti teismo medicinos 
ekspertas, bet, manau, jis pirma buvo apsvaigintas elektrošoku ir, 
labiausiai tikėtina, buvo be sąmonės. Tokiu atveju nekentėjo. Nieko 
nejuto. 

— Jeigu jis padarė tai, ką jūs manote... — Vaitstounas kalbėjo 
atsargiai, drebančiu balsu... — jeigu jis padarė tuos dalykus, jam tai 
buvo žaidimas. Nors ir blogas, bet žaidimas. Jis mėgo būti lošėjas, 
mėgo būti svarbus. Darė klaidų, bjaurių klaidų, bet nenusipelnė už 
jas Mirti. 


KAI EVA VĖL IŠĖJO LAUKAN, REIKALAI JUDĖJO Į PRIEKĮ. JI STEBĖJO, 
kaip morgo komanda į policijos furgoną įstumia ant ratukinių neš- 

tuvų maišą su lavonu, matė vidun ir laukan zujančius šlavėjus ir 
policininkus, saugančius nusikaltimo vietą nuo smalsuolių. 

— Aš liepiau apsaugos grupėms nenuleisti akių nuo kitų part- 
nerių ir Niutono sužadėtinės. 

— Manai, jis imsis jų? 

— Manau, jis nenuspėjamas, impulsyvus ir dabar velniškai 
smagiai leidžia laiką. Gali nelaukti įsakymų, ir aš neketinu rizikuoti. 

— Grupė, kurią pasiuntei į aukos butą, jau transportuoja jo 
elektroniką į Centrinę valdybą. 

— Nėra kokių nors požymių, kad mes nuvykome ten ne pirmi? 

— Jie ketina peržiūrėti apsaugos vaizdo kamerų diskus, bet 
aiškių įsilaužimo ženklų nėra. 

— Čiairgi, — pasakė ji, kai laiptais į šaligatvį užlipo Maknabas. 

— Toks pats reikalas, — Evai pranešė jis. — Savininkas pakeitė 
kodus, bet lengvai įsigauta vidun. Galbūt nužudytasis pats atrakino 
duris. 

— Manau, žudikas jo laukė. Pasala labiau atitinka jo braižą. 
Turi imtis aukos elektronikos. Partneriai bendradarbiauja, tad tu 
gali pasiimti viską. Čia yra jo kompiuteris, bet jie sako, kad kol kas 
buvo neįkrautas. Dar du yra kituose jų biuruose. Ir grupė jau gabe- 
na pas mus viską, ką jis turėjo savo namuose. 

— Mes jau to imamės, — patikino Maknabas. — O čia rimtai 
persistengta. Ne taip, kaip su pirma auka. Nepanašu, kad veikė tas 
pats vaikinas. 

— Jeigu taip, turime didesnę problemą. Peržiūrėk elektroniką, 
Maknabai. Surask tą prakeiktą piršto atspaudą, apie kurį man kal- 
bėjai. Noriu programišiaus, kol jis dar irgi nebaigė lavonmaišyje. 
Pibadi, eime. 

Eva dėjosi nepastebėjusi, kad jai už nugaros Pibadi ir Makna- 
bas greitomis papūtė vienas kitam lūpas tartum bučiniui. Ji neturėjo 
laiko jų subarti. 

— Pateikite Mirai pirminius duomenis, šios ir Parcario nu- 

sikaltimo vietos aprašą. Noriu, kad ji susipažintų su detalėmis iki 
mudviejų susitikimo. Išsiaiškinkime, kur Ingersolas apsistojo, kai 
nuvyko į Majamį. Noriu žinoti, kur jis vyko, su kuo susitiko. Neži- 
nau, ar yra priežastis, kad Parcaris būtų keliavęs tuo pačiu metu į tą 
pačią vietą, bet mums reikia išsiaiškinti. 

— Supratau. Maniau, mes važiuojame atgal į Centrinę būstinę. 

— Taip. Bet aš dar noriu atsekti tą patį kelią iki požeminės 
perėjos. Pabandyti apskaičiuoti mūsiškio žudiko maršrutą. Kur jis 
galėjo gauti plaktuką? Impulso pastūmėtas? Ar pakeliui sustojo jo 
nusipirkti? Gal jis turi nuosavą įrankių sandėlį? 

— Šlavėjas, kuris pasiėmė plaktuką, sakė, kad atrodė naujas. 
Dar reikia prie jo padirbėti, bet toks pastebėjimas nusikaltimo vie- 
toje. 

— Aš manau taip pat. Turiu verstis tikimybėmis. Jie rengėsi 
per vieną rytą sutvarkyti du žmones, taigi turėjo pasirinkti tiesiau- 
sią ir greičiausią maršrutą iš pirmos nužudymo vietos į antrą. 

— Ir tikrai nesustojo kavos ir spurgų, — pridūrė Pibadi. 

— Galbūt po rytinio darbo. Taigi, jeigu plaktukas ir buvo nau- 
jas, ta mintis kilo pakeliui, jis sustojo ir nusipirko. Turėjo kažkur 
pamatyti įrankių parduotuvę. 

— Gerai. Minutėlę. 

— Ką tu darai? — paklausė Eva, kai Pibadi ėmė darbuotis savo 
kišeniniu kompiuteriu. 

— Apmetu maršrutą, paskui paieškosiu, kur pakeliui galėčiau 
nusipirkti plaktuką. 

— Gerai sumąstyta. 

Tuo pat metu Eva akylai dairėsi aplink. 

— Radau dvi vietas, — pranešė Pibadi. — Viena... 

— „Didžiojo Obuolio metalo dirbiniai“. 

Eva pasuko prie šaligatvio, darsyk pastatė automobilį antra 
eile, sukeldama vairuotojų pyktį. Įjungdama švyturėlį tik paklausė 
savęs, kiek kartų šįryt jau išgirdo „atsikrušk“. 

Ko gero, artėja prie rekordo. 

Ji įžengė į mažutę parduotuvėlę su begale lentynų ir stendų, 
kur buvo sukrauti įvairūs įrankiai, dėželės, pilnos sraigtų, vinių, 
varžtų, stirtos brezento, apsauginių kombinezonų, akinių, ausų 
kaištelių. Skardinės dažų, teptukai, voleliai, dantytos geležtės — vis- 
kas sugriozta į ankštą patalpą. 

Nusistebėjo, kaip ką nors išvis įmanoma pastatyti, jeigu tam 
procesui reikia tiek daug priemonių. 

Ant taburetės už netvarkingai viskuo apversto prekystalio sė- 
dėjo augalotas vyrukas ir stebėjo nešiojamojo televizoriaus ekrane 
kažkokį veiksmo filmą. 

— Galiu jums kuo padėti? 

— Galbūt. 

Eva išsitraukė ženklelį. 

— Negaliu farams daryti nuolaidų. Apgailestauju. 

— Nieko tokio. Ieškau žmogaus, pirkusio plaktuką. Stambaus 
vyro, lengvai duotum šešias pėdas keturis colius, du šimtus pen- 
kiasdešimt svarų. Ar panašus tipas šįryt užėjo ir teiravosi plaktuko? 

— Kokio plaktuko? 

— Tokio, kuriuo galima trinktelėti. 

— Yra plaktukų su skeltu galu, su pusapvaliu daužikliu, kūje- 
lių, plaktukų su... 

— Su skeltu galu, — nutraukė jo litaniją Pibadi. 

— Lenktai skeltas, pleištinis ar apkalos? 

— Pone, — tarė Eva, — ar asmuo, atitinkantis mano apibūdi- 
nimą, šįryt užėjo ir nusipirko bet kokio sušikto modelio ir dydžio 
plaktuką? 

— Aha, gerai, aš tik mėginu išsiaiškinti daugiau smulkmenų. 
Taip, prieš porą valandų pardaviau panašiam į tokį vyrui trylikos 
colių, labai anglingo plieno, lygaus paviršiaus, lenktai skeltą plak- 
tuką. 

— Puiku. 

Žengtelėjusi arčiau, Pibadi nukėlė vieną iš rinkinio kitų. 

— Panašų? 

— Aha, tokį. Jūs išmanote apie plaktukus, mergužėle. 

— Turiu brolį dailidę, o ir mano tėvas šiek tiek pastuksena. 

— Šio amato žmonėms galiu suteikti nuolaidų... — pradėjo jis. 

— Nieko nenorime pirkti ir nuolaidų mums nereikia, — per- 
traukė Eva. — Norėtume pamatyti jūsų apsaugos kameros diską. 

Vyriškis žvilgtelėjo viršun į vaizdo kamerą. 

— Nėra ko pamatyti. Mes negalime sau leisti tikros vaizdo 
kameros. Čia, kaip jūs vadinate, atbaidymo priemonė. Ne tai, kad 
mums kas nors įkyrėtų. Jeigu ką nors norėtų apiplėšti, tai už kvar- 
talo yra gėrimų parduotuvė. Žmonės daugiau perka gėrimus nei 
varžtus. 

— Kaip jisai atsiskaitė? 

— Grynaisiais. 

— Gerai jį įsiŽiūrėjote? 

— Mano akys visai neprastos. Jis stovėjo ten pat, kur dabar jūs. 

— Turėsite važiuoti su mumis į Centrinę valdybą ir padirbėti 
su škicuotoju. 

— Negaliu uždaryti šios parduotuvės ir važiuoti dirbti su jokiu 
škicuotoju. Turiu čia užsidirbti duonai. 

— Aš ką nors atsiųsiu čia, pone... 

— Bernbomas. Ernis. Ką vyrukas padarė, trenkė kam nors 
plaktuku per galvą? 

— Panašiai. Pibadi, man reikia Jansio. 

— Surasiu jį. 

— Ką gi, Erni, gal man apibūdintumėte tą plaktuką pirkusį vy- 
ruką ir papasakotumėte, apie ką judu kalbėjotės. 

— Kaip jūs sakėte, jisai stambus. Stambus baltasis. 

— Plaukai? Trumpi, ilgi, tamsūs, šviesūs? 

— Trumpi, apkirpti mašinėle, lyg vidutiniško ilgio. 

— Akys? Jo akių spalva? 

— A, rudos. Galbūt rudos. Manau, rudos. 

— Kokių nors randų, tatuiruočių, pervertų ausų, ko nors, kas 
išsiskirtų? 

— Ne, nepasakyčiau, kad buvo. Lyg kampuoto smakro, regis. 
Iš pažiūros tvirtas vyras. Kietas. 

Jansis išgaus daugiau, pamanė ji. 

— Ką gi jis jums pasakė? 

— Jis įeina... 

— Vienas? 

— Aha, vienas. Ir sako, kad nori nusipirkti plaktuką. Taigi 
aš klausiu: „Kokį?“ Jis nueina štai ten, nukabina nuo sienos lenk- 
tai skeltą. Sako: „Šitą.“ Paskui aš paklausiau, ar jam reikia ko nors 
daugiau, o jis pasakė, kad nori kombinezono. Paklausiau: „Kokio?“ 
Spėju, vyras šiek tiek susierzino, betgi jis turi žinoti, kokio nori. Pa- 
stūmiau krūvą XXL dydžio, mat buvo stambus. Pasiėmė vieną nuo 
viršaus, iš tų, dengiančių visą kūną. Dar paklausiau, ką su juo veiks. 
O jis tik pasiteiravo: „Kokia kaina?“ Tad aš išmušiau kasos aparate 
sumą, ir jis sumokėjo grynaisiais. Viskas. 

— Turite tuos pinigus? 

— Žinoma, turiu. Manote, juos suvalgiau? 

— Man jų reikės. Gausite pakvitavimą, ir jie visi bus jums su- 
grąžinti. 

— Jansis jau pakeliui, — Evai pranešė Pibadi. 

— Iškviesk čionai kelis šlavėjus. Galbūt mums pavyks aptik- 
ti pirštų atspaudų. Nuo tos sienos, prekystalio. Man reikia pinigų, 
Erni. 

— Jie ten. — Jis atrakino seifą po prekystaliu, išėmė raudoną 
kapšelį su užtrauktuku. — Daug kas naudojasi kreditu ar debetu, 
bet pas mus prekiaujama grynaisiais. Aš padėjau pinigus kartu su 
grynaisiais iš vakardienos ir užvakar. Nežinau, kurie pinigai jo. 

— Gerai, suskaičiuokite. Duosiu jums pakvitavimą. 

— Čia per penkis šimtus dolerių! 

Ernis prisispaudė prie krūtinės voką lyg mylimą vaiką, kurį 
ketina pagrobti. 

— Mes sugrąžinsime jums iki paskutinio dolerio. Vyriškis, ku- 
ris čia įėjo ir nusipirko plaktuką, įtariamas šįryt nužudęs du žmones. 

Erniui atkaro smakras. 

— Su mano plaktuku? 

— Vienu iš jų. Erni, jūsų pinigai bus saugūs. Aš pateiksiu reko- 
mendaciją, kad jums išmokėtų dešimt procentų atlygį už panaudą. 

Spaudžiantis voką jo gniaužtas atsileido. 

— Dešimt procentų? 

— Taip, ir jeigu dirbsite su škicuotoju, o jūsų apibūdinimas 
ir bendradarbiavimas padės areštuoti šį asmenį, aš tarpininkausiu, 
kad gautumėte dar penkiasdešimt. 

— Šimtą baksų? 

— Tikrai taip. 

Jis ištiesė voką. 

— Vis dėlto noriu pakvitavimo. 

Kai jis dusyk kruopščiai suskaičiavo grynuosius, Eva savo kiše- 
niniu kompiuteriu išspausdino pakvitavimą ir prie šio pridėjo savo 
tarnybinę kortelę. 

— Ką daryti, jeigu jis sugrįš? Galbūt norės nusipirkti diskinį 
pjūklą. 

Jėzau, Eva tikėjosi, kad taip neatsitiks. 

— Nemanau, kad sugrįš, bet jeigu ateis, parduokite jam, ko 
norės. Kai išeis, susisiekite su manimi. Ar pastebėjote, kur link jis 
nuėjo, gal įsėdo į automobilį? 

— Jis išėjo pro duris. Tik tiek žinau. 

— Gerai, dėkui už pagalbą. 

Eva irgi išėjo pro duris. 

— Išsodinsiu tave prie laboratorijos, — prašneko Eva, atsisė- 

dusi prie vairo. — Pristatyk pinigus tiesiai Dikhedui*. Tegul sutikri- 
na visus, kokius ras, pirštų atspaudus su kariškių, policijos, privačių 
saugos tarnybų duomenų bazėmis. Atmesti moteris, visus už įtaria- 
mojo amžiaus diapazono ir rasės. 

— Nori, kad dėl keleto atspaudų Berenskį paprašyčiau pertik- 
rinti penkis šimtus dolerių smulkiomis kupiūromis, kurios tikrai 
perėjusios per daugybę pirštų. Dėl keleto atspaudų, kurie nežinia 
kam priklauso. 

— Taip. Jeigu nustatysime pakenčiamą panašumą, galėsime 
paleisti antrinę paiešką. Tas vyras priklauso Aleksanderiui, mes tai 
žinome, bet nėra jo apsaugos viršininkas. Apsaugos viršininkas ne- 
atitinka apibūdinimo. Manau, tai asmeninis apsaugininkas, tačiau 
nebūtinai figūruojantis kompanijos algalapyje. Ne tokiame, kuris 
rodomas. Jis yra Aleksanderio jėgos žmogus, veikiausiai keliauja 
kartu su juo arba priekyje, valydamas kelią. Mes kompanijos žinyne 
jo nesurasime. Aš jau bandžiau. Tad pamėginsime šitaip. 

— Jis norės kyšio. Tai yra Dikhedas. 

— Pasakyk jam, kad eitų... — Eva persigalvojo. — Pasakyk, 
kad atsiskaitysiu su juo dviem bilietais į tą premjeros renginį ryto- 
jui. Į VIP ložę. Manau, galiu tai padaryti. 

— Geras! 

— Neišmesk tos kortos, kol jis nepradės užsiprašinėti, ir dė- 
kis, lyg turėtum tuos bilietus iš manęs išmušti. Tada jis manys, kad 
reikalas sunkesnis. Aš pasitikrinsiu pas Morisį, paskui susitiksiu su 
Mira. Jeigu mums pasiseks, arba Jansis, arba Dikhedas pataikys, ga- 
lėsime imtis to šunsnukio, iki jis nusipirks diskinį pjūklą. 

— Fu. 

Eva negalėjo to nuginčyti. 


* Niujorko policijos valdybos kriminologinės laboratorijos viršininkas Dikas Berens- 
kis, visų veikiančiųjų asmenų dažniausiai vadinamas Dikhedu (angl. Dikhead). Ši pravardė 
dviprasmiška: „Dikas — galva“ (t. y. vadovas) arba vulgariai — Bybiagalvis. (Vienas iš serijos 
„Mirtyje“ personažų.) 

— Prieš kelerius metus, dar iki tavęs, mudu su Finiu, prieš jam 
perimant Elektronikos skyrių, išaiškinome nusikaltimą su metalo 
pjūklu. Tas vyrukas nužudė savo žmoną — ji grasino skyrybomis, 
o buvo lengvų pinigų šaltinis. Tad jis trenkė jai per galvą žalvari- 
ne undinės statulėle, paskui atitoko: o velnias, ji negyva, ką aš pa- 
dariau? Metalo pjūklu, kurį turėjo savo dirbtuvėlėje, supjaustė ją į 
gabalėlius, viską sukrovė į didelius šiukšlių maišus, paskui išmetė į 
upę. 

— Kartoju. Fu. 

— Nebuvo gražu. Jis visiems sakė, kad žmona išvyko į Europą. 
Bet, vaje, vienas maišas užsikabino už tokio kito vyruko valties kab- 
lio. Užtruko ją vėl sudėlioti į visumą, ir ne per ilgiausiai — susemti 
jos vyrą. Šis bandė išsisukti laikinu nepakaltinamumu, sumenkusiu 
veiksnumu, paistė visokį didžiausią sukruštą mėšlą. Tačiau mes tu- 
rėjome pjūklą, o kriminologinis tyrimas nustatė, kad užtruktų apie 
šešias prakaituotas valandas jai supjaustyti į kompaktiškesnius ir 
patogesnius nešti gabalus, todėl tai nepraėjo. 

Pibadi kurį laiką tylėjo. 

— Koks mūsų gyvenimas — įdomus ar šlykštus? 

— Ir vienoks, ir kitoks, kaip žiūrėsi. Išlipk,— metė ji, pasukda- 
ma prie šaligatvio šalia laboratorijos. — Gauk man atspaudus. 


JI RADO MORISĮ DIRBANTĮ PRIE SMARKIAI SUDAUŽY- 
to Džeiko Ingersolo lavono, bumbsint iš garsiakal- 


bių bosiniam sunkiajam rokui. Ant kito akmeninio 
skrodimų stalo gulėjo, vis dar plačiai atverta krūtine, Parcaris. 

— Du stalai, — pasakė Morisis. — Šitie nepalauks. 

— Lažinuos, jie būtų buvę laimingi palaukti. 

— Be abejo. Jūsiškio buhalterio organizme standartinis anal- 
getikų ir relaksantų mišinys. Turėjo būti visai patenkintas, kol jam 
taip šiurkščiai nenutraukė oro patekimo į plaučius. Rankomis, 
stambia plaštaka. 

— Ar įmanoma aptikti pirštų atspaudus? 

— Apgailestauju, ne. Iš mėlynės vietos mes galime jums pa- 
teikti pakenčiamą jo dešinio nykščio ir smiliaus reprodukciją, taip 
pat nustatyti plaštakos dydį. Manau, jūs galėsite patikimai pasakyti, 
kad ta pati plaštaka sužalojo pirmos aukos veidą. 

— Tai nepakenktų. 

— Antros aukos rankos ir kojos per užpuolimą buvo suvaržy- 
tos ir, nors apsvaigintas vaistais, nužudytasis smarkiai priešinosi — 
tai matyti iš nubrozdinimų ant riešų ir čiurnų. O dėl trečios aukos, 
tai jis neturėjo jokios galimybės priešintis. 

Morisis, šiandien surištais į ilgą glotnią uodegą plaukais, Evai 
padavė mikroskopinio matymo akinius. 

— Jūsų pastebėjimas nusikaltimo vietoje buvo teisingas. Vidu- 
rinėje kūno dalyje matyti pablukusi odos spalva nuo elektrošoko sro- 
vės. Iš pažiūros — visa iškrova. Jis taip ir nepajuto, kas nutiko toliau. 

— Noriu išklausyti Miros nuomonės, bet nemanau, kad jis ap- 
svaigino iki sąmonės netekimo, norėdamas apsaugoti nuo skausmo. 
Šįkart jis turėjo reikalą su vyru, ir ne sužalotu, užslopintu narkoti- 
kais ar suvaržytu diržais. Tad jį išjungė. 

— Nenorėjo rizikuoti? Vadinasi, atsargu ir, galėtumėt pasakyti, 
bailu. 

— Aš taip ir sakau. 

— Įsiutęs atsargus bailys? Pavojingas derinys. 

— Galbūt. Įsiūtis — tai tikrai, bet taip pat ir malonumas. Ke- 
liai, tarpukojis — tai asmeniška — krūtinė, veidas, galva, plaštakos. 

— Man atrodo, kad plaštakos veikiau sutraiškytos nei sulau- 
Žytos. 

— Sutraiškytos. Veikiau tryptos nei daužytos plaktuku? 

— Taip manau. 

— Jis tikrai nemėgo šio vyro. Pasiėmė Parcario lagaminą ir In- 
gersolo portfelį, saitą ir sutartų susitikimų kalendorių. O prie pas- 
tarojo paliko keturis šimtus grynaisiais ir krūvą kreditinių korte- 
lių, šešiaženklę sumą kainuojantį išmanųjį laikrodį. Jam nerūpėjo, 
kad šį kartą tai atrodytų kaip apiplėšimas. Koks tikslas? Ir vis dėlto 
palikti grynuosius, laikrodį... tai man byloja, kad iš Briuverio seifo 
pinigus tikriausiai paėmė programišius, ir arba pastarasis nebuvo 
viduje, kai tai atsitiko, arba yra per delikatus dėl pelno knaisiotis po 
kraują ir ištaškytas mėsas. 

Ji susikišo nykščius į priekines kišenes. 

— Viskas dėl pinigų, godumo kuo daugiau jų turėti. Jie abu 
žuvo dėl pinigų, bet pinigai nėra žudiko dievas. 

— Ir jie abu turės šiek tiek aiškintis, kada sutiko savąjį. 

— Aha. Sunku nusipirkti kelią pro tuos vartus. Įdomu, kaip jie, 
kad ir kas tokie būtų, iš jo nenuklysta. 

— Aukštesnioji galia? Mirusiųjų? 

— Taip. Jūs pagalvokite apie skaičių mirusiųjų, su kuriais tik 
mudu turime reikalą. O mes esame tik du ir didmiestis. Paskui iš- 

plėskite tai beveik iki begalybės. Tai aibė. Verčia tave susimąstyti, ar 
ten, aukštai, yra grupė asmenų su apskaitos knygomis, išbraukan- 
čių žmones. Gerai, Džonas Smitas iš Albukerko, labai gaila dėl tos 
maršrutinio autobuso katastrofos. Sekite žaliąja linija į Orientacijos 
centrą*. Ir kas, jeigu dviem Džonams Smitams iš Albukerko pasi- 
taikė patekti į tą pačią katastrofą? Taip galėtų atsitikti. Ten aukštai 
pakankamai vietos kanceliarinei klaidai. 

Ir dėl mirties, pagalvojo Morisis ir jai nusišypsojo. 

— Tikrai per daug vietos. Tikėkimės, sistema šiek tiek sudė- 
tingesnė. 

— Taip, bet tai verčia tave susimąstyti. 

Eva nustūmė į šalį egzistencinius apmąstymus ir patraukė į 
Centrinę būstinę. 

Artindamasi prie Žmogžudysčių skyriaus išgirdo juoko pliūps- 
nius, pastebėjo būrelį uniformuotų policininkų — ne josios, — be- 
sispiečiančių tarnybinės salės tarpduryje. 

— Ar nusikalstamumui išeiginė diena, pareigūnai? 

Jie skubiai išsisklaidė, palaisvindami tarpą jai įeiti. 

Pamatė pobūvio atmosferos priežastį — Marlo Dern, televizi- 
jos žvaigždę, žavingąją įžymybę ir aktorę, vaidinančią Evą „Aikovo 
byloje“. 

Marlo plaukai jau buvo ataugę ir ji vėl tapo blondine, dėl to 
Evai kažkaip palengvėjo, nes jiedvi taip ryškiai nebepanėšėjo viena 
į kitą. Ji sėdėjo ant Baksterio rašomojo stalo krašto, akivaizdžiai vi- 
siškai nusiteikusi flirtui, linksmindama detektyvus ir policininkus, 
šiuo metu ničnieko neveikiančius. 


* Šioje pastraipoje autorė daro aliuziją į 1991 m. kino režisieriaus Alberto Brookso fil- 
mą — fantastinę komediją „Ginant savo gyvenimą“ (Defending Your Life). Džonas Smitas yra 
atsitiktinai parinkta hipotetinė pavardė (kaip pas mus Jonas Jonaitis) ir miestas Albukerkas. Šia- 
me filme pagrindinis herojus po autokatastrofos žaliąja linija (tokia miestų planuose žymimi 
pagrindiniai maršrutai) patenka tiesiai į dangų (veikiau į skaistyklą), kuris vaizduojamas kaip 
dar viena vieta su savomis taisyklėmis, registracija ir kanceliariniu popierizmu, kur teisme reikia 
apginti savo šiame pasaulyje nugyventą gyvenimą, kad galėtum kilti aukščiau. 

Baksteris atrodė it nutrenktas širdutės pavidalo stanerio. 

Pibadi pirma pastebėjo Evą ir nukėlė ant grindų kaubojiškus 
aulinukus, kuriuos buvo atrėmusi į savo stalą. 

— Ei, Dalas. Ak, tik pažiūrėk kas čia. 

— Dalas! — plačiai šypsodamasi Marlo nušoko nuo stalo ir 
puolė sugriebti Evą į stiprų, sveikata trykštantį glėbį. — Kaip gera 
jus matyti. Mudu su Metju atskridome vakar vakare į Niujorką, ir 
aš pasinaudojau proga, tikėdamasi galbūt pasimatyti su jumis. Mes 
visi taip susijaudinę dėl rytojaus premjeros. 

— Aha. Turėtų būti įvykis. 

— Jūs verčiau būtumėte linkusi leistis ieškoti žudiko, o ne 
žengti raudonuoju kilimu, bet tikrai bus smagu. Pibadi sakė, kad 
šiuo metu esate pasinėrusi į daugybinės žmogžudystės tyrimą. 

Nuo slystelėjusio į ją šalto Evos žvilgsnio Pibadi susigūžė. 

— Taip būna Žmogžudysčių skyriuje. Faktiškai neabejoju, kad 
kiekvienas faras šioje salėje ant savo rašomojo stalo turi reikalingą 
dėmesio atvejį. Tuojau pat. 

Farai iškart subruzdo, sušiūravo padais, atsivertė bylas, pasiė- 
mė saitus. 

— Ir jūs užsiėmusi. Bet gal man skirtumėte kelias minutes? 

— Kelias turiu. Pibadi, kaip Dikhedas? 

— Jau dirba. Niurzga, bet dirba. 

Eva linktelėjo ir pamojo Marlo į savo kabinetą. 

— Aš tai ne visai perpratau, — prašneko Marlo. — Visa tai. Ži- 
nau, tai buvo tik filmavimo aikštelė, bet man trūksta vietos pojūčio. 
Ir... — ji užsikirto, pamačiusi lentą su žmogžudysčių sąrašu. — Jūs 
esate to vidury. Aš pagalvoju apie K. T. ir viską, kas atsitiko. Mudu 
su Metju daug apie tai nekalbame, bet vis tiek tai lieka. Tvyro ore, 
turbūt. Kelis kartus kalbėjausi su Džuljenu. Jis reabilitacijoje, dabar 
porai dienų išeina dėl premjeros, bet ketina ten grįžti baigti visos 
programos. — Ji nusisuko nuo lentos. — Žinau, mes vis tai reabili- 
tacijoje, tai iš jos grįžtame, kaip mūsų pasaulio butike, bet aš tikrai 

manau, kad jam geriau. Tai, kas nutiko su K. T., kai pats kone nu- 
mirė, jį pastūmėjo įvertinti. Baisu sakyti, bet visas tas siaubas turbūt 
buvo geriausia, kas būtų galėję jam atsitikti. Rytoj jūs pati pamaty- 
site. 

— Džiaugiuosi tai girdėdama. Pageidautumėte kavos? 

— Ne, dėkui. Teismas, skandalas, Džoelis — stambus prodiu- 
seris, toks Holivudo simbolis kaip Džoelis Steinbergeris — žmog- 
žudys? Tai susiję su Marlo Dern, Metju Zenku, Meisonu, Kone ir 
visais kitais iš mūsų, dabar esančiais Pakrantės žiniasklaidos dėme- 
sio centre. Galima lengviau atsikvėpti, kai ištrūksti toliau, nors, ti- 
kiuosi, su kai kuo iš to mums teks dorotis ir čia. 

— Tai baigsis, — nuramino Eva klejojančią jos kabinete Marlo. 

— Taip, baigsis. Tiesą sakant, tai siaubingai atsiliepia filmo ir 
net studijos reklamai. Ir labai slegia, o aš nesutinku jaustis prislėgta, 
nes — norėjau jums pasakyti — mudu su Metju ketiname susituokti. 

— Sveikinu. 

Eva pagalvojo apie žavų aktorių, suvaidinusį nemalonų elekt- 
ronikos knibčių Maknabą. 

— Žinau, viskas įvyko labai greitai, taigi galima kitaip suvokti. 
Aktoriai nuolatos tai įsimyli, tai išsiskiria, ypač tarp savęs. Bet aš 
tikrai jį myliu, labai. Mes pasakėme tik keliems žmonės. Nenorime 
sensacijos ar perdėto žiniasklaidos dėmesio. Kuriam laikui išvyko- 
me, kai baigėme filmuotis, po visko. Mums buvo gera — ištrūkti, 
būti kartu, turėti laiko viskam aptarti. Mums patinka tai, ką daro- 
me ir, nepaisant viso spindesio, gyvename ir dirbame atšiauriame, 
kupiname įtampos pasaulyje. Juk suprantate, koks yra atšiaurus, 
įtampą keliantis pasaulis ir kaip tokiame susikurti gyvenimą, tikrą 
gyvenimą. 

— Turbūt suprantu. Kaip ir bet kas. 

— Norėjau jums pasakyti, nes buvimas jumis, taip sakant, man 
padėjo suprasti, įvertinti ir nusistatyti prioritetus. Dėl to, kas iš tik- 
rųjų svarbu. Gerai dirbti — taip, kad ir ką darai. Bet kai surandi ką 

nors, tą vienintelį, tai viską pakeičia. Pakeičia tave, todėl tampi ge- 
resnė. Aš turiu draugų, kuriems galiu tai pasakyti, ir jie supras, bet 
ne taip kaip jūs. Ir kaip tik todėl norėjau jūsų paprašyti paslaugos. 

— Gerai. 

— Mudu su Metju ketiname surengti mažas privačias tuok- 
tuves pas Meisoną ir Konę čia, Niujorke, poryt. Ar ateisite manęs 
palaikyti? 

— Ką? 

— Ar ateisite — jūs ir Rorkas — ir mane palaikysite? Jeigu ga- 
lėsite. Jeigu tuo metu nedirbsite. 

— Marlo, jūs tikriausiai turite žmonių, artimų draugų, ką 
nors... 

— Turiu ir mąsčiau apie tai. — Siekdama paimti Evos ranką, 
Marlo blykstelėjo megavatų šypsena. — Noriu jūsų, jeigu sutiktu- 
mėte, jeigu galėtumėte. Kai duosiu Metju įžadus, noriu šalia žmo- 
gaus, tikrai suprantančio, kokie svarbūs tie įžadai. Mudu norime, 
kad tai vyktų paprastai, privačiai. Vėliau, grįžę namo, surengsime 
kokį didelį, padūkusį pokylį, bet šią dalį — įžadus — norime atlikti 
atskirai nuo visų. 

Eva prisiminė, kai ji suprato, iš tikrųjų suprato, ką reiškia san- 
tuoka. Įžadai, juos duoti ir tesėti. 

— Gerai. Žinoma, jeigu... 

— Žinau visus „jeigu“. — Marlo vėl pažvelgė į lentą. — Ir to- 
kiam „jeigu“ pasitaikius, aš suprasiu. Dėkui jums, labai labai. — Ji 
dėkingai spustelėjo Evai ranką. — Baiminaus jūsų paprašyti. Dabar 
jaučiuosi kur kas geriau. Bet kada, kai reikės paslaugos, tik kreip- 
kitės. 

— Man pravestų du bilietai rytojui į VIP ložę. Kai ką turėjau 
papirkti. 

— Aš tuo pasirūpinsiu. Tik man leiskite... ir, sveiki. 

Vėl flirtas — pro duris įžengė Rorkas. Paskui Marlo nusijuokė 
ir nuėjo draugiškai pasibučiuoti. 

— Kai atėjau, nesitikėjau, kad pavyks jus abu pamatyti. Tai pa- 
pildomas malonumas. 

— Kaip laikotės, Marlo? 

— Tiesiog beveik puikiai. Dalas papasakos jums daugiau, nes 
jau ganėtinai ilgai sutrukdžiau jai darbą. Mes visi laukiame rytojaus 
vakarėlio po premjeros. Pakaks laiko ten atsigriebti. 

— Atleisk, kad trukdau. Marlo! Kaip malonu jus matyti. 

Kai įėjo Mira, Eva pagalvojo: Kas toliau? Dūdų orkestras? 

Dabar jai teko išlaukti visus tuos kaip laikotės, nuostabiai ir 
taip toliau su visais žmonėmis, susigrūdusiais jos kabinete ir eikvo- 
jančiais deguonį. 

Virš Miros galvos Rorkas pasiuntė Evai linksmą žvilgsnį. 

— Marlo, — prašneko jis, — aš ketinau nueiti viršun į Elekt- 
ronikos skyrių. Gal norėtumėte drauge su manimi šiek tiek apsidai- 
ryti? 

— Mielai, o paskui pati galėsiu jums kai ką papasakoti. Pasi- 
matysiu su jumis abiem rytoj. Ir dėkui jums, Dalas. Dar kartą. Pasi- 
rūpinsiu tais bilietais. 

— Ačiū. 

Kai Rorkas išsivedė Marlo, tyliai uždarydamas duris, Eva giliai 
atsiduso. 

— Dieve! Kodėl čia tiek daug žmonių? 

— Ji atrodo laiminga, — pakomentavo Mira, — otu — nekantri. 

— Ji — taip. Ir aš — taip. Ketinau pas jus ateiti, kai tik atnau- 
jinsiu duomenis savo knygoje ir lentoje. 

— Perskaičiau pranešimus, išnagrinėjau Pibadi man atsiųstus 
protokolus ir panorau tučtuojau su tavimi pasikalbėti. Jis evoliucio- 
nuoja, Eva. 

— Aš tiek supratau. 

Mira palingavo galva. 

— Atnaujink duomenis lentoje. Įkelk šio ryto aukas ir nusikal- 
timų vietas. 

— Gerai. 

Eva nuėjo prie savo kompiuterizuotos darbo vietos įkrauti sa- 
virašio, padaryti spaudinių. 

— Aš programuoju kavą, — pasakė Mira. 

— Turiu tų arbatžolių. Juk mėgstate, kad ten laikyčiau jų at- 
sargų. 

— Noriu kavos. 

Kol Eva dirbo, Mira suprogramavo aparate du puodelius. 

— Pirmoji auka, — vėl prašneko Mira. — Švarus, greitas nu- 
žudymas stengiantis tai nuslėpti, kad atrodytų kaip užpuolimas ir 
apiplėšimas. 

— Tai buvo darbas. Jis jos nepažinojo. Verslas. 

— Sutinku, kaip mes jau aptarėme anksčiau. Antra žmogžu- 
dystė bereikalingai žiauri, sukėlė kančią ir įvykdyta akis į akį. 

— Labiau asmeniška. Aš tai suprantu, — pakartojo Eva. — Jis 
vyrą pažinojo ir tas darbas jam pradėjo šiek tiek patikti. 

— Akis į akį, — vėl pabrėžė Mira, — bet auka apsvaiginta nar- 
kotikais ir pririšta diržais. Žudikas stambus, stiprus vyras, ir vis dėl- 
to jis diržais suvaržė smulkesnį, silpnesnį žmogų. 

— Iš esmės yra bailys. 

— Taip, jis toks. Trečia auka, kone iškart po antrosios, grei- 
tas darbas ir pastaruoju atveju itin smurtingas. Tu manai, kad auka 
prieš uždaužoma plaktuku buvo apsvaiginta elektrošoku. 

— Taip, Morisis patvirtino. 

— Ir kad užpuolikas tykojo, įviliojo jį, padarė bejėgį, paskui iš 
visų jėgų daužė. Tai labai sparti eskalacija, galbūt eksperimentuota 
su metodais, bet veikiau įsitraukta į tą smurtą, kuris, jeigu taip spar- 
čiai eskalavosi, turėjo visada jame tūnoti. Stambus, stiprus vyras, 
gebantis sulaužyti moteriai sprandą. Ir vis dėlto bailys, o bailumas 
net labiau nei jėga ir smurtas jį daro labai pavojingą. 

— Nes užpuls iš pasalų, iš už nugaros. 

— Ne tik tai. Nors pirma žmogžudystė buvo palyginti lengva, 

jis susimovė. Jos nepalaikė apiplėšimu ir sutelkė dėmesį į Martos 
darbdavį. Taigi reakcija į tai? 

— Pabandyti imtis manęs ir Pibadi. 

— Taip. Impulsyviai ir visai neatsižvelgiant į žmones, kurie 
galbūt galėtų nukentėti. Ir aiškiai matosi jo bailumas, išreklamuo- 
tas per visą žiniasklaidą, — pasinaudojo vaiku kaip skydu ir ginklu. 
Vėlgi susimovė, ir šįkart buvo apšauktas bailiu, monstru, o tu svei- 
kinama kaip didvyrė. 

— Aš pagavau vaiką, — kuklinosi Eva. — Tai nebuvo didvyriš- 
ka, tik gerai pagavau. 

— Nesutinku, taip pat su tuo nesutinka ir labai balsinga publi- 
ka. Bet svarbiausia, kad jis apšauktas bailiu. O tu pavadinta didvyre. 

— Gerai. Tuo jam pikčiau. 

— Manai, tai jo darbdavys užsakė tuos du vis žiauresnius nu- 
žudymus ar bent to tikėjosi? Visai nesistengiant jų maskuoti? 

Eva papurtė galvą. 

— Turbūt ne. Tikiuosi, įsakymas buvo tik toks: Pasirūpink tuo. 
Nemanau, kad Aleksanderis reikalus pramąsto bent kiek geriau nei 
jo žaliūkas. 

— Ne. Impulsas, neapdairumas, bailumas, netramdomas įnir- 
šis. Jis gali, tikrai gali nelaukti įsakymų, kad vėl imtųsi žudyti. Matys 
pastaruosius du nužudymus kaip sėkmę. Įvykdė juos savaip, išsi- 
kraudamas smurtu. Mėgavosi tuo. Jis vėl norės patirti tą patį jaus- 
mą, tą laimėjimą, tą iškrovą. O pirmas jo darbas baigėsi nesėkme — 
per tave ir Pibadi. Tavęs ir Pibadi užpuolimas — irgi nesėkmė. 

— Taigi jis norės ištaisyti klaidą. — Svarstydama Eva atsisėdo 
ant rašomojo stalo kampo. — Puiku. 

— Reikės ją ištaisyti. Kai televizijos kadrai su tavimi, pagaunan- 
čia ore mažylį, pateko į žiniasklaidą, internetą, gerokai nukentėjo jo 
reputacija, savigarba. Jis sugebėjo tai kompensuoti nužudydamas 
kitus du žmones, stengėsi susigrąžinti sėkmę, jaustis kvalifikuotas 

ir mėgautis ta veikla. Vis labiau. Nesvarbu, darbdavys nurodys jam 
ar ne, sugrįžti prie tavęs bus būtina. Ir dabar tu skaičiuoji, kaip galė- 
tum panaudoti tą grėsmę savo naudai. 

Ne veltui ji geriausia valdybos psichoanalitikė, pagalvojo Eva. 

— Jeigu negalėčiau, jeigu nepajėgčiau sugalvoti, kaip pergud- 
rauti ir sustabdyti šį idiotą, turėčiau dirbti kitoje srityje. Pagalvojau, 
kad jeigu jis darysis garbėtroška, kitą nužudys programišių. 

— Ir gali taip padaryti. Bet šiuo metu jis jaučiasi savimi paten- 
kintas. Vienintelė musė tame balzame — tu. Tu jį apnuoginai kaip 
bailį. Kad įrodytų toks nesąs, jis turi pribaigti tave. 

— Tadašjį ištrauksiu. Jis nenorės ilgai laukti. Aleksanderis gali 
klaidingai įsivaizduoti, kad dabar yra pridengtas. Nepalikti jokių 
palaidų galų, o tai jo vaikinui reikštų: daugiau jokių žudymų. Jeigu 
jis susidoros su programišiumi, turės paaiškinti kodėl. Bet jeigu jam 
pavyks paimti mane, tai tik reikš sutvarkyti seną reikalą. Pagal tai 
aš galiu veikti. 

— Jis bus nekontroliuojamas. Bus nelogiškas. Bus žiaurus ir 
įtūžęs, nepaisys, kas kitas gali nukentėti per jo antpuolį ant tavęs. 

— Aš parinksiu laiką, vietą ir numatysiu aplinkybes. Juk ne- 
galiu vaikštinėti po miestą, vildamasi, kad jis padarys ėjimą. Turiu 
priversti jį nusibraižyti planą. Manau, aš tokį turiu. Jeigu man pri- 
reiks. Šiandien mums galbūt pavyks nustatyti jo asmens tapatybę, 
paskui bus lengva. 

— Nenuvertink jo, Eva. Jis impulsyvus ir nenuspėjamas, ir tai 
galėtų suveikti jo naudai. 

Gal ir taip, pagalvojo Eva, kai Mira išėjo. Bet ji tikėjo, kad gud- 
rumas, patirtis ir šiek tiek klastos jai padės. 

Ji susisiekė su Nadina Ferst. 

— Pasirengusi rytojaus vakarui? — Evos paklausė Nadina. 

— Todėl tave ir pasigavau. 

Žalios kaip katės Nadinos akys susiaurėjo. 

— Neištrauk kortos „Esu labai užsiėmusi žmogžudystės ty- 
rimu.“ 

— Esu labai užsiėmusi žmogžudystės tyrimu. Gali parašyti — 
žmogžudysčių. 

Nesuveldama nė plaukelio savo šviesiai dryžuotos šukuosenos, 
Nadina persijungė į reporterės režimą. 

— Jos susijusios? Tos dvi šį rytą? Ir su teisėjos Jung svaine? 

— Viskas dėliojasi. Kaip čia atsitiko, kad aš dar nedaviau inter- 
viu apie savo jaudulį ir džiugų lūkestį prieš rytojaus premjerą? 

— Ar tai suktas klausimas? — Tos akys vėl susiaurėjo. — Ką 
turi galvoje? 

— Manau, pakviesiu į premjerą dar vieną žmogų. 

— Ir tai būtų?.. 

— Žudikas. Atvyk čia su vaizdo kamera, ir mes paskelbsime 
kvietimą. 

Eva išjungė ryšį, atsilošė. Galėtų išdegti. Žinoma, rizikinga, ta- 
čiau įmanoma. Ji buvo betiesianti ranką prie vidaus komunikato- 
riaus išsikviesti Pibadi, bet pro dabar atdaras duris įžengė Rorkas. 

— Vėl viena. 

— Nebe. Dėkui, kad išsivedei Marlo. 

— Gana lengvai, nes, šiaip ar taip, norėjau pasikalbėti su Finiu 
ir Maknabu. Ji be galo laiminga ir dėkinga, kad sutikai palaikyti per 
vestuves. 

— Pristigau ryžto smarkiai išsisukinėti. 

Jis palietė pirštais žmonai smakrą, paskui padėjo ant jos rašo- 
mojo stalo plastikinį puodelį iš užkandžių automato. 

— Kas čia? 

— Sriuba, nes, lažinuos, nuo pusryčių nieko neturėjai burnoje. 

— Buvau šiek tiek užsiėmusi. 

— Girdėjau. — Rorkas žengtelėjo prie jos išmaniosios len- 
tos. — Jau nebe šaltas ir susitvardantis, bet piktas ir trokštantis 
kraujo. Šuo nutrūko nuo pavadžio? 

— Galbūt. Mira taip mano, daugeliu atžvilgių. Jos nuomone, 
žudymas sužadino jo polinkį smurtauti ir žudyti. Aš dėl to su ja 
sutinku. Ji mato jį kaip bailį. Irgi sutinku. Eskaluodamas savo veik- 
l4ą mėgaujasi. Ir ji taip pat mano, kad todėl tampa pavojingesnis. Ji 
galėtų būti teisi. 

— Išgasdintas žvėris kanda taip pat mirtinai kaip ir įsidrąsinęs, 
bet mažiau nuspėjamai. 

— Gerai, toks jos apibendrinimas, arba ganėtinai tikslus. Ji 
mano, kad esu musė jo losjone. 

— Balzame. 

— Tas pat. Jisai su manimi susimovė, tad turi atitaisyti klaidą, 
kad jaustųsi patenkintas savimi. Be to, be galo sukami televizijos 
kadrai apie skrendantį mažylį pažeidė jo savigarbą. 

— Jis vilsis tave įvilioti į spąstus ar pasalą. — Tegul Rorkas ir 
nebuvo geriausias psichoanalitikas, bet savo žmoną pažinojo. — Ir 
dabar tu tą pat planuoji — panaudoti save kaip jauką. 

— Šiuo atveju savęs nepavadinčiau jauku. Veikiau... stimulas. 
Jeigu anksčiau nustatysime jo tapatybę, mes jį susemsime. Jeigu ne, 
aš turiu mintį ir sekdama Miros apibūdinimu nematau, kaip jis pa- 
jėgtų tam atsispirti. 

Rorkas išsiėmė iš kišenės diską. 

— Manau, jame rasi viską, kad galėtum suimti ir apkaltinti 
Sterlingą Aleksanderį daugybe sukčiavimo, pinigų grobstymo ir 
lėšų pasisavinimo atvejų su mokesčių vengimu greta to. 

— Tu nustatei? 

— Gana lengvai, kai tik domino trinkelės pradėjo griūti. Taip 
pat lengva jį susieti su keliomis kitomis kompanijomis, kai kurios iš 
jų tik fiktyvios, ir su asmenimis tose kompanijose, kurie irgi galėtų 
būti kalti dėl aferų. 

— Ar kas nors, kas čia yra, susieja jį su trimis žmogžudystėmis 
ir pasikėsinimu nužudyti policijos pareigūnę? 

— Vėlgi lengva nubrėžti linijas nuo jo kompanijos, kitų kom- 

panijų iki neseniai žuvusios buhalterės ir taip pat, tegul ir painiau, 
iki žuvusio pinigų vadybininko. Jeigu jie būtų gyvi, turėtų atsakyti į 
daugybę klausimų. 

— Taigi, galėtume sakyti, Aleksanderis liepė juos nužudyti, 
kad nebegalėtų atsakyti į jokius klausimus. Bet be vykdytojo ne- 
galime to įrodyti. Jei suimsime Aleksanderį dėl sukčiavimo aferų 
ir spausime dėl sąmokslo nužudyti, jis galės tvirtinti neturėjęs su 
pastaruoju nieko bendra, nė nenumanęs. 

Eva ištiesė ranką paimti disko. 

— Nunešiu jį komisarui ir prokurorui. Ir jų paprašysiu, kad 
man duotų porą dienų jam įkalinti už žmogžudystes. Gerai padir- 
bėjai, Rorkai. Ačiū. 

— Iš kur žinai? Dar nepasižiūrėjai. 

— Nes tai tavo darbas. 

Jis perbraukė pirštu jai plaukus. 

— Stengies mane suminkštinti, kad neimčiau ginčytis dėl 
tavo... užsidegimo sučiupti žudiką. 

— Dėl to tai nepasidaro mažiau teisinga. 

Rorkas atsisėdo ant jos apgailėtinai nepatogios lankytojų kėdės. 

— Turbūt verčiau suvalgyk sriubą ir man papasakok, ką su- 
manei. 

Eva nukėlė dangtelį, pauostė. 

— Kas per sriuba? 

— Parašyta mėsos sultinys su daržovėmis, bet tai tavasis auto- 
matas. 

— Nebus stebuklinga. — Tačiau Eva paragavo. — Nėra baisi. 
Taigi netrukus čia turėtų atsirasti Nadina paimti iš manęs trumpo 
interviu apie — aha — apie malonumą ir jaudulį, glamūrą ir spin- 
desį per rytojaus vakaro premjerą. Televizijos filmo premjerą apie 
atvejį, kurį perkrimtau it riešutą. Nors kuklumas man neleis griežti 
savo pačios smuiku... 

— Trimituoti savo pačios ragu... 

— Koks skirtumas? Jie abu triukšmingi. 

Bergždžiai stengdamasis patogiai įsitaisyti ant kėdės, Rorkas 
ištiesė į priekį kojas. 

— Tu nori surengti akistatą su nuožmiu žudiku viešame ren- 
ginyje? 

— Ketinu iškviesti žudiką į viešumą, ir šiam renginiui jis nepa- 
jėgs atsispirti, nes aš ten ne tik dalyvauju, bet ir palenkiu į savo pusę 
žiniasklaidą. Renginys ryškus ir jis įvyks praėjus nedaug laiko, kai ta 
pati Žiniasklaida jį taip pažemino dėl to incidento su vaiku. 

— Ir tu nematai nieko bloga, kad jį priversi veidu įpulti į mėšlą? 

— Matau papildomą naudą. Klausykis, — tęsė Eva, suvokda- 
ma jo abejones. — Kaipgi jis įvilios mane į pasalą? Galbūt pamė- 
gins man smogti, kai važiuosiu namo ar į Centrinę būstinę, arba 
kai mudvi su Pibadi būsime operatyvinėje veikloje. Dėl to mes ga- 
lime imtis atsargos priemonių, bet kiek ilgai? Arba jis pirma užpuls 
Pibadi, einančią į metro ar prekybos centrą nusipirkti maišelio 
traškučių. 

— Gerai, tai pernelyg atvira, pernelyg nenuspėjama. 

— Būtent, ir todėl rytoj vakarą, kai aš mėgausiuos dėmesiu, jis 
man parodys, — parodys visiems ir labiau sau pačiam, jeigu Mira 
teisi, — kad sugeba atlikti darbą. 

Jos logikos, jos strategijos surengti pasalą pasalūnui Rorkas 
negalėjo nuginčyti. 

— Ir renginyje bus farų, jie viską pridengs. 

— Knibždės kaip utėlių, — jį nuramino Eva. — O iki to lai- 
ko mes turėtume daugiau apie jį sužinoti. Galbūt pavyks jį sučiupti 
anksčiau, bet jeigu ne, užmesime ant jo tinklą rytoj. 

Ir jis būsiąs šalia jos, nuo pradžios iki galo, pagalvojo Rorkas. 

— Ir kai jį turėsi, ar tiki, kad priversi įduoti Aleksanderį? 

— Aš jį pergudrausiu, ir jie abu iškeliaus už grotų. 

— Ką gi, gerai, vakaras žada būti įdomus. 

— Man reikia tai suderinti su Vitniu, instruktuoti vyrus. 

— Ir tu galėsi sudėti subtilesnius taškus, patikslinti, kaip vis- 
kas turėtų vykti, apsvarstyti daugiau aspektų, kol Trina darbuosis su 
tavo plaukais ir darys makiažą rytojaus vakarui. 

— Ką? Ką? Kodėl? 

— Leitenante, būdama tokia protinga tikrai turėtum Žinoti, 
kad to neišvengsi. 

— Pati žinau, kaip užsitepti ant veido glaistą. 

— Tave moraliai parems Meivisė ir Pibadi. Tai ne mano dar- 
bas, — pridūrė jis, iškeldamas rankas. — Ir iš tikrųjų, brangioji, jei- 
gu gali taip drąsiai sutvarkyti žudiką, turėtum pajėgti ištverti namų 
grožio salono procedūras su draugėmis. 

— Tik dar viena pasala, — burbtelėjo Eva. — Kokie draugai 
rengia tau pasalas? 

— Tokie kaip tavosios draugės. Ir pagalvok, kaip savo medžio- 
jamajam būsi neatsispiriamai išgražinta. 

Ji pravėrė burną, užsičiaupė. Sumykė. 

— Man nuo to ne lengviau, bet prasmę turi. 

Išgirdusi žingsnius, Eva žvilgtelėjo durų link. 

— Atšuoliuoja Maknabas, — kelias akimirkas anksčiau, nei jis 
atšokavo iki tarpdurio, atspėjo ji. 

— Leitenante. Manau, turiu jūsiškį programišių. 

Ji užmiršo kančią su Trina dėl plaukų ir veido. 

— Kas jis? Kur yra? 

— Tai Mailas Istonas, dar žinomas kaip Kurmis. Mailas „Kur- 
mis“ programišių sferose gana gerai žinomas. Esate apie jį girdė- 
jęs? — Rorko paklausė Maknabas. 

— Tiesą sakant, taip. Jis jaunas, regis, dar neturi nė dvidešimt 
penkerių, atsakingas už įsilaužimą į pagrindinę NSA* kompiuterių 
sistemą — tuomet dar buvo paauglys. Ištuštino interneto magnato, 


* National Security Agency — Nacionalinė saugumo agentūra (angl.). 

kurį laikė konkurentu, banko sąskaitą, prieš Kentukio derbį* su- 
klastojo lažybų švieslentę hipodrome. 

— Tai Mailas, — patvirtino Maknabas. — Buvo nutvertas tik 
sykį, ir tai nutiko seniai. Tuomet tebuvo keturiolikos, tad su juo pa- 
sielgė švelniai. Ir labai suklydo, nes jis liovėsi tai daręs dėl įdomumo 
ir pradėjo daryti pasipelnymo tikslais. Jis užsirausia, — Evai paaiš- 
kino Maknabas. — Pats — štai kodėl jį taip sunku prismeigti — ir 
su savo darbu. Daug savo spindesio programišių bendruomenėje 
prarado, kai išaiškėjo, kad prisijungęs tuštino pensininkų sąskaitas. 
Vaikytis didelių pinigų iš solidžių kompanijų ar žmonių — tai vie- 
na. Siurbti iš eilinių žmogelių? Tai nepuošia. Būtent jo pirštų at- 
spaudai ant pirmosios aukos kompiuterio ir ant buhalterinės firmos 
seifo. Esu tuo tikras. 

— Kur mums jį surasti? 

— Jis užsirausia, — pakartojo Maknabas. — Nuspausk vieną 
kartą tikrindama to vyruko tapatybę, ir tau išmes vieną duomenų 
srautą. Nuspausk antrą — ir išmes kitą. Visi jie fiktyvūs. Aš prie to 
dirbsiu, bet kol kas negaliu tiksliai nustatyti jo buvimo vietos. 

— Manau, galiu padėti, — Evai nusišypsojo Rorkas. — Ir vėl, 
reikia pažinoti žmones, kurie pažįsta kitus žmones. — Be to, yra 
pinigų srautas. — Jis linktelėjo į diską ant Evos stalo. — Jam buvo 
mokama. Kad ir kaip jis nukreiptų pinigus, kad ir kokiu keliu siųstų, 
tas kelias turi pradžią ir pabaigą. 

Dabar jis nusišypsojo Maknabui. 

— Juk būtų smagu jį surasti? 

— Surasti Mailą „Kurmį'? — dailų Maknabo veidą nušvietė 
neapsakomas džiaugsmas. — Ne tik smagu. Jeigu mes tai padary- 
sime, tuomet aš — programišių karalius. Elektronikos skyriaus im- 
peratorius. 


*  Trimečių žirgų lenktynės, kasmet gegužės mėnesį rengiamos Čerčil Dounse, Kentu- 
Ų ZIrgų £€£ Įį reng 


kyje. 

— Tad eime ir įgykime jums tą karūną. — Rorkas atsistojo ir 
priėjęs pabučiavo Evą. — Pažaisiu su savo draugais. 

O jai verčiau pažaisti su savaisiais, taip sakant. Eva susisiekė su 
Vitnio kabinetu ir paprašė susitikti. 

Prieš nueidama pas jį jau turėjo pagrindinius savo operacijos 
metmenis. Dar juos nugludins, pagalvojo įžengdama į komisaro ka- 
binetą. Patikslins paskutines detales, patobulins planą. 

— Leitenante. 

— Sere. Norėjau jus informuoti apie naujausius faktus. Detek- 
tyvas Jansis dirba su liudininku, pardavusiu nežinomam subjektui 
plaktuką, kuris buvo panaudotas nužudant Džeiką Ingersolą. Elek- 
tronikos skyrius, vadovaujamas Maknabo, nustatė žmogų, kuris, 
kaip mes manome, pagelbėjo kaip programišius įsilaužti į Dikenson 
kabineto kompiuterį, įveikti pastato apsaugos sistemas ir ligoninės 
komunikacijas. 

— Kas? 

— Jis žinomas kaip Mailas „Kurmis“. Matyt, jeigu esi kompiu- 
terių specas, tai šį tą reiškia. Jie dabar dirba ieškodami jo urvo. Mes 
paleisime Jansio škicą veidui atpažinti. Jeigu mums pavyks nustatyti 
buvimo vietą ir suimti vieną kurį ar tuos abu individus, paspausime 
juos pragysti apie Aleksanderį. 

— Šiandien vėliau aš dalyvausiu pamaldose už Martą Diken- 
son. Teisėja Jung turės klausimų. 

Kebliau, pagalvojo Eva, ir, laimė, ne jos pareiga. 

— Nežinau, sere, kiek jūs jaučiate tinkama jai pasakyti, bet 
Rorkas iš Dikenson failų kopijų sukaupė pakankamai įrodymų dėl 
Aleksanderio ir Poupo, kad juos būtų galima patraukti atsakomy- 
bėn pagal daugelį punktų už sukčiavimą, lėšų pasisavinimą ir mo- 
kesčių vengimą. Taip pat esama ir pinigų plovimo faktų. 

— Pričiupote jį? 


v-0- o) 


— Jeigu Rorkas patvirtina, vadinasi, taip ir yra, — pabaigė Vitnis. 

— Aš perduosiu kopijas jums ir teismo ekspertui buhalteriui, 
be taip, sere, Rorkas tuo tikras. Laikui bėgant mums turėtų pavyk- 
ti atsekti tuos duomenis, ir jeigu mokėjimai žudikui ir programi- 
šiui buvo atlikti iš bet kurios tenykščių sąskaitų, išplėsti kaltinimus 
iki sąmokslo nužudyti, iki samdytos žmogžudystės. Kadangi iškils 
klausimas dėl mokesčių nusukimo ir vengimo, tikiuosi, federalinės 
institucijos labai susidomės Sterlingo Aleksanderio ir jo kompani- 
jos veikla. 

Vitnis atsilošė. 

— Ir jūs norėtumėte uždelsti informuoti federalines instituci- 
jas apie tokius dalykus. 

— Nužudyti trys žmonės. Be to, pasikėsinta į dviejų Niujorko 
policijos pareigūnų gyvybes. Norėčiau, kad jis už tai atsakytų anks- 
čiau nei už pinigines aferas. 

— Kiek laiko jums reikia? 

— Daugių daugiausia trisdešimt šešių valandų. Jeigu mums 
pavyks nustatyti tapatybes ir buvimo vietas, galėsime suimti žudiką 
ir elektronikos specialistą. Tačiau jeigu nepavyks tiksliai nustatyti jų 
tapatybių ir buvimo vietų, aš turiu atsarginį planą. 

Atsilošęs Vitnis sunėrė pirštus. 

— Klokit. 

— „Aikovo bylos“ premjera Niujorke sukėlė didelį žiniasklai- 
dos susidomėjimą ir atidumą. Plačiai paskleista, kad ten dalyvau- 
sime aš ir Pibadi. Komisare, aš manau, kad sprendžiant iš elgsenos 
modelio ir daktarės Miros atnaujinto psichologinio profilio yra de- 
vyniasdešimt šeši kablelis šeši procento tikimybės, kad nežinomasis 
subjektas kokiu nors būdu irgi ten dalyvaus, siekdamas užbaigti tai, 
ko jam nepavyko vakar. 

— Manote, jis bandys per premjerą imtis jūsų ir/arba Pibadi? 
Kai dalyvaus ir atvykstančius svečius stebės daugybė žmonių, fil- 
muos kameros, sukiosis apsaugininkai? 

— Manau, ne kai dalyvaus, bet kaip tik todėl, kad dalyvaus. 

Jam nepasisekė, jis jautėsi pažemintas, kai ekranuose vis buvo ro- 
domas pagaunamas mažylis. 

— Buvo įspūdinga, — sutiko jis. 

— Dėkui, sere. Šiandieninės dvi jo žmogžudystės rodo sustip- 
rėjusį smurtą, o tai, kad labiau asmeniškai į jas įsitraukė — augantį 
pomėgį žudyti ir aistrą, kurių nebuvo Dikenson atveju. Komisare, 
jis bailys, kuriam reikia įrodyti savo sugebėjimą, savo jėgą. Kiekvie- 
na žmogžudystė įvykdyta iš pasalų. Šįsyk mes jį pergudrausime. 

— Surengsite jam pasalą? 

— Sere. Pasitelkusi interviu su Nadina Ferst, aš galiu pasaldinti 
spąstus, suvaidinti savo dalyvavimą ir dar daugiau — savo jaudulį 
dėl to. 

Vitnio lūpomis šmėstelėjo kažkas panašaus į šypsenėlę. 

— Esate tokia gera aktorė, Dalas? 

— Man gali pasisekti. Jis matys spindesį, ne spąstus. Maža to, 
jeigu mes to neužrauksime prieš premjerą, ten taip pat dalyvaus ir 
Aleksanderis. Žmogžudys baigs šį darbą stebint publikai ir jo darb- 
daviui. Komisare, aš tikrai manau, kad jeigu to neužbaigsime anks- 
čiau, jis tikrai pamėgins. Noriu būti pasirengusi. Šiandien mažiau 
nei per valandą jis nužudė du žmones. Yra užsivedęs ir kol kas tik 
sykį prašovė. Jam reikia ištaisyti klaidą. 

— Yra lengvesnių būdų nužudyti farą. 

— Bet nė vieno tokio patogaus ar atitinkančio jo impulsyvu- 
mą. Nė vieno, kuriuo farės paguldomos tokiu momentu, kai jos 
atrodo pažeidžiamiausios. Išsipuošusios, besistaipančios. Ir visi tie 
žmonės, kurie matė ekrane jo bailumą ir pažeminimą, dabar galės 
pamatyti jo triumfą. Komisare, jeigu mes žudiko dar nebūsime pa- 
tupdę už grotų, savo ėjimą jis padarys rytoj vakare. 

— Esu linkęs sutikti. Gerai, leitenante, koks jūsų planas? 


VIS DAR TEKS PRIE JO PADIRBĖTI, MĄSTĖ EVA, GRĮŽ- 
dama į Žmogžudysčių skyrių. Net ir su komisaro pa- 


| pildymais, operacijai reikia griežtos drausmės. 

Skaičiuodama silpnas, abejotinas vietas ir aklavietes, ji įžengė 
į tarnybinę salę. 

— Tavo kabinete Nadina, — jai šūktelėjo Pibadi. — Sakė, kad 
jos prašei ateiti. 

— Taip. — Dalas apžvelgė salę. — Noriu, kad visi, kurie neda- 
lyvauja operacijose, susirinktų į posėdžių salę, kokią Pibadi pavyks 
surasti. Pibadi, gauk man „Penkių žvaigždžių“ kino teatro planą. 

Palikusi už savęs murmesius, Dalas nuėjo į savo kabinetą. 

Nedidelėje patalpoje Nadina vaikštinėjo kivio spalvos aukšta- 
kulniais, priderintais prie įtraukto į liemenį švarkelio virš juodos 
odinės suknelės. Užsidėjusi radijo ausines su mikrofonu, ji bėrė 
klausimus ir atsakymus. Regis, tie lietė chronometražą, redagavimą 
ir išankstinį vietų užsakymą aštuntai valandai. Nadinos operatorius 
sėdėjo Evos lankytojų kėdėje ir, sprendžiant iš pypsėjimų ir džiugių 
šūkavimų jo kišeniniame kompiuteryje, stūmė laiką įsikniaubęs į 
kažkokį žaidimą. 

Nadina pamojo Evai — „minutėlę“. 

Eva pasisuko į operatorių: 

— Duokite mums kelias minutes. 

— Žinoma. 

Jis atsikėlė, pasiėmė savo kamerą, krepšį ir vis įnikęs į žaidimą 
išdimbino iš kabineto. 


294 J. D. ROBB + SUSKAIČIUOTOS MIRTYS 


— Jeigu jis nori sutrumpinti iki dviejų keturiasdešimt trijų, te- 
gul iškarpo Derikas. Ne, tai turi padaryti Derikas. Duosiu tau žinią, 
kai čia baigsiu. Jeigu žinočiau, pasakyčiau, juk taip? Stumk iki aš- 
tuonių trisdešimt. Tik padaryk taip, Makse. 

Akivaizdžiai įširdusi, Nadina nusiplėšė ausines su mikrofonu. 

— Verčiau tegul tas dalykas pasiseka, — Evai pasakė ji. — Tu- 
riu specialią laidą tame pragare po filmo pastatymo, padėjėją, kuris, 
regis, šią savaitę nesugeba sudėlioti dviejų aiškių minčių, ir suknelės 
rytojaus vakarui prisimatavimą. 

— Nežinau, ar dėl to svarbiausia prisimatuoti suknelę. 

— Nebūk tokia pasikėlusi. Rytojaus vakaras svarbus, ir aš, po 
šimts, tikrai ketinu atrodyti sensacingai. — Nadina nutilo ir šaltai, 
įdėmiai nužvelgė Evą. — Juk neatsitempei manęs čia tam, kad pasa- 
kytum, jog praleisi premjerą? 

— Kaip tik atvirkščiai. Noriu, kad paimtum iš manęs interviu 
apie tai, kaip dalyvausiu premjeroje, ir pasistengtum, kad tai gan 
garsiai nuskambėtų. 

— Gal neseniai patyrei kokią nors galvos traumą? Iš to, ką 
mačiau apie Nuostabiai Pagautą Mažylį, tai užsigavai subinę. Kita 
vertus... 

— Varyk toliau. Lygiai per dešimt sekundžių galiu čia pasi- 
kviesti kitą reporterį. 

— Kitas reporteris nesitaikys prie tavęs dėl to, ką nori sukurs- 
tyti ir, tiesą sakant, būtent tinkamai sukurstyti. — Nadina atsisėdo, 
susikryžiavo puikias kojas. — Ko tu sieki? 

— Šiokio tokio žiniasklaidos dėmesio šiam konkrečiam rengi- 
niui. Juk turėsi savo operatorius jam nušviesti, tiesa? 

— Gali lažintis iš savo turbūt labai skaudamos subinės. 

— Jeigu tai išdegs, turėsi velniškai puikią medžiagą. 

Nadina žvilgtelėjo į išmaniąją lentą, paskui vėl į Evą. 

— Ką rytojaus premjera turi bendra su trimis žmogžudystėmis? 

— Mes gavome kai kurios informacijos, ir labai galimas daik- 

tas, kad pavyks tą reikalą užbaigti iki premjeros. Jeigu ne, galėtume 
užbaigti per premjerą. 

Nadina suraukė lūpas, o jos akyse pasirodė tas reporteriui bū- 
dingas blizgesys. 

— Kaip? 

— „Kaip“ priklauso nuo manęs bei Niujorko policijos ir sau- 
gumo departamento. O įvilioti turi tu. Žudikas jau sykį bandė mane 
ir Pibadi likviduoti. Aš sakau, kad jis vėl pabandys, ir ketinu pati 
nustatyti laiką bei vietą. 

— Rytojaus vakarą, „Penkių žvaigždžių“ kino teatre. 

— Tikėtina, jis žino, kad aš ten būsiu. Noriu jam tai priminti, 
blokšti į veidą, suteikti apgaulingo žavesio, kad nepajėgtų atsispirti 
minčiai likviduoti mane ten. 

— Kalbi apie žavesį, žvilgesį, glamūrą? — Pakreipusi galvą, 
Nadina dvejodama tyrinėjo Evą. — Tai gali iškristi iš konteksto. 

— Tu sužaisk šia dalimi. Neva aš labai laukiu pamatyti savo 
tyrimą ekrane. Galėtum paklausti... 

— Na ne! — Nadina pakraipė iškeltu smiliumi. — Jeigu aš tu- 
rėsiu tai išleisti į eterį, žaisime pagal taisykles. Negaliu visko išdėsty- 
ti už tave, įprasta taip: ką aš sakau, ką tu sakai. Bus interviu arba ne. 

— Gerai. Tai teisinga. 

— Ir jeigu šis interviu tau padės sučiupti tavąjį žudiką, pasi- 
rodysi laidoje „Dabar“. — Nespėjus Evai paprieštarauti, Nadina vėl 
pakraipė pirštu. — Tai irgi teisinga. Man teks labai pasistengti, kad 
galėčiau tai — kas, iš visko sprendžiant, yra niekalas — išleisti į eterį 
šįvakar. 

— Puiku. Darom. Sutarta. 

Ilgai netruko. Nadina pastatė Evą prie kabineto lango taip, kad 
televizoriaus ekrane susidarytų didesnės erdvės ir miesto vaizdo 
iliuzija. 

— Leitenante Dalas, — pradėjo Nadina, — ar jūs laukiate „Ai- 
kovo bylos“ premjeros rytojaus vakarą? 

— Taip. Byla buvo sunki, padariniai rimti. Jie tave kaip poli- 
cijos pareigūną lydės visą laiką. Man labai smalsu pamatyti, kaip 
televizija interpretuoja realybę. 

— Jūs labai mažai kišotės į filmavimą, pati taip nusprendusi. 

— Manau, tokie žmonės kaip Meisonas Raundtris man nenu- 
rodinės, kaip tirti žmogžudystę, o aš jiems nenurodinėsiu, kaip kur- 
ti televizijos filmą. Noriu pamatyti, kaip jis pavyko, koks požiūrio 
kampas. Jūsų knygoje tai perteikta teisingai. Aš beveik tikiu, kad 
pagal ją pastatytas filmas irgi toks bus. 

— Dėkui. Nors praeityje jus labiau pažinojo kaip Rorko žmo- 
ną, dalyvaujančią glamūriniuose renginiuose, ši premjera koncent- 
ruojasi būtent į jus. 

— Į bylą, — atsakė Eva, iškart ir akivaizdžiai pasijausdama ne- 
patogiai. 

— Kurioje jūs griežėte pirmuoju smuiku. O kaip jaučiatės dėl 
šios dalies — raudonas kilimas, mados, komentarai ir įžymybės? 

Nelabai tiktų, sumojo Eva, apsimesti, kad ją bent kiek žavi 
mada ir blizgesys. Tad ji žais atvirai. 

— Kiek aš suprantu, aktoriai tik žmonės, atliekantys savo dar- 
bą. Iš to, ką mačiau apsilankiusi filmavimo aikštelėje, jie jį atliko 
gerai. Tiesą sakant, šiandien aš ką tik kalbėjausi su Marlo Dern, ir 
labai laukiu rytoj vakare pamatyti ją ir kitus vaidinusius aktorius bei 
filmavimo personalą. 

— Pasak gandų, vilkėsite kažkuo ypatingu, sukurtu specialiai 
jums ir renginiui jūsų mėgstamo dizainerio Leonardo. Galbūt bent 
kiek užsimintumėte mūsų žiūrovams apie suknelę? 

Eva buvo gana tikra, kad vis tiek nesugebėtų apibūdinti savo 
suknelės, net jeigu Nadina ir būtų įrėmusi jai į gerklę stanerį. 

— Tik pasakysiu, kad į Leonardo rankas atsidaviau ne be pag- 
rindo. Jis niekada neprašauna pro šalį, tad man teliks užsivilkti, ką 
sukurs. Rytoj — na, tai nelyginant kokia fantazija, ar ne? Nuostabūs 
drabužiai, nuostabūs žmonės, raudoni kilimai, kino teatras, didelis 

videofilmas. Tai atvanga nuo manosios kasdienybės, proga nors vie- 
nam vakarui įžengti į fantaziją, prieš sugrįžtant į kitos bylos realybę. 

Nadina pamėtėjo dar porą lengvų klausimų, pakeitė kameros 
poziciją, paskui užbaigė. 

— Suveiks. Neblogai, Dalas. 

— Kuo daugiau tai gaus eterio, tuo geriau. 

— Padarysiu, ką galėsiu. 

Patenkinta Eva susidėliojo, ko jai reikia trumpam instruktažui 
surengti, ir išėjo pas Pibadi. 

— Nieko iš Elektronikos skyriaus ar Jansio? 

— Kol kas nieko. 

— Pasiruoškime. 

— Kam būtent? 

— Pasakysiu, kol rengsimės. 

Kai jiedvi išėjo, Eva pasirausė kišenėje kreditinių žetonėlių. 

— Štai, paimk man skardinėlę pepsikolos ir sau, ko nori. 

— Tu tikrai vėl boikotuoji užkandžių automatą? 

— Visiems bus saugiau. Jeigu gausime nuorodų apie progra- 
mišių ir žaliūką, tvirtų nuorodų, nuvesiančių mus pas juos, tas inst- 
ruktažas bus tik pratybos. 

Ji. paėmė Pibadi paduotą skardinėlę ir joms einant į posėdžių 
salę atidarė. 

— O šiaip, Mira mano, ir aš su ja sutinku, kad jis ketina vėl 
pabandyti mus — tave ir mane — užlenkti. 

— Na, tai nėra džiugi žinia. 

— Yra, nes mes galime tai išnaudoti. Ar man gavai kino teatro 
planą? 

— Štai čia. Nežinojau, ar norėjai jį turėti savo kompiuteryje, ar 
spausdintą kopiją. 

Eva paėmė diską. 

— Kol kas tiek. Paruošk lentą — šiam tyrimui standartinę. 

Pibadi ruošiant lentą, Eva, kraudama iš disko duomenis ir įkel- 

dama į ekraną kino teatro planą, ją informavo apie esminius savo 
numatomos operacijos dalykus. 

— Per premjerą? — pertraukė Pibadi. — Tikrai? 

— Neinkšk dėl to. 

— Įsigijau naują suknelę. Ir batus. Batams išleidau daugiau nei 
suknelei. O Trina turi vieną mintį dėl mano plaukų ir visai naują 
spalvų paletę akims... — Pibadi nebaigė, atsikrenkštė ir įniko dar- 
buotis prie lentos. 

— Žinau apie Triną. Tu kalė. 

Palinkusiais pečiais Pibadi kruopščiai prisegė žmogžudystę. 

— Tai ypatingas vakaras. Atrodysi tikrai gražiai, ir tau nereikės 
visko daryti pačiai. Juk nenorime, kad Niujorko policijos ir saugu- 
mo departamentas nusileistų Holivudo publikai, tiesa? Komandinė 
savigarba! 

— Valio, po šimts, valio! 

— Tikrai, Dalas, bus gražu, bus šiurpinama, ir mes atrodysime 
absoliučiai puikiai, kai... — ji vėl nebaigė, veidas nušvito. — Mes 
išties atrodysime puikiai. Ir jeigu per premjerą užlaušime tą žudiką, 
kai iš visų pusių filmuos kameros, tai paklius į televizorių ekranus 
kaip ir skrendantis mažylis. O mes atrodysime tikrai šaunios. 

— Kaip gerai, kad turi savo prioritetus vietoje, detektyve. 

— Gaudome žudikus, štai ką mes darome. Bet jeigu tenka tai 
daryti dideliame iškilmingame renginyje, nieko bloga atrodyti ab- 
soliučiai kuo nuostabiausiai. Štai kodėl norėjai Nadinos ir kameros. 
Norėjai pasireklamuoti. 

— Ji mane išleis į ekraną, kalbėsiu apie tai, kaip laukiu premje- 
ros. Tikėtina, tai jį paskatins pamėginti imtis mūsų ten. O atsižvel- 
giant į visas tikimybes, jis vis tiek bandys tai padaryti, jeigu nesuim- 
sime jo anksčiau. Man reikia tai parengti, — tęsė ji, tyrinėdama kino 
teatro planą. — Kas atsakingas už kilimą, maršrutą, panašius dalykus? 

— Jų reklamos agentas dirba su kino teatro reklamos agentu. — 
Pibadi pasitraukė nuo lentos, paėmė lazerinę rodyklę. — Trans- 

porto eismas bus užblokuotas štai čia ir čia. Pėstiesiems pastatys už- 
tvaras palei čia iki pat čia. Turintieji žiniasklaidos leidimus galės... 

— Iš kur tu viską žinai? — pertraukė Eva. 

— O, na, aš paklausiau, ar galėčiau gauti viso scenarijaus, gra- 
fiko ir taip toliau egzempliorių. Neva noriu pasipraktikuoti, viską 
pajausti. Juk tai man pirmas kartas, — pasiteisino ji. 

— Jeigu informacija nebūtų tokia naudinga, tavęs gailėčiausi. 
Papasakok trumpai. 

— Gerai. Mūsų limuziną praleis pro šią užkardą, kad galėtume 
išlipti prie paradinio įėjimo. Žmonės, kurie norės užmesti akį, mė- 
gins gauti autografų, filmuoti vaizdo kameromis, stovės už užtva- 
rų šiose vietose. Reklamos agentas mano, kad bus daug triukšmo, 
nes pagrindiniai aktoriai yra iš A sąrašo, veiksmas vyksta Niujorke, 
mes esame Niujorkas ir todėl, kad K. T. Harisas buvo nužudytas 
filmavimo metu. Salė bus pilna — tik stovėti — kviestinių svečių, 
bet išduota daug VIP bilietų. Bus apsauga prodiuseriams, asmeninė 
apsauga, kino teatro apsauga ir dalyvaus Niujorko policijos ir sau- 
gumo departamentas. 

— Daugiau nei jie žino, — murmtelėjo Eva. 

— Taigi mes išlaipinamos čia, ir raudonas kilimas driekia- 
si nuo pat bordiūro štai ten link. Šitoje vietoje žiniasklaida — tie, 
kuriems išduoti leidimai, — išsirikiavusi gali filmuoti, fotografuoti, 
užduoti klausimus, mėginti greitus interviu. Ir tai tęsis iki pat kino 
teatro vestibiulio. 

— Pastatas didelis, — pakomentavo Eva, tyrinėdama planą. 

— Aha. Mudu su Maknabu prieš porą savaičių ten nuėjome 
pasižvalgyti. Tai nėra standartinis kino teatras. Kaip rūmai. Su 
dviem visiškai sukomplektuotais barais, nedidele kavine ir... 

— Mes visur ten pasižiūrėsime. 

— Ką gi, vestibiulyje bus dar žiniasklaidos. Tokia tartum nusi- 
stovėjusi tvarka. Pagal programą ten turime būti iki septintos pen- 
kiolika, kad galėtume pražygiuoti raudonuoju kilimu, šnektelti su 

reporteriais. Paskui palydovai mus nuves į mūsų vietas. Sėdėsime 
priekyje, nes esame itin VIP. 

— Apsauga prie visų išėjimų? Ir kiekviename sektoriuje? 

— Apie tai nepaklausiau, — tuo metu dar nežinojau, kad kas 
nors galėtų mėginti mane nužudyti, — bet reikia taip manyti. Juk 
nenorės, kad žmonės bandytų prasmukti vidun. Ir jeigu tau tikrai 
prireiks siusioti, netoliese norima pastatyti apsaugą, nes žiniasklai- 
dai leista telktis toje mažesnėje žiūrovų salėje, kai bus demonstruo- 
jamas filmas. Jeigu užsinorėsi išgerti arba užkąsti, prie kiekvienos 
vietos įrengtas užsakymų pultelis. Suspausi mygtukus, ko nori, ir 
tau pristatys. Mums nemokamai, nes esame... 

— Itin VIP, Kas bus toliau, kai filmas baigsis? 

— Mus palydės laukan. Atgal pro pagrindinį išėjimą, jeigu no- 
rėsime, arba pro bet kurį iš tų šoninių. 

— Gerai. Gerai. 

Vaikštinėdama pirmyn atgal priešais ekraną, Eva tai apgalvojo. 

— Jis negalės laukti, kol viskas baigsis, nes nežinos, pro kur 
išeisime. Ir nenorės laukti. Galėtų įsimaišyti į minią už atitvarų, bet 
jeigu iš tokio atstumo neturės ko nors labiau mirtino nei staneris, 
darbo neatliks. Šįsyk jam reikės atsidurti arčiau. Ten bus apsaugos 
ir žiniasklaidos, tad veikiausiai pasirinks apsaugą. Į šią jam lengviau 
įsimaišyti. 

Ji tyrinėjo ekraną, keitė stebėjimo kampus, didino ir mažino 
vaizdo mastelį, reguliavo ryškumą. 

— Baik su lenta, — pagaliau paliepė Pibadi. — Man reikia tai 
apmąstyti. 

— Jeigu jis mums smogs lauke, turės tai padaryti daugelio 
žmonių akivaizdoje, — nurodė Pibadi. 

— Aha, tai dar viena aplinkybė. Bet viduje jam geresni šansai 
priartėti ir iš užpakalio. Mažesnė erdvė. Ten bus pilna įžymybių ir 
VIP, graibstančių gėrimus, save demonstruojančių prieš televizijos 
kameras. 

Ji kompiuteryje tyrinėjo to sektoriaus perdangą, skaičiavo la- 
biausiai tikėtiną kelią pabėgti. Iš kino teatro, iš to rajono. 

Nustatė greičiausią maršrutą, paskui tą, kurį laikė geriausiu. 
Dar peržvelgs kitas galimybes, bet nuojauta kuždėjo, kad jis pasi- 
rinks greičiausiąjį. Nemanė, kad yra toks gudrus įžvelgti ilgesnio, ne 
tokio tiesaus kelio pranašumus. 

Pradėjusi mintyse matyti savo operacijos detales, į vieną ekra- 
ną įkėlė kino teatro išorę, į kitą — vidų. 

Paryškino potencialius pabėgimo kelius, taip pat techninio 
aptarnavimo, apsaugos tarnybų zonas, biurų patalpas, skirtas tik 
tarnautojams. Tyrinėjo išdėstymą — kur yra tualetai, žiūrovų salės, 
barai, kavinė, prekių automatų blokas, maisto pardavimo zona, bi- 
lietų kasos. 

Mintyse sustatė į sektorius farus nelyginant šachmatų figūras 
ant lentos. 

Ji žvilgtelėjo, kai atsidarė durys ir vidun įėjo detektyvas Jansis. 

— Leitenante. Baksteris pasakė, kad būsite čia. Jums turiu ti- 
kėtiną portretą. Atleiskite, užtruko ilgai. Su kai kuriais liudininkais 
reikia daugiau laiko. 

Jis padavė spaudinį ir diską. 

Eva tyrinėjo atvaizdą — platus veidas, ties smakru kampuotas, 
trumpi, vidutiniškai rudi plaukai, iki pakaušio apkirpti mašinėle; 
rudos akys, smarkiai pridengtos vokų, šiek tiek kumpa nosis, labiau 
atsikišusi viršutinė lūpa. 

— Kiek esate tikras? 

— Manau, esame arti. 

Jansis susikišo rankas į patogiai padėvėtų džinsų kišenes. 

— Bendras to vyruko įspūdis buvo toks: stambus, toks tartum 
šiurkštus. Bet palengva, mudviem tęsiant, jis pradėjo prisiminti de- 
tales. Tvirtas veidas. Galiausiai paaiškėja — šiurkštus, nes liudinin- 
kas taip jį matė. Bet bruožai, manau, arti tiesos. 

— Taigi mes tuo ir remsimės. Dėkui. 


302 J. D. ROBB + SUSKAIČIUOTOS MIRTYS 


— Nebuvo sunku. 

Janas žvilgtelėjo į lentą. Jaunas dailus jo veidas surūstėjo, kai 
akys užkliuvo už Džeiko Ingersolo nužudymo vietos nuotraukos. 

— Velniai rautų, tikrai turi būti šiurkštus, kad taip padarytum. 

— Aha. Manau, jis turi pykčio valdymo problemą. 

Negarsiai susijuokęs, Jansis palingavo galvą. 

— Girdėjau, „Omegoje“ tam reikalui yra gerų programų. 

— Tikrai pasistengsime, kad jis ten atsidurtų. 

— Duokit man žinią, jeigu reikės ko daugiau. Dar pasimatysi- 
me, Pibadi. 

— Sykį sapnavau apie jį seksualų sapną, — Jansiui išėjus pasa- 
kė Pibadi. 

— Ak, Dieve mano. 

— Dar iki Maknabo. Na, prieš tai, kai mudu su Maknabu su- 
siėjome. Jis toks neatsispiriamai mielas — Jansis, noriu pasakyti. 
Maknabas irgi, bet... 

— Nagi, užsičiaupk. 

— Buvo tikrai geras seksualus sapnas, — sau po nosimi su- 
murmėjo Pibadi. — Jei jau užsiminėm, — pridūrė ji, kai į kabinetą 
įėjo Rorkas. 

— Dar vienas žodis, ir aš išėmusi iš daiktinių įrodymų tą plak- 
tuką trenksiu tau per liežuvį. Turi tą programišių? — Rorko paklau- 
sė ji. 

— Janas jau beveik surado. Paprašė atleisti jį nuo instruktažo, 
kol pabaigs. 

— Gerai, tegul baigia. O tu kodėl ne ten? 

— Nes jis jau beveik surado, — pakartojo Rorkas. — Ir noriu 
žinoti, ką planuoji, nes esu asmeniškai suinteresuotas. — Jis nusi- 
šypsojo Pibadi. — Dvigubai suinteresuotas, — pridūrė priversda- 
mas Pibadi nurausti iš pasitenkinimo. 

— O. 

— Pibadi. 

— „O“ ne žodis, tik garsas. 

— Liaukis leidusi garsus. Turiu jo veidą. Jansis dėl to tikras. Aš 
imsiuos veidų atpažinimo programos ir įsivesiu kariškių bei spor- 
tininkų duomenis. Jeigu pasirodys, kad dėl vienų ar kitų esu teisi, 
mums tai gali sutrumpinti laiką, padėti greičiau smogti. 

Rorkas pasiėmė ištyrinėti škicą. 

— Jeigu manai, kad jis išties pamėgins infiltruotis, darys tai 
kaip apsaugininkas. 

— Pažvelk į tą veidą. 

— Taip, dėtis apsaugininku logiškiausia. — Jis pasisuko į ekra- 
nus, apžvelgė abu. — Pastatas didelis, daugybė įėjimo ir pasitrauki- 
mo taškų abiejuose aukštuose, dar daugiau pusrūsyje — techninio 
aptarnavimo ir sandėliavimo zonose. Apsaugos sistema gera, bet ne 
per puikiausia. Mat palyginti mažai yra ką vogti, įrengta tik stan- 
dartinė signalizacija prie durų, kad demonstruojant filmus atgrasy- 
tų bet kokias pastangas įsibrauti ir žiūrėti už dyką. 

— Iš kur Žinai? 

— Šiek tiek pasidomėjau, kai man išdėstei savo planą. 

— Nemanau, kad jis įsilauš. Veikiau įsimaišys. Programišius 
jam galėtų sukurti leidimą, ženklelį, kad ir ko reikėtų. Arba jis galė- 
tų nusitaikyti į kurį nors iš teisėtai priklausančiųjų apsaugai, šį lik- 
viduoti ir pakeisti. Apsauga skirta išlaikyti atstumui tarp publikos 
ir įžymybių, taip pat neleisti patekti bet kam į kino teatrą. Pareigos 
nesunkios. Jis galėtų ką nors papirkti, bet turbūt paprasčiausiai nu- 
žudys. Jam tai pradėjo patikti. 

— Jam reikės atsidurti arti tavęs. 

— Taip. Reikės atsidurti per tokį atstumą, kad galėtų mane nu- 
žudyti, o aš nesugebėčiau jam sutrukdyti ir jo sučiupti. Prisimink tai. 

Susitikęs su žmona akimis, Rorkas perbraukė delnu jai plaukus. 

— Tai ne toks dalykas, kurį pamirščiau. 

Į salę pradėjo pamažu rinktis farai, ir Eva žengtelėjo atgal. 

Prie jos prisiartino Finis. 

— Vaikinas jau beveik turi jo buvimo vietą. Aš atitraukiau Ka- 
lendar nuo kitų užduočių, kad ji galėtų jam patalkinti. 

— Jeigu jis pataikys, galbūt kitą pusę valandos be reikalo būsiu 
sugaišinusi visiems laiką. 

Finis pastebėjo ekraną ir šį tyrinėdamas patampė apatinę lūpą, 
kai suprato, kur tai veda. 

— Ką gi, mėšlas. Žmona iš tikrųjų laukia to linksmavakario. 

— Galbūt mes jai suteiksime kažką panašaus į dvigubą seansą. 
Bet geriau, jeigu mums pavyktų tai atlikti greitai ir tyliai. Kad niekas 
nieko nepastebėtų. 

— Kas nors visada pastebi, — replikavo Finis, paskui nuėjo ir 
atsisėdo jos išklausyti. 

Eva buvo beįdedanti škico diską, tačiau Rorkas iš jos jį paėmė. 

— Aš tuo pasirūpinsiu. | 

Ji leido jam tai padaryti, o pati ėmėsi skaičiuoti susirinkusiuo- 
sius. Reikėtų daugiau, bet pažinojo tuos farus, neabejojo, kad jie 
atliks operaciją pagal visus nurodymus. 

— Pereiname prie reikalo, — paragino ji. — Marta Dikenson, 
Čezas Parcaris, Džeikas Ingersolas. Mes manome, kad šis žmo- 
gus... — luktelėjo, kol Rorkas žybtelėjo į ekraną škicą... — nužudė 
visus tris, jo smurtingumas sparčiai didėja. Vakar jis bandė nužudy- 
ti du policijos pareigūnus. 

— Velniškai puikiai pagavote, leitenante, — pasakė Dženkin- 
sonas, pelnydamas jai trumpus aplodismentus. 

Eva iškėlė rankas, palankstė pirštus. 

— Aš daug ką sugebu. Mes paleidome veido atpažinimo pro- 
gramą ir tikimės identifikuoti tą vaikus mėtantį žudiką. O kol kas 
štai ką žinome. 

Eva greitai, nuodugniai viską nupasakojo, norėdama, kad jos 
žmonės suprastų: visus juokus į šalį, taikinys pavojingas ir nevalia 
per menkai jį vertinti. 

— Nors mums dar reikia jį identifikuoti pagal Miros pateiktą 

labai aiškų profilį, jeigu nebus sulaikytas, veikiausiai vėl pasikėsins 
į du Niujorko policijos pareigūnus — pirma pasitaikiusia proga. O 
tokią jis turės kaip ant lėkštutės rytoj vakare. 

Ji pasisuko į ekranus. 

— Kino teatras „Penkios žvaigždės“. 

— Bendrais bruožais išdėsčiusi vakaro programą, supažindi- 
nusi su pastato planu, pridūrė dar kelis akcentus ir paskyrė konkre- 
čius policininkus į konkrečias vietas bei davė jiems užduotis. 

— Kiekvienas iš jūsų turės jo atvaizdą. Jis bus ginkluotas. Jeigu 
bus pastebėtas, mes atkirsime jam kelią ir atskirsime nuo civilių. Aš 
pajudėsiu į mažiausiai perpildytą žmonių zoną. Pirma tikimybė: jis 
pastebimas lauke. 

Ji glaustai nupasakojo scenarijų, paskui perėjo prie nusikaltė- 
lio sulaikymo vestibiulyje ar pačiame kino teatre. 

Kai nušvietė kiekvieną aspektą, kiekvieną detalę, kurią galėjo 
numatyti, vėl padarė pauzę. 

— Klausimai? 

Baksteris iškėlė pirštą. 

— Turiu vieną, bose. Ar galiu pasikviesti ką nors į renginį? 

— Žinoma, — atsakė Eva nuvilnijus prunkščiojimams, kurių 
ir buvo galima tikėtis. — Pasikviesk Truhartą. Kartu judu atrodo- 
te tikrai Žavūs. Jeigu operacijai bus pritarta, aštuoniolika nulis nulis 
susitinkame čia. Apranga — atitinkama paskirtoms užduotims. No- 
riu, kad paskirtieji į apsaugą ar prie aptarnaujančiojo personalo būtų 
visiškai pasirengę, su visa būtina ekipuote, ir prisistatytų į vietą iki 
aštuoniolikos trisdešimt. Ne vėliau. — Ji pamojo į lentą — Pasižiūrė- 
kite, ką šis šiknius sugeba. Nepraraskite budrumo. Dabar jūs laisvi. 

— Minutėlę, leitenante, jeigu leisite. — Rorkas atsistūmė nuo 
šoninės sienos. — Po premjeros vakarėlis restorane „Prie parko“. 
Kai tik minėtasis šiknius atsidurs ten, kur jam ir priklauso būti, jūs 
visi ten labai laukiami. Vėlgi, leitenante, jeigu leisite. 

Šitaip jo priremta vargu ar ji galėjo neleisti. 

— Tai tavo vakarėlis, — atsakė Eva, paskui, skambant šūks- 
mams ir plojimams, sumurmėjo kažką apie tai, kad farai lepinami. 

— Nurimkite. Atgal prie darbo. Norite vakarėlio? Tad nesu- 
maukite to reikalo. 

Farams jau pajudėjus išeiti, į salę įpuolė Maknabas. 

— Turiu jį! — Iškėlęs jis pakratė ore kumštį ir plačių plačiau- 
siai nusišiepė Rorkui. — Turėjau sekti mūsų aptartu maršrutu, — 
pradėjo jis. — Jo ISP* signalo ir atsimušusio aido kreivė pašoko, 
paskui virptelėjo. Bet kai tik mes nufiltravome... 

— Maknabai, — pertraukė Eva. — Esmę. 

— Atleiskite. Traibeka. Beje, velniškai įdomus rajonas. Kai tik 
nustačiau vietą, paleidau palydovinį skenavimą ir tiksliai pataikiau 
kaip pirštu į akį. Į prabangų svarbių šiknių daugiabutį. Panašu, kad 
jam priklauso visas. Nuo viršaus iki apačios. Taip pat paleidau gy- 
ventojų paiešką ir man išmetė tik vieną. Jis prisidengęs Džeimso T. 
Kirko pavarde. 

Rorkas trumpai susijuokė, ir Maknabas vėl nusišiepė. 

— Aha, žinau, tiesa? Lyg ir pažįstama. 

— Kas? — griežtai paklausė Eva. — Kas „lyg ir pažįstama ? 

— Tai kapitono iš „Žvaigždžių kelio“ pavardė, — paaiškino 
Rorkas. — Sena ekrano ir vaizdajuosčių klasika. Mokslinės fantasti- 
kos klasika. Programišius su humoru ir šiokiu tokiu skoniu. 

— Aha, bet, manau, jis būtų turėjęs pasirinkti Čekovą. Pas- 
tarasis kaip navigatorius labiau išmanė elektroniką. Arba Sulu. Šis 
šturmanas, bet... 

— Kompiuterių asai, — suniurnėjo Eva. — Pibadi, man reikia 
aštuonių Žmonių grupės, tarp jų ir čia esančių kompiuterių specų. 
Maknabai, duokš man palydovinį skenavimą, į ekraną. 

— Turėsite. Viešpatie aukštielninkas! — Rorkui metė jis. — 
Mes nusodiname Enterprise. 


* Internet Service Provider — Interneto paslaugų tiekėjas (angl.). 


EVA TYRINĖJO PALYDOVINĮ VAIZDĄ. 
— Daug kelių įsigauti ir pasprukti. Galbūt vaizdo 
m jutikliais galėtume nustatyti, ar jis viduje. 

— is turėtų būti tam pasirengęs, — jai pasakė Rorkas. 

— Turi būti, — šalia Rorko linktelėjo Maknabas. — Bet koks 
zondavimas, skenavimas, šnipinėjimas garantuotai paleis pavojaus 
signalizaciją. 

— Ir tikriausiai trukdžius, kurie nukreips ir apeis paiešką. Įsi- 
laužti į programas — jo pasaulis, — paaiškino Rorkas. — Turėtų 
būti suprogramavęs sistemą, blokuojančią ir sutrikdančią bet ko- 
kias pastangas tą pat padaryti jam. Tą jis sugeba. Veikiausiai bus 
skyręs daug laiko ir pinigų. užsitikrinti, kad visos jo durys būtų už- 
sklęstos, visi langai užblokuoti ir apsaugoti. 

— Jis geresnis už tave? 

Rorkas nukreipė žvilgsnį. 

— Jeigu manai, kad tau padės, jei pakutensi mano savimeilę, 
tai klysti. Faktai lieka faktais. 

— Teisybė, teisybė, Dalas. 

Maknabo ranka įsmuko į vieną iš begalės jo kišenių, kažką ten 
dzingtelėjo. 

— Geriausi programišiai yra paranojikai, nes jie žino, kad nie- 
ko nėra nepasiekiama. Jeigu mes bandysime apsimestinius manev- 
rus ar apeiti, jisai supras. 

— Ir, labai tikėtina, turi kokį nors urvą, į kurį galėtų įnerti, — 
pridūrė Rorkas. — Jeigu ten pasislėps, įprastinėmis priemonėmis 

jo nepaimsite. Nebent turėsime laiko. Galų gale surasime, kaip ap- 
eiti jo sistemą. Nieko nėra nepasiekiama, — pakartojo Maknabui, 
priversdamas elektronikos specialistą išsišiepti kaip vaiką Kalėdų 
rytą. 

— Oho, žmogau, ar tai nuskiltų? Pergudrauti Kurmį. Galėtu- 
me paleisti jo sistemos hipoanalizę, įvesdami žinomus ir spekulia- 
tyvius duomenis. 

— Taip, iš to ekstrapoliuoti, performuoti, patikrinti lygme- 
nis, — vidinius ir išorinius. Sužaisti dvejopai ir aplinkiniu keliu. 

— Žmogau, man patinka tas mėšlas. — Maknabas pakraipė 
ore pirštais, pasukiojo klubus. 

Svarstydamas, mėgaudamasis Rorkas ant kulnų sūpavosi pir- 
myn atgal ir tyrinėjo vaizdą. 

— Turime bandinius, piršto atspaudą ir išorės vaizdus. Tai tik- 
rai įmanoma padaryti. 

— Per kurį laiką? — paklausė Eva. 

— O, jei lydės sėkmė ir turėsime dar du specialistus, galbūt per 
savaitę. Jei didesnė sėkmė — per tris dienas. 

— Mėšlas. Nejau aš turėčiau savaitę? — ji nuėjo šalin, paskui 
sugrįžo. — Turiu viso Elektronikos skyriaus resursus, turiu absur- 
diškus didžiausio, gudriausio, klastingiausio planetoje elektronikos 
aso resursus... 

— Dėkui, brangioji. 

— Ir tau reikia sumautos savaitės kažkokiam liesam programi- 
šiui, pasivadinusiam Kurmiu, pergudrauti? 

Rorkas tik nusišypsojo. 

— Tai beveik teisinga, taip. 

— Dalas, tas sumautas Enterprise, — jai priminė Maknabas. — 
Turi suprasti, kaip sudėtinga: filtrai, dar... 

— Ne, nesuprantu. — Ji dūrė pirštu į Maknabą. — Tai tu su- 
pranti. — Vėl dūrė pirštu, kai šis prasižiojo kalbėti. 

— Turiu jį! 

Eva staigiai apsisuko į Pibadi. 

— Ką? 

Pibadi pergalingai pamojavo kišeniniu kompiuteriu. 

— Dėl to Kirko reikalo. Dėl Entreprise. Tai man priminė aptik- 
ta pavardė, privertusi suprunkšti, kai kompiuteryje atlikau su „Car- 
go“ furgonu susijusią paiešką. Štai. Tonis Starkas. 

— O, mažyte. — Maknabas abiem rankomis pasiuntė jai oro 
bučinį. — Puiku! 

— Turėtų taip būti, tiesa? — Maknabui atsakė Pibadi. — Tai 
jo stilius. 

— Kas, po velnių, tas Tonis Starkas? | 

— Geležinis Žmogus, — jai paaiškino Rorkas. — Superhero- 
jus, genijus, inžinierius novatorius ir plevėsa milijardierius. 

— Geležinis Žmogus? Kalbi apie vyruką iš komikso? 

— Iš grafinio romano, — kartu atsakė Rorkas ir Maknabas. 

— Iš ko lažinies, kad tai jis, Dalas? — paklausė Pibadi. — Kla- 
sikinių romanų ir filmų herojai. Tinka. Tai Mailo furgonas. 

— Galbūt. Gerai, sprendžiant iš jūsų trijų veidų, veikiausiai. 
Kai sučiupsime, jį paspausime dėl to furgono. Nagi, leiskite man 
pagalvoti. 

Tad ji žingsniavo po salę ir planavo. Nė velnio taip nebus, kad 
prisikasusi taip arti pasiduos tam šeško snukio elektronikos šikniui, 
prisidengusiam mokslinės fantastikos knygų ir komiksų personažų 
slapyvardžiais. 

Kompiuterių asas, mąstė ji. Ir dar toks, kuris mėgsta matyti 
save herojumi, gudručiu. Plevėsa milijardierius? Toks, kuris laimi 
moteris? 

— Jūsiškės aukštosios technologijos nepajėgia įveikti jo aukš- 
tųjų technologijų? Veiksime paprasčiau. Klasikiniu metodu. Pibadi, 
nusimesk švarkelį. 

— Savo švarkelį? 

— Taip. 

Kai ji nusivilko, Eva įsirėmė kumščiais į klubus ir įdėmiai ty- 
rinėjo. 

— Atsisagstyk palaidinę. 

Pibadi išpūtė akis — sukrėstus rudus balionus. 

— Dvi... ne, tris sagas žemyn. Jėzau, Pibadi. — Eva priėjo pati 
atsagstyti. — Mes visi esame matę papus. — Ji kilstelėjo antakius, 
išvydusi po Pibadi palaidine prašmatnią nėriniuotą liemenėlę, be- 
veik tokios pat spalvos, kaip ir užkaitę jos skruostai. — Mus galėtų 
susprogdinti ar panašiai, o tu nori, kad žmonės pamatytų Niujorko 
policijos detektyvę štai ką nešiojant po drabužiais? 

— Neplanavau, kad šiandien mane susprogdins. Arba kad part- 
nerė mane nurengs. 

Pibadi kilstelėjo ranką sutraukti palaidinės. Eva plekštelėjusi 
per plaštaką jai neleido. 

— Pastumk juos aukštyn, — įsakė Eva. 

— Ką? 

— Nagi, pastumk aukštyn. 

— Aš tai padarysiu. 

— Nelįsk, Maknabai, — švelniai paliepė Eva. — Juk žinai, ką 
turiu galvoje. Papumpuok juos šiek tiek aukštyn. 

Kai Eva ketino tai padaryti už ją, Pibadi atšoko. 

— Galiu pati, dėkui. 

Murmėdama ji nusisuko. Pakrutino pečius ir pašėlusiai nurau- 
dusi vėl atsisuko. 

— M-hm. Tai bent kūnas. 

Nuleidusi negirdom Maknabo komentarą, Eva apėjo savo part- 
nerę. 

— Turėtų pavykti. 

— Klasiška, — sutiko Rorkas. 

— Kas turėtų pavykti? Kas klasiška? Noriu savo švarkelio. 

— Pamiršk jį. Tu nueisi tiesiai prie Mailo „Kurmio“ paradinių 
durų, ir jis atidarys. 

— Aš? Jis? 

— Vargšelė panelytė, tiesa? — Rorkui pasakė Eva. 

— Netgi labai viliojanti panelytė. Sumanu, leitenante. 

— O, gerai. Suprantu. Atrodau lyg ištikta bėdos — visai viena, 
neginkluota. Nekenksminga. Mergina. Jis atidaro duris išsiaiškinti, 
kas nutiko. Tai daryti turėtum tu, — Evai pasakė Pibadi. 

— Tai tu turi papus. O vyrai dėl papų kvailėja. 

— Vulgaru, — replikavo Rorkas. — Bet apskritai teisinga. 

— Be to, tu akivaizdžiai iš tokių, kurios liesus kompiuterių 
asus traukia. 

— O taip, — patvirtino Maknabas. — Labai. 

— Galbūt reikėtų trumpo sijonėlio ir tų kulkšnių klaipiklių. 
Kas nors čia turėtų juos turėti. Kurmis tematys pusnuogę moterį 
dideliais papais, besibeldžiančią į jo duris. Sėkminga diena. Ir spok- 
santį į papus mes jį paimsime. 

— Maknabai, eik ir surask sijonėlį ir batus. Pibadi, kekšiškai 
išsitepliok veidą, susivelk plaukus, ir tik nemėgink aiškinti, kad ne- 
Žinai kaip. O aš gausiu orderį ir sutvarkysiu tą visą reikalą. Judėkite. 

Jie pajudėjo, o ji išsitraukė saitą suderinti dėl orderio. 

— Juk tu žinai, kaip tie vyrukai mąsto, — Rorkui pasakė. — 
Padėk man tai sutvarkyti. 

— Su malonumu. 


NEPRAĖJUS NĖ VALANDAI EVA JAU SĖDĖJO ELEKTRONIKOS SKYRIAUS 
furgono gale už dviejų kvartalų nuo taikinio pastato. 

— Mes nežinome, ar jis viduje. — O netikrumo ji nemėgo. — 
Jeigu jis neužkibs ant moteriško kūno, mes judėsime vidun, išlauši- 
me duris, išvalysime pastatą. 

— Tam mums prireiks nuo pusantros iki dviejų minučių, — 
jai priminė Rorkas. — Skenuoti ieškant paslėptų minų, sprogmenų. 

Labai tikėtina, jis įrengė kokius nors spąstus ir savaime susinaiki- 
nančius įtaisus įsibrovimo jėga atvejui. 

— Gausi tiek laiko, bet mes įeiname pro duris. 

— Statau pinigus už Pibadi. — Maknabas pakoregavo savo 
ekraną. — Ji atrodo oho. 

— Ką mes žinome, galbūt jis mėgsta tokius kaip tu, — Mak- 
nabui pasakė ji. — Arba kaip tu, — pridūrė Rorkui. — O kol kas 
remsimės klasika. Kai tik durys atsidarys, pajudėsime vidun. Ror- 
kas ir Maknabas baigia skenuoti. Pibadi, tu girdi? 

— Patvirtinu. 

— Baksteri? 

— Čia pat. 

— Varyk. 

— Ėhė! — sušuko Pibadi, ir Eva išgirdo suriaumojant automo- 
bilio variklį. — Baksterio absoliučiai fantastiški ratai! 

— Liaukis atrodžiusi linksma. 

— Stengiuosi išspausti šiek tiek ašarų, nes mano draugelis toks 
blogas. 

Su juoku balse Baksteris atsiliepė: 

— Mes sukame į kvartalą. Matosi taikinys. 

— Duokite jai vietos, visi, — įsakė Eva. — Ir laiko. Maknabai, 
slinkimės arčiau. 

Šis davė ženklą vairuotojui, ir furgonas pajudėjo, įsiliejo į 
transporto srautą. 

Tiesiai priešais Mailo Istono pastatą Baksteris pasuko prie ša- 
ligatvio. Sėdėjo niurzgėdamas, kad galbūt Mailas monitoriais stebi 
gatvę. 

— Sustojau, — pranešė Baksteris, o Pibadi suniurzgė ir papūtė 
į jį lūpas. 

— Surenk jam spektaklį, — nurodė Eva. 

— Atleisk, Pibadi. 

Baksteris ją sugriebė; ji priešinosi. Kelias minutes priekinėje 

sėdynėje juodu galynėjosi. Ji skėlė jam per žandą, paskutinę sekun- 
dę pristabdydama. 

— Atleisk Baksteri. 

Įsiutusiu veidu, žvilgančiomis nuo ašarų akimis, Pibadi išlipo 
iš automobilio. Apsigobė rankomis liemenį ir stovėjo drebėdama — 
be palto, be rankinės. 

— Tu — didelis bjaurybė su mažu pimpalu! — šūktelėjo ji. 

Baksteris kyštelėjo pro langą ranką, iškėlė didįjį pirštą ir nu- 
rūko. 

Kaip buvo instruktuota, Pibadi kelis žingsnius vijosi automo- 
bilį, svyrinėdama ant aukštakulnių. 

— Grįžk, šikniau! Nusivežei mano rankinę! Su mano saitu! 

Ji apsimetė nikstelėjusi kulkšnį, paskui sušlubčiojo atgal tuo 
pačiu keliu. 

— Štai šitaip, — nurodinėjo Eva, kai vyrai pagavo Pibadi ekra- 
ne. — Įniršusi, bet ir truputėlį nusiminusi. Ką man daryti? O varge. 
Gerai, tu pastebi namą, nė nemąstai apie tai. Tau reikia, kad kas 
nors padėtų. 

Širdis jai dunksėjo iš jaudulio ir šiokios tokios panikos. Nesu- 
mauk reikalo, sau įsakė Pibadi. Nesumauk reikalo. 

Ji nuspaudė skambutį, dėjosi ieškanti domofono. 

— Alio! — šūktelėjo mėgindama nutaisyti gergždžiantį, sek- 
sualų balsą. — Ar kas nors namie? Alio? Patekau į bėdą. Gal galite 
man padėti? — Ji pasisuko į vaizdo kamerą, atstatydama krūtinę, ir 
prisivertė išspausti ant skruostų kelias ašaras. — Alio? Galiu pasi- 
naudoti jūsų saitu? Prašau. 

Ji vėl sudrebėjo, dabar nė nereikėjo apsimesti. Juto savo spe- 
nius pastyrant, lyg pagal komandą „ramiai“, bet galbūt jo net nėra 
ten viduje. Galbūt demonstruojanti savo grožybes bergždžiai. 

— Labai šalta. Aš net neturiu palto. Draugelis mane išmetė be 


nieko. Nejau niekas negali man padėti? 

— Jis niekaip nepajėgtų tam atsispirti, — pareiškė Makna- 
bas. — Tikriausiai jo nėra viduje. 

— Palauk dar minutę. 

Dar vieną minutę, pagalvojo Eva, paskui leis Rorkui su Mak- 
nabu atlikti zondavimą ir skenavimą. 

— Antai. Matai, Janai? 

— Matau. — Rorkui linktelėjo Maknabas. — Jis viduj. 

— Iš kur žinote? — griežtai paklausė Eva. 

— Jis apžvelgia vaizdą skleistine aprėptimi. — Maknabas pa- 
barbeno į savo monitorių. — Tikrina. 

— Ar gali mus pamatyti? 

— Ne, mūsų signalas silpnas. Mus perskaitys kaip standartinį 
ryšį. 

— Ji negali taip ilgai skambinti ir šaukti. Pibadi, turi atrodyti, 
lyg pasiduotum. Pradėk suktis šalin, paskui tik atsisėsk ant laiptelio 
ir pažliumbk. 

— Ką man daryti? — šniurkščiodama Pibadi atbula plaštaka 
nusibraukė nuo paakio ašarą. — Nežinau, ką daryti. — Ji pradėjo 
suktis šalin, paskui išgirdo — silpnutį zvimbesį iš domofono. Prisi- 
versdama nesureaguoti, žingtelėjo dar vieną žingsnį tolyn. 

— Kas vyksta? 

— O, ačiū Dievui! 

Ji staigiai apsisuko į duris, prisimindama trupučiuką šlubčioti. 

— Alio! Alio! Prašau, ar galite man padėti? Mane paliko drau- 
gelis. Pasiėmė mano rankinę. Joje mano saitas, mano pinigai. Vis- 
kas. Čia lauke taip šalta. Galiu užeiti, tik minutėlei? Tik pasinaudoti 
jūsų saitu? Paskambinčiau Šelei. Galbūt ji atvažiuotų manęs pasi- 
imti. 

— Kas jūs? 

— O. Aš Dolė. Dolė Darling. Šoku „Katyčių“ klube, ten, prie 
Harisono gatvės. Žinote? Miela vieta. Klasiška, žinote? Šelė dirba 

šią pamainą, tad ji galėtų išeiti ir atvažiuoti manęs pasiimti, tik įsi- 
leiskite mane. Jis nusivežė ir mano paltą. Man šalta. 

— Judu susikivirčijote? 

— Aš sužinojau, kad jis mane apgaudinėja. Su mano buvusia 
geriausia drauge. Kodėl taip pasielgė? Kodėl jis norėjo būti man 
toks blogas? 

Ji pasistengė kuo geismingiau (vylėsi) papūsti lūpas ir giliai gi- 
liai įkvėpė oro, kuo aukščiau iškeldama krūtis. 

— Buvau jam tokia miela. Dariau dėl jo viską, ko norėjo. Auk- 
seli, prašau? Man labai šalta. Galbūt paskolintum paltą ar ką nors. 
Galėtume susitarti, tik už paskolinimą. Duočiau tau už dyką, ko 
gero. Turiu licenciją. Na, ne su savimi, nes Mikis nusivežė ir mano 
piniginę. 

Ji tikrai šąla, pagalvojo Pibadi, ir išspaudė keletą stambių ašarų. 

Išgirdusi elektroninį atsilaisvinančių užraktų trekštelėjimą, 
kilstelėjo galvą. 

— Jūs tikrai atidarote duris? O, dėkui jums! Dėkui. Esu jums 
skolinga tiek daug, tikrai, iš tikrųjų daug. 

Durys kelis colius prasivėrė, leisdamos Pibadi — ir grupei — 
pirmą kartą iš arti pamatyti Milą „Kurmį. 

Palyginti su paskutine jo asmens tapatybės nuotrauka, vyrukas 
šiek tiek padirbėjo. Smakro implantas, padarė išvadą Eva, kurį jis 
nusprendė dar labiau išryškinti siauru, horizontaliu šviesiai smė- 
linės spalvos plaukų ruoželiu. Akimis, klaikiai žaliomis, nepajėgė 
liautis stebeilyti į pilnas Pibadi demonstruojamas krūtis. Savo da- 
bartinei šukuosenai buvo pasirinkęs neoniškai vaivorykštinius ilgus 
dredus ir mūvėjo kompiuterių asui tipiškomis, kaip Eva pamanė, 
maišiškomis oranžinėmis tartum moliūgas kelnėmis, vilkėjo skais- 
čiai geltonais it saulė sportinukais, ant lieso jo kūno irgi karančiais 
lyg maišas. 

— Labas. — Pibadi suteikė tiems dviem skiemenims padusu- 
sį kimų nuskriaustos lėlytės skambesį, nusišypsodama į jo klaikias 

akis, ir tuo pat metu savo ausinės kaištuke girdėdama įsakymus vis 
arčiau ir arčiau. — Aš Dolė. Man tikrai patinka tavo plaukai. Ti- 
krai fantastiški. Galiu užeiti, tipo, dviem minutėms? Sušalau į ledą. 
Matai? 

Ji ištiesė ranką, delnu į viršų, kad jis pamatytų, jog ši tuščia. 
Paskui vėl išpūtė plaučius, kai jis uždėjo ant jos plaštakos savąją. 

— U, tu toks šiltas. Ir toks mielas. Prašau, ar galiu užeiti iš šal- 
čio, paskambinti tavo saitu? Pažadu, neįkąsiu, nebent pats to no- 
rėtum. 

— Gerai. Suveiksim tuos mainus. 

Kurmis atidarė duris, ir Pibadi įžengė vidun, paskui sustojo jas 
užblokuodama. 

— Ak, oi! Vydamasi tą pimpį užsigavau koją. 

— Galbūt tau reikėtų atsigulti. 

Ji sukikeno, kibinamai jam bakstelėjo. 

— Galbūt galėtum... mane sušildyti, o tik paskui paskolinti 
savo saitą. 

— Pradėsiu nuo čia. 

Jis ištiesė ranką ir apgaubė delnu jos kairę krūtį. Pibadi nusi- 
šypsojo ir prisislinko truputėlį arčiau. 

Vienu greitu judesiu ji prispaudė jį veidu prie sienos. 

— Nori linksmintis šiurkščiai? 

— Linksmybė baigėsi, — pareiškė Eva, apeidama Pibadi ir 
trūktelėdama Mailo rankas jam už nugaros. — Mailai Istonai, jūs 
suimamas kardomajam įkalinimui. Turime jums daug klausimų, 
Mailai. Pibadi, gal perskaitytum jo teises, kol mes leisime savo elek- 
tronikos vaikinams čia pasiausti. 

— Jūs negalite čia taip paprastai įeiti. Negalite liesti mano 
daiktų. Negalite... 

— Galime, įeisime ir jau čia esame, — jį pataisė Eva. — Viskas 
baigta, Mailai. Perkratykite viską, — paliepė Maknabui. 

— Negaliu sulaukti. 

Bet jis akimirką sugaišo užmesti Pibadi ant pečių jos paltą. 

— Tegul policininkai jį paima ir įkurdina. Leisime jam šiek 
tiek paspirgėti, kol pasišnekėsime. 

Eva stebėjo, kaip Pibadi jį išvelka laukan, paskui nusišypsojo 
Rorkui. 

— Viskas dėl poros papų. 

— Jie puikūs. 

Ji tik palingavo galva. 

— Vyrai. Lažinuos, nori čia pasilikti ir perprasti to elektroni- 
kos knibčiaus įmantrybes. 

— Manęs nenuviliosi nė su puikiais papais. 

— Betgi galėčiau, — ir sulig tais žodžiais Eva jį paliko. 

Eva mašinoje pastiprino šildymą, tad kai Pibadi įsėdo, į ją 
plūstelėjo šiluma. 

— O, o, Dieve! Koks geras jausmas. Rimtai, vos nenušalau 
papų. 

— Puikiai padirbėjai, Dole Darling. 

— Sukūriau šiek tiek faktų apie save, kad atrodytų labiau įti- 
kinama. 

— Kaip licencijuota palydovė ir striptizo šokėja su draugeliu 
Mikiu, kuris apgaudinėja. 

— Aha. Vyrukas turėjo pamanyti, kad jo šansai gauti pasidul- 
kinti didesni, jeigu aš esu licencijuota palydovė. Noriu pasakyti, juk 
tai mano amatas apipisinėti žmones. O kad jį nupirkau su striptizo 
šokėja? Įsivaizduoju, vyrai nuolat fantazuoja apie moteris, nusivel- 
kančias drabužius, taigi klasta buvo dviguba. Ak, o Dolė Darling — 
mano sceninis vardas. Būčiau priėjusi prie to, jeigu jam būtų reikėję 
daugiau. Ar gausiu premiją, kad leidau jam pagrabinėti mane už 
buferių? 

— Tavo buferiai kaip ir visa kita priklauso Niujorko policijos 
ir saugumo departamentui. Be to, pasitaikius pirmai progai Makna- 
bas tave pajodys kaip lenktynių kumelaitę. Tai ir bus tau premija. 

— Tu prašnekai apie seksą ir Maknabą! 

— Šįkart tai taip pat tavo premija. 

— Namie turiu tą apdarą, kurį Dolė nešiotų. Šiąnakt juo apsi- 
vilksiu ir... 

— Tokios didelės premijos neužsitarnavai. Kurmis pareikalaus 
advokato. Mes jį užklupome netikėtai, sutrikdėme, todėl nepradėjo 
šaukti dėl kokio nors vieno. Bet jis tokį kelią pasirinks. 

— Mes apie jį turėsime ganėtinai ir to pakaks, kad pasiūlytume 
sandėrį. 

— Aha. Bet norėčiau tai šiek tiek pavilkinti. Kodėl tau nepra- 
nešus prokurorui, kad jį sulaikėme ir ketiname pradėti kvosti, idant 
atsakančiai paprakaituotų. Man reikia to veido atitikmens. Jeigu 
pavyks nustatyti žaliūko tapatybę, sandėrio su kurmiu neprireiks. 

— Mums jau baigiasi laikas, iki turėsime informuoti federalus. 

— Rytoj vakare, vienokiu ar kitokiu atveju. Iki rytojaus vakaro 
mes tą reikalą užrauksime... arba juos suimsime. 


IR JI TIKRAI NORI TĄ REIKALĄ UŽRAUKTI, MĄSTĖ EVA, EIDAMA PAS 
Mailą į kvotų kambarį B. 

Įžengė vidun kartu su Pibadi — ši vėl su švarkeliu, kukliai už- 
sagstyta palaidine. 

— Leitenantė Eva Dalas ir pareigūnė Delija Pibadi, pradedan- 
čios Mailo Istono apklausą. Kaip sekasi Mailai? 

— Nieko nekalbėsiu. 

— Ar tai reiškia, kad jums perskaitytos jūsų teisės ir jas sup- 
rantate“ 

— Žinau, velniai rautų, savo teises. Reikalauju advokato. Be 
advokato neištarsiu nė žodžio. 

— Puiku, be problemų. Tik šioks toks patarimas už dyką. Eina 
gandas, kad jūsų... klientas, taip jį vadinkime, vis dar valosi namus. 
Jus turi iššluoti, Mailai, tad reikėtų būti atsargiam, kokį advokatą 

pasikviesti. Bet kuri sąsaja su tuo klientu galėtų reikšti, kad mes tuš- 
čiai gaišome laiką šiandien gelbėdami jūsų kaulėtą subinę. 

— Gelbėdami mano subinę? Manote, esu kvailas? 

— Man sakė, kad esate gudrus, išmanantis elektroniką. Ne- 
žinau, kiek išmanote apie žmones. Jūs — paskutinė gija, kurią jam 
reikia nukirpti. Galėtumėte galvoti apie slapstymąsi toje savo elekt- 
roninėje tvirtovėje, bet anksčiau ar vėliau jis prisigaus prie jūsų. 
Mes tai padarėme, ir daug neprireikė. 

Mailas atsilošė, nusišiepė. 

— Advokato. 

— Gerai. Pibadi, susisiek su prokuroru, pranešk jam, kad 
Mailas naudojasi savo teise į advokatą, tad nėra reikalo kombi- 
nuoti to sandėrio. Leiskime Mailui paskambinti savo saitu, paskui 
jį uždarykime į vienutę ištisą parą, septynias dienas per savaitę. 
Mums nereikia, kad kas nors sakytų, jog nepadarėme visko, kas 
įmanoma, idant išsaugotume jam gyvybę. 

Atsistojusi Eva galėjo prisiekti matanti jo smegenyse sukantis 
ratukus — arba, šiuo atveju, kaistant pagrindinę plokštę. 

— Galite pasikviesti visą pulką, Mailai, bet neišsisuksite iš to 
sausas. Mes turime pakankamai faktų, — ir be elektroninės priei- 
gos, — kurie leis jus pasodinti porai dešimčių metų. Ir pakaks vien 
tik to, ką paėmėme iš jūsų namų. Pridėkite kaltinimus sukčiavimu, 
mokesčių vengimu, pinigų plovimu, buhalterinių knygų klastoji- 
mu, svetimo turto pasisavinimu, ir kol išeisite į laisvę, būsite palūžęs 
senis. 

— Jums teks skaudžiai nusivilti. Mano įrangoje nerasite nieko, 
o sukčiavimas? Visas tas mėšlas? Pramanas. 

— Galbūt nesate toks gudrus, kaip kalbama. Nieko nerasime? 
Jėzau, Mailai, juk suradome jus, ar ne? Ir, kertu lažybų, pusę dalių ir 
įrangos — daugiau nei pusę — supirkote į savo elektroninių specų 
rojų iš „Rorko industrijos“. Ir tas pats žmogus šiuo metu po dalelę 
narsto visus jūsų žaislus. 

Kai paminėjo Rorką, ji pajuto šiokį tokį asmeninį malonumą, 
nes išgirdęs šį vardą Mailas gurktelėjo seiles. 

— Manote, esate geriausias? Atsiprašau. Nesate nė perpus toks 
geras kaip jis. Tad paskambinkite tam advokatui, Mailai, ir jeigu 
gyvensite tiek ilgai, kad sulauksite teismo, o tai šiuo metu gerokai 
abejotina, jūs nuskęsite, visiškai vienui vienas, ir kai viską sudės, 
praleisite kitus — ak, manau — aštuoniasdešimt metų kameroje net 
be kišeninio kompiuterio, su kuriuo galėtumėte žaisti. 

— Su jumis jokių sandėrių. 

Eva pasuko durų link. 

— Palaukit minutėlę. 

— Turiu daug kur nueiti, pasimatyti su daugeliu žmonių. 

— Prieš apsispręsdamas noriu žinoti, koks sandėris. 

— O, norite, kad jums atidengčiau savo kortas, bet man mai- 
nais nieko neduodate? Pamirškite. 

Ji siekė durų rankenos. 

— Iš kur man žinoti, kad jūs neblefuojate? 

— Mailai, Mailai, visiškai jus pričiupome. Kodėl man reikėtų 
blefuoti? 

— O kodėl jums reikia susitarti? 

— Man pačiai veikiau nereikėtų, bet prokuroras nori, kad vis- 
kas būtų nepriekaištinga. Šitaip sutaupoma mokesčių mokėtojų pi- 
nigų. Esate tame reikale mažiausias, tad jums norima duoti šansą 
mainais į patikimą informaciją. Aleksanderiui jūs nebereikalingas, 
Mailai, ir per daug žinote. Bet galite rizikuoti. 

— Klausykite, klausykite, sukčiavimas, turto pasisavinimas, 
visas tas mėšlas krenta ne ant manęs. Jis mane pasamdė įsilaužti į 
kai kuriuos failus dėl to audito. Velnias, juk tai jo kompanija, tiesa? 
Jeigu jis nori apsukti nuosavą kompaniją, tai jo reikalas. 

— Tai kaip, Mailai, reikia advokato ar ne? 

— Pirma tik išsiaiškinkime šią dalį. Kol kas man advokato dar 
nereikia. 

— Jums rinktis. Apsukinėti nuosavą kompaniją — tai yra ne- 
teisėtai savintis lėšas, nuslėpti pajamas, plauti pinigus, apgaudinėti 
kitus partnerius ir taip toliau? Tai nelegalu, Mailai. Ir kadangi jis jus 
nusamdė, mokėjo pinigus, o jūs jam dirbote, esate bendrininkas. 
Esate įklimpęs. 

— Tad aš jums suteiksiu patikimos informacijos. 

— Kaip? 

— Mano strategija — kopijuoti ir dubliuoti. Turiu kopijas visų 
failų, kuriuos jis man liepė sunaikinti. Ir, žinokite, aš mėgstu nuo- 
dugniai išsiaiškinti, koks tai žaidimas, tad prasilaužiau pro jo apsau- 
gos sistemą. Turiu pavardes, sutartis, sandorius. Aš dirbau prie jo 
finansinių reikalų. Tai pasiteisina. 

— Ir kur jūs laikote visus tuos duomenis? 

Savo liesa subine Mailas pasimuistė ant kėdės. 

— Koks sandėris? Pirma man pasakykite, koks sandėris? 

— Jūs man duodate tvirtus įrodymus, kurie leis areštuoti Ster- 
lingą Aleksanderį, ir Niujorko valstija nutrauks jūsų baudžiamąjį 
persekiojimą dėl bet kokių kaltinimų sukčiavimu, svetimo turto pa- 
sisavinimu, pinigų plovimu ar bendrininkavimu. 

— O kaip dėl elektroninių nusikaltimų, kaltinimų už tai, ką 
surasite mano būste? 

— Dabar darotės godus. Juk ką tik jums sugrąžinau apie pen- 
kiasdešimt gyvenimo metų. 

— Baikite. Galiu jums paduoti Aleksanderį ir visus jo veikėjus 
ant lėkštutės. Jo operacijų pilna visur. Fiktyvios kompanijos, inter- 
netinės suktybės, aferos su žemės nuosavybe. Jūs sukurpsite stam- 
bią bylą, tiesa? Susitarkime taip: aš visa tai jums duodu, liudiju prieš 
jį, o paskui paprasčiausiai išnykstu. Paprasčiausiai... — Jis skėstelėjo 
rankomis, garsiai ištarė fiu. 

— Šito aš negaliu. — Eva atsainiai gūžtelėjo pečiais. — Galbūt 
man pavyktų prokurorą įkalbėti šiek tiek sušvelninti kaltinimus. 

— Čia stambiausia žuvis — Aleksanderis, — įsiterpė Pibadi. — 
Mums galbūt pavyktų ką nors suveikti, Dalas. Galbūt namų areštas 
nuo penkerių iki dešimties? 

— Jėzau, Pibadi! — lyg išvesta iš kantrybės, Eva persibraukė 
delnu plaukus. — Tas pat, kaip visai jį paleisti. 

— Leiskite mums jumis patikėti, — Mailui pasakė Pibadi. — 
Jūs turite tvirtų įkalčių prieš Aleksanderį. Sutaupydamas mums lai- 
ko, vargo, pinigų, duokite bent dalį to. Juk šiaip būtų labai sunku 
suminkštinti prokurorą, Dalas? 

— Aha, aha, būtų. Velnias. — Eva giliai įkvėpė oro. — Aš 
stumsiu bausmę nuo penkerių iki dešimties, namų arešto, — Mailui 
pasakė ji. — Už elektroninius įsilaužimus, už tai, ką surasime jūsų 
namuose, išskyrus tai, kas susiję su Aleksanderiu. Duokit man ką 
nors, kuo galėčiau remtis. 

— Turiu slėptuvę. Ji pusrūsyje, visiškai apsaugota. Ten nepa- 
teksite be maniškio delno atspaudo, balso tembro, tinklainės skena- 
vimo. Turite mane nugabenti atgal, kad galėčiau jus įleisti. 

Eva pagalvojo apie Rorką ir nusišypsojo. 

— Dėl to pažiūrėsime. Pibadi. 

— Klausau. 

— Pibadi išeina iš apklausos kambario, — pasakė Eva. — Ge- 
rai, Mailai. Dabar, kai tai sutvarkėme, pasikalbėkime apie žmogžu- 
dystę. 

— Ą? 


W 


"EVA JAM SUTEIKĖ MINUTĘ ĮSISĄMONINTI, PALIKDA- 
ma sėdėti tokį išsižiojusį, kad siauras plaukų ruožas 
ant smakro atrodė it plataus stiklinio dubens ran- 

kena. 

— Apie žmogžudystę, Mailai. Juk žinote, apie neteisėtą gyvy- 
bės atėmimą. Tarkime, Martos Dikenson. 

— Ašjos nenužudžiau. Nieko nenužudžiau. Tik įsilaužiau į jos 
failus, aišku? Jums jau tai pasakiau. Mes dėl to susitarėme. 

— Taip, tikrai. Dabar kalbame apie tai. 

Ji ištraukė nusikaltimo vietos fotografiją, kyštelėjo jam. 

— Aš to nepadariau. — Jis nustūmė fotografiją nuo savęs. — 
Jos nė neprisiliečiau. Jeigu mėginate man tai primesti, daugiau ne- 
kalbėsiu. 

— Kaip norite. — Dalas gūžtelėjo pečiais. — Galioja tos pačios 
taisyklės. Negaliu jums padėti, jeigu nekalbėsite. Arba jeigu man 
meluosite. Jeigu mėginsite pasakyti, kad jūsų ten nebuvo, kad nie- 
ko apie tai nežinote, mes tiesiog čia ir sustosime. Galėsime vėl tęsti 
toliau po akistatos. 

— Apie ką jūs kalbate? Kokia akistata? 

— Tokia, kur mes pristatysime liudytoją, mačiusį jus ir jūsų bi- 
čiulį, taip pat furgoną — jūsiškį universalų „Cargo“ furgoną — gatvė- 
je prie Vaitstouno buto naktį, kai buvo nužudyta Marta Dikenson. 
Jėzau, Mailai, nejau manote, kad ištraukėme jūsų pavardę iš skrybė- 
lės? Mes turime liudytoją. 

Jis vėl pasimuistė ant kėdės, atbula plaštaka persibraukė burną. 

— Aš nieko nenužudžiau. | 

— Jūs buvote nusamdytas dirbti Aleksanderiui, turėjote su- 
gadinti ir sunaikinti failus, prie kurių dirbo Marta Dikenson. Jus 
ir jūsų furgoną matė nusikaltimo vietoje žmogžudystės laiku. Jums 
reikia susisiekti su savo advokatu, Mailai, nes galiu pažadėti: jis 
jums pasakys, kad jūsų padėtis gerokai sunki. 

— Aš nieko nenužudžiau! Gerai, aha, tai buvo mano furgonas, 
bet aš jį tik vairavau. 

— Tik vairavote? — maloniai pakartojo Eva ir pagalvojo: Pa- 
gavau tave, šikniau. 

— Taip, tikrai. Vairavau furgoną. Nežinojau, kad ją nužudys. 
Vairavau furgoną ir turėjau nulaužti apsaugos sistemą, jeigu nesu- 
veiktų kodai. 

— Kokie kodai? 

— Buto kodai, tie, kuriuos mums pasakė Džeikas Ingersolas. 
Aleksanderis mane nusamdė vairuoti furgoną ir įleisti mus vidun, 
jeigu Ingersolas būtų ką nors pašikęs, suprantate? Tik tiek. 

— Gerai, suprantu. Bet minutėlę grįžkime atgal. Kaip Aleksan- 
deris jus nusamdė? Kaip su jumis susisiekė? 

— Per Ingersolą. Anksčiau aš Ingersolui atlikau šiokį tokį dar- 
belį. Dirbu pagal nukreipimus, žinote? Tenka būti atsargiam. 

— Kurgi ne. Taigi Aleksanderį pas jus atsiuntė Ingersolas? 

— Aha. Jiems viskas ėjosi gerai, bet Aleksanderis norėjo atsi- 
riekti storesnę riekę. Štai kur aš įsitraukiau. Gauni potencialų tai- 
kinį arba grupę investuotojų. Mano užduotis — surinkti apie juos 
duomenis. Apie finansinius reikalus, kitas investicijas, kam jie lei- 
džia pinigus — kuriems žmonėms skiria. Ar stumia ką nors iš šalies, 
ar ko nors nešvariai nerezga. 

Prieštaravimas, pastebėjo Eva, nes Mailas anksčiau tvirti- 
no nedalyvavęs sukčiavime. Leis jam išsikalbėti, tegul giliau save 
įklampina. 

— Šantažui? 

— Aš nieko ir nešantažavau. — Mailas iškėlė rankas. — Ne- 
užsiimu tokiu mėšlu. Tik parūpinu klientui duomenis. Ką su tais 
duomenimis klientas veikia, ne mano reikalas. 

— Supratau. Bet būdamas nuodugnus jūs tikriausiai rinkote 
failus, kam Aleksanderis panaudodavo duomenis. Tikriausiai turė- 
jote tai kaip atsvarą, jeigu kas nors atsitiktų. 

— Kaip jau sakiau, tenka būti atsargiam. Kai kuriuos taikinius 
jis paspaudė, tikrai. Šiek tiek daugiau nuleido kraujo, jeigu jie pra- 
dėtų triukšmauti ar mėgintų pasitraukti. Nesvarbu. Jis godus šuns- 
nukis. Žinote, jis net bandė mane priversti sumažinti įkainius. 

— Įsivaizduoju. 

— Aha, rimtai. Juk už ką sumoki, tą ir gauni, tiesa? O mano 
darbas jam pelnė visą šikpuodį pinigų. 

— Neabejoju tuo. Ar ilgai jam dirbote? 

— Šešis mėnesius. Kartkartėmis tik padėdavau šiek tiek patai- 
syti skaičius. 

— Taigi dalyvavote sukčiavime. 

Jis sumirksėjo, pasimuistė. 

— Neužsiėmiau jokiais sukčiavimais. Tik padėdavau pataisyti. 
Mes tai dengėme. 

— Gerai. Taigi pataisydavote skaičius ir padėjote Aleksande- 
riui užkalti tą šikpuodį pinigų. Bet paskui jam teko patirti kai kurių 
nemalonumų. Auditą, iš kurio neįstengė išsikapstyti. 

— Neturėjo būti nemalonumų, ir nebūtų buvę, jeigu Parcaris 
nebūtų patekęs į avariją ir nebūtų išvestas iš rikiuotės, prieš patai- 
sydamas buhalterines knygas. Taigi, matote, čia ir yra tai, apie ką aš 
kalbu. — Dabar pasijautęs patogiai, Mailas pasislinko į priekį lyg 
per lengvą pokalbį. — Jis man pasako, kad reikia tą naują auditorę 
perimti, įsilaužti į jos ryšių priemones, gauti apie ją žinių, jog būtų 
galima susemti, kai išeis iš biuro, kol dar nesuspėjo įsigilinti į kny- 
gas. Aš maniau, kad jie tik nori failų, šiek tiek ją paspausti, priversti 

tylėti ir bendradarbiauti. Galbūt jai kažkiek sumokėti, nors, kaip sa- 
kiau, jis godus šunsnukis. Aš tik sekiau jos saitus, šniukštinėjau jos 
ryšių priemones. 

— Ir vairavote furgoną. 

— Taip. Aleksanderis nemėgsta mokėti, tad man skyrė daug 
užduočių. Aš dėl to neprieštaravau, nes jis — pastovus įplaukų šal- 
tinis. Aš tik nuvežu jo šiknaspardį prie biurų, paskui, kai šis susemia 
buhalterę, nuvežu juos iki to buto. Dėl kodų problemos nekilo, tad 
aš tik laukiau furgone. Matote? Nė neprikišau prie jos rankos. Sė- 
dėjau furgone. 

— Gerai, tai suprantama. Kas atsitiko? Papasakokite. 

— Taigi, na, kai ją susėmė, furgono gale šiek tiek triukšmavo. 
Šiknaspardis ją šiek tiek apdaužė. Klausykite, apgailestauju dėl to, 
bet taip pasitaiko. Tai gali būti šiurkštus reikalas. 

— Supratau. 

— Aš tai tik vairavau, paskui patikrinau apsaugą, užraktus. 
Viskas ėjosi gerai. Grįžau į furgoną laukti. Jis užtruko ne per ilgiau- 
siai. Nežinau kiek, dirbau su savo nešiojamu, tad laikas bėgo. Jis 
sugrįžo. 

— Ir? — šiek tiek patylėjusi paklausė Eva. 

— Viskas. Vyrukas nebuvo iš kalbiųjų. Aš jį tik pamėtėjau at- 
gal iki „Aleksanderio ir Poupo“, kaip man liepė, nuvariau furgoną į 
garažą, kuriame šį laikau, ir pasigavau namo taksi. 

— Kas yra šiknaspardis? 

— Nežinau. 

— Mailai. 

— Tai tiesa. — Jis iškėlė dešinę ranką lyg priesaikai. — Aš ne- 
Žinau. Ir nenoriu žinoti. Jis baisus tipas, ir supratau — jeigu kaišio- 
siu nosį, gali baigtis blogai. Mudu drauge neatlikinėdavome užduo- 
čių. Buvau matęs jį tik porą kartų anksčiau, o po šito nenoriu jo vėl 
pamatyti. 

Eva vaizdavo juo tikinti, bet ketino vėliau dėl to paspausti. 

— Jis ką nors pasakė apie Dikenson? 

— Jis nepasakė nieko apie nieką, tik liepė nuvežti jį atgal prie 
biurų. Turėjo jos portfelį ir — keista, pagalvojau — paltą. Aš tik pa- 
maniau, kad jis pagąsdino ir privertė grįžti namo be palto. Ta naktis 
buvo šuniškai šalta. Paskui pamačiau, kaip ji buvo nužudyta. Sakė, 
kad apiplėšimas, bet... 

— Nesate toks kvailas. 

— Na, galėjo būti ir apiplėšimas, bet supratau, kad kažkas pa- 
krypo negerai. Neuždaviau jokių klausimų. Jeigu pradedi klausinė- 
ti, prisišauki bėdą. 

— Jūs nieko neklausinėjote, kai Aleksanderis jums liepė įsi- 
laužti į Briuverio pastatą, į biurus, į Dikenson kompiuterį, seifą, pa- 
imti arba sunaikinti failus? 

— Tai darbas. — Mailas padėjo savo plaštakų briaunas ant sta- 
lo. — Na, žinoma, teko užduoti keletą klausimų, bet jie buvo gana 
paprasti. Anksčiau mėginau jam pasakyti, kad galėčiau pasirūpinti 
failais, bet jis nenorėjo mokėti. Galiausiai vis tiek sumokėjo, tiesa? 
Šykštus šmikis. 

— Ar uždavėte klausimų, kai jis jums liepė įsilaužti į ligoninės 
ryšių ir apsaugos sistemą? 

— Tik standartinius, kad galėčiau atlikti darbą. Klausykite, čia 
galioja tie patys dalykai. Aš nežinojau, kad jie rengiasi Parcarį nu- 
žudyti. Tai yra juk negalėjau numatyti, tiesa? Vyrukas išmanė savo 
darbą. 

— Ką jūs pamanėte? 

— Pamaniau, kad Aleksanderis nori per savo žmogų Parcarį 
pagąsdinti ir įsitikinti, jog jis nieko nesumovė ir niekam neišplepė- 
jo. Kelias dienas Parcaris buvo izoliuotas, ir Aleksanderis pradėjo 
prakaituoti. Ypač po to, kai jūs šokote jam į akis. Oho, kaip jis įširdo! 

— Nejaugi? 

— Maksimaliai. Gerai, visai atidengiu kortas. Visiškai bendra- 
darbiauju. Jis manęs paprašė įsilaužti į jūsų ryšių sistemą, kompiu- 

terius. Centrinėje būstinėje, į jūsų nešiojamąjį — namie. Leiskite 
pasakyti, turite fantastišką skydą, neturėjau laiko pro jį prasiskverb- 
ti. Tad aš įėjau į kitos farės kompiuterį, tos, kuri čia buvo. 

— Detektyvės Pibadi. 

— Taip. Niujorko policijos ir saugumo departamentas turi 
gana padorų skydą, bet įveikiamą. Paleidau ant jos komunikatorių 
lokatorių. Štai kaip subingalvis sužinojo, kur jūs būsite. 

— Bet nieko neklausinėjote. 

— Turėjau suprasti, kad jis nori jums kažkaip sutrukdyti, jus 
atbaidyti. Pamaniau, tai kvaila. Padarys tai, ir jūs suprasite, kas ir 
kaip, bet juk už patarimą jis man nemoka. Mesti vaiką — tai bešir- 
diška, žmogau. Labai negražu. Beje, puikiai pagavote. 

— Dėkui. Minutėlę grįžkime prie Parcario, tik tam, kad tai už- 
baigtume. Jūs įsilaužėte, išgavote duomenis apie šatlo reisą, greito- 
sios brigadą, sufalsifikavote asmens tapatybę, pasiuntėte falsiikuotą 
pranešimą. 

— Tai buvo darbas. 

— Ir vairavote greitąją. 

— O tai — malonumas. — Jis net nusišypsojo. — Švyturėliai, 
sirenos. Kaifas. 

— Bet kol jūs vairavote, Mailai, kol jūs gaudėte tą kaifą, Parca- 
ris gale buvo uždusintas. 

— Aš to nežinojau. Rimtai, kai vairuoji greitąją, turi sutelkti 
dėmesį į kelią. 

— Pasakykite, ką jūs galvojote, kai palikote greitąją ir Parcarį 
prie perėjos, sukeitėte automobilius. 

— Visai tą pat kaip ir anksčiau. — Jo akys šovė į šalį. — Kad 
šiek tiek jį pagąsdinome. 

Dabar tu meluoji, pagalvojo Eva. — Meluoji, mažas suktas šū- 
džiau. 


— Pagąsdinate palikdami sužalotą, nes jūs nežinojote, kad jis 


J. D. ROBB + SUSKAIČIUOTOS MIRTYS 329 


negyvas. Sužalotą ir vienui vieną. Paimdami jo lagaminą ir nuva- 
žiuodami. 

— Man sumokėjo už įsilaužimą į kompiuterius, vairavimą. Tik 
tiek, štai ir viskas. Ir aš neturėjau nieko kalbėti. Šiknaspardis atro- 
dė... tartum užsivedęs. Nuo jo man buvo nejauku. Mes turėjome 
nuvažiuoti prie VIN pastato, nes šiknaspardis norėjo pasikalbėti su 
Ingersolu. 

— Tik pasikalbėti. 

— Tai viskas, ką žinojau. Aš susijungiau su Ingersolu, pasa- 
kiau, kad Aleksanderis nori aptarti kai kurias naujas detales. Kad 
tai svarbu, ir jie turėtų susitikti tenai bute. Bet prieš tai šiknaspardis 
man liepė sustoti. Tai nebuvo numatyta, bet aš padarau, ką liepė. 
Nesiginčiju su tuo tipu. Jis patraukė į tą sumautą metalo dirbinių 
parduotuvę. Aš turėjau apsukti aplink ratą, bet tai kažkiek užtru- 
ko, mat transporto eismas ir šiaip. Kai grįžau, jis jau laukė. Turėjo 
parduotuvės maišelį. Nežinojau, kas jame. Kiek žinau, jam reikėjo 
kažkokio suknisto gelžgalio. 

— Protinga prielaida. 

— Tikrai. 

Eva mirksnį luktelėjo. 

— O paskui? 

— Ak, gerai. Vis dėlto Vaitstounas po to įvykio pakeitė kodus, 
bet aš turėjau šabloną ir sistemą, tad gana lengvai apėjau keblumus. 
Paskui pastačiau automobilį šiek tiek toliau kvartale, nuėjau atsiger- 
ti kavos, sėdėjau ir dirbau, kol jis grįžo. 

Mailas nutilo, apsilaižė lūpas. 

— Šįsyk man pasidarė baisu. Dėl to, kaip tas tipas atrodė. Jis 
buvo daugiau nei užsivedęs. Atrodė lyg šiek tiek išprotėjęs, galbūt. 
Ir pamaniau, kad užuodžiu kraują. Nebuvau dėl to tikras, bet tikrai 
žinojau, kad tik noriu jį nuvežti atgal prie biurų, palikti automobilį 
kompanijos garaže ir parsigauti namo. Sakau jums, jau buvau nu- 

sprendęs daugiau nesiimti jokių darbų, susijusių su tuo tipu. Kad ir 
kiek Aleksanderis siūlytų, nebuvo verta. 

— Šiek tiek per vėlai, Mailai. 

— Klausykite, aš programišius. Nieko nežaloju. Surandu infor- 
maciją ir, taip, galbūt nukreipiu kitur kažkiek pinigų, bet nesmur- 
tauju. 

— Tik parduodate informaciją smurtautojams. 

— Aš neatsakau už tai, ką žmonės veikia su informacija. 

— Na, tiesą sakant, Mailai, jūs dėl to klystate. Įstatymas žiūri 
kitaip. Štai kodėl esate areštuotas kaip žmogžudystės bendrininkas, 
tris kartus. 

— Jūs negalite taip elgtis. Aš tik vairavau furgoną. 

Eva tikėjosi, kad tą kovos šūkį jis kartos visą savo likusį niekin- 
g3 gyvenimą. 

— Būtent todėl ir esate bendrininkas, Mailai. Galėjote būti ap- 
dairesnis. Jūs tik vairavote furgoną tą naktį, kai buvo pagrobta ir 
nužudyta Marta Dikenson. Beje, esate taip pat kaltinamas ir dėl to 
pagrobimo. 

— Bet... ką... — žodžiai nutrūko, tiesiog subyrėjo. 

— Taigi galbūt — tik galbūt — jūsų advokatas ims įrodinėti, 
kad nežinojote apie ketinimą nužudyti tą pirmąjį kartą. Bet kadangi 
jūs pats prisipažinote sužinojęs, kad ji buvo nužudyta, tai yra netie- 
sioginis bendrininkavimas. Užuot atėjęs ir pranešęs, jūs ėmėtės kito 
darbo su tais pačiais žmonėmis, paskui dar kito. Niekas nepatikės, 
kad buvote toks kvailas ir nenutuokėte, kur įsivėlėte. Jūs grįžote prie 
šulinio, Mailai, žinodamas, kad vanduo užnuodytas. Ir žuvo trys 
žmonės. 

Eva matė jo akių kampučiuose sublizgant ašaras. 

— Aš bendradarbiavau. Viską jums išklojau. 

— Aha. Dėkui. — Ji atsistojo. 

— Jūs melavote. Apgavote mane. Jūs... jūs įviliojote mane į 
spąstus. 

— Ne, taip, ne. Per apklausą man leidžiama meluoti, bet šiuo 
atveju nereikėjo. Jeigu mes nebūtume jūsų išsiaiškinę, Aleksande- 
ris būtų paliepęs savo žmogui pribaigti ir jus. Be jokios abejonės, 
Mailai. Be to, Niujorko valstija nekels prieš jus kaltinimo dėl suk- 
čiavimo. Bet aš negalėsiu daryti įtakos federalų sprendimams, ir esu 
beveik tikra, kad jie imsis jūsų. 

— Aš nieko nesužalojau. 

— Dieve, jūs tikrai tuo tikite. 

Eva pagalvojo, ar turėtų jo gailėtis, bet nepajuto savyje tokio 
jausmo. 

— Aš taip pat paprašysiu prokuroro pasvarstyti dėl namų areš- 
to už programišiaus veiklą. Žinoma, tas namų areštas seks po to, kai 
atliksite bausmę už grotų pagal kaltinamojo akto punktus dėl žmog- 
žudysčių, paskui federalinėje įkalinimo įstaigoje — už sukčiavimą, 
jeigu taip ilgai gyventumėte. Bet neketinu, Mailai, jūsų užtarinėti. 

Dabar iš jo akių pasipylė ašaros, o kartu su jomis prikimo 
balsas. 

— Esate sukrušta kalė. 

— Vėlgi, aha ir dėkui. — Ji atidarė duris, pamojo policinin- 
kams. — Pasiimkite jį, įregistruokite. — Ji išpyškino virtinę kalti- 
nimų, kol Mailas šaukėsi savo advokato. — Ir leiskite jam susisiekti 
su tuo advokatu, dėl kurio verkšlena. Laikykite ji atskirai nuo kitų 
areštinės gyventojų ir griežtai uždrauskite prieiti prie bet kokios 
elektronikos. Jeigu pasirodys advokatas, pažymėkite byloje. Jo pasi- 
tarimo su advokatu kambaryje neleistina jokia elektronika. 

— Pibadi, — tarė Eva, kai jos partnerė žengtelėjo artyn. 

— Buvai taip įsivažiavusi, todėl nesugrįžau, nenorėjau jo blaš- 
kyti. Dėl visa ko žiūrėjau iš stebėjimo kambario. Neatrodė, kad tau 
būtina informacija, kuri prieš minutėlę mane pasiekė. Jie pateko į jo 
slėptuvę. Dabar ten dirba prie failų ir įrangos. 

— Spartus darbas, — pakomentavo Eva, policininkams išsive- 
dant Mailą. 

— Aha, matyt, mūsų grupė geresnė už jį. — Pibadi nusišypsojo 
praeinančiam Mailui, paskui vėl surimtėjo. — Jis tikrai nesuprato, 
Dalas. Neva tik vairavo furgoną, tik priėjo prie informacijos, todėl 
esąs niekuo dėtas. 

— Jis pernelyg mėgo galią ir pinigus, kad manytų kitaip. Go- 
dumas, kaifas ir kvailumas. Štai trys šios visos operacijos veiksniai. 
Verčiau pasikalbėsiu su prokuratūra. 

— Buvo atėjusi Rėja, kol tu vedžiojai Mailą už nosies. Dabar ji 
kalbasi su savo bosu. 

— Gerai. Aptarsiu su ja pagrindinius dalykus. Man reikia to 
veido atitikmens, velniai rautų. Turime sučiupti Aleksanderio gal- 
važudį, iki suimsime jį patį. 

— Aleksanderis apie jį pragys, ar ne? Įduos mums galvažudį 
mainais už susitarimą. 

— Nenoriu su juo derėtis, bet jeigu net ir taip, kai tik paimsime 
Aleksanderį, gaudysime žudiką kaip vėją laukuose. To niekaip neiš- 
vengsi. Mums reikia, kad visa žiniasklaida ne taip garsiai trimituotų 
apie Mailo areštą, jeigu pavyktų pasiekti, kad išvis nutylėtų. Nubai- 
dysime kurį nors iš kitų dviejų, ir galime juos abu prarasti. Paskirki- 
me porą žmonių sekti Aleksanderį. Jeigu atrodys, kad rengiasi kaip 
triušis slėptis urve, jį suimsime. 

— Pasirūpinsiu tuo. Kaip manai, Mailas viską klojo atvirai? 
Nežino galvažudžio vardo? 

— Manau, tas tipas jį išgąsdino. Ir, manau, jis nenorėjo žinoti, 
kad paskui galėtų tvirtinti ir veikiausiai manyti tik tai, ką ten tau 
pasakė. Nežinojo, taigi nėra atsakingas. 

— Galės visą likusį gyvenimą mąstyti, kaip klydo. 

Atėjo Rėja, smulkutė blondinė su šiokiu tokiu pietiečių aris- 
tokratų akcentu balse. 

— Taip gražiai jį suvystei. 

— Jis išmano elektroniką. O apie žmones — nė velnio. 

— Tu atlikai šiek tiek mano darbo. Mes turime aptarti susita- 
rimus. 

— Tik veikiau daugiaprogramiu režimu. 

— Ką gi, šiuo atveju bosas su tavimi sutinka. Leisime federa- 
lams jo imtis dėl sukčiavimo, jeigu jie nori vyrukui pridurti baus- 
mės laiko. Bet labiausiai tikėtina, kad jam už tai atleis, jeigu liudys 
prieš Aleksanderį. Kada šį suimi? 

— Kol kas dar ne. Pirmiausia man reikalingas jo smogikas. Aš 
prie to dirbu. 

— Dalas, federalai galbūt programišiui ir atleis, bet visu smar- 
kumu imsis tokio stambaus ir dantingo ryklio kaip Sterlingas Alek- 
sanderis. Ir, žinoma, tų trijų žmogžudysčių. 

— Aš prie to dirbu, — pakartojo Eva. — Ir jeigu rytoj neturėsiu 
apkaltinto už žmogžudystes jo patrono parankinio, esu parengusi 
atsarginį planą. 

— Įdėmiai klausau. 

— Pasikalbėkime apie tai mano kabinete. Man reikia pasitik- 
rinti dėl veido atitaikymo. 

— Ar esi pasirengusi rytojui? — paklausė Rėja, jiedviem ei- 


nant. 

— Ką tik tau sakiau — turiu atsarginį planą. 

— Turėjau omeny premjerą. Net šitokiame darbe kartkartėmis 
reikia atokvėpio. 


— Ne visai, ir kaip tik tai atsarginis planas. 

Savo kabinete Eva viską glaustai nupasakojo, kol Rėja sėdėjo 
gurkšnodama vandenį iš butelio, kurį išsitraukė iš didžiulės rankinės. 

— Tikrai manai, kad jis pasikėsins į tave per raudonojo kilimo 
renginį? 

— Manau, jis neabejoja, kad aš ten būsiu, ir tikėsis užklupti 
mane praradusią budrumą, besimėgaujančią spindesiu ir dėmesiu. 

— Juk jis tavęs nepažįsta, ar ne? Tu niekada neprarandi budru- 
mo ir nesimėgauji. Bent jau spindesiu. 

— Jisai suvokia realybę pagal save ir yra dar labiau įniršęs dėl 
viso žiniasklaidos sukelto skandalo apie vaiką, Nadinos interviu su 
manimi, žiniasklaidoje išreklamuoto renginio. Mira įsitikinusi, kad 
jis turi mane nugalabyti, idant patirtų pasitenkinimą atliktu darbu, 
taip pat ir dėl to, jog sulig kiekvienu nužudymu darosi žiauresnis ir 
tuo Mėgaujasi. 

— Čia yra daug galimybių paslysti, Dalas. 

— Jų visada yra, bet paslys jis. Paimsime jį, paimsime ir Alek- 
sanderį. Jums įteiksime sąmokslą nužudyti ir didelę storą sukčiavi- 
mo ir lėšų pasisavinimo puokštę, kurią galėsite narplioti su federalais. 

— Jo parankiniai paknopstom puls slėptis, bet, tikiu, federalai 
juos susems. 

— Tam turėtų padėti Mailo duomenys. Gardų patiekalą pa- 
tieksime fedams. Jie liks mums skolingi. 

— Kurgi ne. Ne visada išdega, kaip tikiesi, bet tai ne tik gera 
byla, o ir geras svertas, kuriuo kada nors galėsime pasinaudoti. 

Rėja pažvelgė į Evos monitorių — ekranas buvo padalytas per- 
pus į Jansio padarytą škicą ir nuolatinę veidų slinktį. 

— Tai tas tipas? 

— Tai viskas, ką turime. Jansis savimi pasitiki, bet mes valan- 
das ieškome atitikmens ir nieko konkretaus neaptinkame. 

— Sėkmės. Tikiuosi, netrukus aptiksite, nes rytoj kur kas ma- 
loniau jausiuos, jeigu nereikės laukti, kol koks nors dantį griežiantis 
samdomas žudikas paleis į tave šūvį. 

— Nežinau. Tai tartum suteikia papildomos... kibirkšties. 

— Tik tau, — nusijuokė Rėja ir atsistojo. — Aš pasirūpinsiu, 
kad Mailas turėtų savo advokatą, paskui... 

Ji nebaigė, nes pyptelėjo Evos kompiuteris. 

Veido atpažinimo atitikmuo, devyniasdešimt penki kablelis aš- 
tuoni procentai tikimybės. 

— Viešpatie aukštielninkas! Tu turbūt sėkmės amuletas. Jeigu 
vyksiu į Vegasą, pasiimsiu tave kartu. 

— Tai jis, — sutiko Rėja, per Evos petį tyrinėdama asmens ta- 
patybės fotografiją. — Klintonas Roskas Frajus. 

— Amžius — trisdešimt treji, laisvai samdomas asmens sargy- 
binis. Aha, taip vadinamas. Jis neįvardija Aleksanderio kaip darbda- 
vio. — Ji peržvelgė žemyn. — Taip ir žinojau. Pusiau profesionalus 
futbolas. Apie aštuonerius metus, žemesniojoje lygoje, bet aš taip ir 
žinojau. Dveji metai reguliariojoje armijoje, ketveri — sukarintoje 
„Montanos patriotai organizacijoje. 

— Tiesiai iš vidurinės mokyklos — į armiją. Iš armijos — į 
pasakė Rėja, patapšnodama savo kišeninį kompiuterį, — įvertina- 
ma trimis su puse žvaigždutės keturių žvaigždučių fanatiškų eks- 
tremistų skalėje. Šiek tiek žaidęs futbolą... Kaip po to tampi asmens 
apsaugininku ir žudiku? 

— Tau nepavyksta patekti tarp didžiųjų, nepavyksta išsigauti 
iš pusiau profesionalų. Velniai nematė, išnaudok savo kompleksiją, 
savo judesius kaip asmens sargybinis ir užkalsi daugiau pinigų. Tik 
susirask tinkamą klientą — jis gerai moka, tave padaro savo paran- 
kiniu galvoms daužyti. Ir tai tik pradžia. Matai, jis kelis kartus jau 
nuskambėjo — viskas susiję su smurtu. Užpuolimas, sumušimas, 
nuosavybės sunaikinimas. Nė karto nesėdėjo, tik susimokėdavo 
baudas, lankydavo tuos kvailus pykčio valdymo kursus, atidirbdavo 
visuomenei naudingus darbus. Nėra jokių draudžiamųjų medžia- 
gų, jokio alkoholio. Jis išlieka švarus, palaiko fizinę formą. Ir, anot 
oficialios jo deklaracijos, velniškai gerai gyvena iš laisvai samdomos 
veiklos. Bus dar daugiau pinigų nuslėpęs, bet jis deklaruoja stambią 
sumą ir nuo jos moka, kas priklauso. Taip pat trokšta sėkmės. 

— Nurodytas adresas. Juk tai netoli nuo pirmo nusikaltimo 
vietos? 

— Taip, netoli. Ir netoli nuo „Aleksanderio ir Poupo“. Patogu 
gyventi netoli darbovietės. 

Eva atsistojo, pasiėmė striukę. 

— Panašu, kad rytoj vakare tau teks tenkintis mano batų spin- 
desiu, — pasakė Rėja. — Jie fantastiški. Paruošiu tau orderį, ir jeigu 
manęs čia nebus, kai jį atvesi suėmusi, susisiek su manimi. Šįvakar 
dirbk iki vėlumos, rytoj linksminkis, kiek turėsi jėgų. 

— Galbūt. — Eidama į tarnybinę salę Eva apsivilko striukę. — 
Pibadi, pareigūne Karmaikl, Frenksai, Baksteri, Truhartai. Pasiren- 
kite. Mums pavyko surasti nežinomą subjektą, dabar jis identifi- 
kuotas kaip Klintonas Frajus. Einam pričiupsim jį už subinės. 


JI SUTVARKĖ PAPRASTAI — KALENDAR IŠ ELEKTRONIKOS SKYRIAUS 
paleido šiluminį vaizdo sekimą, matymą ir pasiklausymą. Buvo pri- 
dengti visi išėjimai iš aštuonių aukštų pastato, apsvarstytos galimy- 
bės Frajų paimti iš jo kampinio buto viršutiniame aukšte. 

— Jis yra ten ar ne“ 

— Aš skenuoju. Nerandu jokių šilumos šaltinių. Neaptinku ir 
ekranavimo. Jo nėra namie, Dalas. 

— Po velnių. 

— Galiu prasiskverbti į pastato apsaugos sistemą, leisti jums 
matyti koridorių prie jo buto, liftuose ir laiptinėse. 

— Padarykite tai. 

— Ar mes taip ir sėdėsime, Dalas? — nusistebėjo Pibadi. — 
Lauksime, kol jis sugrįš? 

Gali būti ir taip, pagalvojo Eva. 

— Pasižiūrėkime, gal mums pavyks gauti kokios nors informa- 
cijos. Ar kas nors yra bute kitapus koridoriaus? 

— Duokite man sekundę. Aha, — patvirtino Kalendar. — Yra 
du. Vienas — vaikas arba neūžauga. 

— Tai gerai. Pibadi, einam pasikalbėti su kaimynu. Visi lauki- 
te. Jį pastebėsite, nenubaidykite. Šunsnukis gali pabėgti. 

Ji palengva perbėgo gatvę, dairydamasi aplink. Geras rajonas. 
Žmogus galėjo išeiti pasivaikščioti, užsukti į prekybos centrą, už- 

kąsti vėlyvus priešpiečius delikatesinėje. Nereikia, kad atsibastyda- 
mas namų link Frajus ją pastebėtų. 

— Jis galėtų būti darbe, — spėjo Pibadi, Evai įveikiant durų 
spynas visrakčiu. 

— Nemanau, kad Aleksanderis jį laiko pas save. Šis tipas krinta 
į akis. Kam reikia, kad jis slampinėtų ir būtų pastebėtas? Galbūt jis 
kur nors turi atskirą kontorą. Arba tiesiog yra išėjęs. O galbūt ką 
nors žudo — savo iniciatyva arba Aleksanderio paliepimu. 

— Kas dar liko? 

— Aleksanderiui atitektų didesnis pyrago gabalas ir būtų paša- 
lintas asmeninis dirgiklis, jeigu jo įbrolį ištiktų belaikė mirtis. 

— Nejau įsakytų nužudyti Poupą, ko! mes tiriame tris kitas su 
juo susijusias žmogžudystes? 

— Jis gali būti toks arogantiškas. Mano intuicija ir peržiūrėtos 
tikimybės byloja, kad Aleksanderis kelis mėnesius palauks. Bet kaip 
ir Frajui žudymas jam į naudą. Kodėl vėl to nesiėmus? 

Aštuntame aukšte jos išlipo iš lifto, pabeldė į duris priešais Fra- 
jaus butą. 

— Nebloga apsauga, bet iš pažiūros ne per geriausia ir ne para- 
nojinė, — pakomentavo Eva, ištyrinėjusi Frajaus duris. 

Atsidarė kaimynystės durys, ir ketvirtą dešimtį įpusėjusi mo- 
teris susitaršiusiais plaukais, suglamžytais drabužiais įsmeigė į Evą 
išvargusias akis. 

— Kas jūs? 

— Leitenantė Dalas, Niujorko policija. 

Eva iškėlusi parodė ženklelį. 

— Juk negalite manęs areštuoti už tai, kad galvoju nupirkti 
grandines ir prirakinti savo sūnų prie lovos, kad nusnūstų. 

— Turbūt negudru dalytis tokia mintimi su faru. 

— Gudrumas man jau praeityje. Nebeliko smegenų. Trečia 
diena vaikas pragariškai sloguoja. Kodėl, kodėl nerandama, kaip 

įveikti prakeiktą slogą? Pasinaudočiau bet kokia technologija, kad 
išgydytų. 

Ji pamojo už nugaros į kokių šešerių metų berniuką, sėdintį 
ant grindų ir supamą žaislų sąvartyno. Jo akys buvo apspangusios, 
bet vis tiek aiškiai suktos, o nosis priminė skaisčiai raudoną ba- 
keną. 

— Jis jaučiasi geriau, ir tai yra mano pragaras. 

— Noriu ledų! — išrėkė berniūkštis ir sutrinksėjo kulnimis į 
grindis. — Noriu ledų! 

— Nieko negausi, kol nepamiegosi. 

Jis atsakė kurtinamu klyksmu. 

— Pasiimkite mane. — Suglaudusi riešus moteris atkišo į prie- 
kį rankas. — Areštuokite. Išgelbėkite. Iki rytojaus jo nepriima atgal 
į mokyklą, ir tai priims tik tuomet, jeigu savo krauju prisieksiu, — o 
aš mielai sutinku taip padaryti, — kad nėra užkrečiamas. Jo tėvas 
išvykęs su reikalais į kelionę, laimingas šunsnukis. 

— Atleiskite, bet... 

— Ledų! 

Ir suklikęs berniūkštis sviedė pirmą po ranka pasitaikiusį Žais- 
lą. Eva išsilenkė žaislinio sunkvežimio, per plauką nepataikiusio į 
motiną. 

— Viskas! — moteris apsisuko. — Man jau gana. Sergi ar ne- 
sergi, Beili Endriu Landonai, bet tavo užpakalis bus toks pat raudo- 
nas kaip ir nosis. 

Nors ir palaikė tokią reakciją išmintinga, Eva padėjo ranką 
moteriai ant Žasto. 

— Vaikeli. — Ji praskleidė savo striukę, kad aiškiai matytųsi 
ginklas. — Tu ką tik pažeidei aštuoniasdešimt du septyniasdešimt 
šeši B įstatymo straipsnį. Rinkis iš dviejų: arba eisi pamiegoti, arba 
sėsi į kalėjimą. Kalėjime ledų nėra. Nei žaislų, nei animacinių filmu- 
kų. Ten tik kalėjimas. 

Bemiegės berniuko akys tapo didžiulės didžiulės. 

— Mamyte! 

— Nieko negaliu padaryti, aukseli. Ji policininkė. Prašau, pa- 
reigūne. — Sudėjusi it maldai rankas ir kone su pamišėlišku vyps- 
niu veide motina pasisuko į Evą. — Prašau, duokite jam dar vieną 
šansą. Jis geras berniukas, tik pavargęs ir nekaip jaučiasi. 

— Įstatymas yra įstatymas. — Eva nutaikė į vaikiūkštį tvirtą, 
šaltą žvilgsnį. — Miegas arba kalėjimas. 

— Aš pamiegosiu! 

Ir lyg persekiojamas velnių jis paknopstom pabėgo. 

Eva išgirdo trinktelint duris. 

— Tuoj ateisiu, mažiuk! — šūktelėjo moteris, paskui vėl pasi- 
suko į Evą. — Jeigu nusiausite batus, išbučiuosiu jums pėdas. Pada- 
rysiu pedikiūrą. Paruošiu jums pietus. 

— Tik atsakykite į porą klausimų, ir būsime atsiteisusios. 

— Niekada nebūsime atsiteisusios, tačiau ką gi norite Žinoti? 

— Klintonas Frajus. — Eva pamojo į kitą koridoriaus pusę. — 
Kada paskutinį kartą jį matėte? 

— Vakar, turbūt apie penktą. Man pristatė šiokio tokio maisto, 
nes negaliu Beilio išsivesti laukan, ir jis tuo metu ėjo iš namų. 

— Ar pasakė kur? 

— Jis nieko nesako. Penkerius metus, kai čia gyvename, nėsyk 
su juo nesikalbėjau. Jo nepavadintum kaimynišku. 

— Ar buvo dėl jo kilę kokių nors nemalonumų? 

— Ne. Bet nenustebau pamačiusi prie savo durų policiją, klau- 
sinėjančią apie jį. Tiesiog nuo jo sklinda tokios... srovės. Niekada 
nemačiau pas jį ko nors atsilankant, niekada jo nemačiau su kokiu 
draugu. 

— Ir jo nebuvo namie, jūs tai matėte, nuo vakar? 

— Taip, tikrai. Jis nešėsi du lagaminus, tad pamaniau, kad iš- 
sirengė į kelionę. 

— Lagaminus. 

— Aha. Kuriam nors kitam būčiau pasakiusi ką nors tokio: 
„Ak, išsiruošėte į kelionę.“ O jam? Aš laikiau liežuvį už dantų. 

— Gerai. Dėkui. 

— Tikrai nieko daugiau negaliu dėl jūsų padaryti? Iškepti py- 
ragą? Aš niekada nekepu pyrago, bet pabandysiu. 

— Ne, dėkui. Ačiū jums už laiką. 

— Jis išties geras berniukas. Tik pastarąsias kelias dienas buvo 
toks nelaimingas. Manau, mes abu numigsime ir, tikėtina, pabusi- 
me vėl kaip žmonės. 

— Sėkmės. 

Eva išėjo atgal į koridorių, apsidairė į abi puses. 

— Kaip manai, jis pasislėpė kaip triušis? — paklausė Pibadi. 

— Manau, suprato, kad mes galime ateiti ieškoti. Skriejantis 
mažylis, — vėl pakartojo ji. — Visi tie televizijos kadrai. Nebuvo ga- 
rantuotas, kad kas nors neįsidėmėjo jo veido ir kad mes nepadary- 
sime kaip tik to, ką jau padarėme su škicu. Tad pasiėmė reikalingus 
daiktus ir persikraustė kitur. Bet jo toli vėjas nenupūs. 

Ji išsiėmė komunikatorių, įsakė apklausti kaimynus, taip pat ir 
taksistus, paskui paprašė Kalendar pasikelti į viršų ir peržiūrėti visą 
jo paliktą elektroniką. 

— Pasižiūrėkime, ką turime, — tarė ir išsitraukė visraktį. 

— Beje, gražiai sutvarkei vaikiūkštį, — pagyrė Pibadi. — Taip 
išgąsdinai, kad pamanė, jog jį įmesi į kalėjimą. 

— Kas pasakė, kad nebūčiau to padariusi? — atšovė Eva ir ati- 
darė duris. 


PIRMIAUSIA EVĄ PRIBLOŠKĖ TAI, KAD KAMBARYJE 
nesijautė nė gyvos dvasios. Būstas atrodė kaip negy- 


venamas, tarytumei jo gyventojas būtų išvykęs jau 
savaičių savaites, o ne vieną dieną. 

Didžiulė sofa, didžiulis pramoginis ekranas, pora stalų, vienin- 
telė kėdė itin didelėje erdvėje — visa tai kėlė apleisto, negyvo kam- 
bario įspūdį. Čia nebuvo meno dirbinių, spalvų, kokių nors jaukių 
ar asmeniškų akcentų. Net kilimas tysojo nuobodžiai apatiškai pilkas. 

Arjis čia sėdėdavo, nusistebėjo ji, didelis, vienišas ir tylus žmo- 
gus ant didžiulės kanapos, ir žiūrėdavo, kaip ekrane lekia vaizdai? 

— Minimalizmas iki kraštutinumo, — pakomentavo Pibadi. 

Nieko neatsakiusi Eva nuėjo į virtuvę, kurioje netrūko blizgių, 
žvilgančių patogumų. Atidarė šaldytuvą, rado alaus, geriamojo van- 
dens buteliuose atsargas ir sportinių gėrimų. Spintelėje — energinių 
batonėlių bei sojos traškučių ir keturių lėkštelių, keturių puodelių ir 
keturių dubenėlių komplektą. 

Daug vietos dėl nieko, pagalvojo ji, paskui nuėjo prie lango. 

Bet jis galėdavo čia stovėti, žiūrėti laukan, žiūrėti žemyn. Ste- 
bėti. Kaip filmą savo didžiajame televizoriaus ekrane. 

Ji atidarė kaip papuolė stalčius. Keturi peiliai, keturios šakutės, 
keturi šaukštai, keturi nenaudotų užrašų lapelių blokeliai. 

— Jokio šlamšto, — konstatavo. — Nieko ką tik įmesto į stalčių 
ar nukišto į spintelę vėliau sutvarkyti. Nieko nereikalingo, išskyrus 
tai, kad nereikalinga buvo viskas. Visa ši vieta, visas šis blizgesys, o 
jis nežinojo, ką su juo daryti. 

Kartu su Pibadi Eva perėjo į miegamąjį. 

Ant lovos rėmo gulėjo čiužinys, rudas jo užtiesalas apkamšytas 
karišku tikslumu. Tikrai, ji galėtų už tai jį pagirti. 

Vėl vienintelė kėdė ir didelis biuras, vieta kompiuteriui be 
kompiuterio. 

— Patikrink komodą, rašomąjį stalą, — Pibadi paliepė Eva ir 
nuėjo prie sieninės spintos. 

Čia vėlgi daugybė vietos, kelios įmontuotos lentynos ir stalčiai. 
Ir tuščia. 

— Nė dulkelės nepaliko. 

— Tas pat ir čia. — Pibadi užstūmė stalčių. 

Vonios kambarį Eva rado tokį pat tuščią, taip pat ir skalbinių 
pintinę. 

— Pasiėmė net savo nešvarius apatinius, jeigu tokių turėjo. 
Iššveitė kriauklę. Pasiėmė viską, ką norėjo, ir viską sutalpino į du 
lagaminus, ir išvalė. 

— Kodėl? — nusistebėjo Pibadi. — Jeigu esame čia, vadinasi, 
žinome, kas jis. Mums nereikia jo pirštų atspaudų arba DNR. 

— Nežinau. Patikrinkime kitą kambarį. 

Ir ten, antrame miegamajame, jos rado Klintono Frajaus daiktų. 

— Nepajėgė to sutalpinti į lagaminą, — konstatavo Eva. 

Jis turėjo įsirengęs nuosavą gimnastikos salę — treniruokliai, 
svarmenys, kimštinis kamuolys, bokso kriaušė, nedidelis šaldytuvas 
stikliniu priekiu, irgi su geriamojo vandens ir sportinių gėrimų bu- 
teliais. Tvarkingai sudėtų baltų rankšluosčių rietuvė. 

Ji nuėjo patikrinti jo sunkumų kilnojimo štangos. 

— Uždėta trys šimtai svarų. Aha, tu stiprus šunsnukis, Frajau. 
Čia jis ilgai užsibūdavo, pumpuodavo raumenis, prakaituodavo, re- 
gistruodavo — galiu lažintis iš savo subinės — kasdienius pratimus, 
kiek kartų atliko. Stebėjo save veidrodžiuose, sekė fizinę formą. Štai 
kas jam svarbu. Štai kur jis gyvena. 

Įsirėmusi rankomis į klubus, ji apsuko ratą. 

— Paskirsime grupę atlikti kratai, bet jis nieko nepaliko. Yra 
pedantiškas. Ši įranga nenauja, tačiau mes vis tiek galime pabandyti 
atsekti, kur įsigyta. Išsiaiškinkime, kur jis apsirūpindavo maistu — 
jo prekybos centrą, užkandines, kuriose parduodamas išsineštinis 
maistas, — kur pirkdavosi drabužius, kur juos duodavo valyti. Pa- 
jauskime jo kasdienybę. 

— Nėra jokios įrangos, kurią galėtų ištyrinėti Elektronikos 
skyrius. 

— Treniruokliai, — pataisė Eva. — Juose bus jo programų įra- 
šai, jo kasdienybė ten. Paimsime, ką pavyks rasti. Jam svarbu ne 
pinigai, — garsiai pagalvojo, — jis nesilaikė jų įsikibęs. Jam svarbu 
veikti, turėti darbą, užduotį. Tai viskas, ką jis turi. O dabar atrado 
naują veiklą — žudymą. 

— Bet turint tikslą, tiesa? Ne žudyti vien tam, kad žudytų, ne 
nudobti kokį nors pirmą pasitaikiusį gatvėje žmogų. Tai vis dar 
darbas. 

Linktelėjusi Eva pritariamai pažvelgė į Pibadi. 

— Visiškai teisingai. Mailui velniškai pasisekė, kad yra užra- 
kintas areštinėje, nes jis būtų buvęs kitas taikinys — nesvarbu, ar 
Aleksanderis įsakytų, ar ne. Darbas. Sutvarkytų visai taip pat, kaip 
jis tai padarė čia. 

— Jis galėtų imtis Aleksanderio. 

— Aha, galėtų, ir labai tikėtina, kad imsis. Šuo kanda savo šei- 
mininkui. Taip pasitaiko. Bet dar ne dabar, — skaičiavo Eva. — Pir- 
ma jis turi susidoroti su mumis. Aš dirbsiu namuose. Noriu, kad pora 
policininkų tave parvežtų namo, ir tai reiškia — iki pat slenksčio. 

— Manai, jis pabandys prie manęs šitaip prisigauti? 

— Manau, jis rimtai ruošiasi rytojaus vakarui, bet nėra pras- 
mės rizikuoti. 

TURĖS DAR DAUG KĄ NUVEIKTI NAMIE, PAGALVOJO EVA, SĖSDAMA- 
si į automobilį. Ir šiek tiek pavažiavusi, nusprendė susisiekti su Mira. 

Kol Miros administratorė jai aiškino apie daktarės perkrautą 
dienotvarkę, Eva parengė įrašą. 

Kai Mira atsiliepė, Eva pradėjo be įžangos: 

— Norėčiau, kad į kai ką pasižiūrėtumėte, išsakytumėte savo 
nuomonę. 

— Žinoma. 

— Tai apie Klintono Frajaus butą. Jums pranešė, kad mes nu- 
statėme jo asmens tapatybę? 

— Taip. Ir žvilgtelėjau į jo duomenis. 

— Puiku. Pasak jo kaimynės, Frajus vakar, anksti vakare, su 
dviem lagaminais paliko savo butą. 

— Pabėgo? 

— Taip nemanau. Veikiausiai tik pakeitė vietą. Pasižiūrėkite. 

Ji paleido Frajaus svetainės, virtuvės ir gimnastikos salės vaiz- 
do įrašą. 

— Atsiskyrėliška, — nusprendė Mira. — Nestilinga, jokio de- 
koro, be to, neatrodo, kad jis būtų buvęs kaip nors susijęs su ta vieta. 
Žinoma, jis galbūt susikrovė visus asmeninius daiktus, kartu su dra- 
bužiais ir elektronika, bet į du lagaminus daug nesutilptų. 

— Nėra požymių, kad ten daug ko nors buvo. Pavyzdžiui, nėra 
ant sienų tamsesnių, saulės neišblukintų dėmių, kurias būtų palikę 
paveikslai. Ir toks pojūtis bute, kad jis šitaip ir gyveno. Vienišas ir 
visiškai jame svetimas. 

— Išskyrus gimnastikos kambarį, — pastebėjo Mira. — Jis 
puikiai įrengtas, nestinga nieko, kas reikalinga, gerai organizuotas. 
Ir jis jame praleisdavo daugiausia laiko, nes anksčiau buvo ir kariš- 
kis, ir profesionalus sportininkas. 

— Pusiau profesionalus, — patikslino Eva. 

— Taip, manau, tai svarbu. Jis niekada nebuvo ganėtinai geras 

ir ganėtinai gudrus arba ganėtinai protingas. Galima sakyti, nieka- 
da nebuvo savame žaidime geriausias. 

Iki šiol, pagalvojo Eva. 

— Naktiniai staliukai be stalčių, lentynų ar spintelių. Tik du 
paprasti staliukai. Nėra vietos pagalbinėms ar apsauginėms sekso 
priemonėms. Jis galėjo jas laikyti kur nors kitur, bet vėlgi, pasak jo 
kaimynės, ji niekada nematė ko nors ten atsilankant, nematė nieko, 
tik jį patį, kai išeidavo. Pastato gyventojų apklausos rezultatai byloja 
tą patį. Žmonės jį pastebėdavo, — mat stambus vyras, — bet jie jo 
nepažinojo. 

— Vėl ta bendravimo, draugystės stoka. Vis dėlto jis praeityje 
žaidė ir dirbo komandose. Sporto ir karinėse. 

— Taip, ketinu kai ką ten pasitikrinti, pasižiūrėti, kodėl jis išėjo 
arba galbūt buvo išspirtas. Būstas buvo švarus, — pridūrė Eva. — 
Visiškai švarus. Net stalčiai išvalyti. Jo lova buvo paklota, tiesa? Vy- 
ras, gyvenantis vienas, vyras, išeinantis ir tikriausiai neketinantis 
sugrįžti, bet lova tvarkinga it naujokų mokymo stovykloje. 

— Taip. Jam svarbu tai, ko buvo išmokytas. Rūpintis savo fizi- 
ne forma ir prižiūrėti savo plotą. Jeigu būtumėte radę drabužių, jie 
būtų buvę tvarkingi ir kiekvienas savo vietoje. Paprasta, praktiška, 
nieko krintančio į akis. Jo indai suderinti. Neabejotinai nusipirko 
jų komplektą, bet taip ir laikė. Kadangi pasiėmė viską, ką galėjo, 
tikriausiai jautėsi labai nelaimingas, kad teko palikti sporto įrangą. 
Ji jam daug reiškė. Žinoma, įranga pakeičiama. Bet buvo prie jos 
pripratęs — ja naudojosi, džiaugėsi, ji įrodydavo jo jėgą ir leisdavo 
suvokti savąjį aš. Dėl to jis kaltins tave. 

— Dar viena priežastis pamėginti imtis manęs, ir tai įvyks ry- 
toj. Vienintelė likusi logiška alternatyva. Ir norėdamas jaustis sa- 
vimi, jaustis patogiai, jis pateks vidun kaip apsaugininkas. Tai dar 
viena logiška alternatyva. 

— Sutinku. Bet, kaip jau žinome, jis planuoja atsitiktinai. Lo- 
giškos alternatyvos gali nepasirinkti. Gali pulti impulsyviai. 

Įsukdama pro vartus Eva tai svarstė. 

— Jeigu jam pavyks gauti bilietą ir įeiti kaip svečiui ar vienam 
iš personalo darbuotojų, mes vis tiek jį pastebėsime. 

— Jis neis tiesiai į tave. Jeigu sugebės infiltruotis į apsaugą, Ži- 
nos jos silpnąsias vietas. 

— Taip. Bet žinosiu ir aš. Dėkui. Pasimatysime rytoj. 

— Planuok kruopščiai, — perspėjo Mira. — Kai jis puls, bus 
nuožmus. 

— Mane pridengs, — nuramino ji Mirą ir baigė pokalbį. 

Pirmiausia valandą skirs sau, nusprendė Eva. Kaip reikiant pa- 
simankštins. Išbandys ir parengs kūną, praskaidrins galvą. 

Ji nuoširdžiai vylėsi, kad neteks fiziškai susiremti su vyru, ku- 
ris gulom ant suoliuko sugeba iškelti nuo krūtinės tris šimtus svarų, 
bet jeigu prireiktų, norėjo būti pasirengusi. | 

Turėjo paruošusi Samersetui įžeidžią repliką. Žinojo, jis pako- 
mentuos jos ankstyvą sugrįžimą namo. Pasakys, kad šiandien Lai- 
dotuvių organizatoriaus diena, todėl jo garbei anksčiau atsilaisvino 
iš darbo. 

Šmaikščiai ir taikliai. 

Bet kai ji įėjo vidun, vestibiulyje Samersetas netykojo. Galbūt 
kur nors užsislėpęs, pamanė. Kokiam nors drėgname rūsyje rauna 
grybus ar lanko tokį pat kapinių vampyrą kaip ir jis. 

Patenkinta, kad namuose bus viena, Eva užbėgo laiptais. Ir kai 
pasukusi į miegamąjį pamatė iš jo išeinantį Samersetą, kone sucypė 
kaip mergytė. 

Tačiau susivaldė ir teištarė: 

— Kokio velnio? 

— Reikia išnešti skalbinius, — ramiai pasakė jis. — Net ir tą 
nedidelę krūvą skudurų, kuriuos vadinate sportinukais. 

Užuomina, kad jis tvarko jos drabužius, Evą paliko be žado. Ji 
prarado progą įgyti bent kokį pranašumą įžeidimu, nes jis papras- 
čiausiai patraukė koridoriumi tolyn. 

Tad įstengė tik murmtelėti: 

— Mat jį galai, — ir įėjo į miegamąjį. 

Paskui vėl kone sucypė, kai iš po sofos iššoko katinas. 

— Jau antras kartas, — burbtelėjo iškvėpdama orą. 

Nemanė, kad yra tokia nervinga. 

Tikrai metas pasimankštinti, viską išprakaituoti, pasirengti. 
Šleikščiai gelsvos mėlynės nebepriminė jokio įsivaizduojamo sau- 
sumos masyvo, tik neryškų žvaigždyną. 

Papukai irgi ne per prasčiausios būklės, nusprendė ji ir bakste- 
lėjo sau į krūtinkaulį. Nei tvinkčiojimo, nei dilgsėjimo, net kai pa- 
mėgino pajudinti petį. 

Taigi pramankštins raumenis ir jiems primins laukiantį darbą. 

Ji užsisegė sportinę liemenėlę, apsimovė treniruočių šortus ir 
labai trumpai pasvarsčiusi paliko komodos stalčiuje tvarkingai su- 
dėtus ir ne skudurus — sportinukus. 

Pagauta įkvėpimo, pasiėmė kino teatro išdėstymo diską ir leis- 
damasi liftu į gimnastikos salę jį apžiūrinėjo. 

Užtruko šiek tiek laiko, — su elektronika visada užtrukda- 
vo, — bet pagal išdėstymo planą pavyko suprogramuoti tris sce- 
narijus. Ji gerai, smarkiai bėgs, pamanė, ir susipažins su kino tea- 
tro aplinka. 

Įdėjusi diską, kompiuterizuotame bėgtakyje nusistatė žvalų 
tempą. Jeigu teks bėgti, nebus laiko apšilti. Per vestibiulį, aukštyn 
laiptais, žemyn laiptais, į tarnybinį aukštą, už ekrano, per pagrindi- 
nę žiūrovų salę, vėl aukštyn, vėl žemyn. 

Jis greitas, mąstė Eva. Ji bus dar greitesnė. 

Jis stiprus. Ji bus gudri. 

Kai įėjo Rorkas, Eva jau buvo prasimankštinusi iki prakaito. 

Stebėjo ją, žvelgiančią į ekraną, paskui kilstelėjo antakius. 


— Pati tai suprogramavai? 


348 J. D. ROBB + SUSKAIČIUOTOS MIRTYS 


— Aha, — sušvokštė ji, neketindama atsitraukti. — Išmanau 
elektroniką. 

— Arjau ilgai dirbi? 

— Užsičiaupk. 

— Pažiūrėsim, gal pavyks tave pasivyti. 

— Jau turiu... dvidešimt šešias minutes prieš tave ir perkeliu 
veiksmą į gatvę. Ką gali Žinoti. 

— Nereikia, ne. — Rorkas užlipo ant bėgtakio šalia ir per ke- 
lias sekundes šį priderino prie Evos tempo. 

Ji norėjo paklausti, ką jis rado, ką sužinojo pas Mailą, bet jautė 
turinti tausoti kvapą bėgimui. 

Stengėsi išvengti Žmonių ir gatvės transporto judėjimo — 
kompiuterį buvo suprogramavusi taip, kad visą eismą jis pateiktų 
kaip papuola. Kai apsuko ratą perbėgti per kino teatrą paskutinį 
kartą, jau buvo prasimankštinusi ne iki prakaito — šis tiesiog var- 
vėte varvėjo. 

— Gerai. Gerai. — Eva sulėtino iki žinginės, švokšdama kvėpė 
orą, godžiai gėrė vandenį. — Gerai. 

— Įdomus scenarijus, — pakomentavo Rorkas. — Juolab, ma- 
nau, jeigu vytumeis arba tave vytųsi. Pamaišyk tai, paversk tai Žai- 
dimu. 

— Aha, tu taip padaryk. 

Ji priėjo, atsigulė aukštielninka ir sau pasakė, kad tai truks tik 
sekundę. Paprasčiausiai pagulės ir pažiūrės, kaip jis prakaituoja. 

Dievaži, kokia puiki jo subinė. Būtų ne prieš atsikąsti jos nors 
kąsnelį. Galbūt visą kąsnį. Ir galbūt jai pavyktų ištęsti tą valandą iki, 
tarkim, pusantros. 

Kaipgi geriau pasirengsi? 

Stebėjo jį ir tuo pat metu tampė savo pakinklines sausgysles, 
keturgalvius raumenis, nuo ilgo bėgimo tokius įsitempusius, kad 
tiesiog zvimbė. Ir Evą pagavo dar vienas užsidegimas. 

— Regis, kažką pasitempiau. 

Ji atsisėdo, nunarino galvą ir pasitrynė blauzdą. 

— Ką? 

— Niekis. Aš tik... — Eva negarsiai sušvokštė. 

— Leisk, pasižiūrėsiu. — Rorkas išjungė bėgtakį, atėjo ir atsi- 
klaupė prie jos. — Ką patempei? 

— Tavo jautrias stygas, — atsakė ji ir trūktelėjo jį žemyn ant 
savęs. 

— Manai, esi gudri, a? 

— Juk turiu tave čia, ar ne? — Apsikabino jį kojomis ir persi- 
vertusi parito po savimi. — Kur kaip tik tavęs ir noriu. 

— Suprogramavai ir tokį scenarijų? 

— Ne, šį sugalvojau dabar. Mes abu suprakaitavę. — Ji pasilen- 
kė ir krimstelėjo jam smakrą. — Visiškai pasiruošę ir sudrėkę. Kam 
praleisti tai perniek? 

— Vertinu tavo dalykiškumą. — Rorkas perbraukė ranka jai 
sėdynę, paskui žemyn šlaunies apačią. — Tu vis dar įsitempusi. 

— Kodėl manęs nepratampai? 

Eva vėl buvo besilenkianti, bet šįsyk jis ją apvertė, prisispaus- 
damas kūnu prie slidaus žmonos kūno ir burna prie burnos, kai 
prasiveržė sudrebinantis iki gelmių karštis. 

Ji sutrūkčiojo, paskui šoktelėjo priešpriešiais. 

Aistra už aistrą, beatodairiška ir godi. 

Eva nutempė jam marškinius, trumpais nagais braižydama 
odą, pirštais susmigdama į raumenis. Geidė jo kūno, svorio, išlin- 
kių — koks nuostabus jausmas, kai spaudžiasi į josios. 

Per kelias akimirkas ji vėl pristigo kvapo, raumenys virpėjo, 
širdis daužėsi. Ir dar nespėjo to kvapo atgauti, o jis rankomis ir bur- 
na jau varė ją vis aukščiau ir toliau. 

Jis juto ją pasiduodant, tą trūkčiojimą atsileidžiant, pereinant 
į aikčiojimą ir dejonę. 

To nebuvo gana, dar ne, jiems abiem. 

Rorkas nutraukė Evai liemenėlę, suvokdamas, kad rankos 
šiurkščios. Jam nerūpėjo. Geidė jos pašėlusios, geidė jos pametusios 
galvą, geidė — privalėjo — kartu su savimi įtraukti ją į beprotybę. 

Ji pasidavė. Savo kūnu, judriu ir nekantraujančiu po juo. Jos 
rankos, irgi šiurkščios, grabinėjo, ėmė. 

Nebuvo nei kantrybės, nei švelnumo. Ne dabar. Tik primygti- 
nė, godi reikmė, kankinamai privalanti būti numaldyta. 

Jis išlaisvino savyje žvėrį, ir patelė pasitiko jį taip pat nirčiai. 

Išprotėję, užsimiršę juodu nurengė vienas kitą. Jis įsistūmė į ją, 
smarkiai ir giliai, užkėlė jai kelius, trokšdamas, kad jo paimtų kuo 
daugiau. Paimtų viską. 

Paimtų jį. 

Ji suriko — aštrus, karštas malonumas plėšė visą vidų. Įsikibo 
jam į klubus, į judesius atsiliepdama savaisiais. 

Greitai. Dar greičiau, kol jos iškrovos šauksmas perėjo į pašė- 
lusį kūkčiojimą. Kol jos rankos geibiai nuslydo ant grindų. 

Kol jis uždusęs ištarė jos vardą. 

Ji su švilpesiu iškvėpė orą. Nusistebėjo, kad pašėlusiai besidau- 
žanti širdis neiššoko iš krūtinės ir nepasileido šokuoti po salę. 

— Jėzau! — tepajėgė ištarti šiurkščiu nuo staigaus, neįmano- 
mo troškulio balsu. — Šventas, kūlversčias Jėzau. 

— Na, tokio įvaizdžio aš nesitikėjau. 

Rorkas gulėjo susmukęs ant jos. Ketino nusiristi, duoti jai oro, 
taip ir padarys. Po dienos ar dviejų. 

— Šįkart, ko gero, aš tikrai kažką pasitempiau. 

— Darsyk ant to neužkibsiu. Tu mane nustekenai. 

— Ir gerai, nes turbūt nepajėgčiau judėti. 

Su didžiulėmis pastangomis jis nusirito nuo jos ir gulėjo ste- 
beilydamas į lubas — kaip ir ji. 

— Galime čia pasilikti. 

— Amžinai? 

— Tai galimybė. 

— Nusikalstamumas užvaldys miestą ir finansinis pasaulis su- 
grius. Negi galime būti už tai atsakingi. 

— Turbūt ne. Šiaip ar taip, man reikia vandens. Galono galbūt 
užtektų. 

— Manąją dalį tik užpilk ant manęs. 

Rorkas šiaip taip atsistojo, jausdamasis lyg apgirtęs. Gana ma- 
lonu, nusprendė pasiimdamas du butelius vandens. Grįždamas atsi- 
gėrė kelis maukus, paskui šypsodamasis žemyn į ją — užsimerkusią, 
tebeįraudusiu veidu, — palenkęs butelį užpylė šalto vandens žmo- 
nai ant pilvo. 

— Ei! 

— Kaip ir prašei. 

Jis atsisėdo šalia, padavė jai butelį. 

Eva išgėrė pusę, atsiduso. 

— Maniau, pasirengsiu, prasiskaidrinsiu galvą. Misija įvykdyta 
su didele priemoka. — Ji palietė jo ranką. — Tai įvyks rytoj vakare. 

— Spėju, esi teisi. 

— Mes būsime pasirengę. Radai pas Mailą ką nors, kas man 
praverstų? 

— O, radome visai nemažai. Daugiau negu pakankamai, ne- 
mažą skaičių žmonių — tarp jų ir Aleksanderį — būtų galima labai 
ilgam laikui patupdyti už grotų. Mailas saugo išskirtinius duomenis 
ir turi tą nepasotinamą programišiaus smalsumą. Nusamdydamas 
jį Aleksanderis atidarė savo asmeninę Pandoros skrynią. 

— Apie Frajų nieko? Ar suradai užrašus apie Frajų? 

— Taip, suradau. Nieko pagal pavardę. Frajų jis vadino Šik- 
naspardžiu arba ŠS, bet vis dėlto uždokumentavo darbus pavardė- 
mis. Marta Dikenson — laikas, vieta, atlygis. Parcaris, Ingersolas — 
tas pat. Mailas — mažas pasipūtęs šunsnukis. Susikūrė nuosavus 
failus apie viską, juos užslaptino, matyt, manydamas, kad niekas 
nebus toks gudrus ir nesugebės prie jų prisigauti pro jo apsaugos 
ekranus. 

— Bet tu gudrus ir prisigavai. 

— Mes tokie ir prisigavome. O dėl Frajaus, tai palauk. Ir, beje, 
jau šiek tiek per daug, net ir mums, sėdėti čia nuogiems, prakaituo- 
tiems ir kalbėtis apie žmogžudžius. Bent eime paplaukioti, kol tu 
mane pažindinsi su naujausiais dalykais. 

Nors tai ir ne tiek daug, pagalvojo Eva, bet mielai sutiko dėl 
šalto vandens, kol jam viską papasakos. 

— Man reikia užmegzti kai kuriuos kontaktus, — pasakė ji, 
kai juodu nusišluostė ir persirengė. — Noriu pasikalbėti su buvusiu 
Frajaus dalinio vadu, sužinoti apie jo karinės tarnybos laiką, taip pat 
pakalbinti trenerį, kad ir kas šis būtų, kai jis žaidė futbolą. Turėčiau 
susisiekti su Rėja, tiesiog išsiaiškinti, kiek jie pažengė su Mailu. Ir 
pagalvoti, kaip dar parą neprileisti prie to reikalo federalų. 

— Jau galėjai įkišti Aleksanderį už grotų, bet nori, kad jis būtų 
ten, premjeroje. 

— Taip. Jis mano išsisukęs. Jausis visai savimi patenkintas, pui- 
kuosis savo smokingu, džiugiai spaus rankas Holivudo atstovams. 
Ojo rankos suteptos krauju. Greta mažo pasitenkinimo jį areštuoti 
viešai tai mums dar suteiks laiko koordinuoti veiksmus ir susemti 
jo parankinius. Jeigu fedai ar vietinės žinybos per greitai pajudėtų, 
kas nors galėtų Aleksanderį perspėti. O per gretai pajudėjus mums, 
perspės juos. Man patiktų viską švariai sušluoti. 

— Išgerkime ir ko nors užvalgykime. Nuo padūkusio sekso aš 
išalkstu. Ir, manau, turėdami Mailo duomenis bei kai kuriuos mano 
paties surinktus, mes galime tau įteikti labai didelę šluotą. 


ŠLUOTA VELNIŠKAI DIDELĖ, PAGALVOJO EVA PERSKAIČIUSI FAILUS. 
Visų šluotų šluota. Šalies, tarptautinė ir pasaulinė, pradedant Mailo 
„Kurmio ir Rorko duomenimis, ji turėjo smulkiausią informaciją 
apie nelegalias Sterlingo Aleksanderio operacijas. Pavardes, vietas, 
sumas. Pridėk prie to audito failus, ir turi aukso gyslą. 

Federalai apsišlapins. Bet federalų bėda — biurokratizmas. Juk 
ji negali bergždžiai gaišti laiką, narpliodama kanceliarinius forma- 
lumus. 

Tačiau tam padaryti ji turi visų gerbiamą teisėją, Niujorko po- 
licijos departamento komisarą ir policijos viršininką. 

— Ar gali suorganizuoti holografinę konferenciją? 

— Taip, žinoma. Ką turi galvoje? 

— Teisėją Jung, Vitnį, Tiblą. Jie turi ryšių ir galios. Jeigu fede- 
ralai nori Aleksanderio, turės ne tik su mumis veikti išvien, bet ir 
veiks pagal mūsų grafiką. Manau, mūsų turimi įrodymai, jų apimtis 
bus pakankamas masalas bendradarbiauti. Tai didžiulis policijos 
reidas. Ar jie su tuo sutiks, ir sutiks persekioti baudžiamąja tvarka 
Aleksanderį už sukčiavimą ir kitką, ko! mes persekiosime už žmog- 
žudystes? Juk visi laimi. 

— Ojeigu jie pasidarys godūs? 

— Jie negali imtis Aleksanderio, kol neturi duomenų. — Tai 
mano atsarginis koziris, pagalvojo Eva. — Ir negali atimti iš mūsų 
duomenų, kol neatliks visų procedūrinių formalumų. O per tą laiką 
mes jį jau turėsime. Jeigu jie priims mūsų sąlygas, pelnys šlovę. Jei- 
gu ne — liks it musę kandę. 

— Galėtų pavykti. 

— Galėtų. — Dabar jai reikėjo užsitikrinti, kad pavyktų. — 
Pridurkime prie to taip pat Rėją. Ir man reikia tavęs. 

— Manau, tai jau buvo aišku gimnastikos salėje. 

— Cha cha. Man taip pat reikia tavojo kaip elektronikos speco 
talento tuo atveju, jeigu tektų iššifruoti arba išgauti kokius nors 
duomenis. Velnias, turėtume pritraukti Finį, galbūt Maknabą. Be 
to, jeigu aš išskirsiu Pibadi, ji paniurs. 

— Tu užmegzk kontaktus. O aš suorganizuosiu konferenciją. 

— Ar tai skuduras? 

— Kaip suprasti? 

— Nagi. 

— Tai patogus nešioti namie ir visai priimtinas apdaras. 

— Tikrai. — Eva dūrė pirštu į jį. — Organizuok konferenciją. 

Detales pranešti truko daugiau nei dvi valandas. Nesyk ji troš- 
ko kavos, bet neatrodė patogu ją gurkšnoti ir tuo metu glaustai 
informuoti savo vyresnybę. Ji teisingai pasielgė, paprašydama da- 
lyvauti Rorką. Finis ir Maknabas galėtų paaiškinti elektronikos sub- 
tilybes, bet Rorkas perkrimto visas reikalo vingrybes ir užuolankas 
sparčiau ir glausčiau, negu pati būtų tikėjusis padaryti. 

— Aš nekritikuoju jūsų po laiko, leitenante, — pasakė Jung. — 
Tik noriu paklausti, ar nuodugniai pagalvojote apie žvirblį rankoje. 
Visa tai turėdama, galėtumėte areštuoti Aleksanderį šį vakarą. Būtų 
įmanoma pasiekti, kad vietinės valdžios organai susemtų jo paran- 
kinius arba daugelį jų. 

— Teisėja Jung, apie tokio masto ir apimties reidą informacija 
nutekėtų. Nenoriu suteikti Frajui jokio motyvo atidėti planus, ku- 
riuos jis galbūt kuria. Jeigu išnyktų be pėdsakų, nežinau, kada mes 
jį surastume arba kada jis galėtų pabandyti užbaigti darbą, kaip tai 
supranta. Ir atleiskite, kad kalbu tiesiai, jūsų prakilnybe, bet nors 
Aleksanderis užsakė nužudyti jūsų svainę ir privalo už tai sumokėti, 
sprandą jai perlaužė Klintonas Frajus. Jis ne tik privalo atsakyti už 
tai ir už kitas dvi žmogžudystes, bet ir būti sustabdytas, kol nenu- 
žudė dar ko nors. 

— Gerai. Jeigu mes sutarėme, turėsiu pasinaudoti kai kuriais 
svertais ir bendradarbiaujant prokuratūrai galiu parengti teisinius 
metmenis, kuriems, tikiuosi, pritars federalinės valdžios organai. 

— Prokuratūra visokeriopai, kaip tik įmanoma, pagelbės, — 
jai pažadėjo Rėja. — Ir mes pagardinsime viralą Mailu Istonu. 

— Pradėsime veikti. — Tiblas linktelėjo į Dalas. — Gerai pa- 
dirbėjote, leitenante, detektyve ir jūs visi. Gerai padirbėjote. O mes 
pradėsime dirbti su politikais. 

— Kai tik gausime pritarimą, jums pranešime, — jai pasakė 
Vitnis. — O kol kas tęskite, kaip suplanavote. Ir taip, gerai padir- 
bėjote. 

Kai Rorkas užbaigė konferenciją, Eva puolė prie kavos. 

— Dieve, kaip džiaugiuosi, kad ta dalis baigėsi. Kalbos, kalbos, 
kalbos. 

— Reikalai — pragaras. 

— O tu mėgsti pragare sėdėti pirmoje eilėje. Gerai. Einu su- 
reguliuoti savo operacijos detalių. Kur, velniai rautų, vilkėdama ta 
suknele aš turiu laikyti ginklą? 

— Pagalvojau apie tai. Tiesą sakant, tą mažmožį ketinau tau 
padovanoti per Kalėdas. Tačiau gali turėti dabar. 

Jis nuėjo į savo kabinetą ir sugrįžo su dėžute. 

— Kas tai? 

Rorkas metė į Evą pusiau linksmą, pusiau susierzinusį žvilgsnį. 

— Kodėl visada klausinėji, kai tereikia atkelti dangtelį? 

Tinkamo atsakymo Eva neturėjo, tad atidarė dėžutę. 

— O, puiku. 

Ji išsitraukė elegantišką ginklo dėklą. 

— Jis nešiojamas ant šlaunies. Sutinku, nelabai patogu išsi- 
traukti, bet ginklą turėsi prie savęs ir niekas nežinos. 

Norėdama išbandyti, ji čia pat vietoje nusimovė kelnaites ir 
prisitvirtino dirželiais dėklą. 

— Kas žinojo, kad aš ir sau pasidarysiu dovaną? Tai bent atro- 
dai, leitenante! 

— Už rankenos bus patogu sugriebti. Taip, patogu. — Ji apėjo 
kambarį, pasitikrindama, kaip tinka ir koks jausmas. — Aha, su- 
veiks tiesiog puikiai. Ačiū. 

— O ne, šiuo atveju ačiū tau. 

— Juk esi nustekentas, prisimeni? 

— Ir tačiau keista: kai matau savo žmoną, nuoga subine vaikš- 
tinėjančią su ginklo dėklu prie šlaunies, man vėl priplūsta energi- 

jos. Beje, tavo mėlynė šioje srityje šįvakar labiau primena išblukusį 
Meksikos žemėlapį. Olė*. 

Eva susijuokė, nusisegė dėklą, paskui vėl užsimovė kelnaites. 

— Tikrai gera dovana. 

— Linksmų Kalėdų. 

— Išbandysiu ją su savo pistoleto rankena rytoj. Turiu būti 
Centrinėje aštuoniolika nulis nulis. 

— Supratau. Trina priderino grafiką. 

— Ne! — Jai kvailai bloškė pasibaisėjimas. — Ne, ne, ne. Netu- 
riu laiko tokiems dalykams. 

— Sutaupysi laiką, nes kol tau darys šukuoseną ir makiažą, ga- 
lėsi aptarti su Pibadi operaciją ir iki vykdama į Centrinę būstinę 
būsi visiškai pasirengusi. Tai produktyvu. 

— Produktyvumas užknisa, — pasiskundė ji. 

— Būk narsi, brangioji, — nuramino Rorkas ir paplekšnojo jai 
per užpakalį. — Nė nepajusi, kai tai baigsis. 

Tai niekada nesibaigs. Bet nemalonumas visa tai iškęsti jai su- 
teiks daugiau laiko geriau nusiteikti operacijai. 

Ko nepadarysi dėl darbo. 


* Bravo (isp.). 


"NE VIENĄ VALANDĄ EVA SĖDĖJO ĮNIKUSI Į KINO TEAT- 
ro brėžinius, kamšė skyles, kur jas aptikdavo, tikrino 


m ir pertikrino galimus kelius, galimo įėjimo taškus. 

Jeigu jis įeis, nebeišeis. 

O jeigu jis nejeis, ji išleido direktyvas visiems būti budriems 
ir savo vietose, taip pat išsiuntinėjo Frajaus škicą, jo asmens tapa- 
tybės bruožus, rašytinį fizinį apibūdinimą visiems transportavimo 
centrams mieste — visuomeniniams ir privatiems. Nors jis neturi 
galiojančio vairuotojo pažymėjimo, ji padarė viską, kas įmanoma, 
transporto priemonių nuomos agentūroms aprėpti. 

Jis galėtų nusipirkti transporto priemonę, svarstė Eva. Galė- 
tų tiesiog pasiimti vieną iš Aleksanderio kompanijos mašinų. Bet ji 
negalėjo blokuoti kiekvieno tilto ir kiekvieno tunelio, vienam žmo- 
gui persekioti negalėjo uždaryti viso Niujorko. 

Eva rimtai pasvėrė galimybes pagal savo intuiciją ir Miros at- 
liktą analizę. 

Jis ateis jos. 

Ir ji to laukė. Galvodama apie konfrontaciją su žudiku, apie tai, 
kaip jį įveiks, Eva pamiršo — beveik — seansą su Trina. 

Sau pasakė, kad tai įvyks tik po kažkiek valandų, paskui tiek 
pat ilgai užtruko, kol tarėsi saitu kino teatro apsaugos ir policijos 
koordinavimo reikalais, dar išklausė naujausias savo viršininko ži- 
nias, todėl prarado laiko nuovoką. 

Kai į jos kabinetą namuose įėjo Pibadi, Eva apie ją buvo pa- 
miršusi. Juk prašė savo partnerės ateiti anksčiau, kad galėtų ją inst- 
ruktuoti. 

— Atleisk, vėluoju. 

Eva staigiai kilstelėjo galvą. 

— Vėluoji? — Ir jos žvilgsnis nukrypo į laikrodį. — Tikrai. Ko- 
dėl vėluoji? 

— Beprotiškos transporto spūstys. Pamanėme, kadangi turi- 
me atsinešti savo prašmatniąsias sukneles, verčiau nusisamdysime 
taksi, o ne važiuosime metro. Pakliuvome į vieną kamštį po kito. 
Mes dar turime laiko, iki čia atkaks Trina, o aš sekiau visus memo- 
randumus, kursuojančius pirmyn atgal tarp tavęs ir komisaro, tarp 
tavęs ir kino teatro apsaugos viršininko. Tarp tavęs ir visų kitų. Tam 
skyrei visą dieną. 

— Privalome galvoti apie civilius, taip pat nesujaudinti žinias- 
klaidos. Turime būti pasirengę su juo susitvarkyti, kai ateis, nes juk 
nenorime civilių ir žiniasklaidos pavaišinti keliais nukautais ar su- 
žeistais farais ir iš to kilusia panika. 

— Pritariu. 

— Taip pat nenorime, kad būtų sužeisti civiliai, kad mūsų įta- 
riamasis pabėgtų arba kad žiniasklaida koneveiktų susimovusią 
Niujorko policiją. 

— Irgi pritariu. 

— Taigi būtų geriausia, jeigu mes jį pastebėtume, paskui grei- 
tai ir tyliai sutvarkytume. — Eva pasukiojo nuo ilgo darbo sustingu- 
sį sprandą. — O tai labai mažai tikėtina. 

— Kodėl? Juk tu viską apsvarstei ir persvarstei, sudarei planus 
nuo A iki Z. Mes pasirengę. 

— Ojis stambus, greitas ir nesivaržantis sviesti vaiko. 

— Nemanau, kad premjeroje bus kokių nors vaikų. 

— Jis pajėgus atsigulęs ant suoliuko iškelti tris šimtus svarų, — 
priminė Eva. — Gali nusviesti mus abi, beveik nepristabdymas 
žingsnių. 

— Klausyk, Dalas, jeigu manai, kad reikalai gali pakrypti blo- 
gai, galbūt turėtume tai atšaukti. Tiesiog ten nebūti. 

— Nepasakiau, kad pakryps blogai. Mes jį paimsime, bet nesi- 
tikiu, kad tai įvyks greitai ir tyliai. Stengsiuosi, kad nė vienas civilis 
nebūtų sužeistas ir kad nekiltų paniškos grūsties. 

— Galime tai padaryti. 

— Mes tai padarysime, — pataisė Eva. — Jam yra gerai pa- 
Žįstama subordinacijos tvarka. Kariuomenėje, sukarintuose jungi- 
niuose, organizuotame sporte. Tikėtina, jis pirmas puls mane. Bet 
tai nereiškia, kad nepabandys nusitaikyti į tave, jeigu bus proga. Kur 
tavo ginklas? 

— Su mano daiktais. Viską sunešėme į svečių kambarį, kurį 
mums paskyrė Samersetas. Ketinau ginklą neštis rankinėje. Įsigijau 
tikrai dailią su tokia netikro rubino sagtimi išpardavime pas... 

— Pibadi. 

— Ji gražiai tinka prie suknelės, — nepasidavė Pibadi, — ir yra 
gana didelė. Bet paskui man staiga kilo mintis. 

— Kas per mintisė 

— Na, supranti, suknelės apačia tokia nelyginant su klostėmis, 
tad aš praardžiau šone siūlę ir įterpiau tokį tartum skeltuką. — Ji 
ranka pademonstravo sau žemai prie klubo. — Ir pasidariau šlau- 
ninį dėklą. 

— Pasidarei dėklą? 

— Jis tarsi sutvirtintas kojinės raištis, tik nelabai gražus. Gra- 
žiam neturėjau laiko. Pasisiuvau vakar naktį iš to, ką radau po ran- 
ka. Bet jis saugiai prilaikys ginklą, tad kai prireiks jį išsitraukti, man 
užteks tik slystelėti ranka į skeltuką. 

— Tu pasidarei dėklą, — pakartojo Eva, kartu ir suglumusi, ir 
priblokšta įspūdžio. — Ką nors pasidaryti, tai kilo iš frieidžerio*. O 
ginklo dėklą? Lyg ir antifrieidžiriška, bet klastinga farė. 

— Klastinga farė. — Nuo tokio įvertinimo Pibadi sužibo 

* Taip vadinami judėjimo „Free-Age“ (visas pavadinimas: „Americans for a Society Free 


from Age Restrictions“ — Amerikiečiai už laisvą nuo amžiaus apribojimų visuomenę), reikalau- 
jančio daugiau teisų jaunimui, nepriklausomai nuo amžiaus, nariai. 

akys. — Galėčiau sukurti jų visą seriją tokiu pavadinimu, pradėti 
namudinę policininkų aprūpinimo gamybą. Mačiau tavo suknelės 
eskizą. Kur bus tavo ginklas? 

— Šlauniniame dėkle, pritaikytame mano pistoleto rankenai. 
Tik jis ne mano pačios pasidarytas, — pridūrė Eva. — Po šimts, 
skeltukas man praverstų. 

— Nemanau, kad tavo suknelėje man pavyktų jį padaryti. Ma- 
čiau eskizą. Sugadintų liniją. 

— Taip, aš tikrai dėl to susirūpinusi. — Bet svarbiausia, pa- 
galvojo Eva, jos abi galės savo ginklus greitai pačiupti. — Dar kartą 
viską peržiūrėkime. 

— Gal pirma man kavos? Kaip suprantu, kadangi faktiškai 
esame tarnyboje, vyno negalima, ir labai gaila, nes aš vis dar mažu- 
mėlę nervinuos dėl to viso raudonojo kilimo reikalo. 

— Labiau jaudinkis, kad gali būti užpulta buvusio pusiau pro- 
fesionalo futbolininko, puolėjo, už tave sunkesnio per šimtą svarų. 

— Tai dar viena priežastis nervintis. 

Apsirūpinusios kava, jos darsyk aptarė kiekvieną operacijos 
detalę, sugrįždamos atgal tuo pačiu keliu, perplanuodamos trasą ir 
paskui vėl pakartodamos. 

Gana, nusprendė Eva ir po kelių sekundžių išgirdo Meivisei 
būdingą juoką. 

Galbūt Trina pataikė į beprotišką, anot Pibadi, transporto 
spūstį. Galbūt įstrigo kokiame nors velniškame eismo kamštyje, 
truksiančiame dienų dienas. Galbūt... 

Paskui šalia rausvutės ir auksaspalvės fėjos Meivisės pasirodė 
lemtis. 

— Sveika! Pasirengusi iškilmėms? — paklausė Meivisė ir su- 
skėlė du greitus sukinius. Iš inercijos sukdamasi atsidūrė pakanka- 
mai arti, kad galėtų pamatyti ekranus, planus, nubrėžtą operaciją 
kompiuteryje. Tu dirbi? Kodėl dirbi? 


J.D. ROBB + SUSKAIČIUOTOS MIRTYS 361 


— Gal todėl, kad nusikaltėliai niekada nemiega? — pabandė 
paaiškinti Eva. 

— Tik nesakykite, kad judvi neinate. — Meivisė abiem smiliais 
parodė į Evą ir Pibadi. — Šis vakaras visokeriopai nuostabus. Tai 
tavo televizija, o mudvi su Pibadi debiutuojame ekrane. 

— Mudvi einame. — Evos žvilgsnis atsargiai nuslydo į Triną, 
tyrinėjančią ją, lyg būtų tepinėlis ant objektinio stiklelio Dikhedo 
laboratorijoje. — Mudvi einame ir dirbame. 

— Ir linksminamės vakarėlyje, — pridūrė Pibadi. 

— Kai su tavimi baigsiu, atrodysi gražiai. 

Sukeltais aukštyn raudonomis ir auksaspalvėmis garbanomis 
plaukais, kurie Evai priminė liepsnojantį bokštą, Trina apsuko apie 
ją ratą. Paskui paliko Evą be žado iš nuostabos, įgnybdama jai į 
skruostą. 

— Tavo oda gera. Ja rūpiniesi. 

— Aš... Galbūt. — Eva pliaukštelėjo per pudrą, kurios Trina 
užtepė jai ant veido. Ne todėl, kad Trinos bijojo, — labai, — bet 
pojūtis buvo visai malonus. — Vėl man įgnybk, ir aš tave priplosiu. 

— Atsipalaiduok. Aš abiem padarysiu vandens masažą. Tai 
jums suteiks gražiai gaivaus rausvumo. 

— Man nereikia... 

— Jis neužims daug laiko ir atpalaiduos. — Trina atkakliai at- 
metė Evos prieštaravimus. — Aš gruntuoju ir tapau drobę. Prade- 
dam. 

— Man reikia Meivisę informuoti, kas šįvakar dėsis. 

— Galėsi tai padaryti, kol tau drėkinsiu odą. Meivisė jau turėjo 
procedūrą. Mes viską parengę šeimininkų kambaryje. 

— Jau? 

— Negi tave išdažysiu kaip šliundrą? Kad atrodytum negraži, 
suvargusi? — griežtai paklausė Trina. 

— Jau esi išdažiusi tatuiruotes, man nežinant ir neleidus. 

Trina tik apnuogino savo dantis plačių plačiausia šypsena. 

— Ne šįvakar. 

— Galbūt man tokią padarytum. Mano suknelė turi tas rožytes 
apie taliją, — paaiškino Pibadi. — Mažutė rožytės tatuiruotė būtų 
žavu. 

— Pasižiūrėsime. Einam, — paragino Trina. — Tu pakeitei 
grafiką, tad jo ir laikykimės. 

Su tuo nepasiginčysi, pagalvojo Eva. Metas iškęsti. 

— Kur visi kiti? — paklausė ji, kai jos nužygiavo į miegamąjį. 

— Maknabas ir Rorkas užsiima elektronine operacijos dali- 
mi, — jai pasakė Pibadi. 

— Operacijos? Tenai numatoma operacija? 

Eva paplekšnojo Meivisei per petį. 

— Aš paaiškinsiu. Kur Leonardas? 

— Dar namie su Bela. Jis sau mumis susitiks Centrinėje, nes tu 
pasakei, kad vyksime iš ten. Nenorėjome jos taip anksti palikti su 
ateinančia aukle. Karlė nuostabi, tikra auklė. Ji labai mielutė, ir Be- 
lamina be galo ją mėgsta, bet nuo dabar iki visko pabaigos — ilgas 
laikas. 

— Jos beprotiškai myli viena kitą, — įsiterpė Trina. — Belė 
apdovanoja beprotiška meile kiekvieną. 

— Ji — beprotiškos meilės magnetas, — sutiko Meivisė. — 
Jeigu ten vyks operacija, ten bus bloguolis, o jūsų bloguoliai žudo 
žmones. Mes tai jau turėjome vaidinamame televizijos filme, Dalas. 
Ar niekaip negalima išvengti jo pakartojimo? 

— Kitas žudikas, kita vaidyba. 

Eva pažvelgė į dvi kilnojamąsias grožio salono kėdes miega- 
majame ir panoro atsidurti kur nors kitur. 

— Pirmiausia tu ir Pibadi, — Evai nurodė Trina. — Taigi, kol 
gražinsiesi, galėsi mums papasakoti, kas, po velniais, vyksta. Meivi- 
se, gali mums gauti to putojančiojo, apie kurį mums pasakė Rorkas. 

— Aš darbe, — gynėsi Eva. 

— Aš irgi, bet putojantį vartoju. 

Trina atidarė vieną iš savo dėžių. 

Ir šitai prasidėjo. 

Po valandos — o gal po kažkiek dienų — Evos veidas buvo at- 
šviežintas, kupinas energijos ir nupudruotas. Šiek tiek gelbėjo, kad 
per tą laiką galėjo supažindinti Meivisę su esminiais dalykais, bet 
kai Trina ėmėsi jos plaukų, Eva susijaudino. 

— Nedaryk nieko beprotiška. 

— Apibūdink, kas yra beprotiška. 

— Pasižiūrėk į veidrodį. 

— Cha cha. Šiek tiek suteiksiu jiems blizgesio, šiek tiek sukel- 
siu. Kelis kartus esu buvusi filmavimo aikštelėje, tad žinau, kokią 
šukuoseną Marlo Dern turėjo savo vaidmeniui, taigi tokią padary- 
siu ir tau. Nenoriu per daug nuo to nutolti, bet suteiksiu truputėlį 
glamūro. 

— Man patinka manoji! — Akivaizdžiai sužavėta, Pibadi su- 
kiojosi priešais veidrodį. 

Jai patinka perteklius, pamanė Eva. Šukuosena — ne bokštas 
kaip Trinos, bet tartum duburiai ir kalvos, o ant sprando pražydusi 
rožytė. 

— Užsivilksiu suknelę, tad jūs, vaikinai, matysite visą ansamblį. 

— Nepamiršk savo ginklo! — pavymui šūktelėjo Eva, kai Piba- 
di išstrykčiojo iš kambario. 

— Nejau tikrai manai, kad tas šiknius pamėgins tave nužudyti 
per premjerą? 

— Ne tik manau, bet ir viliuosi, — Meivisei atsakė Eva. — Mes 
pasirengusios. 

— Na, jeigu jis tave nužudys, atrodysi gražus lavonas. 

Trina žingtelėjo atgal, kritiškai nužvelgė Evą, paskui linktelėjo. 

— Gerai sugebu. 

Ji pamojo Evai atsistoti, pastūmėjo ją veidrodžio link. 

Plaukai neatrodo labai kitoniškai, nusprendė Eva. Daugiau 
suvelti, tartum einantys įvairesnėmis kryptimis, bet įmantriai. Vel- 

niškai daug išdažytos akys, žinojo, nes stebėjo Triną derinant ats- 
palvius, maišant ir tepant. Bet jos tik atrodo didesnės ir šiek tiek 
dramatiškos. Vėlgi, turbūt tai tinka. 

Ir jokių matomų tatuiruočių. 

— Gerai, tiks. 

— Atrodai kaip seksuali provincialė, — pareiškė Meivisė. — 
Mudvi su Pibadi pažaisime, kol tu apsirengsi, paskui Trina galės pa- 
dirbėti su manimi. Mes prisijungsime Centrinėje. 

— Maniau, su tavim jau padirbėjo. 

Skambiai nusijuokusi, Meivisė pasikedeno įviją šviesių garba- 
nų su rausvais galais kupetą. 

— "Tai įprasta šukuosena. O šiam vakarui mes kaip reikiant pa- 
sistengsime. 

Eva tikrai neįstengė tiek praplėsti vaizduotės, kad suprastų 
Meivisės pasakymą kaip reikiant. Likusi kambaryje viena, leido sau 
giliai atsidusti iš palengvėjimo. 

Operacija įvyks ar neįvyks, bet kiek tai lietė ją, blogiausia jau 
praeityje. 

Kai įėjo Rorkas, ji jau buvo apsirengusi, pusiau pritūpusi, vieną 
ranką laikė po patrumpintu suknelės kraštu, ir pašoko į faro stovė- 
seną. 

— Pakartok. Man patiktų šiek tiek asmeninio televizijos filmo. 

— Nėra taip keblu, kaip maniau — šiek tiek pasitreniravus, ne. 

— Padėk į dėklą, pasisuk. Pasižiūrėkim. 

Eva užsikėlė suknelę, užvertė akis jam pritariamai sumykus ir 
vėl ją sulygino žemyn. 

Ar ji bent supranta, kaip švyti, kokia yra ryški su šia tamsios, 
sodrios spalvos suknele? Rorkas tuo abejojo. Kaip tokia baugiai 
pastabi moteris, ji daug ką išleisdavo iš akių apie Evą Dalas. Suknelė 
slydo žemyn ilgu lieknu jos liemeniu nuo stačiakampės iškirptės, 
kur virš subtilaus krūtų įlinkio kabėjo jo dovanotasis ašaros pavida- 
lo deimantas, paskui labai švelniai leidosi iki šlaunų vidurio. 

— Turėjau treniruotis, kol įsistojau į tuos kulkšnių klaipiklius. 

Aukštakulniai, tokios pat tamsios spalvos kaip ir suknelė, blyk- 
čiojo it deimantas jai ant kaklo. 

— Pakenčiama. 

— Esu labai laimingas vyras. 

— Ką ir kalbėt. 

— Kad ir kiek kalbėsi, nebus per daug. Atrodai įspūdingai. Įsi- 
sek juos. 

Rorkas ištraukė iš kišenės dėžutę, spragtelėjęs atidarė — viduje 
sužibo ilgi deimantų ir rubinų auskarai. 

— Jie nauji? 

Jis nusijuokė iš jos kaltinamo tono. 

— Ne, nenauji. Tačiau gražiai tinka prie suknelės. Turėjau gal- 
voje kitą vėrinį, bet, manau, „Milžino ašara“ kaip tik tai, ko reikia, ir 
sukelia sentimentus. Per minutę apsirengsiu. 

— Ir labai blogai, nes tu apsirengsi per minutę, o man prireikė 
amžinybės šitaip išsipuošti. 

— Buvo verta kiekvienos akimirkos. Beje, mudu su Makna- 
bu — ir Finiu — esame pasirengę. 

— Gerai. 

Eva vėl pasisuko į veidrodį, darsyk išsitraukė ginklą. Pasiren- 


gusi ir ji. 


IŠKENTĖ SUŽAVĖTO BAKSTERIO AIKČIOJIMUS OHO OHO OHO, TAI 
bent, Truharto nuoraudį, krutinantį antakius Santjagą, šaltai juos 
ignoruodama. Kadangi manė, kad tai padės sutramdyti nervus, lei- 
do Pibadi atlikti keletą įtūpstų ir posūkių, palydimai sužavėtų vyrų 
švilpesių choro. 

Kai tikėtosios kvailionės savaime išsisėmė, Eva dar kartą apta- 
rė operaciją, pozicijas, kodus. 

— Jeigu yra kokų nors klausimų, problemų, nerimo, išsakykite 
juos dabar. 

— Ar į išlaidas galime įrašyti kukurūzų spragėsius? — panoro 
sužinoti Baksteris. 

— Ne, jokių spragėsių. Nenoriu, kad pirštai būtų slidūs. Paskir- 
tieji į kino teatro apsaugą ar personalą, kurie iš jūsų eis vidun kaip 
svečiai, praneškite savo poziciją. Patvirtinti kas penkiolika minučių. 

Ji apžvelgė kambarį. 

— Vykstam pasižiūrėti filmo. 

Tai, kad važiuojant kartu sėdėjo Meivisė, padėjo palaikyti len- 
gvą nuotaiką. Jos ketinimai pasistengti kaip reikiant materializavo- 
si — kaskadomis krintantys tviskantys šviesūs plaukai buvo per- 
rišti plonomis purpurinėmis juostelėmis, atitinkančiomis suknelės 
spalvą. Kiekviena juostelė perpinta smaragdo žalumos — jos batų 
spalvos — kaspinu. Šalia Meivisės sėdintis Leonardas vilkėjo taip 
pat smaragdo žalumos ilgu smokingu su purpuriniais marškiniais 
ir kaklaraiščiu. 

— Gaila, kad tu negalėjai išgerti to putojančio. 

— Po to, — jai pasakė Eva. 

— Tu net nebijai. 

— Bijau tik, kad su tais prakeiktais aukštakulniais galiu su- 
klupti. 

— Tie aukštakulniai nuostabių nuostabiausi, Dalas. Mes visos 
atrodom nuostabių nuostabiausiai. 

— Turbūt susivemsiu. 

Pibadi, ryškiai auksaspalvė, prisidėjo prie skrandžio ranką. 

Leonardas išsiėmė sidabrinę dėžutę, ją atidarė. 

— Mėtinukai. Jie padeda. Pirmą sykį, kai žengiau raudonuoju 
kilimu, mane tikrai pykino. Prisimeni, Meivise? 

— Vargšelis lėliukas, — suburkavo ji. — Jis vos suspėjo į tuale- 
tą, ir tuoj išvertė iš savęs viską. 

— Tu nesusivemsi. — Maknabas paglostė Pibadi nugarą. — 
Tau bus smagu. 

Jis vilkėjo tuo, ką, kaip spėjo Eva, būtų galima pavadinti smo- 
kingu, tik kaskart nuo judesio ar į audinį kritus šviesai spalvos su- 
mirguliuodavo. Akimirką raudona, paskui mėlyna, paskui auksinė. 

Jai nuo to šiek tiek svaigo galva. 

Eva pažvelgė į šalį, per radiją pasitikrino savo grupę. 

— Visi vietoje. Įtariamojo nė ženklo. Reinikas praneša, kad 
minia prie užtvarų didesnė negu tikėtasi. — Beveik atvykome, pa- 
galvojo ji. — Meivise, Leonardai, jūs ne prieš, jeigu išlipsite pirmi? 

— Be problemų, — patikino ją Meivisė. 

— Aš tik noriu, kad išliptumėte ir pasitrauktumėte iš kelio. 

— Nesijaudink, — Leonardas savo stambia ranka apkabino 
Meivisę. — Aš ja pasirūpinsiu. 

— O, meškuti. 

— Jokio seksualaus pozuojančio veido, turime susiimti. Jūs 
įsimaišykite į publiką, ir kol tai nesibaigs, nenoriu, kad būtumėte 
pernelyg arti manęs. 

— Mumis visais galima pasitikėti. Tu tokia ir lik, — perspėjo 
Meivisė ir greitomis apkabino Evą. — O tu gali sekti manimi, — Pi- 
badi pasakė ji. — Na, Dalas nusiteikusi operacijai, bet aš — rengi- 
niui. Prisimeniė 

— Šypsotis, tačiau stengtis ramiai ir natūraliai. Pečius atgal, 
nesikūprinti. Galima pamoti. Jeigu aš pozuoju, o Dieve, perkeliu 
savo svorį ant užpakalinės pėdos. Ir nuotraukos, kai žiūri atsigręžu- 
si per petį, paprastai išeina gražiai. 

— Pataikė kaip pirštu į akį. — Meivisė patapšnojo Pibadi žas- 
tą. — Ką gi, pirmyn. Sučiupkite tą šunsnukį greitai, gerai? Tuomet 
dar galėsime bent kiek pasismaginti. 

Vairuotojas, vienas iš Rorko asmeninės apsaugos grupės, ati- 
darė dureles. Vidun atvilnijo garsų jūra. Šūksmai, sveikinimai, pigių 
buitinių fotoaparatų ir vaizdo kamerų blyksčių žybsniai. 

Pirmas išlipo Leonardas, padavė ranką Meivisei. Ir kai ji iš- 
smuko laukan, garsų jūra sustiprėjo. Nesvarbu kokios buvo aplin- 
kybės ar tvyrojo įtampa, girdėdama minias šaukiant Meivisės var- 
dą, Eva įgijo daugiau tvirtumo. 

— Ji savotiška sensacija, — pakomentavo, paskui pakeitė 
toną. — Dabar lipame iš mašinos, po mūsų Pibadi. 

Evai linktelėjus, išlipo Rorkas, padavė jai ranką. Ją pasitiko dar 
viena garsų banga, pribloškianti šviesų galaktika. Veidai, blykstės ir 
kaip upė skaisčiai raudonas kilimas. 

Kol Evos akys lakstė į šalis, ieškojo savo žmogaus, minia pra- 
dėjo skanduoti jos ir Rorko vardus. 

Ji dėmėjosi Pibadi žvalgybos maršrutą: upė sruvo tiesiai, pas- 
kui liejosi į raudonos spalvos vandenyną. Juo slinko žmonės su smo- 
kingais ir elegantiškais kostiumais, žaižaruojančiomis suknelėmis, 
blykčiojančiais papuošalais. Šypsantys, besijuokiantys, pozuojantys. 

Klintono Frajaus tarp jų nebuvo. 

Kol kas. 

— Leitenantė Dalas dar viena sensacija, — pakomentavo Ror- 
kas. 

— Keista. Ir šiek tiek baisu. Judam, — pridūrė ji, ir jie leidosi 
žengti raudonuoju kilimu. 

Pasirodė dar keisčiau, kai jai šūkavo klausimus, į veidą kaišiojo 
mikrofonus, kai tryško žiniasklaidos entuziazmas ir puslaukinė be- 
sispiečiančių prie užtvarų Žmonių energija. 

Ir dėl ko? — nusistebėjo ji. 

Žengdavo tomis gatvėmis kone kasdien, veikiausiai — atsi- 
žvelgiant į aplinkybes — yra areštavusi bent vieną iš tų žmonių, ten 
sveikinančių, šaukiančių, mojuojančių. 

Visas tas pašėlęs jaudulys vien tam, kad suspėtų bent trumpai 
pamatyti farę? Evai buvo nepatogu dėl Niujorko. 

Kai tai pašnabždėjo Rorkui, jis nusijuokė. Tik nusijuokė, pas- 
kui jai pasidarė dar nesmagiau, kai Rorkas ją pabučiavo. 

O minia pašėlo. 

— Liaukis! 

— Galbūt pajėgčiau atsispirti, — pasakė jis, pakeldamas sau 
prie lūpų jos ranką, — jeigu nustotum mane žavėjusi. 

— Pasistengsiu. 

Tai tik operacijos dalis, pagalvojo, kai pradėjo aplink spiestis 
reporteriai. Tik spąstų dalis. 

Nuostabus vakaras, labai jo laukėme, lia lia lia, aha, aha, suk- 
nelė Leonardo. O batai, kieno jie? Batai mano. 

Kažkodėl ši replika sukėlė sužavėtą kažkurio žvilgančio madų 
žurnalo reporterio juoką. 

Ji dabar žengė, kaip pati manė, tartum plakama per rikiuo- 
tę — atsakinėjo, šypsojosi, ieškojo akimis, žvalgėsi, klausėsi sau prie 
ausies sproginėjančių garsų, — jo dar nė ženklo, — neišleisdama 
iš savo stebėjimo lauko nei Meivisės, nei Pibadi. Paskui Nadina, 
vaiskiai sidabriška aptempta kaip oda suknele, ir Mira, pasipuošu- 
si tamsios koralų spalvos gražiai krintančia vakarine. Denis Mira 
atrodė suglumęs ir apdujęs. Dieve, jis toks žavus. Komisaras, atro- 
dė, vadovavo šalia stovinčiai karališkai, šiek tiek bauginančiai savo 
Žmonai. 

Išgirdo save šaukiamą vardu, žvilgtelėjo ir pamatė Marlo, ran- 
komis susikibusią su Metju, skubančią jos link. 

— Dalas! Jūs čia. Man vis nedavė ramybės mintis, kad perse- 
kiosite kokį nors žudiką, užuot ištaikiusi ateiti. Kaip gera jus abu 
matyti. Mes tikrai labai laukėme šio vakaro ir rytojaus. 

— Mes irgi. — Rorkas ištiesė ranką. — Malonu jus matyti, 
Metju. 

— Nuostabu vėl sugrįžti į Niujorką. 

Iš visų pusių bombarduojama prašymų papozuoti nuotrau- 
koms, Marlo sklandžiai pakeitė pozą, apsikabindama Evą perliemenį. 

Per arti, pagalvojo Eva, paskui sau įsakė nusiraminti. Marlo su 
gausybe šviesių plaukų niekas klaidingai nepalaikys ja. 

— Mums reikia judėti vidun, — jai į ausį sumurmėjo Marlo, 
tuo pat metu nutaisydama kitą pozą. — Nors ir pučia šildytuvai, čia 
lauke šalta, o jie mus laikys tol, kol stovėsime. 

— Skamba gerai. Ir visai pagal grafiką. 

Eva pagavo Pibadi akis ir davė ženklą. 

Žinoma, tai išprovokavo dar daugiau sveikinimų, dar daugiau 
noro fotografuoti, „jūs atrodote stulbinamai“ komplimentų. 

— Jūs sušalsite, — pakomentavo Rorkas ir savo lengva, neatre- 
miama maniera nukreipė visus į kino teatrą. 

Raudonas kilimas driekėsi tolyn. Čia sambūris buvo mažesnis, 
labiau rinktinis, o triukšmas labiau prislopintas. 

Eva pagalvojo: ir ten yra Sterlingas Aleksanderis, jis atrodo sa- 
vimi patenkintas, gurkšnoja kokteilį ir stovi užspeitęs į kampą Mei- 
soną Raundtrį, režisierių. 

Ji suspėjo pastebėti Baideną, Jang-Saksą. Toliau šaudė akimis. 

Alva Muni su savo namų šeimininke greta stovėjo nuošaliau 
nuo pagrindinės grupės ir laikė už abiejų rankų Vaitstouną. Jos vei- 
de atsispindėjo simpatija. 

Kitapus vestibiulio Kandida kone permatomu baltu apdaru 
teikė audienciją pulkui reporterių. 

— Mąsčiau, ar jie ateis, — Rorkui sumurmėjo Eva. — Vaitstou- 
nas, Niutonas ir jo sužadėtinė. 

Rorkas akimis pasekė jos žvilgsnio kryptimi. 

— Ko čia eiti, į visą tą triukšmingą reklamą ir šurmulį? 

— Kai kuriems, kai sielvartauja, reikia žmonių, kad prasiblaš- 
kytų. Kitiems — vienumos ir tylos. Bet ir viena, ir kita gali suteikti 
paguodos, — pasakė jis, stebėdamas Alvą abiem rankomis apsika- 
binančią Vaitstouną. 

— Manau, tai tiesa. 

Eva pamatė minioje išsibarsčiusius savo žmones. Baksteris, 
atrodantis lyg būtų gimęs su smokingu, iš pažiūros nerūpestingai 
šnekučiavosi su Karmaikl, labai gražiai spindinčia. 

Bet iš jų akių ji atpažino farus, iš kūnų laikysenos — budrumą. 

Matė Finį, timpčiojantį savo kaklaraiščio mazgą. Norėjo grei- 
tomis tarstelėti žodį, bet ją pasigavo Džuljenas Krosas. 

Pažvelgdamas į ją ne tokiomis mėlynomis ir ne visai tokiomis 
šelmiškomis kaip Rorko akimis, pačiupo už rankų, paskui pakėlė 
jas sau prie lūpų. 

— Laukiau jūsų. 

Keliose filmo atkarpose, kurias Eva matė, jis gerai atkūrė airiš- 
ką akcentą, bet dabar šio neliko nė pėdsako. 

— Laukiau dar vienos progos jums padėkoti, kad išgelbėjote 
man gyvybę. 

— Tai Nadina jums išgelbėjo. 

— Taip, tikrai. Ji padėjo man nenumirti. O jūs perpratote, kad 
Džoelis, nužudęs K. T., bandė mane pakišti ir būtų nužudęs. Maža 
to, taip padarydama, jūs man suteikėte drąsos pakeisti savo gyveni- 
mą. Esu blaivas ir ketinu toks išsilaikyti. 

— Puiku. Džiaugiuosi. 

Jis pasilenkė, lengvu bučiniu paliesdamas Evai skruostą, pas- 
kui pažvelgė į Rorką. 

— Esate laimingas žmogus. 

— Taip ir aš sau sakau. Blaivumas jums tinka, Džuljenai. 

— Ir mane gerai veikia. Dėkui jums, — pakartojo jis. — Jums 
abiem. Man reikia pasikalbėti su Kone, ir, žinau, ji norėtų pamatyti 
jus abu prieš rytojaus... iškilmes, — pasakė jis, žybtelėdamas savo 
įgimtu žavesiu. — Meisonas ketina suskelti trumpą kalbelę prieš 
mums įeinant į vidų, nebent jums pavyks slapčia įsmukti pirmiau ir 
išvengti kalbos. Mes turėsime laiko atsigriebti per vakarėlį po prem- 
jeros ir rytoj. 

— Kartais tu padarai daugiau, nei išgelbėji kam nors gyvy- 
bę, — pasakė Rorkas, kai Džuljenas nuėjo. — Tu juos pakeiti. 

— Jis pats pasikeitė. 

Triukšmas sustiprėjo, kai laisvai pradėjo lietis gėrimai. Skam- 
bėjo juokas, bučiniai, šie buvo siunčiami ir oru. 

Eva kažką pajuto — tik dilgtelėjo stuburo apačioje — ir pra- 
dėjo lyg tarp kitko suktis. Klausa pagavo šūvio garsą dar kelias se- 
kundes anksčiau nei pamatė Frajų. Atsargiai leido savo žvilgsniui 

— Aš girdėjau. Matau. — Rorkas pirštų galais palietė jai žastą. 

— Jisai su apsaugos ženkleliu, todėl gali patekti į šias zonas. 
Čia per daug žmonių. Geresnis šansas jį suimti tyliai ir taip, kad 
seks. Ten viduje turiu savo žmonių, — Rorkui priminė Eva. — Ir 
esu ginkluota. 

— Supratau. Ir žinok, aš eisiu vidun paskui jį. 

— Tik per daug neskubėk. 

— Baksteri, areštuok — tyliai — Aleksanderį, kai tik eisiu pro 
kino teatro duris. Maknabai, pasiųsk žalią šviesą federalams dėl 
operatyvininkų. „Nuodugnusis valymas“ prasideda. 

Nusišypsojusi Rorkui, Eva neskubiai nuėjo kino teatro durų 
link. Dabar kieno nors pašaukta vardu ji dėdavosi neišgirdusi arba 
tik atsainiai pamodavo. Juto į ją įsmeigtas, stebinčias jo akis. Jis turi 
prieiti arčiau, žinojo ji. Negali rizikuoti darsyk nepataikyti kaip 
anksčiau, todėl turi prisigauti arčiau. 

Elektrošokas, peilio dūris. Galbūt abu. 

Apskaičiuodama Eva įsmuko pro duris į paauksuotus kino te- 
atro rūmus. 

Anksčiau niekada nebuvo įkėlusi į juos kojos, bet žinojo kiek- 
vieną colį, kiekvieną išėjimą, kiekvieną kampą. 

Palengva toldama nuo durų, atsargiai judėdama kairėn, ji išsi- 
traukė ginklą. Reikia, kad jis įeitų giliau vidun, veiktų neturėdamas 
galimybės vėl pasprukti. 

Du jos žmonės, kai tik bus galima, pajudės prie tų durų ir jas 
užblokuos. Jis atsidurs spąstuose. 

Ji paėjo dar kelis žingsnius, tyčia nusisukdama nugara į duris. 

Dabar jį stebėjo kitos akys — jomis ji pasitikėjo. Be to, ji jį 
išgirs. Pajus. 

Taip ir atsitiko, kai durys tyliai prasivėrė. 

Arčiau, pagalvojo Eva, klausydamasi balsų, klausydamasi savo 
instinkto. Tik dar truputėlį arčiau. 

Ji apsisuko su išsitrauktu ginklu. Jo veidas nepersimainė, bet 
stanerį laikanti ranka trūktelėjo iš netikėtumo. 

— Galbūt suspėsi paleisti srovę anksčiau už mane, bet patikėk, 
jeigu aš nepataikysiu, kiti keturi čia esantys farai pro šalį neprašaus. 
Tau teks nuleisti ginklą, Frajau, antraip būsi nutrenktas srovės. 
Skaudės velniškai. 

Pamatė jo akis metantis kairėn, dešinėn, pamatė jo kūną pa- 
svyrant į priekį ant pėdų pirštų. 

— Nėra kur bėgti, — tarė ji. — Baigta. 

Dar jai tebekalbant, durys staigiai atsilapojo. 

— Eva Dalas! — Kandida, akivaizdžiai girta, įklupiniavo vi- 
dun. — Noriu kai ką tau pasakyti, kale. 

Frajaus rankos, kaip ir kojos, buvo miklios. Jis pačiupo Kandi- 
dą, staigiai ją apsuko, sėkmingai užblokuodamas bet kokius šūvius, 
paskui suktuko greičiu sviedė į Evą. 

Maskatuojantis kumštis trenkė Evai į akį, kai klykianti moteris 
uždribo ant viršaus. 

— Tu, kale! — suspigo Kandida, daužydamasi, spardydama- 
si. — Perplėšei man suknelę! 

Keikdamasi Eva nustūmė ir pargriovė Kandidą, paskui pašo- 
ko ant kojų. Pyškėjo srovės, kol Frajus vangstėsi ir nardė po kino 
teatrą. Darsyk susikeikusi, Eva nusispyrė nelemtus aukštakulnius 
batus ir iš visų jėgų metėsi paskui jį. 

Greitas, pagalvojo ji, bet, velniai rautų, aš būsiu greitesnė. De- 
šinė akis smarkiai ašarojo, trukdydama matyti ir tvinkčiodama it 
skaudamas dantis. 

Frajus pasuko į šalį nuo išėjimo, o ji ar kažkuris kitas slystelėjo 
srove jam petį. Jis įnirtingai atsišaudė, užšoko ant scenos it futboli- 
ninkas, gaudantis ilgą kamuolio perdavimą. Dalas metėsi tuoj pas- 
kui jį, nusitaikė, šovė. 

Šįkart pataikė tiesiai į nugarą. Frajus nekluptelėjo, nesusvyra- 
vo, net nekrūptelėjo, juolab nesusipurtė. 

Iškėlęs ginklą staigiai apsisuko. Jo veide atsispindėjo baimė ir 
įtūžis. Skambėjo šūksmai: „Mesk ginklą!“ Ir ji pati šaukė kartu su 
kitais. Bet tos piktos akys taip ir nesitraukė nuo jos veido. 

Iš tokio atstumo jis niekaip neprašaus, pagalvojo Eva. Nei ji. 
Velniai nematė, vėl pagalvojo, nusitaikydama šauti ir įsitermpdama 
prieš atsakomąjį srovės smūgį. 

Per sceną atskriejo Rorkas — pantera šuolyje. Pataikė Frajui 
žemai, į kelius, ir abu nuskriejo oru, nusirito grindimis. 

— Antrankius! — šūktelėjo Eva, puldama prie Rorko. 

Bet jai dar nepribėgus, jis atsitraukė, užsimojo ir trenkė kumš- 
čiu Frajui į veidą. 

Dusyk. 

— Gerai, gerai, gerai. Jis gatavas. Įtariamasis paguldytas. 

— Leitenante! 

Dženkinsonas pamėtėjo Evai antrankius ir raukydamasis už- 
lipo ant scenos. 

— Tu sužeistas? Tau pataikė? 

— Ne, tik šiek tiek nudegino. Aš užsivilkęs apsauginę liemenę. 
Bet vis tiek mažumėlę pajunti smūgį. 

— Žinau. Prisėsk, atgauk kvapą. Tu irgi, — Rorkui pasakė Eva, 
bet jis jau sėdėjo šalia apsvaiginto Frajaus. 

Frajui pabandžius pasikelti, Eva įrėmė jam į veidą stanerį. 

— Tu gatavas, — pakartojo ji. — Veidu žemyn. Persiversk vei- 
du žemyn, rankas už nugaros. 

Kai Frajus pamėgino grabaliotis kišenės, Rorkas ne per švel- 
niausiai niuktelėjo jam į šoną. 

— Ieškai šito, berneli? — Jis iškėlė peilį, leisdamas šviesai at- 
sispindėti nuo geležtės. — Ištraukiau jį tau iš kišenės, iki atsimušei 
į sumautas grindis. Dar prikiši ranką prie mano žmonos, ir jis gali 
susirasti tave. 

Eva tik metė perspėjamą žvilgsnį ir palingavo galva. 

— Dženkinsonai, įdėk peilį į maišelį, gerai? O kiti man pagel- 
bėkite perversti tą stambų šunsnukį. 

Jisai spyriojosi, mušė pėdomis, primindamas Evai sloguojantį 
ir kaprizingą vaiką. 

— Jėzau, tu gatavas! — Ji turėjo praplėsti antrankius, kad juos 
galėtų uždėti, ir tikrai, nuoširdžiai džiaugėsi nesusidūrusi su juo 
akis į akį. — Klintonai Roskai Frajau, esi areštuotas už sąmokslą nu- 
žudyti ir kaip Martos Dikenson, Čezo Parcario, Džeiko Ingersolo, 
kitų žmonių žudikas. Bus dar ir papildomų kaltinimų tau, pimpale, 
tarp jų ir tyčiniu pasikėsinimu į policijos pareigūnus. Dusyk. Pasta- 
tykite jį ant kojų, išveskite — pro užpakalines duris. Užregistruokite 
jį. Netrukus aš atvyksiu. 

Eva pritūpė ant kulnų ir pažvelgė į Rorką, kol Frajų bandė pas- 
tatyti ant kojų. Jis neišleido nė garso, bet prireikė keturių farų jam 
sutramdyti ir išvesdinti pro duris. 

Rorkas linktelėjo į jos veidą. 

— Tai jo, to prakeikto šunsnukio, darbas? 

— Nejau taip blogai? — Eva palietė pirštais sau skruostą, akį, ir 
šie pašėlusiai sutvinkčiojo. 

— Velnias, velnias. Ne, ne jo darbas — bent ne tiesiogiai. Jis 
sviedė į mane tą idiotę Kandidą. Ji pataikė man kumščiu... manau, 
kumščiu. 

— Pirma vaikas, dabar girta idiotė. 

— Na, tai jo stilius. — Eva žvilgtelėjo atgal, pamatė salės gilu- 
moje besispiečiančius žmones ir Pibadi su Baksteriu, mėginančius 
juos atstumti. Blankiai šyptelėjo Rorkui: — Apgailestauju, bet pa- 
našu, kad man teks praleisti premjerą. Turiu susitvarkyti su šituo. 

— Abu praleisime. Aš drauge su tavimi. 

— Tau nebūtina... — ji nutilo, gūžtelėjo pečiais. Žinoma, jis 
turi vykti drauge su ja. — Beje, gražiai sugriebei. 

— Vaikystėje kurį laiką praleidau futbolo aikštėje. 

— O... o, taip. Airiško futbolo. Turi įgūdžių. 

— Juntu visais kaulais, — atsakė Rorkas ir sulenkė nubrozdin- 
tus iki kraujo krumplius. — Lyg atsimuštum į suknistą betoninę sie- 
ną, kai sugriebiau ir smogiau kumščiu. 

— Atrodo, ne man vienai prireiks ledo. 

— Geriau būtų jo šiek tiek stiklinėje, užpilto viskiu. 

— Kas galėtų tave smerkti? Na, po šimts, turbūt mes vis dėlto 
surengėme spektaklį. 

— Iš tikrųjų, ir, manau, dar suspėsime į vakarėlį po premje- 
ros. — Rorkas atsistojo, ištiesė jai ranką, padėdamas atsikelti, pas- 
kui nubrozdintos plaštakos pirštais palietė nubrozdintą žmonos 
skruostą. Abu tik nusišypsojo vienas kitam. 

— Dalas! — Atbėgo Pibadi su blizgančiais Evos aukštakulniais 
rankoje. — Oho! Tai bent patyrei smūgį. Tau viskas gerai? Jums 
abiem viskas gerai? 

— Pakankamai gerai. Mes išeiname pro užpakalines duris. 
Baigsiu su Frajumi. 

— Vykstu su tavimi. 

— Turi likti čia, susitvarkyti su šia situacija, visus nuraminti ir 
įsitikinti, kad ta neįtikimai kvaila Kandida nenukentėjo. 

— Bet... 

— Aš galiu susitvarkyti su Frajumi, bet negaliu būti ir čia, ir 
ten. Man reikia, kad liktum čia. Tu čia vadovauji. Susisieksiu su ta- 
vimi, kai viskas bus atlikta. Mes pataikysime į vakarėlį, o jeigu ne, 
kitkas gali palaukti iki pirmadienio. 

— Aleksanderis? 


— Baksteris ir Truhartas jį turi, ir žmogus nervinasi. 

— Gaila, kad to nemačiau. 

— Oho! Tai bent vakaras. 

— Bent vakaras, — sutiko Eva. Laikydamasi už sveikosios Ror- 
ko rankos, prisivertė apsiauti batus. — Viskas vyko beveik taip, kaip 
ir buvo planuota. 

Jis nusijuokė, spustelėjo jai plaštaką. 

— Beveik. 

Remdamiesi vienas į kitą, jie išėjo pro užpakalines duris. 


EVA SĖDĖJO PRIEŠAIS FRAJŲ IR VYKDĖ APKLAUSĄ. JĮ AREŠTINĖJE SU- 
rakino stipresniais antrankiais, o šiuos grandinėmis pritvirtino prie 
grindų. 

Pasak Reiniko, pakeliui kiekvieną žingsnį tas milžinas šunsnu- 
kis priešinosi kaip išprotėjęs. 

— Aleksanderis viską suvertė jums, — pareiškė Dalas. — Sakė, 
veikėte savarankiškai, jam grasinote, jį vertėte. Ką į tai pasakysite? 

Frajus tylėjo. 

— Norite, kad jis išsisuktų? — Tai buvo blefas, nes jie turėjo 
Aleksanderį tvirtai, kaip ką tik ji informavo jį patį ir jo advokatus. Iš 
kalėjimo Aleksanderis neišeis visą likusį savo gyvenimą. — Nenori- 
te man atskleisti savo požiūrio? 

Kai jis neatsakė, ji atsilošė. 

— Gerai, jums pasakysiu, ką žinau, ką galiu įrodyti ir dėl ko pa- 
teksite už betoninių sienų kitoms trims savo gyvenimo trukmėms. 
Jūs, vykdydamas Sterlingo Aleksanderio įsakymą, padedant Mailui 
Istonui, pagrobėte Martą Dikenson. Prievarta ją nutempėte į tuš- 
čią butą žemiau naujųjų VIN grupės biurų, ją klausinėjote, mušėte, 
terorizavote, paskui nužudėte, sulaužydamas sprandą. Dabar Alek- 
sanderis nori tvirtinti, kad sprandą perlaužti sumanėte jūs, o Isto- 
nas sako nežinojęs, kas vyksta. O jūs ką sakote? 

Nieko. 

— Galiu taip pat jums priminti kitas dvi žmogžudystes, apie 
kurias Aleksanderis tvirtina nežinojęs ar buvęs verčiamas, Mailas 
teigia nieko nesuvokęs, o jūs veikėte savo iniciatyva. Jeigu man vis- 
ko nepapasakosite, nuskęsite dėl visų nusikaltimų, o jiems tik bus 
prikirptas sukčiavimas. Esate toks kvailas? 

Jo akyse įsiplieskė įsiūtis. 

— Nevadinkite manęs kvailu. 

Ir tai pirmi žodžiai, kuriuos išgirdo jį ištariant, pagalvojo Eva. 
O ištardamas juos, atskleidė jai savo silpną vietą. 

— Aš klausiu, ar esate toks kvailas? Jeigu tik nuleidęs galvą 
kęsite, kai Aleksanderis jus mausto, į klausimą atsakymas teigiamas. 
Aš žinau — tai jis jus nusamdė. Žinau, jis pasakydavo, ką daryti. Pa- 
rodykite man, kad nesate kvailas. Parodykite, kad neketinate sėdėti 
ir leisti Aleksanderiui viską suversti jums. 

Eva palinko į priekį. 

— Jis neturi teisės jūsų padaryti atpirkimo ožiu. Mano, esate 
kvailas, bet mes abu žinome, kad tai jis duodavo įsakymus. Jūs tik 
atlikdavote užduotį. Tik vykdėte tuos įsakymus. Jis sako: sučiupk 
moterį, išsiaiškink, ką ji žino, ką padarė. Paimk, ką ji turi, paskui 
nutildyk visam laikui. Atsikratyk jos. Aš sprendžiu, ką ir kaip daryti. 

Bejausmiu veidu Eva vėl atsilošė. 

— Gerai. Jūs pats mąstote už save, suprantu. Kiek jis jums su- 
mokėjo, kad ją sučiuptumėte, išklausinėtumėte, nužudytumėte? 

— Dvidešimt penkis tūkstančius. Aš pasakiau — grynaisiais. 
Jis derėjosi, bandė sumažinti sumą, vilkinti kaip visada. Aš pasa- 
kiau — grynaisiais, dabar pat. Nesu kvailas. 

— Tikrai. — Idiotas. — Kaip visada? Ar jis ir anksčiau jus sam- 
dydavo, norėdamas ko nors atsikratyti? 

Kai Frajus tylėjo, Eva švelniai pabakštino: 

— Mat kalbama apie elgsenos modelį, suprantate? Apie Alek- 

sanderio elgsenos modelį. Kiti žmonės atlieka darbą, jis bando nu- 
piginti, manydamas esąs kur kas gudresnis už jus. 

— Jis man mokėjo, kad juos apstumdyčiau. Pridaužyčiau, gal- 
būt sulaužyčiau ranką. 

— Vadinasi, Marta Dikenson buvo pirmas kartas, kai Aleksan- 
deris jus nusamdė ką nors nužudyti. 

— Tai kainavo brangiau. Dvigubai brangiau. Aš jam pasakiau. 
Po to pasiėmiau jos daiktus, paltą. Gražų paltą. Taigi, tai buvo api- 
plėšimas. Kitaip ir nebūtumėte pamaniusi, jeigu tas šiknius Mailas 
jums nebūtų pasakęs. 

— Jūs pasistengėte, kad tai atrodytų kaip apiplėšimas, ir mąs- 
tėte teisingai. Frajau, tai jie buvo kvaili, jums liepdami darbą atlikti 
toje vietoje — su Aleksanderiu susijusioje vietoje. Tai ne jūsų kaltė. 
Paskui Parcaris. Kaip tai buvo suorganizuota? 

— Jis... 

— Kas? 

— Aleksanderis, o kas, jūs manote? Jis sako, kad buhalteris turi 
iškeliauti. Nes sumovė... Jis tapo kliuviniu. Jis sako: „Išsiaiškink, ar 
kalbėjo, paskui jo atsikratyk.“ Aš sakau, kad kainuos brangiau. Mat 
vyras, ir nebus taip lengva kaip su moterimi, taigi kainuos brangiau. 

Eva linktelėjo, lyg įvertindama jo dalykinį sumanumą. 

— Jūs atliekate darbą, nustatote kainą. Kiek? 

— Trisdešimt tūkstančių. Jis nenori mokėti, bet tokia mano 
kaina, tad sumoka. O aš sumąstau, kaip užgrobti greitąją ir kitką. 
Tad jam pasakau, kad reikia pasitelkti Mailą, o tai kainuoja dar dau- 
giau pinigų. Bet jis sumoka. Tik pasako tai padaryti, o aš sugalvoju 
kaip. 

— Tas pat ir dėl Ingersolo? 

— Jis elgiasi, lyg aš būčiau niekas, lyg pats būtų pranašesnis. 
Mane vadina Babe*. Mano vardas ne Babė. — Pykčio raudonis už- 


* Brolau — JAV pietuose vartojamas kreipinys, kalbantis su prasčiokais. 

liejo plačius jo skruostikaulius. — Aš Aleksanderiui netarnauju, bet 
jis elgiasi taip, lyg tarnaučiau ir jis galėtų man nurodinėti, ką daryti. 
Pasako, kad anas irgi kliuvinys, taigi taip pat reikia jo nusikratyti. 
Aš užsiprašiau trisdešimt, bet būčiau atlikęs ir už mažiau. Man pati- 
ko tai daryti. Jis šaipydavosi iš manęs, elgdavosi, lyg būčiau kvailas. 
Bet aš nesu kvailas. 

— Sterlingas Aleksanderis jus nusamdė už dvidešimt tūkstan- 
čių dolerių, kad nužudytumėte Martą Dikenson, už trisdešimt — 
kad nužudytumėte Parcarį, ir už tiek pat — Ingersolą. 

— Aš jau jums sakiau. Jis pasakė — atsikratyk, aš pasakiau — 
sumokėkite man tiek. 

— Gerai. Kodėl pasikėsinote į mane ir mano partnerę? 

— Aleksanderiui nepatinka, kad sukinėjatės aplink, uždavinė- 
jate klausimus. Pasakė, kad judvi — pora landžių kalių. Ypač jūs, 
nes ištekėjote už pinigų ir dabar vaizduojatės esanti jam lygi. Jisai 
sako: atsikratyk jų abiejų, ir atlik tai greitai. Aš pasakiau: dvi farės, 
šešiasdešimt tūkstančių. Jisai sako — taip, dvi, bet nuleidi kainą. 
Sako — penkiasdešimt. Pamanau, penkiasdešimt — visai neblogai. 
Jūs neparkritote. O turėjote parkristi. Bet esu greitas. Visada buvau 
greitas. 

Eva neužsiminė apie vaiką, šiuo metu nebuvo prasmės. 

— Jūs nepataikėte. 

— Jis nori atsiimi pinigus, bet aš pasakau: dar nebaigiau. Man 
nepatinka, kaip jis į mane žiūri. Pamaniau, galbūt pasiųs ką nors 
manęs. Arba kad galbūt kas nors pakankamai gerai mane matė, ir 
jūs ateisite. Turiu susirasti kitą vietą. Šita man patiko, bet turiu susi- 
rasti kitą. Ir turiu užbaigti. Jei pradėjai, turi užbaigti. Štai kaip. 

— Jūs ketinote šį vakarą nužudyti mane ir mano partnerę, Fra- 
jau? 

— Būčiau turėjęs. Kaltas Mailas. Per daug jums papasakojo. 

— Iš tikrųjų tai ne. Pati perpratau. Esu už jus gudresnė. Ir ne 
bailė. Jūs iš pasalų užpuolėte beginklę moterį, uždusinote sužalotą 

žmogų, pirma jį pririšęs, kitą mirtinai sumušėte, pirmiausia apsvai- 
ginęs elektrošoku. Bandėte iš už nugaros nutrenkti mane. Esate bai- 
lys, žmogžudys, ir jums baigta. 

Frajus pašoko į priekį, bandė Evą sugriebti, bet grandinės su- 
laikė. 

— Užmušiu jus. Išeisiu ir jus užmušiu. 

— To nepadarysite, bet galite pasiguosti, žinodamas, kad Alek- 
sanderis nugyvens savo gyvenimą už grotų kaip ir jūs, o su Mailu 
būsite jau trys. O visi tie, kuriuos jis vertė sukčiauti, vogti, griau- 
ti žmonių gyvenimus? Jų irgi laukia ilgas sunkus laikas. Nebūsite 
vienas. 

Dalas atsistojo. 

— Apklausa baigta, — pasakė ir nuėjo prie durų. — Pasiimkite jį. 

Įėjo keturi tvirti uniformuoti policininkai, o ji patraukė tolyn, 
savo kabineto link. Sustojo iš nuostabos, koridoriuje pamačiusi sė- 
dintį ant suolo Poupą. Vyras atsistojo. 

— Leitenante, aš... 

— Ką čia veikiate? 

— Sterlingas. Man pasakė... Jo advokatas pasakė, kad jis nenori 
manęs matyti. 

— O kodėl jūs norite jį matyti? 

— Jis mano brolis. Kad ir ką padarė, jis mano brolis. 

— Jūs kažką apie tai žinojote, taip? 

— Apie žmogžudystes nežinojau. Prisiekiu. Pamaniau, po 
Džeiko... savęs paklausiau, bet neatrodė įmanoma. Ar tikrai žino- 
jau, maniau, įtariau? Garbės žodis, nebuvau tikras. Dėl jo — gal- 
būt, kad pasisavindavo lėšas. Būčiau jam padėjęs, būčiau bandęs. Jis 
visada nuo manęs užsisklęsdavo. Tai aš visada mėgindavau atverti 
duris. — Jo akys priplūdo ašarų. — Bet jis visada nuo manęs užsi- 
sklęsdavo. 

— Jūs negalite jam padėti, pone Poupai. Jūsų kompanijai rei- 
kės pagalbos, ir labai daug. Jūsų motina padėjo sukurti tą kompa- 

niją. Galbūt štai ką galite padaryti: dabar pats ją prižiūrėti, atitai- 
syti žalą. 

— Juk jam nereikėjo pinigų. Nereikėjo jų. Neprivalėjo viso to 
daryti. 

— Kartais viską lemia ne reikmė, o noras. Apgailestauju dėl 
jūsų nemalonumų, pone Poupai. Keliaukite namo. Namo, pas savo 
šeimą. Tai geriausia, ką šiuo metu galite padaryti. 

— Taip. Jums reikės su manimi vėl pasikalbėti. 

— Taip, ir federalams reikės. Bet ne šįvakar. 

— Gerai. Gerai. Vykstu namo. Bet... jeigu jis persigalvos. Jeigu 
jis paprašys manęs... 

— Mes jums pranešime. 

Eva lydėjo akimis jį nueinantį, slegiamą sielvarto. 

— Liūdna. — Rorkas stovėjo čia pat tarnybinėje salėje. — Jis 
lojalus tam, kas neegzistuoja. Ir jis tai žino, bet negali būti nelojalus. 

— Tikiuosi, jis tai įveiks. Jo niekam tikęs godus, žudikiškas 
įbrolis išvyksta — toli ir ilgam. 

— Ar sužinojai iš Frajaus, ko tau reikėjo? 

— Viską, kai jis nusprendė kalbėti. Jis... šiek tiek nesavas. Gal- 
būt patyręs aikštėje per daug smūgių arba galbūt yra tik neteisin- 
gai užsivedęs. Buvęs jo treneris pasakė, kad kartais nesugebėdavo 
sekti žaidimo, nepajėgdavo jų klausytis. Jie su juo atsisveikino. Bet 
jis skiria, kas gera ir kas bloga, suvokia, ką padarė, ir didžiuojasi, 
kad kiekvieną kartą sugalvodavo, kaip tai padaryti, kaip išsiderėda- 
vo atlygį. Jis ne pamišėlis, ne psichiškai nesveikas, o tiesiog tuščias 
žmogus. 

Rorkas prisiartino, švelniai lūpomis palietė jos sužeistą akį. 

— Uždėkime ledo. 

— Nėra taip blogai. 

— Pažiūrėkime. 

Jis išsitraukė kišeninį kompiuterį, suspaudė klavišus. 

— Štai čia šis tas, kas jau pasklido žiniasklaidoje ir internete. 

Atsuko į Evą ekranėlį, kad pati save pamatytų: su vis labiau 
violetine akimi, šypsančią į Rorką, o jį irgi atsakantį šypsena, padė- 
jusį plaštaką nubrozdintais iki kraujo krumpliais jai ant skruosto. 

— Velniai rautų! Mus fotografavo? Fotografavo, kai išvilkome 
žmogžudį? 

— Man patinka. 

Eva buvo benusišiepianti, paskui geriau įsižiūrėjo. 

— Žinai ką? Tu teisus. Tai mes. Tikrai mes, ir man irgi patinka. 
Noriu kopijos. Įrėminsiu ir pasistatysiu ant rašomojo stalo. 

— Dabar pat? 

— Namie, — patikslino ji. — Bet taip. Tai mudu. Tokie, kokie 
esame, ir man patinka, kokie esame. 

— Ir man. Taigi ledo ant akies. 

— Ir ant krumplių. 

— Ir ant krumplių, — sutiko jis. — Slaugysime vienas kitą au- 
tomobilyje. Taigi namo ar į vakarėlį? 

Eva pagalvojo apie pamuštą akį, apie vėlų metą. Pagalvojo apie 
jųdviejų nuotrauką. Tokių, kokie buvo. 

— Velniai nematė. Į vakarėlį. 


J. D. Robb slapyvardžiu prisidengia New York Times 
populiariausiųjų sąrašuose pirmas vietas užimančių bestselerių 
autorė Nora Roberts, kuri sukūrė daugiau kaip du šimtus romanų, 
įskaitant futuristinę detektyvinę seriją „Mirtyje“. Jos knygos 
išleistos daugiau nei keturiais šimtais milijonų egzempliorių. 


Manhatano Aukštutiniame Ist Saide, laiptų apačioje, rasta negyva 
moteris, pavogti visi vertingi jos daiktai. Iš pirmo žvilgsnio tai atrodo 
kaip mirtimi pasibaigęs apiplėšimas, bet į įvykio vietą atvykusi 
detektyvė Eva Dalas mano kitaip. Pastato, prie kurio rastas kūnas, 
viduje ji su savo partnere aptinka kraujo ir supranta, kad Martos 
mirtis — gerai parengto, bet ne profesionalaus arba ne tiek 
gudraus, Kad pašalintų visus įkalčius, žudiko darbas. 


Kas galėjo trokšti pasiturimai gyvenančios, buhalterių firmoje 
dirbančios dvieju vaikų motinos Martos Dikenson mirties? Situacija 
pasidaro dar grėsmingesnė, kai iš Martos kabineto pavagiami 
svarbūs failai. Tuomet Evai tenka prašyti savo vyro Rorko pagalbos 
ir pasinerti į jo stambiojo verslo pasaulį. O žudiko polinkiui 
smurtauti stiprėjant, Eva supranta, kad privalo jį Kuo greičiau 
ištraukti į dienos šviesa, net jeigu reikėtų kaip masalą 
panaudoti save pačią... 

